
TÁJÉKOZTATÓ. 

A történelmi  philosophia  a nyugateurópai  és  keleteurópai 
népek  egyházának  társasági  berendezésére  nézve  két  egészen 
ellentétes  fejlődési  irányt  állapít  meg. 

A nyugati  keresztény -egyház  a latin  liturgikus  nyelv  által 
az  egységesség  elvén  mintegy  monarchikus  egyetemes- 
ségre törekszik;  a görög  szertartási!  keleti  egyház  ellenben, 
kezdettől  fogva  inkább  lélektani  motívumoknak  engedve  tért,  a 
nemzetegyedek  foederalis  szövetségének  alakját  vette 
föl.  Teljesen  megfelel  ez  az  alakulás  a nyugati  és  keleti  nemzetek 
politikai  és  műveltségi  életétől  megszabott  körülményeknek  és 
azok  ethnikai  jellemének:  ott  románok,  germánok  és  kelták  lak- 
nak, emitt  meg  görögök  és  szlávok. 

A keleti  szertartási!  egyházban  emiatt  a foederalisztikus 
hajlandóság  miatt  az  egyes  népegyedek,  mihelyt  kedvező  körül- 
mények segítségével  nemzetekké  alakultak,  mindenütt  érvényesí- 
teni tudták  nemzeti  egyéniségüket  azáltal,  hogy  úgy  egyházi  éle- 
tük, mint  egész  művelődésük  nyelvéül  a maguk  nemzeti  nyelvét 
fejlesztették  ki. 

így  a legelső  keresztény  hivatalos  nyelvnek,  a gör  ö gnek, 
csakis  a görög  történelmi  kultúra  területén  volt  kizárólagos  ha- 
talma. Mihelyest  Itáliában  is  berendezkedett  az  új  kereszténység, 

görögből  fordítja  a maga  Vulgatáját  és  ugyanazon  történelmi 
okokból  a római  kultúra  területén  a latin  lett  kizárólagos  egy- 
házi és  kulturny elvvé.  Ebben  a kultúrák  szerint  való 
differentiálódásban  követi  a latint  a nemsokára  ezután 
kialakúit  ó-bolgár,  majd  középbolgár  nyelv  kultúrája, 
ezt  az  óbolgárból  oroszföldön  és  Magyarországon  (a  ruténeknél) 
az  orosz-szláv  nyelv,  a XVI — XVII.  században  a román 
(oláh)  nyelv,  Ázsiában  az  örmény,  szír,  arab,  Afrikában 
pedig  a kopt  egyházi  nyelv  és  kultúrája. 

Ezek  az  alakulások  végeredményükben  mindenütt  az  illető 
népek  nemzeti  kifejlődésére  vezettek,  amelyben  a liturgikussá 
tett,  avagy  a liturgikusból  tovább  fejlett  nemzeti  nyelv  ját- 
szotta a főszerepet. 

Ebben  a tekintetben  Kelet  századokkal  előzte  meg  a Nyu- 
gatot. Valamennyi  elősorolt  keleti  nemzet  szoros  kapcsolatban  ma- 
radt meg  továbbra  is  a görög  kultúrával,  de  emellett  a maga  nem- 
zeti  kultúráját  szabadon  és  függetlenül  vihette  tovább.  A XII. 
|| századbeli  volhynai  krónikás  az  Iliasból  verssorokat  idéz; 
^ami  azt  jelenti,  hogy  a görög  kultúrájú  kisor  ősz  baziliták  az  Iliast 
%már  akkor  olvasgatták,  amikor  Homerosnak  Nyugoteurópában 
még  hire-pora  se  volt.  A latin  egységben  élő  Nyugatnak  ugyanis 
be  kellett  előbb  várnia  Byzanc  bukását,  azután  az  ókori  tudo- 
mányok és  művészetek  görög  földről  jövő  újjászületését,  a huma- 
nizmus nagy  korszakát,  az  erazmista  igyekezetek  nagy  nemzeti 
vonatkozású  erejét  és  végül  a vallási  reformációt  ahhoz,  hogy  a 
keleti  népek  módjára  kultúrában  szintén  önálló  nemzetekké  tago- 
lódjék szét.  Csakis  akkor,  amikor  ezek  a kultureszmék  az  egyes 
nemzetek  között  hatalmas  vetélkedést  teremtettek,  tehát  csak  a 
XV — XVI.  század  óta  lendült  előre  Nyugaton  a nemzeti  (s  vele 
együtt  az  egyetemes  emberi)  művelődés  éppen  azáltal,  hogy  a sok 
súrlódástól,  küzdelemtől  nagy  verseny  indúlt  meg  közöttük. 

A nemzetek  nagy  kulturvetélkedése  nemzeti  irodalmakat 
teremt  a Nyugaton,  amelyek  Keleten  különben  már  régen  kiala- 
kúltak;  de  meghozza  ugyanezt  és  vele  persze  a nemzeti  liturgiát 
a keleti  szertartású  románoknak  is.  A románság  teljesen  függet- 

leniti  magát  az  addig  rajta  uralkodó  bolgár  kultúrától  és  templo- 
mába mindenütt  beviszi  a maga  nemzeti  nyelvét. 

Minthogy  pedig  a kisebb  egységekre  (nemzetekre)  tagolt 
nagy  tömeg  mozgékonyabb,  elevenebb  és  versenyre  képesebb,  — 
könnyen  megérthetjük,  miért  haladt  előre  az  egyetemes  emberi 
művelődés  éppen  Nyugoteurópában  olyan  rohamos  gyorsasággal. 

Nyűgöt  ugyanis  sokkal  több  ilyen  egységre  tagolódott,  mint 
Kelet. 

Azonban  kétségtelen,  hogy  ennek  a művelődésbeli  nagy 
előretörekvésnek  indítékaihoz  Keletnek  ősi  műveltsége  is  hozzá- 
járult. Részben  azáltal,  hogy  a törököknek  XV.  századbeli  nagy 
előretolódása  miatt  ennek  a műveltségnek  igen  sok  elemét  jut- 
tatta Nyugatra,  részben  pedig  azzal,  hogy  a nemzeti  egységekre 

— a haladás  alapföltételére  — való  kialakulások  példáját  a kü- 
lönböző liturgikus  nyelvek  alkalmazásával  megadta. 

Nagy  jelentőséget  tulajdonítunk  a liturgikus  nyelvnek,  hi- 
szen a középkor  kultúrájának  egyéb  művelődési  tényezője,  mint 
az  egyház,  nem  igen  volt.  Az  emberi  jogok  elismerése,  a nemzeti 
öntudat  politikai  felébredése,  a nemzetgazdasági  élet  céltudatos 
rendezése  és  más  eszmék,  amelyek  a nemzeteket  ma  irányítják, 
csak  nagyon  későn  következtek:  a XVIII.  században,  a francia 
forradalom  szabadságkorszakának  eredmény eképen. 

A görög  egyház  liturgikus  nyelvei  által  képviselt  nemzeti 
mivoltot  a Keleten  ennélfogva  nem  szabad  olyan  kicsibe  venni, 
hanem  be  kell  látnunk,  hogy  a nemzeti  élet  kialakulásában 

— Nyűgöt európára  kihatólag  is  — a Keletnek  tekintélyes 
része  volt. 

Más  kérdés  azonban  az,  hogy  miért  nem  tud  m a lépést 
tartani  ez  a nemzeti  életében  régibb  műveltségű  Kelet  a nyugati 
népek  nemzeti  és  egyetemes  haladásával? 

Ennek  rúgóit  és  részleteit  itt  nem  fejtegethetjük.  Csak  any- 
nyit  jegyzünk  meg,  hogy  ennek  két  nagy  oka  van. 

A külső  ok  a törökök  kultura-viszszafejlesztő  uralma  Kelet 
fölött,  a másik  — belső  — ok  pedig  a keleti  egyház  szerveinek 
fogyatékossága,  illetőleg  a korral  való  nem  haladása.  Ezek  miatt 

Kelet  népei  a nyugoti  nagy  verseny  által  keletkezett  újabb  műve- 
lődésnek nem  lettek  részeseivé. 

Európa  keleti  népeit  se  politikai  forradalmak,  se  vallási  re- 
formációk nem  érték.  Nyűgöt  messze  túlszárnyalta  a Keletet,  ez 
pedig  gazdasági,  politikai  és  szellemi  művelődésében  jórészt  ma 
is  oda  van  rekedve,  ahol  az  újkor  elején  állott. 

Más  szóval:  fejlődésében  visszamaradt. 

Ez  pedig  végzetes  volt  azokra  a népekre,  amelyek  a keleti 
szertartás  révén  a régi  Byzanc  műveltségéhez  voltak  fűzve,  de 
földrajzi  és  politikai  helyzetük  miatt  Nyugoteurópára  utalódtak. 

Ilyen  nép  Magyarországon  az  eddigi  köztudat  szerint  — a 
középkortól  kezdve  — csak  kettő  volt:  rutének  és  románok,  ké- 
sőbben pedig,  a XVII.  századtól  harmadiknak  jöttek  a szerbek. 
Éppen  mondott  helyzetük  azonban  kedvezőbbé  tette  kultúrájuk 
fejlődését  a balkáni  vagy  oroszországi  Kelet  népeihez  képest, 
mert  a nyugoti  eszmeáramlatok  valósággal  el  tudtak  hozzájuk 
jutni,  mig  amazoknál  erejüket  nem  fejthették  ki.  Az  pedig  fontos 
kulturtényt  jelentett  ezeknek  a magyarországi  byzantinusoknak, 
hogy  megszábadúljanak  Keletnek  — az  újkori  Nyugothoz  viszo- 
nyítva — kulturellenes  befolyásától. 

Hogy  Magyarország  keleti  szertartású  népei  a nyugoti  mű- 
veltség eszmekörébe  kapcsolódjanak,  erre  nézve  háromféle  igye- 
kezet történt. 

Az  első  nyugoti  eszmeáramlat  — a florenci  és  egyéb  siker- 
telen zsinatoktól  eltekintve  — a XVI.  század  vallási  refor- 
mációja volt. 

A rutének  fölött  — úgy  látszik  — hatástalanúl  suhant  át 
ez  az  áramlat,  mert  mindössze  az  u.  n.  ny  á go  v ai  p o st  illa- 
gyűjteményben maradt  egyetlenegy,  eddig  ismert  nyoma.*) 


*)  Nyágován,  Máramaros  vármegyének  tiszamenti  eme  kicsi  községé- 
ben egy  névtelen  gör.  kath.  pap  1758-ban  lemásolt  egy  még  a XVI.  század- 
ban keletkezett  hatalmas  folio  alakú  beszédgyűjteményt,  amely  az  ünnepekre 
bontott  evangéliumi  szöveget  és  ennek  népi  nyelven  fogalmazott  magyarázatát 
tartalmazza.  Ezt  az  utóbbit  a papok  prédikáció  helyett  egyszerűen  felolvas- 

A románoknak  a kálvinizmusra  való  átvezetése  már  hatá- 
rozott eredményekkel  járt,  de  végeredményében  az  elért  siker 
összeomlott.  A kálvinizmusra  elvesztek  ugyan  a románok,  azon- 
ban ezek  nagyot  nyertek  kultúra  dolgában:  a reformáció  ugyanis 
meghozta  nekik  a nemzeti  öntudatot,  a román  irodalmat  és  a 
román  liturgiát  az  addigi  bolgár  helyébe. 

A második  nyugoti  áramlat  a Habsburgok  politikai  k atho- 
licizmusa  volt.  Ennek  unizáló  törekvései  már  sikerrel  jár- 
tak, amennyiben  a ruténeket  egészen,  a románokat  pedig  fele- 
részben áthozták  a Rómával  való  hitegység  révén  a nyugoti 
kultúrába. 

A harmadik  összekapcsoló  mozzanat  a nem  egyesült  romá- 
nok és  szerbek  nemzeti  egyházának  kialakulása  volt,  amely  kor- 
mányzatilag  tette  függetlenekké  őket  a byzantinizmus  külföldi 
képviselőitől.  Ezt  1868-ban  a magyar  törvényhozás  csinálta  meg. 

Ezek  a törekvések  mind  arra  szolgáltak,  hogy  ezek  a népek 
a keleti  egyház  ritusában  továbbra  is  megmaradva,  függetlenit- 
sék  magukat  a keleti  fejletlenségtől  és  a nyugoti  művelődéshez 
közeledhessenek.  Hiszen  csak  arra  gondoljunk,  hogy  a katholikus 
Magyarország  rendiségi  korában  mennyire  „törvényen  kivüli‘  ál- 
lapotban éltek  a nemkatholikus  elemek  egészen  1791-ig! 

A keleti  egyházat  a függetlenségi,  autonomikus,  nemzeti 
irány  jellemzi  nem  csak  kormányzatában,  hanem  abban  is,  hogy 
a liturgia  tekintetében  tért  adott  minden  nemzet  nyelvének. 

Kérdés:  volt-e  már  most  valaha  olyan  mozzanat,  amely 
magának  a magyarságnak  is  megadta  a fenti  vallás-műve- 
lődési tényezőket  a görög  egyház  kereteiben? 


ták.  A könyv  magyarázatai  a kálvinizmus  és  a török  hódoltsági  viszonyok 
vonatkozásaival  vannak  tele.  Csak  két  szentséget  emleget,  a pápát  éppen 
úgy  elitéli,  mint  a konstantinopolisi  pátriárkát  és  lépten-nyomon  erősen 
hangsúlyozza,  hogy  minden  rutén  templom  mellett  iskola  is  legyen.  Való- 
színűleg magyarból  van  fordítva.  A kéziratra  P e t r ov  professor  a mun- 
kácsi hazilitamonostor  könyvtárában  bukkant.  Egész  terjedelmében  való 
kiadásával  éppen  most  foglalatoskodik. 

Határozott  nyomok,  egészen  világos  emlékek  amellett  szó- 
lanák, hogy  a magyarság  keresztényesedésének  első  korszakában 
nagyon  szoros  kapcsolatba  jutott  a görög  kultúrával.  Építészet, 
ötvösmüvesség,  numizmatika,  oklevéltan  egyenlő  határozottságú 
bizonyságait  magyar  irodalomtörténeti  és  köztörténeti  emlékek 
erősségei  tetőzik,  amelyek  együttesen  két  fontos  dologra  vallanak. 
Az  egyik  az,  hogy  az  árpádkori  magyarság  egy 
része  görög  szert artású  keresztény  vala;  a 
másik  pedig  az,  hogy  ez  a magyarság  a nyugati  művelt- 
séghez kapcsolódó  hitegységben,  a latin  szertar- 
tással testvériségben  élt. 

Részletek  tekintetében  az  olvasót  a függeléknek  egyik  sza- 
kaszára utasítjuk. 

Itt  előle ges  tájékoztatás  gyanánt  csupán  azt  emeljük  ki, 
hogy  a görög  egyházi  gyakorlat  tekintetében  a magyart,  mint 
liturgikus  nyelvet,  kivétel  gyanánt  nem  lehet  az  általános  szabály 
alól  kivonni.  Az  árpádkori  magyar  liturgikus  nyelvhasználatnak 
senki  által  el  nem  tagadható  ragyogó  bizonysága  minden  isko- 
lázott magyar  ember  előtt  igen  jól  ismeretes:  a XII.  századbeli 
másolatban  reánk  maradt  „Látjátok  feleim  szömötök- 
k el,  mik  V a g y u n k‘*  kezdetű  HALOTTI  BESZÉD. 

A graecismusnak  is  szolgálatot  véltem  teljesíteni  azzal,  hogy 
ezt  az  irodalmi  nyelvemléket  a függelékben,  mint  egyúttal  a görög 
liturgiának  is  magyar  emlékét,  görög  eredetijének  párhuzamosítá- 
sával bemutatom. 

A görög  szertartású  isteni  tiszteletnek  derékrészét,  a tulaj - 
donképeni  liturgiát  (a  misét  elő-  és  utószakaszaival)  a szent  drá- 
mának megfelelően  úgy  szerkesztették  öszsze  a görög  egyházatyák, 
hogy  az  nem  egyéb,  mint  a pap  és  hívők  között  párhuzamosan 
folyó  drámai  elbeszélés,  amelyben  ezek  váltakozva  egymásnak 
adják  az  énekhangra  fogott  szót.  Ebben  tehát  a hívőknek,  sza- 
kasztotton úgy,  mint  az  euripidesi  drámában  a karnak,  tevőleges 
részt  kell  venniök.  A folytonos  párbeszéd  miatt  — amelynek  min- 
táját az  olvasó  az  1795.  évi  magyar  misef ordításban  a függelékben 
szintén  megtalálja  — a liturgiát  okvetlen  a néptől  értett  nyelven 

kell  végezni  a görög  szertartású  egyházban  bármely  népnél  is. 
Nem  úgy  tehát,  mint  a nyugati  szertartásában,  ahol  a hivősereg 
a latin  liturgiában  teljesen  hallgat  és  csak  a symoolikus  drámától 
egészen  független,  szervesen  vele  öszsze  nem  függő  himnuszok 
zengésében  szólal  meg  a maga  nemzeti  nyelvén. 

A görög  liturgiának  éppen  ilyen  drámai  alkata  miatt  a ro- 
mán románul  dicséri  az  Urat  templomában:  a rutén,  szerb  bolgár, 
orosz  kiki  a maga  élő  nyelvéhez  idomult  szláv  nyelven  teszi  ezt; 
arab,  görög,  szír,  kaldeus,  kopt,  örmény  — mind  a maga  nyelvén 
imádkozik:  egyedül  a magyar  ajkú  görög-katholikus  elem  az, 
amelytől  a jelenben  ezt  a jogot  elvitatják. 

Nem  mondjuk,  hogy  ez  az  u.  n.  ó-hitű  magyarság  nem  ma- 
gyarúl  dicséri  az  Urat.  M agyarái  teszi  ő ezt,  hiszen  ez  természet- 
szerű, a liturgiából  kényszerűséggel  folyó  következmény.  Több, 
mint  száz  éve  immár  annak,  amióta  a magyar  liturgiának  — leg- 
alább részleteiben  — folytonos  gyakorlatát  ismerjük. 
Ez  a gyakorlat  azonban  nem  felülről,  egyházhatóságilag  kezde- 
ményezett dolog  volt,  hanem  valósággal  a gyakorlati  szükségtől 
alant,  a nép  nagy  tömegében  fejlődött  ki. 

Ez  pedig  egyház  jogilag  törvénytelen  állapotot  jelent. 

* 

» * 

A magyar  nyelvű  görög  szertartás  múltja  ma  már  többé  nem 
olyan  homályos,  mint  amilyen  a hajdudorogi  első  szervezkedés 
idejében  ezelőtt  44  évvel  volt.  Nem  tudjuk  ugyan  a folytonosság 
láncának  minden  szemét  a Halotti  Beszéd  korától  egészen 
az  új  időkig  egybeállítani,  de  arra  nincsen  is  szükség.  Mert  anynyi 
bizonyos,  hogy  a görög  liturgia  természetéből  folyólag  akár- 
hogyan is,  joga  van  a magyar  nyelvnek  az  oltári  érvényesülésre; 
de  az  is  kétségtelen,  hogy  erre  az  érvényesülésre  a lelki  szükség- 
leten kívül  történelmi  jogosultsága  is  van. 

Hogy  tehát  ne  elnézően  tűrt  dolog  legyen  a gyakorlatban 
egy  századnál  is  több  ideje  óta  valósággal  élő  magyar  liturgia, 
ehhez  maguknak  az  illetékes  magyarnyelvű  egyházaknak  bizonyos 
törvényesítő  lépéseket  kellett  tenniök  az  országgyűléshez,  az 
egyházi  főhatóságokhoz  és  magához  a pápához  is. 

Ez  a törvényesítő  eljárás  azonban  hosszú,  keserves  utat, 
valósággal  K a l v á r i a-u  tat  jelentett  a benne  buzgólkodókra. 
Ennek  a hoszszantartó  küzdelemnek  történetét  megtalálhatja  az 
olvasó  abban  a monumentális  emlékkönyvben"^ ),  amelyet  a görög- 
katholikus  magyarok  országos  bizottsága  akkor  adott  ki,  amikor 
500  főnyi  sereget  vezetve,  Rómába  zarándokolt,  hogy  a pápától  a 
magyar  liturgia  törvényesitését  kérje. 

Ennek  az  országos  bizottságnak  elnöki  tanácsa,  most,  a ma- 
gyar gör.  kath.  püspökség  elérésének  esztendejében  elhatározta, 
hogy  ennek  az  emlékkönyvnek  kiegészítése  gyanánt  öszszegyüjti 
és  közrebocsátja  mindazokat  az  okiratokat,  amelyek  a magyar 
liturgia,  a külön  egyházmegye,  a naptár  egyesítés,  valamint  mind- 
ezen kérdésekben  fontos  szerepet  játszó  budapesti  gör.  kath.  egy- 
házunk keletkezésének  dolgára  vonatkoznak.  Addig  is  azonban, 
amíg  ez  a szándék  megvalósulna,  most  már  elérkezettnek  láttam 
az  időt  arra,  hogy  eleget  tegyek  a már  régebben  kapott  megbízatá- 
somnak, hogy  az  országos  bizottság  elnökének  azok  a tanulmányai, 
újságcikkei  és  beszédei,  amelyek  a mozgalmat  irányitó  országos 
bizottság  küzdelmeinek  egyes  részleteit  megvilágítják,  vagy  ame- 
lyekkel szerző  a mozgalomnak  időnként  való  állásáról  a nagy- 
közönséget  igyekezett  tájékoztatni,  egy  kötetbe  foglaltan  a magam 
pótlásaival  együtt,  a nyilvánosság  elé  együttesen  is  eljussanak. 

Az  elnöki  tanács  bizalma  engem  tisztelt  meg  azzal,  hogy 
ezt  a feladatot  elvégezzem.  Megfeleltem  pedig  ennek  a megbízás- 
nak olyan  örömmel,  mint  a menynyire  ez  a dolog,  nagy  kulturális 
erejénél  fogva  tőlem,  mint  a Magyar  Nemzeti  Múzeum  tisztviselő- 
jétől a tárgyi  szer  etetet  meg  is  érdemli. 

Kérem  is  az  olvasót,  ne  keressen  ebben  a könyvben  valami 
felekezeti  olvasmányt.  Ez  nem  pusztán  görög  katholikus  feleke- 
zeti törekvések  történetét  foglalja  magában,  mert  az  itt  mondot- 
tak ennél  sokkal  magosabb  kulturális  és  nemzeti  célok  felé  való 
törekvést  mutatnak  be. 

Kulturális  a cél,  mert  arról  van  itt  szó,  hogyan  érte  el  250 
ezernyi  magyarság  e hazában  azt,  hogy  saját  vallási  szertartásá- 
nak tömeg-pedagógiai  hatású,  tehát  népnevelő  erejű  gyakorlását 
a maga  társalgási  nyelvén  zavartalanúl  végezhesse. 


*)  Emlékkönyv  a görög  szert,  katholikus  magyarok  római  zarándok- 
latáról. Budapest,  1901.  Nagy  4-rét,  V 4-  206.  l.  számos  fénynyomattal  és 
két  térképpel.  Megjelent  latin  és  német  nyelven  is. 

Nemzeti  a cél,  mert  e vallás  gyakorlat  a magyar  nyelv,  a 
magyar  szellem  megerősödését  szolgálja. 

Ne  téveszsze  azonban  senki  öszsze  ezt  a nemzeti  célt  azok- 
kal a törekvésekkel,  amelyeknek  a magyar  liturgia  kapcsán  a ha- 
- zai  sajtó  sovinisztikus  része  olyan  örömmel  adott  hangot.  A ma- 
gyar liturgiának  és  a gör.  kath.  magyarok  új  püspökségének  nem 
az  a célja,  hogy  románokat  vagy  ruténeket  magyarosítson. 

Szerzőnek  itt  kővetkező  cikkeiben  sokszor  fogunk  talál- 
kozni azzal  az  egyenes  tiltakozásával,  amelylyel  az  efféle  meg- 
gondolatlan sovinizmussal  szembeszállani  kénytelen.  Mert  az  ö 
alapelve:  suum  cui  q u e.  Mindenkinek  a magáét. 

Ahogyan  az  iskolai  úton  erőltetett  magyarosítás  eddig  nem 
sikerűit,  úgy  a templom  útján  való  magyarosítás  se  vezetne  cél- 
hoz. A magyarosítást  az  élet,  a gazdasági  kultúra  végezte  eddig 
is,  ezután  is  csak  ez  fogja  végezni.  A templom  soha  sem  fog  poli- 
tikai célok  szolgálatába  leereszkedni,  mert  ennek  hivatása  pae- 
dagógiai. 

Ismerve  pedig  a görög  szertartás  paedagógiai,  néplélek-mü- 
velö  elveit,  senki  sem  fogja  rossz  néven  venni  a görög  katholikus 
magyarságtól,  hogy  vallásának  alapelvei  szerint  egyházában  ép- 
pen úgy  kíván  berendezkedni,  mint  ahogy  a román,  meg  a rutén  a 
magáéban  rendezkedett  be. 

Nem  rutének  és  románok  magyarositásáról  van  tehát  szó 
akkor,  amikor  a görög  katholikus  magyarság  liturgiális  mozgal- 
mairól beszélünk,  hanem  arról,  hogyan  kell  görög  katholikus  vol- 
tában és  magyarságában  megtartani  azt  az  elemet,  amely  ma 
magyar. 

Ne  keresse  senki  sem  azt,  hogy  ez  a görög  katholikus  tisza- 
vidéki  magyarság  hogyan  lett  magyar.  Árpád  óta  él-e  folytonos 
magyarságában?  A honfoglaló  magyarság  egyenes  ivadéka-e  ez, 
avagy  csak  elmagyarosodott  másnyelvű  nép-e,  avagy  mindakét 
félének  keveréke?  Máma,  amikor  a tudomány  már  megállapít- 
hatja, hogy  az  u.  n.  tiszta  fajiság  elmélete  egyszerű  ábrándkép  — 
mert  hiszen  ezer  év  óta  történő  folytonos  kever ödés  miatt  ilyen 
faj  a világon  nincs  is  — az  ilyen  keresgélés,  avagy  vetélkedés 
mind  hiú  dolog. 

Meg  kell  elégednünk  azzal  a puszta  ténynyel,  hogy  Hajdú-, 
Szabolcs-,  Szatmár-,  Zemplén-,  Bihar -vármegy ék  tájékán  — és 
pedig  éppen  ott,  ahol  már  a XI.  század  óta  ösmerjük  létezésük 
nyomait  — ma  250.000-nyi  olyan  polgártársunk  lakik,  aki  nyel- 

vére  nézve  teljességgel  magyar,  vallására  nézve  pedig  görög 
katholikus.  Ha  pedig  egyszer  görög  katholikus,  akkor  vallásának 
természetéből  folyó  jognak  kell  elösmernünk  azt,  amelyért  bi- 
zonytalan századok  óta  puszta  létezésével,  1868.  óta  pedig  öntu- 
datosan szervezkedve,  állandóan  küzd. 

Emiatt  a hoszszú,  keserves  küzdelem  miatt  ennek  az  egész 
gyűjteménynek,  amely  csak  az  1896 — 1912.  évi  időszakaszt  ka- 
rolja föl,  nem  lehetett  találóbb  címet  adni,  mint  ezt:  A görög 
katholikus  magyarság  utolsó  k alv  ár  i a-ú  t j a. 

Ennek  a magyarságnak  ugyanis  három  ilyen  nagy  kalvária- 
utat  kellett  megtennie  létezéséért  való  küzdelmében. 

Az  első  út  kezdőpontja  a történelmi  századok  homályában 
vész  el  és  csupán  csak  különböző  világosságú  nyomokat  hagyva 
maga  után,  az  1868-dik  esztendővel  záródik.  Ez  a zárópont  akkor 
következett  be,  amikor  52  magyar  egyházközség  küldöttei  kon- 
greszszusba  gyűltek  öszsze  Hajdúdorogon  s itt  elhatározták,  hogy 
egységes  actiot  indítanak  a magyar  liturgia  szentesítésének  és  a 
külön  gör.  kath.  egyházmegyének  kieszközlésére.  Erre  a célra 
végrehajtó-bizottságot  alakítottak. 

Hogy  az  első  kalvária-út  zárópontja  mögött  mekkora  idő- 
szakasz van,  azt  határozott  számú  évekkel  megjelölni  igen  bajos. 
De  hogy  nagy  ideje  lehetett  annak,  onnan  tudjuk  következtetni, 
hogy  egyik  gyümölcsét,  a görög  misének  Kricsfalussi 
György  ungvári  gymnasiumi  tanártól  való  magyar  fordítását 
már  1795-ből  ösmerjük.  Az  országos  bizottság  a levéltárában  őr- 
zött eme  fordítást  erre  a célra  rendelkezésemre  bocsátotta.  Úgy 
egyházi  irodalmunknak,  mint  általában  a magyar  irodalomtörté- 
netnek is  szolgálatot  tenni  óhajtottam  azzal,  hogy  ezt  a szép  régi 
magyar  nyelven  készült  emléket  a függelékbe  némi  jegyzet  kísé- 
retében egész  terjedelmébn  fölvettem. 

A második  kalvária-út  1868-tól  1896-ig  tartott,  vezetője 
pedig  a hajdúdorogi  végrehajtó-bizottság  volt.  Enr^ek  a második 
útnak  szomorú  végét  mindenki  ösmeri:  1896-ban  n pápa  a ma- 
gyar liturgiát  betiltotta,  a külön  egyházmegye  tervezetét  pedig  a 
magyar  kormány  elutasította. 

Ekkor  indúlt  meg  a gör.  kath.  magyarság  — az  1898-ban 
megalakúit  Országos  Bizottság  vezetése  alatt  — a harmadik, 
utolsó  kalvária-útra. 

Ennek  az  utolsó  kalvária-útnak  a fáradalmait  és  gyötrelmeit 
ösmerteti  a jelenvaló  gyűjtemény. 

Szerző  a nagyközönség  részére  a Budapesti  Szem- 
lében, a Magyar  Figyelőben,  a Budapesti  H ir- 
l a pb  an,  az  Alkotmányban  és  több  más  előkelő  hírlap- 
ban ismertette  a fáradalmakat;  egy  kisebbkörű,  de  az  országos 
bizottsághoz  közelálló  közönség  számára  pedig  e bizottság  saját 
közlönyében,  a M agy  a r Világban. 

Különösen  az  e közlönyben  jobbára  álnevek  alatt  megjelent 
cikkei  jellemzők  ennek  a küzdelemnek  történetére,  amelyek  — 
annak  egyes  fordulóit  a lap  jellegéhez  mérten,  többé-kevésbbé 
belletrisztikus  alakban  ábrázolva  — egységes  egészet  alkotnak. 

A cikkek  egy  részét  e gyűjteményben  a szerző  által  módo- 
sított szövegben  kapja  az  olvasó.  Ez  azért  van,  mert  a küzdelem 
egyes  részletei  tekintetében  világosabban  akarta  megmondani  azt, 
ami  az  eredeti  szövegben  — az  akkor  még  élő  két  püspökre  való 
tekintettel  — csak  a sorok  között  volt  kiolvasható. 

Az  utolsó  kalvária-út  egyes  fordulóit  ezekből  ismerheti  meg 
legjobban  az  olvasó. 

Ilyen  fordulók  voltak:  a rutén  elnevezés  kultuszának  tető- 
foka, gyökeres  rendszabályok  a magyar  nyelv  ellen,  ellenséges 
beavatkozások  és  kísértések,  az  egyházi  könyvek  fordításával  való 
meddő  kísérletezés,  az  1904.  október  25-dikí  fegyverszünet,  az 
1905-diki  hajdudorogi  külön  béke,  a budapesti  magyar  istenitisz- 
telet letiltása,  stb. 

Itt  különösen  az  örvendetesebb  fordulókat  emeljük  ki. 

Ilyenek  voltak:  az  1900.  évi  500-as  római  zarándoklat,  a 
budapesti  egyház  megalapítása,  a főiskolai  ifjúság  segélyezésének 
ennél  az  egyháznál  való  öszszepontosítása,  befejezésül  pedig  a kü- 
lön görög  katholikus  egyházmegye  fölállitásának  megnyugtató 
ténye. 

A külön  egyházmegye  fölállítása  meghozta  a magyar  isteni- 
tiszteletnek első  törvényes  rendezését^ ) is,  a következő  alapokon: 

Liturgikus  nyelv  az  ó-g  ö r ö g. 

A magyar  liturgiára  kimondatott,  hogy  nun- 
q u am,  soha! 

Úgy  a pápai  bulla,  mint  a végrehajtó  dekrétum  kifeje- 
zetten en  g ed  ély  e zt  e az  élő,  tehát  a magyar  nyelv 


*)  Erre  vonatkozólag  az  itt  következőkben  nem  pusztán  saját  véle- 
ményemet, hanem  az  országos  bizottság  vezetőségének  a felfogását  is  tol- 
mácsolom. 

használatát  is,  a rám.  kath.  egyházban  szokásos  korlá- 
tok  közt. 

A magyar  liturgiára  kimondott  „nunquam*‘  abban  leli  ma- 
gyarázatát, hogy  a magyar  nemzet  túlnyomó  része  a nyugati  egy- 
házhoz tartozik.  Ennek  a túlnyomó  résznek  liturgikus  nyelvét,  a 
latint,  a római  szentszék  megakarja  oltalmazni  az  élő  nyelvnek 
a liturgiába  való  bevitelére  irányuló  törekvések  ellen.  Ez  any- 
nyira  magától  értődik,  hogy  fölösleges  is  volt  kimondani.  Tény  az, 
hogy  a keleti  egyházban  is  mai  napig  csak  azok  a népek  kaptak 
jogosultságot  saját  nyelvük  oltári  használatára,  melyek  egészük- 
ben egy  fajhoz  tartoznak. 

Minthogy  azonban  az  oltári  nyelv  nem  a dogma,  hanem  az 
egyházi  fegyelem  és  az  egyházi  politika  kérdése,  ennélfogva  a 
nunquam  ebben  az  esetben  sem  jelenthet  többet,  mint  minden  más 
hasonló  esetben.  Vagyis:  ha  változik  az  egyházi  politika,  változ- 
hatik  az  egyháznyelvi  fegyelem  is. 

Az  ó-görög  liturgikus  nyelvet,  a római  szentszék  most  emli- 
tett  álláspontjával  számolva,  nyilván  a magyar  kormány  válasz- 
totta. Ennél  helyesebben  nem  is  cselekedhetett,  mert  az  ó-görög 
nyelvnek  épp  úgy,  mint  a latinnak,  bármily  terjedelemben  hasz- 
náltassék  is,  semmiféle  expansiv  ereje  nincsen,  amit  bizony  akár 
a román,  akár  az  ószláv  nyelvről  éppenséggel  nem  lehet  állítani. 

Az  élő  nyelvnek  bizonyos  korlátok  közt  törvényes  haszná- 
lata már  régi  szokás  a nyugati  egyházban,  de  ebben  a bilingvisz- 
tikus  formában  első  eset  a keleti  egyházban  Itt  az  élő,  vagy  avult, 
de  még  érthető  nemzeti  nyelv  a szabály,  s ez  alól  már  csak  azért 
sem  lehetett  törvényes  kivételnek  helyt  adni,  mert  a kölcsönös 
expanzív  erő  biztosan  nemzetiségi  súrlódásokra  vezetne.  Az  ó-gö- 
rög nyelvnél  azonban  ez  nem  áll,  s azért  itt  az  egyház  bátran 
engedélyezhette  a kivételt. 

Magyar  nemzeti  szempontból  vívmány  ez,  melynek  jelentő- 
ségét az  élet  fogja  meghatározni,  nem  pedig  az,  hogy  most  a pápai 
bulla  vagy  a végrehajtási  dekrétum  milyen  mértéket  szabott  meg 
a magyar  nyelvnek.  Ha  a már  említett  indok,  a róm.  kath.  ma- 
gyarság latin  oltári  nyelvének  védelme  nem  állna  útban,  akkor 
olyan,  a tulajdonképpeni  liturgián  kívül  eső  területen  adott 
archimédesi  pontnak  lehetne  tekinteni  e vívmányt,  melyről  köny- 
nyü  kiküzdeni  a teljes  magyar  liturgiát. 

Ne  felejtsük  el  azonban,  hogy  a görög  rítus  szerint  a nép 
együtt  misézik  az  áldozó-pappal.  Ez  nem  kánon,  de  oly  élő  való- 

ságf  mely  a görög  rítust  nagyon  is  megkülönbözteti  a latintól.  A 
gyakorlatban  tehát  ez  a most  elöszabott  mérték  nem  lesz  betart- 
ható. Szava  lesz  ebben  a népnek  is,  vagy  helyesebben  szólva,  a 
végleges  rendezésnél  figyelembe  fog  kelleni  venni  a két  rítus  közti 
igen  lényeges  különbséget  is. 

A pápai  bulla  erre  vonatkozó  rendelkezését  joggal  nevez- 
hetem tehát  vívmánynak,  sőt  merem  állítani,  hogy  ez  nem  kisebb 
vívmány,  mint  maga  a külön  egyházmegye  engedélyezése. 

Ezt  a vívmányt  azonban  nagyon  elhomályosították  a pápai 
bulla  és  a végrehajtási  decretumnak  ama  felesleges  rendelkezései, 
amelyeket,  a következő  részben  előadandók  szerint,  egy  szeren- 
csétlen hírlapi  közlemény  idézett  elő. 

Semmi  szükség  sem  volt  a magyar  liturgia  tekintetében  ki- 
mondott nunquam-ra,  mert  hiszen  úgy  is  a római  Szentszéktől 
függ,  hogy  a magyar  liturgiát  engedélyezze,  vagy  ne  engedélyezze. 
Éppen  úgy  semmi  szükség  se  volt  a magyar  istenitisztelet  részle- 
tes szabályozására  sem. 

Tudtommal  a római  Szentszék  soha  sem  szabályozta  a nép- 
nyelv liturgián  kívüli  használatát  a római  katholikus  egyházban 
sem,  hanem  ezt  az  illetékes  egyházi  tartományoknak  engedte  át. 
Éppen  ezért  nem  is  létezik  ezen  a téren  egyöntetű  szabályozás, 
hanem  a népnyelv  térfoglalása  az  egyes  országok  szerint  nagyon 
is  különböző. 

Hogy  a magyar  kormány  erre  vonatkozólag  elvi  engedélyt 
kért  a Szentszéktől,  az  nagyon  is  természetes,  sőt  elkerűlhetlenűl 
szükséges  is  volt. 

Várni  lehetett,  hogy  az  erre  vonatkozó  engedélyt  a római 
Szentszék  akár  a pápai  bullában,  akár  ezen  kívül,  a római  katho- 
likus egyházban  szokásos  megszorítással  ugyan,  de  olyan  módon 
fogja  megadni,  hogy  a végrehajtást  az  illetékes  egyházi  tarto- 
mányra bízza. 

Ez  a gyakorlatban  azt  jelentette  volna,  hogy  a magyar  nyelv 
térfoglalására  nézve  nagyban  és  egészben  megmarad  a mai  álla- 
pot. Mert  hiszen  köztudomású,  hogy  az  1896-iki  pápai  tilalom 
előtt  a magyar  liturgia  — bárha  engedély  nélkül,  de  — tényleg 
létezett,  illetve  fejlődőben  volt;  azonban  az  1896-iki  tilalom  követ- 
keztében már  csak  az  ószláv  liturgiába  beillesztett  magyar  isteni- 
tiszteletté fejlődött  vissza,  még  pedig  nem  önkényüleg,  hanem  a 
magyar  püspöki  kar  közreműködésével. 

E helyett  azonban  a pápai  bulla  és  a végrehajtási  decretum 

részletesen  szabályozza  a magyar  nyelv  tér  foglalását,  még  pedig 
azon  mérték  szerint,  amint  ez  a rom.  kath.  magyar  egyházakban 
gyakorlatban  van,  minden  tekintet  nélkül  a görög  ritus  nagyon 
is  eltérő  természetére. 

A szabályozásnak  ez  a módja,  amenynyire  megnyugtató  ab- 
ban a tekintetben,  hogy  a görög  ritus  eltérő  berendezésére  való 
átvitelnél,  vagyis  a gyakorlati  alkalmazásban  meg  lehet  találni 
a módot  a lelki  szükség  kielégítésére,  anynyira  aggályos  abban  a 
részben,  hogy  alkalmat  adott  illetéktelen  nemzetiségi  beavatko- 
zásokra. 

A magyar  liturgiára  kimondott  nunquam  pedig,  szemközt 
az  élő  román  nyelvnek  engedélyezett  oltári  jogosultsággal,  egye- 
nesen megalázó  a magyar  nyelvre  és  a magyarságra  nézve. 

Ha  azonban  ezt  a nemzetiségi  vonatkozást  kikapcsoljuk,  ak- 
kor semmi  ok  sincs  a nyugtalanságra. 

A magyar  istenitiszteletnek  ezt  a kifejezett  elvi  en- 
gedélyezését nem  szabad  kevésre  becsülni,  ha  figyelembe 
veszszük,  hogy  az  eddigi  magyar  istenitiszteletet  Róma  törvény- 
telennek tekintette  s felette  mindig  a Damokles  kardja  függött. 
Többet  ér  a kevesebb,  ha  törvényes,  mint  a több,  ha  tör- 
vénytelen. És  nem  szabad  figyelmen  kívül  hagyni,  hogy  ezen 
a téren  a kihalt  ó-görög  liturgikus  nyelv  mellett  nemzeti  szem- 
pontból még  a legkisebb  engedmény  is  öszszehasonlithatlanúl  érté- 
kesebb, mint  lett  volna  a szláv,  vagy  román  liturgikus  nyelv  mellett. 

Főleg  pedig  ne  felejtsük,  hogy  a magyar  istenitisztelet  tör- 
vényes rendezését  eddig  leginkább  az  a körülmény  akadályozta, 
mert  a magyar  híveknek  nem  volt  saját  főpásztoruk. 

Most  már  lesz. 

Bármilyen  mély  tisztelettel  és  szeretettel  környezték  is  a 
magyar  hívek  eddigi  főpásztoraikat,  ők  nem  tettek  többet  érettük, 
mint  anynyit,  hogy  egyszer  elmentek  velük  Rómába.  A szentirás 
szavaival  élve,  többször  nem  kérték,  hogy  megadassék;  nem  zör- 
gettek, hogy  megnyittassék  nekik  az,  ami  őket  megilleti. 

így  történt,  hogy  a lelki  szükségnek  még  a római  zarándoklat 
után,  a római  Szentszéknek  ekkor  adott  biztató  Ígérete  ellenére  is, 
sokáig  küzdenie  kellett  az  egyházi  fegyelemmel. 

Igaz  ugyan,  hogy  1904-től  kezdve  Szabó  Jenő  főrendiházi 
beszédében  bizonyos  szélcsendnek  nevezett  állapot  követ- 
kezett be  a küzdelemben.  Ez  a szélcsend  a vidéki  magyar  egyhá- 
zakban olyan  illúziókat  keltett,  hogy  ezeket  még  az  1896-iki  pápai 

tilalomnak  a budapesti  egyházra  történt  megújitása  se  volt  képes 
megingatni. 

Senki  sem  vette  ott  észre,  hogy  p r o x imu  s ar  d e t 
Ucalegon.  Pedig  a budapesti  letiltást  minden  józan  gondol- 
- kodású  embernek  úgy  kellett  volna  tekintenie,  mint  a szélcsend 
végét,  mint  első  lépést  az  1896.  évi  pápai  tilalom  megújítására. 

Természetesen,  az  1900.  évi  római  zarándoklat  után  válta- 
kozó kormányaink  is  illúziókban  éltek  s e miatt  nem  lehetett  őket 
akcióra  birni,  csak  akkor,  amikor  a veszély  már  tetőfokára  hágott. 

Dicsőség  érte  gróf  Khuen-Héderváry  kormányának,  hogy 
ekkor  a szegény  gör.  kath.  magyarok  felé  nyújtotta  segítő  kezét. 

A többit  majd  elvégzi  a magyar  hivek  saját  főpásztora  és 
a lelki  szükség. 

Ez  a két  tényező  jövőre  nem  fog  olyan  idegenül  állani  egy- 
mással szemközt,  mint  eddig  állott.  Az  út  pedig  Rómába  a magyar 
hívek  saját  főpásztorának  nem  lesz  olyan  terhes,  mint  amilyen 
terhes  volt  eddigi  püspökeiknek. 

* 

* * 

A külön  egyházmegye  felállítása  feletti  örömet  szinte  tra- 
gikusan megzavarta  az  a viszály,  amely  az  abba  beosztott  egyház- 
községek  közt  kitört.  A magyar  közönségben  meglepetést  keltett 
e viszály,  mert  mindenki  azt  hitte,  hogy  nem  is  lehet  szó  más 
székhelyről,  mint  Hajdúdorogról. 

Aki  azonban  ismeri  Hajdúdorogot,  annak  kulturális  elma- 
radottságát, kicsiségét,  az  csöppet  sem  fog  csodálkozni  azon, 
hogy  az  egyházközségek  túlnyomó  többsége  más  székhely  mellett 
foglalt  állást,  mihelyt  a székhely  kérdése  valóban  aktuális  lett. 

Persze,  azon  sem  lehet  csudálkozni,  ha  Hajdúdorog  már 
1911.  évi  szeptember  hó  12-én,  tehát  olyan  időben  jelentette  be 
orbi  et  urbi  a székhelyre  való  igényét,  amikor  még  az  új  egy- 
házmegye megalapítása  nagyon  is  bizonytalan  volt. 

Anyagi  és  kulturális  érdekek  helyezkedtek  itt  szembe  egy- 
mással. És  aki  csak  félig-meddig  ismeri  a viszonyokat,  hamar  be 
kell  látnia,  hogy  az  egyházközségek  túlnyomó  többségének,  azok 
jobbára  családos  papjainak,  kántortanítóinak  és  egyéb  híveinek 
egy  alkalmas  székhelyhez  fűződő  anyagi  és  kulturális  érdekei 
öszszehasonlíthatlanul  fontosabbak,  mint  egy  olyan  falunak  mond- 
ható község  érdekei,  aminő  Hajdúdorog,  bárha  ennek  hívei  túl- 
nyomóan görög  katholikusok  is. 

Ilyen  körülmények  közt  a hajdúdorogi  székhely  a gyakor- 
latban azt  jelentené,  hogy  az  új  egyházmegye  létesítésének 
minden  anyagi  hasznát  egyetlen  egy  község  élvezze,  ellenben  an- 
nak öszszes  hátrányait  úgy  anyagi,  mint  kulturális  tekintetben 
az  egész  gör.  kath.  magyarság  viselje. 

Ezt  még  akkor  sem  lehetne  megengedni,  ha  Hajdúdorognak 
a mozgalom  megindítása  körüli  tagadhatlan  érdemei,  a felsorolt 
három  kalvária-út  mindegyikén  keresztül,  teljesen  makula  nélkül 
valók  volnának. 

Engem  különösen  a kérdésnek  ez  a kulturhistóriai  oldala 
érdekel.  A jelenvaló  gyűjteményt  különösen  ebből  a szempontból 
tanulmányoztam  át.  Erről  a nézőpontról,  ha  egy  rövid  viszszapil- 
lantást  vetek  az  utolsó  kalváriaút  fordulóira,  különösen  pedig,  ha 
szerzőnek  „Y.  B.  T.  T.*‘  és  „M  e d d ö kísérletek*'  című  cik- 
keit olvasom,  semmit  sem  találok  jellegzetesebbnek,  mint  azt,  hogy 
még  a léha  kitüntetések  is  menynyire  jelentékeny,  csaknem  vég- 
zetes szerepet  játszhattak  a gör.  kath.  magyarság  történetében. 

Ismerem  a székhely  kérdésében  keletkezett  hivatalos  polé- 
miákat is,  amelyek  a dolog  természeténél  fogva  nem  kerülhettek 
be  ebbe  a gyűjteménybe. 

Következtetésem  az,  hogy  Hajdúdorog  már  jó  régen  elját- 
szotta azt  az  erkölcsi  tőkét,  melyet  a korábbi  nemzedékek  reá 
hagytak. 

Nem  róhatom  fel  nagyon  szigorúan  Hajdúdorognak  azt, 
hogy  saját  intelligens  és  vagyonos  (nemes)  osztálya  kipusz- 
túlván,  a nyolcvanas  évek  vége  felé  ott  kereste  az  intelligens  ve- 
zetést, ahol  az  magától  kínálkozott.  A kálvinista  vezetés  termé- 
szetesen csak  rosszra  vezethetett,  mert  kihívta  maga  ellen  a 
katholikus  egyházat;  de  azért  az  1896-iki  pápai  letiltást  és  a kü- 
lön egyházmegyének  ugyanakkor  történt  elutasítását  még  sem  ve- 
szem többnek,  mint  szomorú  leckének,  amely  elöl  talán  nem 
lehetett  kitérni,  de  tanulni  kellett  belőle. 

Annál  súlyosabb  beszámítás  alá  esik  azonban,  hogy  mikor 
e csapások  elhárítására  az  egész  gör.  kath.  magyar  intelligencia 
kezet  fogott,  Hajdúdorog  még  ennek  is  csak  nehezen  és  csak 
megszorításokkal  adta  át  a vezetést,  azt  aránylag  rövid  és  sikeres 
együttműködés  után  már  1905-ben  cserben  hagyta  és  megint 
viszszatért  régi  kálvinista  vezéréhez.* ) 

*)  Lásd  a „Hajdúdorog  két  zászlója"  és  a „Meddő  kísérletek"  című 
két  cikket. 

Nem  menti  ezt,  sőt  súlyosbítja  az  a látszólagos  siker, 
hogy  a kálvinista  vezér  megszerezte  Hajdúdorognak  a végleges 
békét  püspökével.  Addig,  míg  külön  egyházmegyéjüket  megkap- 
ták,  a gör.  kath.  magyarok  kedvezőtlenebb  helyzetben  voltak 
- püspökeikkel  szemben,  mint  Magyarország  az  osztrák  császárral 
szemben,  mert  jogaik  még  csak  papiroson  sem  voltak  biztosítva. 
Míg  ezt  (a  magyar  liturgiát,  vagy  legalább  a magyar  nyelvű  isteni 
tiszteletnek  valamelyes  törvényes  szabályozását,  a 
naptár  egyesítést,  stb.)  el  nem  érték,  addig  nem  volt  szabad  bé- 
két kötni,  mert  ez  azt  jelentette,  hogy  ezen  időponttól  kezdve 
egyetlenegy  lépést  sem  tehettek  az  egyházmegyei  főhatóság  enge- 
delme  nélkül.  Már  pedig,  a nemzetiségi  háttért  nem  is  tekintve, 
a gör.  kath.  ma  gy  ar  ok  egész  küzdelmének  lé- 
nyege az  egyházi  fegyelem  és  a lelki  szükség 
közti  természetes  ellentétben  rejlett. 

Az  adott  viszonyok  közt  bizonyára  helyes,  logikus  és  szük- 
séges volt,  ha  1894-ben  az  országos  bizottság  tartós  fegyver- 
szünetet  kötött  az  egyházmegyei  főhatósággal,  de  annál  ke- 
vésbbé  volt  indokolva,  hogy  békét  kössön  éppen  az  a Hajdúdorog, 
amely  legelső  sorban  a külön  egyházmegyére  pályázott,  sőt 
1898-ban  ennek  szorgalmazását  egyenesen  magának  tartotta  fenn. 

A testnek  (ebben  az  esetben  csak  egy  testrésznek)  ezt  az 
elszakadását  fejétől  egyenesen  kulurhistóriai  kuriózumnak,  vagy 
ha  úgy  tetszik,  árulásnak  lehet  minősíteni. 

Íme  a következmények: 

1.  Az  országos  bizottságnak  sikerült  saját  székhelyén, 
1909.  évi  szeptember  hó  1-jével  az  új  naptárt  behozni.  A dorogiak 
remélték,  hogy  ezen  a téren  fogják  megkapni  meghódolásuk  első 
jutalmát.  Az  országos  bizottság  szabad  kezet  engedett  nekik,  de 
azt  kívánta,  hogy  a modus  procedendi  tekintetében  ők  is  kövessék 
a budapesti  egyház  példáját.  Nem  követték,  de  nem  is  kaptak 
egyebet  biztatásnál;  ellenben  a viszony  Budapest  és  Hajdúdorog 
közt  mindjobban  kiélesedett. 

2.  A Doroggal  való  fegyverbarátság  bomladozását  nemzetiségi 
oldalról  felhasználták  arra,  hogy  denunciálják  Rómában  a buda- 
pesti egyházat.  Erre  gyorsan  jött  az  1896-iki  tilalom  megújítása 
és  a dorogiak  úgy  tettek,  mintha  ez  a dolog  őket  egyáltalában  nem 
érdekelné;  sőt  szemrehányást  tettek  a budapestieknek  a miatt, 
hogy  önvédelmükre  az  ószláv  nyelvről  kénytelenek  voltak  át- 
térni az  ó-görög  liturgikus  nyelvre. 

3.  Az  1896-iki  tilalomnak  — bárha  egyelőre  csak  részleges 
megújítása  után  küszöbön  állott  annak  általános  megújítása.  Ez 
által  a külön  egyházmegye,  amelynek  eszméje  addig  csak  az 
egyháznyelvi  kérdés  rendezésének  kerete  gyanánt  szerepelt,  most 
egyszerre  ennek  egyedül  lehetséges  eszközévé  vált. 

Ezért  az  országos  bizottság  elhatározta,  hogy  tekintet  nélkül 
a dorogiak  által  már  úgyis  megszegett  1898~iki  paktumra,  a kü- 
lön püspökség  ügyét  szükség  esetén  Dorog  nélkül,  sőt  Dorog  elle- 
nére is  megindítja. 

Arra,  hogy  az  egyházmegyei  főhatóság  hozzájáruljon  ennek 
az  akciónak  megindításához,  nem  lehetett  számítani,  a dorogiak 
pedig  enélkül,  vagy  az  1905-iki  béke  megszegése  nélkül  nem  lép- 
hettek akcióba. 

Jellemző  tény,  hogy  a dorogiak  az  utóbbi  útat  választották 
és  titoktartás  kikötésével  a dorogi  végrehajtó-bizott- 
ság elnöke  és  alelnöke  is  aláírta  a kormányhoz  szóló  felterjesz- 
tést. így  történt,  hogy  ez  a kérvény,  mint  az  országos  bizottság 
és  a dorogi  végrehajtó-bizottság  együttes  és  bizalmas 
kérvénye  került  a kormány  elé. 

Mindöszsze  enynyi  az,  amit  ebben  az  utolsó  kalvári-útban 
a dorogiak  a külön  püspökségért  tettek.  Ezt  is  titokban,  a püs- 
pökkel kötött  béke  megszegésével  tették. 

4.  Mihelyt  azonban  a külön  püspökség  felállításának  lehe- 
tősége a közeli  látóhatárba  került,  siettek  orbi  et  urbi  bejelenteni 
a székhelyre  való  igényüket.  Ekkor  aztán  megkapták  1905.  évi  be- 
hódolásuk  jutalmát:  az  egyházmegyei  főhatóság  engedélyét  az 
1911.  szeptember  12-én  tartott  hajdúdorogi  értekezletre,  amelyen 
ezt  az  igényüket  nagy  vendégszeretettel  és  még  nagyobb  terrorral 
bejelentették.  Az  egyházmegyei  főhatóság  nem  tudott  a hitsze- 
gésröl;  ellenben  látta,  hogy  Dorog  kivételével  a többi  egyházköz- 
ségek már  is  mozgolódnak.  Nemsokára  megtudta  azt  is,  hogy  az 
új  egyházmegye  létesítése  a kormánynál  már  elhatározott  dolog. 
Nem  volt  tehát  semmi  oka  arra,  hogy  az  engedélyt  megtagadja; 
de  azáltal,  tudva  vagy  nem  tudva,  elvetette  a legújabb  viszály 
magvát  a magyar  egyházközségek  közt. 

Itt  kezdődik  az  utolsó  stáció,  amely  anynyira  megzavarta 
a külön  egyházmegye  felállításának  örömét.  — Az  egyházmegyei 
főhatóság  engedélye  danausi  ajándék  lett  a görög  katholikus  ma- 
gyarságra nézve. 

5.  Az  első  pillanattól  kezdve,  mikor  az  új  püspökség  felállt- 

tásának  híre  a sajtóban  kiszivárgott,  mindenki  tudta,  hogy  annak 
liturgikus  nyelve  az  ó-görög  lesz.  Tudta  tehát  Hajdúdorog  is,  de 
nem  duzzogott.  Nem  is  duzzoghatott,  mert  mindenki  azt  hitte, 
hogy  a gyakorlatban  a magyar  nyelv  most  már  törvényesen  meg 
fogja  tartani  azt  a területet,  amenynyit  az  ó-szláv  nyelvvel  szem- 
ben extra  legem  elfoglalt.  Hiszen  ezt  a törvénytelen  gyakorlatot, 
mikor  erre  szükség  volt,  mindig  a latin  ritus  gyakorlatával  men- 
tegették. 

De  Hajdúdorognak  volt  ennél  fontosabb  oka  is,  hogy  ne 
duzzogjon.  Ugyanis  — mint  már  a 3.  pont  alatt  említettük  — az 
új  egyházmegye  felállítására  vonatkozó  kérvényt,  bárha  csak  ti- 
toktartás terhe  alatt,  a dorogiak  is  aláírták.  Ebben  a kérvényben 
pedig  ipsissimis  verbis  az  áll,  hogy  az  új  egyházmegye  határoz- 
tassék  el  „függetlenül  a liturgikus  nyelv  kérdésétöV‘  s addig  is, 
míg  az  új  egyházmegye  fölállítása  végrehajtható  lenne,  a római 
szentszéktől  oly  értelmű  utasítás  eszközöltessék  ki  az  illetékes 
egyházfők  számára,  „hogy  ezek  a magyar  nyelvű  isteni  tisztele- 
tet a róm.  kath.  egyház,  vagyis  a latin  ritus  analógiája  szerint 
szabályozzák*'. 

Nos  hát,  a magyar  kormány  többet  ért  el,  mint  a mi  tőle  — 
Dorog  hozzájárulásával  — kívánt atott.  Egy  csapásra  kieszközölte 
úgy  a külön  egyházmegyét,  mint  a latin  analógia  szerinti  magyar 
isteni  tisztelet  engedélyezését,  még  pedig  ez  utóbbit  nem  függet- 
lenül a liturgikus  nyelv  kérdésétől,  hanem  oly  liturgikus  nyelv 
alapján,  melynek  semmiféle  expanzív  ereje  nincsen. 

Csakhogy!  A pápai  bullába  a magyar  liturgiára  nézve  (mint 
már  említettük,  felesleges  módon)  belejött  a megszégye- 
nítő nunq  uam.  Ezenkívül  pedig  részletesen  felsoroltattak  a 
latin  szertartásnak  azok  az  istenitiszteleti  ágai,  amelyeknél  a 
magyar  nyelv  a görög  liturgikus  nyelv  mellett  használható.  A 
végrehajtási  dekrétum  pedig  mindezt  még  részletesebben  kifejtette. 

A két  okmány  közhírré  tétele  közti  időpontban  a nemzeti- 
ségi sajtó  megérlelte  saját  hadi  taktikáját,  hogy  megrontsa  a 
magyarság  örömét.  Hajdúdorog  természetesen  felült  ennek  a tak- 
tikának s az  ódiumot  — már  csak  a székhely  kérdésében  való 
ellentétes  állásfoglalásuk  miatt  is  — a budapestiekre  igyekezett 
hárítani,  mert  hiszen  ők  tértek  át  legelőször  a görög  liturgikus 
nyelvre,  s valószínű,  hogy  a kormány  is  tőlük  vette  az  eszmét. 

Hogy  a görög  nyelv  csak  előny  az  oláh  vagy  ó-szláv  nyelv- 

vei  szemben,  azt  dorogi  észszel  nehéz  belátni,  de  a nemzetiségi 
túlzók  nagyon  is  hamar  belátták. 

De  hát  hogyan  is  keletkezhetett  az  egyháznyelvi  kérdésnek 
ez  a felesleges  és  — tegyük  hozzá  — magában  véve  ártalmatlan 
kiélesitése? 

Sajnos,  a nyomok  itt  is  Hajdúdorogra  vezetnek.  Szerző 
utolsó  három  cikkének  egyikéből,  „A  görög  katholikus 
magyarság  ügye**  ciműből  ez  világosan  kitűnik.  A szék- 
hely  elnyerése  feletti  örömükben  a dorogiak  megfeledkeztek  a 
görög  nyelvről,  megfeledkeztek  az  „együttes  és  bizalmas*  kér- 
vényről, felejtettek  csapot-papot,  mindent:  és  másnap  megjelent 
az  a hírlapi  közlemény,  hogy  nem  csak  a magyar  püspökség  van 
meg,  de  meg  van  a magyar  liturgia,  sőt  még  egy 
külön  magyar  szertartás  is ! Sarkalhatta  őket  e hős- 
tett elkövetésére  az  a szerencsétlen  rivalitás  és  nemzetiségi  oldal- 
ról szított  féltékenység  is,  amely  az  1905.  évi  dorogi  béke  óta 
ott  a budapesti  egyházzal  szemben  kialakúit.  A legutolsó  szálka 
az  volt  ugyanis  a szemükben,  hogy  miért  „görögizálnak**  a buda- 
pestiek? 

Róma  azt  hihette,  hogy  betakarják  csapni.  így  jöttek  létre 
azok  a fölösleges  kikötések,  melyek  a nyelvi  vívmányt  egyidőre 
elhomályosították.  És  így  keletkezett  az  a kárörömtől  sugalmazott 
nemzetiségi  hadi  taktika  is,  amelyet  az  imént  érintettünk. 

Ha  semmi  mást  nem  tekintünk,  mint  az  utóbbinak  esélyeit, 
akkor  megállapíthatjuk,  hogy  az  öszszes  dorogi  virtuskodások 
közt  talán  egy  sem  esik  oly  súlyos  beszámítás  alá,  mint  ez. 

6.  Kultúrtörténeti  érdekesség  még  az  is,  hogy  a dorogiak  a 
székhely  elnyerése  érdekében  kifejtendő  akciójuk  céljaira  külön 
lapot  alapítottak,  de  kulturális  elmaradottságuk  miatt  saját 
nyomdájuk  nem  lévén,  ah  ir  lapot  Hajdúnánáson  nyo- 
matták. Kölcsön  kérték  az  „írni  és  olvasni  tudókat**  is,  — a 
kultúrának  ezt  a fokát  nem  statisztikai,  hanem  zsurnalisztikái 
mértékkel  mérve.  Csak  természetes,  hogy  ez  a hírlap  a boulevard- 
lapok  modorában  agitált,  de  nem  az  aszfaltos  utcák,  hanem  a 
dorogi  utcák  sarával  és  porával.  Mert  hát  itt  nem  vallási,  vagy 
nemzeti  érdekről,  hanem  Hajdúdorog  anyagi  érdekéről  volt  szó. 

A nagyközönség,  persze,  csak  a hajdúdorogi  ősök  ragyogó 
érdemeit  ismerte,  a dekadens  Hajdúdorog  virtuskodásairól  nem 
volt  tudomása.  Innen  van  a már  említett  meglepetés. 

De  ezeket  a részleteket  a székhely  kérdése  körül  érdekelt 


® XXIII 


egyházközségek  is  alig  ismerték  és  csak  a természetes  életösztön 
vezette  őket  akkor,  amikor  más  székhelyet  kerestek. 

A körülmények  olyanok  voltak,  hogy  az  országos  bizottság 
az  ügy  érdekében  állónak  tartotta  eltitkolni  a történteket.  E miatt 
pedig  elkésett  a Haj  dudor  og-kultusz  megszüntetésével. 

Az  ilynemű  hamis  kultuszok  rendesen  sok  bajt  szülnek,  de 
tévedés  volna  azt  hinni,  hogy  a gör.  kath.  magyarság  kalvária- 
útjában  a legutolsó  fordúló  tragikumát  ez  az  eleinte  jól  indult, 
de  az  idők  folyamán  helytelen  mederbe  terelődött  Hajdudorog- 
kultusz  tette  volna  teljessé. 

Nagyon  kicsi  pont  erre  Hajdudorog,  s kicsi  pont  a nevéhez 
fűződő  kultusz  is.  Hatalmasabb  tényezőnek  kellett  itt  ehhez 
föllépnie. 

Ez  a hatalmas  tényező  — a kálvinizmus- 
nak  a székhely  kérdésébe  való  illetéktelen 
beavatkozása  volt. 

Ez  tette  teljessé  a tragikumot. 

Emiatt  ez  a kérdés  még  elintézetlen.  És  ez  az  a pont,  amely- 
ről még  mindent  jóvá  lehet  tenni. 

Budapest,  1912.  december  15. 


Dr.  Sstripssky  Hiador 

Küzdelem  a magyar  liturgiáért, 

= Budapesti  Szemle  1901.  298.  sz. 

Petronius  álnév  alatt.  = 

Mária-Pócson,  a magyar  ajkú  görög-katolikusok  hírneves 
kegyhelyén,  a búcsúk  alkalmával  már  negyed  század  óta  magyar 
nyelven  is  végzik  az  isteni  tiszteletet,  mert  a búcsú  járók  zöme 
a magyar  ó-hitűekből  kerül  ki.  Ezek  egy  árva  szót  sem  tudnak 
oroszúl,  s így  a törvényes  ó-szláv  egyházi  nyelv  előttök  teljesen 
ismeretlen.  A lelki  szükség  ennélfogva  még  itt,  a szigorú  Szent 
Bazil-rendi  monostor  templomában  is  épen  úgy  törvényt  bontott, 
mint  a magyar  ó-hitüek  száz  más  parochialis  templomában.  A gö- 
rög ritust  ugyanis  a Kr.  u.  IV — V.  században  élt  görög  atyák 
(Aranyszájú  János,  nagy  Bazil  és  nazianzi  Gergely)  úgy  rendez- 
ték be,  hogy  a mise  az  áldozó  pap  és  a nép  közt  merő  párbeszé- 
dekben folyik  le;  a nép  tehát  szükséges  alkotó  része  a misének, 
úgy  szólván  együtt  misézik  a pappal  és  így  elkerülhetetlen,  hogy 
a miséző  pap  és  a nép  egymást  kölcsönösen  megértsék. 

A monostor  szerzetesei  természetesen  még  nem  misézhet- 
nek magyarúl,  mert  a római  szentszék  a magyar  oltári  nyelvet 
még  el  nem  ismerte.  Ezért  az  augusztus  havában,  Mária  napján, 
lefolyó  nagy  búcsúk  alkalmával  a misét  egy  világi  pap,  rend- 
szerint a hajdudorogi  lelkész  mondja.  Jönnek  a búcsúra  oroszok 
és  oláhok  is.  Ezek  számára  oroszúl  és  oláhúl  prédikálnak,  de 
maga  az  ünnepélyes  isteni  tisztelet  teljesen  magyar. 

Csodálatos,  hogy  a törvényes  ó-szláv  nyelvvel  szemben  az 
nyilvánvaló  lelki  szükség,  melyről  az  elébb  említést  tettünk, 
nemcsak  az  aránylag  kisebb  számú  és  jobban  elszórtan  lakó 
ó-hitű  magyarok,  de  még  a nagy  tömegekben  együtt  lakó  oláhok 
közt  is  oly  lassan  tört  utat  magának.  Ezt  csak  úgy  lehet  meg- 
magyarázni, hogy  az  egyházi  Uniót  megelőző  időkben  a magyar 

és  oláhajkú  ó-hitű  nép  értelmesebb  része  megtanulta  és  atyáról 
fiúra  örökölte,  ünnep-  és  vasárnapokon  pedig  buzgón  gyakorolta 
a szláv  egyházi  nyelven  írt  énekeket  és  imádságokat.  Sőt  bizo- 
nyos mértékig  bizonyára  még  fitogtatta  is  intelligentiáját  azzal, 
hogy  az  egyházi  nyelvet  az  isteni  tiszteleteken  kívül  is  szerette 
használni.  Szellemi  táplálékot  különben  is  nem  talált  másutt, 
mint  az  egyházban  s így  az  ó-hitű  népnek  ismeretes  nagy  vallá- 
sossága eléggé  megmagyarázza  azt,  a mi  magában  olyan  csodá- 
latosnak látszik. 

Innen  van,  hogy  az  oláhokat  hosszú  ideig  a szláv  népfajok 
közé  számították,  mindaddig  tudniillik,  míg  Erdélyben  — még 
a skizma  uralkodása  alatt  — Rákóczi  György  fejedelem  ki  nem 
tiltotta  templomaikból  az  ó-szláv  nyelvet. 

Az  ó-hitű  magyarokat  is  mindenki  oroszoknak,  oláhoknak 
vagy  rácoknak  tartotta  és  tartja  mondhatni  napjainkig,  mert  ne- 
kik nem  akadt  olyan  nagylelkű  fejedelmük,  mint  az  oláhoknak 
Rákóczi.  Velők  szemben  Rákóczi  beérte  azzal,  hogy  őket  is  be- 
sorozta clementissima  nátiójába. 

Bocskay  szerette  ugyan  az  ő hajdúit  és  tudta,  hogy  azok 
nem  szlávok,  de  ő nem  bolygatta  a szláv  misét.  Arra  számított, 
hogy  majd  áttérnek  a protestáns  „magyar  vallásra**.  És  Bocskay 
szerencsésebb  is  volt  Rákóczinál,  mert  a hajdúság  nagyobb  része 
csakugyan  áttért  a protestáns  vallásra. 

Rákóczinak  szintén  az  volt  a terve,  hogy  az  oláh  népet  a 
protestantizmus  révén  fűzze  szorosan  a magyarhoz.  Fegyvere 
azonban  visszafelé  sült  el:  mert  a szláv  nyelv  kitiltása,  részben  a 
fejedelem  egyenes  támogatásával,  megalapította  az  ó-hitű  román 
egyházi  irodalmat.  Ez  csakhamar  tért  foglalt  a mai  Romániában 
is,  belőle  fejlődött  ki  a román  világi  irodalom  s ezzel  megvettetett 
alapja  a román  nemzetiségnek. 

Ez  az  eset  kétségtelenül  bekövetkezett  volna  akkor  is,  ha 
Rákóczi  terve  sikerül.  Lehetetlen  ugyanis  föltenni,  hogy  a ten- 
gernyi oláh  nép  a protestantizmussal  együtt  a magyar  egyházi 
nyelvet  is  átvette  volna.  A román  nemzetiség  tehát  akkor  is  ki- 
fejlődött volna,  sőt  bizonyára  még  erőteljesebben,  mint  ez  tényleg 
történt.  Viszont  azonban  bizonyos,  hogy  a protestantizmus,  ha 
Moldva-  és  Oláhországot  is  meghódítja,  az  orosz  birodalommal 
teljesen  megszüntette  volna  azt  a szellemi  közösséget,  amelytől 
különösen  az  Unióba  át  nem  jött  oláhság  mai  napig  sem  tud  mene- 
külni. És  így  valószínű  az  is,  hogy  ma  már  sokkal  közelebb  álla- 


IBI 


a 


nánk  a sokat  emlegetett  magyar-román  barátsághoz,  mint  a hogy 
tényleg  állunk. 

Tisztán  magyar  szempontból  azonban  kétségtelen,  hogy  Rá- 
kóczi helyesebben  cselekszik  vala,  ha  az  oláhokkal  szemben  a 
„quieta  non  movere“  álláspontjára  helyezkedik  és  számolva  az 
ó-hitű  népeknek  atyáik  vallásához  való  szívós  ragaszkodásával,  a 
szláv  nyelvet  csak  a székely  földön  az  oláhok  közt  még  ma  is 
nagy  számban  élő  ó-hitű  magyarok  templomaiból  tiltotta  volna 
ki.  Ez  esetben  nincs  kizárva,  hogy  a magyar  nyelv  az  oláhok  közt 
is  jobban  tért  foglalt  volna,  holott  a dolog  a román  egyházi  nyelv 
behozatala  következtében  éppen  megfordítva  történt  s az  ó-hitű 
magyarság  nagy  része  teljesen  beolvadt  a román  fajba.*) 

Sajnos,  de  ez  a tény  a Rákóczi  György  nevéhez  fűződik. 
Sőt  jogos  az  állítás,  hogy  akaratlanúl  bár,  de  ő volt  megalapítója 
a román  nemzetiségnek.  De  ezért  a románok  soha  sem  fognak 
szobrot  emelni  emlékének,  aminek  különben  nem  is  volna  ethikai 
alapja.  Több  alapja  van  annak,  ha  az  oláhságnak  legalább  az  a 
része,  mely  1700-ban  átjött  az  Unióba,  Rómát  tekinti  egyedüli 
jótevőjének.  Jogos  ez  nem  csak  azért,  mert  az  Unió  alkalmával 
Róma  elismerte  a román  egyházi  nyelvet,  hanem  főleg  azért,  mert 
a magyar  alkotmány  szünetelésének  éveiben  ugyancsak  Róma  a 
román  egyházmegyéket  kivette  az  esztergomi  érsek  hatósága  alól 
s egy  új  — a balázsfalvi  — érsekség  alatt  külön  román  egyházi 
provinciában  egyesítette. 

Tulajdonképen  úgy  az  Uniónak,  mint  a román  provincia 
kihasításának  a bécsi  udvar  volt  a kezdeményezője  s különösen  a 
román  nemzeti  egyház  megalapításától  jogosan  lehetett  várni, 
hogy  a nem  egyesült  románok  tömegesen  fognak  áttérni  az 
Unióba.  Ez  bizonyára  be  is  következett  volna,  ha  az  alkotmány 
visszaállítása  után  a magyar  törvényhozás  a szerb  és  román  ke- 
leti (nem  egyesült)  egyházak  különválasztásával  ennek  útjába 
nem  lép.  így  azonban  a nem  egyesült  románok  is  megkapták  a 
magok  nemzeti  egyházát,  amivel  megszűnt  az  az  inger,  mely  őket 
az  Unióra  késztette  volna. 

Oroszországgal  szemben  nyilván  a bécsi  udvar  is  a Rákóczi 
György  politikáját  követte  — csakhogy  okosabban  és  több  siker- 
rel — akkor,  amikor  propagandát  csinált  az  Uniónak.  Igaz,  hogy 
ennek  a politikának  éle  volt  a magyarság  ellen  is,  de  az  alkot- 


*)  Demkó  K.  Asszimiláció,  reasszimilácíó.  Budapest,  1897, 

mány  visszaállítása  után  ezt  az  élt  el  lehetett  volna  tompítani 
és  lehetséges,  sőt  kívánatos  lett  volna  a bécsi  udvar  unionalis  po- 
litikáját magyar  szellemben  tovább  űzni.  De  századokon  át  Bécs 
miatt  annyira  elidegenedtünk  Rómától,  annyira  megszoktuk  a 
magyarság  érdekeit  azonosítani  a protestantizmussal,  hogy,  látva 
azt,  miszerint  még  a római  katholikus  klérus  sem  igen  rokon- 
szenvezett az  Unióval;  akkor  is  ellenkezésbe  léptünk  Rómával, 
mikor  a magyarság  érdeke  már  az  ellenkezőt  követelte;  sőt  az 
Uniót  danausi  ajándéknak  nézve,  a magyarság  üdvét  lassanként 
már  nem  egyedül  a protestantizmusban,  hanem  egyáltalában  az 
akatholicismusban  kezdtük  keresni.  Még  érthető  volt  ez  közvet- 
lenül az  alkotmány  viszsaállítása  után.  Kevésbbé  érthető  azon- 
ban az  a következetesség,  amelyet  törvényhozásunk  ezen  a téren 
tanúsított. 

Nem  szólunk  itt  az  egyházpolitikai  reform  túlzásairól,  de 
igenis  megemlítjük  a legújabb  időből  a congruarendezést.  Az 
akatholikus  románok  immár  teljes  élvezetében  vannak  a congruá- 
nak,  ellenben  a katholikus  románok  congruájának  rendezése  be- 
láthatatlan időre  elhalasztatott.  Ez  teljesen  megszüntette  a ro- 
mánok közt  az  Unió  fölszívó  erejét,  sőt  ha  a jelek  nem  csalnak, 
a skizma  újból  erősbödni  kezd.  Állítólag  ebben  valami  mély- 
séges politika  rejlik.  Sőt  írták  is  az  újságok,  hogy  a magyai 
protestánsok  vezérférfiai  a magyar-román  barátság  megkötése 
végett  érintkezésbe  léptek  az  akatholikus  románok  korifeusaival. 
Az  eredményről  azonban  hallgat  a krónika.  És  bizonyára  hall- 
gatni is  fog,  vagy  legalább  eredményt  nem  fog  fölmutatni,  mert 
azzal  a ténynyel  le  kell  számolnunk,  hogy  a magyar-román  ba- 
rátság kulcsa  nem  az  akatholikus  irány  fejlesztésében,  hanem 
az  Unióban,  tehát  Rómában  fekszik. 

De  térjünk  vissza  az  ó-hitű  magyarokhoz.  Tulaj donképen 
az  „ó-hitű“  elnevezés  azokat  a magyarokat  illetné  helyesebben, 
akik  nem  léptek  át  az  Unióba.  Mert  vannak  ám  ilyenek  is,  pél- 
dául Karcagon,  Kecskeméten,  Hódmezővásárhelyen,  Miskolcon 
stb.,  akik  között  a XVIII.  századtól  fogva  már  bizonyos  magyar 
nyelvű  egyházi  irodalom  is  kifejlődött.^)  Ennek  azonban,  a szerb 


*)  A gkelcti  vallású  magyarok  irodalmát  az  újabb  időkben  még  senki 
sem  állította  össze.  Ennek  próbáját  az  olvasó  a Függelék  egyik  darabjaként 
megtalálhatja.  A rác-  és  macedón-görög  elég  nagyszámú  (többnyire  keres- 
kedő) lakosság  hamar  magyarosodott  el  hazánknak  magyarlakta  vidékein, 
de  még  jobban  hozta  össze  őket  a magyarsággal  az,  hogy  az  1791.  évi 

és  román  (keleti)  nemzeti  egyházak  megalkotásával  elkövetett 
ballépés  eredményeképen,  a nemzetiségi  fanatismus  az  egyházi 
fegyelem  fegyverével  csakhamar  véget  vetett. 

Az  ó-hitű  magyarok  zöme  azonban  részint  1649-ben  a 
" ruthénekkel,  részint  pedig  1700-ban  a románokkal  átlépett  az 
Unióba.  Naptáraikban,  imakönyveikben  és  a közéletben  is  ők 
magokat  bizonyos  előszeretettel  ó-hitűeknek  nevezik.  Ez  az 
ó-hitű,  helyesebben  görög-katholikus  magyar  nép  az,  amely  már 
évtizedek  óta  küzd  a magyar  liturgia  törvényes  elismeréséért, 
amelyet  templomai  túlnyomó  részébe  engedelem  nélkül  ugyan, 
de  püspökeinek  jóakaratú  elnézésével,  sőt  közvetett  támogatá- 
sával, már  hosszú  idő  óta  bevitt. 

Hírlapirodalmunk  már  harminc  év  óta  foglalkozik  a ma- 
gyar liturgiával,  de  olyan  tájékozatlansággal,  amelyen  méltán 
lehet  csodálkozni.  Ezért  különben  a felelősség  nem  annyira  a 
sajtót,  mint  inkább  azokat  a fontoskodó  vagy  stréber  informáto- 
rokat terheli,  akik  a magyar  liturgiát  nem  a lelki  szükség,  hanem 
a „magyarosítás**  jelszava  alatt  ismertették. 

Mint  minden  szent  ügynek,  úgy  a magyar  liturgiának  is 
nemcsak  apostolai,  hanem  stréberei  is  voltak  és  vannak.  így 
történt,  hogy  még  magok  a papok  közt  is  akadtak  egyesek,  akik 
személyes  érdekből  úgyszólván  üzérkedtek  a magyar  liturgiá- 
val. Nem  egy  esetet  tudnánk  fölhozni,  hogy  rendesen  ugyan  szláv 
nyelven  végezték  a szolgálatot,  de  ünnepélyes  alkalmakkor,  mi- 
kor vendégekre  lehetett  számítani,  magyar  isteni  tiszteletet  tar- 
tottak, vagy  ha  váralanúl  jöttek  vendégek,  még  a mise  közben 
is  áttértek  a magyar  nyelvre. 


országgyűlés  a gör.  keleti  vallást  törvényesnek  ismerte  el.  Emiatt  a görö- 
gök csupa  vonzódásból  is  a magyar  nyelvet  kezdették  használni  vallásos 
vonatkozású  irodalmukban  is.  Ezekből  mintegy  tizenöt  irót  ösmerünk.  Ilyen  ; 
Angyaláky,  Miskoltzi,  Demetrovich,  Rátz,  Georgievics,  Szekeres,  Steriadyt 
Karapács  Demeter,  Popovics,  Sztanimirovics,  Andreits,  Maximovics,  Arnóth 
stb.,  akik  már  1750.  körül  kezdettek  magyarul  irni.  A görögkatholikus 
magyarok  nyomtatásban  is  megjelent  enemű  termékeiknek  legrégibb  darabja 
a következő  : IMADSAGOS  KÖNYVETSKE  a Magyar  Oroszok  lelki  hasz- 
nokra. Kassa,  Ellinger  István  költségével,  1825.  A magyar — orosz  jelzés  a mai 
magyar  görögkatholikusnak  az  egyenértékese,  mert  a 64  lapos  kis  könyv  szö- 
vege elejétől  végéig  magyar.  Minthogy  igen  ritka  könyv,  s legnagyobb  könyv- 
tárunkban, a Nemzeti  Múzeuméban  sincs  meg,  szükségesnek  tartottuk  ennek 
is  a Függelékbe  való  fölvételét.  Az  1825.  előtti  gkat.  magyar  termékek  csak 
kéziratban  terjedtek. 


Különösen  a Tisza-kormány  idejében  ez  a nagyon  elterjedt, 
de  nem  a nép  lelki  szükségétől  parancsolt  s nyilván  fegyelem- 
ellenes eljárás  tévútra  vezette  a sajtót  s megerősítette  benne  is 
azt  a régi  balhitet,  hogy  az  ó-hitű  magyarok  voltaképen  ruthének, 
akiket  papjaik  révén  a kormány  még  csak  most  akar  elmagya- 
rosítani. 

Természetes,  hogy  a sajtó  chauvinistikus  irányú  közlönyei 
kapva-kaptak  az  alkalmon  s igyekeztek  magoknak  is  „érdeme- 
ket“  kovácsolni  a vélt  ruthének  elmagyarositásából.  Ezzel  — 
persze  — vizet  hajtottak  a románok  malmára,  akik  Rómát  a 
magyar  sajtó  tanúbizonyságára  hivatkozva  informálják  az  ó-hitü 
magyarok  ellen,  mert  saját  egyházmegyéiknek  az  elrománosodás 
útján  levő  magyar  ajkú  híveit  nem  ok  nélkül  féltik  a magyar 
liturgiától.  Idehaza  pedig  ugyanezek  a románok  azt  tanácsolják 
a nyugtalankodó  magyar  hittestvéreknek,  hogy  legyenek  kálvi- 
nisták. Azt  persze  nem  merik  tanácsolni,  hogy  térjenek  vissza 
a skizmához,  mert  attól  félnek,  hogy  ez  esetben  az  ő egykori 
példá jókat  követve  — véglegesen  megcsinálják  a magyar  litur- 
giát s ezzel  kerülő  úton  bár,  de  mégis  veszélyeztetik  az  ő egyház- 
megyéik magyarjainak  elrománosodását. 

A sajtó  más  része  a magyar  liturgiát,  mint  elvont  fogalmat, 
úgy  tárgyalta,  mintha  annak  nem  is  az  uniált  görög-katholikus 
egyházban  való  alkalmazásáról,  hanem  egyáltalában  a magyar 
katholikus  egyházba  való  behozatláról,  a magyar  nemzeti  egyház 
megalapításáról  lenne  szó.  Ezzel  viszont  elkeserítették  a latin 
papságot,  amelynek  egy  része  megemlékezve  arra  a régi  dicsősé- 
ges küzdelemre,  amely  egykor  hazánkban,  mint  a keleti  és  nyu- 
gati civilisatio  ütköző  terén  a latin  és  a görög  szertartás  közt 
folyt:  ebben  a mozgalomban,  minden  igaz  ok  nélkül  e régi  küz- 
delem megújulásának  a csíráját  vélte  fölismerhetni.  Ám  térjenek 
át  az  ó-hitü  magyarok  — mondják  ők  — a latin  rítusra.  Nem 
gondolják  azonban  azt  meg,  hogy  könynyebb  a hajókötelet  át- 
húzni a tű  fokán,  mint  az  ó-hitü  népet  szertartásának  elhagyá- 
sára rábírni.  Akik  pedig  ezt  meggondolják,  azt  mondják,  hogy  ne 
törődjünk  a köznéppel.  Érjük  be  azzal,  ha  az  intelligens  vagy  a 
vagyonhoz  jutó  elem  megúnja  azt,  hogy  vallása  révén  orosznak, 
vagy  oláhnak  tekintessék  és  ha  mindjárt  egy  része  protestáns 
lesz  is,  de  a nagyobbik  rész  hol  engedelemmel,  hol  annak  kike- 
rülésével úgyszólván  suttyomban  áttér  hozzánk. 

Hailotíunk  akadémiai  értekezést/'^)  amely  a román  provin- 
cia kihasítását  csak  egy  külön  ó-hitű  magyar  provincia  kihasítá- 
sával véli  ellensúlyozhatni.  De  viszont  hallottunk  a sajtóban  úgy- 
nevezett „államférfiakat''  is  megszólalni,  akik  nemcsak  a külön 
magyar  egyházi  provincia  kihasításában,  de  még  a magyar  litur- 
gia korlátlan  engedélyezésében  is  veszélyt  látnak,  mert  az  sze- 
rintök  az  ó-hitü  magyar  elemnek  a ruthén  elemtől  való  elszaka- 
dását s így  közvetve  a ruthén  nemzetiség  megalakulását  von- 
hatná maga  után.  Ugyanezért  ezek  az  „államférfiak"  — a ma- 
gyar liturgia  iránti  minden  állitólagos  rokonszenvök  mellett  is  — 
óva  intik  az  úgyis  túl  óvatos  magyar  kormányt,  hogy  legyen 
óvatos  a magyar  liturgia  engedélyezése  körüli  diplomatiai  lépé- 
seknél és  keressen  a latin  egyház  analógiájára  valami  bilinguis- 
tikus  megoldást,  mely  alkalmas  volna  egyúttal  arra  is,  hogy  az 
aggódó  latinokat  megnyugtassa.  Nem  gondolják  meg  azonban 
ezek  a jó  urak,  hogy  ez  a megoldás  természetellenes  erőszakot 
tenne  a görög  rítuson  s ezzel  — mint  még  látni  fogjuk  — épen 
az  elkerülni  kivánt  eshetőség  malmára  hajtaná  a vizet;  nem  is 
említve  azt,  hogy  az  ó-szláv  és  román  nyelvet  az  egyetemes  latin 
nyelv  mellé,  tehát  őket  meg  nem  illető  piedestálra  emelné. 

A legveszedelmesebb  irány  azonban  a sajtóban  épen  most 
napjainkban  kezd  lábra  kapni,  különösen  mióta  Ungvárról  kisér- 
letet  tettek  arra,  hogy  az  ó-szláv  liturgiát  már  Hajdudoroghra, 
az  ó-hitű  magyarság  legerősebb  várába  is  visszavigyék. 

Ez  az  irány  az,  hogy  az  ó-hiíü  magyarok  lehetetlent  akar- 
nak, mert  a szlávbarát  Rómából  nem  jöhet  más  válasz  a magya- 
roknak, mint  a non  possumus.  Bele  kell  tehát  törődni  a szláv, 
illetve  a román  templomi  nyelvbe  s azt  olybá  venni,  mint  a nyu- 
gati egyházban  a latin  nyelvet;  viszont  azonban,  minden  hátrá- 
nyos következményért,  mely  az  egyházi  nyelvek  révén  eredhet, 
egyedül  a római  széket  terheli  a felelősség.  Épen  ezért  Rómának 
állitólagos  magyarellenes  eljárását  más  téren  s ha  másként  nem 
lehetne,  a „si  nequeo  superos  acheronta  movebo"  elve  szerint 
kell  megtorolni. 

Veszedelmes  irány  ez,  mert  valóságos  salvus  conductust 
nyújt  az  esetleg  egyházi  köpenyegbe  burkolt  szláv  és  román  agi- 
tátoroknak, sőt  arra  is  képesíti  őket,  hogy  a rosszúl  informált 
Rómában  még  érdemeket  szerezzenek,  idehaza  pedig  a magyar 


')  György  Endre  felolvasása  az  Akadémiában, 

hazafiság  palástjával  takarózzanak.  De  veszedelmes  ez  az  irány 
azért  is,  mert  még  jobban  elidegeníti  Rómát  hazánktól  és  való- 
ságos állami  principiummá  emeli  az  akatholicismust  Magyaror- 
szágon, amelynek  többsége  pedig  katholikus. 

Legfőbb  ideje  tehát,  hogy  a magyar  liturgikus  mozgalom 
lényegéről  és  miben  állásáról  nemcsak  a közelről  érdekeltek,  de 
az  egész  ország  alapos  informatiókat  kapjon. 

Ilyeneket  nyújt  az  a beszámoló,  amelyet  Emlékkönyv  a 
görög  szertartású  katholikus  magyarok  római  zarándoklatáról 
cím  alatt  épen  most  adott  ki  az  az  országos  bizottság,  amelyet 
a magyar  ó-hitűek  1898-ban  élökre  állítottak.  A „hittestvérek“, 
akik  eddig  egy  pár  ó-hitű  naptáron  kívül  csak  a mária-pócsi 
búcsún  beszerzett  szerény  kiállítású  ének-  és  imakönyvekből 
szedték  vallási  táplálékukat,  meg  fogják  bámulni  ezt  a valóban 
díszes,  sőt  csaknem  kacér  kinézésű  illustrált  emlékkönyvet,  mely 
úgy  viszonyuk  az  említett  ó-hitű  énekes  könyvek  kiállításához, 
mint  Róma  Mária-Pócshoz.  Ámde  ők  büszkeséggel  mondhatják, 
hogy  már  nemcsak  Mária-Pócson,  hanem  Rómában  is  voltak.  Ha 
tehát  jogosan  gyönyörködni  fognak  is  a szép  emlékkönyvben,  de 
egyúttal  meg  fogják  érteni,  a mit  az  Előszó  mond,  hogy  tudni- 
illik „Beszámolóknak  ily  alakban  való  kiállítására  az  a meggyő- 
ződés ösztönzött  bennünket,  hogy  a szent  ügy  érdekében  kifejtett 
fáradozásaink  méltók  arra,  miszerint  azokat  unokáink  és  azok 
unokái  nem  csupán  szájról-szájra  járó  hagyományok  alapján, 
hanem  egy  atyáról-fiura  öröklendő  díszes  emlékkönyvből  ismer- 
jék meg,  sőt  méltók  arra  is,  hogy  az  egész  keresztény  Magyar- 
ország  tudomást  vehessen  rólok“. 

Nagyobb  meglepetés,  sőt  a meglepetések  egész  sora  vár  a 
más  vallásu  magyar  olvasóra,  aki  fáradságot  vesz  magának  az 
Emlékkönyvet  elolvasni.  Senki  sem  fogja  ezt  megbánni,  ha  meg- 
teszi, már  csak  azért  sem,  mert  az  egész  mű  oly  magas  irodalmi 
színvonalon  van  írva,  amelyhez  hasonlót,  újabbkori  egyházi  iro- 
dalmunkban alig  találunk. 

Az  országos  bizottság,  mikor  ily  díszes  alakban  számolt  be 
a hittestvéreknek,  kifejezetten  számított  arra,  hogy  olvasó  közön- 
sége nem  marad  a hittestvérek  szűk  körére  szorítva.  Meglehet, 
hogy  ebben  Sienkievitznek  e folyóiratban  nemrég  ismertetett 
Quo  Vadis  című  hires  regénye  is  segítségére  jön  az  országos 
bizottságnak.  Mert  egyfelől  az  olvasó  közönség  e regényből  föl- 
ismerte, hogy  nemcsak  pikáns  francia  regényeket,  hanem  egy- 

házi,  sőt  kifejezetten  katholikus  irányú  könyveket  is  élvezettel 
lehet  olvasni,  ha  azok  jól  vannak  megírva;  másfelől  pedig,  mert 
a keresztény  Rómát  alig  lehetne  szebben  szembeállítani  a po- 
gány Rómával,  mint  ezt  az  országos  bizottság,  beszámolójának 
„Róma“  című  fejezetében  tette.  Mint  érdekfeszítő  dráma  folyik 
le  e fejezet  előttünk,  amelyet  olvasni  kell  és  élvezni. 

De  különben  is  az  egész  művet  oly  tiszta  hazafiassággal 
telített  mély  vallásosság  hatja  át,  amely  a más  vallásúakat  vagy 
a más  nézetűeket  sem  érintheti  kellemetlenül.  Az  a megszokott 
émelygősség  és  túlhajtás,  amely  a rendeletre  írt  egyházi  vonat- 
kozású olvasmányoktól  másutt  elriaszt  bennünket,  sehol  sem  fog 
minket  az  Emlékkönyv-hen  boszantani,  még  a római  Szent  Atyá- 
hoz intézett  emlékiratban  sem,  melynek  történeti  része  épen 
oly  méltó  a világi  tudósok,  mint  egyházi  része  az  egyházi  tudósok 
figyelmére. 

Igaz,  a történeti  rész,  amely  az  ó-hitü  magyarság  létezését 
a vezérek  korszakáig  igyekszik  fölvinni,  hézagos,  ami  talán  an- 
nak tulajdonítható,  hogy  a szerzők  már  csak  munka  közben  ju- 
tottak a történeti  kifejezés  szükségének  tudatára.  Akkor  tudni- 
illik, amikor  egyes  román  túlzók  azzal  agitáltak  ellenök,  hogy 
bár  megengedve  mostani  magyarságukat,  még  sincs  igényök  a 
magyar  egyházi  nyelvre,  mert  ők  csak  elmagyarosodott  ruthé- 
nek,  illetve  oláhok;  az  egyháztól  pedig  nem  követelhető,  hogy 
a maga  állandóságra  szánt  intézményeit  a nép  esetleges  nyelv- 
cseréihez képest  változtassa.  Érthető  tehát,  hogy  sem  az  anyag 
egybegyűjtésére,  sem  a földolgozásra  nem  volt  elegendő  idejök. 

Azonban  még  az  említett  fogyatékosság  mellett  is  felette 
érdekes  történeti  adatokat  nyújt  az  emlékirat.  Csak  példaképen 
említjük  meg  ezek  között  azt,  hogy  a Tisza  és  mellékfolyói  men- 
tén, ahol  az  ó-hitű  magyarság  még  ma  is  él,  a XIII.  század  elején 
nagy  számmal  voltak  olyan,  a hívők  közt  vándorlelkészetet  gya- 
korló görög  klastromok,  amelyek  még  jóval  a skizma  után  is 
kitartottak  Róma  primátusa  mellett,  úgy  hogy  Imre  király  azok- 
ból már  akkor  egy  külön,  közvetlenül  Róma  alatt  álló  görög- 
katholikus  püspökséget  akart  alapítani.  Ez  a terv  azonban  a 
nagyváradi  latin  szertartású  püspök  ellentállásán  megakadt.  Ér- 
dekes az  is,  hogy  az  1216.  évi  laterani  zsinatnak  azt  a végzé- 
sét, amely  szerint  az  isteni  tiszteletnek  a népnek  az  ő anyanyel- 
vén kell  végezni,  már  régibb  egyházi  írók  is  egyenesen  az  ó-hitü 

magyarságra  vonatkoztatják.  Tény  az,  hogy  a magyar  király  kö- 
vete jelen  volt  a zsinaton. 

Úgyszintén  érdekes  szerzőknek  az  a fölfogása  is,  amely 
szerint  az  említett  monostorokban  a bevándorolt  görög  papok  ki- 
halása után  a heiyökre  lépett  magyar  papok  révén  szükségképen 
magyar  nyelvűvé  alakúit  át  az  isteni  tisztelet  és  csak  a tatár- 
járásnak tulajdonítható,  amely  épen  az  ó-hitű  magyarság  lakta 
vidékeket  dúlta  föl  legjobban,  ha  erről  írásbeli  nyomaink  nin- 
csenek. Szerzőknek  abbeli  állítását  például,  hogy  az  ez  időkből 
eredő  egyedül  Írott  maradványunk,  a Halotti  beszéd,  görög  ri- 
tusú  szerzőre  vall,  érdemes  volna  bővebb  vizsgálat  alá  venni. 

Kifejti  végűi  az  emlékirat,  hogy  a tatárjárás  után  a mai 
Románia  felől  bolgár  papok,  később  pedg  a mai  Gácsország  felől 
a Nagy  Lajos  által  betelepített  ruthének  papjai,  az  ó-szláv  litur- 
giával kereszttűzbe  fogták  az  oláhsággal  együtt  az  ó-hitű  magya- 
rokat is.  Ezeknek  sorsa,  különösen  a körtvélyesi  apátság  meg- 
szűnése óta,  amelyet  még  a konstantinápolyi  patriarcha  ruházott 
föl  püspöki  joghatósággal,  ez  időtől  fogva  szorosan  összeforrott 
a munkácsi  ősegyházmegye  sorsával,  amely  a mai  eperjesi,  nagy- 
váradi s részben  a szamosújvári  és  lugosi  egyházmegyék  híveit 
is  magához  foglalta,  szóval  hatásköre  kiterjedt  a Királyhágón 
inneni  Magyarország  összes  görög  szertartású  híveire,  nyelvi  és 
faji  különbség  nélkül. 

Úgy  tudjuk  különben,  hogy  az  országos  bizottság  az  akadé- 
miát kérte  föl  a görög-katholikus  magyarság  részletes  történeté- 
nek megírására.  Mindjárt  meg  is  jegyezzük  azonban,  hogy  e föl- 
adat sokkal  nehezebb,  mint  első  pillanatra  látszik.  A föladat 
nagy  nehézsége  abban  fekszik,  mert  itt  tulajdonképen  az  ország 
egykori  legszegényebb  jobbágyságáról  van  szó,  amelyről,  ha 
egyes  családi  levéltárakban  lehet  is  föl  jegyzéseket  találni,  de  a 
már  említett  okoknál  fogva  ezekről  a jobbágyokról  csak  mint  rá- 
cokról, oroszokról,  vagy  oláhokról  történik  említés.  Azonban 
talán  fölösleges  is  a kutatás,  mert  a tények  logikája  föltétlenül 
az  országos  bizottság  mellett  szól. 

Habár  ugyanis  VIII.  János  pápa  annak  idején  a szláv  litur- 
giát az  engedélyező  okirat  világos  szavai  szerint  csak  a szláv  né- 
pek lelki  szüksége  és  a kereszténység  számára  való  meghódítása 
miatt  engedélyezte,  mégis  a gyakorlatban  oda  fejlődött  a dolog, 
hogy  mindazon  keleti  népek  közt,  amelyek  a szlávok  szomszéd- 
ságában laktak,  a szláv  egyházi  nyelv  teljesen  a görög  helyébe 

lépett.  Nagy  csapás  volt  ez  a már  úgyis  hanyatlásnak  in  dúlt 
görög  kultúrára,  amely  hatás  — - még  ha  számba  vesszük  a pápa 
és  a konstantinápolyi  patriarcha  közti  versengést  is  — bizonyára 
túlmení  a pápa  intentióján;  főleg  ha  meggondoljuk,  hogy  később 
a szláv  egyházi  nyelv  a skizmának  egyik  leghatalmasabb  eszkö- 
zévé vált.  Politikai  tekintetben  pedig  a szláv  liturgia  a világ  leg- 
nagyobb birodalmának,  az  orosz  birodalomnak  lett  megalkotója, 
amint  ezt  megdönthetetlenűl  derítik  ki  a szentpétervári  synodus 
tudományos  kutatásai,  amelyekből  kitűnik,  hogy  amint  Porosz- 
országot  az  iskolamesterek,  úgy  Oroszországot  a legkülönbözőbb 
népfajokból  a pópák  teremtették  meg. 

Világos  ebből  a szláv  egyházi  nyelv  óriási  assimiláló  hatása 
különösen  az  alacsony  műveltségű  néptörzsekre  nézve.  De  vilá- 
gos az  is,  hogy  hazánk  területén,  ahol  a teljes  assimilálást  külön- 
böző körülmények  akadályozták,  a szláv  liturgiának  idegen  nép- 
fajok közti  terjeszkedése  nem  maradhatott  csak  az  oláhokra 
szorítva,  hanem  szükségképen  bevonatott  abba  a magyar  népnek 
ama  legelhagyottabb  része  is,  amely  vegyest,  vagy  közvetlen 
szomszédságban  élt  a szlávokkal  és  oláhokkal.  Semmi  sem  bizo- 
nyítja tehát  jobban  az  ó-hitű  magyarság  régiségét  és  a románok- 
tól hirdetett  ellenkező  fölfogás  helytelenségét,  mint  az  a körül- 
mény, hogy  hiszen  épen  a románok  is  századokon  át  az  ó-szláv 
liturgiát  használták  és  őket  is  szlávoknak  tartotta  a világ,  bár  ők 
épen  oly  kevéssé  szlávok,  mint  a magyarok. 

Úgy  de  hol  maradnak  a meglepetések?  kérdi  az  olvasó.  Hát 
vegyük  sorra  ezeket  is, 

í.  Az  emlékirathoz  mellékelve  vannak  ama  hittestvérek 
aláírásai,  akik  „mint  görög-katholikusok  és  mint  magyarok**  csat- 
lakoztak az  országos  bizottság  programmjához;  továbbá  csatolva 
van  a csatlakozott  anya-  és  fiókközségek  jegyzéke  s végre  két 
térkép,  amelyek  egyike  a szoros  értelemben  vett  Magyarország, 
másika  pedig  az  erdélyi  résznek  ó-hitű  magyarság  lakta  községeit 
tünteti  elő. 

Senki  sem  vette  ugyan  komolyan  a chauvinistikus  sajtónak 
már  említett  amaz  eljárást,  amely  ó-hitű  magyarjainkat  el- 
magyarosodó  ruthének  gyanánt  tüntette  föl;  de  eddig  mégis  azt 
kellett  hinnünk,  hogy  Hajdudorogh  s még  néhány  szomszéd 
községgel  ki  van  merítve  az  ó-hitű  magyarság  s ime  most  meg- 
lepetéssel látjuk  a közölt  adatokból,  hogy  az  ó-hitü  magyarság 
nagyobb,  mint  gondolni  lehetett.  Azt,  hogy  eddigelé  Hajdú- 


12 


n\ 


dorogh  az  ó-hitű  magyarság  fogalmát  úgyszólván  kimeríteni  lát- 
szott, megmagyarázza  az,  hogy  1868-ban  az  ó-hitű  magyarság 
két  pártra  szakadt  és  pedig  a hajdudoroghiakra  (mintegy  50  hit- 
község az  élén  Hajdudt>rogh  városával),  akik  az  ó-hitű  magyar- 
ság részére  egy  külön  egyházi  provinciát  — püspökséget  — 
kértek  kihasíttatni  és  a conservativokra  (szintén  mintegy  50 
hitközség),  akik  meg  akartak  maradni  régi  egyházmegyéikben.  A 
hajdudoroghiaknak,  mint  radikális  pártnak,  természetesen  akcióba 
kellett  lépni  s így  érthető,  hogy  a közvélemény  egyedül  bennök 
látta  az  ó-hitű  magyarságot. 

De  nemcsak  nekünk,  hanem  azt  hisszük  magának  Rómának 
is  meglepetés  számba  ment  az,  hogy  a mai  hitközönyös  világban 
s hozzá  még  a legszorgosabb  munkaidőben  (julius — szeptember), 
minden  legkisebb  agitatió  nélkül,  csupán  a posta  útján  tett  egy- 
szerű megkeresésre,  135.000  lelket  képviselő  mintegy  12.000  oly 
hittestvér  sereglett  az  országos  bizottság  zászlója  alá,  akiknek 
túlnyomó  része  mint  gazda,  kisiparos,  zsellér,  napszámos  stb. 
azt  sem  tudja,  mi  az  a politika  és  nemzetiség,  de  nagyon  is  jól 
tudja,  hogy  minden  ünnep-  és  vasárnapon  mi  után  sóvárog  a 
lelke,  mire  van  annak  szüksége?  Pedig  a csatlakozott  létszám 
még  a szoros  értelemben  vett  Magyarországban  sem  meríti  ki 
teljesen  az  ó-hitű  magyarságot,  mert  ezenfölül  Erdélyben  mint- 
egy  70.000  ó-hitű  magyar  van,  akik  közül  egyetlenegy  lélek  sem 
csatlakozott  az  országos  bizottsághoz. 

A szorgalmas  olvasónak  még  fokozódni  fog  meglepetése. 
Ha  ugyanis  sorra  veszi  a csatlakozási  aláírásokat,  a tősgyökeres 
magyar  és  a nem  magyar  hangzású  neveknek  olyan  arányát  fogja 
tapasztalni,  amelynél  kedvezőbbet  a legmagyarabb  latin  szertat 
tású  vagy  református  községben  sem  találunk. 

II.  Jelentőséggel  bír,  hogy  legtöbb  hitközség  papjaival 
együtt,  de  még  a tiszta  ruthén  vidékekről  is  — saját  személyét 
illetőleg  — számos  pap  csatlakozott  a mozgalomhoz.  Föltétlenül 
meglepetést  jelent  azonban,  hogy  a csatlakozók  között  ott  látjuk 
a magyarországi  Szent  Bazil-rend  tartományi  főnökét  is.  Mit  je- 
lent ez?  Hogy  megértsük  e tény  jelentőségét,  vissza  kell  nyúl- 
nunk a történeti  előzményekre. 

Az  ó-szláv  liturgiát  első  ízben,  kevéssel  a honfoglalás  előtt, 
magok  a szláv  apostolok.  Szent  Cyrill  és  Method  hozták  be  Ma- 
gyarország mai  területére,  sőt  korán  elhúnyt  történetírónk,  Wolf 
György  azt  állítja,  hogy  ök  a görög  liturgikus  könyveket  nem  is 

az  elszlávosodott  bolgárok,  hanem  a pannon  és  marahán  szlávok 
nyelvére  fordították  át.  Ezt  a szláv  rítust  azonban,  amelynek 
maradandó  nyomaival  még  ma  is  találkozunk  a magyar  egyházi 
kifejezések  közt,  a Szent  István  alatt  uralomra  lépett  latin  ritus 
aránylag  rövid  idő  alatt  kiszorította  Magyarországból.  Ez  aztán 
egyidőre  a nevezett  szláv  apostolok  hazájába.  Bolgárországba, 
vonúlt  vissza;  innen  azonban  rövid  idő  alatt  meghódította  a ke- 
leti szláv  népeket,  különösen  Oroszországot.  így  aztán  — mint 
már  említettük  — egyfelől  a bolgár  papok  Erdélyből  és  a hozzá 
csatlakozó  magyar  szélekről  kiszorították  a görög  papokat,  más- 
felől pedig,  s még  nagyobb  mértékben  a Nagy  Lajos  alatt  Podo- 
liából  betelepített  ruthének  papjai  terjesztették  el  az  ország 
északkeleti  részében  az  ó-szláv  liturgiát. 

Ez  alkalommal  Korjatovich  Tódor  litván  herceg  behozta 
Magyarországba  is  a Szent  Bazil-rendet  s részére  Munkács  mel- 
lett, a Csernekhegyen  a még  ma  is  fönnálló  monostort  alapította. 
Ennek  főnöke  századokon  át  püspöki  joghatóságot  gyakorolt  aa 
összes  magyarországi  ó-hitüek  fölött,  nyelv  és  fajkülönbség  nél- 
kül. Ez  a monostor  azután  egyfelől  magvává  lett  a később  Ung- 
várra  áthelyezett  munkácsi  püspökségnek,  másfelől  pedig  annak 
főnöklete  alatt  az  idők  folytán  több  fiókmonostor  létesült,  köz- 
tök a mária-pócsi  is. 

A szerzetrendi  szabályok  szerint  a csernekhegyi  provinciá- 
lisnak az  ó-hitü  magyarok  programmjához  való  csatlakozása 
természetesen  az  egész  magyarországi  Bazil-rendnek  is  a csat- 
lakozását jelenti.  Ennek  azonban  viszont  nem  az  az  értelme, 
mintha  a rend  azt  kivánná,  hogy  most  már  egyáltalában  a ma- 
gyar nyelv  lépjen  az  ó-szláv  helyébe,  hanem  csak  az,  hogy  a 
szerzet,  mint  ilyen,  a maga  részéről  is  szükségesnek  tartja  és 
helyesli  azt,  hogy  a tisztán  magyar  ajkú  hívők  számára  a magyar 
nyelv  lépjen  az  ó-szláv  helyébe. 

Különben  ha  megfontoljuk  azt  a majdnem  hihetetlennek 
látszó,  de  igaz  hírt,  hogy  az  orthodoxia  érdekében  az  Amerikába 
kivándorolt  ó-hitü  magyarok  közt  — hogy  azokat  a skizmára 
átvigye  — maga  a szentpétervári  synodus  is  helyt  adott  a ma- 
gyar nyelvű  isteni  tiszteletnek:  akkor  a magyarországi  Bazil- 
szerzetnek  a magyar  liturgia  mellett  való  színvallását  sem  fogjuk 
másnak  tekinteni,  mint  egyszerű  zászlóhajtásnak  az  ó-hitű  ma- 
gyarok lelki  szüksége  előtt.  Ez  a szerzet  most  már  tudvalevőleg 
keveset  foglalkozik  lelki  pásztorkodással  s így  annak  papjai  lég- 

kivált  saját  leli  üdvökkel  törődnek.  De  meg  ebből  a szempontból 
is  érthető  csatlakozásuk,  mert  a tagok  nagy  része  magyar  vérből 
való.  Azonban  még  a ruthén  vérből  származók  is,  mint  egyálta- 
lában a munkácsi  és  eperjesi  egyházmegyék  összes  egyházi  és 
világi  intelligentiája,  nemzetiségökre  nézve  magyaroknak  vall- 
ják magokat,  s így  a magyar  egyházi  nyelv  az  ő lelki  szükségö- 
ket  is  kielégitené.  Ez  még  távolról  sem  jelentené  az  ó-szláv  nyelv 
elhanyagolását,  hanem  igenis  egy  fokozottabb  szellemi  életet  a 
monostor  falain  belül,  mely  a görög  atyák  szellemi  kincseinek 
a magyarba  való  átültetésével  nagy  szolgálatokat  volna  hivatva 
tenni  úgy  az  egyháznak,  mint  az  országnak. 

III.  Sokan  vannak,  akik  nem  adnak  hitelt  annak  a gyakran 
hallható  állításnak,  hogy  több  mint  egy  század  óta  az  összes 
munkácsi  és  eperjesi  püspökök  jóakaratú  türelemmel  nézték,  sőt 
közvetve  támogatták  is  a magyar  nyelvű  liturgikus  gyakorlat 
fejlődését.  Eddig  ugyanis  erről  írásbeli  nyomok  nem  voltak.  Ám 
ezekre  nézve  nagy  meglepetés  lesz  a tudós  és  szent  életű  dr. 
Vályi  János  eperjesi  püspöknek  a Szent  Atya  előtt  nehéz  körül- 
mények között  tényleg  elmondott  rövid  beszéde  s még  inkább 
az  Emlékkönyv-hen  szószerint  közölt  beszédtervezete,  amelyet 
e nagylelkű  püspök  előzetesen  hivatalosan  benyújtott  a pápa  fő- 
kamarásának, de  melynek  ily  terjedelemben  való  elmondását  az 
pápa  egészségi  állapota  meggátolta.  Ajánljuk  e két  beszé- 
det azoknak  a hírlapoknak  figyelmébe,  amelyek  a derék  és  bá- 
tor magyar  főpásztort  nem  régen  is  muszka  püspöknek  akar- 
ták bélyegezni. 

Bátorságról  szóltunk,  pedig  az  adott  viszonyok  közt  talán 
hősiességről  is  szólhattunk  volna. 

De  sem  az  egyik,  sem  a másik  nem  helyes. 

Bátorság,  sőt  merészség  kellett  igenis  Strossmayernek,  a 
híres  díakovári  püspöknek  arra,  hogy  magában  a latin  ritusú 
nyugati  egyházban  fölelevenítse  az  ó-szláv  liturgiát.  Az  ó-hitű 
magyarok  azonban  nem  a latin  ritusú  nyugati,  hanem  a görög 
ritusú  keleti  egyházhoz  tartoznak,  amelynek  görög  nyelve  több 
mint  ezer  év  óta  mindenütt  a nép  nyelvének,  illetve  oly  élő  vag> 
avúlt  nyelvnek  engedett  tért,  amelyet  a nép  megért.  Nem  hősi 
vakmerőség  kellett  tehát  ahhoz,  hogy  az  ó-hitű  magyarok  lelki 
szüksége  melegen  tolmácsoltassék  a Szent  Atya  előtt,  hanem 
csupán  egyházi  és  emberi  szempontokból  fölfogott  józanság. 

Tévúton  járnak  e szerint  azok,  kik  a magyar  liturgia  kérdé- 

sében  minduntalan  Strosmayerrel  hozakodnak  elő.  Mert  ez  a két 
eset  nem  azonos.  Nyilvánvaló,  hogy  a magyar  ó-hitűek  kívá- 
nalma annál  jogosúltabb,  mert  a Strossmayer-féle  esetben  Róma 
még  a latin  rítus  keretében  is  tett  kivételt,  holott  a görög  rítusban 
. a néptől  érthető  nyelv  a szabály,  amely  alól  ma  még  a magyar 
ajkú  görög-katholikusok  az  egyedüli  kivételt  teszik. 

Különben  senki  se  hígyje,  hogy  Róma  fölült  volna  Stross- 
mayer  azon  érvének,  hogy  amint  egykor  az  ó-szláv  liturgia  kiir- 
totta a pogányságot  a szláv  népekből,  úgy  most  annak  a latin 
rítus  keretében  való  érvényesítése  a skizmát  fogja  kipusztítani. 
Ám  Róma  engedett  a rajongó  délszláv  apostolnak,  de  csak  igen 
szűk  keretben,  mert  senki  sem  ismeri  jobban  a lelki  szükség  út- 
törő hatalmát,  mint  Róma.  Ha  tehát  Strossmayer  jövendölésében 
van  valami,  nem  is  igen  mondhatott  erre  mást,  mint  azt,  hogy. 
fiat  et  valeat  quantum  potest. 

Bizonyos,  hogy  az  örök  Róma  előtt  az  „Egy  akol  egy  pász- 
tor “ eszménye  lebeg,  de  nem  latin-szláv  dualismussal,  hanem  az 
egyetemes  latin  nyelv  mysticismusával,  tért  engedve  mindenütt 
a nép  nyelvének  is  addig  a mértékig,  ameddig  azt  a hívők  lelki 
szüksége  föltétlenül  megkívánja. 

Róma  most  is  ragaszkodik  ahhoz  az  ősi  fölfogáshoz,  amely 
csak  a Krisztus  keresztfáján  volt  fölírások  latin,  görög  és  héber 
nyelveit  ismeri  el  egyenjogú  egyházi  nyelveknek.  Most  pedig 
annál  is  inkább,  mert  a görög  és  héber  nyelvek  kipusztulása  után 
ez  a fölfogás  a latin  nyelv  egyetemlegességét  és  a kizárólagos- 
ságra való  igényét  jelenti.  Ezért  Róma  még  a görög  rítusban  is 
soha  sem  szentesített  valamely  nyelvet  a keresztfa  fölírásaihoz 
való  egyenrangúsággal,  hanem  részint  csak  hallgatólag  tűrte  és 
elfogadta  a más  nyelven  kifejlődött  liturgikus  gyakorlatokat,  ré- 
szint pedig  egyes  világi  vagy  egyházi  fejedelmeknek  politikai, 
vagy  egyházpolitikai  okokból,  az  előtte  lebegő  végtelen  időkhöz 
mérve  csak  időlegeseknek  mondható  concessiókat  adott. 

Többre  nem  számíthatnak  az  ó-hitű  magyarok  sem,  de  ezzel 
nyilván  be  is  érnék.  Azért  érteni  tudjuk  azt  a nagy  elégtételt, 
amely  eltölti  őket,  hogy  a munkácsi  egyházmegye  nagynevű  püs- 
pöke, Firczák  Gyula,  a rangban  idősebb  Vályi  János  mellett  tér- 
delve, szintén  tanúságot  tett  a Szent  Atya  előtt  valódi  lelki  szük- 
ségökről.  Ez  az  elégtétel  szépen  jut  kifejezésre  az  Emlékkönyv 
elnöki  előszavában,  midőn  hálás  köszönetét  mond  XIII.  Leó  pápá- 
nak egyebek  közt  azért  is,  mert  megengedte,  „hogy  mint  egykor 

Szent  Cyrill  és  Method  a szláv  népeknek,  úgy  most  nekünk  görög- 
katholikus  magyaroknak  is  magok  püspökeink  lehessenek  szó- 
szólóink", 

IV.  De  a legnagyobb  meglepetést  — legalább  azoknak,  akik 
Rómát  fölületesen  ismerik  s ide  számítjuk  első  sorban  a magyar 
sajtó  chauvinistikus  részét,  — az  Apostoli  Szék  magatartása 
nyújtja. 

Minden  belátó  ember,  ha  nem  katholikus  is,  természetesnek 
fagja  találni  a Szentszéknek  1896.  évi  határozatát,  amellyel  az 
ó-hitü  magyar  szerkönyvek  elégetését  elrendelte,  ha  figyelembe 
veszi  az  előzményeket,  amelyek  e határozatra  vezettek.  Már  szól- 
tunk a „magyarosítás"  jelszava  alatt  fontoskodó  informátorokról, 
szóltunk  a jogtalan  féltékenységből  eredő,  de  a chauvinistikus 
magyar  sajtó  éretlenségével  is  támogatott  román  denunciatiókról 
is.  Hozzá  járult,  hogy  bár  fajbeli  jóindulattal,  de  illetéktelenül 
egyes  más  vallású  férfiak  kezdtek  beavatkozni  „a  magyar  nemzet 
legelhagyottabb  ágának"  hitéletébe.  Végre  sajnos,  de  tény,  hogy 
a Tisza-kormány  évek  során  át  kétszínű  játékot  űzött  a szegény 
ó-hitű  magyarokkal.  Mert  bár  biztatta  őket,  tényleg  azonban 
Bocskaynak  egykor  a hajdúkkal  szemben  követett  politikáját  kö- 
vetve, sem  a magyar  püspökség  fölállítása,  sem  a magyar  liturgia 
ügyének  a római  Szentszéknél  való  előmozdítása  tekintetében 
semmi  komoly  lépést  nem  tett. 

Nem  csoda,  ha  ily  körülmények  közt  a doroghiak  — türel- 
met vesztve  — a honfoglalás  ezredéves  ünnepélyeit  arra  használ- 
ták föl,  hogy  ügyök  sürgetése  végett  százas  küldöttséget  meneszt- 
vén  a fővárosba,  itt  az  egyetemi  templomban  tüntetőleg  ünne- 
pélyes magyar  nyelvű  szent  misét  tartottak. 

Ez  a tüntetés,  ha  menthető  is,  de  hiba  volt.  Róma,  amely  . 
úgy  volt  informálva,  hogy  ó-hitü  magyarok  voltaképen  nincsenek 
is,  csak  a magyar  kormány  óhajtaná  a ruthéneket  megmagyarosí- 
tani, nem  tehetett  mást,  mint  amit  tett.  Azonban  Róma  is  válto- 
zott helyzet  előtt  állott  akkor,  midőn  1898-ban  az  ó-hitű  magyar 
hívők  tömegesen  fölkeltek  szent  ügyök  védelmére,  hogy  a rosszúl 
informált  pápát  jobban  informálják. 

Ámbár  úgy  az  ó-hitű  magyarság  létezése,  mint  kérelmük- 
nek jogosultsága  még  bebizonyítandó  tétel  volt,  Róma  még  sem 
helyezkedett  a non  possumus  álláspontjára.  Amikor  ugyanis  az 
országos  bizottság  meg  akart  bizonyosodni,  hogy  számíthat-e  a 
Szent  Atyánál  fogadtatásra,  azt  a választ  adta,  hogy  bár  nem 


engedheti  meg,  hogy  a püspökök  a zarándoklattal  jöhessenek,  de 
elfogadja  a kérelmezni  jövő  országos  bizottságot  s az  általa  át- 
nyújtandó emlékiratot  az  illetékes  propaganda  útján  „beható  és 
alapos  megfontolás**  alá  fogja  vétetni. 

Ez  a válasz  egymagában  meggyőzhet  mindenkit  Rómának 
magas  álláspontjáról  s egyúttal  a magyar  liturgia  engedélyezé- 
sének kivihetőségéről  is.  Bizonyos,  hogy  ha  a magyar  liturgia  akár 
a dogmákba,  akár  a kánonokba  ütköznék,  Róma  nem  adott  volna 
ily  bátorító  választ  s a zarándoklatot  el  se  fogadta  volna.  De 
Róma  — a görög  rítus  keretén  belül  — elvileg  nincs  más  állás- 
ponton a magyar  nyelv  tekintetében,  mint  volt  a szláv  és  román, 
az  arab  s más  keleti  nyelvekkel  szemben. 

Igaz,  hogy  a zarándokok  Rómában  az  Emlékkönyv  bevallása 
szerint  „nagy  megpróbál  tatáson**  mentek  keresztül.  Igaz,  hogy  a 
püspökök  csak  a szentévi  hódolás  címén  mehettek  együtt  a zarán- 
doklattal. Igaz,  hogy  a pápa  környezete  Vályinak  nem  akarta 
megengedni,  hogy  püspöki  szavakkal  ajánlja  be  a Szent  Atyának 
a hívők  kérelmét.  De  maga  a pápa  ezt  is  megengedte. 

Mindez  bizonyára  nem  azt  jelenti,  hogy  tehát  a magyai 
liturgia  elvileg  engedélyezettnek  tekintendő;  de  igenis  jelenti  azt, 
hogy  elvileg  nincs  kizárva.  És  tulajdonképen,  szem  előtt  tartva 
a görög  rítus  többi  nyelvei  egyházi  jogosultságának  elismerése 
körül  fölmerült  történeti  előzményeket,  azt  jelenti,  hogy  a ma- 
gyar liturgia  sorsa  nem  Rómában,  hanem  idehaza  fog  eldőlni  és 
ahogy  eldől,  ahhoz  a római  Szentszék  is  megadja  áldó  jóvá- 
hagyását. 

Vonjuk  le  az  országos  bizottság  Emlékkönyve  által  nyújtott 
meglepetésekből  a következtetéseket. 

Előbb  azonban  vegyünk  tudomást  egy  szintén  meglepő,  de 
sajnos  tényről,  amelyről  az  országos  bizottság  hallgat,  és  pedig 
nyilván  azért,  mert  nem  akart  dissonantiákat  belekeverni  abba 
a művébe,  amelyet  talán  a késő  ivadék  biblia  gyanánt  fog  hasz- 
nálni. 

Mi  is  csak  discretióval  teszünk  említést  erről  a dologról. 
Ez  abban  áll,  hogy  Ungváron  már  a római  zarándoklat  előtt  és 
folyamata  alatt  is,  főleg  pedig  a zarándoklat  után,  oly  jelenségek 
merültek  föl,  amelyek  arra  engednek  következtetni,  hogy  ott 
— bizonyára  a püspök  akarata  ellenére  — befolyások  érvénye- 
sülnek, amelyek  be  nem  várva  a római  Szentszék  döntését,  a 
magyar  liturgia  ügyét  csakugyan  idehaza,  de  nem  kedvező  érte- 

lemben  akarják  dűlőre  vinni.  Meglepő  ez  azért,  mert  a munkácsi 
egyházmegyében  a magyar  liturgiával  szemben  e mozgalom  kez- 
detétől fogva  mindeddig,  még  azok  a túlzók  is  kedvező  álláspontot 
foglaltak  el,  akik  a szí vben-1  élekben  magyar  érzésű  ruthén  köz- 
népet minden  áron  külön  ruthén  nemzetiség  anyagául  akarták 
fölhasználni. 

Az  új  irány  követői  az  1896.  évi  pápai  rendeletbe  kapasz- 
kodnak s mindent  ignorálnak,  ami  azóta  történt. 

Hiába  sorakoztak  az  ó-hitű  magyarok,  hiába  mentek  tömeges 
zarándoklatban  Rómába,  Vályi  és  Firczák  püspökök  hiába  voltak 
szószólói  igazságos  kérelmÖknek  a Szent  Atya  előtt  és  maga  ai. 
örök  Róma  is  hiába  Ígérte  meg  a kérelem  alapos  és  beható  meg- 
fontolását: ők  azt  hirdetik,  hogy  a magyar  liturgia  kivihetetlen. 
Törvényes  csakis  az  ó-szláv  nyelv,  ez  pedig  szerintök  annyi,  mint 
a ruthén.  A munkácsi  és  eperjesi  egyházmegyéknek  tehát  ruthén 
egyházmegyékké  kell  átalakulniuk  s legjobb  esetben  is,  úgyneve- 
zett modus  vivendi  gyanánt,  a magyar  hívők  leki  szükségét  mor- 
zsákkal kell  kielégíteni,  amint  ezt  a románok  az  országos  bizott- 
sághoz csatlakozott  néhány  hitközségökben,  például  Makón,  Szat- 
máron  és  Nagy-Károlyban  szintén  teszik.  Minthogy  pedig  az  or- 
szágos bizottság  nem  hódol  az  új  iránynak,  hanem  megmarad  a 
görög-ka tholikus  egyházmegyék  régi  hagyományos  álláspontján, 
ennélfogva  az  országos  bizottság  szerintök  nem  egyéb,  mint  egy 
stréber,  renegát  és  denuncians  kompánia,  amelyet  az  egyháznak 
anathemával  kell  sújtania,  mint  eretnekeket  és  szakadárokat. 

Nem  fektetünk  túlságos  súlyt  az  ungvári  hittudósok  homlok- 
változtatására. Meggyőződésűnk  szerint  a magyar  liturgia  döntő 
csatájának  nem  Ungvár  lesz  a színtere,  hanem  vagy  Budapest, 
vagy  Esztergom,  s mert  kizártnak  tartjuk,  hogy  a magyar  köz- 
jogba ruthén  egyházmegyéket  csak  úgy  suttyomban  becsempészni 
lehessen.  De  különben  is  bízunk  Firczák  Gyula  püspök  úr  haza- 
fiasságában, hogy  amint  időközben  már  is  erős  kézzel  megszűn- 
tette az  országos  bizottság  ellen  történt  minősíthetetlen  támadá- 
sokat: úgy  meg  fogja  szűntetni  e támadások  forrását,  okát  és 
czélját  is. 

És  most  levonhatjuk  a következtetéseket. 

Egyik  következtetésünk  az,  hogy  a magyar  liturgia  az  óhitű 
magyar  népre  nézve  valóban  lelki  szükség  és  hogy  ezt  a népet, 
amely  legalább  is  van  az  értelmiségnek  azon  a fokán,  mint  a 

ruthének  és  románok,  nem  lehet  aféle  román  modus  vivendivel 
á la  Makó  kielégíteni. 

A másik  pedig  az,  hogy  katholikus  fölfogás  szerint  nem 
annak  az  ungvári  egyházi  közlönynek  van  igaza,  amely  azt 
állítja,  hogy  a magyar  liturgia  kivihetetlen,  hanem  a Magyar 
AZ/amnak,  amely  azt  állítja,  hogy  a magyar  liturgia  lehetséges. 

Kérdés  csak  az,  hogyan? 

Nézzük  első  sorban,  mit  várhatunk  jogosan  az  országos 
bizottságtól? 

Hogy  azonban  e kérdésre  felelhessünk:  megint  vissza  kell 
térnünk  a történeti  előzményekre. 

A bécsi  udvar  — mint  láttuk  — az  unionalis  politikát  nem 
csak  Oroszország,  de  bizonyos  fokig  a magyarság  ellen  is  csi- 
nálta. A hazafias  ruthének  azonban,  akik  akkor  is  á többséget 
tették,  amikor  még  a Királyhágón  inneni  oláhok  szintén  a mun- 
kácsi egyházmegyéhez  tartoztak,  nem  ültek  föl  a bécsi  udvarnak. 
Híven  kitartottak  a magyarokkal.  Habár  tehát  Róma  ~ való- 
színűleg a bécsi  udvar  kívánatára  — püspökeiket  mindig  ruthén 
püspököknek  (Episcopus  ruthenorum)  nevezte;  ők  nem  siettek 
ruthenizálni  egyházmegyéiket,  hanem  büszkék  voltak  görög- 
katholikus  címökre.  Nemzetiségi  tekintetben  pedig  úgy  papságuk, 
mint  világi  intelligentiájuk  teljesen  beolvadt  a magyar  fajba.  Ezt 
a helyzetet  sem  a Bach  korszakbeli  pánszláv  agitátorok,  sem  pe- 
dig azok  a túlzók  nem  voltak  képesek  megváltoztatni,  akik  a nem- 
zetiségi törvény  meghozatala  után  azt  tanácsolták,  hogy  a ruthén 
nép  is  alakuljon  ki  külön  nemzetiséggé. 

Természetes  tehát,  hogy  nemzeti  féltékenység  hiányában 
ezekben  az  egyházmegyékben,  mint  előbb  a román,  úgy  később  a 
magyar  nyelvű  liturgikus  gyakorlat  is  akadály  nélkül  fejlődhe- 
tett. Ezt  a hagyományos  útat  egyelőre  csak  a balázsfalvi  román 
provincia  kihasítása  zavarta  meg.  Emiatt  ugyanis  a magyarság 
egy  része  szintén  külön  magyar  provincia  kihasítását  követelte. 
Ezáltal  az  a nemzetieskedő  irány,  mely  az  ötvenes  évek  óta  a 
román  nép  egyházi  életét  jellemzi,  hozzáférkőzött  az  ó-hitű  ma- 
gyarság mozgalmához  is  és  a római  Szentszék  1896.  évi  állás- 
foglalásának lett  az  okozója. 

Ezzel  szemben  az  1898-ban  megalakult  országos  bizottság 
tagadhatatlanúl  szép  sikereket  ért  el  azon  a réven,  hogy  a moz- 
galmat visszavezette  a hagyományos  és  törvényes  útra,  vagyis  a 
tiszta  hitélet  útjára.  Első  sikere  az  lett,  hogy  ezáltal  lehetővé  vált 

a két  pártra  szakadt  ó-hitű  magyarságot  egy  kalap  alatt  s mond- 
hatni a hazafias  ruthénekkel  közös  kalap  alatt  egyesíteni.  Ebből 
aztán  önként  folyt  a másik  siker,  hogy  tudniillik  a két  egyház- 
megye összes  világi  intelligentiája  belépett  az  országos  bizott- 
ságba. A harmadik  siker  volt  a hittestvérek  csatlakozásának  fé- 
nyes eredménye,  a negyedik  pedig  a római  zarándoklat. 

A római  zarándoklat  jelentőségét  már  méltattuk  s ez  rövi- 
den abban  foglalható  össze,  hogy  a magyar  liturgia  fejlődésének 
útja  megint  szabad  lett.  És  kétségtelen,  hogy  ha  Ung váron  is  így 
fogták  volna  föl  a dolgot,  — amire  az  előzmények  következtében 
jogosan  lehetett  számítani  — ma  a magyar  liturgia  ügye  a leg- 
jobb mederben  volna. 

Azonban  Ungváron  másképen  fogták  föl  a dolgot  s ez  az 
országos  bizottságot  megbénította. 

Az  országos  bizottság  igenis  védőbástyája  volt  és  marad  a 
liturgikus  mozgalomnak  addig,  amíg  közvetlen  egyházi  hatósá- 
gának helyeslésével  jár  el.  Azonban  abban  a pillanatban  meg- 
szűnik védőbástyája  lenni,  amikor  tudatára  jön  az  ellenkezőnek, 
mert  az  országos  bizottság  nem  hatalmi,  hanem  csak  társadalmi 
fórum.  Mint  ilyen  nem  hadakozhatik  — különben  is  fegyvertele- 
nül — az  egyházi  hatalommal,  mert  ekkor  lelép  a törvényes  tér- 
ről, hűtlen  lesz  megbízóihoz  és  a talajt  teljesen  elveszti. 

Igaz,  hogy  az  egyházi  hatalom  álláspontjához  még  fér  szó, 
mert  Firczák  Gyula  munkácsi  püspök  még  nem  mondotta  ki  az 
utolsó  szót.  Időközben  ő,  mint  láttuk,  megszüntette  az  országos 
bizottság  ellen  való  támadásokat,  s kétségtelenül  csak  egy  sza- 
vába kerülne  azok  okát  is  megszüntetni.  Nincs  is  kétségünk  benne, 
hogy  ez  meg  fog  történni.  Firczák  Gyula,  akit  az  egész  ország 
a legmagyarabb  püspöknek  ismer,  aki  a magyar  liturgiát  nem 
csak  mint  hívei  egy  részének  lelki  szükségét,  de  mint  a magyarság 
szent  ügyét  is  mindenkor  szívében  hordozta  s ezt  bebizonyította 
azáltal  is,  hogy  nehéz  körülmények  közt  velük  ment  magyarjaival 
Rómába,  — ő másként  nem  is  cselekedhetik. 

A történtek  után  ne  vegye  azonban  nekünk  rossz  néven  a 
püspök  úr,  hogy  — ha  mindjárt  csak  az  akadémiai  discussio 
kedvéért  is  — számolunk  az  ellenkező  esettel. 

Tegyük  föl  tehát  — bár  meg  nem  engedve  — hogy  Firczák 
Gyula  szintén  katholikusabb  a pápánál;  ő is  többre  tartja  a szi- 
gorú rendet  és  egyházi  fegyelmet,  mint  a nép  lelki  szükségét,  s 

hogy  ezt  a rendet  ő is  a románok  példája  szerint,  tehát  az 
egyházmegye  ruthenizálása  útján  véli  és  akarja  biztosítani. 

Ismételjük,  hogy  ez  csak  föltevés,  amelyet  kizártnak  tar- 
tunk, A püspök  úr  ugyanis  épen  úgy  tudja,  mint  mi,  hogy  egyház- 
megyéjének ruthenisálása  semmivel  sem  jelent  kevesebbet,  mint 
a ruthén  nép  hagyományainak  teljes  fölforgatását,  ennek  a nép- 
nek elszakítását  a magyartól,  szóval  egy  külön  ruthén  nemzetiség 
megalapítását,  — akár  akarják  ezt  az  illetők,  akár  nem,*) 

De  mégis  tegyük  föl  és  kérdjük;  mi  marad  akkor  hátra  az 
országos  bizottságnak?  Hol  keressen  támaszt,  ha  a törvényes 
úton  meg  akar  maradni? 

Két  útja  van  az  országos  bizottságnak. 

Az  egyik  az,  hogy  programmjának  utolsó  szakasza  értel- 
mében konstatálva  az  eredménytelenséget,  befejezettnek  nyilvá- 
nítja missióját  azzal  a kijelentéssel,  hogy;  „a  következményekért 
a felelősség  nem  minket  fog  terhelni**. 

Erre  joga  van  s ezt  teheti  becsülettel,  mert  az  előzmények 
szerint  csakugyan  nem  volt  más  föladata,  mint  újból  fölszabadí- 
tani a régi  útat  egyházi  hatósági  részére  s ezt  meg  is  tette.  Meg- 
tette kötelességét  úgy  az  egyház,  mint  a haza  iránt.  Ha  tehát  az 
egyházi  hatóság  ezen  a most  már  megint  szabad  úton  tovább 
menni  nem  csak  nem  akar,  de  még  Róma  újabb  határozatát  sem 
várja  be,  hanem  ezt  megelőzőleg  fait  accomplit  akar  csinálni  az 
egyházmegye  ruthenizálásával ; akkor  ez  nem  az  országos  bizott- 
ság hibája,  viseljék  érte  mások  a felelősséget. 


*)  Tudomásunk  szerint  — mint  minden  hasonló  reactiót  — úgy  ezt  a 
görög  ritus  szellemével  ellenkező  reactiót  is  egy-két  erőszakos  ember  idézte 
elő,  még  pedig  olyanok,  akik  nem  görög,  hanem  latin  semináriumokban  (Ró- 
mában, Bécsben,  Budapesten)  végezték  theologiai  tanulmányaikat.  Ebből 
sokan  azt  következtetik,  hogy  a latin  derűs  ellenzi  a magyar  liturgiát,  de  ezt 
nem  meri  nyiltan  bevallani,  hanem  nevelt  magának  fanatikus  eszközöket,  hogy 
ezekkel  maga  a görög  egyházi  hatóság  kebelében  teremtse  meg  az  ellentállást. 
Viszont  mások  azt  hiszik,  hogy  az  illetők  titkos  nemzetiségi  agitátorok,  akik 
a „pápistaságot“  csak  ürügyül  használják.  Hogy  a kettő  közül  melyik  föl- 
fogás az  igazi,  azt  bajos  eldönteni;  de  közönyös  is,  mert  fontossággal  csak 
az  bir,  hogy  a dolgok  természetes  rendje  szerint  mi  lesz  a biztosan  előrelát- 
ható eredmény?  E tekintetben  pedig  a román  egyházmegyék  példája  eléggé 
megtanított  bennünket,  hogy  semmi  kétségünk  ne  legyen  a tekintetben,  mi- 
szerint az  eddig  egyszerűen  görög  katholikus  nevet  viselő  munkácsi  és  eper- 

jesi egyházmegyék  ruthenizálása  föltartóztathatlanul  a ruthén  nemzetiség 
megalakulását  és  szervezését  jelentené. 

A másik  út  az,  hogy  mint  társadalmi  tényező  az  agitatio 
terére  lép,  szervezi  és  erélyesebb  actióra  sarkalja  a vidéki  bizott- 
ságokat s a törvényesség  legszélsőbb  határáig  menő  önvédelmi 
harcot  folytat,  vagyis  más  szóval  visszatér  a régi  hajdudoroghi 
álláspontra. 

Az  első  esetben  Ungvár  — ha  ugyan  a kormány  közbe  nem 
lép  — akadály  nélkül  ruthenizálja  az  egyházmegyét.  Az  intel- 
ligentiának  az  a része,  amely  nem  akar  ruthén  lenni,  vagy  áttér 
a latin  ritusra,  vagy  protestáns  lesz,  vagy  végre  átmegy  a teljes 
hitközönyösségbe.  A szegény  nép  nagy  része  beadja  a derekát, 
a kisebbik  rész  küzdeni  fog  egészen  a késig,  vagy  szintén  átmegy 
akár  a protestantismusra,  akár  a schismára,  s a ruthén  nemzetiség 
készen  van. 

A második  eset  chancejai  bizonytalanok.  Az  összes  világi 
intelligentia  eddigi  összetartását  nem  szabad  túlbecsülni,  mert  a 
görög-katholikus  egyházmegyékben  a papi  intelligentia  mindig 
többségben  volt.  A világi  intelligentia  túlnyomólag  papfiakból  áll 
s így  az  irányt  egynél  több  okból  a papok  adják  meg,  ők  pedig 
azt  püspöki  székhelyeikről  veszik. 

Az  önvédelem  útját  tehát  — s ezt  jól  tudják  Ungváron  — 
a vérségi  kötelékek  nagyon  megnehezítik  s bizonyos,  hogy  e miatt 
az  összes  intelligentia  nem  megy  belé  ebbe  a küzdelembe,  hanem 
csak  annak  egy  része.  Hiszen  egyfelől  nyilt  titok,  hogy  a hajdu- 
doroghiak  kezdettől  fogva  nehezen  vonultak  be  a közös  kalap  alá 
s ott  magukat  már  eddig  is  kényelmetlenül  érezték.  Másfelől 
pedig  már  is  hírlik,  hogy  az  országos  bizottság  egy  előkelő  állású 
tagja  a latin  ritusra  készül  áttérni,  s viszont  egyesek,  bizonyos 
melancholiával,  vagy  e nélkül,  de  fölveszik  a ruthén  jelzőt. 

Ennek  a processusnak  még  előbb  végbe  kell  menni,  vagy 
legalább  bizonyos  fokig  érlelődni,  s ha  ez  megtörtént;  akkor  majd 
látni  fogja  az  országos  bizottság,  hogy  kire  számíthat  s kire  nem? 
Hogy  tehát  bemehet-e  a küzdelembe  a siker  kilátásával,  vagy  leg- 
alább azzal  a reménnyel,  hogy  mint  a burok,  dicsőséggel  viheti 
végbe  az  élethalál  harcot.  Mert  ha  még  erre  sem  számíthat,  akkor 
jobb,  ha  idejében  visszavonúl,  legalább  nem  kompromittálja  ma- 
gát a szent  ügyet. 

Bizonyos  azonban,  hogy  ennek  az  útnak  még  győzelem  ese- 
tében is  szakadás  a vége.  Vagyis  az,  hogy  a magyarok  meg- 
szabadulnak ugyan  a ruthén  iga  alól,  de  ha  nem  is  a ruthén 
egyházmegye,  a ruthén  nemzetiség  mindenesetre  megalakúi. 


Bizonyos  tehát  az  is,  hogy  az  országos  bizottság,  magára 
hagyatva,  a magyar  liturgia  ügyét  sem  az  egyik,  sem  a másik 
úton  nem  viheti  dűlőre  olyan  irányban,  amely  egyaránt  megfelel 
az  egyház  és  az  ország  érdekének. 

Lássuk  másodsorban,  mit  várhatunk  a magyar  nemzeti  köz- 
véleménytől, ha  egész  hatalmi  súlyával  pártjára  lép  az  ó-hitű 
magyaroknak,  akiknek  ügye  elvégre  is  nem  csak  egyházi,  de 
egyúttal  nemzeti  önvédelmi  ügy. 

Hát  igenis,  ez  a nemzeti  közvélemény  egy  lehelletével  el- 
fujhatja  a ruthén  egyházmegyét  akkor,  ha  nem  minden  áron 
ruthéneket  akar  magyarosítani,  nem  a nemzeti  rendszert  akarja 
az  internationalis  egyházra  ráerőszakolni,  nem  a Vatikánt  dön- 
geti, nem  ad  salvus  conductust  Ungvárnak,  hanem  elismeri  az 
ó-hitű  magyart,  „a  magyarság  legelhagyatottabb  ágát’*  magyar- 
nak és  megkérdezi  Ungvárt,  hogy  miért  katholikusabb  a pápánál? 
miért  nincs  türelme  bevárni  Róma  határozatát?  miért  sanyargatja 
azokat  az  ó-hitű  magyarokat,  akiket  Róma  maga  elé  bátorított? 
miért  nem  akar  úgy  haladni  a fölszabadított  úton,  mint  azelőtt? 
miért  tért  át  inkább  a románok  útjára?  mit  akar  azzal  a ruthén 
egyházmegyével  ? 

De  ez  csak  negatív  eredmény  lesz,  nem  oldja  ez  meg  a ma- 
gyar liturgia  ügyét  s félő,  hogy  a nemzeti  fölháborodás  megint 
csak  antikatholikus  irányba  csapna  át,  ami  többet  ártana,  mint- 
sem használna  az  ó-hitű  magyarok  ügyének. 

Sem  a magára  hagyatott  országos  bizottság,  sem  a nehezen 
irányítható  közvélemény  nem  hozhatja  tehát  az  ó-hitű  magyarok 
ügyét  dűlőre. 

De  igenis  dűlőre  hozhatja  akár  az  állam,  akár  a latin  szer- 
tartású  főpapság. 

Kormányaink  mindeddig,  úgy  látszik,  kevéssé  ismerték  föl 
az  ó-hitű  magyarok  mozgalmának  fontosságát.  A félrevezetett 
sajtó  nyomán  abban  maguk  sem  láttak  egyebet,  mint  a magya- 
rosítás eszközét  s többet  foglalkoztak  annak  esetleges  árnyolda- 
laival, mint  előnyeivel.  Egyáltalában  nem  tudtak  tisztába  jönni 
azzal,  hogy  mit  csináljanak  a bécsi  udvar  unionalis  politikájával; 
folytassák-e  azt,  vagy  elejtsék?  A szerb  és  román  keleti  egyházak 
elválasztása  és  az  akatholikus  felekezetek  congruájának  a katho- 
likusokénál  előbb  való  rendezése  azt  mutatja,  hogy  elejtették, 
viszont  a ruthén  közgazdasági  actio  és  legújabban  az  amerikai 
magyar  görög-katholikus  vikariatus  fölállítása  az  ellenkezőt  mu- 

tatja.  Tény  az,  hogy  a román-keleti  nemzeti  egyház  megalkotá- 
sával elkeserítették  a katholikus  románokat,  akik  pedig  a több- 
séget képezik.  A mindkét  szertartási!  katholikus  lelkészekre  vo- 
natkozó congruarendezés  késleltetésével  elkeserítették  úgy  az 
uniált  románokat,  mint  a ruíhéneket.  A ruthén  közgazdasági  actio 
egyoldalú  végrehajtásával  viszont  egy  bizonyos  reactiót  idéztek 
elő,  mely  — habár  egyelőre  csak  az  egyházi  téren  nyilvánúl,  de 
lényegében  — hasonlatos  ahhoz,  amelyet  a Bach-korszakban  és 
közvetlenül  a nemzetiségi  törvény  megalkotása  után  tapasztal- 
tunk. Sőt  ha  idejében  elejét  nem  veszik,  még  veszedelmesebb 
lehet,  mert  az  egyház  erős  várába  vonúl  vissza,  ahol  eddig  csak 
a lelki  szükséget  és  az  igaz  magyar  hazafiságot  ápolták. 

Semmi  sem  fekszik  tőlünk  távolabb,  mint  az,  hogy  ezért  a 
reactióért  Darányit  tegyük  felelőssé.  Amit  ez  utóbbi  téren  Da- 
rányi tett,  az  csak  elismerést  érdemelhet,  de  úgy  látszik,  a Bánffy- 
kormány  itt  ugyanabba  a hibába  esett,  mint  az  országos  bizott- 
ság. Abba  tudniillik,  hogy  túlságosan  bízott  Ungvárban  s ennél- 
fogva elmulasztotta  a belügyi  és  kultusztárcáknak  azt  a coope- 
ratióját,  amely  minden  bajnak  elejét  vehette  volna.  De  itt  is  bele- 
játszott a dologba,  hogy  az  Unió  politikai  oldalát  illetőleg  kor- 
mányaink mai  napig  sem  jutottak  tisztult  fölfogásra. 

Pedig  a mint  már  emlitettük,  úgy  most  ismételjük,  hogy  a 
nemzetiségi  kérdésnek  s ezzel  hazánk  legfontosabb  belügyi  kér- 
désének kulcsa  az  Unióban  fekszik.  Az  Unió  nem  gátolta  meg, 
hogy  a ruthének  a bécsi  kormány  ellenére  is,  legalább  eszményi- 
leg beolvadjanak  a magyar  fajba  s ha  ez  most  megváltozik,  ez 
nem  az  Unió  hibája  lesz,  hanem  a mienk.  A katholikus  románok 
most  csak  Rómáért  rajonganak,  de  1867-ig  még  inkább  rajongtak 
a ,, császár “ után  s csak  tőlünk  függött,  hogy  ezt  a rajongást  a 
magyar  királyra  is  átvigyék. 

Szilárd  meggyőződésünk,  hogy  a román  barátság  a nem 
uniált  románokkal  lehetetlen,  vagy  legjobb  esetben  is  csak  oly 
ephemer  jellegű  lehet,  mint  a szerb  barátság.  Az  okokat  nem 
szükséges  fejtegetni,  mert  azok  kézen  fekvők.  Ellenben  a román 
barátság  a katholikus  románokkal  lehetséges,  mert  azokra  nézve, 
az  óhitű  nép  nagy  vallásossága  miatt  erősebb  gravitationalis 
pontot  képez,  vagy  legalább  képezhetne  a katholikus  Magyaror- 
szág, mint  a schizmatikus  Románia. 

Azt  a bizonyos  irlandismust,  amelynek  nyomaival  elég 
gyakran  találkozunk  a katholikus  román  sajtóban,  mesterségesen 

növesztette  nagyra  a magyarországi,  s különösen  az  erdélyrészi 
latin  egyháznak  hideg,  majdnem  rideg  magatartása;  tehát  ha  az 
okot  meg  tudjuk  szüntetni,  megszüntethetjük  az  okozatot  is. 
Ezenfölül  a román  egyházban  még  mindig  elég  jelentékeny  a 
" magyar  elem,  amely  nem  igen  hajlandó  az  Írek  példáját  követni. 

Igaz,  hogy  a katholikus  románokban  most  már  nem  lehet 
megszüntetni  azt  a nemzetiségi  aspiratiót,  amely  a ruthénekben 
— legalább  eddig  — ki  nem  fejlődött.  Ezt  ezért  nekik  teljes  loya- 
litással  meg  is  kellene  hagyni  s őket  közgazdasági  s kulturális 
engedményekkel  nyerni  meg  a magyar  állami  eszmének.  Viszont 
ha  ők  ennek  fejében  csak  azt  a 70,000  ó-hitű  magyart  is  engedik 
vissza  a magyarnak,  akiket  most  az  elrománosodás  felé  visznek, 
már  ez  is  elég  jelentős  ellenszolgálmány. 

Mikor  azt  mondtuk,  hogy  a nemzetiségi  kérdés  kulcsa  az 
Unióban  van,  ezzel  azt  is  mondtuk,  hogy  Rómában  van. 

Aki  ebben  még  kételkedik,  az  napról-napra  megbizonyosod- 
hatik  annak  az  antikatholikus  sajtónak  a magatartásából,  amely 
összes  nemzetiségi  bajinkért  Rómát  igyekszik  felelőssé  tenni. 
A chauvinistikus  sajtónak  ez  az  iránya  volt  az,  amelynek  látszó- 
lag felekezetien,  tényleg  azonban  nagyon  is  antikatholikus  éle 
megteremtette  a néppártot,  s amely  ha  végleges  győzelemre  jut 
vala,  rövid  idő  alatt  két  nagy  felekezeti  pártra,  a katholikus  és 
antikatholikus  pártra  osztotta  volna  Magyrországot,  mitől  Isten 
mentse  meg  nemzetünket. 

ök  — persze  — azt  mondják,  hogy  nem  ők,  hanem  Róma 
teremtette  meg  a néppártot.  S ez  igaz  is,  de  csak  fele  az  igazság- 
nak. A másik  fele  az  ő számlá jókra  esik.  Nem  az  olasz  szövetség, 
talán  nem  is  egyházpolitikai  reformunk  túlzásai,  hanem  a már 
említett  antikatholikus  irány  félelmes  terjeszkedése  vitte  rá  Ró- 
mát erre  az  önvédelmi  lépésre. 

Hogyan  is  volt  az  lehetséges,  hogy  a többségében  katholikus 
Magyarországban  az  antikatholikus  irány  ennyire  elterjedjen? 

Hiszen  mindaddig,  míg  Rómában  monarchiánkat  illetőleg 
Bécs  irányította  az  egyházpolitikát  s ez  a politika  a magyarság 
érdeke  ellen  irányult,  nemcsak  a magyar  katholikus  értelmiség, 
hanem  még  a magyar  papság  is  készséggel  engedett  tért  a pro- 
testáns befolyásnak,  amely  viszont  ebben  az  időben  nem  feleke- 
zeti, s még  kevésbbé  antikatholikus,  hanem  tisztán  nemzeti  érde- 
keket képviselt.  És  mindaddig,  míg  Bécs  — Bécs  marad,  ennek  a 

„protestáns^  befolyásnak  ilyen  értelemben  jövőre  is  meglesz  a 
maga  jogosúltsága. 

Alig  vettük  azonban  észre,  egyszerre  csak  szakítottunk  a 
régi  nemzeti  hagyományokkal,  amelyek  a magyarság  üdvét  a 
katholikus  és  protestáns  elem  egyensúlyában  keresték  és  olyan 
időben,  amikor  már  Rómában  az  egyházi  politikára  Bécs  alig 
gyakorolt  valami  befolyást,  nálunk  a régi  protestáns  irány  egy- 
általában antikatholikus  irányba  csapott  át.  Ez  bármennyire  is 
hangsúlyozta,  sőt  törvénybe  is  iktatta  a felekezetlenséget,  való- 
sággal azonban,  — legalább  negatív  értelemben  — nagyon  is  fe- 
lekezeti volt. 

No  már  ezt  csakugyan  nem  vehette  be  a katholikus  magyar- 
ság s ez  a dispositio  Róma  nélkül  is  megteremtette  volna  a nép- 
pártot. De  hála  az  égnek,  üdvös  reactioképen  ugyanez  a dispo- 
sitio teremtette  meg  a Széli-kabinetet  is,  amely  hivatva  van  a 
magyar  nemzeti  politikát  visszavezetni  a régi  hagyományos  útra. 

Ez  a hagyományos  út  sohasem  róma,  hanem  csak  Bécs  ellen 
irányult.  S ha  nem  ment  is  odáig,  hogy  mikor  Bécs  ellentétbe 
jutott  Rómával,  akkor  viszont  a magyarság  Rómában  keressen 
szövetséget,  de  bizonyára  nem  is  állott  útjában  annak,  hogy  tisz- 
tán egyházi  kérdésekben  ott  vegye  föl  a magyar  nemzet  a fona- 
lat Rómával,  ahol  az  évszázadok  előtt  megszakadt. 

És  várni  is  lehet  a Széli-kabinet  loyalis  eljárásától,  hogy 
Rómával  lehetővé  fogja  tenni  a jobb  lábra  helyezkedést.  Sem  az 
olasz  szövetség,  sem  az  egyházpolitikai  reform  nem  áll  ennek 
útjában,  mert  az  örök  Róma  mindig  tudott  és  tud  számolni  a be- 
fejezett tényekkel.  Rómának  objectiv  álláspontját  mutatja  külön- 
ben az  a semmikép  sem  kifogásolható,  sőt  az  adott  viszonyok  közt 
előzékenynek  mondható  mód  is,  amelylyel  az  ó-hitü  magyarok 
zarándoklatát  fogadta;  habár  föltehető,  hogy  a román  episcopa- 
tus,  amelynek  köztudomás  szerint  talán  aránytalanúl  is  nagy 
súlya  van  Rómában,  ellenök  igyekezett  informálni. 

Az  a szerep,  amely  a nemzetiségi  kérdésben  az  ó-hitü  ma- 
gyaroknak jut,  nem  olyan  jelentéktelen,  mint  első  pillanatra  lát- 
szik. A ruthének  közt  már  ma  is  ők  a legerősebb  támaszai  e nép 
hagyományos  magyar  irányú  magatartásának;  a románok  közt 
pedig,  ha  a magyar-román  barátság  létre  jön,  ennek  ugyancsak 
a köztök  lakó  ó-hitű  magyarok  lesznek  leghivatottabb  túszai. 

Látnivaló  tehát,  hogy  a magyar  liturgia  szerencsés  rendezé- 
sétől függ  nem  kis  mértékben  a nemzetiségi  kérdés  helyes  meg- 

oldása  is.  Ha  a liturgikus  kérdés  okosan  rendeztetik  és  az  orszá- 
gos bizottság  által  javasolt  kellő  biztosítékokkal  a tekintetben, 
hogy  a templom  nem  fog  a politika  színterévé  lealacsonyíttatni : 
akkor  föltehető,  hogy  a magyar  liturgiával  a románok  is  meg  fog- 
nak  barátkozni  azon  előnyök  fejében,  amelyet  nekik  a magyar 
barátság  nyújt.  Hiszen  épen  az  ő jeles  egyházi  tudósuk,  néhai 
Papp-Szilágyi  nagyváradi  püspök  volt  az,  aki  a római  censorok 
jóváhagyásával  fölállította  azt  a tételt,  amely  szerint  a keleti 
egyháznak  egyik  fő  sajátsága  az,  hogy  az  isteni  tisztelet  a nép 
nyelvén  végeztessék. 

A kormány  beavatkozása  azonban  teljesen  értéktelen  lenne, 
ha  ez  csak  néhány  a római  Szentszékkel  váltandó  diplomatiai 
jegyzékre,  vagy  pedig  alárendelt  befolyású  külön  missiokra  szo- 
rítkoznék. 

Csak  egy  mód  van:  a magyar  királyt  kell  meggyőzni  arról, 
hogy  a magyar  liturgia  a vallási  és  nemzeti  béke  követelménye. 
Ez  pedig  a dynastia  érdeke. 

Vissza  kell  térni  a bécsi  udvar  egykori  dynastikus  unionalis 
politikájára  s azt  magyar  szellemben  folytatni.  Különösen  a ru- 
théneket  illetőleg  meg  kell  győzni  az  uralkodót,  hogy  amilyen 
helyes  volt  a dynastia  érdekében  a gácsországi  kis  oroszokat  a 
„ruthén“  jelzővel  megkülönböztetni  a nagy  oroszoktól,  épen 
anynyira  helytelen  volna  ugyancsak  a dynastia  érdekében  is,  a 
magyarországi  oroszokat  egy  közös  elnevezés  és  eddig  nem  léte- 
zett nemzetiségi  aspiratio  fölkeltése  útján  egy  kalap  alá  hozni  a 
gácsországi  ruthénekkel.  Meg  kell  győzni  az  uralkodót,  hogy  az 
úgynevezett  (és  helytelenül  úgy  nevezett)  ruthén  actiónak,  amely 
különben  teljesen  a dynastia  régi  unionalis  politikájának  nyomá- 
ban halad,  a magyar  liturgia  egyházi  elismerésének  kieszközíésé- 
vel  való  kiegészítése  egyaránt  érdeke  a magyar  nemzetnek  és  a 
dynastiának. 

Az  osztrák  császár  szomorú  tapasztalatai  segítségére  jön- 
nének ebben  a Széli-kabinetnek,  mert  a ,,divide  et  impera“  jel- 
szó csütörtököt  mondott  s csak  arról  van  szó,  hogy  a „viribus 
unitis“  jelszót  a magyar  király  is  magáévá  tegye,  még  pedig  nem 
egy  lehetetlen  Bach-féle,  hanem  egy  lehetséges  Széli-féle  pro- 
grammal. 

Ha  a király  meg  van  nyerve,  akkor  a magyar  liturgia  csak 
egy  szavába  kerül  a felségnek,  mert  a magyar  liturgia  Rómá- 

nak  kicsi  dolog,  Ferencz  József  szava  pedig  még  ma  is  sokat 
nyom  Rómában. 

De  van  még  egy  másik  mód  is  dűlőre  vinni  a magyar  liturgia 
ügyét.  Ez  pedig  az,  ha  a magyar  episcopatus  mint  olyan  állást 
foglal  mellette. 

Hogy  a magyar  episcopatus  mindeddig  nem  tudott  kimele- 
gedni az  Unió  mellett,  azt  meg  lehet  magyarázni;  ámbár  azt 
hisszük,  hogy  ezzel  csak  gyengítette  saját  positióját  Rómában. 
Az  örök  és  internationalis  Róma  nem  félti  a latin  egyházat  az 
Uniótól.  Iránytűje  az,  hogy:  non  ut  omnes  latini  fiant,  séd  ut 
omnes  catholici  sint.  Erről  az  álláspontról  Róma  időlegesen 
helyt  ad  az  Unió  kedvéért  annak  a nemzetieskedő  iránynak  is, 
amely  a skizma  alatt  férkőzött  a keleti  egyházhoz.  A magyar 
episcopatus  ellenben  még  most  sem  tud  teljesen  letérni  arról  az 
álláspontról,  amely  Imre  király  idejében,  amikor  talán  még  félni 
lehetett  a görög  rítus  fölülkerekedésétől,  a nagyváradi  latin  püs- 
pököt a tervben  volt  görög  katholikus  püspökség  ellenzésre  bírta. 
Különben  a magyar  episcopatus,  mint  ilyen,  csak  az  általános 
magyar  fölfogásban  osztozott  akkor,  amikor  csak  kelletlenül  en- 
gedett a bécsi  udvar  unionalis  politikájának. 

Ennek  tulajdonítható,  hogy  Trefort  idejében  a magyar  epi- 
scopatus is  az  ó-hitű  magyarok  ellen  foglalt  állást.  Ámbár  ez  az 
akkori  magatartás  tisztán  magyar  állampolitikai  szempontból  is 
igazolható,  ha  megfontoljuk,  hogy  akkor  egy  külön  magyar  egy- 
házi provincia  kihasításáról  volt  szó,  amely  szükségképen  maga 
után  vonta  volna  a ruthén  provincia  s így  közvetve  a ruthén  nem- 
zetiség megalakulását. 

De  ennek  tulajdonítható  (ha  igaz)  az  is,  ha  a magyar  epis- 
copatus még  ma  sem  a teljes  magyar  liturgiát  tartja  megenged- 
hetőnek, hanem  csak  bizonyos  magyar-szláv  bilinguismust  akarna. 

Érthető  ez  az  álláspont  is  abból  a szempontból,  hogy  az 
egyháznak  internationalis,  a politikát  az  oltárról  kizáró  szelleme 
leginkább  a bilinguismusban  jut  kifejezésre,  a mely  egy  kihalt 
vagy  legalább  avult  nyelvben  keresi  az  egységet  és  a nép  phanta- 
siáját  megragadó  mysticismust,  de  egyúttal  számol  a nép  értelmi 
szükségével  is. 

Azt  hisszük  azonban,  hogy  a magyar  episcopatus  még  nem 
hatolt  be  egészen  az  uniált  egyházak  szellemébe  s nem  gon- 
dolta meg,  hogy  ez  a bilinguismus  erőszakot  tenne  a görög  rítu- 
son, amely  a nép  által  egészében  érthető  nyelvet  föltételez. 

Egyenlőtlen  mértékkel  mérne  egyfelől  a szlávoknak  és  romá- 
noknak, másfelől  az  ó-hííű  magyaroknak.  A mysticismus  helyébe 
a nemzeti  féltékenységet  és  irígykedést  állítaná  s talán  még  a 
latin-szláv  dualizmus  malmára  is  hajtaná  a vizet  azzal,  hogy  a 
bár  avult,  de  a szláv  köznép  által  még  teljesen  megérthető 
ó-szláv  nyelvet  a latin  nyelv  piedestáljára  emelné. 

De  különben  is  az  ó-hitű  magyarok  jelenlegi  programmja, 
amint  ez  az  országos  bizottság  kifejtéseiből  megítélhető,  nem  az 
egyház  nationalizálását,  hanem  — amennyire  ezt  a szerzett  jogok 
megengedik  — inkább  annak  denationaiizálását  jelenti.  Ha  tehát 
még  megengedhetnék  is,  hogy  a magyar  episcopatushoz  bizonyos 
kicsinyes  féltékenység  hozzáférhetne,  még  akkor  is  teljes  meg- 
nyugvást  találhatna  az  országos  bizottság  programmjában,  sőt 
az  már  ebből  a szempontból  is  meleg  rokonszenvére  tarthatna 
igényt. 

A fődolog  azonban,  amivel  a magyar  episcopatusnak  is  szá- 
molnia kell,  az,  hogy  a bilinguismus  nemcsak  meg  nem  akadá- 
lyozza, de  egyenesen  megteremtené  a ruthén  egyházmegyét.  A 
bilinguismus  ugyanis  a keleti  egyházban  román  találmány,  amely 
Makón  és  még  több  más  helyen  alkalmazásban  is  van,  s amely- 
nek nincs  is  más  célja,  mint  az;  valamennyire  (anynyira  a meny- 
nyire) addig  is  kielégíteni  a nép  lelki  szükségét,  amíg  az  teljesen 
eloláhosodik.  Egyúttal  fegyvernek  is  szánták  a bilinguismust  a 
magyar  liturgia  ellen,  mint  szellentyűt  a szerintük  fölösleges  ma- 
gyar gőz  elpárologtatására. 

Nem  a „timeo  danaos  et  dona  ferentes“  állásponja  mon- 
datja ezt  velünk,  hanem  a helyzet  alapos  ismerete.  Bizonyosan 
Ungváron  is  ezt  a bilinguismust  tervezik,  hogy  azután  kényelme- 
sen megalkothassák  — román  mintára  — a ruthén  egyházmegyét. 
Nem  volna  csoda,  ha  gyanakodnánk,  hogy  ezt  az  eszmét  Balázs- 
falván  főzték  ki,  hogy  védjék  a magok  bőrét  és  a gesztenyét 
Ungvárral  kapartassák  ki  a tüzből. 

Persze  sok  függ  a bilinguismus  mértékétől  is,  legalább  ab- 
ban az  irányban,  hogy  az  isteni  tisztelet  komolysága  ne  legyen 
kockáztatva.  Ismerve  azonban  a görög  rítust,  nem  hiszszük,  hogy 
ilyen  bilinguismust  sikerülni  fog  szerkeszteni  és  bátran  fölállít- 
hatjuk azt  a tételt,  hogy  a bilinguismus  egyenes  tagadása  a ma- 
gyar liturgiának.  Maga  az  országos  bizottság  — mint  az  Emlék- 
könyvből látjuk  — e tekintetben  nincs  teljesen  intransigens  állás- 
ponton s abba  még  belenyugodnék,  hogy  a consecratio  szavai  az 

egyházmegye  hivatalos  vagy  többségi  nyelvén  mondassanak  el. 
Természetesen  azonban  csak  oly  föltétel  alatt,  ha  az  ó-hitü  ma- 
gyarok zöme  részére  szintén  fölállíttatnék  egy  külön,  nem  ugyan 
„magyar**,  hanem  „görög  katholikus**  püspökség,  amelynek  ke- 
retében az  oda  esetleg  beosztandó  ruthén  vagy  román  hitközsé- 
gek templomaiban  aztán  a consecratio  szavai  viszont  magyar 
nyelven  lennének  elmondandók. 

Ennek  szerintünk  is  volna  értelme  s ez  a paritás  — a ke- 
leti egyházban  egyedül  lehetséges  módon  — kifejezésre  juttatná 
azt  a nemzetköziséget  is,  amelyet  a nyugati  egyházban  a latin 
nyelv  egyetemlegessége  biztosit. 

Bizonyosnak  tartjuk,  hogy  ha  a magyar  katholikus  episco- 
patus  magáévá  teszi  a magyar  liturgia  ügyét,  Róma  döntése  ked- 
vező lesz.  De  épen  oly  bizonyosnak  tartjuk  azt  is,  hogy  Ungvár 
a maga  meglepetésszerűen  bekövetkezett  ruthenisáló  törekvései- 
ben sohasem  mert  volna  anynyira  menni,  a menynyire  ment,  ha  a 
románok  példáján  kívül  egyúttal  a latin  episcopatus  bilinguis- 
tikus  álláspontjára  nem  támaszkodhatott  volna,  amely  álláspont 
pedig  — mint  kimutattuk  — a legbiztosabb  előkészítője  a ruthén 
egyházmegyének. 

Iéy»  vagy  úgy:  de  a magyar  liturgia  ügye  legelső  sorban  a 
latin  episcopatuson  fordul  meg,  ha  tehát  meglesz  a ruthén  egy- 
házmegye és  meglesz  a ruthén  nemzetiség:  ezért  a felelősség 
első  sorban  a latin  episcopatust  fogja  terhelni. 

Az  ellenkező  esetben  viszont  büszkeségévé  válhatnék  a ma- 
gyar episcopatusnak,  hogy  nemcsak  megmentette  a létért  küzdő 
ó-hitü  magyarokat  az  elzülléstől;  nemcsak  megakadályozta  a 
ruthén  egyházmegye  kifejlődését,  hanem  a magyarellenes  irány- 
ban indult  unionalis  politikának  magyar  szellemben  való  újból 
fölvételével  megakadályozhatná  egyúttal  a ruthén  nemzetiség  ki- 
fejlődését, létrehozhatná  a magyar-román  barátságot,  s ki  tudja? 
talán  a kétes  értékű  szerb  barátság  helyett  megújíthatná  a tör- 
téneti horvát  barátságot  is.  Egyszóval  magához  ragadhaná  a pro- 
testáns irány  nemzeti  lobogóját  s tisztán  egyházi  úton  megold- 
hatná a nemzetiségi  kérdés  legnehezebb  problémáját  is,  amelytől 
a magyar  haza  jövője  legelső  sorban  függ. 


Hajdudorog  két  zászlaja* 

= Magyar  Világ  1906.  16.  szám. 

Petronius  álnév  alatt.  = 

A nemes  és  túlnyomóan  görög  katholikus  hajdúváros  fegy- 
vertárában 1868*  óta  két  ritka  szépségű  nemzeti  színű  zászlót 
őriztek.  Az  egyiken  Magyar  Liturgia^  a másikon  Magyar  Püspök- 
ség felirás  van.  Ezt  a két  zászlót,  1868-iki  kongresszusukból,  azok 
a magyarajkú  görög  katholikusok  ajándékozták  a nemes  hajdú 
városnak,  akik  már  régóta  egy  külön  görög  katholikus  pűspöség 
után  sóvárogtak.  Magyar  püspökség  helyett  azonban  csak  egy 
szerény  kis  vikáriátust  kaptak,  mert  hát  Magyarországon  külön 
püspökség  csak  az  oláhoknak  dukál,  az  oltárról  is  csak  nekik  volt 
szabad  kiküszöbölni  a szláv  nyelvet,  a magyar  görög  katholikii- 
soknak  nem. 

Ez  a furcsa  igazság  erősen  boszantotta  a nemes  és  büszke 
hajdúkat,  aminek  okából  1896-ban,  a millenáris  esztendőben,  újra 
kibontották  és  fennen  lobogtatták  a Magyar  Liturgia  zászlaját. 
Ez  időben  (vagy  valamivel  előbb)  György  Endre  volt  a hajdúk 
országgyűlési  képviselője,  akit  a jóhiszemű  dorogi  hajdúk,  a vá- 
lasztási programmbeszédében  tett  Ígéretei  alapján,  kálomista  lé- 
tére is  tiszteletbeli  görög  katholikusnak  tekintettek.  Minden 
lelkifurdalás  nélkül  őt  kérték  fel  tehát  vezérnek  és  az  ő vezetése 
alatt  papjukkal  együtt  feljöttek  Budapestre,  hogy  itt  az  ünneplő 
nemzet  színe  előtt,  magyar  misét  mondjanak.  Rossz  vége  lett 
azonban  a dolognak,  mert  mire  a nyárfa  lombjai  sárgulni  kezd- 
tek, a római  szentszék  letiltotta  a magyar  liturgiát. 

Megmozdultak  erre  azok  az  ó-hitü  magyarok  is,  akik  hívek 
maradtak  az  ős  munkácsi  és  eperjesi  egyházmegyékhez.  Zajosan 
követelték,  hogy  kálomista  vezér  helyett  görög  katholikus  vezért 
kell  választani,  még  pedig  olyat,  aki  az  ő tiszta  magyarvérű  csa- 

ládfáját  egészen  az  Árpádházbeli  vezérek  koráig  fel  viheti;  ne 
foghassa  rá  senki,  hogy  kálomista,  sem  azt,  hogy  orosz  vagy  oláh. 

Ezt  a férfiút  Szabó  Jenő  főrendiházi  tag  személyében  vél- 
ték feltalálhatni,  de  sehogy  se  tudták  családfáját  egészen  az 
Árpádokig  felvinni.  Csak  annyit  lehetett  biztosan  megállapítani, 
hogy  ő szépunokája  a hírneves  peleskei  nótáriusnak,  akit  pedig 
ország-világ  elismer  a maga  idejebeli  magyarsága  legtipikusabb 
alakjának.  Egy  másik  őse  pedig  udvari  szabó  volt  Rákóczi 
György  fejedelemnél.  Arcképe  meg  van  örökítve  1639-ről  szóló 
nemesi  diplomájában,  egyik  kezében  karddal,  a másikban  olló- 
val, mert  akkoriban  ez  volt  a módja  az  iparpártolásnak.  Ezt 
tehát  elismerték  döntő  vérségi  bizonyítéknak  s megkínálták  a fő- 
vezérséggel. 

Szabó  Jenő  eleinte  vonakodott.  Utóbb  azonban  mégis  meg- 
adta magát  és  elvállalta  a vezérséget,  de  csak  olyan  feltétel 
alatt,  ha  a hajdúdorogiak  a Magyar  Liturgia  felirású  zászlót  mint 
vezéri  jelvényt,  neki  átadják. 

Határozatba  ment  tehát,  hogy  az  ő vezetése  alatt  a zászló 
elkérése  és  átvétele  végett  deputáció  menjen  Hajdúdorogra. 
Senki  se  kételkedett  a kedvező  eredményben,  mert  a hajdúkra 
nézve  is  áll  a közmondás,  hogy  magyar  ember  nem  hagyja  ugyan 
a jussát,  de  ha  szépen  kérik,  az  ingét  is  oda  adja.  Igaz  ugyan, 
hogy  a hajdúk  szívéhez  a szép  nemzeti  színű  zászló  még  az  ingnél 
is  közelebb  fekszik,  de  a deputációnak  utasításba  volt  adva,  hogy 
a másik  zászlót,  amelybe  nemes  Hajdúdorog  városának  igazi 
jussa  van  begöngyölve,  semmiképen  se  bántsa. 

A dolog  még  sem  ment  olyan  könynyen,  mint  hinni  lehetett 
volna. 

A dorogiak  az  1898-dik  év  május  havának  egy  szép  napján 
nagy  lelkesedéssel  és  magyar  vendégszeretettel  fogadták  a de- 
putációt,  de  töviről-hegyire  kikérdezték,  hogy  milyen  lesz  hát  az 
a magyar  mise?  Neszét  vették  ugyanis,  hogy  a mise  kánoni  részé- 
ben vissza  kell  állítani  a régi  állapotot,  vagyis  a mise  derekán 
az  átlény egűlés  szavaiban  a szláv  nyelvet.  Szabó  Jenő  kijelen- 
tette, hogy  mindennek,  még  a pap  csendes  imáinak  is  magyarul 
kell  mennie,  csak  az  átlényegűlés  szavai  menjenek  . . . izé,  diák 
nyelven,  mint  a böszörményiek  hiszik,  tulajdonképen  pedig 
ószláv  nyelven.  Lett  erre  nagy  rökönyödés  a dorogiak  közt. 

— No  hát  így  a zászlót  nem  adjuk! 

Faggatták  erősen  Szabó  Jenőt,  hogy  miért  is  ragaszkodik 


ő annyira  ahhoz  a néhány  orosz  szóhoz?  Szabó  erre  kifejtette, 
hogy  az  átlényegülés  három  mondatára  nézve  választásunk  van 
az  orosz  és  a görög  nyelv  között,  de  választanunk  kell,  mert  a 
latin  szertartási!  egyháznagyok  támogatására  csak  ily  feltétellel 
számíthatunk,  e nélkül  pedig  vesztett  ügyünk  volna  Rómában. 
Elbeszélte,  hogy  Vaszary  Kolos  hercegprímás  ő Eminenciája  őt 
Firczák  Gyula  püspök  úrral  együtt  magához  hívatta  és  kijelen- 
tette előttük,  hogy  ezalatt,  de  csakis  ezalatt  a feltétel  alatt  kész 
előtérj  eszést  tenni  Rómába.  Sőt,  ha  ez  a néhány  idegen  szó  bán- 
taná a híveket,  kész  még  azt  is  javaslatba  hozni,  hogy  ezek  a 
szavak  ne  hangosan,  de  csendesen  legyenek  elmondva,  úgy  mint 
a latinoknál. 

Én  részemről  — tette  hozzá  Szabó  Jenő  — az  oroszt  vá- 
lasztom, mert  nem  akarok  elszakadni  felvidéki  hittestvéreinktől, 
különösen  pedig  nem  akarom,  hogy  papi  családaink  két  részre 
szakadjanak.  Ez  különben  a magyar  kormány  álláspontja  is. 

Erre  a hajdúdorogiak  hosszú  tanácskozásra  vonultak  visz- 
sza.  A tanácskozásból  olyan  hirek  szivárogtak  ki,  melyek  remélni 
engedték,  hogy  a hajdúk  kapitulálnak.  De  nem  így  történt.  A ta- 
nácskozásból Farkas  Pali  bácsi,  a hajdudorogi  orsz.  végrehajtó 
bizottság  elnöke,  jött  ki  elsőnek  és  imigyen  hirdette  ki  a hatá- 
rozatot; 

— Jól  van,  elfogadjuk  azt  a néhány  orosz  szót,  ha  viszont 
az  orosz  ajkú  hi veknek  ugyanazt  a néhány  szót  magyarul  fog- 
ják mondani.*)  Ahhoz  azonban  ragaszkodunk,  hogy  az  átlénye- 
gülés is  hangosan  menjen,  mert  a rítus  dolgában  semmiféle  újí- 
tásba bele  nem  megyünk. 

Szabó  Jenő  savanyú  arcot  vágott  erre  a kijelentésre,  meg- 
nézte az  óráját  és  kiszólt,  hogy  fogják  be  a lovakat.  De  bizony 


*)  A paritásnak  ez  a különben  jogos  eszméje  más  formában  bejutott 
a római  zarándoklatról  kiadott  hivatalos  Emlékkönyvbe  is.  Ennek  6-ik  lapján 
ugyanis  a következőket  olvassuk:  „Ha  az  a cél,  hogy  a meglevő  egyházme- 
gyék nyelvi  egysége  legalább  a kánoni  részben  biztosítva  legyen:  ez  a cél 
a „quod  uni  justum  alteri  aequum"  elve  szerint  csak  úgy  volna  igazságosan 
keresztülvihető,  ha  a gör,  kath.  magyarság  zöme  részére  egy  új  püspökség 
felállításával  az  a szabály  jutna  érvényre,  hogy  a liturgikus  nyelv  minden 
egyházmegyében  az  illető  hitközség  anyanyelvén  alakuljon  ugyan,  úgy  azon- 
ban, hogy  a kánoni  részben  minden  egyházmegyében  a hívek  többségének 
liturgikus  nyelve  alkalmaztassék^  Petronius. 

ez  hiábavaló  lett  volna,  mert  a kerekeket  előre  kiszedték  a kocsi- 
ból, a vacsora  pedig  már  várt  reánk  Pali  bácsiéknáL 

A vacsorán  — a deputáció  nagy  meglepetésére  — megje- 
lent György  Endre  is.  A fényes  vacsoránál  szó  sem  esett  a ma- 
gyar liturgiáról  és  általában  kevés  volt  a szóbeszéd.  Annál  több 
volt  a nóta,  mikor  a bor  meghozta  a jókedvet,  de  nótában  is  min- 
dég csak  ez  járta: 

Ha  a tyúknak  füle  volna, 

Mint  a bagoly  olyan  volna, 

De  mivel,  hogy  nincsen  füle. 

Olyan,  mint  a fülemile. 

Ezt  persze  mindenki  úgy  értette,  hogy  ha  nekünk  (gör.  kath. 
magyaroknak)  protekciónk  volna,  olyan  boldogok  volnánk,  mint 
az  oláhok;  de  mivelhogy  protekciónk  nincsen,  olyanok  vagyunk, 
mint  az  oroszok. 

A deputációnak  másnap  reggel  korán  kellett  indúlnia,  azért 
Szabó  Jenő  12  óra  tájban  rövid  szundításra  visszavonult.  De  nem 
igen  tudott  aludni,  mert  a közelfekvő  étkezőből  folytonosan 
bagoly,  tyúk  és  fülemüle  hangok  zsongtak  a fülébe.  Elgondolta, 
hogy  milyen  hálátlanok  vele  szemben  ezek  a hajdúk,  holott  pedig 
ő már  jogászgyerek  korában  vezércikket  írt  a hajdúdorogi  püs- 
pökség mellett.*)  Feltehetnék,  hogy  nem  lesz  hűtlen  első  szerel- 
méhez. Míg  e felett  tűnődött,  egyszerre  csak  úgy  reggeli  5 óra 
tájban  nyílik  az  ajtó,  rajta  nagy  lármát  és,,halljuk“  kiáltásokat 
hallott  és  belép  hozzá  Újhelyi  Andor,  a dorogi  főpap,  azzal 
a jelentéssel,  hogy  a város  ékesszavú  nótáriusa.  Farkas  Győző 
tósztot  akar  reá,  már  mint  Szabó  Jenőre  mondani,  s közkivánság, 
hogy  a megtisztelt  férfiú,  még  ha  álmosan  is,  de  jelen  legyen  a 
megtiszteltetésnél . 

Szabó  sejtette,  hogy  most  megint  a magyar  liturgiáról  lesz 
szó,  azért  gyanakvó  pillantást  vetett  a szónok  mellett  ülő 
György  Endrére,  amikor  az  étterembe  belépett.  És  csakugyan  a 
magyar  liturgiáról  volt  szó.  Az  volt  a szónoklat  magva,  hogy  hát 
ők  adják  a zászlót,  mert  bíznak  Szabó  Jenőben,  de  csak  addig, 
amíg  vele  egy  úton  haladhatnak.  Ellenkező  esetben  visszaveszik 
a zászlót. 


*)  „Egy  keleti  katholikus  magyar  egyházmegye  felállításáról."  Meg- 
jelent a br.  Podmaniczky  Frigyes  által  szerk.  Hazánk  c.  balközépi  hirlap 
1868.  évi  12,  számában. 

Szabó  Jenő  arca  erre  az  ajánlatra  még  mindig  savanyú 
maradt,  de  már  nem  volt  olyan  savanyú,  mint  előbb.  A deputá- 
ció  két  másik  tagja,  Pásztélyi  Jenő  és  No vák  Sándor  közé  ült  és 
jó  darabig  konferáltak.  Megtudta  tőlök,  hogy  derekasan  dol- 
" goztak  György  ellen,  amíg  ő szundikált.  Nem  lehetett  letagadni, 
hogy  a hajdúk  engedékenyebbek  lettek  s most  már  nem  mókáz- 
nak. Tanácskozás  után  felállt  Szabó  és  azt  mondta: 

— Jól  van  tehát,  én  nem  vagyok  ugyan  Vörösmarty  Szép 
Ilonkájának  királyi  vérű  szép  vadásza,  de  csak  addig  akarok  ve- 
zér lenni,  amíg  a hajdú  dorogiakkal  egy  úton  haladhatok.  Elfoga- 
dom az  ajánlatot. 

Dörgő  éljenzés  követte  ezt  a kapitulációt.  A dorogi  nótárius 
tollat  vett  a kezébe  és  örök  emlékezet  kedvéért  írásba  foglalta 
a paktumot,  amely  méltó  lett  volna  a Széli  Kálmán  tollára  s 
amely  bizonyosan  ma  is  ott  fekszik  az  Országos  Bizottság  irat- 
tárában. 

Mikor  a deputáció  elbúcsúzott,  a jó  lelkű  Farkas  Pali  bácsi 
odasúgta  Szabó  Jenőnek: 

— Vigyázz,  mert  az  Országos  Bizottságban  leszavazunk  a 
három  orosz  mondattal. 

Néhány  hét  múlva,  1898.  évi  június  20-án,  megalakult  az 
Országos  Bizottság.  A második  vagy  harmadik  ülésen  szóba  jött 
a három  orosz,  vagy  görög  mondat  is  és  Szabó  Jenőt  csakugyan, 
még  pedig  egyhangúsággal  leszavazták.  Azóta  Szabó  többször 
megbánta,  hogy  e kritikus  pillanatban  nem  vetette  fel  a bizalmi 
kérdést.  így  talán  elért  volna  egy  vagy  két  szavazati  többséget 
s eleget  tehetett  volna  a Hercegprímás  kívánságának,  ö Eminen- 
ciája  pedig  megtette  volna  Rómába  a megígért  felterjesztést  s 
meglehet,  hogy  ezáltal  már  közelebb  jutottunk  volna  a célhoz. 

Azóta  Budapesten  is  megnyílt  előttünk  saját  templomunk 
ajtaja  s ez  alkalommal  nem  maradt  el  a kilátásba  helyezett  fel- 
terjesztés  sem. 


3* 


Egyházi  könyveink  és  a klauzula. 

= Magyar  Világ  1906.  évf.  19.  sz. 

Petronius  álnév  alatt.  = 

Az  ischli  császári  nyaralóban  született  az  a dynasztikus 
gondolat,  amelyet  ischli  klauzula  elnevezés  alatt  ismerünk, 

A klauzulának  az  volt  a rendeltetése,  hogy  egy  csapással 
kivágja  a 67-es  kiegyezésnek  azt  a rákbaját,  amelyet  felmondá- 
sos  monarchiának  (Monarchie  auf  Kündigung)  csúfolnak.  Hatal- 
mas gondolat  volt,  de  nem  gondolták  végig  s olyan  áldozatot  kí- 
vántak a magyar  nemzettől,  hogy  ezt  csak  a teljes  és  hamisítat- 
lan paritással  lehetett  volna  megfizetni.  Erről  azonban  megfeled- 
keztek s e feledékenység  miatt  halva  született  gyermek  lett  a 
klauzulából.  Ez  magával  rántotta  a Bánffy-kormányt,  a ki  nem 
elégített  paritás  pedig  felébresztette  az  alvó  függetlenségi  orosz- 
lánt, amely  egymás  után  felfalta  a Széli,  Khuen-Héderváry,  Tisza 
és  Fejérváry  kormányokat,  végre  az  egész  szabadelvű  pártot, 
úgy  hogy  Deák  Ferenc  apostolaiból  csak  hírmondók  maradtak. 

— De  mi  köze  az  ischli  klauzulának  a gör.  kath.  egyházi 
könyvekhez?  — kérdi  joggal  a nyájas  olvasó. 

Ezt  elmondom  a következőkben. 

Ismeretes,  hogy  az  ó-szláv  liturgiának  kevéssel  a magyar 
honfoglalás  előtt  Pannónia  volt  a bölcsője.  Az  pedig  világtörté- 
neti tény,  hogy  a keleti  és  déli  szláv  népfajok  kultúrájának  ez 
az  ó-szláv  liturgia  vetette  meg  alapját  és  ez  őrizte  meg  az  idők 
során  hazánkba  északról  és  délről  betelepedett  szláv  ajkú  népek 
faji  Öntudatát  is.  És  ha  hitelt  lehet  adni  egy  régi  görög  feljegy- 
zésnek, amelyet  felfedezője,  — a hírneves  szlavista,  Jagics  bécsi 
egyetemi  tanár  — egykorúnak  tart  a magyar  kereszténység  ki- 
alakulásával, csak  kicsiben  múlt,  hogy  Magyarországon  is  nem 
a görög  rítus  szerinti  kereszténység  vált  uralkodóvá:  azon  ki- 
csiséget t.  i.,  hogy  a keletrómai  birodalom  akkori  züllött  viszo- 

nyai  miatt  a görög  egyházi  könyvek  fogyatékán  voltak  s ezért  a 
görög  hittérítők  kénytelenek  voltak  a tért  a latinoknak  át- 
engedni.*) 

íme  az  egyházi  könyvek  hiánya,  vagy  meglétele  milyen 
nagy  szerepet  játszott  a világtörténelemben. 

Ismeretes  az  is,  hogy  az  oláh  nép  kultúrájának  Rákóczi 
György  erdélyi  fejedelem  vetette  meg  az  alapját  önkénytelen 
apostoloskodásával.  Ám  rólunk,  gör.  kath.  magyarokról  senki 
sem  gondoskodott,  s innen  ered  mai  nyomorúságunk.  Voltak 
ugyan  szegény,  buzgó  apostolaink,  de  maecenásaink  nem  akadtak 
és  báró  Eötvös  József  volt  az  első,  aki  belátta,  hogy  maga  az  or- 
szág van  hívatva  arra,  hogy  segítségünkre  jöjjön.  Azonban  év- 
tizedek múltak,  míg  végre  ha  nem  is  önállóan,  de  legalább  a 
szláv  ajkú  hitsorsosainkkal  való  sziámi  testvériség  révén  mi  is 
hozzájuthatunk  a szükséges  pénzforráshoz. 

Széli  Kálmán,  kormányzatának  mézesheteiben,  a képviselő- 
ház nyílt  ülésén  megígérte,  hogy  államköltségen  új  kiadást  ren- 
dez az  ó-szláv  nyelvű  egyházi  könyvekből.  Kívánságára  a kul- 
tuszminiszter erélyesen  felkarolta  az  eszmét  és  — hogy  a görög 
kath.  magyarok  mozgolódását  is  valamelyes  nyugvó  pontra  hozza 
— kibővítette  azzal,  hogy  egyidejűleg  a magánhasználatra  szóló 
magyar  fordításokból  is  új  kiadás  rendeztessék.**)  Széli  azonban 
az  obstrukció  név  alá  rejtőzött  oroszlánnal  való  viaskodása  köz- 
ben megfeledkezett  az  ígéretről  s ez  megrekedt  a takarékos  pénz- 
ügyminiszternél, Lukács  Lászlónál,  aki  pedig  apai  ágon  rokon- 
ságban volt  az  ischli  klauzulával. 

Jogos  volt  tehát  az  aggály,  hogy  az  ischli  klauzula  a mi 
egyházi  könyveinket  is  magával  rántja,  ha  nem  akad  valaki,  aki 
megcsinálja  azt  a curtiusi  ugrást,  hogy  ad  captandam  benevolen- 
tiam  megpróbálja  rehabilitálni,  ha  nem  is  magát  a halva  született 
gyermeket,  de  legalább  a rokonságát. 

Négyszázezer  korona  — enynyi  kellett  a könyvekre  — nagy 
pénz,  főleg  a mi  gör.  kath.  fogalmaink  szerint,  akik  a pénzszá- 

*)  Századok  1896.  201.  lap. 

**)  Egy  köztudomásra  jutott  diplomatiai  jegyzék  (note  verbale)  szerint 
a római  Curia  a szerkönyveknek  magyarra  fordítását  „a  hívők  megértése 
végett'*  már  közvetlenül  az  1896.  évi  pápai  tilalom  után  megengedte  s csak 
azt  kötötte  ki,  hogy  a hithűség  megőrzése  okából  a fordítás  a püspökök  ellen- 
őrzése alatt  történjék.  A fordításokat  tehát  már  előbb  is  meglehetett  volna 
kezdeni,  de  politikából  szükségesnek  találták,  hogy  ez  kapcsolatosan  történ- 
jék az  ószláv  könyvek  új  kiadásával.  Petr. 


mításban  is  úgy  bandukolunk  a többi  Európa  mögött,  mint  az  idő- 
számításban. Hogy  tehát  ezt  a tengerpénzt  megmentse,  országos 
bizottságunk  elnöke,  mint  főrendiházi  tag  vállalkozott  a Curtius 
szerepére  s e végből  egy  „nagyszabású  beszédet“  eszelt  ki.  Lu- 
^ kácsnak  tetszett  a dolog  s kemény  pénzügyminiszteri  szíve  el- 
lágyult. Széli  Kálmán  is  tudott  a dologról,  de  csak  azt  üzente 
viszsza,  hogy  valeat  quantum  potest. 

Mondják,  hogy  a főrendiházban  nem  tréfadolog  beszédet 
tartani,  mert  ott  állandó  technikai  obstrukció  van.  Abban  nyil- 
vánul az  obstrukció,  hogy  mikor  valaki  beszélni  kezd,  a főrendek 
rettenetesen  únott  arcot  vágnak  és  zsebóráik  után  kapkodnak  s 
ez  így  tart  az  egész  beszéd  alatt.  A hatása  pedig  ennek  a techni- 
kai obstrukciónak  az,  hogy  még  a legforróbb  kánikulában  is  meg- 
fagy a szónok  ereiben  a vér,  jóformán  még  mielőtt  beszélni  kez- 
dene. A minisztereknek  kivételesen  megengedik,  hogy  nálok  ez 
a pathológiai  állapot  csak  a beszéd  végével  következzék  be,  az 
obiigát  éljenzés  elmaradásával.  Érthető  különben  ez  a technikai 
obstrukció,  mert  a szegény  főrendeknek  — drága  az  ide j ők. 

Elérkezett  tehát  a curtiusi  ugrás  napja  s a készenlétben 
álló  szónok  a főrendiház  1902.  évi  május  hó  27-iki  ülésében,  a 
költségvetési  vita  során  elmondotta  életének  leghosszabb,  talán 
egy  félóránál  is  tovább  tartó  beszédj  ét.  (Röviden  szokott  beszélni, 
mert  a szónoklás  mesterségében  Istenben  boldogult  Csengery 
Antalt  követte,  aki  korának  egyik  legnagyobb  történésze,  de  leg- 
gyengébb szónoka  volt. 

Kifejtette,  hogy  bizony  a felmondásos  monarchia  rossz  do- 
log, de  ezt  Deák  csak  azért  csinálta,  mert  akkor  még  lehetetlen 
volt  a teljes  és  hamisítatlan  paritást  elérni.  Hiba,  hogy  az  epigo- 
nok  azóta  sem  érték  el  a teljes  mértéket,  de  ha  ezt  a hibát  most 
megkorrigálnák  és  megadnák  a teljes  és  állandó  paritást  úgy  a 
közgazdasági,  mint  a politikai  téren:  akkor  — ha  még  élne  — 
Deák  Ferenc  volna  az  első,  aki  azt  mondaná  az  ischli  klauzulá- 
ról, hogy  így  már  jó. 

Beszéde  végén  természetesen  bizalmat  szavazott  Széli  Kál- 
mánnak, mint  Deák  Ferenc  eszméi  letéteményesének.  A nagy  le- 
téteményes a vita  végén  sietett  a bizalom  hevét  lehűteni.  Ö 
ugyanis  nagyon  jól  tudhatta,  hogy  Bécsben  az  ischli  klauzuláért 
nem  hajlandók  ilyen  nagy  árt  fizetni.  Ezért  óvatos  körültekintés- 
sel úgy  tett,  mint  aki  semmit  sem  hallott  s holmi  aprólékos  dol- 
gokban csakis  gróf  Zichy  Nándorral  polemizált,  mert  — mint 

mondá  — „nagyobb  szabású  politikai  enunciáció  a felszólalások 
során  nem  történt. “ 

Egy  előkelő  bécsi  hirlap  tudósitója  valamivel  többet  olva- 
sott ki  a beszédből,  s úgy  informálta  az  osztrákokat,  hogy  ez  volt 
az  utolsó  igazán  deákpárti  beszéd,  amely  a magyar  országgyűlés 
termeiben  elhangzott. 

A Budapesti  Hirlap  úgy  nyilatkozott,  hogy  a szónok  elő- 
kelő modorban  beszélt,  de  nem  pályázott  a népszerűségre.  (Amint 
igaz  is,  ezt  szónok  maga  is  jelezte  beszédében.) 

A fekete  levest  a Független  Magyarország  tálalta  fel,  mél- 
tán felháborodva  a felett,  hogy  a gyorsírói  reprodukció  végén  ez 
állott  zárójelben:  (élénk  helyeslés.) 

Köztudomás  szerint  a pénznek,  az  aranynak  igen  jó  az 
illata;  de  sokszor  kell  mosakodnia  annak,  aki  utána  jár,  nehogy 
valami  piszok  rátapadjon.  Hogy  magának  keresi-e  a pénzt,  vagy 
közcélra?  az  nem  tesz  különbséget.  így  történt  ez  a jelen  esetben 
is  és  a Független  Magyarország  — az  ébredező  állatkirálynak 
minden  erejével  nekirontott  a szónoknak.  Mi  volt  mit  tennie? 
Van  Magyarországon  egy  biztos  recept,  amely  minden  piszkot 
lemos,  még  azt  is,  amelyet  az  ember  erkölcsi  bátorságával  von 
magára.  Ezt  a receptet  párbajnak  hívják. 

Ki  ne  ismerné  Gajári  Ödönt,  a nagy  békebírót ; és  Ludvigh 
Gyulát,  a máv.  daliás  vezérét.  Őket  kereste  fel  a szónok  a dolog 
rendezésére.  És  ki  ne  ismerné  dr.  Demjanovich  Emil  főorvost? 
A flastrom  felrakására  őt  akarta  felkérni,  ha  a recept  megtette  a 
hatását.  Erre  azonban  nem  került  sor,  mert  a felkért  szakértő  tanuk 
alapos  tanulmányozás  után  megállapították,  hogy  az  oroszlán- 
bőgés  nem  hagyott  foltot.  Erről  írást  állítottak  ki,  amelyet  a 
szónok  örök  emlékezet  kedvéért  az  országos  bizottság  irattárába 
tett  le.  A párbajizgalom  során  észre  sem  vette,  hogy  ő,  — akit  a 
gör.  kath.  magyarok  egyháznyelvi  mozgalma  révén  sokan  vice- 
püspöknek csúfolnak  — egy  halálos  bűn  kísérletébe  esett.  Ez 
sok  lelkifurdalást  okozott  neki  s csak  akkor  talált  megnyugvást, 
amidőn  bűnét  meggyónhatta  Firczák  Gyula  püspöknek  s a fő- 
pásztor kimondta  a szentenciát,  hogy:  — Ez  olyan  folt,  amely 
tisztit. 

^ «• 

Lukács  László  megtartotta  a szavát  s első  részletként  száz- 
ezer koronát  állított  be  az  1904.  évi  költségelőirányzatba.  A cur- 
tiusi  ugrásnak  tehát  meg  volt  a sikere. 


A rutén  kérdés  Hajdudorogon. 

= Magyar  Világ  1906.  évi.  20.  sz. 

Petronius  álnév  alatt.  == 

Mikor  Ausztria  sakktábláján  a különböző  népfajok  kölcsö- 
nös sakkban  tartása  végett  „nemzetiségeket “ kerestek:  a múlt 
század  kellő  közepén  gróf  Stadion  államminiszter  volt  az  az  osz- 
trák Kolumbus  Kristóf,  aki  Gácsországban  a rutén  nemzetiséget 
fölfedezte. 

Gróf  Apponyi  Albertnek  a Kisfaludy-Társaság  közgyűlé- 
sén tartott  nagyszabású  beköszöntő  felolvasása  óta  mindnyájan 
tudjuk,  hogy  a fantázia  és  az  esztétika  nagy  szerepet  játszik  a 
politikában.  Tudta  ezt  már  gróf  Stadion  is,  de  biz  ő csak  aféle 
fűzfapoéta  — rimgyártó  volt  s ebben  kimerült  a politikája.  Az 
volt  előtte  a feladat,  hogy  diszszonanciát  teremtsen  a lengyelek 
latin  és  a „rutének**  görög  szertartása  közt,  akiket  eladdig  Bécs- 
ben  meglehetős  jó  rímben  „Pollaken  und  Rusniaken" -eknek  csú- 
foltak. Ennek  az  összhangnak  megzavarása  végett  gróf  Stadion 
ez  utóbbiakat  a szintén  görög  ritusu  oláhokkal  akarta  rímes  össz- 
hangba hozni,  de  nagyon  sokat  adott  az  euphoniára  s a 
Wallachen-re  nem  találta  elég  jó  rímnek  a RusniakenA.  Mint 
tudós  férfiú,  a római  és  a kánoni  jogot  vette  hát  segítségül  s az 
előbbiből  (felülve  III.  Napóleon  császárnak,  aki  időközben  a 
moldva  és  oláh  fejedelemségeket  Románia  elnevezés  alatt  egye- 
sítette) kissé  franciás  bécsi  dialektussal  kiböngészte  a Rumae- 
nen-t,  a kánoni  jogból  pedig  kiböngészte  a Ruthenen-i.  És  heu- 
réka — úgy  találta,  hogy  a kettő  pompásan  rímel  egymással. 

A rossznyelvű  Sacher-Masoch  hírneves  német  novellista,  ki 
mint  gácsországi  születésű,  nagyon  jól  ismerte  és  szerette  a 
velünk  hitsorsos  ottani  papi  családokat  s ezekről  több  rokonszen- 
ves novellát  is  írt,  tréfából  kisütötte,  hogy  gróf  Stadion  a rutén 

elnevezést  tulajdonképen  nem  a kánoni  jogból,  hanem  egyesen  a 
bibliából  merítette.  Még  pedig  azon  helyes  vagy  helytelen  jog- 
vélelem alapján,  mintha  ez  a köztudomás  szerint  felette  vallásos 
nép  a bibliabeli  Ruth  nevű,  szigorú  erkölcseiről  ismeretes  szép 
özvegy  ivadéka  volna. 

A mi  gácsországi  hitsorsosaink  eleinte  furcsa  arcot  vágtak 
az  új  elnevezéshez,  mivelhogy  annak  — mint  a mi  tudós  nyelvé- 
szünk és  történészünk,  Zsatkovics  Kálmán  állítja,  — az  ő nyelvü- 
kön valamelyes  lekicsinylő  értelme  volna.  Később  azonban  szo- 
kott nagy  loyalitásuknál  fogva  belenyugodtak  ebbe  az  elneve- 
zésbe és  úgy  segítettek  magukon,  hogy  ezt  az  elnevezést  csak 
kifelé  használják,  amikor  t.  i.  szalon  kabátban  járnak  és  németül 
beszélnek,  maguk  közt  azonban  régi  ruszin  nevüket  mai  napig 
megtartották. 

Magyarországban  egy  igen  tiszteletre  méltó  és  a mi  kárpát- 
alj i népünket  leikéből  szerető,  de  idegen  származású  férfiúnak, 
Egan  Edének  jutott  a kétes  szerencse,  hogy  e népben  a magyar- 
országi  rutén  nemzetiséget  felfedezze.  Nem  csoda,  ha  tájékozat- 
lan volt  a mi  viszonyaink  körül,  mert  a nagy  Rákóczi  Ferenc 
gens  clementissimája  az  1896.  évi  ezredéves  ünnepségekig  telje- 
sen feledésbe  merült  s egy  egészen  új  honfoglaló  vagy  honmentő 
nemzedéknek  kellett  jönnie,  hogy  a Kárpátok  bércei  közt  a mi 
szláv  ajkú,  de  magyar  érzelmű  s az  idők  során  elszegényedett 
népünket  és  annak  hazafias  papságát  felfedezze. 

Szegény  Egan  felült  az  új  honfoglalóknak,  akik  — mióta  a 
német,  oláh  és  tót  nem  akarja  „úgy,  mint  régen“  süvegeim  a ma- 
gyart, — mindenáron  egy  hazafias  mintanemzetiséget  kerestek, 
amely  ezt  a németek,  oláhok  és  tótok  helyett  megtegye;  főleg 
pedig  ne  akadékoskodjék  a szükséges  képviselői  mandátumok 
rendelkezésre  bocsátásánál.  Pedig  hát  mindenkinek  tudnia  kel- 
lene, hogy  a mi  szláv  ajkú  gör.  kath.  népünknek  éppen  abban 
állott  mindenkor  a hazafisága,  hogy  Bécs  minden  csalogatása 
ellenére  soha  se  volt  hajlandó  külön  politikai  nemzetiséggé  ki- 
alakulni. 

Lehet  azonban,  hogy  Egant  nem  az  új  honfoglaló  magyarok, 
hanem  azok  a bevándorlottak  vezették  tévútra,  akiket  Vámbéri 
terminológiájával  kazároknak  szokás  nevezni.  Ezeknek  persze 
régi  hazájukban,  Oroszországban,  szerzett  rossz  tapasztalataik 
révén  túlságosan  imponált  népünk  régi  „orosz“  elnevezése.  Ke- 
vésbbé  imponálhatott  azonban  nekik  a gácsországi  vándorút jukon 

megismert  rutén  elnevezés.  A keresett  új  nemzetiségnek  ezt  az 
elnevezését  tehát  okkal-móddal  talán  ők  szuggerálták,  hogy 
ilyeténképen  egy  bizonyos  membri  deminutioval  hasonlatossá  te- 
gyék őket  magukhoz. 

Bármint  álljon  a dolog,  tény,  hogy  a mi  papságunk  és  szláv 
ajkú  népünk  eleinte  hajlott  a „honmentő“  magyar  sajtó  által  lel- 
kesen felkarolt  divatnak.  Hajdudorog  azonban  és  vele  az  összes 
gör.  kath.  magyarság  sehogy  sem  akart  meghódolni  ennek  az 
újdonságnak.  Azt  a fej  csonkítást,  hogy  őket  vallásuk  révén  oro- 
szoknak csúfolták,  még  csak  elviselték  valahogy;  de  erősen  láza- 
doztak az  ellen,  hogy  e helyett  a rutén  elnevezésben  rejlő  tag- 
csonkítás vallásuk  révén  rájuk  is  kiterjesztessék.  Megemlékezve 
továbbá  a mi  gyönyörű  amboni  imánknak  arról  a mondásáról, 
hogy  „minden  áldás  felülről  jön“:  a gyanakvó  hajdúk  nem  min- 
den alap  nélkül,  a rutén  elnevezés  szuggerálását  nem  a kazá- 
roknak, hanem  egyenesen  — Becsnek  tulajdonították,  azzal  a 
politikai  célzattal,  hogy  eltűntesse  a határdombot,  mely  magyar 
hazánk  északkeleti  részeit  Gácsországtól  és  Bukovinától  elvá- 
lasztja. Végre  pedig  kiszivárgott,  hogy  a lembergi  rutén  érsek 
Rómában  a rutén  patriarchai  cím  elnyerése  végett  lépéseket  tett. 
Ilyen  körülmények  között  bizonyos  eszmekapcsolatok  és  felme- 
rült tünetek  révén  a gör.  kath.  magyarok  méltán  azt  kérdezték 
maguktól,  hogy:  mi  lesz  akkor  a magyar  liturgiával,  ha  ez  így 
halad  tovább?! 

Megbízták  tehát  vezérüket,  hogy  az  országos  katholikus 
autonómiai  kongresszusban  nyilt  ülésen  tiltakozzék  a rutén  elne- 
vezés ellen,  ami  meg  is  történt.'*)  Ez  a tiltakozás  eleinte  rossz 
vért  szült  Ung váron,  de  amikor  a Vezér  azt  egy,  a hazai  sajtó- 
hoz intézett  nyilt  levélben  is  megújította  és  behatóan  meg- 
okolta,**) megnyíltak  a szemek  és  a tiltakozás  Ungváron  is 
visszhangra  talált. 

Az  akkori  magyar  kormány  sehogy  sem  tudott  lelkesedni 
a gör.  kath.  magyarok  lelki  szüksége  iránt,  de  a sajtópolemia 
még  sem  kerülte  el  a kormányelnök.  Széli  Kálmán  figyelmét.  Ma- 
gához hivatta  tehát  vezérünket.  De  mikor  ez  jelentkezett,  Szélit 
annyira  körülfogták  — mint  mindig  — a honmentő  hirlapirók, 
hogy  csak  öt  percnyi  kihallgatást  adhatott  a Vezérnek.  Ezt  az 

*)  Lásd  a függelékben. 

**)  Lásd  a függelékben. 

öt  percet  is  a miniszterelnöki  palota  és  a belügyminisztériumi 
épület  közti  rendes  sétájából  szakította  ki,  de  ez  elég  volt  arra, 
hogy  a Munkácson  székelő  „Rutén  segélyző  kirendeltség**  cég- 
tábláját tüstént  levétesse  és  e helyett  a „Hegyvidéki  segélyző  ki- 
rendeltség**  cím  használatát  elrendelje. 

Ezt  követőleg  kissé  heves  szóváltás  volt  Vezérünk  és  az 
akkori  földmivelésügyi  miniszter  közt.  Ez  a szóváltás  körülbelül 
így  hangzott: 

Miniszter:  A magyar  nemzet  rokonszenvc  ezer  esztendő 
óta  most  először  fordul  önök,  rutének  felé  s ezt  önök  azzal  viszo- 
nozzák, hogy  veszekesznek  maguk  közt.  Vigyázzanak,  mert  ezt 
az  eljárásukat  a történelem  meg  fogja  bélyegezni. 

N ezer:  Először  is  én  és  megbízóim  magyarok  vagyunk,  nem 
pedig  rutének;  de  a mi  száv  ajkú  gör.  kath.  népünk  sem  akar 
semmit  sem  tudni  a gácsországi  ruténekről.  Másodszor,  nem  ezer 
esztendeje  annak,  hogy  Rákóczi  Ferenc  és  Kossuth  Lajos  a mi 
felvidéki  népünket  szívébe  zárta  s az  epigonok  hibája,  hogy  ké- 
sőbb ezt  a népet  elfelejtették  és  hagyták  tönkre  menni.  Harmad- 
szor pedig  történeti  tény,  hogy  az  oláh  nemzetiséget  a „magyar 
vallás**  terjesztésének  balul  kiütött  célzatával  Rákóczi  György 
alapította  meg;  vigyázzon  tehát  a magyar  kormány,  hogy  a rutén 
nemzetiség  megalapítására  irányúló  kísérletezése  miatt  a törté- 
nelem szigorú  Ítélete  ellene  ne  fór  dúl  jón.  Különben  pedig  mi, 
görög  katholikusok,  nem  veszekszünk,  hanem  kissé  hangosan 
gondolkozunk,  mert  már  ez  minálunk  így  szokás  s ezt  is  csak 
azok  a bizonyos  honfoglalók  okozták. 

Miniszter:  No,  no.  Hiszen  én  csak  éppen  azt  akarom  mon- 
dani, hogy  a rutén  kirendeltséget,  mint  ilyet,  már  megszüntettem 
s remélem,  hogy  a hitsorsosaik  javára  megindított  közgazdasági 
akcióm  nemes  és  hazafias  célját  önök  is  helyeslik. 

Vezér:  Teljes  szívből. 

Miniszter:  Arra  kérem  tehát,  menjen  le  Dorogra  és  csilla- 
pítsa le  a nyakas  hajdúkat. 

Vezér:  Ezer  örömmel.  December  4-én  ugyanis  templom- 
ünnep lesz  Dorogon  s ez  alkalommal  ott  akarjuk  megtartani  a 
hálaadó  ünnepélyt  római  zarándoklatunk  sikeréért. 

A lezajlott  hálaadó  ünnep  igen  vonzó  formában  van  meg- 
írva a gör.  kath.  magyarok  római  zarándoklatáról  szóló  hivatalos 
emlékkönyvben,  de  az  a bizonyos  ,, lecsillapítás**  távolról  sem 
ment  olyan  símán,  mint  a leírásból  hinni  lehetne. 

Farkas  Győző  városi  főjegyző  vendégszerető  házában  gyűl- 
tünk össze  bizalmas  értekezletre  s nagy  volt  a ribillió,  amikor 
a Vezér  a díszebéden  tartandó  hivatalos  felköszöntők  programm-^ 
jának  megbeszélésénél  azt  indítványozta,  hogy  a pápa,  a király, 
hercegprímás  és  püspökeink  után  az  első  felköszöntő  a föld- 
mívelésügyi  miniszterre,  mint  a hegyvidéki  segélyző  akció  kezde- 
ményezőjére és  legfőbb  vezetőjére  szóljon  s hogy  erről  a minisz- 
tert meleg  hangú  táviratban  értesítsük. 

A bizalmas  értekezletnek  felette  zajos  volt  a lefolyása.  A 
dorogiak  mindent  felhoztak  az  indítvány  ellen,  ami  a kormány- 
hatóságilag  propagált  rutén  divat  ellen  akár  általában  a magyar- 
ság, akár  in  spécié  a magyar  liturgia  szempontjából  felhozható 
volt.  Hiába  magyarázta  a vezér,  hogy  most  már  vége  szakadt  a 
hivatalos  propagálásnak;  a dorogiak  váltig  azt  hajtották,  hogy 
már  késő,  mert  meg  van  a baj  és  ennek  a t.  magyar  kormány  az 
oka.  Még  a jólelkü  Farkas  Pali  bácsi  is,  aki  — ámbár  híres  róka- 
vadász volt,  de  a rókákon  és  nyulakon  kívül  soha  még  a légynek 
sem  ártott  életében  — még  ő is  tűzbe  jött  és  imigyen  szónokolt: 

— Szó  sincs  róla,  hogy  mi  ne  örömest  látnók,  hogy  felvidéki 
hit  sor  sósaink  boldogulnak;  de  mint  igaz  negyvennyolcasok,  nem 
viseltethetünk  bizalommal  egy  olyan  közösügyes  kormány  iránta 
amely,  mikor  kötelességszerűleg  gondoskodott  felvidéki  hitsorso- 
saink  testi  Ínségéről,  ugyanakkor  nem  jutott  eszébe  gondoskodni 
a mi  lelki  Ínségünkről  is,  holott  pedig  erre  soha  sem  lett  volna 
jobb  alkalma  és  püspökeink  igen  jól  megértették  volna,  ha  causalis 
nexust  csinált  volna  a hegyvidéki  segélyző  akció  és  a — magyar 
liturgia  közt. 

A szónok  utolsó  szavaira  még  a pecsovics  hírben  álló  Vezér 
is  bólintott  a fejével,  ami  azt  jelentette,  hogy  ez  igaz.  A dorogiak 
diadalmámorban  úsztak  s még  Pásztélyi  Jenőt  is  alig  hallgatták 
meg,  aki  pedig  megígérte,  hogy  a dorogi  határ  szélén  fekvő  ame- 
rikai berendezésű  dohánytelepén  nagy  áldomást  rendez,  ha  telje- 
sítik a Vezér  kívánságát.  Ezt  a farmot,  mivelhogy  nagyon  messze 
fekszik  a város  közepétől,  még  soha  senki  sem  látta  a dorogiak 
közül,  még  maga  Pásztélyi  Jenő  sem,  csak  a zsidó  bérlő  hozott 
hírt  róla  angáriaként,  tehát  mindenki  kiváncsi  volt  egyszer  meg- 
látni, még  Pásztélyi  Jenő  is,  a tulajdonos.  De  ez  se  hatott. 

Végre  felkelt  a Vezér  és  ünnepélyes  hangon  ezeket  mon- 
dotta: 

— Én  már  kétszer  kapituláltam  a dorogiak  előtt.  Először 

akkor,  amikor  elfogadtam  tőletek  a Magyar  Liturgia  zászlóját 
csak  úgy  kölcsönbe.  Másodszor  akkor,  amikor  a szent  mise  há- 
rom orosz  mondatával  leszavaztatok.  Most  rajtatok  a sor,  én 
ezennel  visszaadom  a zászlót  és  e perctől  fogva  nem  vagyok 
vezéretek,  ha  most  nem  engedtek. 

Farkas  Pali  bácsi  nagyon  elérzékenyedett  erre  a kemény 
beszédre  s hirtelen  lecsillapodva,  csendesen  mormogta,  hogy: 

— Ez  már  más,  ez  már  más. 

Farkas  Győző,  a szíves  házigazda,  hivatalos  állása  ellenére 
is  titokban  szintén  negyvennyolcas  volt,  de  azért  ő is  ráhagyta 
és  a többiek  is,  hogy  bizony  ez  már  más.  A Vezér  nagyon  büszke 
lett  erre  a diadalára,  majdnem  olyan  büszke,  mint  amikor  köz- 
vetlenül a római  zarándoklat  előtt  megjelent  Hajdudorogon  s egy 
szavára  több  mint  negyven  hajdú  jelentkezett  a zarándoklatra. 
De  szüksége  is  volt  a Vezérnek  erre  a második  diadalra,  mert 
ezzel  lekvittelte  azt  a két  vereséget,  amit  az  imént  elpanaszolt. 

Szent  lett  tehát  a béke  s az  értekezlet  kiosztotta  a szere- 
peket. Rabár  Endrének,  akkor  országgyűlési  képviselőnek  és  az 
érsekujvári  Kossuth-ünnepély  rendezőjének  jutott  osztályrészül, 
hogy  a földmívelésügyi  minisztert  felköszöntse.  Meg  is  felelt  a 
feladatának  szépen  és  derekasan.  Nem  szólt  egy  szót  sem  a ruté- 
nekről, de  annál  többet  Rákóczi  népéről,  a legtöbbet  pedig  magá- 
ról a miniszterről. 

Farkas  Győző  állva  hallgatta  végig  a beszédet  és  óvatos- 
ságból vérben  forgó  szemekkel  fascinálta  a hajdúkat,  hogy  hát 
aztán  erősen  éljenezzenek. 

Lett  is  olyan  dörgő  éljenzés,  akár  csak  ha  még  mindig  XIII. 
Leó  pápát  éljenezték  volna.  A dorogiak  ugyanis  soha  sem  fogják 
Leó  pápának  elfelejteni,  hogy  anno  1900.  olyan  kegy  telj  esen  hall- 
gatta meg  püspökeinket,  mikor  azok  „ex  hac  occasione“  velünk 
együtt  a magyar  liturgiát  is  beajánlották  előtte,  meg  hogy  aztán 
a szent  atya  Vezérünkkel  együtt  a dorogi  papot  és  általa  híveit 
is  megáldotta. 

Farkas  Győző  nemesen  állt  bosszút  Rabár  Endrén,  amiért 
őt  a római  zarándoklat  alkalmával  kiszorította  a pápai  áldásból. 

Az  üdvözlő  távirat  még  a díszebéd  alatt  elment  a föld- 
mívelésügyi miniszternek  s Vezérünk  még  Hajdudorogon  időzött, 
mikor  a miniszter  köszönő  sürgönye  megérkezett. 

így  oldottuk  meg  Hajdudorogon  a nehéz  és  bonyodalmas 
rutén  kérdést,  békében  és  testvéri  szeretetben. 


A nemzetiségi  kérdés. 

= Magyar  Világ  1906.  14,  39 — 40  sz. 

Vereczkei  álnév  alatt.  = 

A XlX-ik  századból  átörökölt  eszmék  közül  talán  egy  sem 
volt  hatásosabb,  mint  a nemzetiségi  kérdés. 

Valamennyi  emberi  alkotás  módjára  ez  is  bűnben  fogan- 
tatott;  ami  annál  természetesebb,  mert  szülő  anyja  a politika 
volt,  amelyet  a mi  népünk  találóan  úri  huncutságnak  nevez.  — 
Harmadik  Napóleon  meg  akarta  törni  az  osztrák  imperiumot  és 
azokat  a német  uralkodó  házakat,  amelyek  Ausztriával  együtt 
a divide  et  impera  politikáját  követték.  Hogy  ezt  a célt  elérje, 
napirendre  tűzte  a fajpolitika  kizárólag  államalkotó  jogosultsá- 
gának elvét.  Ez  az  elv  mai  napig  se  tűnt  le  a napirendről  s bár 
Sedannál  keservesen  megboszúlta  magát  szerzőjén,  de  úgy  az 
ő uralkodása  alatt,  mint  azóta  is  nagy  rombolásokat  vitt  végbe 
Európa  szerte. 

Azok  az  államok,  amelyeket  az  új  eszme  kényelmetlenül 
érintett,  természetesen  védekeztek  ellene.  így  nem  is  csoda,  ha 
az  eszme  fogalmi  meghatározásánál  a politika  megelőzte,  sőt 
egyenesen  mellőzte  a tudományt;  aminek  aztán  az  lett  a követ- 
kezménye, hogy  a nemzetiségi  kérdéshez  egy  csomó  fogalomzavar 
fűződött. 

Természetesen  ez  a kérdés  egy  államot  sem  érintett  kényel- 
metlenebbül, mint  Ausztriát. 

Itt  sem  hiányzott  ugyan  az  uralkodó  faj,  sőt  viszonylagos 
többsége  és  legnagyobb  intellectualis  ereje  miatt  még  ma  is  ilyen- 
nek tekinthető  az  osztrák-német,  de  mindemellett  az  uralkodóház 
nem  volt  képes,  vagy  — ami  valószínűbb  — nemzetellenes  irá- 
nyánál fogva  nem  is  akarta  kialakítani  az  ,, osztrák  nemzetet*'  és 
így  nem  tudott  mással  védekezni  az  uralkodóvá  vált  nemzetiségi 
eszme  ellen,  mint  azzal,  hogy  a birodalom  népeit  és  néptörzseit 


elnevezte  Nationalitáten  ==  nemzetiségeknek.  így  alakúit  aztán 
ki  az  a fogalomzavar,  mintha  a nemzetiség  a nemzetnek  vagyis  az 
állampolgárok  összeségének  valamelyes  alfaját,  úgyszólván  bizo- 
nyos statust  in  statu  képezne  és  csodálatos,  hogy  e hibás  fel- 
fogásnak még  olyan  világos  fő  sem  volt  képes  ellentállani,  mint 
a mi  Eötvös  Józsefünk,  Az  ő nagy  tekintélyének  számlájára  esik, 
hogy  e fogalomzavart  később  a magyar  törvényhozás  is  szente- 
sítette. 

A tudomány  azonban  ezt  a hibás  fogalmat  — ha  az  száz- 
szor is  lenne  törvénybe  iktatva  — soha  sem  fogja  szentesíteni. 
Nevezetesen  pedig  nemzetiség  alatt  soha  sem  fog  mást  érteni, 
mint  a valamely  nemzethez,  tehát  az  ország  lakóinak  összeségé- 
hez tartozást,  amelynek  nincs  többes  száma.  A fajt  és  fajbeli- 
séget,  vagy  az  anyanyelvet  a tudomány  soha  sem  fogja  össze- 
téveszteni a nemzetiséggel,  de  lassanként  az  élet  is  símúlni  fog 
a tudományhoz,  mert  a közéletben  éppen  olyan  romboló  hatása 
van  a fogalomzavaroknak,  mint  a magánéletben  a félreértéseknek. 

Nekünk,  görög  katholikusoknak,  idővel  talán  még  büszke- 
ségünkre fog  válni,  hogy  mi  adtuk  meg  az  első  lökést  a tisztul- 
tabb  felfogásra.  Orosz  ajkú  népünkben,  amely  magát  Rákóczi 
népének  nevezi,  már  e névre  való  büszkeségénél  fogva  sem  ver- 
hetett gyökeret  az  az  irány,  hogy  osztrák  mintára  politikai  nem- 
zetiséggé való  kialakulása  által  — még  ha  számereje  azt  lehetővé 
tette  volna  is  — elszakadjon  a magyar  nemzet  testétől.  Magyar 
ajkú  népünket  pedig  a kényszerűség  vitte  rá  arra,  hogy  a zavaros 
fogalmak  tisztázását  követelje.  Ez  a nép  ősidőktől  fogva  áldozata 
volt  egy  másik,  nem  kevésbbé  indokolatlan  fogalomzavarnak, 
amely  t.  i.  ezt  a színmagyar  népet  pusztán  régi  liturgikus  nyelve 
révén  összetévesztette  orosz  és  oláh  hittestvéreivel.  Mi  sem  ter- 
mészetesebb tehát,  mint  az,  hogy  amidőn  ez  a magyar  ajkú  nép 
lelki  szükségének  kielégítése  végett  templomaiban  meghonosította 
a magyar  istentiszteleti  nyelvet  s azt  1900-iki  tömeges  zarándok- 
latával a római  szentszék  előtt  is  megvédelmezni  igyekezett,  ezál- 
tal egyúttal  nemzetiségét,  vagy  helyesebben  szólva,  fajbeli  érde- 
keit is  védelmezte. 

A római  zarándoklatról  kiadott  Emlékkönyvben  a görög- 
katholikus  magyarok  a nemzetiség  fogalmának  következő,  a tudo- 
mány követelményeinek  minden  tekintetben  megfelelő  definitióját 
adták:  „Más  dolog  a vallás  és  megint  más  a nemzetiség,  sőt  maga 
a nemzetiség  is  nem  azonos  sem  a faji  leszármazással,  sem  az 


anyanyelvvel;  a vallás  kizárólag  a lelki  szükség  kérdése,  a faji 
leszármazás  a tudományé,  az  anyanyelv  a nevelés  és  a statisztika 
kérdése,  a nemzetiségi  hovatartozásra  pedig  a közös  múlt  által 
megszentelt  hagyományokon  kívül,  egyes-e  gyedül  a politikai 
" meggyőződés  és  a hazafiúi  érzelem  lehet  döntő  és  irányadó*". 

Azonos  ez  a fölfogás  azzal,  mely  — habár  talán  öntudat- 
lanúl  is  — kezdettől  fogva  gyökeret  vert  egyházmegyéink  népfajai 
közt,  különösen  pedig  szláv  ajkú  népünkben,  melynek  egy  töre- 
déke részese  volt  a honfoglalásnak  s ez  a rész  az  idők  folyamán 
teljesen  beolvadt  a magyarságba,  a nagyobb  rész  pedig  Korja- 
tovics  herceg  vezetése  alatt  költözött  be  hazánkba.  Legelőször 
ennek  a fölfogásnak  Deskó  János  beregi  főesperes  adott  forma- 
szerű  kifejezést  egy  jeles  cikkében,  amelynek  sarkalatos  pontja 
az,  hogy:  „e  népfaj  a magyar  áUameszmének  hódolva,  mint  dönt- 
hetetlen  szikla,  ellenállt  és  áll  a nemzetiségek  dekomponáló 
befolyásának**  .*  ) 

Az  állam  jogi  elmélet  ugyanezt  a követelményt  állítja  föl, 
de  természetesen  nem  az  egyik  vagy  másik,  hanem  az  összes 
— valamely  országban  lakó  — népfajokkal  szemben. 

De  elemezzük  kissé  közelebbről  azt  az  elméleti  tételt,  hogy 
egy  országban  egy  nemzetiségnél  több  nem  képzelhető.  Ellen- 
vethető, hogy  ez  a fölfogás  letagadja  azt  a tényt,  mely  szerint 
Magyarország  lakosainak  mintegy  fele  része  nem  magyar  ajkú, 
és  így  voltakép  e felfogás  nem  egyéb,  mint  célzatos  előlegezése 
a sovénpolitika  amaz  ábrándképének,  mely  a jövőben  Adria  és  a 
Kárpátok  közt  nem  lát  mást,  mint  magyart.  Szolgáljanak  az 
alábbi  sorok  annak  igazolásáúl,  hogy  ez  a szemrehányás  nem 
csak  alaptalan,  hanem  a mi  álláspontunk  egyenesen  a most  ural- 
kodó túlzó  felfogások  ellen  fordúl. 

Ha  ugyanis  áll  az  a tétel,  hogy  hazánk  minden  polgára,  te- 
kintet nélkül  fajára  és  anyanyelvére,  nemzetiségére  nézve  nem 
lehet  más,  mint  magyar:  akkor  semmi  jogosultsága  sincs  annak, 
hogy  az  ország  nem  magyar  nyelvei  és  népfajai  idegeneknek  te- 
kintessenek, de  viszont  annak  sincs  jogosultsága,  hogy  emezek 
kultúrája  idegenből  táplálkozzék.  Akkor  az  államalkotó  magyar 
fajnak  azt  a jogát,  hogy  ő adja  meg  az  államnak  nyelvi  és  nem- 
zetiségi karakterét,  senki  sem  vonhatja  kétségbe,  de  viszont  nin- 
csen uralkodó  magyar  faj,  mert  nincsenek  szolgafajok.  Az  állam- 


*)  Lásd  a függelékben. 

alkotás  idejéből  való  uralkodó  faji  jelleg  csak  akkor  éled  föl 
időlegesen  újra,  ha  ezt  egyik  vagy  másik  népfajjal  az  állam  egy- 
sége ellen  irányúló  tömörülése  miatt  éreztetni  szükséges  és  ren- 
det kell  csinálni. 

Tudományos  szempontból  továbbá  mindenféle  nemzetiségi 
tömörülést  nyilt  ellenségeskedésnek  kell  minősíteni,  még  pedig 
egyszerűen  azért,  mert  nem  képzelhető  oly  nemzetiségi  tömörülés, 
mely  vagy  kifelé  ne  gravitálna,  vagy  legalább  az  állam  belső  egy- 
ségét fölbontani  nem  akarná.  Hiába  hivatkoznak  az  ellenkező 
fölfogásúak  Svájczra,  mert  ott  nincs  más  nemzetiség,  mint  a 
svájczi  s ez  a germán  népfaj  az,  mely  ott  az  államnak  nemzeti 
és  jóformán  nyelvi  karakterét  is  megadja,  csakis  a Sváj  ez  külön- 
leges helyzetéből  folyó  ama  természetes  megszorítással,  mely  az 
ott  találkozó  három  nagy  kulturnép  és  a nemzetközi  kultúra  érint- 
kezési pontján  úgyszólván  önként  adódik. 

Ott  a faji  türelmessé  get  a nemzetközi  kultúra  is  támogatja, 
de  ez  a faji  faji  türelmesség  épp  úgy,  mint  a felekezeti  türelmes- 
ség,  mindenütt  egyik  természetes  követelménye  az  állami  életnek 
s abban  nyilvánúl,  hogy  egyfelől  az  állam  nyelvét,  már  csak  saját 
érdekében  is,  az  államhatalom  által  nyújtandó  alkalom  mérvéhez 
képest  mindenkinek  meg  kell  tanulnia,  de  viszont  senkinek  sem 
szabad  megütközni  azon,  ha  a más  anyanyelvűek  egyúttal  régi 
nyelvkincsüket  is  megőrizni  igyekeznek. 

A két  vagy  többnyelvűségre  ugyancsak  Svájez  a legszebb 
példa,  de  mint  fokozott  művelődési  tényező,  ez  a kétnyelvűség 
a tudomány  itélőszéke  előtt  kétélű  fegyverré  válhatik  ott,  ahol 
államellenes  nemzetiségi  tömörülések  előfordúlnak. 

Végre  pedig  a tudomány  is  nem  csak  támogatja,  de  egye- 
nesen ajánlja  a fajok  keverését  és  keresztezését,  még  pedig  nem 
csak  azzal  a végcéllal,  hogy  egy  távolabbi  idő  nemzedékében  a 
faj  és  a nemzet  fogalma  lehetőleg  egybeolvadjon,  hanem  azzal 
az  átmeneti  célzattal  is,  hogy  ezáltal  az  államra  nézve  hátrányos 
tömörülések  ellensúlyt  nyerjenek. 

íme  tehát  a mi  fölfogásunk  a nemzetiségi  kérdésről  az  egész 
vonalon  a sovinizmus  ellen  fordúl,  még  pedig  úgy  a túlzó  magyar 
nemzeti  irány,  mint  az  úgynevezett  ,,nemzetiségi“  sovénség  ellen. 

Nem  a törvény  tételes  intézkedéseitől,  hanem  az  állam  kon- 
krét létfeltételeitől,  az  államalkotó  faj  türelmességétől  és  a tény- 
leges erőviszonyoktól  is  függ,  hogy  ezen  a köznapi  használattal 
nem  egészen  egyező,  de  elméletileg  egyedül  helyes  fölfogással 

szemben  adható-e  hely  kivételnek,  vagy  sem?  Ily  kivételnek  ter- 
mészetesen semmi  esetre  sem  lehet  helye  akkor,  ha  az  erre  való 
törekvés  nem  magában  a köznépben  gyökerezik,  hanem  csak,  mint 
a belőle  kikerülő  intelligens  elemek  fontoskodása,  strébersége, 
vagy  éppen  külföldi  impulzusok  befogadására  való  hajlandósága, 
szóval,  mint  „úri  huncutság'*  jelentkezik. 

Nem  akarok  e kérdésről  hosszabb  tanúlmányt  írni,  csak  a 
mi  szláv  ajkú,  de  az  úgynevezett  szláv  szolidaritástól  teljesen 
távol  álló  népünknek  a magyarsághoz  való  viszonyát  kívánom 
még  röviden  taglalni. 

Természetesen,  Magyarország  a szabadság  országa  és  szinte 
lehetetlen,  hogy  ily  fontos  kérdésben  mindenki  egy  véleményben 
legyen.  Lehetnek  köztünk  és  bizonyára  vannak  is  olyanok,  kiket 
a faji  érzés,  vagy  a politikai  felfogás  más,  a régi  hagyományokkal 
ellentétes  meggyőződésre  visz.  Mi  ezekkel  szemben  egyszerűen 
a quod  uni  justum,  alteri  aequum  álláspontján  vagyunk  és  sen- 
kire sem  akarjuk  ráerőszakolni  saját  meggyőződésünket,  de  ma- 
gunk részéről  mindaddig  az  itt  kifejtett  irányt  fogjuk  követni  és 
támogatni,  míg  egyházmegyéink  népeinek  többsége  félreismerhet- 
lenűl  nem  szakít  a régi  hagyományokkal,  mert  — mert  mint  a 
római  zarándoklatról  kiadott  Emlékkönyv  38-ik  lapján  írva  van; 
„úgy  egyházunknak,  mint  hazánknak  tartozunk  azzal,  hogy  moz- 
galmunk a régi  hagyományok  megváltoztatására,  ne  csak  okot, 
de  még  ürügyet  se  szolgáltasson". 

Ismételjük  tehát,  hogy  a mi  álláspontunk  a nemzetiségi  kér- 
désben ép  úgy  összhangzásban  van  az  állam  jogi  elmélettel,  mint 
„Rákóczi  népé"-nek  történeti  hagyományaival.  Zavaró  momentum 
csakis  a Bach-korszak  óta  merült  föl  köztünk,  részint  nemzetiségi 
irányban,  részint  pedig  az  egyháznyelvi  türelmesség  terén.  Az 
utóbbival  bőven  foglalkoztam  előbbi  cikkeimben,  itt  csak  az  előb- 
bire szorítkozom.  Senki  sem  csudálkozhatik  azon  hogy  míg  a 
nemzetiségi  törvény  fennáll,  vagy  legalább  az  ország  nem  magyar 
ajkú  polgárainak  hozzájárulásával  aboleálva  nem  lesz:  mindenkor 
lesznek  egyesek  szláv  ajkú  népünk  vezetői  közt,  akiket  nyug- 
talanítani fog  az  a gondolat:  vájjon  nem  tehetnek-e  maguknak 
szemrehányást  abból,  hogy  e törvénynek  úgynevezett  kedvez- 
ményeit nem  veszik  igénybe?  A hazafiúi  érzés  erre  a kérdésre, 
mint  eddig,  úgy  jövőre  is  megadja  a feleletet,  de  mindenestere 
csak  megnyugtató  lehet  rájuk  nézve  az,  hogy  a jogtörténet  és  az 
állam  jogi  elmélet  tudományának  világításánál  ezek  az  igénybe 

nem  vett  kedvezmények  oly  danausi  ajándéknak  bizonyúlnak, 
melyhez  a magyar  állam  erejével  való  megmérkőzés  veszélye  nél- 
kül nyúlni  nem  lehet. 

Viszont  a hegyvidéki  segítő  akció  és  az  a becéző  modor, 
melyben  a magyar  közvélemény  Rákóczi  népét  felkarolta,  fénye- 
sen igazolja  a mi  jogtörténeti  felfogásunk  helyességét  s e tekin- 
tetben ne  vezesse  félre  szlávajkú  népünket  az,  hogy  a becéző 
elnevezések  közt  a „hazafias  nemzetiség'*  is  előfordul,  mert  a 
tudomány  világánál  ez  nem  egyéb,  mint  contradictio  in  adjecto 
s tényleg  is  e becéző  elnevezést  a magyar  közérzület  csakis  fegy- 
vernek használja  a kevésbbé  hazafias  népfajok  ellen. 

Sok  azonban  még  úgy  szláv  ajkú,  mint  egyáltalában  görög- 
katholikus  népünknek  a magyarsággal  való  viszonyában  a kívánni 
való,  hogy  elég  legyen  téve  a tudomány  követelményének:  az 
igazságnak.  A társadalmi  téren  még  velünk  szemben  sem  szűnt 
meg  a szűkkeblű  sovinizmus.  A pánszlávizmus  gyanúja  és  a 
„graeca  fides"  állítólagos  megbízhatlansága  ma  már  senkit  sem 
nyugtalanít  ugyan  komolyan,  mikor  a mi  népünkről  van  szó,  de 
még  mindig  bő  ürügyet  szolgáltat  oly  egyéni  fontoskodások  és 
élősdiségek  kifejtésére,  melyek  egyfelől  a nemzeti  asszimilációt 
nehezítik,  másfelől  pedig  és  különösen,  népünk  és  intelligenciánk 
rovására  esnek. 

Mintegy  20  év  előtt  történt,  hogy  egy  Oroszországgal  való 
háború  kitörésétől  félt  a kormány  s egy  nagyon  „előrelátó"  mi- 
niszter aggódva  kérdezte,  hogy  ha  a háború  csakugyan  kitör,  ak- 
kor „egy  orosz  pap  fia",  aki  véletlenül  oly  hivatali  pozicióban  volt, 
melyen  egy  áruló  sokat  lett  volna  képes  ártani,  — megtartható-e 
helyén?  Még  régebben  ugyanez  az  „orosz  pap  fia"  volt  az,  ki  a 
kiegyezéskor  átvett  vasútak  német  belszolgálatának  megmagyaro- 
sítását  kezdeményezte  és  erélyesen  kézbe  vette;  mégis  egy  akkor 
a politikában  nagy  szerepet  játszott  Vezérigazgató,  kinek  valami 
hivatalos  dologban  a tyúkszemére  hágott,  nagy  lármát  csapott, 
hogy  ilyen  pánszláv  embert  nem  volna  szabad  oly  előkelő  pozi- 
cióban megtűrni. 

Véletlnül  az  illető  származására  nézve  is  magyar  volt,  de 
az  ismeretes  fogalomzavar,  mely  nálunk  nemcsak  a fajt,  hanem 
még  a vallást  is  összetéveszti  a nemzetiséggel,  lehetővé  tett  oly 
inzultusokat,  melyeknek  egy  fajbeli  „orosz  papfiúval"  ép  oly  ke- 
véssé lett  volna  szabad  megtörténni. 

Hiszem  is,  hogy  ilyenek  a központban  ma  már  nem  történ- 

hetnek,  de  még  ma  is  a központ  számlájára  esik  az  a sok  keserű 
igazság,  melyet  az  „Uj  Honfoglalók**  cimű  cikkben  elmondottunk. 
Főleg  pedig  a perifériákban  még  most  is  nagyon  sok  az  olyan 
„fölöttes  lény**,  akiknek  az  az  álláspontjuk,  hogy  ha  nemzetiségek 
nem  volnának,  csinálni  kellene,  hogy  legyenek,  mert  ők  ebből  él- 
nek és  csak  így  vélik  megőrizhetni  „úri**  mivoltukat.  Szegények, 
az  eszkimók  országába  képzelik  magukat,  ahol  Madách  ,, Ember 
tragédiája**  szerint  numerus  clausust  kell  csinálni  a húsevők 
közt,  mert  kevés  a — fóka! 

Bízom  azonban  a magyar  nemzet  életerejében,  hogy  még 
idejében  képes  lesz  felszívni  ezeket  a parazitabogarakat  és  a 
régi  magyar  nemesség  példájára  az  egész  vonalon  újból  felveszi 
annak  a fajkeveredésnek  folyamatát,  mely  nézetem  szerint  egy- 
séges nemzeti  vérkeringést  egyedül  alkalmas  biztosítani.  Ennek 
a szellemi  és  vérkeveredésnek  legelső  sorban  a haza  összes  nép- 
fajaiból kikerült  intelligentia  körében  kell  megtörténnie,  szem 
előtt  tartva  azt,  hogy  Magyarországnak  vannak  ellenségei  a 
külföldön  és  vannak  — sajnos  — a belföldön  is  ép  úgy,  mint 
minden  más  országnak,  de  elismert  intelligentiája  nem  lehet  más, 
mint  magyar. 

És  kérdem:  Magyarország  összes  nem  magyar  ajkú  nép- 
fajai közt  melyik  volna  alkalmasabb  erre  jó  példát  adni,  mint  az, 
amely  egyik  előőrsi  csapatával  részese  volt  a magyar  honfogla- 
lásnak, később  betelepedett  zömében  pedig  kiérdemelte  a ele- 
mentissima  gens,  a Rákóczi  népe  nevét.  Deskó  János  tiszteletre- 
méltó alakja  lebeg  újból  is  előttem,  midőn  lezárom  soraimat, 
mert  e valóban  derék  népfaj  hagyományos  hazaszeretetének  még 
eddig  soha  senkisem  adott  méltóbb  kifejezést,  mint  ő azokban  a 
szavakban,  melyeket  híres  cikkéből  fentebb  idéztem  s melyeket 
érdemes  volna  márványba  vésni. 


A kongma  és  az  oláhok* 

— Interview  egy  „nemzeti  titok“-ról.  — 

= Magyar  Világ  1906.  24—25  sz. 

Petronius  álnév  alatt.  = 

Hej  Rákóczi,  Bercsényi  * . . lesz-e  már  a kongruából  valami? 

Ezt  a dalt  hangoztatják  már  régóta  kárpáti  bérceink  közt  a 
havasi  kürtök  s ugyanezt  viszhangozzák  a tárogatók  Szabolcsból, 
Szatmárból,  a Hajdúságból  és  a Bodrog  közéről.  És  azt  kérdi 
mindenki;  hol  van  hát  a késedelem  oka;  Egerben  vagy  Balázs^ 
falván? 

Manapság  ilyen  kényes  kérdéseket  csak  interviewek  útján 
lehet  anynyira  amenynyire  tisztázni.  Én  is  erre  adtam  a fejemet, 
de  hát  kit  kérdezzek  ki?  Egyházi  emberre  nem  gondolhattam, 
mert  azok  részint  érdekelt  felek,  részint  pedig  nem  értenek  az 
ilyen  bonyolúlt  természetű  pénzügyi  és  jogi  kérdésekhez.  A kon- 
grua-bizottság  világi  tagjai  pedig  jobbára  latin  szertartásnak  s 
mint  ilyeneknek,  nincs  érzékük  a mi  görög  katholikus  papságunk 
mizériái  iránt. 

Eleinte  Timon  Ákosra,  a kongrua-bizottság  érdemes  előadó- 
jára gondoltam,  ö is  latin  származású  ugyan,  de  az  autonómiai 
kongresszusban  gör.  kath.  kerületet  képvisel,  feltehető  tehát  róla, 
hogy  irántunk  való  jóindulatát  a kongrua-bizottságba  is  átvitte. 
Idejében  észrevettem  azonban,  hogy  éppen  ő legkevésbbé  alkal- 
mas erre,  mert  mint  a kongrua-bizottság  előadójának,  nem  sza- 
bad kockáztatnia,  hogy  akár  Samassával,  akár  Mihályival  bajba 
keveredjék. 

Nem  mradt  tehát  egyéb  hátra,  mint  azt  a gör.  kath.  világi 
főrendiházi  tagot  meginterjúvolnom,  aki  Wlassics  volt  kultusz- 
miniszter  jóvoltából  tagja  a kongrua-bizottságnak  is.  Hozzá  for- 
dultam tehát  s ő készséggel  adta  toliamba  a következőket; 

— Hát  tudja  — így  kezdte  a főrendiházi  tag  hosszasabb 
magyarázatát  — nekem  a kongrua-bizottságban,  ennek  nagyér- 
demű elnökével,  az  időközben  biborosi  rangra  emelt  egri  érsekkel 
egy  affairem  volt,  melyből  azt  következtetem,  hogy  a nehézség 
nem  Egerben  van,  hanem  Balázsfalván. 

Való  igaz,  hogy  Samassa  ö eminenciájánál  a hétfejű  sár- 
kány sem  vigyázna  jobban  arra,  hogy  Árpádházi  királyaink  egy- 
házi alapítványaiból  ha  csak  egy  krajcár  is  idegen  kézre  kerüljön. 
De  az  is  igaz,  hogy  amikor  Mihályi  Viktor  a balázsfalvi  érsekség 
élére  került,  tőle  mindenki  azt  várta,  hogy  Krisztus  urunk  pél- 
dáját követve,  ostorral  fogja  kiűzni  templomaiból  a nemzetiségi 
farizeusokat,  akik  a bécsi  politika  szolgálatában  oda  vitték  a 
dolgot,  hogy  a gör.  kath.  vallásunk  az  erdélyi  részekben  már  nem 
is  vallás,  hanem  nemzetiség. 

Azt  várta  mindenki  Mihályitól,  hogy  mint  az  ős  munkácsi 
egyházmegye  szülöttje,  az  erdélyi  részekbe  is  át  fogja  ültetni  azo- 
kat a hagyományainkat,  amelyek  a templomban  nem  ismernek 
nemzetiséget,  csak  ájtatos  népet;  amely  az  Isten  igéjét  a maga 
nyelvén  akarja  hallani:  a magyar  magyarul,  az  orosz  oroszul, 
az  oláh  oláhul.  Hiszen  ha  nem  is  orosz,  de  magyar  ajkú  hívek 
elég  nagy  számmal  vannak  a balázsfalvi  érseki  tartományban  is 
és  Így  Mihályinak  módja  volt  arra,  hogy  az  ős  munkácsi  egyház- 
megye nyelvi  és  faji  türelmességét  oda  is  átplántálja.  Különösen 
pedig  módja  volt  arra,  hogy  egyházmegyéje  élén  ő is  belépjen  az 
országos  katholikus  autonómiát  szervező  kongreszszusba. 

Hát  bizony  ezek  a várakozások  nem  valósultak  meg  s most 
már  világos  előttem,  hogy  mit  értett  Samassa  az  „alienatio“  alatt, 
amikor  nekem  jelzett  affairünk  alkalmával  per  longum  et  latum 
e szó  kánon  jogi  jelentőségét  magyarázgatta?  S hogy  miért  ra- 
gaszkodott olyan  szívósan  ahhoz,  hogy  a gör.  kath.  lelkészek 
kongrua  kiegészítése  függőben  maradjon  addig,  amíg  az  itt-ott  — 
különösen  az  erdélyi  részekben  — túlságosan  elszaporodott  pa- 
rochiák  „szabályozva**  nem  lesznek.  Világos  ugyanis,  hogy  ő ezek- 
ben a parochiákban  megannyi  nemzetiségi  várerődítményt  látott, 
amelyekre  a régi  apostoli  királyok  adományaiból  bármit  is  „el- 
idegeníteni** vétkes  cselekménynek  tartotta. 

Én  persze  nem  feledkezhettem  meg  arról,  hogy  ereimben 
— akár  valódi,  akár  átviteles  értelemben  — oláh  vér  is  folyik, 
amennyiben  anyai  nagyapám  oláh  pap  volt  Alsó-Szoporon,  ami- 
kor még  ez  a parochia  a munkácsi  egyházmegyéhez  tartozott.  Ta- 

Ián  innen  van,  hogy  rajongva  gondolok  vissza  arra  az  időre,  ami- 
kor az  ungvári  katedrális  templomban  még  oláhul  is  miséztek  és 
nem  tudok  lemondani  a reményről,  hogy  valamikor  még  magyarul 
is  fognak  misézni. 

Egy  szóval  én  a „görög  katholikus  egység"  felfogásában  egy 
lépéssel  tovább  vagyok,  mint  összes  magyar  és  szlávajkú  hittest- 
véreim, amennyiben  ebbe  az  egységbe  oláh  ajkú  hittestvéreinket 
is  befoglalva  óhajtanám  látni.  Tényleg  is  ezzel  a programmszerű 
felfogással  léptem  be  úgy  az  autonómiai  kongresszusba,  mint  a 
kongrua-bizottságba. 

De  hogy  élűiről  kezdjem,  a kongrua-bizottság  azon  ülésé- 
nek napirendjére,  amelyen  én  először  vettem  részt,  egyebek  közt 
azon  albizottságok  megalakítása  volt  kitűzve,  amelyek  a már  be^ 
érkezett  jövedelmi  bevallások  felülvizsgálatára  voltak  hívatva. 
Az  ülés  előtt  megküldött  irományok  tanúlmányozása  közben  elő- 
ször villant  meg  agyamban,  hogy  a kongrua-rendezés  eszméjének 
bizonyára  a legráutaltabb  lelkészek  metropolisából,  Balázsf alvó- 
ról kellett  kiindulnia:  mert  különben  semmi  értelme  sem  volna 
annak  a hatalmas  (állítólag  Samassa  érsek  által  sugalmazott)  ke- 
rékkötő és  fékrendszernek,  amely  az  ismeretes  junctimok  alakjá- 
ban, az  1878-ik  évi  királyi  resolutióban  lett  lefektetve. 

Ezek  a junctimok  azt  jelentették,  hogy  kongruáról  mindad- 
dig nem  lehet  szó,  amíg  a vele  kapcsolatos  összes  kérdések,  u.  m. 
a kegyúri  jogok,  párbér,  stólái  illetmények  stb.  rendezése  meg 
nem  történik.  Már  pedig  Timon  Ákos  könyvéből  tudtam,  hogy  a 
kegyúri  jogok  rendezése  egymaga,  amilyen  komplikált  dolog,  egy 
egész  emberöltőt  vehet  igénybe.  Hát  még  a görög  katholikus  pa- 
rochiák  „szabályozása",  amely  nyilván  a legfőbb  szerepet  ját- 
szotta a kerékkötő  junctimok  közt! 

Kiváncsian  mentem  tehát  az  első  ülésre  és  azt  hiszem  nem 
csalódtam  feltevésemben.  Samassa  hatalmas  beszédben  vezette 
be  a napirendet.  Beszéde  a jelen  voltak  lelkes  éljenzése  közt  ab- 
ban csúcsosodott  ki,  hogy  a legfőbb  szempont,  amelyet  a kongrua 
rendezésénél  szem  előtt  kell  tartani,  a katholikus  egyház  függet- 
lensége. 

Rajtam  kívül  talán  senki  sem  vette  észre,  hogy  ebben  az 
esetben  a „függetlenség"  delejes  jelszava  nem  egy  megvalósítható 
ideált,  hanem  egy  újabb  kerékkötőt  jelentett.  Nem  volt  ugyanis 
nehéz  kiszámítanom,  hogy  a mindkét  szertartású  lelkészek  kon- 
gruaszükséglete  aránytalanúl  többre  rúg,  hogysem  azt  az  egyházi 

főjavadalmasok  (püspökök,  káptalanok,  apátságok  stb.)  jöve- 
delmi fölöslegeiből  fedezni  lehetne.  A szükséglet  nagyobb  részét 
tehát  az  államnak  kell  fedeznie,  ami  vagy  a függetlenséget,  vagy 
pedig  a mindkét  szertartású  lelkészek  kongruarendezésének  egy- 
formaságát kizárja. 

Világos  tehát,  hogy  Samassa  az  egyház  függetlensége  alatt 
nem  a mindkét  szertartású,  hanem  csakis  a latin  szertartású  ka- 
tholikus  egyház  függetlenségét  értette. 

A Samassa  beszéde  csakugyan  nem  volt  más,  mint  intés  a 
latin  szertartású  főjavadalmasokhoz,  hogy  felhasználva  azt  az 
időközt,  amelyet  az  ő jól  kigondolt  taktikája  biztosított:  egyház- 
megyéikben saját  hatáskörükben  rendezzék  a kongruát;  a gör. 
kath.  egyházmegyék  pedig  nézzenek  utána,  hogy  hogyan  boldo- 
gulnak az  állammal. 

Samassának  taktikájában  nemcsak  pajaink  anyagi  érdekei- 
nek sérelmét,  de  egyúttal  az  egyházi  Unió  kompromittálását  is 
láttam.  Sőt  miután  időközben  a törvényhozás  a református  lel- 
készekével együtt  a görög-keleti  lelkészek  kongruáját  is  soron 
kívül  rendezte;  nem  sok  fantázia  kellett  ahhoz,  hogy  már-már  a 
skizma  megújulásának  fenyegető  veszélyét  is  lássam. 

Nem  volt  tehát  veszíteni  való  idő  s én  a legközelebbi  állami 
költségvetés  tárgyalása  alkalmával  a főrendiházban,  rámutatva 
a szent  Unió  egyházi  és  állami  célzatait  fenyegető  veszélyekre 
és  arra,  hogy  a kongrua-bizottság  működése  — nagyérdemű  el- 
nökének és  tagjainak  minden  buzgósága  mellett  is  — a jelenlegi 
alapon  nem  lehet  eredményes:  felhívtam  a kormányt,  hogy  egy 
újabb  rezolució  útján  távolítsa  el  azokat  a kerékkötő  junctimokat, 
amelyek  eddig  a bizottság  sikeres  működését  megakadályozták. 

Samassa  jelen  volt  az  ülésen  s mondhatom,  hogy  beszéde- 
met nem  nagyon  nyájas  arccal  fogadta. 

A miniszter  pedig  kitérő  választ  adott  s az  ülés  után  azt 
mondta  privatim: 

— „Kedves  barátom,  te  a magyar  nemzeti  politikának  egyik 
legkényesebb  kérdését  bolygatod**. 

Hiába  faggattam,  többet  nem  akart  mondani. 

Meghökkentem.  Szent  Isteni  Hiszen  ez  azt  jelenti,  hogy  az 
egyházi  Unió  értéktelen  dolog  hazánkra  nézve  s a magyar  nemzeti 
politika  a skizma  megújulását  kívánja. 

Nem  akartam  hinni  füleimnek  s kezdtem  szépíteni  a dolgot. 
Nem-nem,  az  a nagy  nemzeti  titok  nem  lehet  más,  mint  hogy  a 

miniszter  nem  mert  a korona  elé  lépni  s nyiltan  megmondani: 
„Uram,  Király,  a kongruát  rendezzük,  mert  papjaink  éheznek, 
de  az  oláhoknak  (sem  a katholikusoknak,  sem  az  orthodoxoknak) 
egy  krajcárt  sem  adunk,  míg  a nemzetiség  ördögét  ki  nem  kerge- 
tik  templomaikbór*. 

Úgy  vélekedtem  tehát,  hogy  velünk,  a kongrua-bizottság- 
gal  akarja  kikapartatni  a gesztenyét  a parázsból. 

Mindazonáltal  nem  voltam  bizonyos  magamról.  Hallottam 
ugyanis  valamit,  hogy  Tiszáék  a görög-keleti  oláhokkal  valami 
paktumfélére  léptek.  Azt  pedig  már  régen  láttam,  hogy  Horvát- 
országban gróf  Khuen-Héderváry  a katholikus  horvátokkal  szem- 
ben nyiltan  a szerbeket  pártfogolja.  Rebesgetni  hallottam  végre 
azt  is,  hogy  az  egész  akciót  titokban  a nagy  Dezső,  már  mint 
Szilágyi  Dezső  intézi.  Terringettét,  hátha  mégis  volna  valami  a 
dologban? 

Hogy  el  ne  tévedjek,  Horánszky  Nándorhoz,  a mi  sokszor 
megsiratott  jóbarátunkhoz  fór  dúltam  útbaigazításért.  De  ő sem 
tudott  eligazodni,  sőt  bevallotta,  hogy  már  régen  érzi,  mintha  ve- 
lünk a kongrua-bizottságban  méltatlan  játékot  űznének.  Ilyen 
szerepre  pedig  ő tovább  nem  vállalkozhatik,  inkább  kilép.  Bizta- 
tott azonban,  hogy  nyári  szabadsága  alkalmával  meglátogatja 
Samassát  Egerben  s kiugratja  a nyulat  a bokorból. 

Segíteni  akartam  neki  s a kongrua-bizottság  számára  kidol- 
goztam azt  az  ismeretes  indítványomat,  amely  olyan  sok  port 
vert  fel  egyházmegyéinkben.  Közöltem  az  indítványt  mind  a há- 
rom püspökünkkel  s helyeslésükkel  a kongrua-bizottság  legköze- 
lebbi nagygyűlése  elé  terjesztettem.  Ekkor  történt  az  a nagy 
affaire,  amelyre  előadásom  elején  utaltam.  Lefolyása  pedig  a 
következő  volt: 

Az  albizottságok  elkészültek  a lelkész!  jövedelmi  bevallá- 
sok felülvizsgálatával  s a napirendre  azok  végleges  jóváhagyása 
volt  kitűzve. 

Az  ülés  elején  az  elnöklő  érsek  titkára  kért  szót,  hogy  egy 
indítványt  tehessen.  Szép  beszédben  előadta,  hogy  a királyi  reso- 
lutióban  foglalt  junktimokat  a cél  kockáztatása  nélkül  csakugyan 
nem  lehet  egész  terjedelmükben  betartani;  egyedül  a gÖr.  kath. 
parochiák  szabályozása  olyan,  hogy  itt  a junctim  fentartása  ok- 
vetlenül szükséges,  mert  sem  az  egyházi  főjavadalmasokat,  sem 
az  államot  igazságtalan  áldozatokkal  terhelni  nem  szabad.  Indít- 
ványozza tehát,  hogy  a felülvizsgált  jövedelmi  bevallások  a latin 

szertartási!  lelkészekre  nézve  véglegesen  jóváhagyassanak,  a gö- 
rög szertartási!  lelkészekre  nézve  pedig  tartassanak  függőben  ad- 
dig, amíg  a parochiák  „szabályozása**  meg  nem  történik. 

Kívülem  senki  sem  volt  jelen  a mieink  közül.  Idegesen  fel- 
állottam és  szót  kértem. 

Az  elnök,  visszaemlékezve  a főrendiházban  s néhány  nap 
előtt  az  autonómiai  kongreszszusban  tartott  beszédemre  (amely 
utóbbiban  a mellett  kardoskodtam,  hogy  az  Anyaszentegyház  két 
szertartása  közt  maguknak  a szertartásoknak  kivételével  minden 
egyéb  választó  falnak  meg  kell  szűnnie),  vészt  jósló  szemmel 
figyelmeztetett,  hogy  érzelmi  momentumokat  a diskusszióba  be- 
hozni nem  szabad. 

— Már  pedig  — replikáztam  én  — az  előttem  szóló  bizott- 
sági tag  indítványának  elfogadása  újabb  választó  falat  alkotna 
közöttünk. 

Erre  az  elnök  egy  roppant  érdekes  előadást  rögtönzött  az 
alienatio  kánon  jogi  természetéről,  kifejtve,  hogy  amit  mi  görög 
katholikusok  akarunk,  az  nem  egyéb,  mint  alienatio,  ez  pedig 
nemcsak  a kongrua-bizottság,  de  még  a korona  hatáskörét  is 
meghaladja  s egyenesen  a pápa  elhatározásától  függ. 

— De  kérem  alássan  (szóltam  én  közbe),  hisz  éppen  azt 
akarom  kifejteni,  hogy  mi  görög  katholikusok  nem  akarunk  alie- 
natiót,  amely  csak  keserűséget,  tehát  újabb  választó  falat  támasz- 
tana köztünk  és  a latin  szertartásúak  közt;  hanem  mi  a kongrua- 
kiegészítést  csakis  az  államtól  igényeljük. 

— Ez  már  más,  mondja  az  elnök  szeli debb  hangon. 

— De  úgy  igényeljük,  — folytattam  — hogy  a kongrua-ki- 
egészítés  közös  kasszából,  egyenlő  feltételek  alatt  történjék. 

— Ez  megint  más  lapra  tartozik,  dörögte  az  elnök  újabb 
beható  fejtegetés  kíséretében.  Beszéde  alatt,  amelyben  az  egyház 
függetlenségének  megóvását  — mint  legfőbb  szempontot  — nyo- 
matékosan kiemelte,  én  ösztönszerűleg  éreztem,  hogy  most  azt 
a nagy  nemzeti  titkot  szellőzteti,  amelyet  Wlassics  nem  akart 
előttem  elárulni.  De  a nagy  érseki  Talleyrand  olyan  ügyesen  rej- 
tegette szavaival  gondolatait,  hogy  bármily  megfeszített  figyelem- 
mel hallgattam  is,  egy  szót  sem  értettem  meg  a szellőztetésből. 
Végre  is  mikor  befejezte  fejtegetéseit,  zavaromban  nem  tudtam 
egyebet  mondani,  mint  enynyit: 

— Különben  pedig  beszéljen  helyettem  indítványom,  ame- 
lyet bátor  vagyok  ezennel  benyújtani. 


(íl 


Utánam,  helyesebben  szólva  az  elnöklő  érsek  után  (mert 
hiszen  beszélni  csak  ő beszélt,  én  pedig  a felsorolt  néhány  közbe- 
szóláson  kívül  szóhoz  sem  juthattam)  egy  kúriai  bíró  emelkedett 
szólásra  s olyan  dörgedelmes  beszédet  tartott  az  oláhok  ellen, 
" hegy  mindnyájan 'csak  kábultunk  bele,  a végén  pedig  hozzátette: 

— Különben  pedig  én  Jókai  Schamyljával  tartok,  akinek 
az  volt  a jeligéje,  hogy  „görög-török;  mindegy  ördög".  A többi 
görög  katholikusok  sem  jobbak  a Deákné  vásznánál;  tudhatná  ezt 
a gör.  kath.  főrendiházi  tag  is,  ki  a magyar  liturgiáért  ugyancsak 
kikapott  a Bazilitáktól. 

Ekkor  Horánszky  jött  a segítségemre.  Nem  sokkal  mon- 
dott többet,  mint  anynyit,  hogy:  „Egy  hajóban  evezünk",  de  ennek 
a rövid  beszédnek  olyan  nagy  volt  a hatása,  hogy  az  érseki  titkár 
indítványát  a nagygyűlés  túlnyomó  többséggel  leszavazta  s a jö- 
vedelmi bevallásokat,  mindkét  szertartás  lelkészeit  illetőleg 
. jóváhagyta. 

Mikor  vége  lett  az  ülésnek,  az  érsek  mellettem  elhaladva, 
megállóit  egy  percre  s erősen  a szemembe  nézve,  azt  mondta; 

— Maga  nem  tud  beszélni,  de  bátor  ember. 

Éreztem,  hogy  ez  nincs  haraggal  mondva  s jól  esett  látnom, 
hogy  a célt,  habár  egy  kis  leckéztetés  árán,  de  elértem. 

Azt  hittem,  hogy  most  már  menni  fog  a dolog,  de  csalódtam. 

Miután  nem  sikerült  a kerékkötő  junctimokat  a gör.  kath, 
parochiákra  szorítani  s ezekre  nézve  a kongruarendezést  ad 
graecas  calendas  elodázni,  egyszerre  a többi  junctimok  is  feléled- 
tek. A huza-vona  élűiről  kezdődött.  Horánszky  Egerből  vissza- 
térve, csak  anynyit  mondott,  hogy  most  a dolog  más  fordulatot 
vett.  Valószínűleg  be  volt  avatva,  sőt  talán  része  is  volt  a fordu- 
latban, de  titoktartásra  volt  kötelezve.  Erre  abból  lehe  következ- 
tetni, hogy  nem  adta  be  lemondását. 

Nekem  azt  tanácsolta,  hogy  ne  újítsam  meg  indítványomat 
s ne  bocsássam  azt  szavazásra,  mert  a benne  letett  elveket  nem 
szabad  a leszavazás  veszélyének  kitenni.  Megfogadtam  tanácsát, 
de  ő nemsokára  miniszteri  tárcát  vállalt  s nem  ért  rá  többé  a 
dologgal  foglalkozni.  A miniszteri  széket  sem  sokáig  töltötte  be, 
hanem  azt  rövid  idő  múlva  felcserélte  az  örökkévalósággal.  So- 
kat vesztett  benne  az  ország  s különösen  mi  görög  katholikusok  is. 

Én  még  egy  darabig  vártam,  de  azután  beadtam  lemondá- 
somat s azt  csak  Wlassits  eltávozása  után  az  új  kultuszminiszter, 
Berzeviczy  Albert  kívánságára  vontam  vissza,  inkább  csak  ud- 

varíasságbóL  Jól  tettem,  mert  később  aztán  módomban  volt  — 
nem  ugyan  a nemzeti  titkot,  de  legalább  — a Horánszky  által 
jelzett  formulát  megtudni 

Jött  ugyanis  gróf  Apponyi  és  erélyesen  kézbe  vette  a dolgot. 

Hogy  a kongrua-bizottság  elé  terjesztett  inditványnyal, 
melynek  benyújtása  óta  már  8 év  telt  el,  helyes  nyomon  jártam, 
ez  legjobban  kitűnik  abból,  hogy  Apponyi  is  a kerékkötő  juncti- 
mok  kiküszöbölésével  kezdte  meg  a reparálást.  A Horánszky  ál- 
tal jelzett  fordufatot  pedig  úgy  tudtam  meg,  hogy  beválasztottak 
a főpapi  javadalmak  megadóztatása  iránti  javaslattételre  kikül- 
dött külön  bizottságba  s ott  e külön  bizottság  egyik  előkelő  tagja 
azt  a javaslatot  tette,  hogy  a görög  katholikusok  közül  csak  a 
munkácsi  és  eperjesi  egyházmegyék  papjai  vétessenek  fel  a közös 
hajóba,  ellenben  az  oláhokat  vegye  magára  az  állam. 

Ez  volt  tehát  a fordulat. 

Nagy  volt  a kísértés  reám  nézve,  hogy  csatlakozzam  a 
javaslathoz,  de  lelkiismeretem  nem  engedte.  Igaz  ugyan,  hogy  az 
egyházi  Unió  eddig  még  nem  mélyítette  ki  anynyira  a kulturális 
és  érzelmi  különbséget  az  oláh  fajban,  mint  a szlávoknál,  de 
azért  magyar  nemzeti  szempontból  mégis  nagy  hibának  tartanám, 
ha  e fajban  éppen  a nyugat  felé  gravitáló  elemet  gyöngítenénk. 
A szertartási  szolidaritás  álláspontjára  helyezkedve,  lándzsát 
törtem  tehát  mellettük.  Nem  hallgattam  el  azonban  azt  a meg- 
győződésemet sem,  hogy  az  országos  kath.  autonómiába  való  belé- 
pésüket feltételül  kellene  kitűzni. 

Városy,  kalocsai  érsek  vezérlete  alatt  a többség  is  abban  a 
véleményben  volt,  hogy  az  oláhokat  nem  szabad  kidobni  a közös 
hajóból  és  a kultuszminiszter  ugyanezt  az  álláspontot  tette  ma- 
gáévá. így  aztán,  végre-valahára  a törvényhozás  tető  alá  hozta 
az  ügyet. 

A nagy  nemzeti  titokból  azonban  később  sem  sikerűit  töb- 
bet megtudnom,  mint  a menynyi  világot  arra  az  említett  fordulat 
vetett.  Lehet,  hogy  e titoknak  nem  is  volt  mélyebb  gyökere  egy 
bizonyos  hatásköri  féltékenységnél,  amenynyiben  tagadhatatlan, 
hogy  a mindenkori  kutuszminiszter  discretionárius  hatalma  csök- 
kenni fog  azáltal,  ha  jövőre  a lelkészek  javadalmazása  nem  vál- 
tozó állami  segély,  hanem  fix  kongrua  alakjában  fog  kiadatni, 
főleg,  ha  az  egyénenkénti  kiutalást  nem  maga  a miniszter,  ha- 
nem a püspöki  hatóság  fogja  teljesíteni.  Talán  kicsinyes  feltevés, 
de  lehetséges  az  is,  hogy  ez  a változás  a kormány  nemzetiségi  po- 


litikáját  hátrányosan  fogja  befolyásolni.  Ezeket  azonban  akkor 
kellett  volna  meggondolni,  amikor  a protestánsokkal  együtt  a gö- 
rög-keleti lelkészek  kongruájával  is  befejezett  tényt  alkottak.  E 
befejezett  ténynyel  szemben  a félúton  való  megmaradás,  vagyis 
a görög  katholikusok  hátrányba  helyezése  és  lealázása  csak  ak- 
kor lett  volna  indokolt,  ha  a nemzetiségi  politika  az  uralkodó- 
ház által  Rómával  egyetértőleg  megalkotott  egyházi  Unió  meg- 
döntését követte  volna.  Valóban  ilyesminek  kellett  motoszkálni 
az  akkori  mérvadó  politikusok  fejében,  ez  azonban  nem  lehetett 
egyéb  egyszerű  eltévelyedésnél. 

Úgy  látszik  legalább,  hogy  azóta  államférfiaink  az  Ameri- 
kából importált,  ismeretes  izai  eset  következtében  kijózanodtak 
ebből  a tévelyből.  Annak  a küzdelemnek,  amelyet  az  Amerikába 
kivándorolt  magyar  görög  katholikusok  az  orosz  orthodöxia  ellen 
folytattak,  további  fejleményei  pedig  alkalmasint  még  jobban 
meg  fogják  erősíteni  azt  a meggyőződést,  hogy  az  uralkodóház 
által  létrehozott  egyházi  Unió  nem  volt  danausi  ajándék,  hanem 
értékes  kincs,  amelynek  a magyar  nemzeti  állam  érdekében  való 
kihasználásával  sokat  mulasztottunk  ugyan,  de  még  nem  késő 
helyrehozni  a mulasztásokat. 

Ami  pedig  az  oláh  egyházmegyéket  illeti,  azt  hiszem,  a leg- 
kevesebb, amit  tőlök  várni  és  igényelni  lehet,  az:  hogy  ne  vona- 
kodjanak tovább  belépni  az  országos  katholikus  autonómia  kö- 
telékébe. 


Váljunk  el! 

= Magyar  Világ  1906.  évf.  27.  sz. 

Petronius  álnév  alatt.  = 

Mikor  a római  zarándoklatról  szóló  díszes  emlékkönyvün- 
ket kibocsátottuk,  egyebek  közt  két  kimagasló  kitüntetés  és  meg- 
tiszteltetés ért  bennünket.  Az  egyik  az,  hogy  XIIL  Leó  pápa,  aki- 
nek egy  tiszteletpéldányt  a hercegprímás  útján,  hódolattal  be- 
mutattunk, ezt  nem  csak  kegyteljes  köszönettel  elfogadta,  hanem 
atyai  áldását  is  megadta  mindazoknak,  akik  a nagyszabású 
munka  kidolgozásában  közreműködtek.  A másik  pedig  az,  hogy 
a hazai  egyházi  sajtó  részéről  onnan  kaptuk  a legnagyobb  elis- 
merést, ahonnan  legkevésbbé  vártuk,  t.  i.  az  akkor  még  fennállott 
Szt.  Bazil-társulat  közlönye  részéről. 

A pápa  elismerése  fiúi  büszkeséggel,  az  ungvári  Szt.  Bazil- 
társulat  részéről  jött  elismerés  pedig  testvéri  szeretettel  dobog- 
tatta meg  szívünket  és  nagyban  enyhítette  azokat  a keserűsége- 
ket, amelyeket  egyfelől  az  1906.  évi  pápai  tilalom,  másfelől  a 
Bazil-társulat  közlönyének  korábbi  támadásai  miatt  el  kellett 
szenvednünk. 

A Bazil-társulat  közlönyének  váratlanul  jött  testvéri  állás- 
foglalását  a politikai  sajtó  is  behatóan  méltatta  s rokonszenves 
kijelentéseiről  egyebek  közt  a Budapesti  Hírlap  a következőket 
írta:  „Minden  magyar  ember  örömmel  veheti  e kijelentéseket.  És 
ha  azok  őszinték,  amiben  kételkedni  okunk  nincsen,  vagyis:  ha 
Ungváron  csakugyan  nem  kivánják  ruténizální  az  egyházmegyét, 
— nem  kivánják  azt,  hogy  az  egyházmegye  papi  és  világi  intelli- 
gentiája  az  oláhok  példáját  kövesse,  — nem  kívánják,  hogy  az 
egyházmegye  hívőinek  a szent  Unió  óta  kifejlődött  jó  magyar 

tradíciói  felforgattassanak;  hanem  arra  nézve,  hogy  a hívőknek 
mily  nyelven  végeztessék  az  istenitisztelet,  a nép  anyanyelvét  és 
lelkiszükségét  elfogadják  döntőnek  és  főleg,  ha  az  egyházi  hatalom 
köréből  is  kizárják  azt  a nemzetieskedő  irányt^  amelyet  a magyar 
hívők  sorában  kizártnak  kívánnak  tekinteni:  akkor  a részletekre 
nézve  könynyű  lesz  a megegyezés.  Akkor  nemcsak  felvidéki  görög 
katholikusaink,  hanem  egész  magyar  hazánknak  gratulálhatunk 
ehhez  az  eredményhez;  mert  akkor  a magyar  nemzet  által  olyan 
melegen  felkarolt  hegyvidéki  közgazdasági  akció  karöltve  fog 
járni  az  egyházi  hatalom  által  felkarolandó  magyar  liturgikus  ak- 
cióval és  a magyar  nemzet  kétszeres  örömmel  fog  áldozni  a sze- 
gény elhagyott  hegyvidéki  nép  anyagi  felsegítésére,  ha  látni  fogja, 
hogy  viszont  az  egyházi  hatalom  a magyarajkú  nép  lelki  szüksé- 
gét éppen  olyan  melegen  felkarolja/' 

Csakhogy  volt  a kijelentések  közt  egy  nagyfontosságú  rész- 
letkérdés is,  amely  semmivel  se  csökkentette  ugyan  szemeink 
előtt  a testvéri  megnyilatkozás  értékét,  de  — országos  bizottsá- 
gunk elnökét  a legkényesebb  helyzetbe  sodorta. 

Ez  a részletkérdés  egy  rövidke  utalás  volt  a külön  liturgikus 
terület  szükséges  voltára,  ami  más  szóval  anynyit  jelentett,  hogy: 
Váljunk  el! 

Nehéz  helyzetbe  sodorta  ez  a kijelentés  elnökünket  a hajdú- 
dorogiakkal szemben,  mert  azok  kezdettől  fogva  úgysem  óhajtot- 
tak egyebet,  mint  a külön  magyar  püspökséget,vagyis  azt,  hogy: 
váljunk  el.  Attól  félt  tehát  az  elnök,  hogy  a dorogiak  mindjárt 
toppot  fognak  mondani  s akkor  igen  kényes  helyzetbe  jutunk 
úgy  a latin  szert,  főpapsággal,  mint  az  államhatalommal  szem- 
ben. Az  igazat  megvallva,  a dorogiak  sohsem  tudtak  egészen 
megbarátkozni  az  elnöknek  közösügyes  és  ó-szláv  vezényszavas 
politikájával,  amelyet  ő maga  sem  a saját  szíve  sugallatából,  ha- 
nem azért  követett,  mert  a döntő  körök  így  kívánták. 

Jogos  volt  tehát  az  elnök  aggodalma.  De  megjött  a mentő- 
gondolata is  és  nyomban  a hajdú  dorogiak  budapesti  nuntiusához, 
Pásztélyi  Jenőhöz  fordúlt.  Először  azért,  mert  ő Hajdúdorogon 
nem  olyan  ,,gyütt-ment“  ember,  mint  mindenki,  akinek  ott  földje 
nincsen.  Másodszor  azért,  mert  az  elnök  közösügyes  taktikája 
mellett  már  ő is  kompromittálta  magát  az  által,  hogy  az  autonó- 
miai kongresszusban  bizalmi  embere  volt  a világi  elnöknek,  gróf 
Szapáry  Gyulának  és  egyházmegyéinknek  a felállítandó  kor- 

mányzótanácsban  való  képviseltetésére  nézve  együtt  eszeltek  ki 
egy  olyan  megoldást,  amely  az  elválást  megnehezíti. 

De  bizony  ez  még  Pászíélyi  Jenőnek  is  kemény  dió  lett 
volna,  mert  még  akkor  senki  sem  hitte,  hogy  a dorogiak  kibékül- 
nek  a közösügycs  állapottal.  De  szerencsére  a dorogiak  nem  vették 
észre  a nyújtott  baráti  kezet,  és  így  semmi  baj  sem  lett  a dologból. 

De  az  elválás  lappangó  gondolata  mégis  tovább  kísértett. 
Tanakodtunk  rajta,  hogy  hogyan  riaszszuk  el  a kísérteiét.  Legjob- 
ban az  zavarta  köreinket,  hogy  az  orosz  misével  való  kísérlete- 
zések feszült  viszonyba  hoztak  bennünket  Roskovicsékkal,  akik 
pedig  mind  a hárman  velünk  jártak  Rómában  és  közös  óhajtá- 
sunk volt,  hogy  ha  templomunk  megnyílik,  az  azóta  Istenben 
megboldogult  Roskovics  Manó  legyen  a papunk.  Hogy  tehát  e 
feszült  viszonyt  megszüntessük  és  szláv  ajkú  testvéreink  litur- 
gikus nyelve  előtt  is  kifejezzük  testvéri  hódolatunkat,  belenyugod- 
tunk abba,  hogy  egy  szép  húsvéti  napon  Roskovics  Manó  a buda- 
pesti papnövelde  egyik  kápolnájában  orosz  nyelvű  kismisét 
mondjon  nekünk,  magyar  énekkel,  hitszónoklattal  és  pászka- 
szenteléssel.  Amit  aztán  gyönyörű  szeretet-lakoma  követett. 

Egyetemi  ifjúságunkra  valószínűleg  az  utóbbi  tette  a na- 
gyobb hatást,  mert  a legközelebbi  húsvét  alkalmával  hangosan 
követelte  a megismétlést.  Csak  utólag  tudtuk  meg,  hogy  a fiatal- 
ságnak ebben  a mozgalmában  elnökünk  irodai  adlátusa,  a dorogi 
pap  fia,  vitte  a vezérszerepet.  Ebben  némelyek  rossz  óment  láttak 
s a gör.  kath  magyarság  ügyeiben  mindig  a sötéten  látóknak  volt 
igazuk.  Egyszóval  a fiatalság,  tudtunkon  kívül,  kijárta  Ungváron, 
hogy  a misét  ezúttal  is  Roskovics  Manó  végezze. 

Most  azonban  már  sokkal  kényesebb  volt  a helyzetünk,  mert 
bárha  templomunk  még  nem  nyílt  volt  meg,  de  egyházmegyei 
beosztásunk  már  megtörtént.  Emiatt  vigyáznunk  kellett,  hogy 
Esztergomban  valahogy  ne  arra  a következtetésre  jussanak,  hogy 
hát  hiszen  beérik  a némely  oldalról  „országosaknak*'  csúfolt 
magyarok  az  orosz  misével  is. 

Roskovics  Manó  megérkezett.  Illés  Jenő  indítványára  az 
egyháztanács  egyhangú  kérelemmel  fordúlt  úgy  Roskovicshoz, 
mint  a püspökhöz,  hogy  a mise  a magyar  vidékeken  szokásos 
módon  végeztessék.  A fiatalság  is  igyekezett  jóvá  tenni  hibáját 
és  testületileg  kérte  Roskovicsot,  hogy  a misét  magyar  vidékeink 
módja  szerint  végezze.  Ezek  a kérések  azonban  — amint  várható 
volt  — nem  találtak  meghallgatásra.  Az  országos  bizottság  el- 

nöke  Roskovics  személye  iránt  egy  rövid  látogatással  tiszteletét 
kifejezve,  tüntetőleg  elutazott  Eperjesre,  hogy  ott  — mint  utóla- 
gosan mondták  — „magyar  misét  hallgasson".  Hallgatott  is,  de 
nem  magyar,  hanem  orosz  misét,  még  pedig  nagy  áhitattal,  mert 
ott  a nép  nem  magyar,  hanem  szláv  ajkú. 

Némelyek  rossz  néven  vették  az  elnök  tüntető  távozását  s 
kicsiny  híja,  hogy  az  esti  szeretetlakomán  elcsapását  nem  indít- 
ványozták. Ebben  az  időben  az  elnök  már  nagyon  kormányúnott 
volt,  mert  időközben  Ungváron  megint  megváltozott  az  a kedvező 
hangulat,  amely  az  Emlékkönyv  kiadása  alkalmával  megnyilvá- 
nult. Meg  is  kínálta  sorban  az  elnöki  tiszt  keserű  poharával 
Medvigy  Mihályt,  Leővey  Sándort  és  Illés  Jenőt,  de  egyik  sem 
volt  hajlandó  elfogadni.  Mégis  rosszúl  esett  volna  neki,  ha  egy- 
szerűen elcsapják. 

Ekkor  Garancsy  Mihály  mentette  meg  a dolgot,  meglepve 
a görög  katolikus  világot  egy  fényes  szónoklattal,  amely  előtt 
mindenki  zászlót  hajtott.  Kifejtette,  hogy  mi  most  fővárosi  pa- 
rochiánknak  az  esztergomi  főegyházmegyébe  történt  beosztása 
után,  még  az  eddiginél  is  szorosabban  ragaszkodunk  úgy  a mun- 
kácsi és  eperjesi  egyházmegyékhez,  mint  Szabó  Jenőhöz  és  nem 
akarunk  sem  elszakadni,  sem  szép  szerivel  elválni,  sem  az  egyi- 
kétől, sem  a másikától. 

Ez  a szónoklat  nem  beszéd  volt,  hanem  tény,  amelynek  ha- 
tása alatt  ez  a második  szeretetlakoma  is,  minden  dissonantia 
nélkül,  igaz  szeretettel  végződött. 


Emlékezés . ♦ ♦ 

= Magyar  Világ  1906.  évf.  29.  sz. 

Petronius  álnév  alatt.  = 

Az  országos  bizottság  oszlopos  tagjai  közül  rövid  idő  alatt 
többet  kellett  megsiratnunk. 

Pásztélyi  János  kúriai  bíró,  előhaladt  koránál  fogva  már 
csak  az  ő köztiszteletben  álló  nevét  és  fiában  egy  másik  oszlopos 
tagtársunkat  adhatta  az  országos  bizottságnak.  A legmelegebb 
részvéttel  kísértük  őt  ki  a kerepesi  temetőbe. 

Korán,  még  a római  zarándokla  előtt,  elhunyt  Fejérváry 
Imre  makói  földbirtokos  tagtársunk  is,  aki  országos  bizottságunk- 
ban Mikár  Zsigmonddal  együtt  az  oláh  egyházmegyék  törzsökös 
magyarságát  képviselte.  Fejérváry  buzgón  kivette  a maga  részét 
országos  bizottságunk  szervezésében  s kezdettől  fogva  tagja  volt 
a hajdú  dorogi  végrehajtó-bizottságnak  is.  Mindig  arról  ábrándo- 
zott, hogy  ha  velünk  jöhet  Rómába,  térden  állva  be  fogja  jelen- 
teni a Szent  Atyának,  hogy  ő olyan  család  tagja,  amely  Szent 
Canesiusban  egy  szentet  adott  az  egyháznak.  A sors  nem  akarta, 
hogy  ezt  az  ábrándképét  megvalósíthassa. 

Hamar  elvesztettük  Fekete  István  főesperest,  Iványi  János 
c.  kanonokot  és  Küzmös  György  főorvost  is,  akik  hervadhatatlan 
érdemeket  szereztek  abban,  hogy  a szabolcsiak  tömegesen  részt- 
vettek  zarándoklatukban.  Nyolcvan  éves  kora  dacára  Iványi,  úgy- 
szintén Küzmös  is  személyesen  résztvettek  a zarándoklatban. 
Küzmös,  mint  főgondnok,  gyönyörű  templomot  emelt  ajaki  fiók- 
egyházunknak, a hajdúdorogi  hálaadó  ünnepélyen  pedig  a szent 
misét  a korábbi  gyakorlat  szerint,  vagyis  kizárólag  magyar  nyel- 
ven Iványi  celebrálta.  Remélhetőleg  nem  a legutolsó,  de  a régi 

gyakorlatnak  ez  volt  utolsó  kizárólag  magyar  miséje.  Barátai 
figyelmeztették,  hogy  ebből  baja  lehet,  de  ő azt  válaszolta,  hogy 
örömmel  elviseli,  ha  baja  lesz  és  hogy  úgyis  kevés  idő  választja 
már  el  attól,  amikor  erről  tiszta  lelkiismerettel  be  fog  számolni 
az  Úrnak. 

Tavaly  eltemettük  Hajdú  dór  ogon  a jó  Pali  bácsit  is.  Farkai 
Pált,  aki  vérszerinti  utódja  volt  a hajdúság  első  kapitányának 
és  úgy  tudom,  hogy  egy  időben  maga  is  hajdú-kapitány  volt.  Mint 
az  országos  bizottság  társelnöke  és  a hajdúdorogi  végrehajtó- 
bizottság elnöke,  mindvégig  intranzigens  híve  volt  a magyar  litur- 
giának s csak  nehezen  tudta  elviselni  azt  a néhány  ó-szláv  ve- 
zényszót, amelyet  az  1896.  évi  pápai  tilalom  után  Hajdúdorog  is 
kénytelen  volt  elfogadni. 

Szenvedélyes  gazda  és  vadász  volt,  valódi  gentry,  kinek 
legfőbb  öröme  a szép  lovakban  tellett.  Ez  volt  a végzete  is.  Mi- 
kor a munkácsi  püspök  először  jött  Hajdúdorogra,  hogy  ott  ma- 
gyar énekkel  kísért  kismisét  mondjon,  magyarul  adjon  áldást  és 
magyarul  szentelje  fel  ottani  egyházunk  díszesen  újra  épített  is- 
kolaépületét: előhaladott  kora  dacára  tüzes  lovon  ő volt  a püs^ 
pök  elé  menő  városi  bandérium  délceg  vezetője.  Kevéssel  ezután 
történt  az  a gyászos  eset,  hogy  lovai  elragadták  s ez  a baleset 
áldozatul  vitte  a nagy  kora  dacára  is  még  erőteljes  férfiút. 

Mikor  az  országos  bizottság  elnöke  egészségi  okokból  egy- 
előre visszalépett  a közvetlen  vezetéstől,  egy  dorogi  deputáció 
élén  ő is  feljött  Budapestre,  hogy  maradásra  és  kitartásra  bírja  s 
oly  fontos  eseménynek  Ítélte  ezt  a — bár  csupán  ideiglenes  — 
visszalépést,  hogy  az  országos  bizottság  egy  rendkívüli  teljes  ülé- 
sének egybehívását  indítványozta.*) 

— Ki  tudja,  — így  szólt  az  elnökhöz  — hogy  a Magyar 
Liturgia  zászlaját  meghagyhatod-e  utódod  kezében? 

Ezt  a látogatást  az  országos  bizottság  elnöke  már  csak 
úgy  viszonozhatta,  hogy  bár  gyengélkedő  állapotban,  de  a késő 


*]  E visszalépésről  az  előbbi  cikkek  során  nem  tettünk  említést. 

A dolog  úgy  történt,  hogy  a V.  B,  T,  T.  cikkben  tárgyalt  balsiker  után 
az  elnök  azt  óhajtotta,  hogy  az  elnöki  tanács  más  tagja  vegye  át  a tényleges 
vezetést,  mert  a balsiker  okát  magában,  főleg  pedig  egészségi  állapotában  ke- 
reste. Felkérésének  azonban  az  elnöki  tanács  egy  tagja  sem  volt  hajlandó 
önként  eleget  tenni,  miért  is  egy  köriratban  közzétett  ideiglenes  visszalépé- 
sével kényszerhelyzetet  akart  ez  irányban  teremteni.  Célját  azonban  így  sem 
érhette  el  s azért  rövid  idő  múlva  újból  átvette  a vezetést. 

Őszi  időjárás  ellenére  is  személyesen  vezette  temtésére  az  orszá- 
gos bizottság  küldöttségét  s ravatalánál  könyes  szemekkel,  meg- 
ható rövid  bszédben  búcsúzott  el  öreg  barátjától. 

A folyó  év  is  elvitte  a maga  áldozatát  oszlopos  tagtársaink 
sorából,  Mikár  Zsigmond,  az  országos  honvédegyesület  haza- 
szerte  ismert  és  szeretett  főtitkárának  személyében.  Nemcsak  az 
orsz.  bizottságnak,  de  Egyesületünknek  is  egyik  legodaadóbb 
tagja  vol.  Az  utolsó  két  év  alatt  őt  ért  szélhűdés  már  úgyszólván 
állandóan  az  ágyhoz  kötözte,  de  az  őt  mindvégig  hűségesen  ápoló 
leányától  tudjuk,  hogy  mikor  hírét  vette  szegényháztéri  templo- 
munk megnyitásának,  egyszer  nagy  titokban,  súlyos  betegsége 
dacára  is  elvánszorgott  oda  s buzgó  áhitattal  adott  hálát  az  Úr- 
nak, hogy  ezt  megérhette. 

A magasba  szárnyaló  lelkének  megvolt  még  az  az  elégtétele 
is,  hogy  magyar  nyelven,  budapesti  hitközségünk  tömeges  rész- 
vétele mellett  kísérhettük  utolsó  útjára  hátrahagyott  havmait. 

Aggódva  nézünk  a jövő  elé,  hogy  lesz-e  oszlopos  tagjaink- 
nak méltó  pótlásuk? 

A jelek  nem  kedvezők,  mert  fiatalságunk  közt  nagyon  el- 
terjedt a politizálás  betegsége.  Mikor  az  ifjúság  segélyezésére 
hívatott  Egyesületünk  megalakult,  az  ifjúság  addigi  önsegélyző- 
köre, az  országos  bizottság  elnökének  tanácsára,  fölvette  a „Vas- 
váry  Pál  önképzőkör “ nevét,  de  azóta  is  keveset  törődött  az 
önképzéssel.  Ennél  fontosabbnak  tartotta,  hogy  „testületileg"  — 
mint  corpus  reparatum  (1)  — belépjen  a lánglelkű  gróf  Eszter- 
házy  János  által  alapított  Magyar  Országos  Szövetségbe.  Az 
egyik  előző  cikkemben  említett  alkalommal  pedig  kicsinyben 
múlt,  hogy  a legnagyobb  galibát  okozta  — tájékozatlanságból  és 
túlbuzgóságból  — ügyünknek. 

De  meglehet,  sőt  bízom  benne,  hogy  aggodalmam  nem  fog 
megvalósúlni.  Mi  öregek  mindig  aggódással  nézünk  azoknak  a 
fontoskodó,  de  kedves  gyerekeknek  a jövője  elé.  Pedig  ha  rá  jók 
kerül  a sor,  bizonyára  ép  úgy,  vagy  még  különben  meg  fogják 
állni  helyüket,  mint  mi. 


A budapesti  görög  katholífcus  parochía. 

= Magyar  Világ  1906.  évi.  34.  sz. 

Peironius  álnév  alatt.  = 

A kezdeményezés  érdeme  abban  a tekintetben,  hogy  az  or- 
szág fővárosában  saját  templomunk  és  parochiánk  legyen,  néhai 
Popovics  Jenő  kúriai  bíró  emlékéhez  fűződik.  Tőle  és  intéző  tár- 
saitól indult  ki  az  első  lépés  is,  amely  parochiánknak  közvetlenül 
az  esztergomi  főegyházmegyébe  való  beosztására  vezetett.  Értem 
ez  alatt  a hercegprímás  pártfogásának  kikérését  abban  az  irány- 
ban, hogy  a székesfővárosnál  patronátusi  kötelezettségének  elis- 
merése végett  közbenjárjon. 

A hercegprímás  jóakaratú  pártfogása  mellett  az  országos 
bizottságnak  is  részt  kell  vindikálnunk  abból,  hogy  végre  is  a fő- 
város a patronusi  kötelezettséget  kevéssel  római  zarándoklatunk 
előtt  elismerte.  Különösen  Pásztélyi  Jenő,  úgyis,  mint  az  orszá- 
gos bizottság  alelnöke,  úgyis  mint  az  ideiglenes  egyháztanács 
elnöke,  hervadhatlan  érdemeket  szerzett  a parochia  létesítése  kö- 
rül úgy  ebben,  mint  a későbbi  fejlődő  fokokban. 

Érdemes  megörökíteni,  hogy  a fővárosi  törvényhatósági  bi- 
zottság a patronatusi  kötelezettség  elismerését  olyan  egyhangú- 
sággal mondotta  ki  közgyűlésén,  hogy  csak  egy  ember  akart  föl- 
szólalni, de  azt  is  leintették,  habár  kiderült,  hogy  ő is  a megsza- 
vazás mellett  akart  felszólalni.  Emelte  e megszavazás  értékét  még 
az  is,  hogy  éppen  akkor  olyan  kritikus  volt  a főváros  pénzügyi 
helyzete,  hogy  az  intéző  fővárosi  tényezők  egyebek  közt  komo- 
lyan szemügyre  vették  a patronatusi  terhek  könynyítését  is.  Kü- 
lönösen az  akkori  polgármester  csak  nehezen  hajolt  meg  a mel- 
lénk állott  közhangulat  előtt  és  sem  akkor,  sem  később  nem  csi- 
nált titkot  abból,  hogy  kívánságunk  teljesítésének  ellene  volt. 

A főváros  törvényhatósági  bizottságának  ez  a határozata 
újabb  erőt  adott  mozgalmunknak,  mert  biztosította  egyenrangú 
helyzetünket  a fővárosi  katholikus  egyházak  közt.  Azonban  a 
római  zarándoklat  után  ellenfelünknek  sikerült  olyan  hangulatot 
teremteni,  hogy  ennek  következtében  még  7 — 8 év  kellett  ahhoz, 
hogy  ,, bemehessünk  templomunkba",  amelynek  erre  a célra  való 
átalakításánál  is  kevesebb  bőkezűséggel  találkoztunk,  mint  ere- 
detileg reméltük.  Különös  sérelmes  volt  reánk  nézve  az,  hogy  a 
számunkra  átalakított  templomhoz  csatolva  volt  parochiális  épü- 
letet meg  nem  kaphattuk. 

A késedelem  azonban  nem  egyedül  a fővárost  terhelte.  Na- 
gyobb része  volt  ebben  annak  a körülménynek,  hogy  az  egyházi 
főhatóságok  szükségesnek  találták  a parochia  egyházmegyei 
hovatartozásának  kérdését  még  annak  felállítása  előtt  rendezni 
s nem  vették  figyelembe  azt  az  óhajtásunkat,  hogy  az  esztregomi 
érsek,  mint  egyelőre  kétségtelenül  illetékes  fórum  részéről  az 
erectio  még  a végleges  rendezés  előtt  megtörténjék. 

Az  volt  a meggyőződés,  hogy  szoros  jog  szerint  az  eszter- 
gomi főegyházmegyéhez  tartozunk  s ennélfogva  már  csak  a kez- 
deményezők bevezetőleg  említett  lépésének  következményeképen 
is  természetesnek  találtuk,  hogy  nem  csak  az  erectióig,  de  egy-két 
évig  az  erectió  után  is  az  esztergomi  főegyházmegyébe  maradunk 
beosztva.  De  éppen  olyan  általános  volt  az  a meggyőződés  is, 
hogy  elöbb-utóbb  vagy  a munkácsi,  vagy  az  eperjesi  egyház- 
megyéhez leszünk  csatolva,  mert  a kánon  jogi  helyzet  minden 
kétségbevonhatiansága  mellett  is  summum  jus  summa  injuria 
volna  gör.-kath.  egyházunkra  nézve,  ha  ez  a hazánkban  egyedül 
álló  kivételes  állapot  állandóan  fentartatnék. 

Püspökeink  a végleges  hovatartozásra  nézve,  sajnos,  nem 
bírtak  megegyezésre  jutni.  Ennek  az  lett  a következménye,  hogy 
egyháztanácsunk  — bár  illetéktelensége  folytán  tartózkodott  e 
tárgyban  a határozathozataltól  — szintén  pártokra  szakadt.  A 
többség  a munkácsi,  a kisebbség  pedig  az  eperjesi  egyházmegyébe 
való  beosztást  óhajtotta  és  sok  szóbeszédre  adott  alkalmat,  hogy 
az  országos  bizottság  elnöke  nyíltan  a kisebbséghez  csatlakozott. 

Ez  azért  történt,  mert  a geográfiái  és  forgalmi  helyzet  in- 
kább az  eperjesi,  mint  a munkácsi  egyházmegye  mellett  szólt. 
Továbbá  az  eperjesi  egyházmegye  olyan  — bár  az  abszolút  kor- 
mányzat idejében  keletkezett,  de  mégis  jogilag  meg  nem  támad- 
ható — főkegyúri  döntésre  hivatkozott,  amelyhez  még  csak  a 

római  kúria  hozzájárulása  hiányzott;  s mert  végre  az  eperjesi 
püspök  azon  a — velünk  szemben  mindenesetre  méltányos  — jog- 
címen is  igényt  tartott  a parochiára,  mivei  az  ő elhatározása  tette 
lehetővé,  hogy  a római  zarándoklatban  püspökeink  is  részt  ve- 
’^hettek, 

A „Váljunk  el“  című  cikkemben  említett  első  húsvéti  ünne- 
pély után  történt,  hogy  Roskovits  Manó  c.  kanonok  memorandu- 
mot szerkesztett,  amelyben  a munkácsi  egyházmegye  igényét  igye- 
kezett igazolni  s amely  azzal  a megjegyzéssel  jelent  meg  a hír- 
lapokban, hogy  azt  a munkácsi  püspök  a hercegprímás  elé  ter- 
jesztette. 

Püspökeinknek  ez  a rivalitása  okozta  a római  Szentszék- 
nek azt  a döntését,  hogy  véglegesen  az  esztergomi  főegyház- 
megyéhez csatolta  parochiánkat;  még  pedig  kiszivárgott  megbíz- 
ható hírek  szerint  a hercegprímás  javaslata  ellenére,  aki  e hírek 
szerint  a munkácsi  egyházmegye  mellett  foglalt  állást. 

E legfelsőbb  döntés  előtt  természetesen  hódolattelj  esen 
meg  kellett  hajolnunk  és  gör.-kath.  egyházunknak  mindnyájunk 
által  érzett  sérelme  mellett  is  e hódolatba  még  melegséget  is  ön- 
tött az  a mély  tisztelet  és  szeretet,  amellyel  Vaszary  Kolos  her- 
cegprímás személye  iránt  viseltetünk.  A döntés  tehát  vegyes  ér- 
zelmeket keltett,  de  reméltük,  hogy  parochiánk  ilyetén  beosztása 
egyfelől  nem  fog  bennünket  elszigetelni  a közös  metropolita  alatt 
álló  egyházmegyéinktől,  másfelől  pedig  hozzá  fog  járulni  ahhoz, 
hogy  a latin  klérusban  mozgalmunkkal  szemben  netán  még  meg- 
levő aggályok  megszűnjenek. 

Templomunk  megnyílt  és  most  már  itt  Budapesten,  az  or- 
szág fővárosában  is  saját  ősi  szertartásunk  szerint  és  saját  anya- 
nyelvűnkön dicsérhetjük  az  Urat,  ami  feletti  örömünket  csak  az 
tehetné  teljessé,  ha  a gör.-kath.  egyházunkon  ejtett  sérelem  mi- 
előbb megszűnnék.  A római  szentszék  döntése  iránt  való  minden 
hódolatunk  és  a hercegprímás  iránti  mély  tiszteletünk  és  szere- 
tetünk mellett  is,  nem  szűnünk  meg  ezt  remélni  és  talán  joggal 
remélhetjük  is. 

Bármely  oldalról  vizsgáljuk  ugyanis  a dolgot:  parochiánk 
jelenlegi  beosztását  nem  tekinthetjük  másnak,  mint  egy  szük- 
séges etappenak  azon  az  úton,  amely  a magyar  liturgia  felett  való 
végleges  döntéshez  és  vagy  előbb,  vagy  utóbb  a külön  egyház- 
megyéhez is  elvezet.  Ennek  egyik  lényeges  előfeltétele  az,  hogy 
véglegesen  megszűnjenek  azok  az  aggályok,  amelyek  a görög 

rítus  magyar  oltári  nyelvének  a latin  rítusra  való  káros  vissza- 
hatása tekintetében  itt-ott  még  fennállanak.  Ezek  az  aggályok 
nagy  szerepet  játszottak  a múltban  s rítusunk  azon  belső  termé- 
szetének félreismerésén  alapulnak,  amely  a káros  visszahatást 
teljesen  kizárja.  Ennek  felismerését  pedig  fővárosi  parochiánk 
tényleges  beosztása  lényegesen  megkönnyíti.  S ha  ez  megtörtént, 
akkor  a gör.-kath.  egyházunkon  ejtett  sérelem  orvoslásának  mi 
sem  állhat  többé  útjában. 

Adja  Isten,  hogy  ez  mielőbb  bekövetkezzék  s addig  is  buz- 
gón óhajtjuk  és  reméljük,  hogy  a megtörtént  beosztás  nem  fog 
bennünket  elszigetelni  sem  magyar,  sem  szláv  ajkú  vidéki  test- 
véreinktől. 


f 


A nagykáfolyí  eset, 

= Magyar  Világ  1906.  34.  sz. 

Vinitius  álnév  alatt.  = 

Gyakran  előfordúl,  hogy  az  egyházi  fejedelem  és  a legfőbb 
törvénynek  nevezett  lelki  szükség  összeütközésbe  jönnek  egy- 
mással, Ily  collisio  ofHciorum  eseteiben  egy  kis  jóakarattal  rend- 
szerint el  lehet  intézni  a fölmerült  kérdést,  mert  a salus  animarum 
ugyanaz  az  egyházban,  ami  a salus  rei  publicae  az  államban  és 
ami  a háborúban  az  ellenség  legyőzése,  melyet  pedig  a had- 
vezetőség akkor  is  szokott  jutalmazni,  sőt  még  kivállóbban  jutal- 
maz akkor,  ha  a fegyelem  ellenére  történik. 

Egyszóval  az  egyházban  is  nem  a fegyelem,  illetve  az  enge- 
delmesség a legfőbb  törvény,  hanem  a lelki  szükség  s ennélfogva 
az  egyházi  vezetőknek  — a többi  kellékekről  nem  is  szólva  — 
soha  sem  szabad  katholikusabbaknak  lenni  magánál  a pápánál, 

A püspöki  széküresedés  idején  ebbe  a hibába  esett  a nagy- 
károlyi magyar  ajkú  hitközséggel  szemben  a nagyváradi  görög 
katholikus  püspöki  helynökség  s ezáltal  az  ügy  — melyet  eleinte 
könnyen  el  lehetett  volna  intézni  — úgy  elmérgesedett,  hogy  ma 
már  nincs  más  megoldás,  mint  e hitközséget  átengedni  a munkácsi 
egyházmegye  kötelékébe. 

Belátta  ezt  már  a püspöki  hivatal  is  és  mégis  . . . miért  kell 
éveken  át  tartani  annak  a megrendítő  helyzetnek,  hogy  a sze- 
gény nép  kénytelen  nélkülözni  a szent  mise  vigasztalását  s csak 
az  utrenyék  és  vecsernyék  szorgos  látogatásával  kénytelen  magát 
erősíteni,  hogy  el  ne  tántorodjék  az  Úristentől?! 

A derék  és  hitbuzgó  nagykárolyiak  velünk  voltak  Rómában, 
Hajdudorogon  és  Eperjesen  s legutóbb  egyesületünk  közgyűlésén 
is,  pedig  magam  hallottam  tőlük  a szemrehányást,  hogy  mi  nem 


törődünk  velők,  S ebben  a látszat  talán  mellettük  szól,  de  a való- 
ság nem. 

Sajnos,  ők  nem  vették  igénybe  az  országos  bizottság  közben- 
járását akkor,  mikor  még  a konfliktus  kiegyenlíthető  lett  volna. 
Talán  idő  előtt  a politikai  térre  vitték  a dolgot  s egyes  ország- 
gyűlési  képviselők  közbenjárását  vették  igénybe.  Az  országos 
bizottság  elnökéhez  csak  oly  stádiumban  íordúltak,  mikor  már 
a kiegyenlítésre  gondolni  is  alig  lehetett,  sőt  ők  maguk  már  any- 
nyira  el  voltak  tökélve  a szakításra,  hogy  az  elnöknek  egyenesen 
rossz  néven  vették  azt,  hogy  a kiegyenlítést  megkísérlette. 

Az  elnököt  arra,  hogy  a kiegyenlítést  még  ebben  a stádium- 
ban is  megkísértse,  az  orsz.  bizottság  programmjának  I.  cikkelye 
kötelezte,  mely  szerint  célunkat  az  egyházmegyék  jelenlegi  kere- 
teinek bolygatása  nélkül  törekszünk  elérni.  Első  sorban  tehát 
oly  papot  keresett  és  ajánlott  a híveknek  a nagyváradi  egyház- 
megye kötelékéből,  aki  méltó  utóda  lett  volna  elhunyt  lelkészük- 
nek s az  egyházmegyei  hatóság  hallgatólagos  beleegyezésével 
teljes  garanciát  nyújtott  volna  a híveknek,  hogy  a korábbi  isten- 
tiszteleti  gyakorlatot  változatlanúl  íöntartja.  Mikor  pedig  a hívek 
nem  érték  be  a személyi  garanciával,  akkor  tárgyi  biztosítékokat 
keresett. 

Előbb  megpendítette  azt,  hogy  a hitközség  által  óhajtott 
kikábelezés  kérdésének  végleges  eldöntéséig,  a munkácsi  egyház- 
megyéből kölcsönöztessék  ki  egy  áldozó  pap  olyíormán,  hogy  to- 
vábbra is  a munkácsi  egyházmegye  kötelékében  maradjon.  Azután 
pedig  azt  az  eszmét  pendítette  meg  a püspöki  hivatal  előtt,  hogy 
az  egyházmegye  magyar  ajkú  hitközségei  részére  egy  vagy  több 
külön  esperes!  hivatal  hasíttassék  ki,  melynek  lelkészei  egymás 
közt  és  a püspöki  hivatallal  magyar  nyelven  levelezhessenek. 

Ez  az  eszme  viszont  a püspöki  hivatalnál  sem  talált  vissz- 
hangra, de  talán  hozzájárult  ahhoz,  hogy  most  már  a püspök  is 
késznek  nyilatkozott  kiengedni  Nagykárolyt  az  egyházmegyei 
kötelékből,  csak  azt  a kikötést  tette,  hogy  fegyelmi  példa  kedvéért 
fogadjon  el  a hitközség  saját  választása  szerint  egy  papot  az 
egyházmegye  kötelékéből.  Ebben  a kikötésben  azonban  a hívek, 
úgy  hiszem,  joggal,  ügyes  diplomatái  fogásnál  nem  láttak  egye- 
bet és  a maguk  részéről  is  hasonló  sakkhúzással  élve,  fölajánlot- 
ták, hogy  készek  az  egyházmegyei  papság  köréből  bárkit  elfo- 
gadni, aki  a legutolsó  népszámlálás  alkalmával  magát  magyar 
anyanyelvűnek  vallotta  be,  amire  aztán  kiderült,  hogy  az  egyház- 

í megyének  egyetlen  egy  papja  sincs,  aki  magát  magyar  anya- 
I nyelvűnek  vallotta  volna. 

Hogy  ez  mit  jelent?  azt  csak  az  képes  megérteni,  aki  tudja, 
hogy  a nagyváradi  gör,-kath.  egyházmegye  magyar  anyanyelvű 
! híveinek  száma  meghaladja  a huszonöt  ezret.  A hivatalos  statisz- 
tika szerint  az  egyházmegye  híveinek  összes  létszáma  102,700,  eb- 
ből, 25,317,  tehát  a hívek  negyedrésze  magyar  anyanyelvű.  Ezen- 
felül még  23,156  tud  magyarul  s a beavatottak  azt  állítják,  hogy 
e kétnyel vűek  jelentékeny  része,  csakis  egyházi  presszió  alatt  nem 
vallotta  magát  magyarnak.  De  ha  csak  a magyar  anyanyelvűeket 
vesszük  is  tekintetbe,  a nagykárolyi  hívek  által  kiderített  tény 
vagy  azt  jelenti,  hogy  a magyar  anyanyel vüekeí  nem  eresztik  a 
papi  pályára,  vagy  pedig  azt,  hogy  az  odaeresztetteket  erkölcsi- 
leg  vagy  fegyelmileg  arra  kén^^szerítik,  hogy  magukat  a valóság 
ellenére  oláh  anyanyelvűeknek  vallják.  Más  szóval,  a nemzeti- 
ségi politikát  beviszik  az  egyházba.  Ez  pedig  épp  oly  sérelmes 
az  egyházra,  mint  az  államra. 

Az  idők  érnek  s azt  a szomorú  helyzetet,  melyről  a nagy- 
károlyiak a fátyolt  leszakították,  nem  szabad  eltűrni  sem  az  egy- 
háznak, sem  az  államnak.  Ha  gyökeres  orvoslásról  még  most  szó 
nem  lehetne,  akkor  a legkevesebb,  aminek  történni  kell,  az,  amit 
az  orsz.  bizottság  elnöke  javasolt:  t.  i.  a magyarajkú  hívek  ré- 
szére egy  vagy  több  esperesi  hivatal  kihasítása.  Ha  maga  a római 
szentszék  belkezelésében  köztudomás  szerint  nem  a liturgikus 
nyelvet,  hanem  az  olasz  állam  hivatalos  nyelvét  használja,  nem 
lehet  belátni,  hogy  a nagyváradi  egyházmegye  minő  jogcímen 
tagadhatná  meg  a magyar  állam  hivatalos  nyelvének  használatát 
az  ő magyarajkú  parochiáival  való  levelezéseiben?! 

Az  a rettentő  állapot  azonban,  mely  nagykárolyi  hitközsé- 
günket már  évek  óta  sújtja,  nem  maradhat  addig,  míg  ez  az  elvi 
kérdés  többé  vagy  kevésbé  gyökeres  rendezést  nyer.  Annyit  min- 
denesetre megállapíthatnak,  hogy  az  egyszerű  nagykárolyi  hívek 
diplomatiája  megszégyenítette  a Radu  püspökét,  kinek  keze 
semmivel  sem  volt  szerencsésebb,  mint  előtte  a püspöki  helynöké. 

Félek  ugyan,  hogy  a jelenlegi  kormány  ideiglenes  jellege 
és  korlátolt  programmja  megint  meg  fogja  azonban  hosszabbítani 
nagykárolyi  testvéreink  kálváriáját.  Legyenek  meggyőződve,  hogy 
ennek  a súlyát  velük  mi  is  érezzük,  de  velük  együtt  mi  is  hinni 
akarjuk,  hogy  rövid  idő  alatt  ennek  is  vége  szakad. 


V,  B, 

= Magyar  Világ  1906.  30.  és  31.  sz. 

Peíronius  álnév  alatt.  = 

Széles  Magyarországon  nincs  írástudó  ember,  aki  ne  tudná, 
hogy  ez  a négy  kezdőbetű  a legnagyobb  méltóságot  jelenti, 
amelyre  csak  egyházi  fejedelmek,  országnagyok,  miniszterek  s a 
legkiválóbb  főrendek  és  honatyák  pályázhatnak. 

Ezt  a méltóságot  óhajtották  a magyarajkú  görög  katho- 
likusok  megszerezni  püspökeik  számára,  amidőn  római  zarándok- 
latukból azzal  az  édes  reménységgel  tértek  vissza  hazájukba, 
hogy  immár  az  ó-hítű  népek  tarka  nyelvmezejének  legifjabb  vi- 
rága, a magyar  liturgia  is  beilleszthető  lesz  a katholikus  anya- 
szentegyház  ornamentikájába. 

Minedenki  tudja,  hogy  a hívők  sorakozása  és  zarándoklata 
a kormány  minden  beavatkozása,  bátorítása  vagy  támogatása  nél- 
kül tisztán  egyháztársadalmi  úton  történt.  Történt  azért,  hogy 
abban  a tévkörben,  amelyet  egyfelől  a magyar  nyelvű  liturgikus 
gyakorlat  letiltása,  másfelől  pedig  a magyar  kormánynak  a tör- 
vényhozás előtt  tett  ama  kijelentése  okozott,  hogy  egy  új  görög 
katholikus  egyházmegye  fölállítását  a magyar  oltári  nyelv  szente- 
sítésének meg  kell  előznie:  a görög  katholikus  magyarság  két 
olyan  malomkő  közé  ne  kerüljön,  amely  léteiét  végpusztulással 
fenyegeti. 

A hívek  nyíltan  és  őszintén  bevallották  a római  Szentszék 
előtt  is,  hogy  fenyegetett  hitéletükön  kívül  őket  zarándokút jukon 
egyúttal  nemzeti  önfentartásuk  érdeke  is  vezette.  Most  tehát, 
amidőn  Rómából  azt  az  ígéretet  hozhatták  magukkal,  hogy  ügyü- 
ket az  Apostoli  Szék  újabb,  beható  megfontolás  tárgyává  fogja 

tenni,  a hívők  elérkezettnek  látták  az  időt  arra,  hogy  igénybe  ve- 
gyék a kormány  támogatását  is. 

Nem  kértek  egyebet,  mint  azt  a négy  betűt  zarándoklatunk 
egyházi  fővezére,  Vályi  János  eperjesi  püspök  számára.  Firczák 
Gyula  munkácsi  püspök  kitüntetése  már  ekkor,  a rutén  akció 
révén,  amúgy  is  szóban  volt  s csak  természetes,  ha  magyar  híveink 
elsőbbséget  kívántak  a római  zarándoklat  révén  nyújtandó  ki- 
tüntetés számára,  mint  amely  közvetlen  magyar  érdeket  szolgált. 

Igaz  ugyan,  hogy  a munkácsi  püspök  is  részt  vett  a római 
zarándoklatban  s ezért  a hívek  vele  szemben  is  hálát  éreztek,  de 
az  ő részvételének  értékét  nagyon  leszállította  az  a testvéresü- 
lési  ünnepély,  melyet  engedélyével  papnövendékei,  a Rómában 
tanuló  gácsországi  rutén  papnövendékekkel  tartottak.  Ebben 
mindenki  tüntetést  látott  a magyar  liturgia  ellen,  mely  könnyen 
kompromittálhatta  volna  a zarándoklat  magyar  jellegét,  ha 
Vályinak  nem  sikerült  volna  e magyar  jelleget  napnál  világosab- 
ban kidomborítani  az  által,  hogy  Rampolla  államtitkár  tilalma  és 
gróf  Revertera  nagykövet  tanácsa  ellenére,  a magyar  liturgia 
ügyét,  mint  igazságosat,  az  összes  zarándokok  jelenlétében  és 
mindkét  egyházmegye  nevében,  beajánlotta  a pápának. 

Ez,  sexes  phrase,  oly  hősies  eljárás  volt,  melyre  alig  szol- 
gáltunk rá  Vályinál,  mert  bárha  ő rangban  Í0  évvel  megelőzte 
Firczákot,  mi  mégis  első  sorban  utóbbit  kértük  fel  a fővezetésre 
s csak  a tőle  kapott  kosár  után  fordultunk  Vályihoz.  Vályi  pedig 
minden  érzékenység  félretételével  teljesítette  kérésünket  s ennek 
köszönhetjük  azt  is,  hogy  a munkácsi  püspök  még  sem  maradt  el 
a zarándoklatról,  hanem  szintén  velünk  jött. 

A híveket  azonban  és  kö vet j ükét  a V.  B.  T.  T.  ügyben  nem 
puszta  személyes  célzatok  vezették,  hanem  Vályi  kitüntetésével 
két  fontos  tárgyi  céljuk  volt.  Egyfelől  ugyanis  a nemzetiségi  sajtó 
tüntetéseit  egy  ily,  a korona  legfőbb  elismerésében  rejlő  intelem- 
mel óhajtottuk  ellensúlyozni,  másfelől  pedig  bizton  számítottak 
arra,  hogy  az  általuk  megteremtett  alkalmat  a kormány  nem 
fogja  elszalasztani  és  a diplomáciai  fonalat  a római  Kúriával  ké- 
sedelem nélkül  fölveendi.  Ennek  bevezetésére  pedig  semmi  se 
látszott  alkalmasabbnak,  mint  a két  püspök  bátor  és  eredményes 
föllépésének  ilyen  eklatáns  módon  való  elismerése. 

Megbízták  tehát  a hívek  zarándoklatuk  világi  vezetőjét, 
hogy  mint  követjük,  ebbeli  óhajtásukat  a kormánynál  tolmácsolja. 

Nagy  dolog  azonban  ez  a V.  B.  T.  T.  De  főleg  nagy  akkor. 


amikor  gör.  katli.  püspökökről  van  szó,  akiket  — mint  hajda- 
nában a határszéli  várkapitányokat  — rendszerint  az  a gyanú 
környékezi,  hogy  az  ellenséggel  cimboráinak.  Ez  a gyanú  okozza, 
hogy  a gör.  kath.  püspökök  kitüntetése  ritkán  esik  meg  olyan 
hosszadalmas  inquizitórius  eljárás  nélkül,  mint  aminő  az  egyház- 
ban a szentté  avatást  szokta  megelőzni.  Ámde  a hívők  abban  a 
meggyőződésben  voltak,  hogy  eredményes  római  zarándoklatuk- 
kal sikerült  ezt  a — közvetve  rájuk  is  nehezedő,  őket  is  méltat- 
lanúl  terhelő  — középkori  előitéletet  kiirtani.  Remélték  tehát, 
hogy  jelen  esetben  ez  a hosszadalmas  inquizitórius  eljárás  annál 
inkább  el  fog  maradni,  mert  Vályi  magával  hozta  Rómából  a 
hősiességnek  azt  az  attribútumát  is,  amely  még  az  egyházban  is 
meggyorsítja  a szentté  avatás  procedúráját.  Magával  hozta  ezt 
az  attribútumát  az  által,  hogy  mint  egykor  a határszéli  kapitá- 
nyok a fényes  Porta  nagyvezérével,  úgy  ő is  dicsőséggel  szembe 
szállott  a római  Kúria  hatalmas  államtitkárával,  a hármas  szövet- 
ség nagy  ellenségével,  Rampolíával,  ami  talán  az  első  eset  volt, 
hogy  ez  a dicsvágyó  bíboros  vereséget  szenvedett  XIIL  Leó  pápa 
előtt,  kinek  trónjára  vágyott. 

Mindezek  ellenére  a követ  tisztán  látta,  hogy  a politikai 
helyzet  küldetésének  nem  kedvez.  Ha  Bánffy  Dezső,  aki  mint 
kormányelnök,  a képviselőházban  a már  említett  kijelentést  tette, 
továbbra  is  kormányon  marad,  kétségtelenül  a legmelegebben  föl- 
karolta volna  ügyünket,  mert  szűkebb  hazájából,  az  erdélyi  ré- 
szekből ismerte  egyházunk  ügyeit.  Különösen  pedig  jól  ismerte 
azt  a hatást,  amelyet  a gör.  kath.  és  a gör.-keleti  egyházakban  a 
templomi  nyelv  a nép  faj  tudatára,  esetleg  ennek  a tudatnak  meg- 
szüntetésére, avagy  megváltoztatására  is  gyakorolhat. 

Bánffy  azonban  időközben  megbukott  s helyette  a kormány- 
elnöki polcot  hazánk  egyik  legkitűnőbb  államférfia.  Széli  Kál- 
mán foglalta  el,  aki  azonban,  mint  dunántúli,  viszonyainkat  nem 
ismerte  s ennélfogva  hajlandó  volt  egész  mozgalmunkat  tisztán 
felekezeti  irányúnak  tekinteni.  De  különben  is  Széli,  habár  ez 
időben  még  mézes  heteit  élte  a kormányon,  mint  óvatos  állam- 
férfiú,  úgyszólván  minden  idejét  arra  fordította,  hogy  a Bánffy 
alatt  kiütött  obstrukció  újból  való  kitörésének  elejét  vegye.  Hoz- 
zájárult, hogy  dekadens  szabadelvű  kormánypártban  túlsúlyra 
jutottak  azok  az  elemek,  amelyeknek  a magyar  liturgia  csak  arra 
volt  jó,  hogy  a közvéleményt  folytonosan  Róma  ellen  ingereljék. 

Wlassits  Gyula  kultuszminiszter  tagja  volt  ugyan  a Bánffy- 

kormánynak  is  és  így  kétségtelenül  része  volt  a Bánffy  kormány- 
elnöki kijelentésében,  de  mint  szintén  dunántúlinak,  hasonlóképen 
kevés  érzéke  volt  a mi  ügyeink  iránt.  Ezt  eléggé  érthetően  tanú- 
sította pl.  azzal,  hogy  a gör.  kath.  magyarok  országos  bizottságá- 
nak megalakulása  és  a római  zarándoklat  közt  lefolyt  majdnem 
két  évi  idő  alatt,  elnökünket  egyetlen  egyszer  sem  hivatta,  hogy 
magát  ügyeink  felől  tájékoztassa.  Ezenfelül  ő valószínűleg  már 
meg  is  únhatta  a sok  udvarlást,  amelyet  Rómának  a szabadelvű 
kormányzat  iránt  táplált  bizalmatlanságával  szemben,  a püspöki 
kinevezések  és  a Magyarországot  megillető,  de  hosszú  ideig  füg- 
gőben tartott  bíborost  kalap  kényes  dolgaiban  a bécsi  pápai  nun- 
ciusnál  tenni  volt  kénytelen. 

Mindezekkel  számolva,  követünk  szükségesnek  tartotta, 
hogy  magának  egy,  a mi  ügyeink  iránt  mindenkor  jóindulattal  vi- 
seltető kiváló  férfiúnak,  a kormányelnök  jobbkéztöl  való  bizalma- 
sának, Horánszky  Nándornak  támogatását  biztosítsa.  Csak  így 
fölkészülve  tette  meg  első  látogatásait  a kormányelnöknél  és  a 
kultuszminiszternél . 

Már  első  lépéseinél,  bár  az  eszmét  úgy  a kormányelnök, 
mint  a kultuszminiszter  előzékenyen  fogadták,  megérezte,  hogy 
a dolog  nem  fog  símán  menni.  Megérezte  ezt  abból,  mert  mind- 
két helyen  célzás  történt  arra,  hogy  a kitüntetések  eddigi  rend- 
szere szerint  a gör.  kath.  püspökök  a ref.  szuperintendensekkel 
voltak  egy  kategóriában  (?),  s ilyen  nagy  reform  (í)  megvaló- 
sításánál számolni  kell  a róm.  kath.  egyházfők  érzékenységével. 

Különösen  Wlassits  már  anynyira  kibékültnek  látszott  azzal 
a kosárral,  amelyet  Rómából  az  1896.  évi  pápai  tilalom  ellen 
való  remonstrációjára  kapott,  hogy  alig  tudta  eltitkolni  követünk 
előtt:  mennyire  fázik  attól,  hogy  most  a magyar  liturgia  kényes 
ügye  megint  a nyakába  szakadjon.  (Egy  későbbi  alkalommal, 
amikor  épen  a két  püspök  kitüntetésének  késleltetése  miatt  az 
ügyek  nagyon  összekúszálódtak,  meg  is  mondta  egész  nyiltan  kö- 
vetünknek, hogy  tőle  senki  se  várhatja,  hogy  egyéb  fontos  teen- 
dői mellett  annyi  időt  szenteljen  a magyar  liturgiának.) 

A kormányelnök  éppen  egy  meghitt  ellenzéki  képviselővel 
tárgyalt,  amikor  követünk  nála  jelentkezett.  Ezt  a követ  rossz 
előjelnek  vette,  mert  a meghitt  ellenzéki  képviselő  nem  volt  más, 
mint  Barta  Ödön,  a felvidéki  (beregi)  választókerület  ország- 
gyűlési  képviselője,  kit  a gör.  kath.  magyarság  köreiben  már  rég- 
óta hegyvidéki  népünk  György  Endréjének  neveztek.  A követnek 


IBI 


'o  85 


jó  sokáig  kellett  várakoznia,  míg  bejuthatott  s az  alatt  ideje  volt 
jól  átgondolni  a helyzetet.  Milyen  kár  — így  kezdett  elmélkedni, 

— hogy  e két  eszes  ember:  egyik  mint  a magyar,  másik  mint  a 
szláv  ajkú  görög  katholikusok  bizalmi  f érfia,  nem  egy  időben  lép- 

- tek  akcióba,  ők  akadály  nélkül  frigyet  köthettek  volna  egymás- 
sal és  hasznos  szolgálatokat  tehettek  volna  mindkét  résznek. 
Vagy  ha  nem,  akkor  a mesebeli  oroszlánok  módjára  kölcsönösen 

— hogy  is  mondjam?  — paralizálták  volna  egymást  s ez  által 
tért  adtak  volna  annak,  hogy  papságunk  s népünk  jobban  meg- 
becsülje saját  világi  intelligentiájának  vezető  elemeit. 

György  Endre  önként  visszalépett,  amikor  látta,  hogy  a ma- 
gyar ajkú  görög  katholikusok  ügyeit  hivatott  emberek  veszik  ke- 
zükbe s követünk  érezte,  hogy  a másikkal  vagy  meg  kell  mérkőz- 
nie, vagy  pedig  frigyre  lépnie.  Egy  pillanatig  hajlott  is  az  utób- 
bira, de  meggondolta  a dolgot,  s inkább  a mérkőzésre  szánta  el 
magát.  Nem  csak  azért,  mivel  különben  megsértette  volna  Ho- 
ránszkyt,  akivel  már  szövetkezett,  hanem  azért  is,  mert  ha  már  a 
„kálomista*'  György  Endrét  annyiszor  a szemünk  közé  vágták: 
mit  mondtak  volna  még  akkor,  ha  egy  oly  férfival  csinál  közös 
ügyet,  aki  még  csak  nem  is  „keresztyén** ? ! 

Ilyeténképpen  elmélkedett  követünk,  amíg  bejuthatott  Széli 
Kálmánhoz,  akitől  sok  bíztatással  ugyan,  de  a már  említett  cél- 
zás miatt  mégis  nyugtalanul  jött  ki. 

Az  idő  haladt,  s hogy  ez  alatt  követünk  mi  mindent  köve- 
tett el  az  ügy  gyorsítására:  azt  csak  Horánszky  tudná  megmon- 
dani, ha  még  élne  e nagyszívű  és  nagytehetségű  államférfiú,  akit 
tragikus  halála  nemes  ambitióinak  magaslatán  ragadt  el  tőlünk. 
Sajnos,  még  az  ő támogatása  sem  volt  elegendő  arra,  hogy  a szo- 
kásos inquisitorius  eljárást  kikerüljük. 

Az  inquisitio  nagyon  sokáig  eltartott.  Kevés  szivárgott  ki 
belőle,  de  el  lehet  gondolni,  hogy  a kulisszák  mögött  felkavartak 
mindent,  ami  felkavarható  volt. 

Szemfényvesztésnek  igyekeztek  föltüntetni  a zarándokla- 
tot s azt  állították,  hogy  a püspökök  a magyar  otári  nyelv  szen- 
tesítését kérelmező  emlékirat  helyett  csak  egy  díszalbumot  nyúj- 
tottak át  a pápnak,  amelynek  borítékán  nem  Roskovits  Ignác 
Patrona  Hungáriáé- je,  hanem  a szentpétervári  Kazán  templom 
„Bogorodica**  képének  másolata  díszelgett. 

Hánytorgatták  a „graeca  fides“  alakoskodását  és  kétszínű- 
ségét is,  mert  — úgymond  — igaz  ugyan,  hogy  a pápától  a ma- 

gyár  oltári  nyelv  szentesítését  kérték,  de  egyidejűleg  pánszláv 
ünnepélyt  is  rendeztek  valamelyik  római  szemináriumban. 

Lekicsinylették  a zarándoklatot,  mert  állítólag  egy  pápai 
cerimóniárius  lepisszegte^)  a két  püspököt,  mikor  ezek  a pápa 
előtt  a magyar  liturgiát  szóba  hozták,  A képviselőház  valame- 
lyik bizottságában  pedig  annak  egy  ismeretes  szabadkőműves 
tagja,  oláh  hírlapok  nyomán,  éppenséggel  ' fiaszkó-wá.  fújta  fel 
ezt  az  állítólagos  pisszegést  anélkül,  hogy  a kormány  részéről  el- 
lentmondás történt  volna. 

Az  egyik  püspök  ellen  az  volt  a kifogás,  hogy  a felekezeti 
iskolákhoz  való  makacs  ragaszkodásával  útjában  áll  a magyaro- 
sodásnak, a másik  ellen  pedig,  hogy  az  értéktelen  felekezeti  isko- 
lák átengedése  által  pénzügyileg  becsapta  az  államot. 

Nem  hiányzott  a megkísértés  sem,  hogy  a zarándoklat  vi- 
lági vezetőjének  kitüntetése  jobban  megfelelne  a hívek  által 
óhajtott  tüntetés  céljának. 

Mindezt  az  ellenvetést,  gyanúsítást,  hazudozást,  megkísér- 
tést  nem  volt  nehéz  leküzdeni;  de  a követet  nem  csalta  meg 
előérzete,  hogy  a legnehezebb  küzdelmet  a hegyvidék  György 
Endréjével  és  a honfoglalókkal  lesz  kénytelen  megküzdeni. 

Sajnos,  a kormány  elmulasztotta  idejében  gondoskodni  ar- 
ról, hogy  a hegyvidéki  akció  ellentétbe  ne  jöjjön  a gör,  kath,  ma- 
gyarság érdekeivel,  A dekadens  szabadelvű  politikának  vívmá- 
nyokra volt  szüksége.  És  hogy  ez  meglegyen,  a „honfoglalók*) ** 
olyan  indiánusi  lármát  csaptak  a hegyvidéki  akcióval,  a hozzá 
fűzött  tömeges  magyarosítás  gondolatával  és  a millenáris  év  má- 
sodik honfoglalásának  hangzatos  frázisával,  hogy  ezáltal  mester- 
ségesen felidéztek  bizonyos,  részint  felekezeti,  részint  pedig  faj- 
beli féltékenységet,  amely  aztán,  az  éppen  kapóra  jött  1896,  évi 
pápai  tilalom  által  is  támogatva,  áldozatul  követelte  saját  alko- 
tásainak egyik  legnemesebb  gyümölcsét:  a magyar  liturgiát. 

Viszont  tért  kezdett  hódítani  az  az  álokoskodás,  hogy  ha  a 
kereszt  három  felírásának  a kereszténységből  ma  már  teljesen 
kipusztult  harmadik  nyelve  nem  áll  útjában  annak,  hogy  Barta 

*)  A zarándoklatról  kiadott  hivatalos  Emlékkönyv  megczáfolja  ezt  az 
állítólagos  történeti  pisszegést.  Csak  annyi  történt,  hogy  mikor  Vályi  püs- 
pök úr  a Szentatyának  magántitkára  által  küldött  üzenetét  bejelentette  a 
szolgálattévő  czerimoniáriusnak,  ez  magát  Rampolla  utasításához  tartva,  a 
püspököt  olaszul  „no,  no“  szavakkal  igyekezett  leinteni,  ezzel  azonban 

Vályi  nem  törődött.  Petronius. 

Ödön  és  hiísorsosai  jó  magyarok  legyenek;  és  ha  az  egyházi  tu- 
dósok által  a kihalt  nyelvek  közé  sorozott  ó-szláv  templomi  nyelv 
nem  akadályozta  azt,  hogy  a magyar  hazafiság  és  a magyar  kul- 
túra a Kárpátok  bérceinek  legszélső  szorosáig  elhatoljon:  ugyan 
mi  veszély  rejlhetik  abban,  ha  viszont  ez  a kihaltnak  mondott,  de 
valójában  mégis  élő  egyházi  nyelv  és  — annak  révén  — az  élő 
oláh  nyelv  is,  elterjeszti  a szláv  és  román  íajtudatot  egész  Hajdú- 
dorogig,  Debrecenig  és  Budapestig?! 

Afféle  csekélységekkel,  mint  hitélet  és  önvédelem,  a szabad- 
elvű politika  bizony  nem  igen  törődött.  így  történt,  hogy  a nem- 
zeti politikát  háttérbe  szorította  a pártpolitika  s ez  utóbbi  elsőbb- 
séget követelt  a rutén  actio  révén  való  kitüntetésnek. 

A követ  megkísérelte  ezt  a fordulatot  egy  a kultuszminisz- 
ternek átnyújtott  ^ bizalmas  természetű  Írásbeli  előterjesztéssel 
ellensúlyozni.  Ebben  kimutatta,  hogy  a magyar  templomi  nyelv 
visszaszorítására  irányúló  közvetlen  lépések  a római  zarándok- 
lat óta  szünetelnek  ugyan,  de  e helyett  a munkácsi  egyházme- 
gyében, a rutén  actio  népszerűségének  fedezete  alatt  oly  szigorú 
rendszabályok  léptek  életbe,  melyek  gyökerében  megtámadnák 
liturgikus  gyakorlatunkat.  Ilyennek  tekintettük  különösen  az 
ungvári  seminariumba  behozott  uj  nevelési  irányt,  a mely  lelki- 
ismereti  kérdést  csinált  a magyar  nyelv  templomi  használatából, 
továbbá  azt  a rendszabályt,  mely  a ruténul  nem  tudó  ifjakat  ki- 
zárta a papnövendékí  pályázatokból,  legfőkép  pedig  azt,  mely 
a rutén  nyelv  tanítását  magyar  egyházközségeink  népiskoláiban 
is  kötelezővé  tette.  Kifejtette  az  előterjesztés  azt  is,  hogy  végze- 
tes következményekkel  járhatna,  ha  megvalósulna  az  a terv,  mi- 
szerint évenkint  2 — 4 papnövendék  a gácsországi  rutének  római 
seminariumában  nyerne  hitoktatást. 

A kultuszminisztert  arra  kérte,  hogy  e bizalmas  előterjesz- 
tés anyagát  a két  püspök  és  elnöki  tanácsunk  nehány  tagjának 
meghívásával  ugyancsak  bizalmas  jellegű  értekezleten  tárgyal- 
tassa. A miniszter  azonban  nem  teljesítette  kívánságát  és  a bizal- 
mas előterjesztés  belefult  az  aktaszerü  tárgyalás  tengerébe. 

Hogy  tehát  az  általa  elvállalt  megbízásnak  és  e megbízás 
közvetett  céljainak  nagyobb  súlyt  és  nyomatékot  adjanak:  a hí- 
vek, egy  díszes  kiállítású  pásztorbot  felajánlásával,  tüntető  me- 
netet rendeztek  Eperjesre,  Vályi  püspökhöz. 

A tüntetés  természetesen  nem  Ungvárnak,  hanem  a kor- 
mánynak szólt,  amely  a két  püspök  között  a mérleget  anynyíra 

az  egyik  oldalra  engedte  billenni,  hogy  követünk,  még  a kimarad- 
hatlan  félremagyarázás  kockáztatásával  is,  kénytelen  volt  egész 
egyéniségét  a másik  serpenyőbe  vetni.  Ez  kissé  megakasztotta  a 
dolgot  s Széli  még  sokáig  ingadozott,  de  az  obstrukció  újból  ki- 
tört s ez  által  a honfoglalók  s különösen  a meghitt  ellenzéki  kép- 
viselőnek hatalma  a tetőpontra  hágott.  Szavát  vette  a kormány- 
elnöknek, hogy  a rutén  actió  révén  szorgalmazott  kitüntetés,  — 
nem  V.  B.  T.  T.,  hanem  valamely  magas  rendjel  — legközelebb 
meg  fog  történni. 

Futótűz  gyanánt  terjedt  el  ennek  a híre  a két  egyházme- 
gyében s már  a napot  is  tudtuk,  amelyen  a kitüntetés  meg  fog 
jelenni  a hivatalos  lapban. 

Követünk  általános  sajnálkozás  és  káröröm  közt  a kapitu- 
láció szélén  szállott.  Látta,  hogy  a halál  ellen  nincs  orvosság  s 
„Az  ó-hitű  magyarság  veszedelme*  cím  alatt  megírta  testamen- 
tumát, hogy  legalább  az  utókor  ítéljen  közte  és  a honmentők 
közt.  Mielőtt  azonban  ezt  a végszózatát  közrebocsátotta  volna, 
még  egy  végső  erőlködést  tett  és  gróf  Apponyi  Alberthez  fordúlt 
segítségért.  A helyzet  anynyira  válságos  volt,  hogy  ezt  a lépést 
már  reménytelenül,  csak  lelkiismeretének  megnyugtatására  tette. 

De  csoda  történt. 

Apponyi  segítsége  erősebb  volt  az  obstrukciónál  s megtör- 
tént az  a szokatlan  eset,  hogy  a kormányelnök  megtartotta  ugyan 
adott  szavát,  de  engedte  magát  leszavaztatni  a miniszterta- 
nács által. 

Ez  által  a dráma  befejezéshez  jutott  s néhány  hét  múlva 
a hivatalos  hírlap  hangosan  hirdette,  hogy  a Felség  mindkét  püs- 
pökünket a V.  B.  T.  T.  méltósággal  tüntette  ki. 

A siralmas  politikai  háttér  nagy  drámája  szintén  nem  hú- 
zódhatott már  sokáig.  A meghitt  újságírók  és  ellenzéki  képvise- 
lők nem  mentették  meg  Széli  Kálmánt  az  obstrukció  gyilkos  fegy- 
verétől, amelyet  ő — egy  hírlapi  közlés  szerint  — nem  minden 
alap  nélkül  — a mohácsi  vészhez  hasonlított. 

Wlassits  szerencsésen  kimenekült  a magyar  liturgia  Scyllá- 
jából,  de  mint  ex-miniszter,  beleesett  a magyar  vezényszó  Cha- 
rybdiszébe  és  úgy  látszik,  hogy  jól  érzi  magát  benne. 

Ismeretes  a kitüntetéseknek  az  a psychologiája,  hogy  ma- 
guk a kitüntetettek  mindig  a legkevésbbé  megelégedettek.  Ez  itt 
is  megismétlődött.  A püspökök  hűvösebben  vették  a dolgot,  mint 
híveik.  Firczák  egy  Budáról  keltezett  chiffrírozott  sürgönyből 


tudta  meg,  hogy  korábbra  tervezett  kitüntetését  a követ  akadá- 
lyozta meg  s ez  keserű  nyomokat  hagyott  hátra  a szívében,  de 
azért  még  sem  hiszem,  hogy  többre  becsülte  volna  a korábbi 
kevesebbet,  mint  a későbbi  többet,  Vályi  pedig  jobban  szerette 
volna,  ha  a V,  B.  T.  T.  méltóság  helyett,  alakulóban  volt  buda- 
pesti parochiánkat  kapta  volna  jutalmul  és  még  most  is  duzzog 
a követre,  hogy  nem  így  történt. 

Maga  a követ  halálra  fáradtan  vonult  vissza  a V.  B.  T,  T. 
küzdelemből,  mely  reá  és  az  ügyre  nézve  súlyos  vereséggel  vég- 
ződött. Különben  is  olyan  későn  jöttek  e kitüntetések,  hogy  már 
mindenki  megfeledkezett  arról,  amiért  ő fáradozott. 

így  történt,  hogy  a hívők  zarándoklata  által  fölszabadított 
út  mai  napig  ís  nyitva  áll  Róma  felé.  S talán  még  egykor  pirulni 
fog  a magyar  géniusz,  hogy  volt  Magyarországon  olyan  siralmas 
időszak,  amikor  a magát  nemzetinek  nevező  kormány  sajnálta  a 
létéért  küzdő  görög  katholikus  magyarságtól  azt  a négy  kezdő- 
betűt, amely  legjobb  egyengető je  lett  volna  az  útnak  Róma  felé, 
vagy  legalább  sok  bajnak  és  félreértésnek  vehette  volna  elejét, 
ha  idejében  megörvendeztettek  volna  vele  bennünket. 


A hegyvidéki  akció  és  a magyar  liturgia^ 

= Magyar  Világ  1906.  31.  sz. 

Vinitius  álnév  alatt.  = 

Az  országos  bizottság  elnöke  mindenkor  élénken  fájlalta, 
hogy  őt,  mint  pár  excellence  közgazdasági  hívatású  embert,  nem 
vonták  be  a hegyvidéki  akció  mozgalmába.  Egyfelől,  mint  a ke- 
reskedelmi minisztérium  vasúti  szakosztályának  volt  főnöke,  ké- 
sőbb pedig,  mint  a Pesti  magyar  kereskedelmi  bank  igazgatója 
és  a Magyar  h.  é,  vasutak  r.  t.  ügyvivő  alelnöke,  talán  jó  szolgá- 
latokat tehetett  volna  az  ügynek.  Másfelől  pedig  úgy  fogta  föl  a 
dolgot,  hogy  az  ő közreműködése  méltó  revanche  lett  volna  azért, 
mivelhogy  viszont  az  általa  megindított  liturgikus  mozgalomhoz 
egyházmegyéinknek  nemcsak  magyar,  hanem  orosz  és  tót  szár- 
mazású intelligentiája  is  csatlakozott. 

Mikor  az  országos  bizottság  végleg  megalakult,  ezáltal  meg- 
találta a jogcímet  arra,  hogy  a tolakodás  vádja  nélkül  felajánl- 
hassa közreműködését,  ezt  illetékes  helyen  meg  is  tette  s nem  az 
ő hibája,  hogy  az  ajánlatot  nem  vették  igénybe. 

Mindazonáltal  ő a hivatalos  akció  keretén  kívül  sem  mu- 
lasztotta el  megtenni  anynyit,  amenynyit  erre  a célra  a maga 
hatáskörében  tehetett.  Még  a minisztériumban  volt,  amikor  a 
dorogiak  bizalmi  emberével,  György  Endrével  kieszelte  az  úgy- 
nevezett „szabványszerződést**,  a vicinális  vasutaknak  ezt  a leg- 
erősebb oszlopát,  melynek  segítségével  azóta  rengeteg  h.  é.  vasút 
kiépült,  de  legelsőnek  Hajdúdorog  kapta  meg  az  ő debrecen — 
hajdúnánási  vasút j át.  A kereskedelmi  bankba  való  átlépése  után 
Nagypeleskére  gondolt  először,  mert  tisztelet  és  becsület  a 
hajdúdorogi  ősöknek,  de  családi  hagyományaink  szerint  a gör. 

kath.  magyar  intelligentiának  ősalakja  mégis  csak  a peleskei  nó- 
tárius volt,  akinek  Gvadányi  által  megörökített  mókáit  nincs  ok 
szégyelnünk.  így  jött  létre  a szatmár-fehérgyarmati  vasút.  Ezek 
után  a hegyvidékre,  nevezetesen  pedig  az  Ung-  és  Borzsa-völ- 
gyére  irányozta  figyelmét. 

Évekig  foglalkozott  az  ungvölgyi  vasút  meghoszszabbításá- 
nak  tervével  és  része  van  abban,  hogy  ez  a vonalmeghoszszabbí- 
tás,  mint  államvasúti  vonal,  később  csakugyan  kiépült.  Legfőbb 
büszkesége  azonban  hazafelé  a borzsavölgyi  vasút,  mert  ennek 
lakossága  túlnyomóan  görög  katholikus,  nagy  többségében  szláv 
ajkú  ugyan,  de  a völgy  délkeleti  részeiben  már  magyar  egyház- 
községeink  is  vannak.  így  tehát  ez  a vasút  úgyszólván  öszsze- 
kötő  kapcsot  fog  nyújtani  szláv  ajkú  népünk  és  a görög  katho- 
likus magyarság  közt. 

Az  első  perctől  kezdve  felismerte,  hogy  a vasút  létesítésé- 
vel Barta  Ödönnek,  a rutén  actio  egyik  oszlopos  tagjának  közre- 
működése nélkül  nem  boldogúlhat.  Negyvennyolcas  létére,  a par- 
lamentáris obstructio  halálos  nyavalyájába  esett  hatvanhetes  kor- 
mányoknak ő volt  a kezelőorvosa.  Mint  ilyen,  végzetes  szerepet 
játszott  abban  a küzdelemben,  melyet  Petroniusnak  ép  most  meg- 
jelent V.  B.  T.  T.  cikkéből  ismer  az  olvasó. 

Javunkra  válik  azonban,  hogy  most  már  szláv  ajkú  hittest- 
véreink nem  hánytorgatják  nekünk  György  Endrét,  mert  ha  ő 
kálvinista  volt,  viszont  Barta,  az  ő bizalmi  emberük,  a keresztfa 
harmadik  felírásának  a kereszténységből  immár  kipusztult  tem- 
plomi nyelvére  esküdött. 

Országos  bizottságunk  elnöke,  ebben  a minőségében,  nem 
fogadhatta  el  sem  a György  Endre,  sem  a Barta  Ödön  szövetsé- 
gét, de  mint  vasutas  habozás  nélkül  szövetkezhetett  mind  a 
kettővel. 

Kemény  dió  volt  ez  a borzsavölgyi  vasút,  mert  első  nagy- 
szabású kísérlet  akart  lenni  egy  új  vasúti  tipus,  az  olcsó  gazda- 
sági vasutak  rendszerének  megalapozására.  Mint  ilyennek,  a 
gyermekbetegségek  egész  sorozatán  kellett  átgázolnia.  De  a kies 
Borzsa- völgy  ének  50.000  lélekszámot  meghaladó,  jobbára  görög 
katholikus  népe  olyan  vasut-tipus  birtokához  jut  általa,  mely  a 
maga  nagy  kereskedelmi  mozgékonyságával  pezsgő  gazdasági 
életet  fog  teremteni  népünk  közt,  áldás  lesz  a vidékre  és  innen 
kiindúlva,  meglehet,  hogy  országszerte  is  hódításokat  fog  tenni. 

Az  országos  bizottság  elnöke,  bankigazgatói  minőségében. 

annál  készségesebben  vállalkozott  ezen  új  vasúti  típus  megterem- 
tésére, mert  ez  által  gyermekkori  emlékeinek  pihenő  helyét, 
Salánkot  is  vasúthoz  juttathatta, 

Boldogúlt  atyja  30  évig  paposkodott  Salánkon  és  az  ottani 
temetőben  fekvő  sírhantjának  is  jutott  egy  kis  szerep  liturgikus 
mozgalmunkban. 

A dolog  úgy  történt,  hogy  a rajta  fekvő  sírkereszt  az  orosz 
I.  H.  Uj.  L-nek  (latin  I.  N.  R.  I.-nek)  megfelelő  N.  J.  Zs.  K.  fel- 
írással van  ellátva  s felszentelése  éppen  az  1896.  évi  pápai  tilal- 
mat követő  átmeneti  időbe  esett,  amikor  is  méltán  sértette  a fiúi 
kegyeletet,  hogy  boldogult  atyjának,  mint  a magyar  liturgia  egyik 
előharcosának  emlékét  már  csak  orosz  nyelven  lehetett  megál- 
dani. A fiúi  kegyeletnek  ez  a sérelme  volt  egyik  rúgó  ja  annak, 
hogy  vállalkozott  az  országos  bizottság  megalakítására. 

1896.  óta  a hegyvidéki  actio  és  a magyar  liturgia,  mint  két 
ellentétes  elem  állott  szemközt  egymással  s most  ezekhez  a bor- 
zsavölgyi  vasút  kiépítése  által  a Bolha — Beregszász,  illetőleg 
Bolha — Nagyszöllős  között  húzódó  vasút,  mint  harmadik  elem, 
azért  csatlakozik,  hogy  részint  gazdasági,  részint  érzelmi  momen- 
tumok segítségével  kiegyenlíteni  igyekezzék  az  ellentéteket. 

A gazdasági  momentumot  és  az  érzelmi  momentumok  egyi- 
két már  említettük.  A másik  érzelmi  momentum  az,  hogy  a bor- 
zsavölgyi  vasút  Alsókar aszlót,  Firczák  Gyula  munkácsi  püspök 
gyermekkori  emlékeinek  tanyáját  is  bevonta  a vasúti  forgalomba. 

Vajha  a Borzsa  völgyének  e szép  emlékei  közelebb  hoznák 
egymáshoz  e két  férfiú  szívét  s ez  által  áldást  hoznának  mind- 
nyájunkra. 


Üj  honfoglalók. 

= Magyar  Világ  1906.  35.  sz. 

Petronius  álnév  alatt.  = 

Sorozatos  cikkeim  folyamán  többször  történt  utalás  az  új 
honfoglalókra.  Nem  hiszem  ugyan,  hogy  az  olvasó  ne  volna  tisz- 
tában e typussal,  mégis  szükségesnek  tartom  róluk  külön  meg- 
emlékezni. 

Mint  minden  politikai  typusnak,  úgy  ennek  is  a homályos 
ősidőkben  kell  keresni  eredetét,  helyesebben  szólva  a talajt, 
amelyből  kibukkant,  vagy  amelybe  belefészkelődött.  A történe- 
lem tanúsága  szerint  legelőször  a tatárjárást  követő  időkben  tör- 
tént, hogy  nemcsak  az  ősrégi  gyepüket  (az  ország  régi  határerő- 
sítő árokhányásait),  hanem  a kipusztult  magyarság  székhelyeit 
is  idegen  népfajok  lepték  el.  Ugyanez  történt  a török  dúlés  után 
is.  Az  osztrák  kényuralom  szintén  behozta  hozzánk  a cseheket, 
de  bukása  után  megint  visszavitte,  azonban  mégis  maradandó 
nyomokat  hagyott  hátra  azáltal,  hogy  külön  nemzetiségi  terüle- 
teket csinált  a régi  gyepükből  és  dezertumokból. 

Itt-ott  ezeknek  a nemzetiségi  területeknek  a régi  (posz- 
szeszszorok“  még  mindig  megadják  a „gyepü“  karakterét,  de  a 
legnagyobb  részre  az  új  honfoglalók  tették  rá  a kezüket,  még 
pedig  nem  királyi  donatio,  hanem  központi  (kormányi  vagy  párt- 
vezetőségi)  jelölés  alapján,  képviselői  mandátumok  formájában. 

Tulajdonképen  az  erdélyi  részekben  alakult  ki  ez  a typus, 
hol  a magyar  alkotmány  sáncaiba  bevett  oláhok  elhitték  Bécs- 
nek,  hogy  ők  egy  fiók  nemzetet  (nemzetiséget)  képeznek,  még 
pedig  azzal  a rendeltetéssel,  hogy  született  ellenségei  legyenek 
a magyarnak.  Ebből  aztán  ők  — hogy  a nyilt  hazaárulást  elkerül- 

jék  — azt  a kövtkeztetést  vonták  le,  hogy  legjobb,  ha  a passzív 
rezisztenciára  kárhoztatják  magukat.  Ezáltal  pedig  prédáivá  let- 
tek az  új  honfoglalóknak. 

Legújabban,  mintegy  tíz  év  óta,  ezek  az  új  honfogalalók  a 
mi  hegyvidékünket  fedezték  föl  alkalmas  vadászterületnek,  rá- 
fogva népünkre,  hogy  ez  is  csak  afféle  nemzetiség.  Azelőtt  ez  a 
nép  — mióta  bejutott  az  alkotmány  sáncaiba  — saját  belátása 
és  ízlése  szerint  választotta  meg  képviselőit  s bár  sajnos,  a mi 
intelligenciánkból  kevesen  vállalkoztak,  de  legalább  akik  vállal- 
koztak, azok  tényelg  be  is  jöttek  a képviselőházba.  Most  azon- 
ban elhitették  az  új  honfoglalók  a néppel,  hogy  míg  magyarul 
meg  nem  tanul,  addig  a régi  theokratiai  törzsrendszert  kell  kö- 
vetnie. Ne  törődjék  tehát  azzal,  hogy  ki  lesz  a képviselője,  ha- 
nem hallgasson  törzsfőnökeire,  akiktől  t.  i.  ezek  a honfoglalók 
könynyü  szerrel  megszerezhetni  vélték  a központ  által  nekik  Ítélt 
mandátumot,  papságunkkal  pedig  azt  igyekeztek  elhitetni,  hogy 
legjobb,  ha  nem  törődik  a saját  vérebeit  világi  intelligenciájával  s 
engedi  azt  — úgy  mint  eddig  — áttérni  a latin  rítusra,  vagy  a 
protestáns  vallásra,  mert  ezek  a drágalátosak  puszta  stréberség- 
ből  (?)  úgy  is  csak  galibákat  csinálnak  nekik  egyházi  ügyeikben. 

így  történt,  hogy  az  utóbbi  országgyűlésen  csaknem  telje- 
sen magunk  fajtájabeli  képviselők  nélkül  maradtunk. 

Kárunkra  volt  ez  nemcsak  nekünk,  hanem  az  országnak  is, 
mert  kézzel  foghatólag  magasabb  nemzeti  érdek  követeli  azt, 
hogy  úgy  a létéért  küzdő  gör.  katholikus  magyarság,  mint  a nem- 
zetiségi kialakulástól  irtózó,  magát  szívben-lélekben  magyarnak 
tekintő  szlávajkú  népünk,  saját  vérebeli  emberekkel  legyen  kép- 
viselve a nemzetgyűlésen.  Ezt  a nagy  nemzeti  igazságot  az  eddigi 
kormányok  nem  voltak  képesek  megérteni.  Nem  ám,  mert  nem 
engedték  az  Előjegyzettek. 

Hát  ez  miféle  bogár?  kérdi  a nyájas  olvasó. 

Nem  valami  új  typus,  kérem,  csak  egy  alsóbbrendű  válfaja 
a honfoglalóknak. 

A kiérdemült  honfoglalók  ugyanis  iskolát  csináltak  azáltal, 
hogy  magukévá  tették  népünknek  azt  az  ismeretes  mondását,  mi- 
szerint a politika  ne  megyéb,  mint  úri  huncutság.  Az  iskola  nőt- 
tön-nőtt  és  mint  rendesen,  túltermelés  lett  a vége  s az  iskolázott 
politikusok  túlnyomó  része  kénytelen  volt  beérni  azzal,  hogy  va- 
lamely, valamikor,  valahol  megüresedő  képviselői  állásra  — elő- 
jegyeztessék.  (Az  ilyen  tömeges  előjegyzésekre  a m.  kir.  állam- 

vasutaktól  vették  a példát,  ahol  a szegény  leendő  pénztári  ke- 
zelőnők ebből  élnek.) 

Főleg  az  Előjegyzettek  álltak  útjában  a mi  intelligenciánk- 
nak. Mert,  fájdalom,  a dekadens  szabadelvűpárt  és  kormánya  ab- 
, bán  a tévhitben  élt,  hogy  csakis  ezeknek  az  iskolázottaknak  kor- 
tespraktikája az,  ami  az  országot,  helyesebben  szólva  őket,  ki- 
ránthatja a hinárbóL 

Hiába  erőlködött  tehát  a legutóbbi  képviselőválasztásoknál 
országos  bizottságunk,  süket  fülekre  talált  a kormány  elnököknél, 
mert  hol  az  volt  a válasz,  hogy  poszszeszszoroknak  kell  elsőbb- 
séget adni,  hol  pedig  az,  hogy  az  illetők  szerezzenek  előbb  talajt 
maguknak  a választókerületekben.  Nem  volt  ez  egyéb  frázisnál, 
mert  hiszen  tudjuk,  hogy  a hivatalos  jelölés  olyan,  mint  pl.  (hogy 
megint  a vasutakról  vegyek  hasonlatot)  a vicinálisoknál  az  elő- 
munkálati engedély:  enélkül  sem  az  egyik,  sem  a másik  esetben 
nem  lehet  talajt  szerezni. 

Előhozakodtak  még  azzal  a kifogással  is,  hogy  „felekezeti** 
motívumoknak  nem  adhatnak  tért  a választásoknál. 

Ez  azonban  a mi  esetünkben  nagyon  is  nevetséges  kifogás 
volt  csak  és  könynyelmű  félreismerése  annak  a nagy  nemzeti  ér- 
deknek, melyet  föntebb  érintettünk.  Azt  azonban,  amit  titokban 
gondolt,  egyik  kormányelnök  sem  mondta  meg  őszintén,  hogy 
t.  i.  a választásoknak  faji  területek  szerint  való  organizációja 
könynyen  nemzetiségi  kialakulásokra  vezethet.  Pedig  vezetősé- 
günk, erre  az  ellenvetésre  számítva,  önként  azt  a kijelentést  tette 
előttünk,  hogy  reflektánsaink  nem  ^ ragaszkodnak  ehhez  vagy 
ahhoz  a kerülethez,  hanem  készséggel  elfogadnák  a jelölést  az 
ország  bármely  más  kerületeiben  is,  mert  fődolog,  hogy  intelli- 
genciánk az  országgyűlésben  kellőleg  képviselve  legyen,  nehogy 
— mint  eddig  történt  — a világ  és  a kormány  ezeket  a honfog- 
lalókat tekintse  szakértő  informátoroknak  a mi  ügyeinkben  is. 

Nézetem  szerint  a jövőre  is  ez  lesz  a helyes  álláspont. 
Eszünk  ágában  sincs  azt  praetendálni,  hogy  azok  a választóke- 
rületek, ahol  a mi  népünk  van  többségben,  saját  intelligenciánk 
számára  foglaltassanak  le.  Sőt  készséggel  engednénk  mi  tért 
ezekben  a kerületekben  akár  csak  a honfoglalóknak  is,  ha  viszont 
azok,  kik  erre  intelligenciánk  sorából  pályáznak,  másutt  kellő 
támogatásban  részesülnek.  Vannak  ugyanis  a honfoglalók  közt 
derék,  kipróbált  emberek,  akik  mintaképül  szolgálhatnak  fejlődő 
intelligenciánknak  a nép  körül  szerzett  érdemeik  által.  Mert  ha 

eddig  kereszteződtek  is  utaink,  anynyit  talán  mégis  szabad  re- 
mélni a nemzeti  irány  jelenlegi  hatalmas  lendületétől,  hogy  ez 
jövőre  máskép  lesz. 

Bízom  is  benne,  hogy  ezentúl  kormányaink  és  országos  párt- 
jaink jobban  fogják  méltatni  intelligenciánkat,  mert  ha  nem  is  a 
számarány,  de  arravalóság  tekintetében  bátran  fölveheti  a ver- 
senyt az  ország  többi  intelligenciájával.  Ha  pedig  hiú  volna  ez 
a reményem,  akkor  meg  azt  remélem,  hogy  a „segíts  magadon  és 
az  Isten  is  megsegít**  példabeszédet  követve,  a legközelebbi  vá- 
lasztások szervezettebb  állapotban  fognak  találni  bennünket.  Ab- 
ban a tudatban,  hogy  nálunk  új  honfoglalásra  szükség  nincsen, 
ez  esetben  a siker  biztos  kilátásával  képesek  leszünk  szembeszál- 
lani  az  új  honfoglalókkal. 

Ha  — amit  nem  hiszek  — kormányaink  jövőre  is  oly  keve- 
set törődnének  velünk,  mint  eddig,  akkor  ám  lássák,  hogy  mi 
lesz  ennek  a következménye?  Mindenesetre  az,  hogy  tömörülni 
fogunk,  még  pedig  hitem  szerint  ekkor  sem  nemzetiségi  alapon. 

Az  oláhok  példáját  sem  passziv  rezisztenciával,  sem  nem- 
zetiségi alapon  való  tömörüléssel  nem  fogjuk  követni,  hanem  egy 
másik,  a mi  viszonyainkra  sokkal  alkalmatosabb  példa  lebeg 
előttünk:  a lutheránusok  példája.  Egy  nagy  skeptikus  mondta 
egykor  azt,  hogy  ha  Isten  nem  volna,  akkor  csinálni  kellene,  hogy 
legyen.  Lassanként  azok  a hittesvéreink  is,  akik  eddig  a görög 
katholikus  magyarság  létezését  szerették  volna  letagadni,  be 
fogják  látni,  hogy  ha  gör.  kath.  magyarság  tényleg  nem  léteznék 
— aminthogy  szerencsére  létezik  — akkor  csinálni  kellene, 
hogy  legyen.  A vegyes  ajkú  lutheránusok  példáját  kell  követ- 
nünk, akik  közt,  habár  a magyar  elem  a kisebbséget  képezi, 
mégis  közös  akarattal  ennek  engedik  át  a vezérszerepet  és  oko- 
san, mert  úgy  az  államhatalommal  szemben,  mint  a közvélemény 
előtt  ez  az  elem  képes  a legtöbbet  kiküzdeni  az  — öszszesség 
javára. 

És  ezt  megszívlelhetnék  oláhajkú  hittestvéreink  is.  Beláthat- 
nák, hogy  nem  elég  a korona  főkegyúri  védelmére  támaszkodni, 
mert  a korona  az  ő főkegyúri  hatalmát  is  felelős  kormánya  útján 
gyakorolja,  ez  pedig  kénytelen  számolni  a magyar  nemzet  köz- 
véleményével és  az  országgyűlés  nemzeti  álláspontjával. 

Utalok  — csak  példakép  — a kongruára,"^)  melynek  fejte- 


) Lásd  A kongrua  és  az  oláhok  című  cikket. 


getésénél  akaratom  ellenére  is  keserű  hangot  voltam  kénytelen 
használni  az  oláhok  ellen,  mert  bizony  nem  tréfa  dolog  az,  hogy 
a balázsfalvi  egyházitartomány  politikai  magatartása  miatt  any- 
nyi  görög  és  latin  szertartású  lelkésznek  az  éhséggel  kell 
" küzdeni. 

A lutheránusok  példáját  ajánlom  hittestvéreim  figyelmébe. 
E példa  nyomdokán  haladva,  mindenesetre  könynyebben  fogunk 
megmérkőzhetni  a honfoglalókkal. 

Magyar  nyelv  a hadseregben  és  a görög 
katholíkus  egyházban* 

Intervicw. 

= Magyar  Világ  1906.  37.  sz. 

Vinitius  álnév  alatt.  = 


Mindig  sejtettem,  hogy  a magyar  vezényszó  és  a magyar 
liturgia  közt  valami  okozatos  összefüggés  létezik  ,vagy  éppen  az 
egyik  talán  még  riválisa  is  a másiknak. 

Óhajtottam  tehát  tisztán  látni  e kérdésben  s engedelmet 
kértem  a gör.  kath.  magyarok  országos  bizottságának  elnökétől, 
hogy  őt  e tárgyban  angol  módra  alaposan  kikérdezhessem, 

— Jól  van,  angol  barátom  — felelte  az  elnök  — jöjjön 
el  hozzám  holnap  délután  5 órakor  five  o clock  theára,  akkor  ren- 
delkezésére állok.  Úgyis  szükségét  érzem  annak,  hogy  valami  be- 
számolófélét nyújtsak,  mielőtt  az  országos  bizottság  legközelebbi 
nagygyűlését  öszszehívnánk. 

Pontosan  megjelentem  az  elnök  Nagy  János-utcai  villájá- 
ban. A verandán  már  készen  várt  reánk  a thea  és  én  — hogy 
időt  ne  veszítsünk  — nyomban  megkezdtem  a kikérdezést,  mely- 
nek eredményét  stenografiai  jegyzeteim  alapján  szóról  - szóra 
Íme,  itt  közlöm: 

Én:  Van-e  valami  igaz  abban,  hogy  a magyar  vezényszó  és 
a magyar  liturgia  közt  valamelyes  belső  kapcsolat  létezik? 

Elnök:  Valami  talán  van.  Mikor  a római  zarándoklatról 
hazatértem,  kiváncsi  voltam,  hogy  jött-e  valami  értesítés  gróf 
Rever  tér  a vatikáni  nagykövettől  zarándoklatunkról?  A külügy- 
minisztériumban nem  volt  bizalmas  ismerősöm,  elmentem  tehát 

a kabinetirodába,  melynek  egyik  későbbi  osztályfőnökével  — ak- 
kor még  csak  udvari  tanácsos  volt  — miniszteri  fogalmazó  ko- 
runkban a budai  kaszinóban  ismerkedtünk  meg  s jó  barátok  vol- 
tunk. Azonban  ő vagy  nem  tudott,  vagy  nem  akart  felvilágosí- 
tást adni  s nem  is  vállalkozott  arra,  hogy  utána  nézzen  a dolog- 
nak. Tőle  azonban  megtudtam,  hogy  engem  a Ballplatzon  (kül- 
ügyi palota)  amolyan  szenteskedő  rebellis-féle  embernek  néznek. 
Ebből  megértettem,  hogy  gróf  Revertera,  akinél  Rómában  két- 
szer tettem  látogatást,  miért  fogadott  engem  első  ízben  oly  édes- 
kés, másodízben  pedig  oly  fanyar  arccal?  Azéri:  mert  első  ízben 
— bajunk  lévén  a fogadtatás  miatt  — egy  kelepcébe  került,  ké- 
sőbb pedig  egy  abból  szerencsésen  kiszabadúlt  forradalmárt  lá- 
tott bennem. 

Gondolja  csak;  én  és  forradalmár!  Még  pedig  amolyan 
keresztes  vitéz!  Hát  hiszen  nem  tagadom,  hogy  egészben  véve 
konzervativ  közjogi  felfogásom  dacára,  bennem  is  van  egy  kis 
kuruc  vér,  de  az  igazat  megvallva,  én  sohasem  pályáztam  sem 
kuruc,  sem  semmiféle  más  politikai  szereplésre,  különösen  pedig 
nem  pályáztam  erre  a magyar  liturgia  zászlaja  alatt  s ezt  képes 
vagyok  igazolni  is,  ha  kell.  Igazolni  tudom  nevezetesen,  hogy 
csak  abban  a biztos  reményben  vállalkoztam  az  országos  bizott- 
ság elnöki  tisztére,  miszerint  missióm  a római  zarándoklattal 
véget  ér  s ennek  megtörténtével  püspökeink  és  a kormány  ve- 
szik kézbe  ügyünket,  én  pedig  viszszaadhatom  magamat  köz- 
gazdasági  hivatásomnak  és  családi  kötelességeimnek.  Munkácsi 
püspökünket  tartottuk  mindnyájan  a praedestinált  férfiúnak,  ki 
diadalra  fogja  vinni  ügyünket.  Mikor  megalakulásunk  alkalmá- 
val nála  tisztelegtünk  és  a tisztelgés  után  vele  négyszem  közt  ma- 
radtam, arra  kértem  a püspököt,  hogy  engem  csak  ideiglenes 
zászlótartójának  tekintsen,  mert  mihelyt  az  út  szabad  lesz,  lete- 
szem a zászlót  az  ő kezébe. 

Mindez  illúzió  volt,  s nem  az  én  hibám,  hogy  minden  más- 
ként történt.  Én  még  a Főrendiház  engem  anynyira  kitüntető 
jegyzői  tisztéről  is  kénytelen  voltam  lemondani,  hogy  elvállalt 
missiómnak  minél  több  időt  szentelhessek. 

De,  hogy  visszatérjek  a kérdésre:  a keleti  egyházak  törté- 
nete bizonyítja,  hogy  jelenlegi  egyháznyelveinknek  oltárra  jutása 
sehol  és  soha  sem  történt  meg  fejedelmeik  kezdeményezése 
vagy  legalább  hozzájárulása  nélkül,  ami  természetes  is,  mert 
minden  egyházi  nyelv,  mint  élő  jutott  az  oltárra,  már  pedig  az  élő 


nyelveknek  oltárra  jutása  még  egynyelvű  országokban  is  közel- 
ről érinti  az  állam  érdekeit.  A mi  esetünkben  az  Uralkodó  támo- 
gatása nélkül  annál  kevésbbé  lehet  sikerre  számítani,  mert  koro- 
nás Királyunk  egyúttal  Főkegyura  is  egyházunknak  s ezenkívül 
a hazánkban  fennálló  többnyelvűség  miatt  ügyünk  a nemzetiségi 
kérdéssel  is  összefüggésben  van. 

Köztudomású,  hogy  a múltban  az  uralkodóház  uniópoliti- 
kája, különösen  a gör.  kath.  egyházmegyék  felállítása  alkalmá- 
val nem  kedvezett  a magyarságnak;  amenynyiben  az  ó-hitű  ma- 
gyarokat úgy  osztották  be  az  egyházmegyékbe,  hogy  sehol  se  ké- 
pezzenek többséget.  A kényuralom  idejében  a bécsi  kormány 
csakugyan  mindent  elkövetett,  hogy  a kisebbséget  képező  magyar- 
ajkú híveknek  a nemzetiségi  többségek  által  való  felszívását  le- 
hetővé tegye. 

Az  alkotmány  helyreállítása  csak  keveset  változtatott  a 
helyzeten,  mert  a lábrakapott  egyházellenes  szellem  miatt  nem- 
zet és  kormány  nem  tudták  megérteni,  hogy  az  uniópolitikának 
magyar  nemzeti  irányban  való  folytatása  nagy  szolgálatot  te- 
hetne a magyar  államnak.  A hajdúdorogi  vikáriátus  felállítása 
volt  az  egyetlen  lépés,  mely  javunkra  történt,  ami,  ha  nem  moz- 
dította is  lényegesen  elő  ügyünket,  de  mindenesetre  fontos  ese- 
mény volt  anynyiban,  amenynyiben  jelenleg  uralkodó  koronás 
Királyunk  és  Főkegyurunk  atyai  jóakaratát  dokumentálta.  Abból 
azonban,  hogy  engem  a bécsi  külügyi  palotában  rebellisnek  néz- 
tek, mindenesetre  azt  kell  következtetnem,  hogy  a koronához 
közel  álló  bécsi  körökben  még  mindig  protezsálják  a nemzetisé- 
geket a magyarság  rovására,  ami  más  szóval  anynyit  jelent,  hogy 
bizonyos  bécsi  körök  a korona  viselőjének  nemcsak  hadúri,  ha- 
nem főpatronusi  jogköréből  is  fegyvert  szeretnének  kovácsolni 
a magyar  nemzeti  törekvések  ellen. 

Ha  tehát  képletes  szóbeszédnél  több  az,  hogy  a bécsi 
Burgban  van  egy  diófaszekrény,  melyben  a Hadúr  és  Főkegyúr 
rezervált  ügyeit  őrzik,  akkor  némi  valószínűséggel  lehet  követ- 
keztetni arra,  hogy  a magyar  vezényszó  és  a magyar  liturgia 
más-más  fiókban  ugyan,  de  közeli  szomszédságban  vannak  egy- 
mással. Enynyi  az,  amit  erre  a kérdésre  válaszolhatok. 

Én:  De  ha  így  áll  a dolog,  akkor  miért  nem  gondoskodott 
elnök  úr  arról,  hogy  az  országos  bizottság  akár  a római  zarán- 
doklat előtt,  akár  utána  a korona  elé  is  j árúi  jón? 

Elnök:  Nem  hiszem,  hogy  bennünket  e részben  valami  mu- 

lasztás  terhelne.  Igazunkat  első  sorban  egyházi  úton  akartuk  ke- 
resni s ez  nem  zárta  volna  ugyan  ki,  hogy  még  a római  zarán- 
doklat előtt  a Főkegyúr  elé  lépjünk,  de  köztudomás  szerint  a 
korona  elé  az  út  a kormányon  át  vezet,  ezt  az  utat  pedig  egy- 
előre kerülni  akartuk,  nehogy  már  kezdő  lépéseinknél  is  azzal 
gyanúsítsanak  bennünket,  hogy  politikát  csinálunk  a lelki  szük- 
ségből. 

Azt  előre  tudtuk,  hogy  Rómából  visszatérve,  a kormány 
támogatására  is  szükségünk  lesz,  Rómában  pedig  megtudtuk, 
hogy  az  a kosár,  amelyet  az  1896.  évi  pápai  tilalom  elleni  fel- 
szólalásra a Kúria  a magyar  kormánynak  adott,  csakis  a kor- 
mánynak szólt,  nem  pedig  a koronának,  mert  ott  az  a meggyőző- 
dés, hogy  a délszlávok  és  a csehek  esetleges  mozgolódásai  miatt, 
— melyek  pedig  semminemű  kauzális  nexusban  nincsenek  a mi 
ügyünkkel  s legfeljebb  csak  ürügyül  szolgálhatnak  ellenünk,  — 
a Korona  ellenzi  a magyar  oltári  nyelv  szentesítését  s azért  az 
ügyünk  érdekében  történő  diplomáciai  lépéseket  Róma  eddig  nem 
vette  komolyan,  hanem  csak  diplomáciai  játéknak  nézte. 

Ezenfelül  megtudtuk  azt  is,  hogy  a Szentatya  kezeihez  át- 
nyújtott emlékiratunk  nem  a Propagandának  adatott  át,  mely  azt 
eddig  tárgyalta,  hanem  az  államtitkárság  kebelében  működő 
Extraor dinár ia  congregatiónak,  amiből  arra  lehetett  következ- 
tetni, hogy  maga  a Szentszék  is  számol  azzal,  miszerint  zarándok- 
latunkat egy  újabb  diplomáciai  akció  nyomban  fogja  követni. 

Mindaz,  amit  Rómában  megtudtunk,  csak  megerősíthetett 
bennünket  abban,  hogy  szükségünk  van  a Korona  egyenes  párt- 
fogására. Tényleg  már  alakuló  ülésünkben  elhatároztuk,  hogy  a 
zarándoklat  befejeztével  a Korona  elé  külön  kérvénnyel  fogunk 
járulni  s egyelőre  is  nem  mulasztottuk  el  zarándoklatunk  tényét 
és  célját  a kormány  útján,  még  útrakelésünk  előtt,  hódolattelje- 
sen bejelenteni  a Felségnek,  s erre  vonatkozó  legalázatosabb  fel- 
terjesztésünkhöz  magyar  és  német  nyomtatott  példányban  a 
Szentatyának  átnyújtandó  emlékiratunk  szövegét  is  mellékeltük. 

Ez  a felterjesztésünk  azonban  — sajnos  — soha  sem  jutott 
el  a Felség  elé.  Hogy  miért?  azt  nem  tudom,  de  valószínű,  hogy 
itt  is  a Petronius  V.  B.  T.  T.  cikkében  felsorolt  nehézségek  ját- 
szottak közre. 

Később  Vályi  püspök  úrral  együtt  Széli  Kálmán  kormány- 
elnökhöz fordúltam  s őt  kértük  fel  a legfelsőbb  kihallgatás  ki- 
eszközlésére. 

Alkalmul  a hódolatteljes  tisztelgésre  a zarándoklatról  ki- 
adott Emlékkönyvünk  díszpéldányának  átnyújtását  szándékoz- 
tunk felhasználni  s ehhez  fűztük  volna  kérvényünket,  melynek 
szövegét  már  régen  előkészítettük.  Széli  Kálmán  készségesen 
^ megígérte  az  audencia  kieszközlését,  de  később  ügyünk  megvilágí- 
tása végett  egy  memorandumot  kívánt  be  Vályi  püspöktől,  s mire 
az  elkészült,  kormánya  megbukott,  úgy,  hogy  a memorandumot 
Vályi  már  csak  az  új  kormányelnöknek  — Tisza  Istvánnak  és 
mint  kultuszminiszternek,  Berzeviczy  Albertnek  nyújthatta  át. 

Gondoltam  arra  is,  hogy  mint  a Szentatya  elé,  úgy  Főkegy- 
urunk  elé  is  közvetlenül  járuljunk  s ily  módon  sarokba  szorítsuk 
és  felmelegítsük  kormányunkat.  Tapogatóztam  is  abban  az  irány- 
ban, hogy  számíthatnánk-e  bátorító  feleletre,  de  a rendelkezé- 
semre állott  összeköttetések  nem  voltak  oly  erősek,  hogy  azokra 
biztosan  építhettem  volna. 

Az  emlékkönyv  nagy  dísszel  kiállított  tiszteletpéldánya  e 
szerint  kárba  ment,  pedig  ez  lett  volna  a legjobb  alkalom  a 
Felség  elé  járúlni.  Azóta  pedig  a politikai  viszonyok  zavarossága 
miatt  nem  is  gondolhattunk  arra,  hogy  ügyünket  a Korona  elé 
vigyük. 

Én:  Ha  szabad  kérdeznem,  mit  csinált  Tisza  és  Berzeviczy 
a Vályi  memorandumával? 

Elnök:  Tisza  és  Berzeviczy  elé  jó  reményekkel  néztünk, 
mert  mindketten  a mi  vidékeinkről  valók  s ismerik  a mi  egy- 
házunk ügyeit.  Én  Tiszától  azt  vártam,  hogy  ő azon  kisebb  katonai 
engedmények  pótlására,  melyeket  Bécsből  a magyar  vezényszó 
helyett  kapott,  ki  fogja  nyittatni  a diófaszekrénynek  azt  a fiókját, 
melyben  a magyar  liturgia  nyugszik.  S ez  talán  meg  is  történt 
volna,  ha  tovább  marad  a kormányon. 

Tiszával  kétszer  beszéltem  a mi  ügyünkről.  Először  néhány 
nappal  azelőtt,  hogy  kormány  elnöki  megbízatását  megtudtuk.  Na- 
gyon melegnek  találtam  s úgy  láttam,  hogy  teljes  mértékben 
felfogja  ügyünk  horderejét.  A második  beszélgetés  alkalmával 
már  sokkal  hidegebb  volt.  Valószínűleg,  mint  előbb  Széli,  úgy 
most  ő is  engedett  az  új  honfoglalóknak,  akiktől  segítségei  várt 
az  obstrukció  ellen. 

Berzeviczyről  úgy  láttam,  hogy  nem  nézte  oly  hálátlan 
thémának  a magyar  liturgiát,  mint  elődje.  Ezt  fényesen  doku- 
mentálja is  egy  kényes  természetű  ügy  helyrehozásával,  melyet 

már  elrontva  talált.  Neki  köszönhetjük  a liturgikus  könyvek  új- 
bóli kiadásának  és  fordításának  organizálását  is. 

Én:  Mi  igaz  van  abban,  amit  beszélnek,  hogy  elnök  úrnak 
valami  afférje  volt  gróf  Apponyival  a magyar  liturgia  miatt? 

Elnök:  Egyike  ez  amaz  ízléstelen  híreszteléseknek,  melyek- 
ben már  annyi  részem  volt. 

A való  annyi,  hogy  néhány  nappal  a szabadelvű  pártból  való 
kilépése  előtt  megpendítettem  előtte  azt  az  eszmét,  hogy  a magyar 
liturgia  egyike  lehetne  azoknak  a kompenzációs  tárgyaknak,  me- 
lyeket a koronánál  el  lehetne  érni,  ha  a magyar  vezényszó  köve- 
telése letétetnék  a napirendről.  Beszélgettünk  a dologról,  de  ő 
nem  adott  egyenes  választ,  csak  azt  a megjegyzést  tette,  hogy  ha 
a magyar  vezényszót  sikerül  elérni,  akkor  a magyar  liturgia  bizo- 
nyára magától  jönni  fog.  Nem  tagadom,  hogy  én  e választ  kosár- 
nak vettem,  logikája  előtt  meg  kellett  hajolnom. 

Az  autonómiát  szervező  kongresszusban  gróf  Apponyi  Albert 
zászlója  alatt  küzdöttem  s az  a válasz,  melyet  ő a kultusztárca 
átvételekor  tisztelgő  küldöttségünknek  adott,  remélni  engedi, 
hogy  az  a minket  lekötelező  ténye,  melyet  Petronius  V.  B.  T.  T. 
című  cikke  megörökített,  nem  lesz  velünk  szemben  az  utolsó. 

Én:  A Fejérváry-kormány  bemutatkozása  alkalmával  elnök 
úr  azon  19  főrend  között  volt,  akik  nem  szavazták  meg  a bizal- 
matlanságot. Nem  tudom,  nem  követek-e  el  indiszkréciót,  ha  azt 
kérdezem,  hogy  ez  a szavazás  nem  akart-e  ugyanoly  captatio 
henevolenüae  lenni,  mint  egykor  az  ischli  klauzula  melletti  védő- 
beszéd? s mi  igaz  van  abban,  hogy  báró  Fejérváry  kétszer  is 
megkínálta  elnök  urat,  egyszer  a kereskedelmi,  később  pedig  a 
pénzügyi  tárcával? 

Elnök:  A vasúti  politikán  kívül  soha  sem  volt  a közügyek 
terén  más  ambícióm,  mint  a magyar  liturgia  s ezáltal  az  egyházi 
unió  megkoronázásának  kiküzdése.  A közjogi  kérdésekben  min- 
denkor számoltam  az  erőviszonyokkal  s ezért  a conservativ  irány 
felé  hajoltam.  Különben  pedig  Gyulai  Pál,  Beöthy  Zsolt,  Podma- 
niczky  Géza  báró,  Ludwigh  Gyula  és  sok  más  jó  hazafi  társasága, 
akikkel  együtt  szavaztam,  megnyugtatott  arra  nézve,  hogy  nem 
követtem  el  tudatos  hazafiatlanságot. 

Ezzel  összefüggőleg  én  is  olvastam  egy  hozzánk  közel  álló 
hírlapban,  hogy  „hazaáruló“  lettem.  Ennek  azonban  az  ellenkező- 
jét bizonyítja  az,  hogy  csakugyan  meg  lettem  kínálva  előbb  az 
egyik,  később  a másik  tárcával  s azt  visszautasítottam.  Ez  a hír 

tehát  való  s ezt  nem  dicseke désből  mondom,  mert  ha  dicsekvő 
természetű  volnék,  gondoskodtam  volna  arról,  hogy  a hír  meg- 
jelenjék az  újságokban,  úgy  mint  ezt  hasonló  helyzetben  más 
megkínáltak  tenni  szokták.  Különben  megjegyzem,  hogy  ha  haza- 
fiul meggyőződésem  és  viszonyaim  megengedték  volna,  hogy  tár- 
cát vállaljak,  csak  a kultusztárcára  vállalkoztam  volna,  mert  így 
talán  tehettem  volna  valamit  a mi  ügyünk  érdekében  is. 

Ami  pedig  a benevolentiát  illeti,  melyre  ön  céloz:  termé- 
szetes, hogy  erre  a Fejérváry  kormány  alatt  is  szükségünk  volt. 
A véletlen  úgy  hozta  magával,  hogy  budapesti  templomunkat 
— melybe  a magyar  vidékeinken  dívó  gyakorlatot  akartuk  be- 
vinni — az  ő kormánya  alatt  kellett  megnyitnunk  és  tartanunk 
kellett  attól,  hogy  újabb  feladások  lesznek  Rómában. 

Én  ugyan  mérvadó  és  beavatott  egyházi  oldalról  úgy  vol- 
tam informálva,  hogy  az  Apostoli  Szék  részéről  negatív  intéz- 
kedéstől nincs  ok  tartani,  de  az  óvatosság  kivánta,  hogy  az  eset- 
leg mégis  bekövetkezhető  baj  megelőzésére  minden  lehető  lépést 
megtegyek,  nem  csak  saját  érdekünkben,  hanem  közérdekben  is: 
mert  el  lehet  képzelni,  hogy  minő  olaj  öntés  lett  volna  az  ép  ez 
időben  mértéken  túl  felcsigázott  nemzeti  érzékenység  tüzére,  ha 
ily  feladásra  újabb  tilalom  érkezett  volna  Rómából. 

Akkoriban  két  kormány  volt  Magyarországon:  a vezérlő 
bizottság  és  a Fejérváry-kormány.  Mindkettőnél  kopogtattam. 
Nem  tudom,  hogy  a vezérlő  bizottság,  mint  olyan,  tárgyalta-e 
ügyünket  s hogy  az  a válasz,  melyet  egyik  tagjától  kaptam,  az 
egész  vezérlő  bizottság  nevében  szólott-e,  vagy  csak  Írója  nevé- 
ben? A válasz  elég  kedvező  volt,  de  természetesen  csak  arra  az 
esetre  szólott,  ha  a koalíció  kormányt  vállal. 

Bejelentettem  ezt  a lépésemet  és  az  esetleg  várható  vesze- 
delmet Fejérvárynak  is  azzal  a kéréssel,  hogy  a Koronát  az  eset- 
leges következményekre  figyelmeztesse. 

Római  zarándoklatunk  után  az  arról  kiadott  Emlékkönyvből 
neki  is  küldtem  egy  példányt  s az  aktív  politikusok  nagy  számá- 
ból ő is  azon  kevesek  közt  volt,  kik  meleg  hangú  sorokban  vála- 
szoltak a küldeményre.  Azóta  is  mindenkor  melegen  érdeklődött 
ügyünk  iránt  s benne  ezúttal  sem  csalódtam.  Hát  tudja  meg,  mert 
ezt  érdemes  feljegyezni  a görög  katholikus  magyarság  történe- 
tébe: hogy  báró  Eötvös  József  és  Trefort  Ágoston  a „hazaáruló*' 
Fejérváry  volt  az  első  kormány  férfiú,  aki  komolyan  felkarolta 
ügyünket.  Belátta,  hogy  azt  csak  egy  külön  püspökség  alakítása 

által  lehet  megoldani,  ez  alapon  memorandumot  dolgoztatott  ki 
s azt  már  azon  az  első  ischli  audencián  be  is  mutatta  a Felségnek, 
melyen  a parlamenti  többséggel  való  tárgyalásainak  sikertelen- 
ségét jelentette.  Bukása  után  ez  a memorandum,  természetesen, 
menthetetlenül  belekerült  abba  a bizonyos  diófaszekrénybe. 

Utána  a volt  ellenzéki  koalició  jutott  kormányra,  de  a ve- 
zérlő bizottságnak  az  a tagja,  akitől  én  az  említett  biztosítást  kap- 
tam, nincs  a miniszterek  közt  s különben  sem  hiszem,  hogy  a koa- 
liciós  kormány  ideiglenes  programmja  a mi  kényes  ügyünket  is 
felkarolhatná.  De  e miatt  nincs  ok  a türelmetlenségre,  mert  most 
úgyis  a liturgikus  könyvek  fordítása  a fődolog. 

Én:  Szabad  volna  erre  nézve  is  némi  tájékoztatást  kérnem? 

Elnök:  Rómában  bizalmas  úton  megtudtam,  hogy  az  egyházi 
könyveknek  magánhasználatra  való  lefordítása  az  apostoli  szék 
részéről  elvileg  nem  ütközik  akadályba  s hogy  ez  a kijelentés 
valószínűleg  meg  van  téve  abban  a diplomáciai  jegyzékben  is 
(note  verbale),  mellyel  a Kúria  a magyar  kormánynak  az  1896. 
évi  pápai  tilalom  elleni  remonstrációját  visszautasította.  Nyomoz- 
tam tehát  ezt  a note  verbale-t  mindenfelé,  de  sehogy  sem  tudtam 
ráakadni. 

Azt  már  említettem,  hogy  liturgikus  könyveink  kiadó  és 
fordító  bizottságát  Berzeviczy  volt  kultuszminiszter  organizálta. 
Kevéssel  a nagygyűlés  megtartása  előtt  megtudtam,  hogy  elődje 
a szóban  lévő  note  verbale-t  hivatalos  titok  gyanánt  kezelte,  ké- 
sőbb pedig  a magyar  liturgiára  vonatkozó  összes  aktákkal  áttette 
a miniszterelnökséghez.  Onnan  kellett  tehát  a note  verbale-t  Vályi 
püspök  segítségével  kikaparnom  s elképzelheti  kellemes  meglepe- 
tésünket, mikor  láttuk,  hogy  a fordítási  engedély  csakugyan  benne 
volt  a note  verbale-ban.  Az  alakuló  ülés  első  napján  még  nem 
volt  meg  a note  verbale  s azért  én  arra  kértem  a minisztert,  hogy 
a fordítási  munkát  ne  a püspökök  vezetése  alatt  álló  bizottsággal 
végeztesse,  hanem  engedje  át  a mi  országos  bizottságunknak. 

Végre  az  alakuló  bizottság  második  ülésnapján  leérkezett 
a note  verbale,  mire  határozatba  ment,  hogy  a fordításokat  egy 
e célra  a plenumból  kiküldött  külön  albizottság  eszközölje,  és 
hogy  erre  Rómából  újabb  engedélyt  kérni  nem  szükséges. 

Én:  Elnök  úr  mindig  híve  volt  a szabadelvű  kormánynak 
s talán  szemrehányásoknak  teheti  ki  magát,  hogy  most  olyan 
keserű  kritikát  gyakorol  fölötte.  Mostani  közlései  és  a Petronius 
cikkeiben  felsoroltak  igazolni  látszanak  ugyan  ezt  a hangulatot, 

de  én  úgy  sejtem,  hogy  ezeken  kívül  kellett  még  valami  másnak 
is  történnie,  ami  elnök  urat  annyira  elkeserítette. 

Elnök:  Hát  igen.  Azon  még  nem  csodálkoztam,  hogy  a kul- 
tuszminisztérium a miniszterelnökségnek  engedte  át  a magyar 
^ liturgia  ügyét.  Ebben  még  volt  némi  ráció,  mert  az  országos  bizott- 
ságunk és  Ungvár  közt  felmerült  ismeretes  ellentétek  tagadhat- 
lanúl  bizonyos  inkompatibilis  helyzetet  teremtettek  egyházi  re- 
ferensének, aki  különben  meleg  rokonszenvet  tanúsított  ügyünk 
iránt.  Mikor  azonban  ezek  az  ellentétek  felmerültek  s én  kiegyen- 
lítésük végett  egy  írásbeli  információ  benyújtása  mellett  a püs- 
pökökkel tartandó  szóbeli  értekezlet  kitűzését  kértem,  a kultusz- 
minisztérium ezt  a bizalmas  információmat  is  áttette,  még  pedig 
nem  a miniszterelnökségbe,  hanem  a belügyminisztérium  rendőri 
osztályába,  E felett  — mikor  híre  kiszivárgott  — méltán  megbot- 
ránkoztam  nem  csak  én,  hanem  mindenki,  de  nem  mindenki  hitte, 
hogy  csak  egyszerű  bürokratikus  fogás,  úgynevezett  Schieber, 
történt,  hanem  némelyek  azzal  gyanúsítottak,  hogy  nekem  is 
benne  van  a kezem  s ez  a meggy anusítás  csaknem  párbajra  veze- 
tett köztem  és  az  országos  bizottságnak  egy  másik  tagja  közt, 
kit  rokoni  kötelékek  fűztek  Ungvárhoz. 

Én:  A magyar  liturgia  nem  jött-e  ellentétbe  az  amerikai 
püspökség  ügyével,  vagy  pedig  a délszlávok  glagolit  liturgiájával? 

Elnök:  Ez  elsővel  nem,  a másodikkal  — azt  hiszem  — igen. 
Nem  csak  az  Amerikába  kivándorolt  hit  sor  sósainkra  való  tekin- 
tettel, de  úgy  egyházi,  mint  állami  közérdekből  is,  az  amerikai 
püspökség  sürgősebb  voltát  mindenkor  elismertük,  sőt  tüntettünk 
is  e felfogásunk  mellett,  mikor  a két  püspök  visszatért  az  amerikai 
püspökség  felállítását  sürgető  római  útjából.  Szeretetlakomát  ren- 
deztünk püspökeink  tiszteletére  s ekkor  történt  az  a lélekemelő 
eset,  hogy  Ruby  Antal  nyug.  kir.  kúriai  tanácselnök,  kinek  moz- 
galmunkhoz való  csatlakozását  mindenkor  sajnálattal  nélkülöz- 
tük, kifejezetten  a magyar  liturgia  teljes  jogosultsága  mellett 
nyilatkozott,  ami  nem  csak  nagyon  megörvendeztetett  bennünket, 
hanem  ismerve  az  ő nagy  népszerűségét  és  tekintélyét  szlávajkú 
hittestvéreink  közt,  kijelentésének  mindnyájan  nagy  fontosságot 
tulaj  donítottunk. 

Püspökeink  azzal  az  elhatározással  mentek  Rómába,  hogy 
egyúttal  a magyar  liturgia  ügyét  is  megsürgetik,  de  úgy  tudom, 
külügyi  hivatalunknak  az  a hagyományos  felfogása  állott  ennek 
útjában,  mintha  a görög  rítus  magyar  és  a latin  rítus  glagolit 

liturgiája  egyforma  szempontból  volna  elbírálandó.  E fogalom- 
zavarból  a diplomáciai  bölcseség  azt  a következtetést  vonta  le, 
hogy  a célszerűség  és  következetesség  követelményével  nem  volna 
megegyeztethető,  ha  külügyi  hivatalunk  egy  és  ugyanazon  időben 
az  egyiket  gátolná,  a másikat  pedig  pártolná. 

Hogy  itt  fogalomzavar  van,  azt  nem  szükséges  bővebben 
fejtegetni,  mert  az  egyházi  jog  minden  ismerője  tudhatja,  hogy 
oltári  nyelv  kérdésében  nagy  különbség  van  a latin  ritus  szigorúbb 
és  a görög  ritus  liberálisabb  felfogása  közt,  már  pedig  a glagolit 
liturgia  a latin  ritus,  a magyar  liturgia  pedig  a görög  ritus  fe- 
gyelme alapján  igényel  elbírálást. 

Szerintem  különben  a glagolit  liturgia  pusztán  egy  szépség- 
hiba a latin  ritus  keretében,  egy  kivétel,  mely  csak  megerősíti  a 
szabályt,  sőt  ősrégiségénél  fogva  még  dísznek  is  beillik. 

Igaz  ugyan,  hogy  hazánknak  egyik  nagy  ellensége,  Stross- 
mayer  püspök  volt  az,  ki  a délszlávok  közt  a glagolit  liturgia 
általánosítását  és  modernizálását  sürgette,  de  ez  még  nem  bizo- 
nyítja azt,  hogy  a glagolit  liturgia  fentartása  és  kiterjesztése  eo 
ipso  hátrányos  volna  hazánkra  nézve.  Előnynek  tartanám  ugyanis, 
hogy  minden  valószínűség  szerint  nagyobb  tért  hódítana  a katho- 
licizmusnak  a délszlávok  közt. 

Én  legalább  mindig  ebben  a véleményben  voltam  és  ennek 
kifejezést  is  adtam  a Budapesti  Hirlapban  akkor,  mikor  a Hie- 
ronymianum  collegium  ismeretes  esetéről  volt  szó,  amiért  aztán 
ki  is  kaptam  Széli  Kálmán  akkori  kormány  elnöktől. 

Különben  erre  a kérdésre  nézve  Drohoheczky  Gyula  körösi 
püspök  volna  kompetens  nyilatkozni  s részemről  nem  látom  ki- 
zárva, hogy  a beállott  politikai  fordulat  a glagolit  liturgiára,  köz- 
vetve tehát  a magyar  liturgiára  is  kedvezőbb  lesz.  Persze,  ez 
esetben  gondoskodni  kellene  arról,  — ami  különben  is  már  rég 
érzett  szükség,  — hogy  a Propaganda  fidei  a magyar  birodalom 
itt  szóban  forgó  érdekeit  illetőleg  ne  legyen  kizárólag  a Hierony- 
mianum  és  a gácsországi  ruténség  Athanaseumának  információira 
utalva,  hanem  legfőbb  ideje  volna  a már  régóta  tervezett  Stepha- 
neumot  Rómában  felállítani,  s ezenkivül  kivánatos  volna  a Pro- 
pagandához egy  görög  katholikus  magyar  főpap  beosztását  is  ki- 
eszközölni. 

Én:  Mikor  szándékszik  elnök  úr  az  országos  bizottság  nagy- 
gyűlését összehívni? 

Elnök:  Amint  tudja,  az  1901.  évi  hajdú  dorogi  ünnepély  óta 

nagygyűlést  nem  tartottunk.  Ennek  részben  az  is  volt  az  oka,  mert 
be  akartuk  várni  a felmerült  disszonanciák  teljes  lecsillapodását, 
melyek  már  a hajdudorogi  nagygyűlésünket  is  az  egyházmegyei 
főhatóság  elleni  demonstráció  színében  igyekeztek  kitüntetni.  A 
főok  azonban  az  volt,  mert  az  alakuló  nagygyűlés  oly  messze- 
menő felhatalmazásokkal  ruházta  fel  az  elnöki  tanácsot,  hogy  a 
nagygyűlés  egybehívására  csak  akkor  lett  volna  szükség,  ha  va- 
lami nagyon  fontos  esemény  jön  közbe. 

Két  év  előtt,  mikor  az  elnöki  teendők  közvetlen  vezetésétől 
ideiglenesen  visszaléptem,  az  elnöki  tanács  egy  része  szükséges- 
nek Ítélte  a nagygyűlés  egybehívását,  habár  én  visszalépésemet 
csakis  egészségi  állapotommal  indokoltam.  Most  már  bevallhatom, 
hogy  erre  az  elhatározásomra  leginkább  a volt  szabadelvű  kormá- 
nyoknak részint  ingadozó,  részint  pedig  közönyös  magatartása 
vezetett.  Érezték  ezt  az  elnöki  tanács  tagjai  is  s a tagok  nagy- 
része ezért  kívánta  a nagygyűlés  egybehívását,  de  én  ellene  fog- 
laltam állást  s ezt  legalább  is  addig  halasztandónak  véltem,  míg 
budapesti  templomunk  megnyílik. 

Ez  az  örvendetes  esemény  — Istennek  hála  — már  bekövet- 
kezett, de  még  ma  sem  vagyok  bizonyos,  hogy  az  egyházmegyei 
főhatóság  jószemmel  nézné  e kezdeményezésünket  s azért  abban 
a véleményben  vagyok,  hogy  egy  újabb  nagygyűlés  egybehívá- 
sának  nem  az  elnöki  tanácsból,  hanem  vidéki  tagtársainktól,  vagy 
közvetlenül  a hozzánk  csatlakozott  hitközségektől  kellene  ki- 
indulnia. 

Én:  Mi  igaz  van  abban  a hírlapi  híresztelésben,  hogy  elnök 
úr  a magyar  és  szláv  ajkú  görög-katholikusok  közti  szakításra 
törekszik? 

Elnök:  A világos  tényekkel  ellenkező  valótlanság.  A pletyka 
onnan  ered,  mert  némelyek  oktalanságból -e  vagy  célzatosan?  ezt 
nem  tudom,  de  felállították  azt  a tételt,  hogy  a mi  megalkuvást 
nem  ismerő  feladatunkat  a görög-katholikus  egység  megóvása 
képezi.  Ez  más  szóval  annyit  jelent,  hogy  a görög  katholikus  egy- 
ségnek — ha  a többség  úgy  kívánja  — áldozatúl  kellene  hozni  a 
magyar  liturgiát,  ez  pedig  lehetetlen  s azért  én  ezt  a tételt  ebben 
a merevségében  el  nem  fogadhattam.  Álláspontom  ez:  Magyar 
liturgia  és  görög  katholikus  egység,  vagyis  magyar  liturgia  görög 
katholikus  egységgel.  Merem  állítani,  hogy  a görög  katholikus 
egységnek  nincs  nagyobb  híve,  mint  én,  mert  nem  tudok  lemon- 
dani még  arról  a pium  desideriumróX  sem,  hogy  ebbe  az  egységbe 

előbb-utóbb  a katholikus  oláhokat  is  bevonjuk.  De  ha  a szomorú 
kényszerhelyzet  következtében,  melyet  alig  tudok  elképzelni,  vá- 
lasztani kellene  a magyar  liturgia  és  a görög  katholikus  egység 
közt,  (már  t,  i.  amennyire  ez  még  ma  fennáll),  akkor  én  a kettő 
között  megalkuvást  nem  ismerő  feladatnak  csakis  a magyar  litur- 
giát ismerhetném  el,  még  pedig  nem  pusztán  csak  a magyarajku 
hívőktől  kapott  megbízatásom  kötelességszerű  teljesítéséből,  ha- 
nem legelső  sorban  vallásos  és  hazafiui  meggyőződésből. 

Nem  fejtegetem  most  bővebben  ezt  a témát,  mert  azt  hiszem, 
hogy  még  lesz  alkalmam  e kérdésre  visszatérni.  Annyit  azonban 
már  most  is  meg  jegyzek,  hogy  szerintem  az  sem  jelentene  szakí- 
tást, ha  a görög  katholikus  magyarság  zöme  részére  egy  külön 
egyházmegye  állíttatnék  fel,  mert  ezt  sem  tudom  másként  el- 
gondolni, mint  azon  a testvéries  módon,  amint  ezt  már  a római 
zarándoklatunkról  szóló  Emlékkönyvben  kilátásba  vettük. 

Befejezésül  még  megjegyzem,  hogy  csakugyan  van  bizonyos 
analógia  a katonai  kérdések  és  a mi  ügyünk  közt.  Amint  ugyanis 
a magyar  vezényszó,  úgy  a magyar  liturgia  sem  jelent  ultimátu- 
mot. Átmenetesen  már  is  belenyugodtunk  az  ó-szláv  vezényszóba 
s különösen  egy  új  egyházmegye  alapítása  esetén  még  könnyeb- 
ben belenyugodhatnánk  a görög  vezényszóba,  ha  különben  anya- 
nyelvűnknek megadatik  az  a tér,  melyet  a lelki  szükség  meg- 
követel. 


^ ^ ^ 

Míg  ez  a párbeszéd  folyt,  a teához  felszolgált  angol  süte- 
mény az  utolsó  darabig  elfogyott.  Figyelmeztettem  erre  a házi- 
gazdát s ő jóízűen  nevetett  irói  falánkságomon.  Az  idő  különben 
is  későre  járt  s én  búcsút  vettem. 


A hajdúdorogí  püspökség. 

==  Magyar  Világ  1907.  4.  sz. 

Vinitius  álnév  alatt.  == 

Nehéz  dolog  elkerülni  a szatírát,  ha  meggondoljuk,  hogy  az 
1896.  évi  millenáris  ünnepségek  legverőfényesebb  szeptember  ha- 
vának első  felében  — Rómában  a Vatikán,  Budapesten  pedig  a 
magyar  országgyűlés  képvíselőháza  csaknem  egy  és  ugyanazon 
napon  tartott  törvényszéket  a gör.  kath.  magyarok  sorsa  dolgá- 
ban. Egyformán  végzetes  ítéletet  hozott  az  egyik  a magyar  liturgia, 
a másik  pedig  a haj  dh dorogi  püspökség  fölött.  Minthogy  pedig 
a baj  ritkán  jár  egyedül,  abban  is  bizonyos  végzetszerűséget  lehet 
keresni,  hogy  ugyancsak  a millenáris  esztendőben  indúlt  meg  az 
a politikai  divat,  mely  a román  egyházmegyéknek  a Bach-korszak 
idejéből  reánk  nehezedett  példájára  nálunk  is  a „rutén“  nem- 
zetiségi jelzővel  akarta  kicserélni  a mi  ősi  görög  szertartásunkat. 

A pápai  tiltó  rendelet  szövegét  nem  ismerjük.  Csak  annyit 
tudunk,  hogy  a „Congregatio  Sancti  Officii“  1896.  évi  szeptember 
hó  2-án  hozta  meg  az  erre  vonatkozó  határozatot  s azt  a Szent 
Atya  ugyanazon  hó  4-én  erősítette  meg.  A magyar  kormány  állás- 
foglalását  pedig  báró  Bánffy  Dezső,  akkori  kormányelnök,  a kép- 
viselőház 1896.  szeptember  5-iki  ülésén  adta  elő  s az  a követ- 
kezőleg hangzik; 

„A  magyar  ajkú  görög  katholikusok  1866-tól  kezdve  már  a 
püspökséget  kívánták  fölállíttatni  és  eziránt  őfelségéhez,  sőt  a 
kancelláriához,  a hercegprímáshoz  és  az  országgyűléshez  is  for- 
dultak. E mozgalom  eredménye  az  lett,  t.  Ház,  hogy  1873-ban 
Hajdudorogon  egy  vikáriátus  állíttatott  föl,  tehát  bizonyos  mérv- 
ben egy  külön  állás  biztosíttatott  a magyar  anyanyelvű  görög 


8 


114 


katholikusok  részére,  de  csakis  a munkácsi  egyházmegyéhez  tar- 
tozó 33  egyházközségre  vonatkozólag. 

„Minthogy  ez  az  intézkedés  sem  oldotta  meg  a kérdést, 
1881-ben  a Felség  elhatározása  következtében  az  akkori  vallás- 
és  közoktatásügyi  miniszter  tárgyalásokat  indított  meg  az  ille- 
tékes püspökségekkel,  érsekségekkel,  sőt  magával  a hercegprí- 
mással is“. 

„A  tárgyalások  eredménye  az  lett,  hogy  a munkácsi  és  eper- 
jesi püspökségek  kivételével  az  összes  többi  tényezők,  bár  nem 
kellő  indokolás  mellett,  a leghatározottabban  a püspökség  fölállí- 
tása ellen  nyilatkzotak.  Ez  idő  óta  ebben  a kérdésben  érdemleges 
intézkedés  nem  történt.  Azonban  a kormány  igenis  foglalkozott  a 
dologgal  a maga  belső  kebelében  és  erre  nézve  az  a megállapodás, 
sőt  mondhatnám  elhatározás  jött  létre,  hogy  a kérdés  megoldása 
céljából  a püspökség  fölállitását  megelőzőleg  első  sorban  a ma- 
gyar liturgia  kérdését  tartja  eldöntendőnek,  amit  nem  is  tart  le- 
hetetlennek, sőt  a maga  részéről  óhajtja  is/* 

„Ez  irányban  még  most  is  folynak  a tárgyalások.  Termé- 
szetes, hogy  a kérdés  megoldása  sok  nehézségbe  ütközik.  Igen 
sok  illetékes  tényező  — bel-  és  külföldi  területen  — kell,  hogy  a 
dologban  állást  foglaljon,  sőt  határozzon  is.  És  ezért  nem  helyez- 
hetem kilátásba,  hogy  ez  a kérdés  legközelebbről  megoldásra  jö- 
het, mert  első  sorban  a magyar  liturgia  kérdését  kell  tisztázni  és 
ha  az  tisztázva  lesz,  akkor  lehet  csak  intézkedni  az  iránt,  hogy 
a püspökség  tényleg  föl  is  állíttassék.“ 

A magyar  képviselőház  — sajnos  — éppen  úgy  tudomásul 
vette  a kormányelnök  kijelentését,  mint  ahogy  a pápa  is  megerő- 
sítette az  illetékes  congregationak  néhány  nappal  előbb  hozott 
határozatát.  A magyar  sajtó  által  inaugurált  politikai  divat  pedig 
megkoronázta  az  egész  müvet,  megértetvén  a két  malomkő  közé 
szorított  görög  katholikus  magyarokkal,  hogy  ők  innentől  kezdve 
nem  magyarok,  hanem  rutének.  így  történ  ez  a magyar  honfog- 
lalás országos  lelkesedéssel  ünnepelt  ezredik  évében! 

Hálás  tárgyat  szolgáltatna  a szatírának  az  idézett  kor- 
mányelnöki kijelentés  is,  különösen  pedig  annak  az  a pontja, 
amely  a magyar  görög  katholikusok  által  sürgetett  új  püspökség 
megbuktatásának  egész  ódiumát  a római  katholikus  magyar  epis-^ 
copatus  nyakába  varrta.  Továbbá  az  a pont,  mely  szerint  a ma- 
gyar liturgia  kérdéséhez  „külföldi  tényezőknek**  is  hozzászólásuk, 
sőt  határozathozatali  joguk  van,  főleg  pedig  az  a kitétel,  hogy  a 

magyar  kormány  a görög  rítus  magyar  liturgiáját  nem  tartja  le- 
hetetlennek, sőt  (ami  valóban  bámulatos)  a maga  részéröl  még 
óhajtja  is! 

Nem  szándékozom  azonban  szatírát  írni,  sőt  ellenkezőleg, 
, a kormányelnöki  kijelentésnek,  mely  természetesen  hideg  zuhany- 
ként hatott  a gör.  kath.  magyarságra,  csak  azt  az  egyetlen  pont- 
ját akarom  itt  kiemelni,  amely  benne  örvendetes:  hogy  t.  i.  a 
munkácsi  és  eperjesi  püspökök  az  uj  egyházmegye  mellett  nyi- 
latkoztak. 

Szerencsére  a gör.  kath.  magyarok  még  ebben  a kétségbe- 
ejtő helyzetben  sem  adták  föl  ügyüket  és  a magyar  keresztény- 
ség kilencszázados  évfordulója  alkalmával  tartott  római  zarán- 
doklatuk némileg  csakugyan  kiküszöbölte  azt  a csorbát,  amelyet 
a honfoglalás  ezredéves  évfordulója  a magyar  liturgián  ejtett.  Sőt 
később,  habár  csak  nagyon  súlyosának  mondható  küzdelmek  árán, 
de  még  keleti  szertartásunk  ősi  „görög“  elnevezését  is  sikerült 
nagyban  és  egészben  megóvni  a politikai  divat  újításával  szem- 
ben. Régi  törekvéseink  közül  egyedül  a hajdúdorogi  püspökség 
az,  mely  mintegy  eltemetve  nyugszik  az  éji  homályban. 

Nem  bolygatja  most  ezt  senki  sem  azok  közül,  akiket  ez  a 
kérdés  közvetlenül  érdekel,  mert  a görög  katholikus  magyarság 
anynyira  el  van  szórva  az  egyes  egyházmegyékben,  hogy  annak 
egész  egyetemét  egy  külön  egyházmegyében  egyesíteni  már  csak 
geográfiái  okoknál  fogva  is  teljességgel  kivihetetlen.  Éppen  ezért 
mindenki  azt  tartja  a magyar  liturgia  legideálisabb  megoldásá- 
nak, hogy  tekintet  nélkül  az  egyházmegyei  beosztásra,  minden 
magyar  anyanyelvű  gör.  kath,  egyházközségben  az  istentisztelet 
magyar  nyelven  végeztessék.  Más  szóval,  hogy  a két  rítus  termé- 
szetéből folyó  különbséggel  a vegyes  ajkú  gör.  kath.  egyházme- 
gyékben is  ugyanaz  legyen  a helyzet,  amely  a latin  egyház  vegyes 
ajkú  egyházmegyéiben  nemcsak  Magyarországban,  de  világszerte 
fönnáll.  Alkalmam  volt  mérvadó  hajdúdorogi  férfiakkal  beszélni 
és  ők  is  úgy  nyilatkoztak  előttem,  hogy  most  nem  a külön  püs- 
pökség a sürgős  dolog,  hanem  a — naptár  egyesítés. 

És  mégis  vannak,  kik  a vizet  zavarják,  mert  halászni  akar- 
nak a zavarosban  és  az  által  remélnek  valamit  — nem  tudom 
mit?  elérni,  hogy  szakítási  tendenciákkal  gyanúsítják  a görög 
katholikus  magyarság  vezető  elemeit. 

Ezek  a konkolyhintők  kezdettől  fogva  Egyesületünket,  me- 
lyet mi  a magyar  és  szláv  ajkú  népcsoport  közt  való  testvéri  vi- 

szony  ápolására  alapítottunk,  akatrák  kihasználni  arra,  hogy 
sakkban  tartsák,  sőt  lehetőleg  szét  is  robbantsák  a gör  kath.  ma- 
gyarok országos  bizottságát.  Hogy  ezt  a céljukat  elérjék,  az  Egye- 
sülethez közelálló  hírlapokban  olyan  tételeket  állítottak  föl,  me- 
lyeket erre  a célra  alkalmasnak  találtak. 

Mindenki  ismeri  Egyesületünknek  a nemzetiségi  kérdésben 
elfoglalt  és  az  alapítási  felhívásban  félreérthetetlenül  kifejezésre 
juttatott  álláspontját,  mely  szerint  mi  Rákóczi  népét  fajra  és 
anyanyelvre  nézve  ugyan  orosznak,  de  nemzetiségére  nézve  ép- 
pen olyan  magyarnak  tekintjük,  mint  a gör.  kath.  magyarokat.  És 
egyfelől  az  országos  bizottság,  másfelől  az  egyesület  elmében  ki- 
zárólag csak  azért  tettünk  különbséget  a „gör.  kath.  magyar'*  és 
a ,, magyar  görög  katholikus"  megjelölés  közt,  mert  a két  intéz- 
mény külön-külön  céljára  való  tekintettel  az  országos  bizottság- 
nál a magyar  fajbeliségre,  az  egyesületnél  pedig  a magyar  nem- 
zetiségre fektettük  a súlypontot.  Mindenki  megítélheti,  hogy  ez 
csak  egy  hangsúlyozási  eltérés,  melyet  azonban  a két  intézmény 
más-más  célja  teljes  mértékben  igazol. 

Ezzel  szemben  a konkolyhintők  felállították  azt  a tételt, 
hogy  lényeges  különbség  van  a két  megjelölés  közt,  nevezetesen 
pedig,  hogy  az  egyesület  elmében  használt  „magyar  görög  katho- 
likus" megjelölés  anynyit  tesz,  mint  nem  oláh  ajkú*.  Mikor  pe- 
dig rájuk  pirítottak,  hogy  hiszen  ez  luteránuskodás,  akkor  egy 
másik  tételt  kerestek  és  felállították  azt  a tételt,  hogy  az  egyesü- 
letnek megalkuvást  nem  ismerő  feladatát  a görög  katholikus  egy- 
ség megóvása  képezi,  ami  más  szóval  anynyit  tesz,  hogy  ha  a 
nem  magyarajkú  többség  úgy  kívánja,  akkor  az  egység  kedvéért 
a magyar  kisebbségnek  áldozatul  kell  hoznia  a magyar  liturgiát. 

Próbálkoztak  még  más  tételekkel  is,  mint  pl,;  ha  Rákóczi 
népe  lehet  magyar,  akkor  miért  ne  lehetne  a gör.  kath.  is  ruthén? 
Kisütötték,  hogy  az  országos  bizottság  tagjai  közt  vannak  olyanok 
is,  kikre  nézve  ad  personam  a magyar  liturgia  nem  lelki  szük- 
ség, mert  tudnak  oroszul  is;  az  ó-szláv  és  ennek  révén  az  oláh 
nyelvet  pedig  a magyar  vidékekre  visszavinni  nem  ütközik  a 
hazafiságba,  mert  ennek  nincs  (?)  más  háttere,  mint  az  egyházi 
fegyelem.Mikor  pedig  mindezekkel  a mesterkedésekkel  nem  ér- 
tek célt,  akkor  végre  is  oda  lyukadtak  ki,  hogy  a görög  katholikus 
magyarok  mégis  csak  szakadárok,  mert:  a hajdudorogi  püspök- 
séget akarják. 

Nos  hát  ez  a vád  a fentebbiek  szerint  alaptalan,  vagy  lég- 

alább  is  időelőtti.  Ellenben  bizonyos,  hogy  a jelenlegi  gör.  kath. 
egyházmegyék  területi  beosztásának  reviziójával  előbb-utóbb  is 
szükséges  lesz  foglalkozni.  Tennünk  kell  ezt,  mert  különösen  a 
román  nemzeti  kérdésnek  mindinkább  növekvő  kiélesedése  kö- 
. vetkeztében  napról-napra  elviselhetetlenebbé  válik  az  a helyzet, 
melyben  az  oláh  egyházmegyékbe  beosztott  magyarajkú  egyház- 
községeink  sínylődnek. 

A helyzet  ugyanis  az,  hogy  a liturgikus  nyelv  kérdésétől 
teljesen  függetlenül  is  a magyar  nemzet  önfentartási  érdeke 
előbb-utóbb  múlhatatlanúl  meg  fogja  követelni,  hogy  ezek  az  egy- 
házközségek kikapcsoltassanak  a balázsfalvi  érseki  tartományból. 

Ám  az  oláhok  ebben  talán  még  kereshetnének  szakadási  ten- 
denciát, de  klaszszikus  tanúim  vannak  arra,  hogy  az  egyházme- 
gyék mai  területi  beosztásának  megváltoztatására,  vagy  akárcsak 
a hajdú  dorogi  püspökség  felállítására  irányuló  törekvés  is  szláv- 
ajkú  testvéreinkkel  szemben  legkevésbbé  sem  jelentené  a görög 
katholikus  egység  felbontását  és  így  a szakítás!  tendencia  vádja 
sem  fűzhető  hozzá.  E klaszszikus  tanúbizonyságot  pedig  báró 
Bánffy  Dezső  egykori  kormányelnöknek  fent  idézett  kijelentésé- 
ből merítem,  amelyből  kitűnik,  hogy  a munkácsi  és  eperjesi  püs- 
pökök, igenis,  a hajdúdorogi  püspökség  felállítása  mellett  nyilat- 
koztak, amit  pedig  bizonyára  nem  tettek  volna,  ha  ebben  szakí- 
tás! tendenciákat  lehetne  keresni.  Különben  is  magától  értetődik, 
hogy  itt  csak  egy  új  görög  katholikus,  nem  pedig  egy  külön  ma- 
gyar  püspökségről  lehet  szó.  Törvényeink  nem  ismernek  se  ro- 
mán, se  ruthén  egyházmegyéket,  hanem  csak  görög  katholikuso- 
kat;  következésképpen  az  új  egyházmegye  sem  lehet  más,  mint 
egyszerűen  csak  görög  katholikus.  Bizonyos  továbbá,  hogy  az 
egyházi  Unió,  melynek  alapján  jelenlegi  püspökségeinket  kano- 
nizálták, még  adós  maradt  nekünk  egyházi  szervezetünk  betető- 
zésével, ami  pedig  nem  lehet  más,  mint  előbb-utóbb  az  ős  mun- 
kácsi egyházmegyének  érsekség!  rangra  emelése.  Valószínűleg 
ez  az  eszme  lebegett  püspökeink  szeme  előtt  is,  mikor  egy  új 
egyházmegye  felállítása  mellett  foglaltak  állást  és  visszhangját 
látjuk  ennek  az  eszmének  a római  zarándoklatról  kiadott  Emlék- 
könyvünkben is. 

Váljon  tehát  — ez  a fényes  eszménykép  volna-e  az,  amely- 
nek küzdőit  a konkolyhintők  szakítás!  tendenciákkal  akarják 
meggyanúsítani  ? 

A latin  szert*  főpapság  és  a magyar  liturgia* 

= Magyar  Világ  1907.  7 — 8.  sz. 

Vinitius  álnév  alatt.  = 

A katholicizmus  ellenségei  és  azok,  akik  a kisázsiai  és  egyp- 
tomi  heterodox  egyházak  módjára  a görög  ritust  is  nemzetiségi 
egyházakra  szeretnék  szétdarabolni,  lépten-nyomon  azt  igyekez- 
nek elhitetni,  hogy  a magyar  liturgia  érvényesülését  leginkább  a 
magyar  püspöki  kar  akadályozza.  Volt  idő,  hogy  csakugyan  hinni 
lehetett  volna  ebben  a némely  oldalról  célzatosan  terjesztett 
mesebeszédben.  Ez  azonban  csak  akkor  volt,  amikor  bizonyos  hír- 
lapírók anynyira  túlbecsülték  a magyar  liturgia  vonzó  erejét, 
hogy  attól  nem  kevesebbet  vártak,  mint  a magyar  államalkotás 
állítólag  elhibázott  alapvető  tényének,  a latin  rítus  szerinti  ke- 
reszténység felvételének  megkorrigálását,  s ennek  következmé- 
nyeképpen azt,  hogy  idővel  a Kárpátoktól  az  Adriáig  sem  a tem- 
plomban, se  azon  kívül  ne  lehessen  más  szót  hallani,  mint  a 
magyart. 

Természetes,  hogy  az  ilyen  badar  beszéd  a róm.  kath.  klé- 
rusban ellenséges  indulatot  keltett.  Azóta  azonban  a görög  rítus 
magyar  liturgiája  jóformán  testet  öltött,  mert  a görög  kath.  ma- 
gyarság templomainak  nagyobb  részében  úgy  végzik  az  isteni- 
tiszteletet, hogy  az  külső  megjelenésében  már  csaknem  azonos  a 
magyar  liturgiával. 

És  mit  látunk? 

Látjuk  először  is  azt,  hogy  a román  vallású  magyar  közön- 
ség egyáltalában  nem  érdeklődik  a mi  magyarnyelvű  isteni  tisz- 
teletünk iránt.  Másodszor  pedig  látjuk  azt,  hogy  a magyarnyelvű 
isteni  tisztelet  eléggé  megvéd  ugyan  bennünket  a protestántizmus 

ellen,  de  a latin  szertartással  való  viszonyunkban  annak  nemcsak 
semminemű  hódító  ereje  nincsen,  hanem  a ritusváltoztatások 
statisztikája  változatlanúl  kedvezőtlen  reánk  nézve;  nem  is  em- 
lítve azokat  a ritusváltoztatásokat,  amelyek  pápai  engedély  nél- 
kül örténnek,  s tapasztalás  szerint  egyházunknak  még  több  vesz- 
teséget okoznak.  • 

Igaz  ugyan,  hogy  mai  gyakorlatunk  még  nélkülözi  a törvé- 
nyes elismerést,  de  semmi  sem  jogosít  arra  a feltevésre,  hogy  a 
törvényes  elismerés  bekövetkeztével  annak  vonzóereje  fokozódni 
fog.  A más  vailású  magyar  közönség  előreláthatólag  még  ke- 
vésbbé  fogja  felkeresni  templomainkat,  mint  most,  amidőn  azt 
tennie  tulajdonképpen  hazafias  kötelessége  volna,  mert  hiszen  ez- 
által bizonyos  védelmet  nyújtana  nekünk  a nemzetiségek  ellen. 
Ellenben  lehet,  hogy  a ritusváltoztatások  csökkenni  fognak  va- 
lamenynyire,  de  csak  anynyiban,  amenynyiben  megszűnnék  az 
egyik  inditó  ok,  t.  i.  az  a sértő  árnyék,  amely  még  ma  a gör. 
kath.  magyar  hívők  nemzetiségi  hovatartozását  takarja.  A fö- 
índok  azonban,  vagyis  a róm.  kath.  magyarság  íömegsúlya  és 
kulturális  fölénye,  valamint  a nyugati  egyház  egyetemleges  jel- 
lege és  külső  megjelenésének  öszszehasoniíthatlan  előkelősége, 
elvonó  erejét  minden  kétséget  továbbra  is  kizárólag  csorbítatla- 
núl  érvényesíteni  fogja.  Annál  is  inkább  fogja  ezt  tenni,  mert  a 
görög  rítushoz  tartozó  összes  népcsoportok  közt  éppen  a magyar 
az,  amely  legközelebb  áll  és  leginkább  is  vonzódik  a nyugati  civi- 
lisatióhoz.  Nem  szükséges  tehát  bevárni  a görög  rítus  magyar 
liturgiájának  törvényes  elismerését,  hogy  már  ma  mindenki  levon- 
hassa azt  a fontos  tanulságot,  hogy  ez  a törvényes  elismerés  a 
két  rítusnak  egymásközti  viszonyában  egy  hajszálnyi  változtatást 
sem  fog  előidézni. 

Pusztán  csak  csapongó  fantázia  visszhangja  tehát  az  a 
nagyfokú  féltékenység,  amely  eleinte  a róm.  kath.  klérust  tagad- 
hatatlanúl  a magyar  liturgia  ellen  irányította  s ma  már  csak  a 
viszonyokban  való  tájékozatlanságra  mutat,  ha  bizonyos  mérvű  fél- 
tékenység, vagy  talán  inkább  kislelkűség  itt-otí  még  most  is  mu- 
tatkozik. Csakis  ez  a féltékenység  szülte  azt  a nevetséges  és  tart- 
hatatlan fictiót  is,  mintha  az  ó-szláv  nyelvet  éppen  olyan  kihalt- 
nak lehetne  tekinteni,  akárcsak  a latint.  Egyáltalában  a római 
kath.  egyháznak  nincs  mit  félnie  a görögtől  és  ennek  anyanyelvi 
álláspontjától;  sőt  én  már  arról  a reményről  is  lemondtam,  hogy 
a görög  rítus  magyar  liturgiája  legalább  enyhíteni  fogja  azt  a 

feszültséget,  amely  a két  szertartás  klérusa  közt  ősidők  óta 
fennáll. 

Más  dolog  azonban  az  a történeti  alappal  bíró  feszültség 
és  megint  más  az,  hogy  ha  már  egyszer  számolni  kell  a két 
^ rítus  különállásával,  a róm.  kath.  klérus  szívesebben  látná  a 
görög  rítusban  a szláv,  vagy  az  oláh  nyelvet,  mint  a magyart. 
Egy  ideig  magam  is  hittem  ebben  a mesében  s annak  hatása 
alatt  én  is  úgy  Ítéltem  meg  dr.  Böhm  Lajos  egri  kanonoknak  a 
liturgikus  nyelvről  szóló  munkáját,  úgyszintén  dr.  Rajner  La- 
jos esztergomi  kanonok,  pápai  praelátusnak  római  zarándokla- 
tunk emlékkönyvére  vonatkozó  kritikáját,  mintha  e művek 
elvileg  a magyar  liturgia  ellen  irányulnának.  Különösen  a Rajner 
művéből  véltem  olyasmit  kiolvashatni,  mintha  hazafias  szláv  ajkú 
hittestvéreinknek,  akik  köztudomás  szerint  olyan  szívesen  enged- 
nek tért  iskoláinkban  a magyar  nyelvnek,  a gör.  kath.  magyarok 
tartoznának  azzal  az  elégtétellel,  hogy  viszont  ők  is  szívesen  lás- 
sák a szláv  nyelvet  templomaikban.  Én  ebben  szláv  ajkú  hittesí- 
véreink  hazafiságának  és  részben  katholicitásának  is  némi  meg- 
gyanusítását  láttam  és  írói  álnév  alatt  kissé  idegesen  feleltem  a 
Magyar  Állam  1902.  évi  január  hó  9-iki  számában.  Ezt  azonban 
csakhamar  meg  is  bántam  és  a cikk  ideges  hangja  felett  már  a 
lap  legközelebbi  számában  kifejeztem  sajnálatomat.  Most  pedig 
újból  elolvasva  Rajner  cikkét,  megilletődéssel  olvasom  annak 
végsorait,  amelyekben  az  illusztris  szerző  kifejezetten  elismeri, 
hogy  római  zarándoklatunkkal  és  az  Szentatya  elé  terjesztett  em- 
lékiratunkkal eddigi  gyakorlatunk  jóhiszeműségét  mindenesetre 
beigazoltuk.  Ez  az  elismerés  sokat  ér  nekünk  és  csak  hálásak 
lehetünk  érte. 

A mesebeszédnek  különben  volt  egy  látszólag  komolyabb 
alapja  is.  Báró  Bánffy  Dezsőnek  a képviselőház  1896  szeptember 
5-ikí  ülésében  tett  nyilatkozatából  ugyanis  világosan  kitűnik,  hogy 
a magyar  püspöki  kar,  még  pedig,  — mint  báró  Bánffy  megje- 
gyezte; „nem  kellő  megokolással“,  — az  akkor  tervben  volt 
hajdúdorogi  püspökség  ellen  foglalt  állást. 

Hanem  hát  a magyar  liturgia  és  a magyar  püspökség  nem 
azonos  fogalmak  és  az  említett  mesebeszédet  semmi  sem  cáfolja 
meg  világosabban,  mint  az  a tény,  hogy  liturgikus  gyakorlatunk- 
nak mai  állapota,  amely  szerint  magyar  vidékeinken  a templo- 
mokban az  átlényegülésen  és  az  áldozó  pap  csendes  imáin  kivül 
minden  magyar  nyelven  végződik,  egyenesen  Vaszary  Kolos, 

Magyarország  bíboros  hercegprímásának  típusát  viseli.  És  ez  nem 
pusztán  csak  személyes  ténye  a bíboros  hercegprímásnak.  Isme- 
retes, hogy  országos  bizottságunk  elnöki  tanácsának  tisztelgései 
alkalmával  Schlauch  Lőrinc  bíboros  püspök,  továbbá  Samassa  Jó- 
zsef és  Császka  György  érsek  urak  is  hasonló  szellemben  nyi- 
latkoztak. Sőt  ismeretes,  hogy  a munkácsi  megyés  püspökkel 
együttesen  történt  fogadtatásom  alkalmával  a hercegprímás  oda 
nyilatkozott,  hogy  maga  részéről  abban  se  látna  nehézséget,  mi- 
szerint az  áldozópap  csendes  imái  is  magyar  nyelven  végeztes- 
senek. Schlauch  Lőrinc  bíboros  püspök  eleinte  nem  volt  barátja 
liturgikus  mozgalmunknak,  sőt  hír  szerint  a magyar  kormány  az 
ő ajánlatára  tette  volna  magáévá  azt  az  ismeretes  bilingvisztíkus 
megoldást,  amely  egyértelmű  lett  volna  a magyar  liturgia  elejté- 
sével. Később  azonban  ő is  csatlakozott  a hercegprímás  álláspont- 
jához, római  zarándoklatunk  után  pedig  előttem  és  egy  latin 
szertartási!  főpap  előtt  sajnálatát  fejezte  ki  afelett,  hogy  agg 
kora  meggátolja  abban,  amiben  ambícióját  keresné,  ha  még  fiata- 
labb volna:  hogy  t.  i.  a magyar  liturgia  ügyét  teljes  megoldásra 
vigye. 

Az  ó-szláv  nyelvet  úgy  a hercegprímás,  mint  a bíboros  püs- 
pök latin  szemüvegen,  vagyis  kihalt  nyelvnek  nézték  s a ma- 
gyar liturgia  jogosúltságát  mind  a ketten  az  élő  oláhnyelvvel  állí- 
tották szembe,  ami  Rómával  szemben  kétségtelenül  a legnagyobb 
erősségünk.  Az  elhúnyt  bíboros  püspök  székhelye.  Nagyvárad 
mindenesetre  jó  megfigyelőhely  volt  arra,  hogy  megbarátkozzék  a 
magyar  liturgiával.  De  tudok  én  még  egy  ennél  is  jobb  meg- 
figyelőhelyet és  ez:  Gyulafehérvár.  Nem  tudom  mi,  de  valami 
azt  súgja  nekem,  hogy  a még  fiatal  gróf  Majláth  Gusztáv  er- 
délyi püspök  lesz  az  az  egyházi  fejedelem,  aki  teljesíteni  fogja 
azt  a missiót,  amelyre  Schlauch  Lőrinc  agg  koránál  fogva  már 
nem  vállalkozhatott. 

Reményemet  a genius  loci-ra.  fektetem,  de  némi  reményt 
merítek  előttem  tett  két  megjegyzésből  is.  Az  egyikre  bemutat- 
kozásom adott  alkalmat,  amikor  is  megjegyezte,  hogy  ő olyan  he- 
lyen lakik,  ahol  a dolog  természeténél  fogva  behatóan  kell  ér- 
deklődnie a mi  ügyünk  iránt.  A másik  kijelentése  pedig  a katho- 
likus  autonómiát  szervező  kongresszus  egyik  ülésén  történt.  Va- 
lami akadály  miatt  ezt  az  ülést  nem  a múzeumban,  hanem  a váci- 
utcai városház  üléstermében  tartottuk  s én  egy  sarokszéken 
ülve,  budapesti  templomunknak  küszöbön  volt  megnyitása  miatt 

éppen  azon  töprengtem,  hogy  mi  lesz  akkor,  ha  megint  valami 
feladás  történik  Rómában?  Nagyon  komolynak  és  aggódónak 
nézhettem  ki,  mert  a püspök  felém  jött,  megszólított  s kérdezte, 
hogy  mi  a bajom?  Én  őszintén  bevallottam  töprengésem  okát, 
.mire  szinte  megremegtem  és  mintha  az  apostolok  egyikét  láttam 
volna  magam  előtt,  midőn  azt  válaszolta:  „Bízzanak  a jóakaratú 
emberekben !“ 

Talán  indiskréciót  követek  el,  amikor  ezeket  elmondom; 
de  mentsen  ki  az,  hogy  nehéz  küzdelmeink  között  nemcsak  ne- 
kem volt  szükségem  azokra  a vigasztaló  szavakra,  amelyekre 
ma  sem  tudok  visszagondolni  a legmélyebb  meghatottság  nélkül. 
E vigasztaló  szavakból  azok  is  bátorítást  meríthetnek,  akikért  én 
csekély  erőmmel  fáradoztam. 

A magyar  liturgiának  van  az  oláh  egyházmegyékben  még 
egy  harmadik  megfigyelőhelye  is  s ez:  Makó,  Makónak  pedig  a 
Csanádi  püspök  a pátrónusa  és  igen  természetes,  hogy  Dessewffy 
Sándor  püspök  úrral  is  kerestem  az  öszszeköttetést.  Egy  ízben 
magához  hívatott  és  felhívta  figyelmemet  a német  katholikus  vi- 
lág egyik  legelőkelőbb  közlönyének,  a müncheni  „Historisch-Poli- 
tische  Blátter“  című  folyóiratnak  1900.  évi  6-ik  füzetében  meg- 
jelent „Die  Unirten  Rumánen  und  die  Katholiken-Autonomie  in 
Ungarn“  című  fejtegetésre.  Ebben  egy  magát  meg  nem  nevező 
oláh  egyházi  tudós  nemcsak  a tervezett  magyar  országos  katho- 
likus autonómia,  hanem  a magyar  liturgia  ellen  is  kemény  táma- 
dásokat intézett.  Egyetértettünk  abban,  hogy  ezt  nem  hagyhatjuk 
szó  nélkül  és  a támadásra  együttes  válasz  készítettünk,  amely 
„Dér  Nationalismus  in  dér  katholischen  Bewegung  Ungarns"  cím 
alatt  ugyancsak  az  említett  folyóirat  1900.  évi  11 -ik  füzetében 
jelent  meg.  E válaszban  a magyarellenes  támadásokra,  sajnos, 
igen  fogékony  német  közönség  előtt  alaposan  lelepleztük  az  olá- 
hokat, hogy  éppen  ők  azok,  akik  a legszélsőbb  irányt  bevitték 
templomaikba;  és  dacára  annak  ellenére,  hogy  egyházmegyéik 
hívőinek  igen  tekintélyes  része  magyar  anyanyelvű,  mindenáron 
nemcsak  a római,  de  még  a görög  katholikusoktól' is  teljesen  el- 
szigetelt nemzeti  egyházat  akarnak  alapítani,  e mellett  pedig  a 
magyar  liturgia  megnehezítése  végett  Rómát  és  a bécsi  udvart  úgy 
informálják,  mintha  ők  templomaikban  nem  az  élő  oláh  nyelvet 
használnák,  hanem  valamelyes  ó-román  nyelvet. 

Ez  utóbbi  célzatos  állítás  megerőtlenítése  végett  szatmári 
helyi  bizottságunk  akkori  elnökét,  Melles  Emil  jelenlegi  buda- 

pesti  apátplébánosunkat  egy  tanulmány  megírására  kértem  fel, 
mely  „Az  oláh  liturgia  kialakulásár óV‘  cím  alatt  a Katholikus 
Szemle  1902.  évfolyamában  jelent  meg.  E tanulmányban  Melles 
bebizonyította,  hogy  az  „ó-román“  megjelölés  legfeljebb  csak  az 
1648 — 1651 -ben  Sylvester  hieromonachus  fordításában  és  Rákóczi 
György  fejedelem  költségén  Gyulafehérvárott  cyrill  betűkkel 
megjelent  első  Uj  testamentumot  és  Zsolíárkönyvet  illethetné 
meg.  Ez  a két  könyv  azonban  már  régen  kiment  a használatból 
s a most  használatban  lévő  liturgikus  könyvek  latin  betűkkel  és 
teljesen  modern  nyelven  csak  a múlt  század  70-es  éveiben  jelen- 
tek meg,  tehát  csak  kevéssel  régiebbek  a mi  hajdúdorogi  fordí- 
tásainknál. Csak  mint  kuriózumot  említem  még  meg  Melles  ta- 
nulmányából, hogy  az  Uj  testamentum  és  a Zsoltárkönyv  1648 — 
1651-iki  kiadása  mintegy  50®/o  erejéig  szláv  és  egyéb  idegen  sza- 
vakból van  egybeállítva  és  elég  nagy  számmal  magyar  szavak 
is  fordulnak  elő  benne,  mint  pl.:  poruncsi  = parancsolat,  kelsugul 
= költség,  hiklensug  ==  hűtlenség,  pahar  = pohár,  példa 
példabeszéd,  oáros  = város,  kép  = kép  stb;  ellenben  a most 
használatban  lévő  oláh  liturgikus  könyvekben  ezek  a szláv  és  ma- 
gyar szavak  jórészt  mind  ki  vannak  küszöbölve,  latinokkal  pó- 
tolva. Az  új  kiadású  liturgikus  könyvek  tehát  egyszerűen  mondva 
modernizálódtak. 

Mikor  a római  zarándoklatról  szóló  hivatalos  emlékköny- 
vet kiadtuk,  maga  a hercegprímás  bátorított  engem  arra,  hogy 
az  akkor  még  életben  volt  Szentatya,  XIII.  Leó  pápának  és  Ram- 
polla  államtitkárnak  is  terjeszszek  föl  egy-egy  díszesen  kiállított 
tiszteletpéldányt,  ö maga  vállalta  el  a közvetítést  s rövid  idő 
múlva  a következő  sorokkal  értesített  az  eredményről: 

„Tegnap  vettem  Rampolla  bíbornok  úr  Ö eminenciája  leve- 
lét, amelyben  úgy  Őszentsége,  mint  a saját  nevében  meleg  köszö- 
netét mond  a görög  szertartású  magyar  katholikusok  jubileumi 
zarándoklatát  megörökítő  emlékkönyv  megküldéséről.  A bíbor- 
nok úr  értesítése  szerint  a Szentatya  szívesen  vette  a neki  kül- 
dött példányt  és  apostoli  áldását  küldi  mindazoknak,  akik  az  em- 
lékmű kiadása  körül  fáradoztak.  Midőn  szerencsém  van  ezeket 
Méltóságodnak  tudomására  hozni,  maradok  kiváló  tisztelettel 
Budapest,  1901  november  hó  26.  Yaszary  Kolos  s.  k.,  bíbornok- 
hercegprímás“. 

Köszönő  sorokat  kaptam  még  az  emlékkönyv  megküldéséért 
Vaszary  Kolos,  Ledochowsky  Micisláv,  Síeinhuber  Antal,  Gruscha 

Antal  és  Schlauch  Lőrinc  bíborosoktól,  Katschtaler  János  her- 
cegérsek, Császka  György,  Samassa  József  és  Mihályi  Viktor  ér- 
sekektől, a magyar  püspöki  kar  összes  tagjaitól.  Fehér  Ipoly 
pannonhalmi  íőapáttól,  Boromissza  Tibor,  Párvy  Sándor,  Radnay 
J^arkas  és  Fischer  Colbrie  későbbi  püspököktől,  Majorossy  János 
tinnini  fölszentelt  püspöktől.  Takács  Menyhért  jászói  préposttól, 
Fraknói  Vilmos,  Belopotoczky  Kálmán,  Jánossy  Ágoston  és 
Mayer  Béla  címzetes  püspököktől,  Rajner  Lajos,  Walter  Gyula, 
Csernoch  János,  Giesswein  Sándor,  Szmrecsányi  Lajos  és  Glatt- 
f el  dér  Gyula  preláíusoktól  stb.,  stb.  Különösen  becses  volt  reám 
nézve  egy  rövidke  válasz,  mely  így  szólott:  A római  zarándoklat 
alkalmából  kiadott  emlékkönyvet  megkaptam.  Áttanulmányoztam 
azt  s most  sietek  azon  nagy  élvezetért,  melyet  nekem  az  emlék- 
könyv okozott,  köszönetét  mondani.  Kiváló  tiszteletei* ‘ stb. 

A levél  Íróját  nem  árulom  el,  csak  anynyit  mondok,  hogy 
ő volt  az,  aki  engem  egy  későbbi  alkalommal  kisegített  töpren- 
géseimből, amikor  arról  volt  szó,  hogy  megnyitandó  budapesti 
templomunkban  a magyar  vidékeinken  fönnálló  istenitiszteleti 
gyakorlaton  kívül  adjunk-e  tért  külön  orosz  misének,  vagy  sem? 
Én  a testvériség  kedvéért  hajoltam  e kívánságra,  de  skrupulusaim 
voltak.  Gyónásképen  elmondtam,  hogy  a hercegprímás  tanácsa 
ellenére,  aki  liturgikus  nyelvül  a görögöt  ajánlotta,  én  voltam 
az,  aki  keresztül  vittem,  hogy  az  átlényegülést  és  az  áldozó  pap 
csöndes  imáit  illetőleg  az  ó-szlávnyelvet  válassszuk.  Tettem  ezt 
azért,  mert  visszaemlékezve  dr.  Rajner  Lajos  jelenlegi  érseki 
vikáriusnak  már  említett  érvelésére,  az  ó-szláv  nyelv  előtti  eme 
zászlóhajtással  szolgálatot  véltem  tenni  a testvériségnek  is.  Elő- 
adtam egyúttal  azt  az  aggályomat,  hogy  a külön  orosz  mise  két 
részre  osztaná  az  amúgy  is  nem  jelentékeny  számú  híveket  és 
esetleg  liturgikus  mozgalmunkat  károsító  torzsalkodásokra  is  ve- 
zethetne. ö teljes  mértékben  megerősítette  aggályaimat  és  két 
rövid  szóval  azt  tanácsolta,  hogy  ne  engedjünk. 

Ha  meggondolom,  hogy  különösen  a szabadelvű  magyar 
kormány  tagjainál  milyen  minősítheti en  hidegségben  volt  részünk, 
talán  nincs  híjjával  a keserű  humornak,  ha  szembeállítom  ve- 
lük azt  a két  német  főpapot,  akiktől  liturgikus  mozgalmunk  iránt 
a legtöbb  rokonszenvet  tapasztaltam. 

Az  egyik  dr.  Erhard  Albin  pápai  prelátus,  a bécsi  egyetem 
theologiaí  karának  hírneves  tanára  volt,  akinek  „Dér  Katholicis- 
mus  und  das  XX.  Jahrhundert**  és  „Dér  liberale  Katholicismus** 

című  művei  világszerte  nagy  föltűnést  okoztak.  Egyik  művében  né- 
hány szóval  rokonszenvesen  emlékezett  meg  a magyar  liturgiáról 
,s,  amit  én  természetesen  az  emlékkönyv  megküldésével  honorál- 
tam s tőle  a következő  választ  kaptam;  „Nagyrabecsült  Uram! 
Már  rég  óhajtottam  volna  önnek  legszívélyesebb  köszönetemet 
kifejezni  f.  évi  január  2-án  kelt  becses  levelének  fölötte  barátsá- 
gos szavaiért  és  a görög  katholikus  magyarok  római  zarándok- 
latáról szóló  emlékkönyv  kegyes  megküldéséért.  „A  katholiciz- 
mus  és  a XX.  század**  című  könyvemben  a második  kiadás  355. 
lapján  én  egy  rövid  megjegyzést  tettem  a latin  liturgikus  nyelv- 
nek a többi  liturgikus  nyelvekhez  való  viszonyáról.  Az  a cél, 
melyet  önök  követnek,  nekem  nagyon  rokonszenves  és  remélem, 
hogy  azt  siker  fogja  koronázni.  Magam  is  fogok  alkalmat  találni, 
hogy  arra  egy  dolgozatomban  visszatérjek,  amelyet  kritikusaim- 
mal szemben  még  meg  kell  írnom.  A jó  Isten  áldja  meg  az  Önök 
fáradozásait!  Néhány  év  előtt  a keleti  egyházi  kérdésről  is  írtam 
egy  kis  művet,  amelynek  címe:  „Die  Orientalische  Kirchenfrage 
und  Oesterreich-Ungarns  Beruf  in  ihrer  Lösung**.  Sajnos,  most 
nincs  belőle  példányom,  de  hozatok  és  megküldöm  Önnek.  Eb- 
ben azt  a tételt  állítom  föl,  hogy  a görög  katholikusokkal  szem- 
ben minden  lehető  előzékenységet  kell  tanúsítani,  hogy  ilyen  mó- 
don elejét  vegyük  a nemegyesültek  azon  szemrehányásának, 
mintha  az  Unió  által  valami  igazi  javuk  (wahres  Gute)  veszen- 
dőbe menne,  hanem  éppen  ellenkezőleg,  az  Unió  föladata  erősí- 
teni és  megszilárdítani  a görög  katholikusságot,  még  pedig  az  ál- 
tal, hogy  azt  szervesen  beilleszti  az  egy  igaz  katholikus  egyházba 
és  ezáltal  kiszabadítja  jelenlegi  elszigeteltségéből.  Újból  is  meg- 
köszönve stb.  Maradok  Bécsben,  1902  február  22-én  Méltóságod- 
nak hálás  és  lekötelezett  híve  dr.  Erhard  Albin**. 

Sajnos,  azóta  Erhard  a reform  katholicismus  hírébe  esett 
és  eltávolították  bécsi  egyetemi  katedrájáról,  amit  én  kevésbbé 
a reformirány  felé  hajlásának,  mint  inkább  annak  tulajdonítok, 
hogy  állást  foglalt  a bécsi  kormánynak  a görög  ritusú  nemzeti- 
ségeket úgy  egymástól,  mint  a római  katholikusoktól  elszigetelni 
törekvő  uniópolitikája  ellen. 

Számolnom  kell  mégis  egyházi  köreinknek  Erhard  ellen  for- 
dúlt  fölfogásával  és  már  ezért  is  nagyobb  súlyt  fektetek  egy  má- 
sik, különben  is  sokkal  jelentékenyebb  német  egyházi  tudós  ro- 
konszenvére,  akihez  a reform  katholicizmusnak  még  csak  gyanúja 
sem  férhet.  Ez  a híres  N illés  atya,  a Jézus-társaság  tagja  és  az 

insbrucki  egyetem  hírneves  tanára,  akiről  bizonyára  mindenki 
el  fogja  ismerni,  hogy  a római  katholikus  egyház  összes  jelenlegi 
tudósai  közt  talán  egyetlen  egy  sincs,  aki  a keleti  ritusok  isme- 
retében vele  mérkőzhetnék. 

. Liturgikus  mozgalmunk  iránti  rokonszenvét  Nilles  atya  már 
régebben  dokumentálta  azzal,  hogy  „Calendarium  manuale 
utriusque  Ecclesiae  orientalis  et  occidentalis“  című  nagy  müvébe 
a görög  rítus  húsvéti  ódájának  magyar  szövegét  is  fölvette.  Ter- 
mészetesen neki  is  megküldtem  az  emlékkönyvet  s tőle  is  igen 
szívélyes  választ  kaptam,  amelyet  azonban  bizalmas  tartalmánál 
fogva  nem  hozhatok  nyilvánosságra.  Csak  azt  a megnyugtató  ki- 
jelentését említem  meg,  hogy  ne  nyugtalankodjunk  afölött,  ha  a 
római  Szentszék  elhatározása  sokáig  késik.  Ismerve  különben 
ügyünk  iránti  rokonszenvét,  már  előbb  is  fölkerestem  őt  soraim- 
mal és  több  levelét  őrzöm  az  országos  bizottság  levéltárában.  Kü- 
lönösen arra  figyelmeztetett  ismételten,  hogy  csak  úgy  számít- 
hatunk a latin  egyházi  tudósok  érdeklődésére,  ha  a liturgikus 
könyvek  fordításánál  a római  propaganda  által  jóváhagyott  ere- 
deti görög  szöveget  használjuk,  amely  esetre  személyes  tanács- 
adásait is  fölajánlotta. 

Nilles  ügyünk  iránti  rokonszevét  egy  nálam,  mint  az  orszá- 
gos bizottság  elnökénél  tett  személyes  látogatásával  is  megbizo- 
nyította. Esztergomban  volt  dolga  és  mint  hízelgőén  megjegyezte, 
csak  azért  jött  Budapestre,  hogy  engem  meglátogasson  és  kitar- 
tásra bátorítson. 

Ez  a látogatás  a személyes  megtiszteltetésen  kívül  orszá- 
gos bizottságunkra  nézve  is  nagy  erkölcsi  jelentőséggel  volt. 
Ugyanis  a mi  ügyünk  elvégre  is  a lelki  szükség  kérdésén  kívül 
egyúttal  a folytonos  hullámzásban  levő  faji-  és  nyelvhatárok 
idébb  vagy  odább  tolódásának  nehéz  kérdése  is,  amelyhez  any- 
nyi  érdekszál  fűződik,  hogy  nem  csuda,  ha  az  ellenkező  érdekek 
bizonyos  személyi  hajszákra  is  vezettek,  amelyek  a dolog  termé- 
szete szerint  az  országos  bizottság  vezetősége,  különösen  pedig 
ellenem,  mint  elnök  ellen,  irányúltak. 

E hajszákat  csakis  a dekadens  szabadelvű  kormány  két- 
színű magatartása,  tehetetlensége  és  közönyössége  tette  lehetsé- 
gesekké. Természetes,  hogy  ezek  a hajszák  lelkemben  töprengővé 
tettek  abban  a tekintetben,  hogy  helyes  úton  járok-e  vagy  sem? 
És  ismétlem,  hogy  talán  nincs  híjján  némi  keserű  humornak,  ha 
azzal  dicsekszem,  hogy  e különben  is  minden  tiszteletre  méltó  és 

ragyogó  szellemű  német  aggastyánnak  látogatása  volt  az,  ami 
nekem  szorongattatásaim  közepette  a legnagyobb  lelki  vigaszta- 
lást és  elégtételt  nyújtota. 

Viszont  egyházunk  és  magyar  fajunk  ellenségeivel  szemben, 
akik  minduntalan  azzal  a soha  meg  nem  történt  piszszegéssel 
hozakodnak  elő,  amelylyel  ők  római  zarándoklatunk  fiaskóját 
igyekeztek  bizonyítani,  legfőbb  ellenbizonyítékom  az  az  arany- 
érem, amelyet  mint  X/II.  Leó  pápa  ajándékát,  zarándoklatunk 
óta  mindhalálig  óraláncomon  viselek.  Ám  erre  azt  mondhatnák, 
hogy  ez  nem  a magyar  liturgia  küzdőjének  szólt,  hanem  csak  a 
jubileumi  hódoló  zarándoklat  szervezőjének.  De  nem  mondhatják 
ugyanezt  arról  a valóban  megtörtént  símogatásról,  amelylyel  a 
zarándoklat  hivatalos  emlékkönyve  is  joggal  el  dicsekedett.  E 
gyöngéd  símogatás,  amelyet  kézcsókra  bocsáttatásom  alkalmával 
a szokásos  benedictio  után  arcomon  éreztem,  már  nem  a pápa, 
hanem  a Szt.  Péter  trónján  ülő  egyik  legdicsőbb  Szent  Aggas- 
tyán megnyilatkozása  volt,  amely  a magyar  liturgia  küzdőinek 
szólott  és  ezt  jelentette; 

— Ne  csüggedjetek! 


Bílíngvízmus  a görög  rítusban* 

= Magyar  Világ  1907.  6.  sz. 

Vinitius  álnév  alatt.  == 


Ha  magyar  anyanyelvű  görög  katholikus  egyházközségeink- 
nek az  1896.  évi  pápai  tilalom,  illetve  az  1900.  évi  római  zarán- 
doklat előtti  liturgikus  gyakorlatát  a mai  gyakorlattal  összehason- 
lítjuk, akkor  kétségtelenül  bizonyos  visszaesést  kell  e téren  kon- 
statálnunk. A viszaesés  nem  a parochiák  számában,  hanem  a gya- 
korlat minőségében  mutatkozik.  Nincs  ugyan  teljesen  megbízható 
statisztikánk,  de  mindkét  stádiumban  körülbelül  százra  tehető 
azon  parochiák  száma,  melyekben  a gyakorlat  már  meggyökere- 
sedett. A különbség  csak  az,  hogy  mig  a pápai  tilalom  előtt  a 
magyar  nyelv  jobbára  kizárólagos  volt,  vagy  legalább  a kizáróla- 
gosság útján  haladt,  addig  most  az  átlényegülés  szavai  és  az 
áldozó  pap  csöndes  imái  ó-szláv  nyelven  mondatnak.  A mai  gya- 
korlatot tehát  tulajdonképen  nem  lehet  magyar  liturgiának  minő- 
síteni, hanem  csak  magyar  nyelvű  istenitiszteletnek,  oly  értelem- 
ben, amint  ez  az  úgynevezett  „énekes  misék“-nél  a latin  szer- 
tartású  templomokban  is  gyakorlatban  van,  de  természetesen  az- 
zal az  eltéréssel,  mely  a két  rítus  különböző  természetéből  folyik. 

A latin  szertartás  énekes  miséinél  szokásos  bilingvizmus 
az  élő  és  a liturgikus  holt  nyelv  olykénti  kombinációján  alapszik, 
hogy  a kettő  egyáltalában  nem  kevertetik  össze  egymással,  sem 
pedig  egymást  kölcsönösen  ki  nem  egészíti,  hanem  amint  ezt 
dr.  Rajner  Lajos  pápai  prelátus  a gör.  kath.  mozgalomról  Írott 
művének  20-ik  lapján  kifejti,*)  a liturgia  kizárólag  a kihalt  nyel- 

*)  Dr.  Rajner  Lajos:  „A  görög  szertartási!  katholikus  magyarok  moz- 
galma a magyar  liturgia  ügyében.’*  Katholikus  Szemle  1902.  évi  januári  füzet. 

ven  végeztetik,  ellenben  a népének  a liturgikus  szövegtől  nem 
csak  alakilag,  de  gyakran  még  tartalmilag  is  eltérő  himnuszokból 
áll,  melyek  kizárólag  arra  szolgálnak,  hogy  a nép  a szent  titkok 
ünneplése  alatt  e szent  ténykedés  drámájának  eszmekörében  tar- 
tassék. 

Ellenben  a görög  rítusban  s egyáltalán  a keleti  egyházak- 
ban, egyházhatóságilag  szervezett  bilingvizmust  sehol  sem  talá- 
lunk, hanem  a népének  mindenütt  a liturgikus  szöveg  szerint  és 
ugyanazon  a nyelven  végeztetik,  amelyen  az  áldozó  pap  a liturgia 
nyilvános  részeit  énekli.  Nincs  is  a bilingvizmusnak  semmi  értelme 
a görög  rítusban,  mert  a keleti  egyház  nem  használ  holt  nyelvet, 
hanem  csak  oly  élő  vagy  avultnyelvet,  melyet  a nép  megért.  Ahol 
pedig  nem  érti  meg,  ott  elébb-utóbb  utat  tör  magának  a nép 
nyelve,  mihelyt  ennek  irodalmi  fejlettsége  és  egyéb  viszonyok  ezt 
megengedik. 

Ezt  tudva,  senki  sem  fog  csodálkozni  azon,  ha  a görög 
katholikus  magyarok  országos  bizottsága  még  a bilingvizmusnak 
azon  minimális  mértékével  sem  tudott  megbarátkozni,  mely  köz- 
vetlenül római  zarándoklatunk  előtt,  mint  a hercegprímás  indít- 
ványa, került  a bizottság  elnöki  tanácsa  elé  és  mindenki  termé- 
szetesnek találta,  hogy  az  elnöki  tanácsnak  legkonzervativebb 
gondolkozású  és  egyházi  ügyeinkben  legjártasabb  tagjai  is  ellene 
foglaltak  állást. 

Tényleg  a legújabb  időkig  minden  egyházi  írónk*)  azt  taní- 
totta, hogy  az  istenitiszteletet  a nép  anyanyelvén  kell  végezni. 
Az  1648.  évi  egyházi  uniónak  a görög  rítus  megtartására  vonat- 
kozó kikötését  mindenki  igy  értette  és  egészen  Mikita  Sándorig 
egyik  egyházi  írónk  sem  engedett  tért  az  egri  főegyházmegyéből 
kiindult  a nyugoti  egyház  álláspontjával  számoló  ama  fölfogás- 
nak, mely  az  ó-szláv  nyelvet  is  kihalt  nyelvnek  kívánta  minő- 
síttetni. 

Ismeretes  például,  hogy  mikor  liturgikus  könyveinknek  Mária 
Terézia  királynő  által  tervezett,  de  abbamaradt  kiadásáról  volt 
szó,  Bacsinszky  András  munkácsi  püspök  a most  ó-szlávnak  neve- 

*)  Kuika  János  hét  kiadást  ért  orosz  nyelvű  ,,Kis-  és  Nagykáté‘‘-jának 
első  kiadása  Budán,  1804.  Egyetemi  nyomda,  utolsó  kiadás  1881.  — Roskovits 
Ignác  „Kiskáté‘‘-ja  orosz  és  magyar  nyelven  Budapest,  1881.  — Gebe  Viktor 
kibővített  Kutka-féle  „Kiskáté“-ja  Ungvár,  1891.  — Mikita  Sándor  „Közép- 
káté“-ja  orosz  és  magyar  nyelven  Ungvár,  1901.  — Dr.  Szabó  Simon  „Exposi- 
tio  S.  S.  liturgiáé  S.  Joannis  Chrysostomi  etc.“  című  munkája  Ungvár,  1902. 

zett  liturgikus  nyelvet  orosz  irodalminak  minősítette,  amit  a ki- 
rálynő is  elfogadott,  mert  ez  a Szent  Cyrill  és  Method  által  köz- 
vetlenül a magyar  honfoglalás  előtt  Pannónia  területén  alkotott 
szláv  irodalmi  nyelv,  a délkeleti  és  keleti  szlávok  közt  tett  hit- 
térítő útjában  annyira  simult  a nép  nyelvéhez  s viszont  a nép 
nyelvét  annyira  magához  idomította,  hogy  azt  a görög  rítus  összes 
szláv  népei  még  ma  is  saját  ősi  nyelvüknek  tekintik.  Méltatlan 
dolog  volt  tehát  ezért  Bacsinszkyt  — egy  előkelő  lengyel  család 
ivadékát  — a moskovitizmus  gyanújával  terhelni,*)  épp  úgy, 
mint  Popovits  Vazul  munkácsi  püspököt  is  méltatlan  volt  schiz- 
matikus  irányzattal  vádolni  amiatt,  mert  eleinte  azon  a nézeten 
volt,  hogy  a liturgikus  célokra  való  magyar  fordítások  jóváhagyása 
az  ő püspöki  jogkörébe  tartozik. 

Tudtommal  Mikita  sem  azonosította  magát  egészen  az  egri 
egyházmegye  tudósainak  fölfogásával,  hanem  csak  arra  szorít- 
kozott, hogy  az  anyanyelv  jogosultságára  vonatkozó  tantételt  ki- 
hagyta katekizmusából,  de  már  ez  is  elég  volt  arra,  hogy  magyar 
vidékeinken  tért  nyisson  a bilingvizmussal  való  kísérletezések- 
nek. Mikitának  tulajdonítják  azt  a konkrét  javaslatot  is,  hogy  a 
magyar  ajkú  hitközségekben  csak  a népénekben  és  a diakónusok 
által  végzendő  könyörgésekben  hagyassék  meg  a magyar  nyelv, 
ellenben  a liturgia  összes  többi  részeiben  állíttassék  vissza  az 
ó-szláv  nyelv.  Ám  ez  a javaslat  semmiképen  sem  vonta  le  a 
konzekvenciákat  a holt  nyelv  elméletéből,  mely  dr.  Rajner  Lajos 
már  említett  müvének  igen  logikus  kifejtése  szerint  azt  kí- 
vánná,**) hogy  a nép  a mi  görög  rítusunkban  is  kapcsoltassék 
ki  az  áldozó  pappal  való  együttes  ténykedésből  és  a szent  dráma 
lefolyása  alatt  csakis  bizonyos,  annak  eszmekörében  mozgó  him- 
nuszokkal és  a magán  áj  tatosság  egyéb  módjaival  legyen  elfog- 
lalva. Mondjuk  meg  tehát  őszintén,  hogy  a Mikita  javaslata  — ha 
ugyan  e javaslat  tőle  ered  — a gyakorlatba  átültetve,  szerzőjének 
bizonyára  jóindulatú  szándéka  ellenére  sem  jelentett  volna  egye- 
bet, mint  egy,  már  magában  véve  is  elég  radikális  átmeneti  álla- 
potot az  ó-szláv  nyelvnek  magyar  népünk  templomaiba  való 
visszavitelére. 

És  sajnos,  de  igaz,  hogy  Wlassics  Gyula  kultuszminiszter 
kapva-kapott  e javaslaton  akkor,  mikor  az  1896.  évi  pápai  tilalom 


*)  Dr.  Böhm  János:  A liturgikus  nyelvekről.  Eger,  1897, 

**)  U.  o.  24,  lap. 

visszavonását  kérő  remonstratiójában  az  említett  bilingvisztikus 
megoldást  a magyar  kormány  nevében  magáévá  tette. 

Lényegében  ez  a javaslat  egyértelmű  volt  a magyar  liturgia 
teljes  elejtésével  s azért  mindnyájan  a legnagyobb  hálával  tar- 
tozunk a római  Szentszéknek,  hogy  apostoli  bölcseségében  e ja- 
vaslatot, mint  a görög  rítus  természetével  homlokegyenest  ellen- 
kezőt, kereken  visszautasította. 

Mikita  agitatiójának  és  bilingvisztikus  tervének  tulajdonít- 
hatjuk azt  is,  hogy  egy  1896.  végén  Mária-Pócsra  egybehívott  ér- 
tekezleten magyar  vidékeink  papságának  vezéremberei  úgy  infor- 
málták a püspököt,  hogy  liturgikus  gyakorlatunknak  ily  mérték- 
ben való  visszafejlesztése  még  lehetséges.  Ily  irányú  előterjesz- 
tésére azonban  a püspök  is  tagadó  választ  kapott  Rómából  s bár- 
mennyire érzékenyen  érintette  is  a püspököt,  nekünk  a válasz 
csak  javunkra  válhatott,  mert  tudtuk,  hogy  a teljes  visszafejlesz- 
tés lehetetlen. 

A püspök  tehát  ilyen  értelemben  volt  kénytelen  tovább  is 
kísérletezni  s ez  megkívánta,  hogy  a papi  pályára  ezentúl  csak  oly 
ifjak  vétessenek  föl,  kik  az  egy  idő  óta  szertartásinak  nevezett 
rutén  élő  nyelvet  értik;  hogy  a papnevelő  intézetben  az  anya- 
nyelv jogosultságára  vonatkozó  tanítás  a legszigorúbban  letiltas- 
sék;  hogy  a politikai  divat  által  is  támogatott  rutén  elnevezés  a 
rítus  és  egyházmegyei  intézmények  megjelölésére  is  kiterjesztes- 
sék s hogy  e ,,szertartási“  nyelv  tanítása  a magyar  vidékek  nép- 
iskoláiban is  kötelezővé  tétessék. 

Megkívánta  továbbá  a kísérletezés,  hogy  az  országos  bizott- 
ság az  egyházi  fegyelem  szigorúbb  kezelése  által  lehetőleg  el- 
szigeteltessék az  őt  megbízó  magyar  egyházközségektől,  minek 
következtében  az  országos  bizottság  vezetősége,  nehogy  az  egy- 
házmegyei főhatósággal  ellentétbe  jöjjön,  mellőzte  a plenáris 
ülések  egybehívását  s arra  volt  kénytelen  szorítkozni,  hogy  a 
már  többször  említett  politikai  divatot,  mint  amely  gyökerében 
megtámadta  liturgikus  mozgalmunkat,  tőle  telhetőleg  ellen- 
súlyozza, ami  nagyban  és  egészben  sikerült  is.  Viszont  azonban  az 
országos  bizottság  vezetősége  is  belátta  azt  a hibát,  melyet  az 
elnöki  tanács  elkövetett  akkor,  mikor  a hercegprímásnak  föntebb 
érintett  ajánlatát  nem  vette  igénybe  és  ezt  belátva,  a maga  részé- 
ről is  támogatta  az  egyházmegyei  főhatóságot  addig  a mértékig, 
hogy  az  ó-szláv  liturgikus  nyelvnek  a szent  mise  átlényegülési 
mondataiban  érvény  szereztessék. 

És  itt  csak  hálával  regisztrálhatjuk  azt,  hogy  az  egyház- 
megyei  főhatóság  nem  vitte  végletekig  a kísérletezéseket  és  nem 
késett  abban  hagyni  azokat,  mikor  néhány  szomorú  esetből  meg- 
győződött arról,  hogy  a magyar  nyelvű  liturgikus  gyakorlat  való- 
- bán  oly  mély  gyökeret  vert  templomainkban,  melyet  többé  ki- 
irtani nem  lehet. 

Az  egyházmegyei  főhatóságnak  ezen  előzékeny  eljárását 
csakis  az  apostoli  Szentszéknek  azon  ismeretes  bölcs  és  meg- 
fontolt eljárása  tette  lehetővé,  melyet  római  zarándoklatunk  be- 
jelentése és  a zarándoklat  ténye  alkalmával,  valamint  azóta  tanú- 
sított. Nem  hiányoztak  és  még  ma  sem  hiányoznak  a kísérletek 
zarándoklatunk  eredményének  lekicsinylésére,  de  nem  baj,  ha 
az  egyházi  unió  és  fajunk  ellenségei  azzal  ámítják  önmagukat, 
hogy  római  zarándoklatunk  fiaskóval  végződött.  Ezzel  szemben 
nem  az  a mi  föladatunk,  hogy  a római  zarándoklat  fényes  ered- 
ményével dicsekedjünk,  hanem  az,  hogy  jelenlegi  gyakorlatunkat 
addig  is  f öntartsuk  és  megóvjuk,  mig  a római  Szentszék  egy  vagy 
más  formában  végleges  döntést  fog  hozni  ügyünk  fölött. 

Igaz  ugyan,  hogy  mostani  gyakorlatunk  visszaesést  mutat 
a pápai  tilalom  előtti  állapothoz  képest  és  a tulajdonképi  liturgia 
szláv  jellege  miatt  nem  mondható  kielégítőnek  nemzeti  önvédel- 
münk szempontjából  sem,  melyet  pedig  fiúi  hódolattal  a római 
Szentszék  előtt  is  hangsúlyoztunk  és  amelyért  tovább  küzdeni 
ezentúl  is  elengedhetlen  kötelességünk  marad. 

Ha  azonban  figyelembe  vesszük,  hogy  mily  kétségbeejtő 
körülmények  közt  vette  át  az  országos  bizottság  mozgalmunk  ve- 
zetését, eddigi  működését  az  említett  visszaesés  dacára  sem  minő- 
síthetjük meddőnek.  Mozgalmunk  legfőbb  célja  mégis  csak  népünk 
lelki  szükségének  kielégítése,  ezt  pedig  egyelőre  a mostani  gya- 
korlattal is  biztosítva  látjuk.  Ami  érdem  ebben  van,  annak  orosz- 
lánrésze magát  a görög  katholikus  magyar  népet  illeti,  mely  a 
lehetőség  határai  közt  sikeresen  megvédelmezte  lelki  eledelét. 

Magyar  és  osztrák  uníópolítika^ 

= Magyar  Világ  1907.  9.  sz. 

Vinitius  álnév  alatt.  = 

A különféle  keleti  rítusok  követői,  ezek  közt  a legkiterjed- 
tebb görög  rítus  követői  is,  — akár  visszaléptek  az  egyházi  unióba, 
akár  nem,  — kivétel  nélkül  egyetértenek  abban,  hogy  a keleti 
Szentatyák  által  berendezett  és  őseredetiségben  reánk  maradt 
istenítiszteletet  a nép  élő,  vagy  avult  nyelvén  kell  végezni,  hogy 
a nép  megértse  a szent  ténykedéseket.  Azoknak  nemcsak  egy- 
szerű hallgatója  legyen,  mint  a nyugati  egyházban,  hanem  egy- 
szersmind tevőleges  részese  is.  Különösen  a különböző  ajkú  gör. 
katholikusok  minden  időben  úgy  fogták  föl  VIII.  János  pápának 
a szláv  oltári  nyelv  engedélyezésére  vonatkozó  ismeretes  dönté- 
sét,^) hogy  ezzel  a döntéssel  Szent  Cyrill  és  Methód  az  anya> 
nyelv  használatát  nemcsak  a szlávok,  hanem  a görög  rítust  követő 
összes  népek  számára  is  kivívta.  Bizonyos  is,  hogy  a két  görög 
származású  szerzetes  hazájának  és  a görög  szent  atyák  dicsősé- 
gének elévülhetlen  szolgálatot  tett  akkor,  amidőn  e pápai  döntés 
kieszközlésével  elejét  vette  annak,  hogy  a keleti  szlávok  és  a ke- 


„Mert"  (így  ír  a pápa  Szvatopluk  fejedelemnek)  „nemcsak  három, 
hanem  miként  írva  van,  valamennyi  nyelven  illik  dicsérni  az  Istent:  az  apos- 
tolok is  eltelvén  a Szt.  Lélekkel,  minden  nyelven  hirdetik  vala  Isten  nagysá- 
gát. Bizonyára  nem  is  ellenkezik  az  igaz  hittel  és  tanokkal,  akár  a misét 
énekelni,  akár  a szt,  evangéliumot  s az  ó-  és  új -szövetség  írásait  olvasni  jó 
fordításban  a szláv  nyelven,  mert  aki  a három  fő  nyelvet,  t.  i.  a hébert,  görö- 
göt és  latint  alkotta,  ugyanaz  teremtette  a többi  nyelveket  is  a maga  dicső- 
ségére," 

reszténységre  áttért  más  keleti  népek  közt  a legszélsőbb  kelet 
heterodox  egyházainak  módjára  külön  rítusok  ne  alakuljanak. 

A legrégibb  időben  ennek  a közfelfogásnak  csakis  a lelki- 
szükség, vagyis  az  Úr  igéjének  megértése  volt  az  alapja.  Később 
azonban  hozzá j árúit  az  a jogosult  törekvés  is,  hogy  az  egyház 
egyúttal  védője  legyen  a nép  fajának  és  nyelvének  is.  Ez  a törek- 
vés a XIX.  század  nagy  nemzetiségi  áramlata  következtében  egy- 
felől nyert  jogosultságban,  de  másfelől  bizonyos  viszszaélések- 
nek  is  vált  okozójává,  amire  még  visszatérek. 

Amenynyire  azonban  megegyeznek  a keleti  egyházak  ösz- 
szes  hívei  ebben  a felfogásban,  anynyira  eltérnek  nézeteik  abban, 
hogy  vájjon  az  egyes  népfajok  külön-külön  nemzeti  egyházakat, 
vagy  legalább  külön  liturgikus  területeket  alkossanak-e,  vagy  pe- 
dié  ugyanazon  egyházi  tartományban,  avagy  egyházme- 

gyében vegyes  ajkú  hívőknek  s következéskép  egynél  több  oltári 
nyelvnek  is  hely  adassék-e? 

Az  osztrák  uniópolitikának  az  volt  a legnagyobb  botlása, 
hogy  a nyugati  egyház  egyetemes  célzatú  kihalt  nyelvi  elméletét 
ezzel  ellenkező,  vagyis  partikuláris  célzattal  a keleti  egyházba 
is  igyekezett  átültetni.  Evégből  megalkotta  az  ó-szláv  és  ó-román 
nyelv  fikcióját  s az  egységes  görög  rítust  román  és  rutén  ritusokra 
igyekezett  szétdarabolni.  Ezáltal  kezdettől  fogva  diszkreditálta 
az  egyházi  Uniót.  Gúny  és  nevetség  tárgyává  tette  ezt  a skizma* 

Ítikusok  előtt.  Ez  aztán  olyan  inferioris  társadalmi  helyzetet  te- 
remtett a gör.  katholikusok  számára,  amelyet  még  a gör.  kath. 
^ papságnak  a nemesi  rend  előjogaival  való  fölruházása  sem  volt 
^ képes  ellensúlyozni. 

Ez  azonban  még  csak  botlás  volt,  de  később  egyenesen 
viszszaéléssé  fajúit,  amidőn  az  Európaszerte  nagy  hullámokat 
vert  nemzetiségi  eszme  ellensúlyozására  a már  említett  közfelfo- 
gást, amely  szerint  a templomi  nyelv  egyúttal  védője  legyen  a 
nép  fajának  és  nyelvének  is,  arra  használta  ki,  hogy  a partikuláris 
nemzetiségi  eszmét  egyházunkba  bevigye.  Ezen  az  alapon  egy- 
előre meg  is  teremtette  Gácsországban  a ruthén,  Magyarország- 
ban pedig  a szerb  és  román  nemzetiségi  egyházakat  olyan  cél- 
ból, hogy  ezáltal  Gácsországban  a lengyel,  Magyarországban  pe> 
dig  a magyar  faj  erejét  megtörje,  de  egyúttal  az  említett  „nem- 
zetiségeket “ még  a vallásos  közösség  terén,  tehát  egymástól  is 
elszigetelje. 

Egyszóval  a római  egyház  helytelenül  fölfogott  álláspont já- 

ról  szembe  szállt  az  ó-hiíűeknek  az  oltári  nyelvre  és  az  egységes 
görög  rítusra  vonatkozó  közfelfogásával;  de  viszont  lekenyerezte 
az  illető  népfajokat  nemzetiségi  politikájával  és  azzal,  hogy  a 
status  in  statu  módjára  kialakított  nemzetiségi  egyházak  közt 
.úgy  szétdarabolta  az  ó-hitű  magyarságot,  hogy  azok  a nemzeti- 
ségek prédáivá  legyenek. 

Mindez  teljesen  megfelelt  az  osztrák  kormányzati  bölcse- 
ség  „divide  et  vinces“  elvének,  de  nagy  kérdés,  hogy  megfelelt-e 
egyúttal  a dynastia  érdekeinek  is?  Az  a maradandó  előnye  min- 
denesetre megvolt  a Habsburg-dynastia  uniópolitikájának,  hogy 
a ruthéneket  és  az  oláhság  egy  részét  kivonta  a cárizmus  befo- 
lyása alól.  De  már  alig  szükséges  a történelem  tanúbizonyságára 
várni  az  Ítélettel  a tekintetben,  hogy  a magyar  és  lengyel  elem 
meggyöngítése  ezt  az  előnyt  még  a dynastia  jól  fölfogott  érdekei 
szempontjából  is  nagyban  ellensúlyozta.  Azt  pedig  csak  a jövő 
fogja  eldönteni,  hogy  minő  hatása  lesz  a kettős  monarchiára  an- 
nak, amit  a Balkán-félszigeten  napról-napra  látunk:  hogy  t.  i.  a 
mi  monarchiánkból  kiindult  „nemzeti  egyház“  eszméje  ott  is 
divatot  csinált. 

Ezt  az  eszmét  ezelőtt  a keleten  egyáltalában  nem  ismerték. 
Elég  végighallgatni  egy  ősi  eredetiségében  reánk  maradt  görög 
misét,  amelynek  folyamán  négyszer-ötször  könyörgünk  az  Ural- 
kodóért és  Krisztus  szerető  katonáiért,  vagy  a vízkereszti,  való- 
ban klasszikus  szépségű  imát,  amelyet  az  áldozópap  a vízszente- 
lés alkalmával  mond  s amely  szintén  az  Uralkodóért  való  kö- 
nyörgésben csúcsosodik  ki,  hogy  megítélhessük,  miszerint  a régi 
keleti  egyházak  inkább  imperialisztikusak,  vagy  épen  dynastiku- 
sak  voltak,  mintsem  nemzetiek,  amint  ezt  különben  Oroszország- 
ban ma  is  tapasztalhatjuk. 

A kiegyezés  alkalmával  a magyar  törvényhozás  a gör.  kele- 
tieket illetőleg  meggondolás  nélkül  törvénybe  igtatta  (1868.  IX. 
t.-c.)  a szerb  és  román  nemzeti  egyházakat,  sőt  még  segítségükre 
is  volt  a különválásnál.  Már  némileg  óvatosabb  volt  a gör.  katho- 
likusokkal  szemben  s a Bach-korszak  alatt  kihasított  balázsfalvi 
(fogaras — gyulafehérvári)  érseki  tartományt  csak  mint  gör.  katho- 
likust  igtatta  törvénybe  (1868.  XXXIX.  t.-c,).  És  szerencsére,  az 
absolutizmus  nem  tartott  olyan  sokáig,  hogy  a munkácsi  és  eper- 
jesi egyházmegyéknek  nemzetiségi  alapon  való  kialakítását  és  a 
lembergi  érseki  tartományba  való  beolvasztását  is  keresztülvi- 
hesse.  Az  a még  most  is  kísértő  eszme  azonban,  hogy  a lembergi 


188 


rutén  érsek  a heterodox  rítusok  körében  anynyira  kedvelt 
patriarchai  rangra  emeltessék,  valószínűleg  már  akkor  meg- 
fogamzott. 

Nézzük  most  már,  miben  tér  el  a magyar  uniópolitika  az 
osztráktól? 

Mindenekelőtt  senki  se  csodálkozzék  afölött,  ha  az  egyházi 
unió  eszméje  hazánkban  mai  napig  sem  jutott  arra  a népszerű- 
ségre, amely  azt  a magyar  nemzeti  szempontból  méltán  meg- 
illetné. Ezt  eléggé  megmagyarázza  már  egymaga  az  a körülmény 
is,  hogy  az  egyházi  uniópolitikát  kezdettől  fogva  Bécsből  irányí- 
tották. Hozzájárult  még,  hogy  a pápasággal  szemben  ellenséges 
érzületű  protestáns  és  szabadkőműves  elem  nem  birta  megérteni 
és  méltányolni  azt  a mérhetlen  előnyt,  amely  az  uniónak  a cáriz- 
mus ellen  irányúló  erejében  fekszik.  Odáig  ment  az  eltévelyedés, 
hogy  mint  a „Kongrua“  cím  alatt  előadottakból  következtetni 
lehet,  egyes  előkelő  magyar  államférfiak  a mindkét  szertartású 
katholikus  lelkészek  kongura-ügyét  fegyverül  akarták  kihasználni 
arra,  hogy  az  uniáltakat  visszatereljék  a skizmába. 

Ugyancsak  protestáns  és  szabadkőműves  kéz  játszott  közre 
annak  a politikai  divatnak  megteremtésében  is,  amely  oda  veze- 
tett volna,  hogy  a munkácsi  és  eperjesi  görög  katholikus  egyház- 
megyék is  rutén  nemzetiségi  egyházakká  alakuljanak  át.  Vessünk 
azonban  fátyolt  a tévelygésekre.  Azt  hiszem,  hogy  most  már  min- 
denki kijózanodott  belőlük.  Nincs  azonban  kizárva,  hogy  előbb- 
utóbb  mindkét  rokoneszme  újból  kísérteni  fog,  mert  az  inter- 
nationalis  szabadkőműves  irány  inkább  kész  kibékülni  a cáriz- 
mussal, mint  a pápasággal;  a protestánsok  pedig  csak  következe- 
tesek maradnak  magukhoz,  ha  inkább  a skizmához  szítanak  s 
szemet  hunynak  a mögötte  rejlő  cárizmus  előtt. 

Résen  kell  tehát  lenni  s nem  kell  elbizakodnunk  abban, 
hogy  az  amerikai  muszka  propaganda  kijózanító  hatása  állandó 
marad.  A protetstánsoktól  én  nem  félek,  mert  ha  ők  Scyllának 
nézik  is  Szt.  Péter  szikla-alkotmányát,  de  sokkal  hazafiasabbak, 
semhogy  puszta  elvakultságból  a cárizmus  Charybdise  felé  szorí- 
tanák hajónkat.  Inkább  a szabadkőművesekkel  szemben  kell  résen 
lennünk,  mert  az  ő útjuk  kifürkészhetetlen. 

Nem  csuda  az  sem,  ha  a hatalmas  bécsi  kézzel  szemben  a 
magyar  püspöki  kar  is  csak  tapogatódzva  kereste  a helyes  útat 
az  igazi,  úgy  az  egyház,  mint  az  állam  érdekének  megfelelő  unió- 
politikához. Ennek  tulajdonítható  pl.,  hogy  a legújabb  időkig  meg- 

lehetősen  barátságtalan  álláspontot  foglalt  el  a görög  katholikus 
magyarok  liturgikus  mozgalmával  szemben.  Ilyen  körülmények 
közt  méltán  és  joggal  merül  föl  az  a kérdés,  hogy  melyik  hát  az 
úgy  egyházi,  mint  magyar  nemzeti  szempontból  helyes  unió- 
, politika? 

Én  azt  hiszem,  hogy  a gyakorlat  igen  szépen  megvetette  a 
kérdés  helyes  megoldásának  alapját  a munkácsi  és  eperjesi  egy- 
házmegyékben. Nem  akarom  untatni  az  olvasót  azokkal  a meg- 
kísértésekkel,  amelyekkel  e két  egyházmegye  híveinek  hol  katho- 
likusságát,  hol  pedig  hazafiságát  megingatni  igyekeztek.  Csakis 
kulturhistóriai  érdekességénél  fogva  említek  meg  egy  megkísér- 
tést,  amely  a negyvenes  években  a bécsi  rutén  templommá  átala- 
kított Barbarastift-ből  indúlt  ki. 

Ennek  a templomnak  és  a vele  kapcsolatban  volt  papneve- 
lőnek, amelyet  időközben  Rómába  helyeztek  át,  az  volt  a missiója, 
hogy  a nemzetiségi  irányt  a munkácsi  és  eperjesi  egyházmegyékbe 
is  átültesse.  Ennek  a célnak  megfelelően  lelkésznek  fölváltva,  hol 
gácsországi,  hol  meg  magyarországi  papot  neveztek  ki.  Abban 
az  időben  a hosszú  álmaiból  fölébredt  magyar  nemzet  pezsgő  iro- 
dalmi és  hazafias  lendülete  természetesen  a munkácsi  egyház- 
megye szentszékét  is  magával  ragadta  s a bécsi  körök  az  éppen 
akkor  soron  volt  magyar  papot,  Fogarassy  Jánost  használták  föl 
e hazafias  áramlat  ellensúlyozására. 

Fogarassy  egy,  a magyar  nyelv  eredetéről  és  alakzatáról 
latin  nyelven  irt  munkában  igyekezett  megfelelni  föladatának  s 
ezt  a munkát  egyebek  közt  a munkácsi  szentszék  tagjainak  is 
megküldte.  A munka  nagy  fölháborodást  keltett  a szentszék  tagjai 
közt,  azt  egyik  ülésükön  hivatalos  tárgyalás  anyagává  tették  és  a 
következő,  a „Jelenkor*  című  pesti  újság  1833.  évi  december  hó 
11-iki  számában  közzétett  „Nyilatkoztatás“-sal  utasították  vissza: 
„Nyilatkoztatás.  Főtiszt.  Fogarassy  János  lembergi  görög  katho- 
likus tzimzetes  kánonok  ’s  ’a  bétsi  sz.  Borbála  görög  katholika 
Egyház  parochusának  illy  tzimü  munkája.  „Origó  et  formatio 
linguae  Ugoricae,  Ungaricae  rectius  Magjaricae  dictae  Historice, 
Philo  et  Etymologice  ac  Grammatice  deducta  Viennae  Anno  1833. 
Typis  Congregationis  Mechitaristicae“  ezen  sz,  szék  tagjainak 
kezükhöz  jutván:  a’  mennyiben  foglalatja  metszőt  a’  hazai  nyelv, 
’s  azt  oly  közlelkesedéssel  ápoló  nagyérdemű  hazafiak  iránt  kímé- 
letlen, ezen  sz.  székre  pedig  ’s  kormánya  alatti  orosz  ajkuakra 
nézve  azon  alaptalan  következést  vonhatná,  hogy  a’  nevezett 


szerző  föntebb  idézett  munkájában  sz.  szék  ’s  kormánya  alattiak 
érzelmeit  a tárgyban  elérte  ’s  kinyilatkoztatta  volna;  szükséges- 
nek találtatott  ünnepélyesen  ’s  hivatalosan  nyilvánossá  tenni,  hogy 
az  említett  szerzőnek  gondolkodása  módjában  se  maga  ezen  sz. 
szék,  se  a’  kormánya  alattiak  egyáltaljában  meg  nem  egyeznek, 
a’  mit  ezen  sz.  szék  határozást  is  a’  haza  előtt  bebizonyítanak, 
mellyeknél  fogvást  ezen  e.  megyében  az  anyakönyvek  magyarúl 
iratnak,  a’  kántoroknál  pedig  ’s  falusi  tanitóknál  a’  magyar  nyelv 
tudása  ’s  tanítása  a falusi  iskolákban  megkivántatik.  A’  munkátsi 
görög  egyesült  egyházi  megye  sz.  székének  novemb.  29-én  1833. 
észt.  Unghváron  tartott  üléséből.  Kiadta  Seregélyi  Sándor  m.  k.  a’ 
munkátsi  sz.  szék  hites  jegyzője”. 

Fogarassy  nem  hagyta  szónélkül  a szt. -széki  nyilatkozatot 
és  „Visszanozat”  cím  alatt  ugyancsak  a Jelenkorban  válaszolt, 
amely  válasznak  kulturhistóriai  szempontból  nem  érdektelen  szö- 
vegét a Magyar  Világ  1907.  évi  9.  száma  újból  leközölte.  A 
„Visszanozat”  természetesen  hatás  nélkül  maradt  s a munkácsi 
és  eperjesi  egyházmegyék  hazafias  népét  sem  ez,  sem  pedig  a 
múlt  század  ötvenes  éveiben  tett  komolyabb  kísérletek  nem  voltak 
képesek  hazafias  útjáról  elterelni. 

Ez  a hazafias  irány  legelső  sorban  magának  az  egyháznak 
vált  javára,  mert  a partikuláris  nemzetiségi  irányt  teljesen  távol 
tartotta  az  egyháztól  s ez  által  lehetővé  tette,  hogy  egyházmegyé- 
inkben a görög  rítus  a maga  változatlan  és  osztatlan  ősi  tiszta- 
ságában őriztessék  és  gyakoroltassék.  Ez  leginkább  abban  nyil- 
vánúl,  hogy  a törvényes  ó-szláv  nyelvet  a gyakorlatban  mindenki 
azonosítja  a nép  nyelvével  s következéskép  nem  érvényesül  az  a 
törekvés,  hogy  a liturgikus  nyelv  ürügye  alatt  a többség  nyelve 
a kisebbségre  reá  erőszakoltassék.  Egészen  1855-ig,  vagyis  a 
szamosujvári  püspökség  kihasításáig,  mikor  t.  i.  az  oláh  ajkúak 
utolsó  részét  is  kihasították  a munkácsi  egyházmegyéből,  olyan 
nagy  volt  a „quod  uni  justum,  alteri  aequum”  elvének  megfelelő 
egyháznyelvi  türelmesség,  hogy  az  ungvári  székesegyházban  he- 
tenkint  kétszer-háromszor  oláh  nyelven  miséztek.  Azóta  a papi- 
roson ugyan  kizárólag  az  ó-szláv  nyelv  a kötelező,  tehát  a papi- 
roson meg  van  a különálló  liturgikus  terület,  de  — mondom  — 
csakis  a papiroson.  Mert  a valóságban,  a magyar  ajkú  hívek  közt 
a magyar  nyelvű  isteni  tisztelet  érvényesült  s ez,  mint  előző  cik- 
kemben kimutattam,  bizonyos  megszorításokkal  még  az  1896.  évi 

pápai  tilalom  végrehajtására  irányúló  komoly  kísérletezésekkel 
szemben  is  kiirthatatlannak  bizonyúlt. 

De  a hazafias  és  egyúttal  katholikus  irány  a legekklatánsabb 
módon  abban  jut  kifejezésre,  hogy  az  egyházi  fórumok  ügykezelé- 
^ sében  fakultative  vagy  a katholikus  egyház  egyetemes  latin 
nyelve,  vagy  pedig  az  állam  nyelve  van  alkalmazásban,  éppen 
úgy,  mint  a nyugati  egyházban. 

És  ez  az  egyik  kardinális  pont,  amely  a tiszta  görög  katho- 
likus egyházmegyéket  megkülönbözteti  a nemzetiségi  egyház- 
megyéktől. 

A másik  pedig  az,  hogy  az  előbbiek  a népnyelv  iránti  türel- 
messég  tekintetében  is  egyenlő  lábon  állnak  a latin  egyházmegyék- 
kel, már  t.  i.  amennyire  emezekben  a kihalt  liturgikus  nyelv  a 
népnyelv  érvényesülését  megengedi;  holott  a nemzetiségi  egy- 
házak mit  sem  tudnak  erről  a türelmességről  s a kisebbséget  lehe- 
tőleg beolvasztani  igyekeznek  a nemzetiségi  többségbe. 

Már  pedig  véleménykülönbség  nem  igen  lehet  arra  nézve, 
hogy  a kettő  közül  melyik  felel  meg  jobban  a magyar  uniópoli- 
tikának és  egyúttal  az  egyetemes  Egyház  érdekeinek  is. 

Mielőtt  a magyar  uniópolitika  részletes  követelményeire 
áttérnék,  újból  is  hangsúlyozom,  hogy  a helyes  uniópolitikának 
legfőbb  és  úgyszólván  elemi  követelménye:  minden  fentartás  nél- 
kül elismerni  a keleti  egyháznak  azt  az  álláspontját,  amely  sze- 
rint isteni  tiszteletünk  a nép  ősi,  vagy  élő  nyelvén  végzendő;  még 
pedig  nem  pusztán  csak  a lelki  szükség  indokából,  hanem  azért  is, 
hogy  a nép  az  egyházban  egyúttal  fajának  és  anyanyelvének 
védelmezőjét  is  lássa.  Magyar  nemzeti  szempontból  ezen  első- 
rendű követelmény  elismerése  annál  kevésbbé  lehet  aggályos,  mert 
e két  jogcím  együttvéve  az  ó-hitü  magyarok  jogos  törekvéseinek 
is  legfőbb  erőssége. 

Más  kérdés  azonban  az  illető  egyházi  fórumok  hivatalos 
ügykezelési  nyelve,  amelyet  nem  szabad  összetéveszteni  a litur- 
gikus nyelvvel.  Fölösleges  bővebben  bizonyítgatni,  hogy  a litur- 
gikus nyelv,  mint  ilyen,  az  ügykezelésre  nem  alkalmas.  A katho- 
likus egyház  ügykezelési  nyelvként  elvileg  a latint  használja 
ugyan,  de  ez  nem  egészen  azonos  a liturgikus  latin  nyelvvel,  ha- 
nem a tudománynak  egyetemes  nyelve,  mely  a folytonos  vissza- 
fejlődést mutatja  a pogány  rómaiak  klaszikus  nyelvezetére.  A 
gyakorlatban  ez  a tudományos  latin  nyelv  ma  már  inkább  csak 
az  egyház  nemzetközi  érintkezéseiben  használatos,  egyébként  pe- 

díg  a katholikus  egyház  ügykezelési  nyelv  gyanánt  minden  állam- 
ban az  illető  állam  hivatalos  nyelvét  használja. 

A keleti  egyházban  a liturgikus  nyelv  még  kevésbbé  alkal- 
mas arra,  hogy  ügykezelési  nyelvnek  is  szolgáljon.  Az  oltárra  vitt 
népnyelv  előbb-utóbb  elavul  s ily  elavult  formában  az  egyházi 
szertartásokon  kivül  nem  használható.  Arról  pedig  szó  sem  lehet, 
hogy  a keleti  egyházak  ügykezelési  nyelv  gyanánt,  ha  csak  a nem- 
zetközi érintkezésben  is,  a görög  tudományos  nyelvet  használják. 
A keleti  egyházak  hivatalos  ügykezelésében  tehát  úgy  elvileg, 
mint  gyakorlatilag  csakis  az  állam  hivatalos  nyelvének  van  jogo- 
sultsága. A bécsi  egyházi  politika  azonban  ott,  ahol  a nemzetiségi 
egyházakat  megalakította,  ennek  helyébe  az  illető  „nemzetiség** 
nyelvét  tette,  az  alkotmány  helyreállítása  után  pedig  szabadelvű 
kormányaink  nem  csak  a templomi,  hanem  az  ügykezelési  nyelv 
kérdését  is  az  illető  egyházak  belügyének  tekintették. 

Az  ügykezelési  nyelv  szempontjából  ezt  a helyzetet  alig  le- 
het másnak  tekinteni,  mint  partikuláris  nemzetiségi  érdekeket 
szolgáló  jogszokásnak,  amelynek  megszüntetése  az  egyháznak  is 
csak  javára  válnék.  A törvényhozásnak  erre  vonatkozó  joga  már 
csak  azért  sem  vonható  kétségbe,  mert  hazánkban  alig  van  olyan 
görög  katholikus,  vagy  görög  keleti  egyházmegye,  amelynek  hívei 
egy  és  ugyanazon  anyanyelv  kötelékébe  tartoznának.  Mindenütt 
van  egy  oly  — jobbára  magyar  ajkú  — kisebbség,  amelyre  nézve 
a többségi  nyelv  az  ügykezelés  terén  is  sérlemes,  holott  pedig 
ezen  a téren  az  állam  hivatalos  nyelvének  használata  senkire 
nézve  sem  lehet  sérelmes. 

Mindazonáltal  célszerűségi  tekintetetek  azt  javasolják,  hogy 
a régi  jogszokásokat  lehetőleg  kompromisszumok  útján  kellene 
megszüntetni.  A kongrua  kérdés,  felekezeti  iskolák  ügye  stb.  elég 
alkalmat  adna  ilyen  kompromisszumokra.  Csak  a legvégső  eset- 
ben lehetne  megfelelő  törvényhozási  intézkedésre  gondolni.  De 
még  ebben  az  esetben  sem  volna  tanácsos  az  uniált  egyházakon 
kezdeni  a dolgot,  mert  ez  könnyen  az  uniópolitika  kompromittá- 
lására  vezethetne,  míg  ellenben  a nem  egyesült  egyházakkal  szem- 
ben az  állam  főfelügyeleti  joga  erre  mindenesetre  több  alapot 
nyújt. 

Kétségtelenül  az  volna  legnagyobb  diadala  a magyar  unió- 
politikának, ha  a balázsfalvi  érseki  tartomány  egyházmegyéit  is  rá 
lehetne  bírni  arra,  hogy  ügykezelésükben  a latin  egyházi  nyelv 
mellett  a magyar  állam  hivatalos  nyelvét  használják,  mert  ez  a 

Bach-korszak  alatt  befészkelődött  nemzetiségi  iránynak  az  egy- 
házból való  teljes  kiküszöbölését  jelentené.  Ez  azonban  még  ma 
csak  ábrándkép  s azért  az  alábbiakban  csak  azokat  a lehetséges 
módokat  fogom  pontonként  felsorolni,  amelyekkel  meggyőződésem 
•szerint  a már  meglevő  alapokon  a magyar  uniópolitika  felépíthető. 
Ezek  a következők; 

I.  Szertartás.  Az  unionális  okmányban  a görög  szertartás 
lett  részünkre  biztosítva  s közjogi  törvényeink  is  csak  görög  szer- 
tartást ismernek,  nem  pedig  rutént  vagy  románt.  Ilyeknek  bár 
csak  fakultatív  használata  is  a legnagyobb  sérelem  reánk  nézve, 
mert  összekeveri  a vallást  a nemzetiséggel.  Vannak  ugyan  a keleti 
egyháznak  a görögön  kívül  külön  kialakult  exotikus  rítusai  is,  mint 
az  örmény,  kopt,  stb.;  de  köztudomás  szerint  a délkeleti  és  keleti 
szláv  népek  s velők  együtt  az  oláhok  és  az  ó-hitü  magyarok  is  a 
kereszténységgel  a görög  rítust  vették  át  s azt  még  ma  is,  mint 
ilyent,  használják,  abból  semmiféle  külön  rítust  ki  nem  alakí- 
tottak. A görög  rítus  többnyelvűsége  egymagában  még  nem  jelent 
széttagoltságot;  de  igenis,  úgy  az  egyházra,  mint  az  államra  nézve 
káros  széttagoltságot  jelentenek  azok  a nemzetiségi  egyházak, 
amelyek  kizárólag  csakis  az  osztrák  nemzetiségi  politika  befo- 
lyása alatt  itt-ott  kialakultak.  Valószínűleg  a bécsi  udvar  befolyá- 
sára vezethető  vissza  az  is,  ha  a román  és  rutén  rítus  kifejezést 
fakultative  maga  a római  Szentszék  is  használja.  Mindenesetre 
csakis  helytelen  információnak  tulajdonítható,  ha  ezt  a kifejezést 
az  Apostoli  szék  vegyesajkú  egyházmegyékre  is  alkalmazza.  Már 
pedig  köztudomás  szerint  nincs  Magyarországon  görög  katho- 
likus  egyházmegye,  amelynek  hívei  egy  egységes  anyanyelvi  cso- 
portot képeznének.  Sajnos,  hogy  a román,  vagy  rutén  megjelölést 
sokszor  becéző,  de  néha  talán  lekicsinylő  célzattal,  egy  idő  óta 
hazai  római  katholikus  egyházi  férfíaink  is  bizonyos  előszeretettel 
használják.  Ez  a szokás  nagy  mértékben  hozzájárult  annak  a sok- 
szor említett  politikai  divatnak  kifejlődéséhez,  amely  a görög 
katholikus  magyarságot  végromlással  fenyegette.  A helyes  unió- 
politika elsőrangú  követelménye  tehát:  felhagyni  ezzel  a szokás- 
sál,  amely  logikai  következményében  szükségképpen  a nemzeti- 
ségi egyházak  kialakulására  vezet.  Kívánatos  volna  továbbá  ebben 
az  ügyben  magát  a római  Szentszéket  is  megfelelően  informálni. 
Fel  kellene  végül  hagyni  a kihalt  nyelvnek  a görög  rítusra  való 
erőltetésével  is,  mert  ezáltal  csak  fegyvert  adnak  az  unió  és  fa- 
junk ellenségei  kezébe. 

II.  Magyar  liturgia.  Hosszú  gyakorlat  bizonyítja,  hogy  a gö- 
rög rítus  magyar  liturgiájának  a latin  rítusra  való  káros  kihatásá- 
tól nincs  ok  tartani.  Az  ez  irányban  még  itt-ott  fennálló  aggályok 
bizonyára  megszűnnek,  mihelyt  latin  szertartású  egyházi  tudó- 
saink rítusunkkal  közelebbről  megismerkednek.  Erre  nézve  talán 
„budapesti  templomunk*'  fogja  szolgáltatni  a legjobb  próbakövet. 
Mai  gyakorlatunk  azonban  nem  minősíthető  magyar  liturgiának 
s tényleges  formájában  is  nélkülözi  még  a római  Szentszék  nyílt 
elismerését,  ami  a hívők  közt  lelki  kételyekre,  örökös  küzdel- 
mekre és  békétlenségre  vezet. 

Még  ha  az  ó-szláv  nyelvet  kihaltnak  lehetne  is  minősíteni, 
maga  az  egyház  szempontjából  is  tarthatatlan  helyzet  az,  hogy 
Magyarországban  egyedül  az  élő  oláh  nyelvnek  legyen  privi- 
légiuma az  oltári  jogosultságra.  Ez  már  magában  véve  is  örökös 
békétlenség  és  zavar  forrása,  amelynek  megszüntetése  nem  csak 
egyházi  és  állami  érdek,  de  különösen  a görög  rítus  vegyesajkú 
hívei  közt  egyúttal  a nemzetiségi  egyensúly  helyreállításának  is 
az  érdeke.  A magyar  liturgia  szentesítésének  alig  lehet  más  aka- 
dálya, mint  az  érintett  és  — Istennek  hála  — már  szünőben  levő 
aggodalom.  Egy  azonban  bizonyos:  hogy  t.  i.  magyar  liturgia  nél- 
kül magyar  uniópolitikát  képzelni  sem  lehet. 

III.  Paritás-reciprocitás.  Szomorú,  hogy  ez  csak  a papiroson 
van  meg,  mig  az  életben  a két  rítus  papjai  közt  nincs  meg  az  az 
összhang,  amely  nem  csak  az  egyház,  de  a magyar  állam  érdeké- 
ben is  kívánatos  lenne.  Kulturális  különbség,  legalább  a munkácsi 
és  eperjesi  egyházmegyéket  illetőleg,  ezt  a visszásságot  nem  iga- 
zolhatja. Ezen  a bajon  segítve  volna,  ha  a magyar  püspöki  kar 
kioktatná  az  alsó  papságot  IX.  Pius  pápának  arról  az  intelméről, 
hogy;  „non  ut  omnes  latini  sint,  séd  ut  omnes  catholici  fiant“. 
Ennélfogva  a latin  papság  ne  tekintsen  minket  idegen  felekezet- 
nek,  vagyis  olyannak,  amelynek  rovására  a latin  rítus  gyarapítása 
előnyt  jelentene  a katholicizmusra  nézve,  hanem  ellenkezőleg, 
a két  rítus  közti  viszonylatban  a rideg  felekezeti  szellem  alkal- 
mazása sem  nem  katholikus,  sem  nem  hazafias.  Egyszóval  a mos- 
toha anya  helyett  annak  a tudatára  kell  kölcsönösen  ébredni, 
hogy  a katholikus  egyház  mindnyájunknak  — édes  anyánk. 

IV.  Kongrua,  párhér.  A kongrua-kérdés  megoldatlan  volta 
valóságos  melegágya  volt  a skizma  veszélyének  s ma  már  ott 
állunk,  hogy  ha  e veszélynek  komolyan  elejét  akarjuk  venni,  ak- 
kor sürgősen  rendezni  kell  a párbér  ügyét  is. 

V.  Naptár  egyesít  és.  Ez  köznépünkre  nézve  nagy  gazdasági, 
intellígeciánkra  nézve  pedig  nagy  társadalmi  jelentőséggel  bir. 
A munkácsi  és  eperjesi  egyházmegyék  már  megtették  erre  vonat- 
kozó előterjesztéseiket,  de  a kedvező  elintézést  itt  is,  mint  a 
kongruánál,  mindenféle  kerékkötő  junktimok  akadályozzák.  Ez 
azt  a benyomást  kelti,  mintha  szándékosan  távol  akarnának  ben- 
nünket tartani  a nyugati  civilizációtól  és  a magyarság  zömétől. 
Újabban  egyebek  közt  megint  a skizma  veszélyét  hozzák  föl  aka- 
dályúl,  pedig  mindenki  tudja,  hogy  a mai  társadalmi  viszonyok 
közt  e veszélynek  csak  anyagi  okai  lehetnek;  már  pedig  a naptár- 
egyesítést semmi  sem  indokolja  jobban,  mint  éppen  a gazdasági 
szempont. 

VI,  Amerikai  püspökség.  Amerikába  mi  legvallásosabb  né- 
pünk fiait  exportáltuk  s onnan  cserébe  a skizmát  és  ezzel  a 
moskovitizmus  veszélyét  importáljuk,  mert  szeégny  kivándorolt 
népünknek  nincs  saját  püspöke,  aki  megoltalmazhatná  a muszka 
propaganda  fondorlatai  ellen.  Nincs  pedig  azért,  mert  igaz  ugyan, 
hogy  az  egyházi  unióban  biztosítva  lett  számunkra  a püspök- 
választás joga,  de  az  ír  püspökök  fölfogása  szerint  ez  még  nem 
jelenti  a külön  egyházi  szervezet  jogát,  mert  még  ma  is  fönnáll 
egy,  a keresztes  hadjáratok  idejében  keletkezett  régi  zsinati  hatá- 
rozmány,  amely  szerint  a más  ritusu  híveknek  csak  saját  rítusuk 
szerinti  lelkészre  van  igényük,  ellenben  egy  és  ugyanazon  terü- 
leten — ha  több  rítus  van  is  — egynél  több  püspök  nem  lehet. 
Ez  a fölfogás  uralkodott  nálunk  is  az  egyházi  uniót  közvetlenül 
követő  időkben  s ez  szolgált  legújabban  is  alapúi  a budapesti 
görög  katholikus  parochiának  az  esztergomi  főegyházmegyébe 
történt  beosztására  nézve  is.  De  ha  ez  a kérdés  jogi  szempontból 
vitatható  is,  a görög  ritus  természetének  ismerői  előtt  a célszerű- 
ség és  üdvösség  szempontja  nem  lehet  kérdéses.  Úgy  az  egyház, 
mint  a magyar  állam  érdekében  van  tehát,  hogy  püspökeinknek 
az  amerikai  görög  katholikus  egyházmegye  fölállítására  irányúló 
fáradozásait  a magyar  püspöki  kar  a legbehatóbban  támogassa  a 
római  Szentszék  előtt.*) 

*)  E cikk  megírásakor  még  Ortinszki,  a gácsországi  illetőségű  püspök, 
nem  volt  kinevezve.  Kinevezése  különben  se  megyéspüspöki  minőségben  és 
joghatálylyal  történt  s hatásköre  csak  kevéssel  több  az  eddigi  apostoli  vizi- 
tátorénál.  Ezenfelül  egy  gácsországi  illetőségű  egyházi  vezető  kinevezése  már 
magában  véve  is  sérelmes,  mert  a túlnyomó  többséget  a magyarországi  szár- 
mazású görögkatholikusok  teszik,  E kinevezésben  újból  megnyilatkozik  az 


10 


146 


VII.  Görög  katholikus  egyházmegyéink  beosztásának  reví- 
ziója, Ha  a balázsfalvi  egyházi  tartomány  ügykezelési  nyelvét 
illetőleg  el  lehetne  érni  azt,  amit  föntebb  a katholicitás  és  a 
magyar  államiság  föltétlenül  jogos  követelményének  minősítet- 
tem és  ha  egyúttal  gondoskodás  történnék  arról,  hogy  az  ottani 
magyar  anyanyelvű  egyházközségek  számára  egyelőre  is  bizto- 
sítva legyen  legalább  az  a gyakorlat,  amely  a munkácsi  és  eper- 
jesi egyházmegyék  magyar  vidékein  fönnáll:  akkor  tulajdonképen 
görög  katholikus  egyházmegyék  jelenlegi  beosztásának  reviziójára 
égető  szükség  nem  volna.  Ellenkező  esetben  azonban  az  egyház 
érdeke  megkívánja,  hogy  az  oláh  egyházmegyékbe  beosztott  ma- 
gyar és  szláv  ajkú  egyházközségek  olyan  egyházmegyébe  helyez- 
tessenek át,  ahol  azok  lelki  gondozása  jobban  biztosítható.  A 
magyar  állam  önfentartási  érdeke  pedig  föltétlenül  megköveteli, 
hogy  a mostani  beosztás  reviziója  útján  az  ottani  nagyszámú  ma- 
gyarság megóvassék  az  eloláhosodás  veszélyétől.  Végre  pedig 
csak  jogos  és  méltányos  a görög  katholikus  magyarságnak  az  az 
igénye,  hogy  legyen  — ha  nem  több  — egy  oly  egyházmegye, 
amelyben  legalább  viszonylagos  többsége  volna. 

VIII.  Autonómia.  Az  országos  katholikus  autonómia  mi- 
előbbi megvalósítása  nem  csak  a katholikus  hitélet  föllendítése 
és  a különböző  ajkú  híveknek  a magyar  hazafiságban  való  egye- 
sítése szempontjából  bír  fontossággal,  hanem  egyúttal  az  egyházi 
unió  megerősítése  és  fejlesztése  tekintetében  is. 

Magyarország  kezdettől  fogva  küzdőtere  volt  a nyugati  és 
keleti  egyházaknak,  míg  ez  a küzdelem  a nyugati  civilizáció  ja- 
vára véglegesen  el  nem  dőlt.  Hazánk  tehát  geográfiai  helyzeténél 
fogva  mintegy  predesztinálva  volna  arra,  hogy  most  az  egyházi 
uniót  egyebek  közt  olyan  egyháztársadalmi  intézmény  útján  is 
előmozdítsa,  amely  talán  idővel  a katholikus  hitélet  föllendítése 
tekintetében  példa  gyanánt  és  mintaképül  szolgálhatna  az  egész 
katholikus  világnak. 

A laikus  elemnek  az  autonómiába  való  bevonása  ugyan  ter- 
mészetszerűleg maga  után  vonja  azt,  hogy  az  egyház  világi  vonat- 
kozású ügyeiben,  bizonyos  világi  motivumok  is  érvényesüljenek, 

® osztrák  politikának  az  a törekvése,  hogy  a magyarországi  szlávajkú  görög- 
g katholikusokat  egységes  nemzetiséggé  forrassza  össze  a gácsországi  rutének- 
S kel.  Kivándorolt  népünket  tehát  a muszka  propagandán  kívül  most  már  az 
f ukrainizmus  veszélye  is  fenyegeti  s a helyzet  oly  tarthatatlanul  alakult,  hogy 
^ a legkomolyabb  bajoktól  lehet  tartani,  ha  sürgős  segítség  nem  érkezik, 

de  az  egy  idő  óta  meghonosodott  katholikus  nagygyűlések  igen 
helyesen  kiadták  a jelszót,  hogy  ez  a motívum  sem  a protestáns 
autonómia  szabadsági,  sem  a görögkeleti  egyházak  autonómiájá- 
nak nemzetiségi  iránya,  hanem  egyesegyedül  az  állam  összes  nép- 
^íajait  egybekötő  hazaszeretet  legyen.  Hogy  az  egyházra  nézve 
különösen  a nemzetiségi  iránynak  az  egyházi  autonómiába  való 
bevitele  milyen  veszedelmes,  ezt  éppen  a legutóbbi  időkben  igen 
sajnosán  lehetett  tapasztalni  a szerb  nemzeti  egyház  karloviczí 
kongresszusán  történtekből.  Ebből  azonban  a hierarchikus  szer- 
vezet és  az  autonómia  összeférhetetlenségére  semminemű  követ- 
keztetést vonni  nem  lehet,  mert  minden  józan  gondolkozású  em- 
ber előre  megítélhette,  hogy  a nemzetiségi  irányzatnak  az  egy- 
házba való  bevitele  akár  autonómiával,  akár  autonómia  nélkül 
mindenképpen  csak  káros  következményű  lehet. 

Viszont  a protestánsok  autonómiájának  szabadsági  iránya 
a napi  politikát  viszi  be  az  egyházba,  ami  szintén  nem  egyeztet- 
hető össze  a katholikus  szellemmel.  Ellenben  a vallásosság  és 
hazafiság  összhangja  a katholikus  egyház  ősi  hagyományaiban 
gyökerezik  s ez  az  összhang  kétségtelenül  megadná  a katholikus 
autonómiának  is  azt  az  éltető  erőt,  amely  a közéletben  eddig 
olyan  jogosulatlan  túlsúlyt  biztosított  a protestánsoknak.  Ezt  a 
túlsúlyt  hazánk  katholikus  többsége  az  időleges  fölbuzdulásoktól, 
politikai  divatoktól  stb.  függő  és  így  intézményes  állandóságra 
nem  számítható  nagygyűlések  útján  sohasem  lenne  képes  ellen- 
súlyozni, hanem  ezt  a célt  csakis  az  állandó  szervezetű  országos 
autonómia  útján  lehet  elérni. 

A katholikus  egységhez  való  természetes  vonzódáson  kivül 
kétségtelenül  a hazaszeretet  éltető-  és  vonzóerejének  tulajdoní- 
tandó, hogy  a munkácsi  és  eperjesi  egyházmegyék  minden  fen- 
tartás  nélkül  és  örömmel  beléptek  az  országos  katholikus  auto- 
nómiát szervező  kongresszusba.  És  remélni  lehet,  hogy  ezt  a 
példát  oláh-ajkú  hittestvéreink  is  követni  fogják,  ami  már  ma- 
gában véve  is  egy  jelentékeny  lépés  lenne  az  egyházi  unió  terén. 

* 

Az  előadottakkal  — azt  hiszem  — elég  világosan  kimutat- 
tam, hogy  a magyar  uniópolitikának  miben  kellene  eltérnie  a bécsi 
uniópolitikától. 

Ha  meggondoljuk,  hogy  a görög  ritus  követői  Magyarország 
népességének  körülbelül  egynegyed  részét  teszik,  meggyőződé- 

10* 

sem  az,  hogy  a magyar  nemzet  érdekében,  a magyar  hazafiság 
javára,  a magyar  episzkopátusnak  keresve  se  lehetne  nagyobbat 
és  fenségesebbet  alkotni,  mint  ha  meghazudtolná  azt  a hamis  té- 
telt, hogy  a katholikus  egyház  csak  mostoha  gyermekekül  foga- 
dott bennünket.  Vagyis,  ha  jogos  igényeink  őszinte  méltatása  mel- 
lett megvédené  az  egyházi  uniót,  egyfelől  a beolvasztási,  más- 
felől a bécsi  politikának  megfelelő  elszigetelési  törekvésektől  és 
a minket  megillető  privilégiumok  sérelme  nélkül  helyre  hozná  a 
bécsi  uniópolitikának  azt  a hibáját,  hogy  bennünket  csak  külsőleg, 
nem  pedig  szervesen  illesztett  be  a katholikus  egyházba. 


Ktilíszszatítkok* 

— Részlet  az  1900,  évi  római  zarándoklat  történetéből.  — 

= Magyar  Világ  1907.  10.  sz. 

Szerző  neve  alatt.  == 

Az  amerikai  muszka  propaganda  hivatalos  közlönye  megint 
fölszínre  hozta  azt  a már-már  elaludt  kérdést,  hogy  igaz-e  vagy 
sem  az  a római  zarándoklatunkról  kiszivárgott  állítólagos  ku- 
lisszatitok, mely  szerint  a pápai  főszertartásmester  lepisszegte 
volna  vezető  püspökünket,  mikor  ez  a magyar  liturgia  ügyét  a 
Szentatya  elé  terjesztette. 

Szükségesnek  tartom  e kérdés  tisztázását  annál  is  inkább, 
mert  köztudomású,  hogy  a balázsfalvi  Unirea  és  utána  a többi 
oláh,  úgyszintén  a horvát  és  a gácsországi  rutén  lapok,  sőt  még 
a magyar  képviselőház  vallás  és  közoktatási  bizottságában  is  egy 
szabadkőmives  képviselő,  ezzel  az  állítólagos  pisszegéssel  igye- 
keztek annak  idején  zarándoklatunk  fiaskóját  bizonyítani.  Szük- 
séges a kérdés  tisztázása  azért  is,  mert  az  „Amerikanskij  Pravo- 
slanij  Vjestnik“  még  most  is,  annyi  év  elteltével  is  fegyvert  ko- 
vácsol ebből  az  állítólagos  jelenetből  az  egyházi  Unió  ellen,  jól 
tudva  azt,  hogy  népünket  semmivel  se  lehet  jobban  lázítani  a 
római  Szentszék  ellen,  mint  azzal,  hogy  nehézségeket  gördít  az 
anyanyelvnek  rítusunkban  való  használata  ellen,  melyet  pedig 
minden  görög  kath.  hívő  vallásával  járó  istenadta  jogának  tart. 

Előre  bocsátom,  hogy  mint  a zarándoklat  világi  vezetője, 
teljes  tudatában  voltam  annak,  miszerint  zarándoklatunkról  egy 
esetleg  inopportunus  közlés  sokat  árthat  ügyünknek.  Hogy  tehát 
ezt  lehetőleg  elkerüljük,  a német  katholikus  lapok  budapesti  tudó- 
sítóját, mint  saját  hivatalos  tudósítónkat,  magammal  vittem  Ró- 

mába.  Útközben  és  Rómában  többen  jelentkeztek  nálam  a zarán- 
dokok közül,  hogy  egyik  vagy  másik  budapesti  hirlap  számára 
intimebb  közléseket  bocsássák  rendelkezésükre,  de  én  őket  a 
hivatalos  tudósítóhoz  utasítottam  és  a legnagyobb  óvatosságra  in- 
tettem. A zarándoklat  befejeztével  az  átélt  izgalmak  által  meg- 
viselt egészségem  helyreállítása  végett  délvidékre  utaztam  s a 
szóban  forgó  közlésről  csak  hazatértemkor,  az  oláh  hírlapok  útján 
értesültem,  melyekben  forrás  gyanánt  a ,, Magyar  Szó*'  1900.  évi 
március  hó  28-iki  száma  volt  megjelölve.  „Római  kulisszatitkok** 
volt  a közlemény  címe  s abban  az  állítólagos  pisszegésen  kivül 
oly  intim  részletek  is  előfordultak,  melyek  beavatott  forrásra 
mutatnak.  így  pl.  megemlíti  a cikk  egyebek  közt  azt  is,  amit  én 
könnyen  érthető  okokból  el  akartam  titkolni  családom  előtt;  hogy 
t.  i.  kész  voltam  — esetleg  egész  vagyonom  feláldozásával  — a 
zarándoklatot  saját  költségemen  mindaddig  Rómában  tartani, 
mig  a fogadtatásunk  körül  fölmerült  ismeretes  nehézségek  meg- 
szűnnek. 

Az  állítólagos  pisszegés!  jelenetet  a cikk  csattanós  befeje- 
zésben úgy  adja  elő,  hogy  mikor  Vályi  a magyar  liturgiára  áttért, 
a pápa  előzékenysége  miatt  való  bosszúságában  „a  főudvarmester 
fájdalmasan  föl-f ölpisszegett  s megörökítésre  méltó  mimikát  pro- 
dukált, — a színjáték  pedig  ezzel  véget  ért**.  A „színjáték**  ki- 
fejezés megfelel  a lap  protestáns  irányának  s föltűnő  visszhangra 
talált  a hat  évvel  később  megjelent  amerikai  cikkben,  melynek 
hasonlóan  csattanó  befejezése  a következőleg  hangzik; 

,,A  pápa  megdöbbenéssel  nézett  erre  az  unitus  Tertulliánra 
(t.  i.  Vályi  püspökre),  míg  utóbbira  valaki  a pápai  alkalmazot- 
tak közül  rá  nem  rivalt;  „Taceas**,  amivel  aztán  vége  lett  a ^o- 
médiának" . 

A püspök  lepiszszegésének  híre  annak  idejében  olyan  nagy 
port  vert  föl  a sajtóban,  hogy  arra  a római  zarándoklatról  ki- 
adott hivatalos  emlékkönyv  is  reflektálni  volt  kénytelen.  A hiva- 
talos jelentés  a következőket  mondja;  „Utólagosan  azt  olvastuk 
egy-két  hírlapban,  hogy  vezető  püspökünket,  midőn  szóba  hozta 
őszentsége  előtt  a liturgikus  nyelvre  vonatkozó  esedezésünket, 
a jelenlevő  főkamarás  úr  piszszegéssel  figyelmeztette  volna  en- 
nek helytelenségére.  Konstatáljuk,  hogy  ez  az  állítólagos  písz~ 
szeges  nem  történt  meg,  azt  a közel  állók  közül  senki  sem 
hallotta.*' 

A hivatalos  jelentés  valódiságát  erősíti  az  a körülmény. 

hogy  azóta  a píszszcgés  híre  elhallgatott,  holott  pedig  azoknak, 
akiknek  érdekükben  állott  a zarándoklat  fiaskójának  bizonyítga- 
tása,  módjukban  lett  volna  a kuliszszatitkot  toyább  is  feszegetni, 
ha  ennek  valami  alapja  lett  volna.  Azonban,  mint  egyik  leghíva- 
" tottabb  szem-  és  fültanú,  az  alábbiakban  néhány  adattal  én  is  szol- 
gálok a valódi  tényállás  földerítéséhez. 

Megállapíthatom,  hogy  itt  oly  öszszetévesztés  esete  áll 
fönn,  mely  szem-  és  fültanúnál  is  előfordúlhat. 

Volt  ugyanis  piszszegés,  de  más  öszszefüggésben.  Ez  akkoi 
történt,  mikor  a püspök  a magyar  liturgia  ügyére  áttérve,  a hi- 
vatalos jelentés  szavai  szerint  „a  pillanat  történeti  fontosságának 
érzete  erőt  vett  a gör.  kath.  magyar  zarándoklaton,  amely  e pil- 
lanatot a püspök  beszédének  megszakításával  s csak  egy  másod- 
percig tartó,  de  leírhatatlan  üdvriadallal  üdvözölte'*.  A jelen  volt 
idegenek  a váratlan  tüntetést,  amelynek  célját  nem  értették,  igen 
természetesen  piszszegéssel  igyekeztek  elnyomni.  így  magya- 
rázza a püspök  lepiszszegésének  hírét  a hivatalos  jelentés  is, 
mondván;  „Valószínű,  hogy  a tudósító  a vélt  piszszegést  azzal  a 
természetes  nyugtalansággal  téveszthette  össze,  amely  az  ide- 
gen zarándokok  közt  fölhangzott  akkor,  mikor  a memorandum 
átnyújtása  alkalmával  szónokló  püspökünket  egy  másodpercre 
az  éljen  és  tapsvihar  megakasztotta". 

Volt  ezenkívül  még  egy  másik  jelenet  is,  mely  a tévedésre 
okot  szolgálhatott. 

Mikor  t,  i.  Vályi  püspök  úr  a pápa  abbeli  engedélyét,  hogy 
a magyar  liturgiát  bevonhatja  beszédébe,  a főkamarással  közölte, 
ez  utóbbinak  kétségei  voltak  és  olaszul  „no-no"  szavakkal  vála- 
szolt. E jelenettől  számítva  a Szentatya  bevonulásáig  mintegy 
félóra  telt  el  s így  a főkamarásnak  módjában  volt  a püspök  által 
átadott  üzenet  helyességéről  meggyőződést  szerezni,  amit  bizo- 
nyára nem  is  mulasztott  el,  ez  pedig  teljesen  kizárja  azt,  hogy  ö 
a püspök  s közvetve  maga  a pápa  ellen  tüntetni  mert  volna. 

El  lehetne  talán  még  képzelni  azt  is,  hogy  az  említett  két 
jeleneten  kívül  a püspök  lepiszszegése,  mint  harmadik ^ mégis 
megtörténhetett.  Ez. azonban  teljesen  ki  van  zárva,  mert  minden 
közlés  megegyezik  abban,  hogy  piszszegés  vagy  — mint  a hiva- 
talos jelentés  mondja  — „nyugtalanság"  csak  liturgikus  ügyünk 
előterjesztésének  pillanatában  történt,  egy  és  ugyanazon  idő- 
pontban tehát  két  különböző  jelenet  le  nem  játszódhatott. 

Lehetséges  mindöszsze  is  csak  anynyi,  hogy  a főcerimóniá- 

ríus  a maga  hivatalos  álláspontjáról  tapintatlanságot  látott  a 
magyar  zarándokok  lelkes  kitörésében  s ezért  ő is  részt  vett  a 
piszszegésben.  Ez  lehetett  az,  ami  a Magyar  Szó  tudósítóját  fél- 
revezette és  ügyünk  hátrányára  meghiúsította  azt  az  óvatosságot, 
amelyet  én  egy  hivatalos  tudósító  alkalmazása  által  gyakoroltam. 

Történeti  szempontból  ennél  fontosabb  az  a kérdés,  hogy 
kinek  a müve  volt  az  a nagy  ijedelem,  amely  római  tartózkodá- 
sunk három  első  napja  alatt  anynyira  elgyötörte  a zarándokokat^ 
mikor  a nálunk  korábban  Rómába  érkezett  munkácsi  püspök  ál- 
tal tudomásunkra  adták,  hogy  másnemű  elfoglaltsága  miatt  a 
Szentatya  zarándoklatunkat  nem  fogadhatja. 

A zarándoklati  Emlékkönyv  „Nagy  megpróbáltatások**  cím 
alatt  egy  egész  fejezetet  szentel  ennek  az  ijedelemnek,  de  csak 
sejtetni  engedi,  hogy  a Vályi  püspök  és  a pápai  főcerimóniárius 
között  történt  iratváltás  fogyatékossága  okozta  az  esetet.  Gróf 
Reverera,  akkori  vatikáni  nagykövet,  akihez  segítségért  fordúl- 
tunk,  szintén  az  „irás“  hiányával  magyarázta  a dolgot,  s nagyon 
sajnálkozott,  hogy  rajtunk  nem  segíthet. 

Semmiképpen  se  lehet  azonban  elhinni,  hogy  ilyen  forma- 
hiba miatt  Róma  megkockáztatta  volna  azt,  hogy  zarándoklatunk 
botránynyal  végződjék.  Tényleg  megtörtént  fogadtatásunk  a leg- 
jobb bizonyíték  arra,  hogy  csak  a megijesztés  szándéka  állott 
V fenn.  Ezt  pedig  lehetetlen  másra  viszszavezetni,  mint  arra  a saj- 
\ nos  körülményre,  hogy  a magyar  katholicizmusnak  Rómában 
\ semminemű  intézete  nem  lévén,  úgy  a római  Szentszék,  mint  a 
i vatikáni  nagykövetség  a mi  ügyünkben  kizárólag  a gácsországi 
rutének  római  szemináriumának  informatiójára  volt  utalva  . 

Ismeretes,  hogy  ebben  a szemináriumban,  római  tartózko- 
dásunk második  napján  tüntetés  történt  zarándoklatunk  magyar 
I jellege  és  a magyar  liturgia  ellen.  E tüntetésről  a zarándoklati 
I Emlékkönyv  — könynyen  érthető  okból  — nem  tett  ugyan  em- 
I lítést,  de  mindenki  elképzelheti,  hogy  az  menynyire  fokozhatta 
I a már  úgy  is  beállott  nagy  ijedelmet;  főleg,  amikor  a római  la- 
I pókból  azt  is  megtudtuk,  azt  az  elhatározott  dolgot,  hogy  ezen- 
i túl  évenkint  néhány  papnövendékünket  kiképzés  végett  ebbe  a 
rutén  szemináriumba  fogják  küldeni. 

Különösen  pedig  az  e tüntetésben  megnyilvánult  törekvés 
nem  volt  meglepő  reánk  nézve,  mert  erre  a rutén  elnevezés  kul- 
tusza és  az  ungvári  egyházi  sajtó  magatartása  már  otthon  is 
eléggé  előkészített  bennünket.  Ha  tehát  mindezeket  figyelembe 

veszszük,  akkor  tisztán  áll  előttünk,  hogy  ebben  az  esetben  az 
illetékes  római  tényezők  az  ottani  rutén  szeminárium  sugalma- 
zásának  engedtek.  A megíjesztés  tehát  nem  volt  egyéb  ügyesen 
kigondolt  puhítási  kisérlenél,  célja  pedig  nem  lehetett  más,  mint 
az,  hogy  nyugodjunk  meg  a változhatatlanban  és  ne  vigyük  a 
pápa  elé  ügyünket,  ha  el  akarjuk  kerülni  azt  a botrányt,  hogy  a 
pápa  egyáltalában  nem  bocsát  maga  elé  bennünket.^) 

Szerencsére  azonban  a rutén  szeminárium  besúgói,  mint  [ 
most  már  mindenki  tudja,  emberükre  találtak  Vályiban  és  az  ő ' 
gárdájában.  Vályi  hősiesen  viselte  magát,  s amikor  a nyilvános 
audiencia  véget  ér,  de  a pápa  főpapi  környezetének  egy  része 
még  a szentélyben  maradt,  én  meg  nem  állhattam,  hogy  Vályi-  i 
nak  nyilvánosan  kezet  ne  csókoljak. 

Másnap  újból  tisztelegtem  gróf  Revertera  nagykövetünk- 
nél, s nagyon  meglepett,  hogy  ő még  nem  volt  informálva  a 
nyilvános  audiencián  történtekről.  Közöltem  vele,  hogy  Vályi  az 
utolsó  pillanatban  engedélyt  kapott  a pápától  és  kérelmünket 
elő  is  terjesztette.  Ezt  a nagykövet  sehogy  sem  akarta  elhinni, 
mert  úgymond:  „Rampolla  előttem  tiltotta  meg  neki,  s ha  a do- 
log mégis  megtörtént,  akkor  roszsz  vége  lesz  annak“. 

Nos  hát,  ebben  az  esetben  vatikáni  nagykövetünk  éppen 
olyan  roszsz  prófétának  bizonyúlt,  mint  amilyen  roszsz  volt  a 
hírszolgálata.  Rampolla  bíboros  államtitkár  nemes  ellenfél  volt 
s nem  adott  igazat  a besúgóknak,  akik  azt  szerették  volna,  hogy 
Vályit  menten  kolostorba  küldjék. 

Bizonyos  azonban,  hogy  Rómában  nehéz  napjaink  voltak. 
Ezt  csak  később  ismertem  fel  a maga  teljes  valójában,  amikor 
a néhány  héttel  később  megtartott  nagy  nemzeti  zarándoklatról, 
egyik  abban  résztvevő  főpapi  barátomtól  a következő  rövid  érte- 
sítést kaptam;  „Itt  mi,  magyarok,  vulkanikus  talajon  járunk, 
csak  úgy  inog  a föld  lábaink  alatt“. 


*)  Drohobeczky  püspök  ur  is  bizonyosan  ilyen  természetű  intrikákra 
gondolt  akkor,  amikor  bennünket  Kőrös  és  Zágráb  közti  zarándokutunkon 
meglátogatván,  tréfásan  arra  intett,  hogy  ébren  legyünk  mert  mint  rutének 
térhetünk  vissza,  ha  nem  vigyázunk  magunkra.  Sz.  J. 


Meddő  kísérleteké 


==  Magyar  Világ  1907. 

Vinitius  álnév  alatt.  == 

Országos  bizottságunk  ismeretes  programmja,  a külön  egy- 
házmegyét elutasító  1896.  évi  kormányi  határozatnak  megfele- 
lően, az  egyházmegyei  közösség  elve  alapján  épült  fel.  Ebben  a 
tekintetben  az  alábbiak  nyújtanak  némi  halvány  és  vázlatos 
képet  azon  jobbára  meddő  kísérletekről,  melyeket  tettünk,  hogy 
a magyar  kisebbség  paritását  a lehetőség  határai  közt  biztosítsuk. 

1900.  évi  február  havában,  tehát  közvetlenül  a római  za- 
rándoklat előtt  történt,  hogy  az  Ungváron  akkor  még  fennállott 
Szt.  Bazil-társulat  közlönye  .váratlanúl  azzal  vádolta  meg  az  or- 
szágos bizottság  elnökét,  hogy  egy,  az  orsz.  katholikus  autonó- 
miát szervező  kongreszszuson  tartott  beszédében,  az  ó-szláv  li- 
turgiát a skizma  maradványának  minősítette.  Ez  persze  csak 
ráfogás  volt,  de  egyházi  szempontból,  egyházi  fórumok  előtt,  en- 
nél súlyosabb  vádat  kigondolni  sem  lehetett,  feltalálása  pedig  a 
halálos  ítéletek  elrettentő  modorában  törtnél.  (A  kongreszszusi 
beszéd  hiteles  szövegét  lásd  a 2.  sz.  függelékben.) 

Az  a bizalmi  nyilatkozat,  amelyet  a zarándoklat  megtar- 
tása után  Hajdúdorogon  tartott  hálaadó  ünnepély  alkalmával  90 
magyar  egyházközség  részéről  2853  aláírással,  ezek  között  83 
lelkész  aláírásával  is,  az  országos  bizottság  elnökének  átnyújtot- 
tak, ezt  a támadást  nemzetiségi  irányúnak  deklarálta.**) 

Az  országos  bizottság  vezetősége  a támadás  forrását  inkább 
egy  bizonyos,  a latin  ritus  kihalt  egyháznyelvi  álláspontját  maj- 

*)  Ez  a cikk  a „Magyar  Világ*‘-nak  volt  szánva  s már  kefelevonata  is 
elkészült,  de  közlése  a püspök  kívánságára  abbamaradt.  Jelen  formájában  a 
cikk  némi  változtatáson  ment  keresztül. 

**)  Lásd  a zarándoklati  Emlékkönyv  33.  lapján. 

móló  irány  felülkerekedésébcn  kereste,  amelyet  néhány  egyház- 
tudós nemcsak  az  ó-szláv,  hanem  még  a román  nyelvre  is  kiter- 
jeszteni igyekezett. 

Ügyünkre  nézve  ez  az  új  irány  különösen  a miatt  vált  ve- 
szedelmessé, mert  egy,  a püspök  által  Máriapócsra  öszszehívott 
értekezleten  magyar  vidékeink  papságának  erre  leghívatottabb 
vezérférfiai,  kétségtelenül  bizonyos  pressio  alatt,  úgy  informál- 
ták az  egyházmegyei  főhatóságot,  hogy  az  1896.  évi  pápai  tila- 
lom végrehajtása,  vagyis  a magyar  nyelvű  liturgikus  gyakorlat 
fokozatos  viszszafejlesztése  még  lehetséges. 

Ezt  a szomorú  és  bizonyára  Rómának  is  bejelentett  tényt 
sem  az  országos  bizottság  megalakúlása,  sem  a római  zarándok- 
lat eredménye  nem  volt  képes  olyan  mértékben  ellensúlyozni, 
hogy  a már  előbb  megkezdett  viszszafejlesztési  kísérletek  félbe- 
szakíthatók  legyenek.  A római  zarándoklaton  a magyar  liturgia 
ellen  történt  tüntetés  pedig  még  inkább  fokozta  a diszharmóniát. 
A püspök  azonban  arra  kért  bennünket,  hogy  ne  törődjünk  sem 
a Szt.  Bazil-társulat  közlönyének,  sem  a mögötte  álló  „egyesek- 
nek“  magatartásával,  hanem  keressünk  és  létesítsünk  valamely 
oly  szervet,  amely  alkalmas  volna  az  ellentétek  kiegyenlítésére. 

Megfogadtuk  a püspök  tanácsát  és  megalapítottuk  a Ma- 
gyar Görög  Katholikusok  Egyesületét,  — Az  volt  a szándék, 
hogy  az  egyesület  egyesítse  és  tömörítse  az  eddig  széthúzott  erő- 
ket s ezen  az  úton  egyformán  felkarolja  és  erkölcsileg  támo- 
gassa úgy  a magyar  liturgia,  mint  a hegyvidéki  segélyakció 
ügyét  s minden  egyéb  egyházi,  népnevelési  és  társadalmi  ügyein- 
ket; ezek  közt  különösen  azt,  hogy  egyházmegyéinknek  felsőbb 
világi  pályákra  készülő  ifjúságát,  egyházmegyéink  hagyományos 
magyar  nemzeti  irányának  megőrzése  mellett,  anyagilag  és  er- 
kölcsileg támogassa. 

Időközben,  a püspök  beavatkozása  következtében,  a Szt. 
Bazil-társulat  közlönye  az  ó-szláv  liturgia  diszkreditálására  vo- 
natkozó vádat  viszszavonta.  Igaz,  hogy  ugyanazon  lapszám  ve- 
zércikkben dicsőítette  Barta  Ödönt.  Mindazonáltal  elnökünk  fél- 
retette az  érzékenységet  és  a bizalmatlanságot.  A súlyos  vád  visz- 
szavonása  lehetővé  tette,  hogy  személyes  közbenjárásával  meg- 
kísértse a két,  illetve  most  már  három  intézményünk  közt  való 
szívélyes  és  barátságos  együttműködés  megalkotását.  Ennek  kö- 
vetkeztében a helyzet  tényleg  javúlt  ugyan,  sőt  mint  a „Váljunk 
e/“  felírású  cikk  megemlítette,  már-már  a teljes  egyetértés  is 

elértnek  látszott;  ez  azonban  — sajnos  — inkább  csak  látszat 
volt,  mint  valóság.  A baj  gyökere  ugyanis  mélyebben  volt,  mint- 
sem ezt  azok  vélték,  akik  a támadások  okát  pusztán  személyi  el- 
lentétekben, vagy  az  érintkezések  hiányában  keresték. 

A baj  tulajdonképpeni  gyökerét  abban  a homályban  keres- 
tük, amely  a közvélemény  előtt  a püspök  úr  által  1895-ben 
reaktivált  Szt.  Bazil-társulat  múltját  és  főalapítójának  nevét 
takarja.  > 

Nem  javította,  sőt  lényegesen  rontotta  ezt  a helyzetet  az  a 
körülmény,  hogy  egy,  a társulat  reaktiválását  hibáztató  felszólalás 
következtében  a társulat  igazgatója  és  közlönyének  szerkesztője 
kísérletet  tett  arra,  hogy  a társulat  főalapítóját,  Dobránszky  Adol- 
fot rehabilitálja.  Ami  sikerült  Gyulay  Pálnak  Görgey  Arthurt  ille- 
tőleg, az  Dobránszkyval  szemben  a védőbeszéd  tüntetőén  haza- 
fias áradozásai  ellenére  sem  sikerülhetett. 

Belátta  végre  a társulat  veztősége  is,  hogy  annak  további 
fennállása  csak  szálka  lesz  népünk  és  papságunk  hazafiságának 
meggyanúsítására  s ennek  következtében  a társulat  maga  kérte 
ki  maga  ellen  a vizsgálatot,  hogy  önként  elhatározott  feloszlása 
előtt  elégtételt  kapjon  a sajtó  támadásaiért.  Ez  meg  is  történt. 

Ez  a fordulat  éppen  olyan  váratlanúl,  mint  kellemesen 
érintett  bennünket,  s úgy  az  egyesület,  mint  az  országos  bizott- 
ság vezetősége  tesvéri  készséggel  közreműködött  abban,  hogy 
egyfelől  kiegyenlítődjenek  azok  a differenciák,  amelyek  a va- 
gyonfelosztás tekintetében  a két  egyházmegye  között  fennállot- 
, tak,  másfelől  pedig,  hogy  az  az  űr,  amelyet  a feloszlás  maga 
után  hagyott  volna,  mielőbb  kitöltődjék. 

Ez  utóbbira  nézve  küldötteink  azt  az  eszmét  pendítették 
meg  főpásztorunk  előtt,  hogy  a Szt.  Bazil-társulat  helyébe  egy 
nagy  népnevelési  egyesület  alapíttassék,  amelybe  úgy  az  orsz. 
bizottság,  mint  az  egyesület  tagjai  testüleileg  belépnének.  — Az 
eszme  tetszett  a püspök  úrnak  s ahhoz  hozzá j árúit. 

Meglepetést  okozott  tehát  közöttünk,  amikor  arról  érte- 
sültünk, hogy  a Szt.  Bazil-társulat  helyébe  nem  népnevelési 
egyesület,  hanem  egy  irodalmi  és  nyomdai  rész  vény  átr  saság  fog 
felállíttatni.  Mégis  habozás  nélkül  elhatároztuk,  hogy  ebbe  is 
belépünk  és  tényleg  az  aláírásra  bocsátott  részvényeknek  több 
mint  felét  mi  jegyeztük.  Ennek  fejében  eleinte  azt  kívántuk,  hogy 
— amint  ez  hasonló  viszonyok  közt  a nagyrészvényesek  kiván- 
ságára  számos  más  részvénytársaságnál  szokásos  is  — állítsanak 

Budapesten  részünkre  is  egy  ellenőrzési  joggal  felruházott  helyi 
komitét.  Erről  azonban  csakhamar  lemondtunk,  mert  úgy  fogták 
fel  kívánságunkat,  mintha  mi  bizalmatlanok  lettünk  volna  a többi 
részvényesek  hazafias  érzülete  iránt,  ami  természetesen  tőlünk 
teljesen  távol  állott.  E helyett  azt  kívántuk  tehát,  hogy  a múlt- 
ban létezett  félreértések  teljes  kiküszöbölésével  állapodjunk 
meg  egy  közös  programmban,  amely  úgy  a részvénytársaság, 
mint  az  egyesületünk  által  kiadandó  hirlapok  és  egyéb  kiadvá- 
nyok szerkesztésénél  szem  előtt  lesz  tartandó. 

Ezt  a programmot  az  országos  bizottság  elnöke  előbb  élő- 
szóval beszélte  meg  a részvénytársulat  titkárával,  később  pedig 
karlsbadi  üdülése  közben  részletesen  kidolgozta  s bemutatta  az 
ugyanakkor  Marienbadban  fürdőző  megyés  püspök  úrnak.  — A 
programm  egyfelől  szláv  ajkú  népünk  szellemi  színvonalának 
emelését,  másfelől  a magyar  ajkú  hívek  lelkiszükségének  kielé- 
gítését paritásosán  felkarolta. 

Azonban  a részvénytársaság  ridegen  majorizáló  formája 
már  egymagában  sem  volt  biztató  ideális  célok  elérésére,  még  ha 
a hozzáfűződő  pénzügyi  érdekeket  mindenki  mellékesnek  tekin- 
tette is.  Hozzájárult,  hogy  az  alapítók  törvényes  jogukkal  élve, 
részünkről  csak  egy  tagot  rendeltek  ki  az  igazgatóságba. 

Az  országos  bizottság  elnöke  mégis  remélte,  hogy  az  általa 
előterjesztett  programm  elfogadásával  és  gyakorlati  alkalmazá- 
sával lehetséges  lesz  a felmerült  ellentéteket,  ha  nem  is  egy 
csapásra,  de  legalább  lassan  és  fokozatosan  megszüntetni.  Azon- 
ban, sajnos,  az  igazgatóság  többsége  a programmot  sem  fogadta 
el.  Tulajdonképpen  még  ez  se  lett  volna  baj,  ha  megmaradt 
volna  többségünk  a közgyűlésen,  mert  idővel  egy  vagy  más  mó- 
don mégis  elérhettük  volna  a paritásos  elbánást.  Azonban  a rész- 
vények nyilvános  aláírásánál  túljegyzések  történtek,  miért  is 
részvénybirtokunkat  megszorítani  kellett  s ez  által  kisebbségbe 
jutottunk.  így  tehát  nem  maradt  más  hátra,  mint  részvényeink 
viszsza vonásával  kilépnünk  a részvénytársaságból. 

Ez  az  akciónk  tehát  — sajnos  — határozott  kudarccal  vég- 
ződött, de  mégis  maradandó  értékűnek  tartjuk  belőle  azt,  hogy 
a részvénybirtoknak  az  alapítók  által  tervezett  ama  megszorítá- 
sát, miszerint  a részvénybirtokosok  csak  görög  katholikusok  le- 
hetnek, sikerűit  megakadályoznunk.  Ezzel  — úgy  véljük  — jó 
szolgálatot  tettünk  a részvénytársaságnak,  mert  a szándékolt 
alapszabályszerű  kikötés,  ha  megmarad,  előbb-utóbb  abba  a gya- 

nuba  keverte  volna  Rákóczi  hűséges  népét,  hogy  az  oláh  és  tót 
pénzintézetek  hazafiatlan  példáját  akarja  becsempészni. 

Időközben  a liturgikus  gyakorlatunk  viszszafejlesztésére 
irányuló  lépésekben  bizonyos  szünet  állott  ugyan  be,  de  külön- 
böző olyan  tények  jutottak  tudomásunkra,  amelyek  kétségte- 
lenné tették,  hogy  egy  olyan  alapos  és  programmszerű  akció 
előkészítéséről  van  szó,  amely  a magyar  nyelv  kiküszöbölését 
papságunk,  különösen  pedig  fiatal  papságunk  szellemének  gyö- 
keres átalakítása  útján  és  a rutén  akció  népszerűségének  fede- 
zete alatt  kívánja  elérni.  E tényeket  a Magyar  Világban  elszór- 
tan megjelent  cikkek  hol  nyiltan,  hol  burkoltan,  jobbára  már 
ismertették.  E tények  miatt  az  országos  bizottságnak  az  ügybe 
beavatott  elnöki  tanácsa  a helyzetet  a lehető  legkomolyabbnak 
ítélte.  Különösen  nagy  volt  az  elkeseredés  a fejtegetéseink  so- 
rán már  többször  említett  „honfoglalók**  iránt,  akik  a mind  ne- 
hezebbé váló  politikai  helyzet  zavaros  vizében,  a rutén  akció  nép- 
szerűsítésével igyekeztek  érvényesülni  s maguknak  előnyöket 
kihalászni. 

Ez  az  elkeseredés  hozta  létre  azt  a V.  B.  T.  T.  felirású  cikk- 
ben már  érintett  röpiratot,  amelyet  küzdelmünk  eme  legkritiku- 
sabb időpontjában  vezérünk  „Az  óhitű  magyarság  veszedelme' 
cím  alatt  megírt  s vezérbotjával  együtt  oda  akarta  dobni  a köz- 
vélemény elé,  hogy  legyen  bíró  közte  és  az  új  honfoglalók  között. 

Érezte  azonban,  hogy  a röpirat  közrebocsátása  esetleg  vég- 
zetes lépés  lenne.  Ezért  nem  merte  ezt  saját  felelősségére  meg- 
tenni, hanem  közölte  a kefelevonatot  az  elnöki  tanács  négy  tag- 
jával s kikérte  azok  véleményét.  Az  eredmény  az  lett,  hogy 
ketten  a közrebocsátás  mellett,  ketten  pedig  ellene  nyilatkoztak* 
Az  utóbbiak  ugyanis  úgy  találták,  hogy  a röpiratnak  személyes 
éle  van  a munkácsi  egyházmegye  vezetősége  ellen  is,  ami  pedig 
csak  ártalmára  lenne  ügyünknek. 

A döntő  szavazat  magát  a szerzőt  illette  s ő úgy  döntötte 
el  a kérdést,  hogy  lemondott  a közrebocsátásról.  Nehogy  azon- 
ban az  egyházmegye  hivatalos  tényezői  kerülő  úton  vegyenek 
tudomást  a dologról,  s roszszabbat  gondoljanak,  mint  ami  szán- 
dékban volt,  egy  engesztelő  és  magyarázó  gyónólevél  kíséreté- 
ben megküldte  a kefelevonatot  a püspöknek  is. 

Itt  aztán  egy  zavaró  véletlen  lépett  közbe,  amely  hoszszú 
időre  megvonta  tőlünk  a püspök  jóakaratát.  Egy  ügyetlen  hi- 

vatalnok  — a szabadságra  távozott  szerző  utasítását  félreértve 
— külön  választotta  a röpiratot  a gyónólevéltől  s az  előbbit  pár 
nappal  előbb  adta  fel  a püspök  címére,  aki  ilyen  módon  a röp- 
iratban  egy  éppen  közkézre  került  és  az  ő személye  ellen  is  irá- 
nyult merényletet  látott. 

Pár  nap  múlva  megkapta  a püspök  a kisérő-levelet  is,  de 
ez  már  csak  kis  mértékben  volt  képes  az  első  chock  kellemetlen 
hatását  csökkenteni.  Az  idő  gyógyító  erejére  volt  szükség. 

Az  elvi  ellentétek  azonban  sokkal  nagyobbak  voltak,  sem- 
hogy köztünk  és  a püspök  közt  teljes  megegyezésről  szó  lehetett 
volna.  Lassankint  azonban  mindkét  fél  belefáradt  a küzdelembe 
s kölcsönösen  beláttuk,  hogy  kapitulálni  egyik  fél  sem  fog.  1904. 
évi  október  hó  25-én  a püspök  országos  bizottságunk  kiküldöttei 
előtt  olyan  megnyugtató  nyilatkozatokat  tett,  amelyek  egyértel- 
műek voltak  a fentérintett  programmszerű  akció  elejtésével. 
Ezen  időpont  óta  köztünk  és  a püspök  közt  mindvégig  a legza- 
vartalanabb személyi  viszony  állott  fenn.  Kiküldötteink  erről  a 
fegyverszünetről  formaszerü  jegyzőkönyvet  vettek  fel,  amelyet 
az  országos  bizottság  levéltárában  őrizünk. 

Nem  zavarta  meg  ezentúl  a jó  személyes  viszonyt  semmi, 
még  az  a híres  „Leszámolás**  cimü  cikk  sem,  amelyben  vezérünk 
egyszer  s mindenkorra  végzett  azokkal  az  „Egyesekkel**,  akik  a 
feloszlatott  Szt.  Bazil-társulat  szellemét  igyekeztek  átültetni  a^ 
„Unió**  részvénytársaságba.  A püspök  véleménye  szerint  ezekkel 
nem  kellett  volna  ugyan  törődnünk,  de  nem  lehetett  kitérni  a le- 
számolás elől,  mert  megtörtént,  hogy  még  saját  hírlapi  közlö- 
nyünk szerkesztőjét  is  befolyásuk  alá  kerítették.  Éppen  ezért 
arra  se  volt  mód,  hogy  a leszámolást  saját  közlönyünkben  fejez- 
zük be.  Csak  a sajtóbíróság  előtt  lehetett  volna  ezt  tenni  s et- 
től semmi  okunk  se  volt  tartani,  mert  vezérünknek  kezében  volt 
annak  a védőbeszédnek  hiteles  szövege,  amelylyel  az  „Egyesek** 
vezére  Dobránszkyt  rehabilitálni  igyekezett.  Minthogy  azonban 
vezérünk  nem  akarta  egyházmegyéink  szenynyesét  a sajtóbiróság 
elé  hozni,  lemondott  arról,  hogy  a Leszámolásra  adott  válaszok- 
ban foglalt  súlyos  sértésekért  ez  úton  keressen  megtorlást.  Kü- 
lönben pedig  ennek  a leszámolásnak  is  volt  egy  jó  eredménye: 
az  t.  i.,  hogy  az  Unió  részvénytársaság  a Dobránszky-kultuszt 
a leghatározottabb  formában  dezavuálta. 

Budapesti  egyházunknak  ebbe  az  időbe  eső  szervezése  bi- 

zonyos  fordulatot  idézett  elő  az  Ungvárral  való  viszonyunkban 
is.  Lemondtunk  arról  a reményről,  hogy  a „közösügyes“  intézmé- 
nyekkel eredményeket  tudjunk  elérni,  s azért  a Magyar  Görög 
Katholikusok  Egyesületét,  amely  az  ügyvivő  igazgató  nemtörő- 
. dömsége  miatt  különben  is  válságba  jutott,  feloszlattuk.  Vagyo- 
nának mintegy  16.000  koronára  rúgó  maradványa  az  alapszabá- 
lyok értelmében  budapesti  egyházunkra  szállt  át  s ott  Szabó 
Jenő  20.000  koronás  adományával  együtt  eredeti  céljára,  vagyis 
görög  katholikus  főiskolai  ifjúságunk  segélyezésére,  alapitvány- 
szerü  módon  kezelik. 

Ezenkívül  budapesti  egyházunknak  az  esztergomi  főegy- 
házmegyébe  történt  beosztása  nagyon  elszigetelt  bennünket  régi 
egyházmegyéinktől,  de  az  érseki  főhatóság  jóakarata  bizonyos 
missiószerü  jelleget  biztosított  számára.  Ez  pedig  nem  maradha- 
tott viszszahatás  nélkül  az  eddigi  szerepét  féltékenyen  őrző 
Hajdúdorogra  sem.  Ez  pedig  abban  jutott  kifejezésre,  hogy  az 
ottani  egyházközség  nem  érte  be  a fegyverszünettel,  hanem  vég- 
leges békét  kötött  püspökével. 

A békeünnepélyre  1905.  év  őszén  az  ottani  népiskola  fel- 
szentelése adott  alkalmat.  Képviselve  volt  ott  országos  bizottsá- 
gunk is,  de  elnökünk  nem  ment  el,  mert  az  utolsó  pillanatban 
megtudta,  hogy  ott  lesz  György  Endre  is.  Az  ő szereplését  pe- 
dig a mi  ügyeinkben  mindig  gyanakvó  szemmel  nézte.  A béke 
meghozta  a V.  B.  T.  T.  kis  kiadását,  a dorogi  papnak  vörös  öv- 
vel való  kitüntetését  is.  Régi  óhajtása  volt  ez  a dorogiaknak,  de 
mi  nem  tudtuk  kieszközölni.  Valószinüleg  György  Endre  jött  ide 
segitségünkre. 

Csak  a jövő  fogja  eldönteni,  hogy  nem  danausi  ajándékot 
kaptunk-e  s hogy  e békefordulat  nem  lesz-e  hátrányos  a köztünk 
és  a dorogi  végrehajtó-bizotság  közt  fennálló  fegyverbarátságra? 
Egy  azonban  bizonyos,  hogy  a végleges  megoldás  már  nem  kés- 
hetik sokáig.  Napró-napra  csökken  a remény,  hogy  a magyar  li- 
turgia szentesítését  az  eddigi  egyházmegyei  közösség  mellett  el 
lehessen  érni  és  nem  lesz  más  megoldás,  mint  a külön  egyház- 
megye. Hogy  tehát  a nemzet  érdeklődését  újból  felkeltsük,  vezé- 
rünk arra  a gondolatra  jött,  hogy  a nemzeti  közvélemény  leghiva- 
tottabb  fórumához,  az  országgyűléshez  kell  fordúlni. 

Felkérésére  az  emlékiratot  egyik  legjelesebb  és  ragyogó  tollú 
tudósunk  dolgozta  ki  s az  most  a bizottság  levéltárának  egyik  lég- 

becsesebb  ereklyéje.  Egy  megrendítő  jajkiáltás  az,  melv  kétség- 
telenül hatalmasan  felrázta  volna  a közvéleményt,  de  . . . 

Az  elnököt  illetékes  oldalról  figyelmeztették,  hogy  ellensé- 
günkké tennénk  a latin  szert,  püspöki  kart,  ha  ügyünket  a parla- 
ment elé  vinnők.  Ez  előtt  meg  kellett  hajolni  s az  elnök  nem 
tehetett  mást,  minthogy  a mindinkább  szaporodó  zátonyok  közt 
tovább  evezzen  hajónkkal  a cél  felé. 


A görög  katholikus  magyarság  és  a 
nemzetiségi  kérdés, 

==  Budapesti  Szemle  1909.  391.  sz. 

Szerző  neve  alatt.  = 

A gör.  kath,  magyarok  1900/  évi  zarándoklatát,  amelynek 
keretében  ők  a templomaikba  már  jó  régen  bevitt,  de  1896-ban 
letiltott  magyar  egyháznyelvi  gyakorlat  törvényes  elismerését 
kérték  XIII.  Leó  pápától,  egy  a zarándoklatról  kiadott  vaskos 
emlékkönyv  alapján  akkoriban  a Budapesti  Szemle  is  ismertette*) 

A zarándoklat  óta  már  kilenc  esztendő  folyt  el  s a hazai 
közönség,  amelynek  érdeklődése  újabb  időben  inkább  a görög- 
keleti magyarok  hasonló  irányú  mozgalma  felé  fór  dúlt,  jóformán 
csak  annyit  tud  a további  fejleményekről,  hogy  a római  szent-szék 
mindeddig  nem  adta  meg  a kért  törvényes  elismerést.  Valószínű- 
leg ez  a tudat  s az  abból  vont  következtetések  adták  meg  a lökést 
arra,  hogy  előbb  a gör.  keleti  magyarok  ügyét  kell  dűlőre  vinni. 
Ez  ugyan  szintén  egyházfői  jóváhagyást  igényel,  de  ez  a jóváha- 
gyás akár  a karlovici  szerb,  akár  pedig  a konstantinápolyi  görög 
patriarchánál  könnyebben  kieszközölhető. 

Az  országos  bizottság,  amelyet  a gör.  kath.  magyarok  a tör- 
vényes elismerés  kieszközlésére  1898-ban  alakítottak  s amely  a 


*)  Küzdelem  a magyar  liturgiáért  című  cikkben,  megjelent  a Budapesti 
Szemle  1901.  évi  298.  számában.  Az  itt  ösmertetett  kiadvány  címe:  Emlék- 
könyv a görög  szertartású  katholikus  magyarok  római  zarándoklatáról,  kiadta 
a gör.  szert.  kath.  magyarok  országos  bizottsága  Budapesten,  1901.  évben. 
Nagy  4®,  V + 3 szt.  + 206  + 2 szt..  19  önálló  fényképmelléklettel  és  két  tér- 
képpel. Hungária  könyvsajtó. 

római  zarándoklatot  is  rendezte,  most  már  évek  óta  nem  adott 
élet  jelt  magáról.  Időről-időre  csak  egyes  vidéki  — mint  például 
a nagykárolyi  és  makói  — gör.  kath.  magyar  egyházakról  jelennek 
meg  némi  mozgalmat  jelentő  hírek  a napilapokban.  Ez  látszólag 
arra  enged  következtetést,  mintha  a zarándoklat  nem  lett  volna 
képes  feltartóztatni  a pápai  tilalom  végrehajását  s még  csak  Üt- 
ött folynék  az  a guerillaharc,  amelyet  a Budapesti  Szemle  cikk- 
írója előre  megjósolt  arra  az  esetre,  ha  az  illetékes  tényezők  az 
ügyet  kellőképen  fel  nem  karolnák. 

Mindenki  tudja,  hogy  ily  felkarolásban  a gör.  kath.  ma- 
gyarok sem  a kormánytól,  sem  a magyar  társadalomtól  nem  ré- 
szesültek és  a közbejött  parlamenti  zavarok,  gyakori  kormány- 
változások, főleg  pedig  a nemzet  és  korona  meghasonlása  miatt 
nem  is  részesülhettek.  Sőt  miután  a nemzeti  betegségek  is  rend- 
szerint a nemzettest  leggyengébb  részeit  támadják  meg  legerő- 
sebben, joggal  következtethető,  hogy  a saját  ere j ökre  utalt  görög 
katholikus  magyarok  ellentállási  képessége  a közbejött  politikai 
válság  által  legtöbbet  szenvedett.  Hiszen  ők  nem  hiába  nevezték 
magokat  a magyar  nemzet  „legelhagyottabb  ágának**  abban  az 
emlékiratban,  amelyet  a római  szentszék  elé  terjesztettek. 

Egyáltalában  az  1896-iki  millennáris  év  csak  azoknak  hozott 
örömöt,  akik  a múltban  élnek.  Nem  is  szólva  a nemzet  és  korona 
közti  meghasonlásról,  amelynek  csírája  benne  fogamzott  meg,  a 
honfoglalás  ezredik  éve  egynél  több  végzetes  csapást  mért  a gör. 
kath.  magyarokra. 

Az  első  csapást  báró  Bánffy  Dezső  akkori  kormányelnök 
hirdette  ki  a képviselőház  szeptember  5-iki  ülésében  egy  „kor- 
mányi megállapodás**  alakjában.  Ennek  az  volt  az  értelme,  hogy 
a gör.  kath.  magyarok  külön  egyházmegyére  (püspökség)  mind- 
addig nem  számíthatnak,  míg  a római  szent-szék  a magyar  litur- 
giát nem  engedélyezi. 

Nyomban  követte  ezt  a második  csapás:  Róma  nemcsak  nem 
engedélyezte  a magyar  liturgiát,  hanem  még  azt  a jobbára  csak 
részlegesen  magyar  nyelvű  gyakorlatot  is  letiltotta,  amely  a ma- 
gyar vidékeken  már  évtizedeken  át  kifejlődött  és  meggyökerese- 
dett. A véletlen  úgy  hozta  magával,  hogy  Rómában  és  Budapesten 
csaknem  egyidejűleg  mondták  ki  a halálos  Ítéletet  a gör.  kath.  ma- 
gyarok fölött,  amennyiben  a Congregatio  sancti  officii  az  erre  vo- 
natkozó döntést  szeptember  2-án  mondotta  ki  s ez  a döntés  szep- 
tember 4-én  már  a pápa  jóváhagyását  is  megnyerte. 

A harmadik  csapás  a rutén  elnevezésnek  a politikai  divatja 
volt,  amely  ugyancsak  a honfoglalási  emlékünnepélyek  során  ter- 
mett meg.  Ez  a név  ugyanolyan  helyzetet  teremtett  a gör.  kath. 
magyaroknak  az  eddig  minden  nemzetiségi  jelző  nélkül  tisztán 
görög  katholikusoknak  nevezett  munkácsi  és  eperjesi  egyházme- 
gyékben, mint  aminőben  a balázsfalvi,  ú.  n.  román  érseki  tarto- 
mány megalkotása  óta  az  oláh  többségű  egyházmegyékben  élő  gö- 
rög katholikus  magyarok  vannak. 

Az  év  végén  pedig  megjött  negyedik  csapásként  az  a hir  is, 
hogy  a pápai  letiltás  következtében  most  már  a magyar  liturgiát 
a magyar  kormány  is  elejtette  s mindössze  csak  annyiban  kérte 
a letiltás  enyhítését,  hogy  a nép-ének  és  azok  a közönséges  litá- 
niák (görögül;  ekteniák),  amelyeket  nagyobb  templomokban  a 
diakónusok  mondanak,  magyar  nyelven  legyenek  végezhetők. 

Természetesen  a pápai  tilalmat  viszont  nyomban  követték 
azok  a rendszabályok,  amelyeket  az  illetékes  egyházi  hatóságok 
a magyar  nyelvű  gyakorlat  elfojtására  szükségesnek  találtak. 
Nevezetesen  az  anyanyelv  (lingua  vulgáris  seu  nationalis)  tem- 
plomi jogosultságára  vonatkozó  ősrégi  tanítás  megszüntetése  a 
papnevelőkben,  a ruténül  nem  tudó  magyar  ifjak  kizárása  a pap- 
növendéki  pályázatokból  s a rutén  nyelvnek  kötelezővé  tétele  a 
magyar  felekezeti  népiskolákban.  Ezeket  azért  találták  szükséges- 
nek, mert  a görög  isteni  tisztelet  berendezése  tagadhatatlanúl 
megkívánja,  hogy  a nép  a misét  megértse;  az  élő  rutén  nyelv  pe- 
dig, ha  nem  is  egészen  azonos  az  ó-szláv  egyházi  nyelvvel,  de 
teljesen  alkalmas  kulcs  ennek  megértésére. 

Ily  előzmények  mellett  már  egymagában  véve  is  nehéz  volt 
tehát  a feladat,  amelyre  1898-ban  az  országos  bizottság  vállalko- 
zott. Fokozta  a nehézséget  az  a körülmény  is,  hogy  az  illetékes- 
ség és  a modus  procedendi  kérdésében  a vélemények  nagyon  el- 
térők voltak. 

A magyar  szabadságharc  dicsőségének  fényétől  övezett 
Popovits  Yazul-ig  maguk  a gör.  kath.  püspökök  is  azon  a nézeten 
voltak,  hogy  az  1649.  évi  egyházi  uniónak  ismeretes  „ut  ritum 
graecum  ipsis  servare  liceat“  kikötése,  a görög  szertartás  ősi  gya- 
korlata értelmében,  az  anyanyelv  használatának  jogosúltságát  je- 
lenti; így  tehát  a magyar  liturgia  törvényes  érvényesüléséhez  nem 
szükséges  egyéb,  mint  az,  hogy  az  egyházi  könyvek  magyar  nyel- 
ven is  meg  legyenek  és  hogy  azok  fordításának  hitelességét  az  il- 
letékes megyés  püspökök  elismerjék.  Az  unionalis  egyezménynek 

ekként  való  magyarázata  alapján  az  esztergomi  érseki  hatóságnak 
olyan  irányú  beavatkozásában,  hogy  a magyar  nyelv  egyházi 
használatához  a római  szentszék  jóváhagyása  szükséges,  sokan  az 
egyházi  unió  sérelmét  látták,  s különösen  a túlzó  nemzetiségi  ér- 
zületűek  állandóan  ezzel  izgattak.  Az  országos  bizottság  termé- 
szetesen nem  helyezkedhetett  erre  az  álláspontra.  Azonban  éppen 
olyan  túlzónak  találta  azt  a másik  felfogást  is,  hogy  az  „abuzus“- 
nak  minősített  eddigi  gyakorlat  azonnal  való  megszüntetésével, 
előzetes  elvi  engedélyt  kell  kérni  az  apostoli  széktől,  úgy  amint  azt 
a múlt  század  derekán  az  arab  nemzetiségű  graecomelchiták  püs- 
pökei tették.  Az  előzetes  engedély  kieszközlését  javasolta  ugyan 
a tudós  dr.  Tóth  Miklós  eperjesi  püspök  is  a kultuszminiszterhez 
intézett,  1881.  évi  április  hó  26-án  1356.  sz.  a.  kelt  felterjesztésé- 
ben,*) de  nem  elvi  okokból,  hanem  tisztán  csak  azon  gyakorlati 
célzattal,  hogy  a fordítási  és  nyomatási  munkára  fordítandó  költ- 
ségek esetleg  kárba  ne  vesszenek.  E mellett  azonban  ő is  hang- 
súlyozta, hogy  a már  évtizedek  óta  fennálló  gyakorlatot  „beszün- 
tetni teljességgel  nem  volna  tanácsos,  mert  ez  nagy  rázkódtatáso- 
kat  és  beláthatatlan  következményeket  vonna  maga  után;  sokkal 
célszerűbb  és  eszélyesebb  lesz  ennélfogva  a már  be  nem  tiltható 
gyakorlatot  egyházi  főhatóságilag  szentesíteni.  “ 

Erre  az  álláspontra  helyezkedett  az  országos  bizottság  is 
és  a római  szentszékhez  benyújtott  emlékiratában  nem  az  elvi  en- 
gedély megadását,  hanem  a fennálló  gyakorlat  törvényes  elisme- 
rését és  szentesítését  kérelmezte. 

Annál  is  inkább  kérhette  ezt,  mert  köztudomás  szerint  az 
ó-szláv  és  oláh  nyelvű  liturgikus  gyakorlat  is  előzetes  pápai  en- 
gedély nélkül  fejlődött  ki  s csak  utólagosan  nyerte  meg  a törvé- 
nyes elismerést.  Sőt  bebizonyítható,  hogy  az  egyházi  könyveknek 
oláh  fordítása  a törvényes  elismerés  időpontjában  még  távolról 
sem  volt  olyan  előrehaladott  állapotban,  mint  a magyar  fordítások 
már  ma  is  vannak.**)  Csak  rosszakarattal  lehet  tehát  kudarcot 
keresni  abban,  hogy  a római  szentszék  mindeddig  nem  adta  meg 
az  elvi  engedélyt,  mert  hiszen  ezt  senki  nem  is  kérte.  Az  oláhok- 
nak említett  példája  pedig  azért  nem  lehet  mérvadó,  mert  ennél 
a sörgősség  és  bizonyos  egyházpolitikai  vívmány  esete  forgott 


*)  Lásd  a felterjesztés  részletes  szövegét  a Magyar  Világ  1907.  évi 
13 — 14.  számában. 

**)  V.  ö.  Melles  Emil  cikkét  a Kath.  Szemle  1900.  évf.  IV.  füzetében. 


167 


fenn,  amenynyiben  az  oláhok  a skizma  elhagyását  és  a római  egy- 
házba való  visszatérésüket  saját  nyelvük  egyházi  használatának 
törvényes  elismerésétől  tették  függővé. 

A gör.  kath.  magyarok  sem  ily  sürgősségre,  vagy  hasonló 
egyházpolitikai  előnyre,  sem  a koronás  főkegyúr  pártfogására 
nem  hivatkozhattak.  Pedig  az  utóbbi  alighanem  döntő  súlyú  volt 
az  oláhok  kívánságának  teljesítésénél,  holott  a magyar  ajkú  gör, 
katholikusok  törekvése  az  előadottak  szerint  még  a koronás  fő- 
kegyúr tanácsadóinak  retortáján  sem  volt  képes  keresztül  hatolni. 

Ilyen  körülmények  közt  az  országos  bizottságnak  úgyszól- 
ván mindent  élőiről  kellett  kezdenie,  hogy  a pápai  tilalom  végre- 
hajtásának feltartóztatásával  időt  nyerjen  azon  előfeltételek 
megteremtésére,  amelyek  hiánya  miatt  a gör.  kath.  magyarság 
ügye  addig  hajótörést  szenvedett.  Ezek  az  előfeltételek  a kö- 
vetkezők: 

1.  hogy  az  1896-iki  tilalmat  a római  szent-szék  véglegesnek 
— causa  finitanak  — ne  tekintse  s e végből  elsősorban  a mind- 
két szertartású  katholikus  püspöki  kar  jóakaratú  támogatásának 
megnyerése; 

2.  hogy  a gör.  kath.  magyar  nép  a magyar  nyelvhez,  mint  az 
egyház  által  legfőbb  törvénynek  elismert  lelki  szükség  követelmé- 
nyéhez, addig  is  szívósan  ragaszkodjék,  amíg  az  egyházi  fegye- 
lemmel a teljes  összhangzat  elérhető  lesz 

3.  az  Összes  egyházi  könyvek  lefordítása  és  a fordítások  hit- 
hűségének az  egyházi  hatóságok  részéről  való  elismerése;  végre 

4.  a hazai  gör.  kath.  egyházmegyék  részint  már  kialakult, 
részint  kialakulóban  levő  nemzetiségi  jellegének  megszüntetése, 
vagy  esetleg  a gör.  kath  magyarok  számára  egy  külön  egyház- 
megye létesítése. 

Ez  a négy  sarokpont  teljesen  elhatárolja  azt  a területet, 
amelyen  az  országos  bizottság  működése  jogos  kritikának  lehet 
tárgya.  Az  olvasóra  bízzuk  annak  megítélését,  hogy  a közbejött 
politikai  zavaroknak  menynyiben  lehetett  részük  abban,  ha  a felso- 
rolt előfeltételeket  a lefolyt  tíz  év  alatt  távolról  sem  sikerült  oly 
mértékben  biztosítani,  mint  ezt  a magyar  ajkú  hívek  nagyszabású 
sorakozásától,  az  országos  bizottságban  egyesült  intelligencia  sú- 
lyától és  a zarándoklat  impozáns  lefolyásától  várni  lehetett  volna. 
Ám  lássuk  ezeket  egyenként. 

Hogy  a legelső  előföltételt  milyen  mértékben  sikerült  eddig 
biztosítani,  erről  már  beszámolt  a római  zarándoklat  emlékkönyve. 

Eszerint  a római  szent-szék  kijelentette,  hogy  hajlandó  a kérelem 
teljesítését  fontolóra  venni.  Ez  ha  nem  is  jelenti  az  1896-iki  tila- 
lom egyenes  visszavonását,  de  mindenesetre  jelenti  azt,  hogy  dog- 
matikus akadály  nincs,  egyházpolitikai  szempontból  pedig  e kére- 
lem teljesítése  megfontolás  tárgyául  szolgálhat.  A hazai  római 
kath.  püspöki  kar  részéről,  amelynek  véleménye  kétségtelenül  a 
legnyomatékosabban  fog  latba  esni  a megfontolásnál,  annak  mérv- 
adó tagjai  megjelölték  azt  a határt,  ameddig  a kérelmet  támogatni 
hajlandók,  még  pedig  olyan  értelemben,  hogy  az  átlényegülés  ká- 
nonjának kivételével  az  egész  isteni  tisztelet  magyar  nyelven  le- 
gyen végezhető. 

Hogy  a római  katholikus  püspöki  karnak  ezt  a jóindulatú 
állásfoglalását  kellőkép  mérlegelhessük,  szükséges  tudni  a kö- 
vetkezőket. 

Ismeretes  ugyanis,  hogy  a gör.  kath.  magyaroknak  a róm. 
kath.  egyház  példája  adta  meg  az  alapot  arra,  hogy  a latin  fel- 
fogás szerint  „kihalt“-nak  minősíthető  ó-szláv  liturgikus  nyelv 
mellett  a magyar  nyelvet  bevigyék  a templomba.  Eleinte  ezt  a 
mozgalmat  a róm.  kath.  clérus  is  szívesen  látta,  de  midőn  az  élő 
oláh  nyelv  használatával  szemben  a gör.  szertartás  kihalt  egyházi 
nyelvének  fictióját*)  tovább  fenntartani  nem  lehetett  s a görög 
katholikus  magyarok  mind  hangosabban  követelték  a magyar  li- 
turgiát, a római  katholikus  clérus  határozottan  állást  foglalt  el- 
lene, mert  komoly  aggályok  támadtak,  hogy  a görög  szertartás 
magyar  liturgiája  káros  hatással  lehetne  a latin  szertartásra. 

Egy  nagytudományú  hittudós  és  a keleti  rítusok  ügyeiben 
világhírű  szaktekintély;  N illés  Miklós  jezsuita  atya  és  innsbrucki 
egyetemi  tanár  hatása  alatt,  aki  nyiltan  elismerte  a gör.  kath.  ma- 
gyarok törekvésének  jogosúltságát,  ezek  az  aggályok  lényegesen 


*)  Arra  a vitás  kérdésre  nézve,  hogy  az  ószláv  nyelv  menynyiben  minő- 
síthető kihaltnak,  dr.  Tóth  Miklós  eperjesi  püspök  már  említett  felterjesztésé- 
ben következőleg  nyilatkozik:  „Ámbár  az  ószláv  liturgikus  nyelv  egyes  nyel- 
vészeti formái  és  szókötéseiben  a mostani  szláv  dialectusoktól  némileg  eltér, 
de  az  orosz  és  különösen  a rutén  dialectushoz  oly  közel  áll,  hogy  a hívek  azt 
mindenütt  nehézség  nélkül  megértik,  hol  az  elvont  eszmék  és  vallásos  fogal- 
mak magasztossága  szellemi  képességüket  nem  korlátozza."  Maguk  a leg- 
jelesebb szláv  nyelvészek  is  elösmerik,  hogy  szerkezetében  az  ószláv  nyelvhez 
a rutén  áll  a legközelebb.  Ezt  a közelséget  még  fokozza  a rutén  nyelvben 
máig  is  élő  számos  nyelvtani  és  szókincsbeli  archaizmus,  amely  a többi  szláv 
nyelvekből  már  kihalt,  de  — s ez  az  érdekes  — csupán  a magyarországi  ruté- 
nek népnyelvében  maradt  meg  maiglan  is. 

megenyhültek  ugyan,  de  még  ma  sem  szűntek  meg  teljesen.  A 
püspöki  kar  mérvadó  tagjainak  érintett  állásfoglalása  nemcsak  a 
magas  clérus  jóindulatát,  hanem  egyúttal  azt  a mértéket  is  jelzi, 
amelyben  az  említett  aggályok  még  mindig  fennállanak. 

A püspöki  karnak  ez  az  állásfoglalása  mindenesetre  igen 
jelentékeny  haladást  mutat  a Bánffy-kormány  által  javasolt,  de  a 
római  szent-szék  által  visszautasított  azon  modus  vivendi-hez 
képest,  mely  olyan  nagy  felháborodást  okozott  a gör.  kath.  ma- 
gyarok közt.  Elvileg  azonban  ez  a megoldás  még  nem  jelentené  a 
magyar  liturgiát,  hanem  csak  egy  olyan,  a nép  lelki  szükségéhez 
simuló  magyar  nyelvű  isteni  tiszteletet,  amely  külső  megjelenésé- 
ben már  csaknem  azonos  a magyar  liturgiával.  A tapasztalás 
lenne  hívatva  igazolni,  hogy  e megoldás  — mint  átmeneti  álla- 
pot — menynyiben  volna  alkalmas  megszüntetni  a még  fennálló 
aggályokat. 

A római  zarándoklat  említett  közvetlen  eredménye  minden- 
esetre lehetővé  tette,  hogy  a magyar  kormány  újból  fölvegye  a 
római  szentszékkel  az  elejtett  diplomatiai  fonalat.  Ezt  azonban  az 
egymást  követő  szabadelvű  kormányok  elmulasztották.  S ez  még 
jól  is  volt  így,  mert  a szabadelvű  kormányzat  nem  volt  kedves 
Róma  előtt  s beavatkozása  inkább  árthatott  volna  az  ügynek, 
mintsem  hasznára  lett  volna.  Annyi  azonban  már  az  eddig  elő- 
adottakból is  világosan  kitűnik,  hogy  a hazai  politikai  sajtó  milyen 
helytelen  nyomon  járt  akkor,  amidőn  a gör.  kath.  magyarság  sé- 
relmes helyzetéért  minden  felelősséget  Rómára  és  a kath.  egy- 
házra igyekezett  hárítani. 

Az  országos  bizottság  megkísértette,  hogy  helyes  irányba  te- 
relje a sajtó  érdeklődését,  de  nem  sikerült  ellensúlyoznia  a sza- 
badkőmivesek  és  a nemzetiségi  sajtó  befolyását.  Ez  eléggé  meg- 
magyarázza, hogy  a bizottság  évek  óta  nemcsak  a napisajtóban 
nem  adott  élet  jelt  magáról,  hanem  még  a nyilvános  ülésezésektől 
is  tartózkodott,  nehogy  az  egyházi  fegyelem  meglazításával  legyen 
vádolható,  vagy  pedig  a nemzetiségeknek  tápot  nyújtson  újabb 
támadásokra. 

A további  fejleményekre  nézve  döntő  kérdés,  hogy  a gör, 
kath.  magyar  népnek  mennyiben  sikerült  megvédelmezni  lelki  ke- 
nyerét, vagyis  azt  az  előföltételt,  amelyet  a fönnebbi  2.  pont  alatt 
körvonaloztunk  ? 

Erre  a kérdésre  tiszta  feleletet  csak  úgy  adhatunk,  ha  a mai 
helyzetet  összehasonlítjuk  azzal,  amely  közvetlenül  a pápai  tila- 

lom  előtt  fönnállott.  Erre  nézve  báró  Bánffy  volt  kormányelnök 
úgy  nyilatkozott,  a már  említett  kormány  megállapodás  közzété- 
tele alkalmával,  hogy  csak  Hajdúdorogon  miséztek  teljesen  ma- 
gyarul. Ez  azonban  nem  vehető  szó  szerint,  hanem  kétséget  nem 
szenved,  hogy  Hajdúdorog  példáját  még  legalább  4 — 5 más  egy- 
házközség is  követte,  míg  a többi  egyházközségekben  a magyar 
nyelv  csak  a mise  egyes  részeiben,  kisebb-nagyobb,  de  nagyon  is 
váltakozó  mértékben,  foglalt  tért  a templomban. 

Ezzel  szemben  a mai  helyzet  az,  hogy  teljesen  magyar  mi- 
sét sehol  sem  végeznek,  ellenben  meglehetős  egyöntetűség  alakult 
ki  abban  az  irányban,  amelyet  a mérvadó  római  katholikus  egy- 
házfők úgyszólván  maximális  határnak  jeleztek:  hogy  t.  i.  az  ál- 
dozópap csendes  imáin  és  az  átlényegülésnek  fönnhangon  mon- 
dott szavain  kívül  a mise  összes  többi  részei  magyarúl  végeztetnek. 

Számszerűen  pontos  statisztikát  sem  a mostani,  sem  a ko- 
rábbi állapotról  nem  adhatunk,  mert  a dolog  kényes  természeté- 
nél fogva  némely  lelkész  kevesebbet,  más  pedig  többe!  vall  be, 
mini  amennyit  valóban  végez.  Megközelítőleg  mindkét  stádium- 
ban százra  tehetjük  azon  anyaegyházak  számát,  amelyekben  a 
gyakorlat  érvényesült.  Igaz  ugyan,  hogy  a nyelvhatárokon  néhány 
egyházban  az  1896.  előtti  gyakorlat  megszűnt,  de  viszont  Buda- 
pesten, Debrecenben  és  Miskolcon  új  anyaegyházak  keletkeztek 
s ezenfelül  a nagykárolyi  magyar  egyházközség  a nagyváradi  ú.  n. 
oláh  egyházmegyéből  visszacsatoltatott  a munkácsi  ősi  egyházme- 
gyéhez. Kiterjedésében  tehát  a gyakorlat  semmit  sem  nyert, 
holott  pedig  a munkácsi  és  eperjesi  egyházmegyékben  még  mint- 
egy 20,  az  oláh  egyházmegyékben  pedig  mintegy  50  olyan  tisztán 
magyar  egyház  van,  ahol  az  istenitiszteletet  még  kizárólag  ó-szláv 
illetve  oláh  nyelven  végzik.  Belsőleg  azonban  a gyakorlat  nem- 
csak egységesebbé  lett,  hanem  annyira  megszilárdult,  hogy  köz- 
felfogás szerint  azt  a legsúlyosabb  rázkódtatások  megkockázta- 
tása  nélkül  most  már  kiirtani  alig  lehetséges. 

Egészben  véve  a római  szent-szék  döntésének  kitolása  in- 
kább előnyére  vált  az  ügynek,  mintsem  hátrányára,  de  még  nyilt 
kérdésnek  látszik,  hogy  vájjon  a latin  szertartás  károsítására  vo- 
natkozó aggályok  most  már  véglegesen  megszűntéknek  tekinthe- 
tők-e,  vagy  sem? 

Erre  nézve  bizonyára  elegendő  támpontot  nyújt  a mai  gya- 
korlat, mert  — amint  már  érintettük  — e gyakorlat  külső  meg- 
jelenésében csaknem  azonos  a magyar  liturgiával  és  elég  kiterjedt 

is  arra,  hogy  az  esetleges  káros  hatások  már  kétségtelenül  mutat- 
koztak volna.  Ennek  azonban  sehol  semmi  nyomát  sem  találjuk. 
Sem  olyan  értelemben,  hogy  e gyakorlat  impulsust  adott  volna  a 
magyar  nyelv  nagyobbmérvű,  vagy  általános  érvényesülésének 
követelésére  a latin  rítusban,  sem  pedig  olyan  értelemben,  hogy 
latin  szertartásúak  a görögre  kívántak  volna  átmenni.  Holott  pe- 
dig megfordított  értelemben  a ritusváltoztatások  még  most  is  ál- 
landó napirenden  vannak  és  — mint  még  kimutatandjuk  — ez  a 
helyzet  előreláthatólag  a görög  rítus  magyar  liturgiájának  törvé- 
nyes elismerése  után  sem  fog  megváltozni,  legalább  lényegesen 
nem.  Remélni  lehet  tehát,  hogy  ezek  az  aggályok  a döntő  pillanat- 
ban nem  fognak  akadályul  szolgálni. 

Áttérve  az  egyházi  könyvekre,  a legszükségesebb  könyvek- 
nek azok  a fordításai,  amelyek  alapján  a mai  gyakorlat  végezte- 
tik, a múlt  század  80-as  éveiben  a munkácsi  és  eperjesi  szent- 
székek közreműködésével  készültek  ugyan,  de  még  nélkülözik  az 
egyházhatósági  jóváhagyást,  mert  ezt  az  akkori  esztergomi  érseki 
hatóság  ellenezte.  Ezeket  néhai  Danilovits  János  volt  hajdúdorogi 
püspök  saját  költségén  adta  ki.  Ezek  a fordítások  kevés  kivétel- 
lel fedezik  ugyan  a parochiális  templomok  szükségleteit,  de  a li- 
turgikus szempontból  megkívántató  összes  egyházi  könyvek  na- 
gyobb részéről  a fordítások  még  hiányoznak,  miért  is  a magyar 
liturgia  törvényes  elismerésének  megsürgetése  időelőttinek  lát- 
szik addig,  amíg  az  összes  egyházi  könyvek  lefordítva  és  — ha- 
bár csak  magánhasználatra  is  — egyházhatóságilag  jóváhagyva 
nem  lesznek. 

És  itt  egy  újabb  jelével  találkozunk  annak,  hogy  a római 
szent-szék  nincs  intransigens  állásponton. 

A görög  rítus  minden  ismerője  csak  természetesnek  fogja 
találni,  hogy  a római  szent-szék  visszautasította  a magyar  kor- 
mánynak azt  az  ajánlatát,  amely  a magyar  liturgiának  az  ó-szláv 
vagy  esetleg  az  élő  oláh  liturgiába  való  bevitelét  jelentette  volna, 
mert  a görög  egyház  ily  bilinguismust  nem  tűr  és  nem  ismer.  Az 
apostoli  szék  azonban  már  ugyané  visszautasító  válaszában  kije- 
lentette, hogy  a görög  egyházi  könyveknek  magánhasználatra 
való  lefordítása  nem  ütközik  akadályba,  ha  a fordítás  a püspökök 
ellenőrzése  és  jóváhagyása  mellett  történik.  Sajátságos  módon  az 
akkori  magyar  kormány  nem  reagált  erre  az  előzékenységre  és 
csak  akkor  vett  tudomást  róla,  amikor  az  ó-szláv  egyházi  könyv- 
nek újból  való  kiadása  került  napirendre. 


172 


Feljegyezzük  itt  azt  az  érdekes  körülményt,  hogy  e fordítá- 
sok ügyét  már  az  utolsó  pozsonyi  diétán  is  szóbahozták  s erre  való 
hivatkozással  báró  Eötvös  József  már  első  minisztersége  idejében 
kijelentette  Popovits  Vazul  akkori  munkácsi  püspöknek,  hogy  a 
magyar  kormány  hajlandó  lesz  gondoskodni  az  anyagi  eszközök- 
ről, ha  a püspök  vállalkozik  a fordítások  eszközlésére.*)  Termé- 
szetesen azonban  a forradalom  zaja  és  a bekövetkezett  esemé- 
nyek elnyomták  ezt  a kezdeményezést  és  később  is  Trefort  Agos- 
ton  volt  kultuszminiszter  nem  ezen  az  alapon  vette  fel  újból  az 
ügyet,  hanem  a külön  püspökség  kérdésében.  Hát  hiszen  vitat- 
ható, hogy  melyik  lett  volna  a helyesebbik  kezdőlépés,  de  az  ered- 
mény megmutatta,  hogy  nagy  kár  volt  a báró  Eötvös  által  felvett 
fonalat  elejteni. 

Végre  is  Széli  Kálmán  kormánya  alatt  teljesült  a gör.  kath. 
magyarságnak  ez  az  óhajtása,  amennyiben  a törvényhozás  (1904. 
évi  XXXI.  t.-cikk  átmeneti  kiadások  XV.  fejezet,  21.  cím)  400.000 
korona  hitelt  szavazott  meg  az  ó-szláv  egyházi  könyvek  újból  való 
kiadására  és  a magyar  fordításokra.  Azonban  a hiteltől  tapasz- 
talás szerint  hosszú  idő  szokott  eltelni  a beváltásig  és  csak  a jövő 
fogja  megmutatni,  hogy  helyes  volt-e  a fordítások  ügyét  kapcso- 
latba hozni  az  ó-szláv  könyvek  új  kiadásával?  Az  egyházi  köny- 
vek fordítására  szükséges  hitel  engedélyezésénél  a kormánynak 
nyilván  az  volt  a szándéka,  hogy  bizonyos  nyugvópontra  hozza 
a gör.  kath.  magyarok  mozgalmát,  de  a valóságban  inkább  holt 


*)  Br.  Eötvös  Józsefnek  érintett  leiratát  szószerint  ideiktatjuk,  amint 
következik: 

„2122.  sz.  június  19.  1848.  Elnöki  levél  a munkácsi  g.  kath.  Püspöknek. 
A magyarajkú  görög  katholikusok  részéről  az  egyházi  könyveknek  magyar 
nyelvre  eszközlendő  fordítása  nemcsak  a múlt  országgyűlésen  indílványoztat- 
ván,  de  legújabban  a kívánat  teljesítése  utáni  forró  vágy  a lapok  útján  ismé- 
telve nyilváníttatván,  Méltóságodat  felhívni  van  szerencsém,  miszerint  ez  a 
hívekre  nézve  nemcsak  megnyugtató,  de  magát  a nemzetiséget  nem  csekély 
részben  emelő  közkívánatnak  hajlandó-e  sikert  eszközölni  részéről?  S ha 
Méltóságod  figyelmét  leginkább  azon  körülményre  fordítva,  melynél  fogva 
a görög  katholikusok  nagy  része  az  isteni  szolgálatoknál  eddig  használt  orosz 
nyelvet  éppen  nem  értik  s így  azon  lelki  öröm  és  magasztalástól  fosztatnak 
meg,  melyet  minden  igaz  keresztény  teremtőjéhez  bocsátott  imának  saját 
nyelveni  elmondásán  élvezni  szokott,  — e kívánatnak  részéről  eszközlendő 
teljesítését  elfogadni  késznek  mutatkozna,  részemről  sem  késendek  az  annak 
teljesítése  körüli  segédeszközök  megadását  teljes  örömmel  siettetni.  (Kívül: 
A munkácsi  g.  c.  Püspöknek  az  egyházi  könyvek  lefordítása  iránt.)" 

pontnak  lehet  ezt  nevezni.  Ugyanis  az  eddig  előadottak  mindazt 
felsorolják  és  kimerítik,  arait  a gör.  kath.  magyarok  az  utolsó  vi- 
szontagságos 10 — 12  év  alatt  elérni  képesek  voltak  s a helyzet 
alapos  ismeretével  minden  kishitűség  nélkül  állítható,  hogy  ezen 
a mértéken  túl  most  már  saját  erejéből  alig  juthatnak  tovább  ad- 
dig, amíg  öt  egyházmegyébe  úgy  vannak  beosztva,  hogy  mindenütt 
kisebbséget,  sőt  a munkácsi  egyházmegye  kivételével  úgyszólván 
törpe  kisebbséget  tesznek.  Fölösleges  ezt  bővebben  fejtegetni, 
mert  még  fel  is  téve  azt  a kedvező  esetet,  hogy  az  egyházi  ható- 
ságok képesek  magukat  emancipálni  a többséget  tevő  hívek  nem- 
zetiségi féltékenységének  befolyása  alól,  lehetetlen  tőlük  azt  kí- 
vánni, hogy  a többség  hitéletének  gondozása  mellett  magyar  hí- 
veik lelki  szükségével,  a magyar  liturgiával  máskép  foglalkozza- 
nak, mint  oly  gazdátlan  közös  ügygyel,  amelynek  külön  szerve 
nincsen.  Elég  bizonyíték  erre,  hogy  az  egyházi  könyvek  fordítá- 
sára engedélyezett  hitel  megszavazása  óta  immár  öt  év  telt  el 
anélkül,  hogy  csak  a legkisebb  eredményt  is  lehetne  felmutatni. 
Azt  pedig  mondani  nem  szükséges,  hogy  ott,  ahol  a nemzetiségi 
féltékenység  egyenesen  terrorrá  fokozódik,  mint  pl.  az  oláhok 
közt,  a magyar  hívők  lelki  élete  nem  egyéb  gyötrelemnél. 

Vitás  kérdés  lehet,  hogy  lehetséges-e,  vagy  célszerű-e  az 
összes  gör.  kath.  magyarságot  egy  egyházmegyében  egyesíteni, 
vagy  pedig  elegendő  volna  úgy  csoportosítani  a jelenlegi  görög 
katholikus  egyházmegyéket,  hogy  a magyarság  legalább  egyben 
absolut,  illetve  viszonylagos  többségre  jusson?  Csak  sajnálni  lehet 
azonban  azt,  hogy  akár  egyik,  akár  másik  módon  a célnek  meg- 
felelő egyházi  szervezetet,  habár  egyelőre  az  egyházi  nyelv  kérdé- 
sének bolygatása  nélkül  is,  már  régen  nem  létesítettek.  Tehették 
volna  ezt  anélkül,  hogy  ezáltal  akár  az  egyház,  akár  az  állam  bár- 
mit is  kockáztatott  volna.  A mai  stádiumban  egy  ily  külön  egy- 
házi szervezet  létesítése  minden  esetre  a legjobb  formát,  módot 
és  alkalmat  nyújtaná  a magyar  egyházi  nyelv  törvényes  elisme- 
résének kieszközlésére  s a Bánffy-féle  „kormányi  megállapodás** 
már  csak  azért  sem  tartható  fenn,  mert  kibogozhatlan  circulus 
vitiosus-i  alkalmas  teremteni,  amennyiben  az  egyház  sokkal  több 
joggal  megfordíthatja  a tételt  és  azt  mondhatja  ,hogy  a magyar 
liturgia  törvényes  rendezéséről  szó  sem  lehet  addig,  míg  erre  al- 
kalmas egyházszervezeti  talaj  nem  létezik. 

Bizonyára  a legmegfelelőbb  megoldás  az  volna,  ha  az  újabb 
keletű  nemzetiségi  egyházmegyék  rendszere  teljesen  kiküszöböl- 

telnék,  vagyis  visszaállíttatnék  a régi  állapot,  melyben  minden 
gör.  kath.  hívő  — bármely  nyelvcsoporthoz  tartozott  is  — a má- 
sik nyelvcsoport  templomát  a magáénak  tekintette.  Kívánatos 
volna  tehát,  hogy  az  e tekintetben  egy  idő  óta  meggyökeresedö 
ellentétes  egyházi  gyakorlat  összehangzásba  hozassák  hazai  törvé- 
nyeinkkel, melyek  a gÖr.  kath.  egyházban  nemzetiségi  különbsé- 
geket nem  ismernek.  Nincs  is  semmi  belső  jogosúltsága  ennek  a 
nemzetiségi  megkülönböztetésnek,  mert  a görög  hittudósok  sze- 
rint nem  egy  vagy  más  meghatározott  nyelv,  hanem  egyáltalában 
az  anyanyelv  (élő,  vagy  ősi)  templomi  használata,  specificuma  a 
görög  rítusnak  és  így  nem  indokolt  a használatban  levő  anyanyel- 
veket — mint  liturgikus  nyelveket  — az  universalis  latin  nyelv 
mellé  állítani,  hanem  az  csak  a görögöt  illeti  meg,  melynek  az 
ó-szláv,  oláh  stb.  csak  egyszerű  fordítása.  Különösen  indokolatlan 
az  ó-szláv  egyházi  nyelv  révén  a rutén  elnevezés  használata, 
mert  hiszen  a bolgárok,  szerbek  és  nagyoroszok  is  ezt  a nyelvet 
használják,  de  azért  vallásuk  révén  senki  sem  nevezei  őket  ruté- 
neknek s egyházi  vonatkozásban  ők  maguk  is  a görög-orthodox 
elnevezéssel  élnek.  Végre  pedig  Magyarországon  már  csak  azért 
sincs  jogosúltsága  e nemzetiségi  megkülönböztetésnek,  mert  a lu- 
gosi  kivételével  nincs  gör.  kath.  egyházmegye,  melynek  hívei  egy 
egységes  nemzetiséghez  tartoznának.  Mindezekről  a magyar  kor- 
mány, illetve  a magyar  püspöki  kar  feladata  volna  meggyőzni  a 
római  szent-széket,  s ha  ez  sikerülne,  akkor  tényleg  elegendő 
volna  a gör.  kath.  egyházmegyék  kereteit  a már  jelzett  irányban 
módosítani,  ellenkező  esetben  azonban  a magyar  püspöki  kar  sem 
támaszthatna  jogos  nehézségeket  az  ellen,  hogy  a gör.  kath.  ma- 
gyarság részére  a már  régóta  sürgetett  külön  egyházmegye  végre- 
valahára  felállíttassék. 

A már  többször  idézett  kormány-nyilatkozatból  tudjuk, 
hogy  a magyar  püspöki  kar  a külön  egyházmegye  felállítása  ellen 
foglalt  állást,  még  pedig,  mint  báró  Bánffy  csípősen  megjegyezte: 
„Nem  a kellő  indokolással",  de  mégis  azzal  a hozzáadással,  hogy 
„a  magyar  liturgia  e nélkül  is  lehetséges,  sőt  kívánatos."  Habár 
tehát  a gör.  kath.  magyarok  elsősorban  természetesen,  egy  külön 
egyházmegye  fölállítását  óhajtják,  mégis  országos  bizottságuk 
kötelességszerüen  alkalmazkodott  a püspöki  kar  álláspontjához, 
egyúttal  annak  intentiói  szerint  is  vélt  eljárni  akkor,  midőn  tőle 
telhetőleg  mindent  elkövetett  a nemzeiségi  megkülönböztetések 
kiküszöbölésére,  nehogy  ezek  a megkülönböztetések  útjában  áll- 

janak  a főcél  megvalósításának,  vagyis  annak,  hogy  a gör.  kath. 
magyarság  a görög  katholikus  egyház  kebelében  külön  nyelvcso- 
portnak elismertessék.  Azonban  az  országos  bizottság,  a „román“ 
elnevezésről  nem  is  szólva,  legkevesebb  sikert  éppen  abban  a küz- 
delemben ért  el,  melyet  az  ezredéves  ünnepélyek  alkalmából  di- 
vatba hozott  „rutén**  elnevezés  ellen  folytatott.  Hála  Széli  Kál- 
mán beavatkozásának,  a politikai  divat  mint  ilyen  megszűnt  ugyan 
s egyelőre  még  a munkácsi  és  eperjesi  egyházmegyékben  sem  volt 
nehéz  a rutén  elnevezésnek  általános  és  hivatalos  használatba 
vételét  megakadályozni,  mert  hiszen  látjuk,  hogy  szláv  ajkú  gör. 
katholikusaink  Amerikában  is  nem  a rutén,  hanem  a „magyar 
orosz**  elnevezés  alatt  küzdenek  az  ukraino-rutenizmus  ellen. 
Azonban  sajnos,  ez  az  elnevezés  mindinkább  meggyökeresedni 
látszik  a polgári  életben  s még  ennél  is  nagyobb  baj  az,  högy  ép- 
pen a latin  egyházi  férfiak  a gör.  katholikusok  vallási  megjelölésé- 
ben mindinkább  elhagyják  a rövidség  kedvéért  használt  régi  „gö- 
rög** elnevezést,  hanem  e helyett  az  egyházi  nyelvek  szerinti  meg- 
különböztetéssel részint  a román,  részint  a rutén  elnevezést  hasz- 
nálják. 

A vallás  és  nemzetiség  egybekeverésének  a régi  népies  hasz- 
nálatból a hivatalos  vagy  félhivatalos  használatba  való  ilyen  átül- 
tése  társadalmi  szempontból  egyszerűen  tűrhetetlen  állapotot  te- 
remt a görög  katholikus  magyarságra  nézve.  Ezen  felül  a mai  ál- 
lapot pusztán  hitéleti  szempontból  is  mindinkább  tarthatatlanná 
válik  nemcsak  ott,  ahol  az  isteni  tiszteletet  még  egészében  a nép 
által  nem  értett  nyelven  végzik,  hanem  ott  is,  ahol  a fennálló  gya- 
korlat már  kielégítőnek  látszik  gondoskodni  a nép  lelki  szükségé- 
ről. Tulajdonképpen  a nemzetiségi  féltékenységnek  nem  is  lehet 
rossz  néven  venni,  ha  olyan  görcsösen  belekapaszkodik  az  1896- 
diki  pápai  tilalomba,  mintha  az  dogma  volna  s ha  ez  alapon  az- 
zal gúnyolódik,  hogy  itt  csárdást  végeznek  a templomokban,  de 
zavaró  körülmény  az  is,  ha  a hívőknek  folytonosan  rettegniük  kell 
az  1896.  évi  pápai  tilalom  esetleges  megújításától.  És  különben 
is  sokan  vannak,  akik  e gyakorlattól  még  a helyi  szokás  jogérvé- 
nyét és  tisztességét  is  megtagadják.  Mindez  természetesen  lelkiis- 
mereti nyugtalanságot  szül  a hívekben  s ezenkívül  a hitélet  kárára 
is  fokozza  azt  a keserűséget,  amely  eltölti  a hívek  lelkét,  ha  lát- 
ják, hogy  nemzetiségi  hittestvéreiknek  saját  nyelvük  kizárólagos 
használatát  úgy  az  egyházi,  mint  a világi  törvények  kifejezetten 
biztosítják. 

Egyfelől  a nemzetiségi  féltékenység,  másfelől  a róm.  kath. 
klérus  aggályoskodása  volt  kezdettől  fogva  az  a két  szirt,  amely 
körül  mai  napig  a gör.  kath.  magyarság  hajója  evezett.  Ám  a 
nemzetiségi  féltékenységet,  mint  pathológiai  jelenséget,  sem  ter- 
rorrá kimagasló  alakjában,  sem  szelídebb  formájában,  az  igazság 
fegyverével  meggyőzni  nem  lehet.  Bizonyára  hatékonyabb  ez  a 
fegyver  a másik  irányban  és  remélhető  is,  hogy  hatékonyabb  lesz. 
Mert  ha  nem,  akkor  a gör.  kath.  magyarság  ügye  s ezzel  együtt 
Magyarország  és  a katholicizmus  sok  fontos  érdeke  menthetetle- 
nül hajótörést  szenved. 

A helyzet  kulcsa  ez  idő  szerint  nem  Rómában  van,  hanem 
idehaza,  még  pedig  legelső  sorban  a mindkét  szertartási!  püspöki 
kar,  felsőbb  vonalon  pedig  a koronás  főkegyúr  és  tanácsadói 
kezében. 

Nemzetiségi  szempontból  a magyar  liturgikus  mozgalom  ér- 
tékelése tekintetében  a közvélemény  mindenkor  túlságokban  moz- 
gott. Azt  hol  túlbecsülte,  hol  lekicsinyelte.  Sokan  vannak,  akik  — 
jobbára  a szabadkőmíves  irány  hatása  alatt  — abban  nem  láttak 
egyebet  unalmas  felekezeti  kérdésnél.  És  mert  nem  akarják  meg- 
vallani,  hogy  irtóznak  a vallásos  kérdésektől,  azt  vitatják,  hogy 
az  egyházi  dolgokat  vagy  fenekestől  föl  kell  forgatni,  moderni- 
zálni, vagy  pedig  hagyni  kell  mindent  úgy,  a mint  van.  Viszont 
mások  a magyar  liturgiában  a magyarosítás  hatalmas  eszközét 
látják. 

Az  előbbiekkel  kár  foglalkozni,  az  utóbbiaknak  pedig  elég 
megjegyezni,  hogy  ha  a katholikus  egyház  az  egyházi  unió  ked- 
véért itt-ott  kénytelen  volt  is  kibékülni  a nemzetiségi  egyházak 
eszméjével,  de  saját  magaslatáról  lealacsonyítónak  tartaná  azt, 
hogy  templomait  a denationalisatio  eszközévé  tegye.  Éppen  a kath. 
egyháznak  ez  a magasztos  álláspontja  az,  amire  a magyar  litur- 
gia kérdésében  ma  is  építhetünk.  Igaz  ugyan,  hogy  a magyarosí- 
tás körül  egyetlen  egy  felekezetnek  sincs  annyi  érdeme,  mint  a 
magyar  katholikus  egyháznak,  de  ez  a magyarosítás  nem  a tem- 
plomokban, hanem  társadalmi  úton  történt.  Az  egyházi  unió  óta 
kiterjedt  ez  a társadalmi  hatás  a görög  katholikusokra  is  és  leg- 
inkább abban  nyilvánúlt,  hogy  példájára  nemcsak  a munkácsi  és 
eperjesi,  hanem  egy  ideig  a nagyváradi  görög  katholikus  egyház- 
megye is  átvette  a magyar  ügykezelési  nyelvet,  valamint  abban  a 
már  említett  körülményben,  hogy  a görög  katholikus  magyarság 
a latinok  példájára  vitte  be  templomaiba  a magyar  nyelvet. 

Nem  ugyan  mennyiségileg,  hanem  minőségileg  értékes  volt 
ez  a hatás  abban  az  irányban  is,  hogy  fölszívta  magába  a görög 
katholikus  intelligentia  azon  kiválóbb  elemeit,  amelyek  nem  tűrtek 
homályt  magyarságukon,  vagy  pedig  a nagyobb  hatalom,  fény  és 
. előkelőség,  valamint  a római  katholikus  egyház  egyetemleges  jel- 
lege oda  vonzotta  őket.  A nemzetiségi  ellentétek  kiélesedése  és  az 
értelmi  osztály  elszaporodása  következtében  azonban  ez  a hatás 
elégtelennek  bizonyúlt  s nincs  más,  ami  ezt  a görög  katholikus 
egyház  keretén  belül  pótolhatná,  mint  a magyar  liturgia. 

Ha  a magyar  liturgia  törvényes  rendezését  nemzetiségi  szem- 
pontból helyesen  akarjuk  értékelni,  akkor  különbséget  kell  tenni 
az  értelmi  osztály  és  a köznép  között. 

A különbség  abban  rejlik,  hogy  amíg  az  intelligens  ember 
szabadon  választja  politikai  hitvallását,  s ezzel  együtt  nemzetisé- 
gét is,  addig  a görög  katholikus  köznéppel  szemben  teljes  mérték- 
ben érvényesül  rítusának  az  a sajátossága,  hogy  a gyermekekben 
a fajtudatot  nem  a család,  nem  is  az  iskola  őrzi  meg,  illetve  oltja 
be,  hanem  a templom.  Ez  az  oka  annak,  hogy  a görög  katholikus 
magyarság  egy  része  — különösen  ott,  ahol  még  magyar  nyelvű 
istentisztelet  nincs  — mai  napig  sem  jutott  teljes  öntudatára  an- 
nak, hogy  a magyar  fajhoz  tartozik.  És  talán  annak  is  ez  az  oka, 
hgoy  a modern  történettudósok  elismerik  ugyan  a magyarajkú 
görög  katholikus  nép  színmagyarságát,  de  családfáját  nem  igen 
viszik  feljebb  másfél  évszázadnál;  ami  nem  is  csoda,  mert  hiszen 
a fennmaradt  okiratokban  — vallásuk  révén  — csakis  úgy  történik 
említés  róluk,  mint  oroszokról,  oláhokról  vagy  rácokról.^) 

A magyar  liturgia  törvényes  rendezése  a magyar  nemzetre 
nem  a hódítás,  hanem  az  önvédelem  kérdése.  Még  pedig  a köz- 
népet illetőleg  a szó  legszorosabb  értelmében,  az  értelmi  osztályra 
nézve  pedig  olyan  értelemben,  hogy  a görög  katholikus  egyházban 
egy  elismert  külön  magyar  nyelvcsoport  hiánya  ne  szolgáljon  okúi 
vagy  ürügyül  olyan  külön  nemzetiségi  intelligentiák  kialakulására, 
amelyek  vagy  Bécsre  hallgatnak,  vagy  a külföldre  gra vitáinak.  Ha 
ez  nem  elég  a magyarnak,  akkor  ne  törődjék  a magyar  liturgiá- 
val; folytassa  azt  a nemtörődömséget,  amit  eddig  is  tanúsított. 


*)  Az  országos  bizottság  közvetlenül  a római  zarándoklat  után  lépést 
tett  a Magyar  Tud.  Akadémiánál,  hogy  pályázatot  tűzzön  ki  a gör.  kath, 
magyarság  monographiájának  megírására,  e felkérésnek  azonban  az  akadémia 
eddig  nem  tett  eleget. 

Nem  előnyök  biztosításáról  van  itt  szó,  hanem  veszedelmek- 
nek részben  már  elkésett  elhárításáról. 

Tudjuk,  hogy  a reformatio  óta  hazánkban  a hitfelekezetek 
nemzetiségek  szerint  differentiálódtak,  de  ezt  az  elkülönződést 
már  akkor  sem  lehetett  szó  szerint  venni.  Azóta  pedig  ez  az  el- 
különződés  minden  más  felekezetnél  megszűnt,  de  a gör.  katho- 
Ukusoknál  és  görög  keletieknél  nemcsak  megmaradt,  hanem  még 
az  eddiginél  is  szorosabbra  fűződött.  Az  oláh  nemzetiségi  intel- 
ligentia  tömörülése  nagyon  is  újkeletű  s valószínű,  hogy  nem  ütött 
volna  ki  olyan  kedvezőtlenül  a magyar  nemzetre  nézve,  ha  a 
magyar  liturgia  már  régebben  törvényes  szabályozást  nyert  volna. 
Nagy  része  volt  az  oláh  intelligentia  ezen  tömörülésében  a római 
katholikus  egyház  említett  fölszívó  hatásának  is,  mely  az  illető 
egyházi  hatóságokat  a végsőkig  menő  önvédelemre  s ennek  esz- 
közeként a nemzetiségi  terrornak  az  egyházba  való  bevitelére 
kényszerítette.  És  ha  — amitől  Isten  mentsen  — a magyar  liturgia 
véglegesen  elbuknék,  vagy  csak  a görög  katholikus  magyarságnak 
mai  inferioris  helyzete  tartóssá  válnék,  akkor  el  lehetünk  ké- 
szülve a görög  katholikus  intelligentia  hasonló  nemzetiségi  tömö- 
rülésére a munkácsi  és  eperjesi  „rutén“  egyházmegyékben  is, 
amelyeknek  ilyetén  kialakulását  ez  esetben  semmi  lesz  képes 
föltartóztatni. 

Ha  ellenben  a magyar  liturgia  törvényes  szabályozást  nyer, 
ebben  az  esetben  a görög  katholikus  intelligentiának  hova  sorako- 
zása  tekintetében  ugyanaz  a helyzet  fog  bekövetkezni,  mint  ma 
van  a római  katholikus  és  protestáns  egyházakban.  Nem  lesz  szük- 
séges renegáttá  lennie  a görög  katholikus  embernek,  hogy  ma- 
gyarnak vallhassa  magát.  Igaz  ugyan,  hogy  a római  katholikus 
egyház  ebben  az  esetben  el  fog  esni  attól  az  előnytől,  hogy  me- 
nedékül szolgáljon  azoknak,  akik  nem  tűrnek  homályt  magyar- 
ságukon; de  ettől  az  előnytől  nemcsak  ő,  hanem  vele  együtt  a ma- 
gyar nemzet  is  elesik,  ha  a görög  katholikus  ember  tényleg  is  nem 
lesz  más,  mint  vagy  „román“,  vagy  „rutén“.  Okunk  van  viszont 
hinni,  hogy  a hatalmasabb,  fényesebb  és  előkelőbb,  jellegében 
egyetemes  római  katholikus  egyház  positiv  vonzóereje  a magyar 
liturgia  törvényes  rendezése  esetében  is  csorbíttatlanul  megma- 
radna. Ez  a vonzóerő,  párhuzamosan  a magyar  liturgiával  és  a 
magyar  kultúra  vonzerejével,  még  az  oláh  intelligencia  mai  táborá- 
ból is  alkalmas  volna  visszahódítani  azokat,  akik  magyar  nemes 
családok  ivadékai,  vagy  pedig  a görög  katholikus  magyar  köznép- 

bői  kiemelkedve  kerültek  e táborba.  Ha  nem  volna  gyűlöletes  ne- 
veket említeni,  ezt  az  állításunkat  példákkal  volnánk  képesek  il- 
lusztrálni. Mert  úton-útfélen  találkozunk  oláh  egyházmegyebeli 
férfiakkal,  akik  vallásukat  elhagyni  nem  akarva,  máris  görög  ka- 
. tholikus  magyaroknak  nevezik  magukat. 

Ebben  keresendő  szerintem  nemzeti  szempontból  a magyar 
liturgia  törvényes  rendezésének  legfőbb  erőssége.  Ez  pedig  nem 
hódítás,  hanem  egészen  legitim  dolog. 

Ugyanis  a régi  magyar  nemesség  különbség  nélkül  magába 
foglalta  és  fogadta  a hazai  összes  népfajok  színét- javát  és  senki- 
nek sem  jutott  eszébe  ebben  sérelmet  látni  saját  fajára  nézve.  Le- 
gitim igénye  a modern  Magyarországnak,  hogy  a rendiség  meg- 
szüntetésével az  intelligentia  lépjen  a régi  nemesség  örökébe  s 
hogy  tehát  Magyarországon  ne  legyen  más  intelligentia,  mint  ma- 
gyar. Ezen  a legitim  igényen  mit  sem  változtatott  a nemzetiségi 
törvény,  de  igenis  változtattak  a tények.  S ebben  meg  is  lehet 
nyugodni,  de  csak  akkor,  ha  e tények  nem  privilegiális  természe- 
tűek. A szabad  Magyarországban  nemzetiségére  nézve  is  mindenki 
annak  vallhatja  magát,  aminek  akarja,  de  a görög  keleti  vallás 
keretéül  már  kialakult,  a görög  katholikus  vallás  keretében  pedig 
még  csak  most  kialakulóban  levő  nemzetiségi  egyházak  a beszo- 
rúltakra  nézve  bizonyos  nemzetiségi  kényszert  teremtettek,  aminőt 
szabad  államban  tűrni  nem  lehet, 

A görög  keletieknél  már  nem  igen  lehet  megszüntetni  a dol- 
got, mert  ezeknél  a nemzetiségi  egyházakat  a törvényhozás  is  el- 
ismerte, itt  tehát  a nemzetiségi  kényszert  nem  lehet  másként  meg- 
szüntetni, mint  azálal,  ha  egy  görög  keleti  magyar  egyház  is 
létesíttetik. 

A görög  katholikusoknál  még  szabad  keze  van  a törvény- 
hozásnak,  hogy  a nemzetiségi  kényszert  a legfőbb  egyházi  ható- 
sággal egyetértőleg  akár  az  egyházak  nemzetiségi  színezetének  el- 
törlésével, akár  pedig  ugyancsak  egy  külön  görög  katholikus  ma- 
gyar egyházmegye  létesítésével  megszüntesse.  Nagyfontosságú 
dolog  ez  Magyarország  jövőjére  nézve,  mert  az  ország  lakosságá- 
nak egy  negyedrésze  görög  katholikus,  illetve  a görög  keleti  val- 
lást követi.  S ha  már  e két  vallást  követő  köznépre  nézve  nem 
is  lehet  olyan  helyzetet  teremteni,  mint  aminő  van  a római  ka- 
tholikus és  protestáns  egyházakban,  de  legalább  az  e népből  ki- 
emelkedő értelmi  osztályra  nézve  kell  lehetővé  tenni,  hogy  ne  le- 
gyen kénytelen  vallását  megváltoztatni,  ha  magyar  akar  lenni. 


12* 


Ami  a köznépet  illeti,  nem  vitatkozom  azokkal  a tudósaink- 
kal, akik  az  oláh  faj  hódító  erejéről  szóló  legendák  megdönté- 
sére azt  bizonyítgatják,  hogy  ez  az  állítólagos  hódító  erő  a ma- 
gyarsággal szemben  nem  érvényesült.  Tegyük  fel  tehát,  hogy  az 
oláh  egyházmegyebeli  görög  katholikus  magyarok  származásra 
nézve  kivétel  nélkül  oláhok  s hogy  ennélfogva  az  oláh  templomi 
nyelv  nem  volt  képes  fajukat  megőrizni  az  elmagyarosodástól. 
Legyen  így.  Ez  mindenesetre  fényesebb  bizonysága  volna  a ma- 
gyar faj  hódító  erejének  — ha  igaz  — mint  azok  a hódítások, 
amelyeket  a magyar  faj  a római  katholikus  és  protestáns  vallá- 
súak  közt  tett.  Csakhogy  akkor,  amikor  ezek  az  állítólagos  el- 
magyarosodások  történtek,  még  nem  volt  nemzetiségi  alapon  szer- 
vezett és  fegyelmezett  román  egyház,  hanem  csak  gyámoltalan, 
szegény  és  műveletlen  oláh  pópák  voltak,  akik  nem  igen  vonzot- 
ták templomba  híveiket.  Habár  tehát  elismerem,  hogy  szükséges 
volt  megszüntetni  a némely  Írónk  által  is  támogatott  rémlátást  az 
oláh  faj  ellenállhatatlan  hódító  erejéről,  de  kötve  hiszem,  hogy 
ugyanazon  tudósaink  hasonló  bizalommal  néznének  a jövőbe  is, 
az  oláh  egyházmegyékbe  beosztott  és  ez  idő  szerint  mindenesetre 
színmagyar  nép  jövőjét  illetőleg.  Sőt  azt  sem  hiszem,  hogy  már  a 
jelent  is  rózsásnak  találnák. 

Amint  a jobbára  papfiakból  keletkező  oláh  világi  intelligen- 
tia  tömörülésénél  nagy  szerepet  játszott  a már  említett  ritusvál- 
toztatások  ellen  való  védekezés,  úgy  viszont  a köznépet  illetőleg 
reactiót  fog  előidézni  a magyar  állami  nyelvnek  most  már  a tör- 
vény által  szigorított  népiskolai  terjesztése. 

Ne  vezessen  félre  e tekintetben  bennünket  az  a körülmény, 
hogy  az  oláhok  e miatt  olyan  nagy  lármát  csapnak.  Meglehet, 
hogy  félnek  és  danausi  ajándéknak  nézik  a magyar  nyelvtudás 
elterjesztését  népük  közt,  de  ez  még  nem  bizonyítja  azt,  hogy 
valóban  okuk  is  van  félteni  nemzetiségüket.  Csak  vak  gyűlölség 
szítja  ezt  a nagy  lármát,  mert  jól  tudhatják,  hogy  ha  valamikor 
elérhető  lesz  is  népüknél  a kétnyelvűség,  ez  első  sorban  nekik  vá- 
lik majd  hasznukra,  úgy  mint  Belgiumban  a flamandoknak.  És  fe- 
lekezeti iskoláik  útján  — támogatva  a templomi  nyelv  által  is  — 
hasonló  kétnyelvűséget  ők  még  könnyebben  létrehozhatnak  az 
egyházi  kötelékükbe  tartozó  mai  magyaroknál  s ez  elegendő  lesz 
arra,  hogy  ezek  jövőre  any anyel vileg  is  oláhoknak  vallják  ma- 
gukat s ezáltal  elveszszenek  a magyarságra  nézve. 

S hogy  a magyar  nyelvű  istenitisztelet,  illetve  a magyar  li- 

turgia  végleges  letiltása  esetére  hasonló  dolog  a munkácsi  és  eper- 
jesi egyházak  magyarságával  szemben  is  a lehetőség  határai  kö- 
zött van,  ennek  igazolásául  talán  elegendő,  ha  hivatkozom  a 
tényre,  hogy  az  1896.  évi  pápai  tilalom  után  az  ottani  felekezeti 
népiskolákban  is  kötelezővé  tették  a rutén  nyelvet;  különösen  pe- 
dig ha  hivatkozom  ezen  — most  további  intézkedésig  szünetelő  — 
rendelkezés  indokolására. 

Hát  igaz,  ne  legyünk  kishitüek,  de  ne  legyünk  elbizakodottak 
sem.  Viszont  pedig,  akit  a magyar  liturgia  nemzeti  értékelésének 
fentebbi  mértéke  ki  nem  elégit,  ellenben  azt  hiszi,  hogy  a magyar 
cultura  és  a magyar  állami  nyelv  az  oláh  és  szláv  ajkú  görög 
katholikus  nép  közt  is  faji  hódításokat  fog  tenni,  az  vegye  számba 
még  azt  az  előnyt  is,  hogy  az  igy  behódoló  görög  katholikus  egy- 
házközségek maguk  fogják  kérni  a magyar  templomi  nyelvet.  Ez 
ellen  ez  esetben  az  egyháznak  sem  lesz  kifogása  és  a hódítást  a 
magyar  nemzet  csak  akkor  fogja  véglegesnek  tekinthetni,  ha  ez 
megtörténik. 

De  vájjon  szükséges-e  egyáltalában  a magyar  liturgia  ha- 
szonértékét kutatni,  hogy  a magyar  nemzet  meghallja  a görög  ka- 
tholikus magyarság  jaj  kiáltásait? 

Nem  vagyok  barátja  a phrasisoknak  s azért  nem  is  folyta- 
tom ezt  a megdöbbentő  themát,  csak  arra  a sokszor  hallható  szem- 
rehányásra kívánok  még  reflektálni,  hogy  az  országos  bizottság 
nem  volt  eléggé  erélyes  a görög  katholikus  magyarság  ügyének 
nálunk  szokásos  „kijárásában”. 

Hát  szomorú  volna,  ha  nálunk  minden  igaz  ügyet  ki  kellene 
járni  és  ki  lehetne  járni  olyanokat  is,  amelyekben  nincs  igazság. 
De  az  öt  egyházmegyébe  szétosztott  és  mindenütt  kisebbségben 
lévő  görög  katholikus  magyarság  gyönge  az  ilyen  kijárásra  és  az 
országos  bizottságnak  nem  adhatott  több  erőt,  mint  amennyivel 
maga  rendelkezik.  Különben  is  az  országos  bizottság  végigjárta  az 
általa  választott  egyházi  út  egész  kálváriáját,  csak  a koronás  fő- 
kegyúrnál  nem  jelentkezett  még,  de  ott  sem  a saját  hibájából. 
Kísérletezett  többször  is,  de  a nemzet  és  korona  közti  meghason- 
lás  elzárta  az  utat  előle. 

Pedig  a régi  magyar  imperiális  politikának,  később  pedig  a 
Habsburg-dynastia  politikájának  is  mindig  egyik  legfőbb  pro- 
grammpontja  volt  a keresztény  népkultura,  amelynek  minden 
időben  a templom  volt  és  marad  a legkimagaslóbb  csarnoka.  A 
jelenlegi  uralkodóház  müve  volt  az  egyházi  unió  is.  És  mindenki 

elismeri,  hogy  habár  az  ennek  megfelelő  egyházhatósági  keretek 
fölállításában  a magyarság  érdeke  sérelmet  szenvedett  is,  de  az 
unió  még  így  is  nagy  szolgálatot  tett  a magyar  nemzeti  ügynek. 
Az  említett  sérelmet  a görög  katholikus  magyarság  részére  a ma- 
gyar liturgia  és  az  annak  keretéül  felállítandó  új  egyházhatósági 
szervezet  volna  hívatva  helyrehozni. 

Az  1867  óta  váltakozott  kormányok  és  politikai  pártok  pro- 
grammjában  nyomát  sem  látjuk  azonban  az  egyházpolitikai  téren 
mozgó  régi  imperialis  politikának.  Mintha  azonban  a nemzeti 
lelkiismeret  mozdult  volna  meg,  midőn  újabb  időben  a görög  ke- 
leti magyar  püspökségen  kívül  a fiumei  és  szegedi  római  katho- 
líkus  püspökségeket  halljuk  emlegetni.  S vájjon  lehetséges  volna-e 
ebben  az  eszmekapcsolatban  megfeledkezni  arról  a valóban  nem- 
zeti eszméről,  amelyet  programmon  kívül  bár,  de  olyan  nagy 
szellemek,  mint  báró  Eötvös  József  és  Trefort  Ágoston,  érdemes- 
nek találtak  fölkarolni? 

Trefort  Ágostonnak  már  említett  kezdeményező  lépését  a 
Magyar  Világ  idézett  száma  után  szintén  szószerint  ideiktatjuk.*) 
E leiratból  láthatja  az  olvasó,  hogy  a koronás  f őkegyúr  már  1881. 
évi  március  hó  4-én  kelt  legfelsőbb  elhatározásával  megadta  a 
felhatalmazást  a kormánynak  arra,  hogy  a gör.  kath.  magyarság 
létkérdése  ügyében  az  illetékes  egyházi  hatóságokkal  tárgyalhas- 
son. Trefort  korai  halála  miatt  a kormánynak  nem  kevesebb,  mint 
15  év  kellett  arra,  hogy  az  általa  megindított  tárgyalásokat  a 
Bánffy  által  kihirdetett  negativ  eredménynyel  befejezze.  És  még 
kérdéses,  hogy  szükségesnek  találták-e  erről  a koronás  főkegyurat 
előzetesen  informálni,  annyira  siettek  ők  is  megtorolni  azt  a me- 
rész lépést,  amelyet  a méltán  türelmetlen  hajdúdorogiak  a buda- 
pesti egyetemi  templomban  tartott  magyar  misével  tettek. 

*)  P.  h,  474.  eln.  sz.  Méltóságos  Püspök  Úr!  A magyarországi  magyar- 
ajkú gör.  szert,  katholikus  összes  hívek  */.  alá  másolatban  idecsatolt  folya- 
modványukban oly  kéréssel  fordultak  hozzám;  eszközölném  ki,  hogy  részükre 
Hajdudoroghon  egy  gör.  szert.  kath.  püspökség  és  káptalan  állíttassák  föl; 
— hasonló  tartalmú  kérelemmel  járultak  nevezettek  az  országgyűléshez,  egy- 
idejűleg pedig  a m.  kir.  miniszterelnök  úrhoz  nyújtottak  be  egy  ugyanily  tar- 
talmú felségfolyamodványt.  A képviselőház  f,  é.  febr.  hó  19-én  tartott  ülésé- 
ben hozott  határozatával:  „Ezen  figyelmet  érdemlő  kérvényt"  oly  felhívással 
tette  át  hozzám,  ,,hogy  a hazai  összes  magyarajkú  gör.  szert,  kath,  hitközsé- 
gek részére  alapítandó  megyei  püspöki  szék  és  káptalan  felállítása  iránt  a 
hazai  egyház  jog  által  megszabott  lépéseket  mielőbb  tegyem  meg,"  Ezt  meg- 
előzőleg, vagyis  f.  é.  febr.  hó  12-én  az  ügy  a minisztertanácsban  tárgyaltatván. 

Bizonyára  gróf  Apponyi  Albert,  a jelenlegi  kultuszminiszter, 
volna  a leghívatottabb  férfiú  arra,  hogy  tető  alá  vigye  a görög 
katholikus  magyarság  ügyét.  Azonban  nem  is  tekintve  a mostani 
kormány  átmeneti  jellegét,  neki  módjában  se  volt  ezzel  az  ügy- 
gyei  foglalkozni,  mert  közvetett  elődje,  Wlassics  Gyula,  azt  túl- 
nyomóan politikai  jellegűnek  minősítette  s mint  ilyent,  átengedte 
a miniszterelnökségnek.  Valószínűleg  a római  Cúriának  egy  analóg 
intézkedése  adott  erre  alkalmat,  amennyiben  a magyar  liturgia 
ügyét  az  illetékes  szak-congregatióktól  ott  is  közvetlenül  a pápai 
államtitkár  ügykörébe  utalták  át.  Az  utóbbi  ressortcsere  teljesen 
érthető.  A római  Cúria  ugyanis  jogosan  számíthatott  arra,  hogy 
a magyar  kormány  közvetlenül  a zarándoklat  után  újból  fel  fogja 
venni  a diplomatiai  fonalat.  És  különben  is  az  egyházi  történelem- 
ben praecedens  nélküli  eset  volt  az,  hogy  egy  elég  tekintélyes 
népfaj,  számarányához  mérten  tömegesnek  mondható  zarándoklat 
útján,  nemcsak  hitéletének  biztosításáért,  hanem  kifejezetten  nem- 
zeti mivoltának  megöl  talmazásáért  is  fór  dúlt  a római  pápához. 
Bizonyára  volt  valami  helyes  indoka  a budapesti  ressort-cserének 
is,  de  tény,  hogy  ez  is  megnehezítette  az  országos  bizottság  hely- 
zetét, amely  céljának  megvalósítására  kizárólag  az  egyházi  utat 
választotta.  Tisztán  egyházi  úton  azonban,  a koronás  főkegyúr 
pártfogása  nélkül,  ezt  a nehéz  ügyet  véglegesen  megoldani  nem 
lehet.  Legfőbb  ideje,  hogy  most  már  vége  szakadjon  a nemzet  és 
korona  közti  meghasonlásnak  és  úgy  vélem,  ezek  a kérdések  elég 
fontosak  arra,  hogy  őket  a napirenden  levő  más  fontos  kérdések- 
kel együtt  a nemzet  és  korona  közt  való  megegyezés  tárgyává 
tegyék. 

ott  felhatalmazást  nyertem  arra,  hogy  az  említett  felségfolyamodványt  leg- 
felsőbb helyre  terjesszem  föl  s Ö Felsége  legmagasabb  engedélyét  kérjem  ki 
arra,  hogy  az  illető  egyházi  főhatóságok  hozzájárulásával  előzetes  tárgyaláso- 
kat kezdhessek  s azok  befejeztével  javaslatot  terjeszthessek  elő  az  iránt, 
mily  módon  lehetne  azon  kívánalomnak  eleget  tenni,  hogy  a magyarajkú  gör. 
katholikusok  liturgiái  nyelvül  saját  nyelvüket  használhassák.  Nem  késtem 
ennek  folytán  a magyarajkú  gör.  szert,  katholikusok  felségfolyamodványát 
Ö cs.  és  ap.  kir.  Felségének  hódolatteljesen  bemutatni  s az  előzetes  lépések 
megtételére  a legmagasabb  engedélyt  kikérni,  mely  legalázatosabb  előterjesz- 
tésemet Ö Felsége  f.  hó  4-én  kelt  legfelsőbb  elhatározásával  jóváhagyólag  leg- 
kegyelmesebben tudomásul  venni  mélíóztatott.  Ennek  előrebocsátása  után 
van  szerencsém  Méltóságodat  ezennel  felkérni,  miszerint  a kérdéses  ügyben 
véleményesen  nyilatkozni  szíveskedjék.  Fogadja  méltóságod  kiváló  tisztele- 
tem őszinte  nyilvánítását.  Budapesten,  1881  március  hó  10-én.  Trefort  s.  k. 
Méltóságos  és  főtisztelendő  Dr.  Tóth  Miklós  eperjesi  püspök  úrnak. 


Magyarok  és  rutének* 

= Budapesti  Hírlap  Í910.  dec.  8. 

Szerző  neve  alatt.  = 

Hibámon  kívül  engem  is  belekevertek  abba  a polémiába,  me- 
lyet a Budapesti  Hirlap  november  5-iki  számában  megjelent 
Rutén  egyház  Budapesten  cimű  cikk  előidézett.  Kötelességem- 
nek tartom  tehát  már  csak  ebből  az  okból  is,  de  az  ügy  jelentősé- 
génél fogva  is,  hogy  ebben  a kérdésben  színt  vallják.  Előbb  azon- 
ban rövid  vázlatot  kell  adnom  a görög  katholikus  vallásfeleke- 
zetnek egyik  sajátosságáról,  mely  még  nem  eléggé  ismeretes  a 
magyar  közönség  előtt. 

Sehol  sem  beszélnek  annyit  az  egyetértés  szükségességéről, 
de  sehol  sem  dúl  anynyira  az  egyenetlenség,  mint  a görög  katho- 
likus egyházban.  Ennek  főoka  az,  mert  nincs  egységes,  litirgikus 
nyelve,  hanem  a nép  mindenütt  saját  élő,  vagy  avult  nyelvét 
használja,  s következésképp  a nemzetiségi  féltékenység  minde- 
nütt szétszórja  a viszálykodás  magvát.  Ez  vitte  rá  az  oláhokat 
arra,  hogy  az  egyházi  téren  is  nemzetiségi  alapon  tömörüljenek 
és  súlyos  csalódás  érte  az  egyházi  unió  megalkotóit,  még  pedig 
úgy  azokat,  kik  az  uniótól  az  egész  oláhság  katholizálását  vár- 
ták, mint  azokat,  kik  arra  számítottak,  hogy  a felekezeti  különb- 
ség épp  úgy  éket  fog  verni  az  oláhok  közé,  mint  a hogyan  a tör- 
ténelem tanúsága  szerint  elválasztotta  egymástól  a fajrokon  hor- 
vátokat  és  szerbeket.  Sem  az  egyik,  sem  a másik  várakozás  nem 
teljesedett  be,  hanem  a fajbeli  egység  érzete  erősebbnek  bizonyult 
a vallási  érzésnél,  sőt  azt  lehet  mondani,  hogy  éppen  a közös  egy- 
házi nyelvnek  közös  munkával  történt  kifejlesztése  volt  az,  mely 


186 


IC 


annyira  megteremtette  az  egységes  nemzeti  érzést,  hogy  ez  által 
úgyszólván  háttérbe  szorította  a dogmatikus  különbségeket. 

Szomorú  és  tanúlságos  dolog,  hogy  a különböző  nemzetiségű 
görög  katholikusok  érzelmi  egységének  ez  a nagy  hiánya  hogyan 
alakul  ki  szemünk  előtt  egy  szűk  keretben,  név  szerint:  a néhány 
év  előtt  itt  Budapesten  megalakult  görög  katholikus  egyházban? 
A budapesti  görög  katholikusoknak  túlnyomó  része  magyar,  de 
vannak  köztük  oláhok  és  ruthének  is,  akik  azonban  mindanynyian 
tudnak  magyarúl,  nem  számítva  a Gácsországból  behozott  gyári 
munkásokat,  akik  itt  csak  átmenetesen  tartózkodnak.  Az  egyház 
megalakításánál  egy  meghatóan  ideális  lelkű  és  magasztos  gon- 
dolkozású  főpapnak,  Vaszary  Kolos  hercegprímásnak  az  volt  az 
eszméje,  hogy  e különböző  nemzetiségű  híveket  talán  érzelmi 
egységre  lehetne  hozni  az  által,  ha  mint  liturgikus  nyelvet,  a gö- 
rögöt vinnék  az  oltárra,  a néppel  való  érintkezésben  pedig  az  is- 
teni tiszteletet  magyar  nyelven  végeznék,  melyet  mindenki  meg- 
ért. Sajnos,  ezt  az  eszmét  a hívek  nem  fogadták  el,  hanem  az 
ó-szláv  nyelvet  vitték  az  oltárra,  nyilván  abban  az  eszmemenet- 
ben, hogy  érzelmi  egységről  az  oláhokkal  úgy  sem  lehet  szó,  el- 
lenben az  ó-szláv  liturgikus  nyelvnek  a magyar  nyelvű  isteni  tisz- 
telettel való  kombinálása,  a görög  katholikus  magyarok  és  Rá- 
kóczi hűséges  népe  közt  megmentheti  és  állandósíthatja  azt  az 
érzelmi  egységet,  melyet  történeti  hagyományok  szentesítettek. 

Az  oláhok  hamarosan  kiváltak  az  egyházból  és  felesleges 
kutatni,  hogy  az  ó-szláv  liturgikus  nyelv  bírta-e  rá  őket  a kilé- 
pésre, vagy  pedig  a magyar  nyelvű  isteni  tisztelet?  Mert  minden 
valószínűség  szerint  akkor  is  kiléptek  volna,  ha  a görög  nyelv  ke- 
rül az  oltárra.  A probléma  azonban  így  is  nehéz  maradt.  Hogy 
miért?  Ezt  a Budapesti  Hirlap  fönt  idézett  cikke  részletesen  és 
tárgyilagosan  kifejtette  és  egyenesen  felkérte  az  ungvári  egyházi 
köröket,  hogy  foglaljanak  ők  is  állást  a kérdésben.  Felhívása 
azonban  meddő  maradt,  sőt  Ungváron  alapos  ok  nélkül  min- 
denféle gyanúsításokat  kerestek  a felhívásban,  sőt  a személyes- 
kedés terére  vitték  át  a dolgot,  talán  csak  azért,  mert  a cikk 
szóba  hozta  a Szent  Bazil-társulat  feloszlatását  is,  s ezzel  a/, 
ungvári  köröknek  egy  fájó  pontját  érintette. 

Ez  hiba  volt  és  őszintén  sajnálni  lehet,  ha  ebben  a hibában 
rejlik  az  oka  annak,  hogy  az  ungvári  egyházi  köröket  a cikknek 
nem  sikerült  őszinte  színvallásra  birní.  Pedig  itt  nagyon  fontos 
a színvallás,  mert  a budapesti  görög  katholikus  egyház  kebelében 

kiütött  viszály  első  pillanatra  egy  pohár  vízben  lejátszódó  vihar- 
nak látszik  ugyan,  de  mély  meggyőződésem,  hogy  ez  a kis  vihar 
végső  eredményében  nemcsak  a magyar  és  ruthén  ajkú  görög 
katholikusok  közt,  de  az  egész  magyar  nemzet  és  a hazai  ruthén- 
ség  közt  meg  fogja  bontani  az  érzelmi  egységet,  ha  a bajnak 
idejekorán  elejét  nem  veszik.  Beszéljünk  nyiltan  és  őszintén. 

Nem  féltem  én  a magyar  liturgiát  e kis  vihartól,  még  akkor 
sem,  ha  e vihar  a budapesti  görög  katholikus  templomot  elsö- 
pörné. Szent  meggyőződésem,  hogy  mentői  jobban  szorongatják  a 
görög  katholikus  magyarság  várait,  annál  hamarább  elérkezik  az 
az  idő,  mikor  az  egész  magyar  nemzet  mint  egy  ember  mellénk 
áll  és  maga  Róma  sem  fog  elzárkózhatni  azon  elemi  igazság  elől, 
mely  az  oláhoknak  megadta  a jogot  élő  nyelvük  templomi  haszná- 
latára. Ha  tehát  vannak  olyanok,  (nem  állítom,  hogy  vannak^  de 
ha  vannak) , kik  azt  hiszik,  hogy  a budapesti  görög  katholikus  egy- 
ház letörésével  letörik  egyúttal  a magyar  liturgiát  is,  akkor  ez 
nem  egyéb,  egy,  a magyar  nemzettel  szemben  ellenséges  tábor  hiú 
ábrándjánál.  És  annak  megítélésénél,  hogy  van-e  ily  ellenséges 
tábor  vagy  nincs,  nem  az  a döntő,  hogy  mit  beszélnek,  hanem 
az,  hogy  mit  cselekesznek.  Nem  elég  azt  mondani,  hogy  mi  is  pár- 
toljuk a magyar  liturgiát,  de  kénytelenek  vagyunk  mégha jlani  a 
legfőbb  egyházi  hatalom,  Róma  előtt;  bízzák  ezt  Rómára  és  a 
többi  illetékes  tényezőre.  Az  sem  elég,  ha  saját  felelősségük  kör- 
zetében több-kevesebb  türelmet  tanúsítanak  a magyar  hívekkel 
szemben,  nem  elég  ez  akkor,  ha  akár  aktív,  akár  paszsziv  módon 
résztvesznek  egy  felelősségük  körzetén  kívül  eső  vár  ostromlásá- 
ban, melynek  bevételétől,  mint  első  lépéstől,  némely  hiú  ábrán- 
dozók  talán  a magyar  liturgia  letörését  várják. 

Nagy  felelősséget  vesznek  tehát  magukra  nemcsak  az 
ostromlók,  hanem  azok  is,  akik  őket  akár  közveteílenűl,  akár  köz- 
vetve, habár  csak  hallgatólag  is  bátorítják.  Senki  sem  fogja  azt 
elhinni,  hogy  az  a néhány  ruthén  agitátor,  aki  itt  Budapesten 
a bajt  felidézte,  tisztán  csakis  saját  szakállára  járt  el.  Ha  tehát 
jól  ismerem  a viszonyokat  és  a magyar  nemzeti  géniuszt,  — 
pedig  úgy  vélem,  hogy  jól  ismerem  — akkor  a felidézett  viszály- 
nak nem  a magyar  liturgia  letörése  lesz  az  eredménye,  hanem 
az,  amit  a Budapesti  Hírlap  cikke  megjósolt:  hogy  tudniillik  a 
magyar  nemzet  épp  úgy  el  fog  idegenední  a hazai  ruthénségtől, 
mint  amenynyire  szívéhez  ölelte  azt  az  1896-iki  ezredéves  ün- 
nepségek óta.  Kétségtelenül  nagy  baj  lenne  ez  mindkét  félre 

nézve,  s azért  bizonyára  mindkét  fél  érdekében  fekszik,  észrc- 
téríteni  azt  a néhány  ruthén  agitátort,  kik  talán  nem  is  sejtik, 
hogy  mily  súlyos  válságnak  lehetnek  okozói. 

Ez  az  én  erős  hitem  és  becsületes  meggyőződésem  és  úgy 
vélem,  hogy  egyházamnak  és  hazámnak  csak  akkor  teszek  egy% 
aránt  hűséges  szolgálatot,  ha  e hitem  és  meggyőződésem  mellett 
állok  vagy  bukom. 


Magyarság  a zsákutcában* 

==  Magyar  Figyelő  1911.  10.  sz. 

Szerző  neve  alatt.  = 

E megjelölés  alatt  nem  az  egész  magyarságot,  hanem  csak 
ennek  egyik  részét,  a mintegy  250.000  főből  álló  görög  katholikus 
magyarságot  értem. 

Volt  ilyen  magyarság  valószínűleg  ősidők  óta  és  létezik  de 
facto  ma  is,  de  létezését  úgy  az  egyház,  mint  a társadalom  leta- 
gadja, még  pedig  azért,  mert  egyházi  nyelve  de  facto  már  leg- 
többnyire  magyar  ugyan,  törvényesen  azonban  még  mindig  a 
szláv,  illetve  román. 

A beteg  helyzet  gyógyítása  nem  Rómán  múlik,  mert  Róma 
nem  barátja  ugyan  az  élő  templomi  nyelvnek,  de  e tekintetben 
a görög  katholikus  románokkal  szemben  maga  alkotott  oly  prece- 
denst, amely  elől  lehetetlen  volna  elzárkóznia,  ha  a hazai  ille- 
tékes állami  tényezők  is  megtennének  minden  szükséges  lépést, 
amely  erre  a célra  úgy  idehaza,  mint  Rómában  szükséges. 

Úgyde  ettől  fáznak  mindkét  oldalon. 

Azt  mindenki  elismeri,  hogy  erre  a célra  ha  nem  is  éppen 
szükséges  az  öszszes  görög  katholikus  magyarokat  egy  egyházme- 
gyében egyesíteni,  de  egy  bármily  csekély  külön  egyházmegyére 
mégis  múlhatlanúl  szükség  van,  mert  merő  lehetetlenség  a ma- 
gyar liturgia  teljes  kifejlesztését  oly  egyházmegyétől  várni,  ahol 
a magyar  hívek  nagy,  vagy  éppen  törpe  kisebbségben  vannak, 
Úgyde  ilyen  külön  egyházmegye  felállítása  pénzbe  kerül  és  odió- 
zussá  tenné  a célt  (a  magyar  liturgiát)  a kath.  főpapság  előtt,  ha 
a meglévő  egyházi  alapokra  akarnák  róni  ezt  a pénzáldozatot. 
Az  állam  megterhelésétől  pedig  nem  anynyira  pénzügyi  okokból, 


— mert  hiszen  nagy  áldozatról  nem  lehet  szó,  — mint  inkább  kü- 
lönféle más  okokból  fázik  a kormány  s ezért  azt  kívánja,  hogy 
előbb  engedélyezze  az  egyház  a magyar  liturgiát,  mert  enélkül  — 
úgy  mondják  — a hozott  áldozat  kidobott  pénz  lenne.  Viszont  az 
egyház  azt  mondja,  vagy  legalább  jogosan  mondhatja,  hogy  kü- 
lön egyházmegye  nélkül  a magyar  liturgia  filius  ante  patrem 
lenne, 

íme,  ez  a tévkör  az  a zsákutca,  amelyben  a szegény  görög 
katholikus  magyarok  ügye  megfeneklett.  És  el  kell  ismerni,  hogy 
a főhiba  a kormány  részén  van,  mert  semmi  kétséget  sem  szen- 
vedhet, hogy  a külön  egyházmegye  előbb-utóbb,  de  biztosan  meg- 
teremtené a magyar  liturgiát. 

Sehol  a világon  nincs  másutt  arra  példa,  hogy  az  uralkodó 
fajnak  ilyen  számottevő  része  más  népfajoktól  való  hasonló 
függőségben  és  elnyomottságban  álljon.  Ezt  a megalázó  helyze- 
tet tulajdonképp  nem  is  az  egyházi  nyelv,  hanem  az  évszázadok 
óta  kialakult  egyházi  szervezet  okozza.  Hiszen  a keleti  egyházak 
valamenynyi  katekizmusa  a nemzeti,  illetve  az  élő  (vagy  avult) 
anyanyelv  álláspontját  hirdeti,  de  a történelem  tanúsága  szerint 
az  egyházi  szervezetek  keretében  uralkodó  hatalom  mindig  és 
mindenütt  akadályokat  gördített  ezen  elvi  álláspont  érvényesü- 
lése elé,  nemcsak  a kisebbséggel,  hanem  még  az  elnyomott,  erő- 
ben gyenge  többséggel  szemben  is.  Ez  a hatalom  a gör.  kath.  ma- 
gyarsággal szemben  annál  könynyebben  érvényesült,  mert  a ma- 
gyarajkú hívek  hat  egyházmegye  közt  úgy  szét  vannak  darabolva, 
hogy  mindenütt  kisebbséget,  még  pedig  jobbára  törpe  kisebbséget 
tesznek.  De  még  ennél  is  nagyobb  baj  az,  hogy  számottevő  vagyo- 
nos intelligenciájuk  nincsen,  vagy  — helyesebben  szólva  — van 
ugyan,  de  nem  tűrve  homályt  magyarságán,  hátat  fordított  egy- 
házának; amit  megkönynyít  az  a körülmény,  hogy  nem  is  szük- 
séges vallást  változtatnia,  hanem  csak  szertartást.  Ehhez  pedig 
jogilag  a pápa  engedélye  szükséges  ugyan,  de  közismeretű  tény, 
hogy  e formalitás  elől  nagyon  könynyen  ki  lehet  térni. 

Mindamellett  is  a gör.  kath.  magyarok  zöme  két  ízben  tett, 
még  pedig  erejéhez  mérten  valóban  nagyszabásúnak  mondható 
erőfeszítést  avégből,  hogy  kiszabadúljon  súlyos  helyzetéből.  E két 

— jobbára  már  ismeretes  — erőfeszítés  lefolyását  itt  csak  röviden 
rekapitulálom. 

1868-ban  Hajdúdorogon  kongresszust  tartottak  és  megala- 
kították az  ottani  országos  végrehajtó-bizottságot  s ennek  sikerült 

a koronás  főkegyúr  érdeklődését  is  megnyerni,  de  a király  ren- 
deletére 1881-ben  megindult  tárgyalások  1896-ban  a magyar 
kormánynak  azzal  a kijelentésével  végződtek,  hogy  külön  egyház- 
megye nem  létesíthető  addig,  amig  a római  Szentszék  a magyar 
liturgiát  nem  engedélyezi.  (Mellesleg  megjegyezve,  görög  katho- 
líkus  egyházi  körökben  1896-ig  az  volt  s részben  még  ma  is  az  a 
közfelfogás,  hogy  a magyar  liturgia  nem  jelent  változtatást  a 
rítuson,  tehát  nincs  is  fentartva  a római  Szentszéknek,  hanem 
önként  folyik  az  egyházi  unióban  biztosított  görög  rítusból  és 
nincs  szükség  másra,  mint  arra,  hogy  az  illetékes  püspökök  a 
fordítások  helyességét  és  hithüségét  elismerjék. 

A második  erőfeszítés  1898-ban  történt,  amikor  is  a kor- 
mány által  követelt  egyháznyelvi  engedély  előzetes  kieszközlé- 
sére budapesti  székhelylyel  megalakították  a gör.  kath.  magyarok 
országos  bizottságát  s ennek  az  általa  rendezett  1900.  évi  500  fő- 
ből álló  római  zarándoklat  útján  sikerült  azt  az  ígéretet  kiesz- 
közölni a Kúriától,  hogy  a kérelmet  hajlandó  megfontolás  tár- 
gyává tenni.  Biztató  volt  a kedvező  elintézés  irányában  nemcsak 
az  a körülmény,  hogy  a munkácsi  és  eperjesi  püspökök  szemé- 
lyesen résztvettek  a zarándoklatban,  hanem  főleg  az,  hogy  a ha- 
zai római  katholikus  püspöki  kar  mérvadó  tényezői  eltértek  elő- 
deik merev  magatartásától  és  olyan  álláspontra  helyezkedtek, 
amely  kifelé  már  csaknem  azonos  a magyar  liturgiával..  Úgy  de 
az  ismeretes  parlamenti  zavarok  következményeképp  közbejött  a 
nemzet  és  korona  közti  meghidegülés  s ezáltal  lehetetlenné  vált  a 
király  újabb  érdeklődését  megnyerni,  amely  nélkül  viszont  Rómá- 
ban lehetetlen  célt  érni.  Ezáltal  az  ügy  valóban  megfeneklett  s 
még  örülni  lehet,  hogy  az  ügy  Rómában  mai  napig  elintézetlenül 
fekszik;  mert  ez  a fennálló  gyakorlatnak  ha  nem  is  hallgatólagos 
tűrését,  de  legalább  dissimulativ  kezelését  jelenti,  bárha  jelenti 
azt  is,  hogy  a benyújtott  kérvény  el  van  temetve. 

Kissé  bővebben  kell  itt  kiterjeszkednem  egy  harmadik  lé- 
pésre, amely  azáltal  vált  elkerülhetetlenné,  hogy  részint  a ró- 
mai zarándoklat  előtt,  részint  utána  olyan  jelenségek  merültek 
fel,  amelyek  a görög  katholikus  magyarság  gyökerét,  a magyar 
liturgia  létalapját  és  fejlődésének  előfeltételeit  támadták. 

Ilyen  volt  első  sorban  az  az  ismeretes  politikai  divat,  amely 
e két  egyházmegye  szlávajkú  híveire  kiterjesztette  azt  a rutén 
elnevezést,  mely  alatt  Rómában  az  ó-szláv  liturgia  jogkörébe  eső 

összes  görög  katHolikusokat,  Bécsben  pedig  a gácsországi  ukra- 
nistákat  értik. 

Ilyen  volt  végre  egyebek  közt  az  is,  hogy  a hajdiidorogi  vi- 
káriátus  területén  megszüntették  azt  a régi  gyakorlatot,  amely 
szerint  az  ottani  magyar  papság  úgyszólván  külön  konkrétnál  stá- 
tust alkotott,  amely  gyakorlat  pedig  természetszerűen  kedvezett 
a magyar  isteni  tisztelet  fejlődésének,  sőt  annak  mintegy  elisme- 
rését jelentette. 

E jelenségek  hatékonyságára  nézve  teljesen  közömbös,  hogy 
mögöttük  csak  egyházfegyelmi  motivumok  rejlettek-e,  vagy  pedig 
egyebek  is.  Habár  továbbá  igaz,  hogy  időről-időre  a görög  katho- 
likus  egyházi  lapok  kevésbbé  merev  modorban,  sőt  olykor  — 
mondhatni  — rokonszenvesen  foglalkoztak  a magyar  liturgiával, 
de  Írott  vagy  élő  szavak  és  alkalmi  tüntetések  nem  változtatják 
meg  a helyzetet  és  nem  szüntethetik  meg  a nyugtalanságot. 

Tulajdonképpen  tehát  a felsorolt  jelenségekben  rejlő  ve- 
szély ellen  csak  a nyilt  szakadás  szolgált  volna  biztos  védekezé- 
si?!. Erre  azonban  a politikai  viszonyok  miatt  gondolni  sem  lehe- 
tett s ezt  különben  is  megnehezítette  volna  az  országos  bizottság 
programmszerü  szervezete,  amely  egyelőre  kizárta  az  egyházme- 
gyék jelenlegi  kereteinek  bolygatását.  A programmváltoztatást 
pedig  nagyon  megnehezítette  az  a körülmény,  hogy  az  eddigi  egy- 
házmegyei közösség  alapján  a bizottságba  a munkácsi  és  eper- 
jesi egyházmegyék  vidéki  intelligenciája  csaknem  kivétel  nélkül 
belépett  és  így  a többséget  természetszerűen  nem  a magyar  vi- 
dékekről származó  tagok  tették. 

A két  egyházmegye  vidéki  intelligenciájának  az  országos 
bizottságba  származási  különbség  nélkül  történt  belépése  teljesen 
megfelelt  a két  egyházmegye  régi,  magyar  nemzeti  irányú  hagyo- 
mányainak; sőt  eleinte  mintegy  tiltakozás  is  volt  a rutén  elneve- 
zés ellen,  amelynek  divatja  már  az  országos  bizottság  megalaku- 
lása előtt  fellépett.  Később  azonban  a népszerű  politikai  divat  és 
az  ellene  való  kötelességszerű  védekezés  olyan  mértékben  za- 
varta meg  az  országos  bizottság  egységét,  hogy  akcióEépességé- 
nek  viszszanyerése  végett  előreláthatólag  uj  alakulásra  lesz  szük- 
ség. Ennélfogva  egyelőre  csak  olyan  védelmi  lépésre  lehetett  gon- 
dolni, amely  annak  programmjával  nem  állott  ellentétben. 

Ilyennek  ajánlkozott  a már  régebben  tervezett  budapesti 
gör.  kath.  egyház  megalapítása,  amely  a helybeli  gör.  katholiku- 
sok  hitéletének  szolgálatán  kívül  hívatva  látszott  lenni  olyan  át- 

meneti  állapot  teremtésére  is,  amely  vagy  bizonyos  nyugvópontra 
hozza  a görög  katholikus  magyarság  ügyét  az  egész  vonalon,  vagy 
Ha  kell,  megvívja  azt  a csatát,  amely  végre  tiszta  helyzetet  fogna 
teremteni. 

Nyilván  kockázatos  volt  tehát  ez  a lépés  a magyar  isteni 
tiszteleti  nyelv  törvényes  jóváhagyása  előtt.  Annál  is  inkább, 
mert  tagadhatatlanúl  sérelmes  volt  a két  egyházmegyére  nézve, 
hogy  az  1905.  év  folyamán  tényleg  megalakított  új  egyház  köz- 
vetlenül az  esztergomi  — tehát  latin  — főegyházmegyébe  lett  be- 
osztva. Ez  azonban  nem  a hívek  kérésére,  hanem  azért  történt, 
mert  a munkácsi  és  eperjesi  püspökök  nem  tudtak  egymással 
megegyezni.  Mindazonáltal  érdemes,  sőt  szükséges  is  volt  vállalni 
a kockázatot,  mert  jogosan  lehetett  várni,  hogy  ha  itt  Budapesten, 
az  országos  bizottság  székhelyén,  az  esztergomi  érseki  hatóság 
védőszárnyai  alatt  a magyar  isteni  tisztelet  megszilárdul,  ez  vé- 
delmet fog  nyújtani  a vidéki  magyar  egyházaknak  is.  Ellenkező 
esetben  pedig  a székesfőváros,  amely  kifejezetten  a magyar  is- 
teni tisztelet  kikötése  mellett  vállalta  el  a kegyuraságot,  egysze- 
rűen be  fogja  záratni  a templomot  s a görög  katholikus  magyar- 
ságra nézve  ez  a legroszszabb  eset  csak  lucrum  cessanst  fogna 
jelenteni,  nem  pedig  pozitív  kárt.  Sőt  a legroszszabb  eset,  vagy 
legalább  annak  lehetősége  előreláthatólag  alkalmas  lesz  arra  is, 
hogy  végre-valahára  a magyar  nemzet  e küzdelmet  ne  tekintse 
pusztán  felekezeti  jellegűnek,  hanem  felismerje  azt  a veszélyt, 
amely  egyik  ágát,  tehát  őt  magát  fenyegeti. 

Az  előzmények  alapján  biztosan  számítani  lehetett  az  esz- 
tergomi érseki  hatóság  jóindulatára.  Fel  lehetett  tenni  azt  is,  hogy 
a hívek  sorából  emelendő  panasz  nélkül  a római  Szentszék  nem 
fog  a dologba  beavatkozni.  A románok  kikapcsoltattak  az  egyház- 
községből  és  így  csak  az  ó-szláv  liturgia  híveivel  kellett  számolni. 
Hogy  ily  panasznak  lehetőleg  elejét  vegyék,  a hívek  a teljes  ma- 
gyar liturgia  engedélyezésének  időpontjáig  a magyar  isteni  tisz- 
telet mellett  eleinte  nem  a görög,  hanem  az  ó-szláv  nyelvet  fo- 
gadták el  liturgikus  nyelvül,  a mely  elhatározás  az  ó-szláv  litur- 
gia híveit  is  alkalmas  volt  kielégíteni. 

Nagyon  megnyugtató  volt  e tekintetben  az  a régi  tapaszta- 
lat, hogy  a magyar  és  szláv  ajkú  gör.  kath.  köznép,  (pl.  a sza- 
bolcsi ember  Mármarosban,  vagy  megfordítva),  kölcsönösen  el- 
jár egymás  templomába  s ezt  otthonának  tekinti,  bár  egy-két 
szónál  többet  alig  ért  egymás  istentiszteleti  nyelvéből.  Budapes- 

ten  ugyanis  még  a szláv  ajkúak  közt  is  alig  akad  valaki,  aki  ne 
tudna  magyarúL  A vallásos  köznéptől  tehát  nem  volt  ok  tartani, 
csak  az  úgynevezett  „úri  huncutság“-tóL  Ennek  — mint  utóbb 
kiderült  — hiába  való  áldozat  volt  liturgikus  nyelvül  a görög  he- 
lyett az  ó-szlávot  elfogadni,  mert  ezáltal  még  fegyvert  is  kapott 
kezébe,  hiszen  csak  ezen  a réven  került  forgalomba  a rutén  egy- 
ház, a ruthén  plébánia  elnevezés,  a melybe  aztán  beleköthetett. 

Egyáltalában  régi  dolog,  hogy  ahol  damoklesi  kard  függ  az 
emberek  feje  fölött,  ott  mindig  akad  valaki,  aki  ráncigái  ja  a fo- 
nalat, amelyen  ez  a kard  függ.  Ezen  kivül  számolni  kellett  az  in- 
telligens elemek  közt  mindig  található  nemzetiségi  túlzókkal  is. 
-A  budapesti  egyházközségben  mindig  nagy  túlsúlyban  lesznek 
ugyan  a magyarok,  de  nem  lehet  olyan  fajbeli  egységre  számítani, 
mint  pl.  Hajdúdorogon,  vagy  a görög  katholikus  magyarság  más 
vidékein.  Továbbá  Budapest  úgyszólván  világváros,  tehát  itt  úgy 
a politikai  és  társadalmi,  mint  az  egyházi  életben  érvényesülhet- 
nek külföldi  áramlatok  is,  amelyekre  a nemzetiségi  túlzók,  vagy 
megfordítva  ezek  amazokra  támaszkodhatnak. 

Sajnos  és  mindenki  tudja  a hirlapokból,  hogy  a támadás 
tényleg  bekövetkezett  és  egyelőre  arra  az  eredményre  vezetett, 
hogy  Kőbányán  az  ottani  gyárakban  dolgozó  gácsországi  illető- 
ségű munkások  számára  kénytelenek  voltunk  külön  ruthén  isteni- 
tiszteletet berendezni,  saját  templomukban  pedig  a magyar  isteni 
tisztelet  fentartása  mellett  az  ó-szláv  liturgikus  nyelvről  az  ősi 
görögre  áttérni. 

És  itt  is  megismétlődött  az  a szokásos  taktika,  hogy  a táma- 
dók a védőket  vádolják  intranzigenciával,  vagy  pedig  személyi 
motivumokat  tolnak  előtérbe. 

Megismétlődött  az  is,  hogy  roszszul  alkalmazott  békesze- 
retetből  az  ily  taktikának  felülnek  egyesek  s az  a látszat  kelet- 
kezik, mintha  ők  is  a támadókkal  tartanának.  Holott  pedig  a tá- 
madóra nézve  talán  nem  is  az  a fontos,  hogy  saját  nyelvüket  be- 
vigyék a templomba,  hanem  hogy  a magyar  isteni  tiszteletet 
megbuktassák. 

Természetesen  az  így  bekövetkezett  küzdelem  — bármeny- 
nyire előrelátható  volt  is,  — nemcsak  az  egyházközségre  kelle- 
metlen, de  nehéz  próbára  teszi  az  esztergomi  érseki  hatóság  jó- 
akaratát is.  Annál  inkább  pedig,  mert  a latin  klérus  alsó  köreiben 
még  mindig  sok  szószólója  van  annak  az  álláspontnak,  hogy  ha 

a görög  katholikus  magyarok  nem  akarnának  ruthének  lenni,  tér- 
jenek át  a latin  rítusra. 

Hát  hiszen  ez  ellen  pusztán  magyarsági  szempontból  nem 
is  lehetne  kifogást  emelni,  ha  tömeges  ritusváltoztatás  a XX-ik 
században  még  lehetséges  volna,  vagy  ha  a magyar  nemzet  éppen 
olyan  türelmesen  bevárhatna  egy  további  évezredet,  mint  a katho- 
likus egyház.  A nemzetek  élete  azonban  nem  olyan  biztos,  mint 
az  egyházé  és  így  a magyar  nemzetnek  állást  kell  foglalnia  e kér- 
déssel szemközt,  ha  mulasztásának  kárát  vallani  nem  akarja. 

Kétségtelen,  hogy  a gör.  kath.  magyar  intelligencia  és  köz- 
nép soraiból  sokan  áttérnének  részint  a latin  rítusra,  részint  a 
protestáns  vallásra,  ha  a magyar  isteni  tisztelet  elfőj  tatnék.  De 
kétségtelen  az  is,  hogy  ez  esetben  a hazai  ruthénségből  automa- 
tikus úton  épp  úgy  kialakulna  a politikai  értelemben  vett  nemze- 
tiségi intelligencia,  mint  ahogyan  a románok  közt  kialakult.  Igaz 
ugyan,  hogy  a szláv  ajkú  görög  katholikus  köznép  közt  erős  hódí- 
tásokat tesz  egy  idő  óta  a magyar  nyelv,  de  ez  a hódítás  egyelőre 
még  csak  kétnyelvűségre  vezet  s ugyanily  kétnyelvűség  épp  oly 
könynyen  elérhető  a templomok  és  felekezeti  iskolák  révén  a gö- 
rög katholikus  magyar  köznép  közt  is  s ha  ez  bekövetezik,  akkor 
ez  a nép  is  ruthénnek  fogja  magát  vallani. 

Az  ily  kétnyelvű  nemzetiség,  emberileg  belátható  időben 
bizonyára  minden  magyar  embernek  csak  ideálja  lehet,  ha  és 
amenynyiben  véráldozatot  nem  igényel.  És  hogyha  akár  a muszka, 
akár  az  ukrainista  propagandától  nem  kellene  tartani,  akkor  ilyen 
modern  értelemben  vett  mintanemzetiség  missiójára  képzelni  sem 
lehet  alkalmasabbat  annál  a hazafias  népnél,  amelyet  becéző  né- 
ven Rákóczi  népének  szokás  nevezni. 

Az  igazi  ideál  azonban  nem  ez,  hanem  az,  hogy  e nép  em- 
berileg belátható  időben  épp  úgy  beolvadjon  a magyar  nemzetbe, 
mint  a kunok  és  besenyők.  Erről  azonban  önámítás,  vagy  ámítás 
nélkül  csak  úgy  lehet  beszélni,  ha  előfeltételeit,  vagyis  a magyar 
liturgiát  a hazai  ruthénség  nemcsak  a vele  hitsorsos  magyarságra 
nézve  nem  ellenzi,  sőt  támogatja,  hanem  elvben  magára  nézve  is 
elfogadja  és  fokozatosan  megvalósítja. 

Tulajdonképpen  tehát  a magyar  nemzetnek  azzal  a kérdés- 
sel szemben  kell  állást  foglalnia,  hogy  mi  jobb  reá  nézve:  az-e, 
ha  a két  egyházmegyében  a mai  magyar  hívekkel  megerősödve, 
tehát  vérveszteséggel,  kialakul  egy  politikai  értelemben  vett  ha- 
zafias ruthén  nemzetiségeknek?  vagy  az,  ha  minden  véráldozat 

nélkül,  tehát  a gör.  kath.  magyarság  liturgiájának  biztosításával 
nyitva  hagyjuk  az  utat  mindkét  ideálnak? 

Szerintem  a választás  nem  lehet  kétséges,  mert  a magyar 
nemzet  véráldozatot  nem  hozhat.  Különösen  pedig  nem  hozhat 
olyan  célért,  amely  kedvező  viszonyok  közt  véráldozat  nélkül  is 
elérhető.  De  véráldozat  mellett  is  problematikussá  válik  akkor, 
ha  jövőre  a muszka  és  ukrainista  propaganda  nem  fogja  egy- 
mást kölcsönösen  úgy  paralizálni,  mint  eddig. 

Erre  nem  lehet  biztosan  építeni. 

Amerikába  kivándorolt  görög  katholikusaink  közt  az  ukrai- 
nisták  már  is  tettek  némi  hódítást,  a többiekről  pedig  a Buda- 
pesti Hirlapban  azt  a szenzációs  közlést  teszi  dr.  Hodinka  Tiva- 
dar, hogy  ezeket  már  is  megmételyezte  a pánszláv  propaganda  s 
akarva  nem  akarva,  ezt  az  irányt  papjaik  is  kénytelenek  követni, 
A budapesti  küzdelemben  pedig  határozottan  fel  lehet  ismerni  a 
két  irány  közt  bizonyos  koalició  tüneteit. 

Mindemellett  is  nem  volna  még  ok  tartani  e kedvezőtlen  je- 
lenségektől, ha  a magyar  liturgia,  vagy  legalább  a külön  magyar 
egyházmegye  már  engedélyezve  volna. 

Rendes  viszonyok  közt  ugyanis  a hegyvidéki  nép  hazafisá- 
gában  sem  a muszka,  sem  az  ukrainista  propaganda  nem  fog  na 
gyobb  kárt  okozni,  mint  amenynyit  Dobránszky  Adolf  propagan- 
dája okozott.  Mert  amire  Hodinka  figyelmeztet,  az  — mig  a 
skizma  ki  nem  üt  — nem  lehet  egyéb  egyszerű  flörtölésnél.  Ha 
tehát  a gör.  kath.  magyarság  egyházi  ügyét  egy  vagy  más  módon 
sikerűi  biztosítani,  akkor  — de  csakis  ebben  az  esetben  — nem 
chimaera  még  akár  az  egyik,  akár  a másik  eszménykép,  amelyet 
él  intettünk.  Csakhogy  erőltetni  nem  tanácsos  sem  az  egyiket, 
sem  a másikat. 

A külön  egyházmegye  alapítása  természetesen  a koronás 
király,  mint  f őkegyúr  jogkörébe  tartozik,  de  szükséges  ahhoz  a 
római  Szentszék  hozzájárulása  is.  Nem  lehet  tehát  ennél  sem 
kitérni  a liturgikus  nyelv  kérdése  elől  s okom  van  hinni,  hogy  a 
hazai  római  katholikus  püspöki  kar  Rómában  még  ma  sem  pár- 
tolná a teljes  magyar  liturgiát.  Ellenben  nem  tehetne  kifogást 
a görög  nyelv  ellen,  sőt  ezt  talán  még  rokonszenvesen  is  fogadná 
oly  berendezéssel,  hogy  a görög  liturgikus  nyelv  mellett  a magyar 
isteni  tisztelet  körülbelül  a mai  mértékben  érvényesüljön.  Ez  a 
mód  alkalmas  volna  a nép  lelki  szükségét  kielégíteni  s emellett 
éppen  olyan  kevéssé  érintené  annak  magyar  jellegét,  mint  a la- 

tin  egyházban  a latin  nyelv.  Ily  beosztással  tehát  a teljes  ma- 
gyar liturgiáról  akár  véglegesen  is  le  lehetne  mondani  s bizonyos 
átmeneti  állapot  fenntartása  mellett  a papság  nem  nagyobb  ne- 
hézséggel elsajátíthatná  a görög  nyelvet,  mint  ma  az  ó-szlávot. 

Reflektálnom  kell  még  egy  látszólag,  de  csakis  látszólag 
fontos  ellenvetésre. 

Ugyanis  az  1896.  évi  kormányi  megállapodás  igazolására, 
amely  megállapodással  a külön  egyházmegye  létesítését  bizony- 
talan időre  elodázták,  egyes  politikusok  utólag  azt  az  érvet  fe- 
dezték fel,  hogy  az  egyházmegyei  közösség  fentartása  szükséges 
dolog.  Szükséges  pedig  azért,  mert  különben  a munkácsi  és  eper- 
jesi egyházmgeyék  ruthénekké  alakulnának  át  és  mert  csak  e kö- 
zösségben található  garancia  arra,  hogy  ezen  egyházmegyékben 
az  ügykezelési  nyelv  s a pap-  és  kántornevelő-intézetek  tannyelve 
a magyar  marad. 

Sokat  lehetne  erről  beszélni,  de  az  ellenvetés  röviden  is 
megcáfolható. 

Egyfelől  ugyanis  a két  egyházmegye,  mint  ruthén,  jóformán 
máris  kialakult. 

Elég  volt  erre  a cikkem  során  ismételve  említett  politikai 
divat  s a magyar  kisebbség  — mint  láttuk  — ezt  az  átalakulást 
nem  volt  képes  megakadályozni.  Másfelől  pedig  látjuk  a nagy- 
váradi román  egyházmegyében,  hogy  annak  romanizálását  az  ot- 
tani magyarság  szintén  nem  tudta  megakadályozni,  habár  szám- 
aránya semmivel  sem  kisebb,  mint  a munkácsi  egyházmegyében. 
A magyar  ügykezelési  és  felsőbb  nevelőintézeti  tannyelv  garan- 
ciája is  tehát  nem  az  egyházmegyei  közösségben,  hanem  kizárólag 
abban  van,  hogy  a magyar  kultúra  a két  egyházmegye  papságá- 
nak és  világi  intelligenciájának  körében  képes  lesz-e  jövőre  is 
megtartani  azt  a helyet,  amelyet  magának  évszázadokon  át  ha- 
gyományosan meghódított.  S ha  netalán  mégis  volna  egy  szemer- 
nyi igazság  ebben  az  ellenvetésben:  nem  ütköznék  akadályba, 
hogy  a külön  egyházmegye  felállítása  mellett  is  külön-külön  20 — 
30  magyar  egyházközség  a munkácsi,  illetve  eperjesi  egyházme- 
gyékben maradjon. 

Következtetéseim  a következők: 

Minden  egészséges  nemzeti  politikának  alapfeltétele  az  ön- 
védelem, vagyis  biztonságba  helyezni  azt,  ami  már  megvan.  Az 
ellenkező  politika  va  banque  politika  s ezt  a magyarnak  nem 
volna  szabad  megkockáztatnia. 

A nemzetiségi  kérdés  megoldásának  súlypontja  nálunk  a 
görög  rítusban  rejlik,  mert  e rítus  hivei  egy  negyed  részét  teszik 
az  ország  lakosságának.  Ezekkel  szemben  elsőnek  a magyar  litur- 
gia az  egyedüli  helyes  lépés  a nemzetiségi  kérdés  megoldására. 

Puszta  önvédelem  ugyanis,  de  igen  hatályos  önvédelem, 
megszünteti  azt  a melegágyat,  melyből  ma  a nemzetiségi  intelli- 
genciák táplálkoznak,  t.  i.  azt  az  előítéletet,  hogy  aki  a görög 
rítust  követi,  az  eo  ipso  nem  is  lehet  magyar. 

De  különben  is  a görög  rítust  követő  magyar  állampolgá- 
roknak semmi  sem  imponálna  jobban,  mint  ha  a gör.  kath,  ma- 
gyarság megvédelmezésével  a magyar  kormány  célt  tudna  érni 
a Koronánál  és  Rómában.  Erre  a célra  pedig  a legjobb  út  a külön 
— bár  esetleg  kisebb  keretű  — magyar  egyházmegye,  melybe  még 
ily  kisebb  keretben  is  be  lehetne  vonni  a román  egyházmegyék 
tiszta  magyar  egyházközségeit,  holott  pedig  ezek,  mai  beosztásuk 
mellett  még  akkor  sem  számíthatnának  magyarságuk  méltatá- 
sára, ha  csakugyan  lehetséges  volna  a magyar  liturgia  engedélye- 
zését egy  új  egyházmegye  felállítása  nélkül  is  elérni. 

Jóindulatú  magyar  politikusoktól  ered  az  az  eszme,  hogy 
célszerű  volna  egy  görög  keleti  magyar  egyházmegye  felállításá- 
val nyomást  gyakorolni  Róma  elhatározására.  De  ez  az  eszme 
sem  jutott  még  túl  az  előkészítés  stádiumában.  Kétségtelenül  van 
talaj  Magyarországon  egy  görög  keleti  egyházmegye  felállítására 
is,  de  arány talanúl  nagyobb  talaja  van  a görög  katholikus  ma- 
gyar egyházmegyének.  Ez  viszont  az  egyetlen  biztos  út  a magyar 
liturgiára.  Félrendszabályok,  ideig-óráig  elérhető  nyugvópontok 
nem  érnek  semmit  s az  államnak  külnöben  sem  szabad  megen- 
gedni, hogy  a gör.  kath.  magyarság  jövőjét  illetőleg  állandóan 
olyan  nagy  felelősség  nehezedjék  az  esztergomi  érseki  hatóságra, 
mint  a mai  helyzetben. 

Deák  Ferenc  roszszúl  begombolt  mellényének  példája  áll 
tehát  itt  is  előttünk. 

Megint  elölről  kell  kezdeni  a dolgot,  ha  a gör.  kath.  ma- 
gyarságot ki  akarjuk  szabadítani  abból  a zsákutcából,  amelybe 
a magyar  társadalom  közönyössége,  hibái  és  mulasztásai  miatt 
jutott.  A modern  társadalom  nagyon  is  kicsinyli  az  egyházi  moti- 
vumokat  és  szereti  azokat  kikapcsolni  az  állami  életből.  Ez  nem 
helyes,  mert  a magyar  királyok  főkegyúri  jogköre  a nemzeti 
életre  való  kihatás  szempontjából  az  idők  végzetéig  nem  fog  hát- 

rább  állani  hadúri  jogkörénél.  A görög  keleti  egyházzal  szemben 
ezt  a jogkört  másként  nevezik  ugyan,  de  a lényeg  azonos  és  a 
hazai  nemzetiségek  legnagyobb  részével  szemben  e jogkörön  ve- 
zet keresztül  az  út  a nemzetiségi  kérdésnek  olyan  megoldására, 
^ amely  az  adott  viszonyok  közt  magyar  szempontból  egyedül 
lehetséges. 

Naptáregyesítés* 

= Pesti  Hírlap  1911.  junius  17. 

Veridicus  álnév  alatt.  = 

A budapesti  görög  katholikusok  1909.  évi  szeptember  hó 
1-én  elhagyták  a régi  pogányság  idejében  keletkezett,  már  régen 
elavúlt  Júlián-naptárt  és  a művelt  nyugaton  használatos,  úgyne- 
vezett Gergely-naptárra  tértek  át,  természeesen  a római  pápa 
engedelmével. 

Ezálal  tehát  a már  régóta  tervezett  naptáregyesítés  kérdése 
újból  aktuálissá  vált.  De  hasonlóan  újból  aktuálissá  kezd  válni 
a már  szintén  régóta  tervezett  görög  katholikus  magyar  püspök- 
ség ügye  is. 

Néhány  hét  előtt  a görög  katholikus  magyarság  vezére, 
Szabó  Jenő  főrendiházi  tag,  cikket  írt  a Magyar  Figyelőbe,  amely- 
ben bizonyos  aggályokat  fejezett  ki  e 250  ezer  főből  álló  magyar- 
ság jövőjét  illetőleg,  ha  mihamarébb  nem  alkotnának  egy  külön 
egyházmegyét,  amelyben  a görög  szertartású  magyar  isteni  tiszte- 
let otthont  nyerhetne.  Megjövendölte,  hogy  ellenkező  esetben  a 
magyarajkú  hívek  a munkácsi  és  eperjesi  egyházmegyékben  is 
könynyen  abba  a helyzetbe  juthatnak,  mint  amelyben  az  oláh  egy- 
házmegyékben sínylődnek. 

Most  pedig  egyik  laptársunk,  mintha  csak  megerősíteni 
akarná  ezt  a szomorú  jövendölést,  áldozárságának  50-ik  évfor- 
dulójánál úgy  üdvözli  a munkácsi  egyházmegyének  (mely  egy- 
házmegyében pedig  a görög  katholikus  magyarok  zöme  él),  haza- 
fias érdemekben  gazdag  ősz  püspökét,  mint  a rutének  prófétáját. 
Őszintén  bevalljuk,  hogy  nekünk  ez  az  újdivatú  rutén  elnevezés, 
amely  minduntalan  a gácsországi  rutén  diákzavargásokra  és  az 


amerikai  ukrainista  törekvésekre  emlékeztet,  egy  magyar  püs- 
pökre alkalmazva,  sehogy  sem  tetszik  és  úgy  véljük,  hogy  Fir- 
czák  Gyula  munkácsi  püspök  még  eddig  nem  is  szolgált  rá  erre  a 
különös  megtiszteltetésre. 

Nem  úgy  ismeri  a magyar  közvélemény  Firczák  Gyulát, 
mint  a rutének  prófétáját,  hanem  mint  igazi  magyar  püspököt, 
nevezetesen  pedig  mint  az  ő hazafias,  de  többségében  szláv  ajkú 
híveinek  megmagyarosító j át.  Ezt  Ígérte  meg  ő abban  a híres  pász- 
torlevélben, amelyet  püspöki  székének  elfoglalása  alkalmával  ki- 
bocsátott, s ezt  az  Ígéretét  részben  be  is  váltotta  az  által,  hogy 
öszszes  népiskoláiban,  a szláv  ajkúakat  is  ideértve,  tannyelvnek 
a magyart  dekretálta. 

Tőle  várta  a közvélemény  a magyar  liturgia  törvényes  ren- 
dezését is.  Sajnos,  ebben  csalódott.  Ebben  az  egyben  Firczák 
Gyula  nagyon  is  ókonzervatívnak  bizonyult  és  papságának  azzal 
a részével  tart,  amely  az  ó-szláv  nyelvet  kizárólagossá  szeretné 
tenni  az  egyházmegye  területén.  Az  1896.  évi  pápai  tilalmat  nem 
hirdette  ki  ugyan  híveinek,  mint  az  eperjesi  püspök,  de  Hajdú- 
Böszörménybe,  az  ottani  görög  katholikus  templom  fölszentelése 
alkalmával,  fényes  pompa  mellett  személyesen  vitte  viszsza  az 
ó-szláv  nyelvet  s ezenkívül  is  a szerves  intézkedések  hoszszú  so- 
rozatát léptette  életbe,  hogy  az  egész  vonalon  eleget  tegyen  a 
pápai  tilalomnak.  Ezek  közt  különösen  rossz  vért  szült  az,  hogy 
a magyar  templomokba  viszszavinni  szándékolt  ó-szláv  nyelv 
megértésének  előkészítése  végett,  a rutén  nyelvet  a magyar  nép- 
iskolákban is  kötelezővé  tette. 

Ismeretes,  hogy  ezek  a rendszabályok  milyen  nagy  nyug- 
talanságot idéztek  elő  a magyar  hívők  közt.  Ezt  a nyugtalanságot 
az  se  volt  képes  lecsillapítani,  hogy  a püspök  személyesen  vett 
részt  a gör.  kath.  magyarok  1900.  évi  római  zarándokút jában, 
amely  úton  ezek  a magyar  hívek  a pápai  tilalom  viszszavonását 
és  a magyar  nyelv  templomi  használatának  törvényes  szabályo- 
zását kérelmezték.  Tény,  hogy  e személyes  részvételen  kívül  a 
püspök  egyetlen  egy  lépést  se  tett  Rómában,  hogy  a törvényes 
szabályozást  kieszközölje,  holott  pedig  a benyújtott  kérvény  ala- 
pos megfontolását  a pápai  szék  határozottan  megígérte.  Nem  is 
történt  e részben  mai  napig  semmi.  De  időközben  mégis  lecsilla- 
podtak a kedélyek,  mert  a püspök  soha  sem  vonta  ugyan  viszsza 
kifejezetten  említett  nyugtalanító  rendszabályait,  azonban  a 

következményektől  viszszariadva,  nem  is  tett  semmit  azok  végre- 
hajtására, 

A kedélyek  lecsillapításához  nagyban  hozzá j árúit  az  is, 
hogy  pár  év  előtt  Hajdúdorogon,  az  ottani  új  népiskola  felava- 
tása  alkalmával,  később  pedig  Debrecenben  az  ottani  új  gör,  kath. 
templom  fölszentelése  alkalmával,  a püspök  ó-szláv  nyelven 
ugyan,  de  magyar  énekkísérettel  pontifikáit  a szentmisén,  sőt 
Hajdúdorogon  az  iskola  fölszentelését  teljesen  magyar  nyelven 
végezte.  Ez  arra  mutat,  hogy  időközben  megváltoztatta  vélemé- 
nyét és  belátta,  hogy  a gör.  kath.  egyházban  súlyos  nemzetiségi 
sérelmek  nélkül  egységes  liturgikus  nyelvre  gondolni  sem  lehet 
s hogy  az  ó-szláv  nyelv  erre  már  csak  azért  sem  alkalmas,  mert 
bizonyos  archaisztikus  formáktól  eltekintve,  teljesen  azonos  a 
rutén  nyelvvel. 

Mindemellett  is  ebben  a fontos  egyháznyelvi  kérdésben  a 
püspök  iránti  bizalmatlanság  még  ma  sem  szűnt  meg  teljesen. 
Ez  azonban  nem  is  lehet  másképp  mindaddig,  amíg  a magyar  hí- 
vők isteni  tisztelete  törvényesen  szabályozva  nem  lesz  s a bizal- 
matlanság meg-megújul,  valahányszor  itt  vagy  ott  a tényleges 
gyakorlatot  valaki  meg  akarja  zavarni.  Ha  tehát  igaz,  amit  a Ma- 
gyar Figyelő  említett  cikke  állít,  hogy  t.  i.  a külön  egyházmegye 
előfeltétele  ennek  a törvényes  szabályozásnak,  akkor  az  egyház- 
nak és  az  államnak  nem  volna  szabad  késni,  hogy  ezt  az  elő- 
feltételt biztosítsa. 

Rómában  aligha  volna  ennek  akadálya,  ha  az  új  egyház- 
megye akár  az  ó-szláv,  akár  a görög  liturgikus  nyelv  alapján 
kérelmeztetnék.  Egyház  jogunk  szerint  azonban  az  ez  irányban 
való  kezdeményezésnek  a koronától  kell  kiindúlnia;  erre  pedig 
nem  lehet  kilátás  addig,  amíg  a korona  és  a nemzet  közt  a meg- 
ingott bizalom  helyre  nem  áll. 

Van  azonban  egy  másik  mód  is  a fenyegető  veszélyek  elhá- 
rítására, s ez  az,  ha  a püspök  úr  most,  küszöbön  álló  aranymi- 
séje alkalmával  beváltaná  magyar  híveinek  tett  azt  az  ígéretét, 
hogy  a naptáregyesítést  még  akkor  is  megadja  nekik,  ha  netalán 
nem  volna  abban  a helyzetben,  hogy  azt  egyidejűleg  az  egész 
egyházmegyére  kitérj  eszsze. 

Ha  lehetséges  volna,  hogy  a püspök  úr  a naptáregyesítést 
egész  egyházmegyéjében  keresztülvigye,  ez  egyszersmindenkorra 
elvágná  az  útját  úgy  a russophil,  mint  az  ukrainista  törekvések- 
nek. A magyar  ajkú  híveket  azonban  már  az  is  mentesítené  min- 

den  további  veszedelemtől,  ha  a budapesti  görög  katholikusok 
példájára  és  ez  alapon  kiindult  kérelmükhöz  képest,  legalább  ők 
megkapnák  a naptáregyesítést. 

Úgy  tudjuk,  hogy  a naptáregyesítést  Firczák  püspök  úr 
már  múlt  évi  szeptember  hó  elsejére  kilátásba  helyezte,  de  Ígé- 
retének beváltásában  közbejött  betegsége  megakadályozta.  Az 
isteni  gondviselés  azonban  viszszaadta  teljes  egészségét  és  nem 
baj,  ha  egy  évvel  később  váltja  is  be  ígéretét.  Ám  ha  ő attól  tart, 
hogy  szláv  ajkú  hívei  közt  nyugtalanságot  okozhatna  a naptár- 
egyesítés, akkor  ne  zavarja  őket,  mert  hiszen  nem  hoszszú  idő 
múlva  ezek  is  be  fogják  látni,  hogy  csak  javukra  válhatik,  ha  ők 
is  az  országos  naptárhoz  igazodnak. 

Az  országot  kivéve,  amely  a különböző  naptárakban  ter- 
mészetesen választófalat  lát  saját  polgárai  közt,  senkinek  sem 
tartozik  ezzel  a püspök  jobban,  mint  önmagának,  mert  10  év  előtt 
éppen  az  ő kezdeményezésére  egyházmegyéjének  öszszes  pap- 
sága állást  foglalt  a naptáregyesítés  mellett.  Nem  lehetett  egyéb 
roszszakaratú  sugdosásnál,  ha  némelyek  ebben  csak  üres  haza* 
fiaskodó  tüntetést  kerestek;  mert  az  volt  a közhit,  hogy  Róma  úgy 
sem  fogja  engedélyezni  a naptáregyesítést.  Azóta  kiderült,  hogy 
Róma  igenis  hajlandó  hozzájárúlni,  ha  a hívek  óhajtják,  de  cso- 
dálatos módon  a hangulat  a szláv  ajkú  hívek  papságának  nagy 
részénél  most  egyszerre  megváltozott.  Ám  számoljon  tehát  a püs- 
pök ezzel  a megváltozott  helyzettel,  de  ígéretéhez  képest  engedje 
meg  a naptáregyesítést  ott,  ahol  a hívek  kívánják  s akkor  nem 
lesz  magyar  ember,  ki  őt  másnak  tekintené,  mint  a leghazafiasabb 
magyar  püspöknek. 

Ebben  a reményben  mi  is  szívélyesen  üdvözöljük  Firczák 
Gyula  püspök  urat  aranymiséjének  közeledtével.  Neki  a sors  je- 
lentékeny szerepet  juttatott  a magyar  görög  katholikusok  törté- 
netében. Ellenfelei  (már  t.  i.  azok,  akiket  ilyeneknek  tart)  job- 
ban értékelik,  mint  párthívei,  mert  ez  utóbbiak  személyes  ambí- 
cióját tartják  lelke  legfőbb  mozgató  erejének.  Mutassa  meg, 
hogy  nagyobb  a tárgyi  ambíciója  és  örökítse  meg  nevét  a naptár- 
egyesítéssel. 


Az  új  göfög-kathoííkus  püspökségről. 

= Religio  1911.  deczember  24. 

Szerző  neve  alatt.  = 

A „Religio“  1911.  évi  három  számában  Hadzsega  Gyula  dr. 
beható  egyháztörténeti  fejtegetések  során  hibáztatja  azt  a tak- 
tikaváltoztatást, amely  a gör.  kath.  magyarság  mozgalmában  leg- 
utóbb beállott,  s amely  mint  közönségesen  ismeretes  — tulajdon- 
képpen csak  viszszatérést  jelent  arra  a régi  taktikára,  hogy  egy- 
háznyelvi ügyünk  törvényes  szabályozását  egy  külön  püspökség 
vigye  keresztül. 

Mint  a gör.  kath.  magyarok  országos  bizottságának  elnöke, 
kötelességemnek  tartom  e szemrehányás  alaptalanságáról  a „Re- 
ligio“  olvasóközönségét  tájékoztatni. 

Mindenekelőtt  megjegyzem,  hogy  a H.  dr.  által  szóba  ho- 
zott új  taktikát,  amely  az  1896.  évi  pápai  tilalommal  és  a magyar 
kormánynak  a külön  püspökség  fölállítását  elodázó  ugyanazon 
évi  elhatározásával  vette  kezdetét,  a gör.  kath.  magyarság  nem 
önként  választotta,  hanem  azt  a m.  kir.  kormány  és  a róm.  kath. 
püspöki  kar  írta  elő. 

Az  akkori  magyar  kormány  abban  a véleményben  volt, 
hogy  a magyar,  szláv  és  román  ajkú  hívek  egyházmegyei  közös- 
sége a magyarosodás  ügyét  szolgálja;  a róm.  kath.  püspöki  kar 
pedig  egyházpolitikai  okokból  ellenezte  ugyan  a magyar  litur- 
giát, de  az  egyházmegyei  liturgikus  nyelvnek  az  áldozópap  csen- 
des imáira  és  az  átlényegülésre  szorítkozása  mellett  a magyar 
istentiszteletnek  olyan  mértékben  volt  hajlandó  tért  engedni, 
amely  teljesen  alkalmas  a hívek  lelki  szükségének  kielégítésére 
s azok  nemzeti  érzékenységét  is  csak  kis  mértékben  érinti.  így 

keletkezett  az  a taktika,  amelyet  H.  dr.  továbbra  is  követve  ki- 
vánna  látni. 

A gör.  kath.  magyarok  1900.  évi  római  zarándoklatukkal 
fönntartották  ugyan  a magyar  liturgiára  irányuló  elvi  álláspont- 
jukat, de  különben  teljes  loyalitással  alárendelték  magukat  az  új 
taktikának.  Enynyit  és  nem  többet  jelentenek  a római  zarándok- 
latról kiadott  „Emlékkönyv"  ama  szavai,  amelyekre  H.  dr. 
hivatkozik. 

őszintén  belementünk  az  egyházmegyei  közösség  fönntar- 
tásába, de  rózsás  reményeket  annál  kevésbbé  táplálhattunk, 
mert  már  a zarándoklat  előtt  is,  főleg  pedig  utána,  erős  nemzeti- 
ségi támadások  értek  bennünket,  még  pedig  nemcsak  a román, 
hanem  a rutén  többségű  egyházmegyék  hirlapi  szócsövei  részéről 
is.  És  valóban  a nekünk  előírt  és  általunk  teljes  loyalitással  elfo- 
gadott taktikát  csakis  az  a szellem  hiúsította  meg,  amelyet  H.  dr. 
is  hibáztat  a byzánci  egyháznál,  mondván,  hogy  a politikát  bele- 
vitte a vallásba  és  a nem  görög  népeknek  puszta  csökönyösségből 
nem  volt  hajlandó  tért  engedni  a liturgiában,  holott  pedig,  ha  ki- 
segítéskép tért  engedett  volna,  akkor  H.  dr.  nézete  szerint  nem- 
csak a keleti  egyház  egységét,  hanem  a görög  nyelv  liturgikus 
jellegét  is  sikerűit  volna  megmentenie. 

Mint  laikus  ember,  nem  mélyedhetek  egyházi  kérdések  vi- 
tatásába. De  ismerve  a görög  kultúra  akkori  hanyatlását  és  is- 
merve rítusunk  természetét,  főleg  pedig  saját  alábbi  élményeink- 
ből következtetve,  merem  állítani,  hogy  olyan  mentőkísérlet, 
amely  csak  kisegítéskép  adott  volna  teret  a népnyelvnek,  akkor 
is  hajótörést  szenvedett  volna  azon  a mértéken,  amelyet  egyfelől 
a nem-görög  népek  követeltek,  másfelől  a byzanci  egyház  meg- 
adni hajlandó  lett  volna.  Ellenben,  ha  nem  is  a görög  nyelv  litur- 
gikus jellegét,  de  legalább  a keleti  egyház  egységét  bizonyára  si- 
került volna  megmenteni,  ha  Byzánc  a nyelvi  kérdésben  teljesen 
szabad  kezet  adott  volna  a nem-görög  népeknek  és  reájuk  bízta 
volna,  hogy  menynyit  akarnak  megtartani  a liturgia  eredeti 
nyelvéből. 

A mi  esetünkben  a byzánci  egyháznak  úgy  valódi,  mint  a 
H.  dr.  által  korrigálni  kívánt  történelme  megismétlődött. 

Ismeretes  ugyanis,  hogy  a román  többségű  egyházmegyék 
a liturgiában  magyar  híveiknek  semmi  legkisebb  tért  sem  akar- 
tak engedni.  Ez  a körülmény  már  egymagában  is  elegendő  ok  volt 
arra,  hogy  viszszatérjünk  a külön  püspökség  eszméjére,  mert 

mint  a görög  katholikus  magyarság  vezető  emberei,  nem  vehet- 
tük magunkra,  hogy  pusztulni  hagyjuk  ottani  magyar  hitsorso- 
sainkat  és  véreinket. 

De  csalódás  ért  bennünket  a rutén  többségű  egyházmegyék- 
ben is,  még  pedig  azon  — a régi  hagyományokkal  szemben  ki- 
alakult és  látszólag,  de  csakis  látszólag  tranzigens  — új  iskola 
részéről,  amelynek  elveit  H.  dr.  most  a „Religio“-ban  fejtegeti. 
Hogy  ez  az  iskola  csak  látszólag  tranzingens  és  nem  is  olyan 
latin  irányú,  .mint  amilyennek  sokan  gondolják,  ez  már  abból  is 
kitűnik,  hogy  a nyugati  egyház  szigorúbb  fegyelmét  csakis  az 
egyháznyelvi  kérdésben  adoptálta,  ellenben  pl.  a naptáregyesítés 
kérdésében  mereven  ragaszkodik  a keleti  egyház  külön  fegyelmé- 
hez, de  mindkét  esetben  a gör.  kath.  magyarság  vitális  érdekeit 
érinti.  De  még  ennél  is  világosabban  kitűnik  ennek  az  új  iskolá- 
nak merevsége  abból,  hogy  a magyar  nyelv  térfoglalását  illetőleg 
nem  volt  hajlandó  elmenni  addig  a mértékig,  amelyet  a római 
katholikus  magyar  püspöki  kar  mérvadó  tagjai  saját  egyházpoli- 
tikai álláspontjukról  megjelöltek,  hanem  továbbra  is  ragaszkodik 
ahhoz,  hogy  a magyar  nyelv  a népéneken  kívül  csak  a liturgia 
azon  részeiben  érvényesülhessen,  amelyek  diakónusok  által  vé- 
gezhetők. Hiszen  szükségtelen  bizonyítani,  hogy  ez  a gyakorlat- 
ban olyan  nagymérvű  viszszafejlesztést  jelentene,  amely  még  ha 
netalán  (dato,  non  concesso)  valamenynyire  kielégítené  is  a hí- 
vek lelki  szükségét,  de  nemzeti  szempontból  okvetlenül  azok  ru- 
tenizálására  vezetne.  Evvel  a hívek  elérnék  ugyan  lelki  szükség- 
letük teljes  kielégítését,  de  magyarságukat  elvesztenék. 

Egyházi  jellegénél  fogva  ez  az  iskola  bizonyára  nem  is  gon- 
dolt erre  a következményre,  hanem  okulva  a byzánci  egyház  tör- 
ténetéből, de  egyúttal  ügyesen  kihasználva  a róm.  kath.  egyházi 
köröknek  a magyar  liturgia  ellen  irányuló  egyházpolitikai  aggá- 
lyait is,  csak  az  lebeghetett  előtte,  hogy  a magyarországi  román 
és  a gácsországi  rutén  egyházak  mintájára  egyházmegyéink  ru- 
tén típusát  (az  eddigi  semleges  „graecus“  helyett)  jobban  kidom- 
borítsa. Mindazonáltal  csak  csodálkozni  lehet  azon,  ha  az  iskola 
tagjai  csak  egy  pillanatig  is  hihették  azt,  hogy  az  egyházmegyei 
közösség  fenntartásáért  akár  a magyar  hívek,  akár  a magyar 
kormány  ily  magas  árt  hajlandók  volnának  fizetni,  akár  pedig, 
hogy  ilyen  megoldáshoz  a róm.  kath.  magyar  püspöki  kar  haj- 
landó volna  segédkezet  nyuújtani. 

Ismétlem  azonban,  hogy  a külön  püspökségre  való  viszsza- 

térés  első  sorban  a román  egyházmegyék  magatartása  miatt  vált 
elkerülhetetlenné.  Hozzáteszem,  hogy  elkerülhetetlenné  vált  még 
azért  is,  mert  a nehéz  nyelvi  kérdés  törvényes  rendezését  tagad- 
hatlanúl  csakis  egy  minden  nemzetiségi  ellenhatástól  mentes  új 
püspökség  viheti  legkönynyebben  keresztül.  Fölösleges  volna  te- 
hát és  mint  főrendiházi  beszédemben,  úgy  itt  is  kitérhetek  az  elől, 
hogy  részletesen  felsoroljam  azokat  a kevéssé  örvendetes  további 
fejleményeket,  amelyek  részint  az  említett  egyházi  iskola  hatása 
alatt,  részint  ezen  kívül,  a munkácsi  és  eperjesi  egyházmegyék- 
ben is  arra  a mai  tarthatatlan  helyzetre  vezettek,  hogy  nyelvi 
gyakorlatunk  egyházhatósági  szabályozása  mai  napig  elérhető  nem 
lévén,  e gyakorlatba  — mint  abususba  — akár  politikai,  illetve 
nemzetiségi,  akár  felekezeti  , akár  pedig  még  puszta  egyéni  in- 
dokból is  mindenki  beleköthet.  Különben  is  úgy  tudom,  hogy  bár- 
menynyire kedveztek  is  az  1896-ban  és  azóta  közbejött  körül- 
mények a most  H.  dr.  által  képviselt  új  iskolának,  az  mégsem 
vert  mély  gyökeret  a két  egyházmegyében,  hanem  a szláv  ajkú 
hívek  s azok  papságának  túlnyomó  része  híven  kitart  a régi  ha- 
gyományok mellett  és  így  remélni  lehet,  hogy  az  új  egyházmegye 
létesítése  után  ez  az  iskola  (létalapját  úgy  is  elveszítvén)  visz- 
sza  fog  térni  a régi  hagyományokhoz,  amelyek  kizárták  a politi- 
kát a templomból,  az  egyházi  kormányzatban  pedig  és  a polgári 
életben  a hamisítatlan  magyar  hazaszeretetnek  anynyi  rogyogó 
példáját  adták. 

Mi  görög  katholikus  magyarok,  az  elkerülhetetlenné  vált 
taktikaváltoztatás  után  sem  akarunk  okot  szolgáltatni  e régi  ha- 
gyományok megváltoztatására  s éppen  ezért  az  új  egyházmegyét 
nem  a H.  dr.  által  joggal  kifogásolt  módon  és  szellemben,  hanem 
azon  az  alapon  óhajtjuk  létesíteni,  amint  ezt,  a munkácsi  egyház- 
megye nagy  terjedelme  miatt,  a római  zarándoklatunkról  kiadott 
,,Emlékkönyv“  37.  lapján  arra  az  esetre  is  kilátásba  vettük,  ha 
— mint  még  akkor  remélhető  volt  — egyháznyelvi  ügyünk  tör- 
vényes rendezését  sikerült  volna  még  a régi  egyházmegyei  kere- 
tek közt  elérnünk.  Nem  kívánjuk  tehát  magunkat  az  egyházi  té- 
ren megkülönböztetni  szláv  ajkú  hittestvéreinktől;  nem  kívánjuk, 
hogy  az  új  egyházmegyét  magyarnak  nevezzék,  megmaradunk 
a régi  hagyományos  és  törvényes  „görög  katholikus*'  jelleg  mel- 
léit, sőt  nem  ragaszkodunk  feltétlenül  a magyar  liturgiához  sem. 
Számolva  az  egyházpolitikai  kövtelményekkel,  beérjük  azzal, 
hogy  az  ősi  görög  liturgikus  nyelv  mellett  a magyar  istenitisztelet 

olyan  egyházhatósági  törvényes  szabályozást  nyerjen,  amely  a 
mai  tarthatatlan  állapotnak  véget  vessen. 

Nem  kívánjuk  végre  azt  sem,  hogy  a munkácsi  és  eperjesi 
egyházmegyék  öszszes  magyar  parochiái  átcsatoltassanak  az  új 
egyházmegyéhez,  sem  pedig  azt,  hogyha  netalán  az  új  egyház- 
megyébe rutén  parochiák  is  kerülnének,  azok  egyházi  nyelvükben 
csak  a legkisebb  csorbát  is  szenvedjék.  És  bizton  reméljük,  hogy 
ha  és  amely  mértékben  az  új  egyházmegyében  a görög  liturgikus 
nyelv  mellett  a magyar  istenitisztelet  törvényes  szabályozást 
nyer,  ezt  az  ó-szláv  liturgikus  nyelv  mellett  és  ugyanoly  mérték- 
ben a munkácsi  és  eperjesi  egyházmegyék  sem  fogják  megta- 
gadni azoktól  a magyar  hitközségektől,  amelyek  kötelékükben 
maradnak. 

Ilyen  módozatok  mellett  az  új  püspökségben  jogosan  senki 
sem  kereshet  mást,  mint  a görög  katholicizmus  honorifikálását  és 
a quod  uni  iustum,  alteri  aequum  elvének  oly  módon  való  érvé- 
nyesülését, amely  legalább  is  a magyar  és  szláv  ajkú  hittestvérek 
közt  az  egyházi  egységet  továbbra  is  biztosítaná  és  az  egyházme- 
gyei közösséget  is  csak  részben  érintené.  Sőt  ilyen  módozatok 
mellett  reméljük  az  egyházi  egység  tudatának  újra  ébredését  ro- 
mán ajkú  hittestvéreink  részéről,  mert  a quod  uni  iustum  alteri 
aequum  elvének  érvényesülése  a legjobb  eszköz  az  egyházi  és 
nemzeti  békére.  A gör.  kath.  egyházi  egységnek  pedig  legideáli- 
sabb módja  az,  ha  a különböző  ajkú  hívek  kölcsönösen  otthonu- 
kat találják  egymás  templomaiban. 

Ezek  után  még  csak  H.  dr.  cikksorozatának  legutolsó  ré- 
szére kívánok  néhány  megjegyzést  tenni. 

Az  egyik  megjegyzésem  az,  hogy  a római  Szentszék  elé 
terjesztett  emlékiratunknak  az  a része,  amelyben  a magyar  litur- 
gia történeti  jogát  igyekeztünk  igazolni,  ugyanattól  a Ho dinka 
dr.-tól  ered,  akire  a cikksorozat  írója  az  ellenkező  értelemben 
hivatkozik.  És  ha  a misekönyvek  újabb  keletű  lefordításának 
csakugyan  semmi  köze  sincs  a magyar  liturgikus  mozgalomhoz, 
sőt  a magyar  imádságos  és  énekes  könyvek  kiadása  H.  dr.  sze- 
rint is  dicséretet  és  buzdítást  érdemel,  akkor  kérdem,  hogy  a 
püspökeink  hozzájárulásával  és  azok  vezetése  alatt  még  1906- 
ban  elrendelt  fordítások  körül  hogyan  történhetett  meg  az,  hogy 
Ungváron  az  elnökjelöltek  vonakodása  miatt  még  a fordító-bi- 
zottság sem  tudott  megalakúlni?  Holott  pedig  a magyarra  fordí- 
tás csak  magánhasználatra  lett  elrendelve,  ezt  pedig  a római 

Szentszék  sohasem  kifogásolta,  sőt  még  az  1896.  évi  tilalom  al- 
kalmából is  kifejezetten  megengedte  olyan  feltétel  alatt,  hogy  a 
fordítás  hithűségét  és  jóságát  a püspökök  ellenőrizzék! 

Megjegyzem  továbbá,  hogy  azok  a modernizálási  törekvé- 
sek, amelyeket  H.  dr,  az  ó-szláv  nyelv  nem  élő,  tehát  kihalt  jelle- 
gének igazolására  Bulgáriából,  Oroszországból  és  Galíciából  fel- 
sorol, mit  sem  bizonyítanak  a főrendiházi  beszédemben  idézett 
koronatanúk  állításaival.  Nevezetesen  pedig  a kanonizált  mun- 
kácsi egyházmegye  első  püspökének,  Eacsinszky  Andrásnak  azon 
állításával  szemben,  hogy  az  u.  n.  ó-szláv  egyházi  könyvek  nyel- 
vezete azonos  az  (akkori)  orosz  irodalmi  nyelvvel  (idiomate 
slavo-russico  litterali)  — és  néhai  Tóth  Miklós  dr.  eperjesi  püs- 
pöknek azon  kijelentésével  szemben,  hogy  „ezen  szláv  liturgikus 
nyelv,  egyes  nyelvészeti  formáiban  és  szókötéseiben  a mostani 
szláv  dialektusoktól  éltén  ugyan,  de  az  orosz  és  különösen  a ru- 
tén dialektushoz  oly  közel  áll,  hogy  a (rutén  ajkú)  hívek  azt 
mindenütt  nehézség  nélkül  megértik,  hol  a vallásos  fogalmak  ma- 
gasztossága és  az  elvont  eszmék  szellemi  képességüket  nem  kor- 
látozzák.“ 

Megjegyzem  végül,  hogy  a nagytudományú  Nilles  Miklós 
innsbrucki  egyetemi  tanár  kutatásai  alapján  mesének  bizonyúlt 
az  az  állítás,  mintha  a románok  nyelvük  használatát  az  1700-iki 
egyházi  unió  alkalmával  kikötötték  volna  s ez  a mese  nem  válik 
ténynyé  azáltal,  ha  azt  még  olyan  gyakran  is  ismétlik.  Éppen 
ilyen  mesebeszéd  az  is,  hogy  a románok  az  egyházi  unió  óta 
hozzá  nem  nyúltak  volna  az  akkor  érvényben  volt  egyházi  nyel- 
vük tiszteletreméltó  régiségéhez  és  így  a román  egyházi  nyelv  is 
holtnak  volna  mondható.  Úgy  látszik,  hogy  H.  dr.  egyáltalában 
nem  kísérte  figyelemmel  a románok  egyházi  nyelvének  fejlődé- 
sét és  nem  tudja,  hogy  azok  román  szövegű  és  cyrill  betűkkel  írt 
eredeti  egyházi  könyvei  az  unió  alkalmával  még  nagyon  is  fogya- 
tékosak voltak;  de  azóta  nemcsak  a cyrill  betűket  hagyták  ők  el, 
hanem  a római  Propaganda  a nyomdájából  kikerült  hiteles  gö- 
rög szöveg  alapján  a múlt  század  utolsó  tizedében  megkezdett  és 
részben  még  most  is  munkában  lévő  könyvkiadásaik  nyelvezete 
teljesen  azonos  az  élő  román  nyelvvel. 


A görög  katholíkus  magyarság  ügye* 

==  Alkotmány  1912.  március  28. 

Szerző  neve  alatt.  = 

Egészségi  okokból  pár  hét  óta  távol  vagyok  hazámtól  és  így 
nem  kísérhetem  figyelemmel  azt  a polémiát,  amely  a nagyváradi 
római  katholikus  szemináriumból  kicsapott  „oláh  diákok“  és  a 
tervezett  új  görög  katholikus  püspökség  ügye  miatt  a fővárosi 
sajtóban  megindúlt.  Nem  hagyhatom  azonban  még  sem  szó  nélkül 
azt  a keserű  kifakadást,  amely  e polémia  miatt  az  „Az  Újságé  vé- 
letlenül kezembe  került  folyó  évi  március  13-iki  számának  nyilt- 
tér  rovatában  dr.  Stan  Flórian  aláírással  megjelent. 

Meglepő,  mert  ellentétben  van  az  ismeretes  balázsfalvi  ha- 
tározattal, hogy  dr.  Stan  Flórian  úrnak  semmi  kifogása  sincs  a 
görög  katholikus  magyar  püspökség  ellen,  hanem  csak  azt  kifo- 
gásolja, hogy  abba  tisztán  román  anyanyelvű  parochiákat  is  be 
akarnak  sorolni. 

Nem  tudom,  menynyiben  igaz  ez  az  állítás,  mert  köztudo- 
mású, hogy  a román  egyházi  skematizmusok  adatai  nem  egyeznek 
a hivatalos  statisztika  adataival.  így  pl.  a skematizmusok  még  a 
makói  híveket  is  románoknak  és  ruténeknek  tüntetik  ki,  holott 
pedig  ott  alig  akad  egy-két  bevándorolt,  aki  tudna  románul;  ru- 
ténül pedig  egy  sem. 

De  feltéve  is,  hogy  igaz  ez  az  állítás,  vakmerő  dolog  azt 
mondani,  hogy  e beosztás  a vallásszabadság  megcsúfolását  je- 
lentené. 

Hiszen  köztudomású  dolog,  hogy  a nagyváradi  görög  katho- 
likus egyházmegye  alapításakor  abba  számos  rutén,  vagyis  inkább 
ó-szláv  liturgiáju  magyar  egyházközséget  is  becsatoltak  s ebben 

akkor  senki  sem  kereste,  de  nem  is  kereshette  a vallásszabadság 
megcsúfolását,  hanem  csakis  a geográfiái  helyzet  követelményét, 
amely  valószínűleg  a mostani  esetben  is  szükségessé  teszi,  hogy 
az  új  egyházmegyébe  néhány  román  egyházközség  szintén  be- 
vonassék. 

Ilyen  a geográfiái  helyzet  által  esetleg  követelt  beosztásban 
annál  kevésbbé  keresheti  valaki  a vallásszabadság  megcsúfolását, 
mert  önként  értődik,  hogy  az  új  egyházmegyébe  netán  beosztandó 
román  egyházközségeknek  a román  egyházi  nyelv  használata  jö- 
vőre is  szabadságukban  fog  állani. 

Vakmerő  volna  ez  az  állítás  még  akkor  is,  ha  dr,  Stan  Fló- 
rián úr  nem  a vallási,  hanem  a nemzetiségi  szabadság  megcsú- 
folását akarta  volna  mondani. 

Hiszen  az  új  egyházmegye  lélekszámát  csak  135.000-re  szá- 
mítják, holott  pedig  a görög  katholikus  magyarok  lélekszáma  köz- 
tudomás szerint  meghaladja  a 250.000-et,  tehát  ugyancsak 
geográfiai  okokból  több  mint  100.000  lélek  marad  a román  és 
ruthén  egyházmegyékben.  Ezért  pedig  panaszra  csak  a magya- 
roknak lehet  okuk,  nem  pedig  a románoknak. 

A balázsfalvi  értekezlet  tagjai  valószínűleg  ismerték  ezt  a 
tényállást  és  nyilván  azért  helyezkedtek  a principiis  obsta  állás- 
pontjára, mert  ki  akartak  térni  a tárgyilagos  polémia  elől,  mint- 
hogy ők  az  új  egyházmegyétől  nem  a vallásszabadságot,  hanem  a 
vallással  összekevert  olyan  jogtalan  és  természetellenes  nemzeti- 
ségi birtokállapotukat  féltették,  amely  nekik  Magyarországban 
bizonyos  fajbeli  szupremáciát  biztosít  még  a magyar  faj  egy  ré- 
sze felett  is.  Ezt  a jogtalan  helyzetet  ők  eddig  is  csak  a „liturgikus 
nyelv“  fikciójával  védelmezhették.  Most  aztán  méltán  tartanak 
attól,  hogy  ezt  a nekik  hasznos  fikciót  nem  lesznek  képesek  fen- 
tartani,  ha  az  új  egyházmegyében  a magyar  istentisztelet  — bár- 
ha csak  az  ó-görög  liturgikus  nyelv  mellett  is  — törvényes  sza- 
bályozást nyer. 

Meszszire  vezetne,  ha  itt  részletesen  akarnám  fejtegetni, 
hogy  a keleti  egyház  nem  valamely  — egy  vagy  több  — külön  li- 
turgikus nyelv,  hanem  az  élő  vagy  avúlt  vulgáris  nyelv  álláspont- 
ján van,  amelyet  persze  a román  egyházi  tudósok  kissé  hangzato- 
sán „lingua  nationalis“-nak  neveznek.  A ,, liturgikus  nyelv“  fogal- 
mát a keleti  egyház  hívei  Magyarországon  kívül  sehol  sem  isme- 
rik s itt  sem  egyéb  a fikciónál,  amely  kizárólag  a magyar  liturgia 
érvényesülése  elleni  küzdelemnek  köszöni  eredetét. 

S hogy  ez  a fikció  milyen  hatalmas  nemzetiségi  fegyver  a 
románok  kezében,  az  nyilván  kitűnik  dr.  Stan  Flórián  úr  közlemé- 
nyéből is,  amelyben  a már  említett  oláh  diákokat  védve,  a román 
nyelvet  ő is  úgy  állítja  szembe  a magyarral,  mint  valamely  szent 
nyelvet,  amely  mellett  jó  és  hasznos  dolog  a magyart  is  tudni  an- 
nak, aki  megkétszerezni  kívánja  magát  és  meg  akar  mérkőzni  gróf 
Apponyi  Alberttel. 

A liturgikus  nyelv  fikciójában  rejlő  eme  rejtelmes  beállítás 
erejénél  semmi  sem  magyarázza  meg  jobban  azt  a különös  ese- 
tet, amely  néhány  év  előtt  a nagykárolyi  görög  katholikus  ma- 
gyar egyházközségben  történt,  mielőtt  ez  a hitközség  a hívek  kí- 
vánságához képest,  a munkácsi  egyházmegyébe  átcsatoltatott 
volna.  Akkor  ugyanis  a hívek  készeknek  nyilatkoztak  lemondani 
erről  az  átcsatolásról,  ha  a nagyváradi  görög  katholikus  egyház- 
megyéből, amelyben  a hívek  több  mint  egynegyed  része  magyar 
ajkú,  olyan  papot  kapnak,  aki  a legutolsó  népszámlálásnál  magyar 
anyanyelvűnek  mondotta  magát.  Ilyen  pap  azonban  az  egész 
egyházmegyében  egy  sem  találkozott,  pedig  lehetetlen,  hogy  egyet- 
len egy  pap  sem  került  volna  ki  a magyar  ajkú  hívek  soraiból. 
Nyilván  az  e magyar  ajkú  hívek  soraiból  kikerülő  íf jakra  céloz 
dr.  Stan  Flórián  úr  is  akkor,  mikor  azt  állítja,  hogy  a papnöven- 
dékek egy  része  csak  alig  tud  valamit  románul,  mert . . . rosszúl 
választották  meg  szüleiket . . . 

Különben  pedig  a románoknak  soha  sem  volt  jobb  alkalmuk, 
mint  most  bebizonyítani  azt,  hogy  a nemzetiséget  nem  helyezik 
fölébe  a vallásnak. 

Ha  ők  csakugyan  a külön  liturgikus  nyelv  álláspontjára  akar- 
nak helyezkedni,  akkor  nekik  is  csak  óhajtaniok  lehet  az  új  egy- 
házmegye felállítását,  mert  az  viszsza  fogja  állítani  a liturgikus 
görög  nyelvet  ősi  jogaiba,  de  a corresponsoriumokban  meg  fogja 
adni  a népnek  is  azt,  ami  megilleti. 

Tisztán  egyházi  szempontból  a görög  katholikus  vallás  kö- 
vetői ennél  eszményibb  megoldást  nem  is  kívánhatnának,  mert 
akkor  a nemzetiség  nem  állana  útjában  annak,  hogy  a különböző 
ajkú  hívek  valóban  hittestvéreknek  érezzék  magukat. 

Felekezeti  egyetemek  és  a gör,  kat» 
magyarság* 

==  Az  Újság  1912.  április  28. 

Szerző  neve  alatt.  == 

Az  a fordulat,  hogy  Magyarországon  ezentúl  csak  állami 
egyetemek  legyenek,  de  bizonyos  mérvű  felekezeti  jelleggel,  ben- 
nünket, görög  katholikus  magyarokat  is  közelről  érdekel.  A bu- 
dapesti egyetem  máris  ilyen  vegyes  jellegű,  most  ilyenné  akar- 
ják tenni  a debrecenit,  később  pedig  a még  függőben  levő  pozso- 
nyit. Az  előbbit  az  ágostai,  az  utóbbit  pedig  az  evangélikus  fele- 
kezet számára  s azt  hiszik,  hogy  ilyen  módon,  a felekezetek  tör- 
vényes jogegyenlősége  mellett,  a római  katholikus  és  a protes- 
táns egyház  uralkodó  jellege  társadalmi  úton,  sőt  némileg  az  ál- 
lam hozzájárulásával,  állandóan  biztosítható  lesz.  Hiszik  nyilván 
azt  is,  hogy  ezt  a magyarság  érdeke  követeli. 

A görög  katholikus  egyház  érdeke  általában  véve  azonos 
az  egyetemes  katholikus  egyházéval,  de  még  sem  égésen  azonos. 
A törvény  és  a társadalom  előtt  mint  egyvallásúak  szereplőnk 
ugyan,  de  külön  felekezet  gyanánt,  miért  is  a jelzett  megoldás  ál- 
tal felekezeti  jellegünk  szenvedne.  Ám  ezt  az  áldozatot  mi  haza- 
fias megnyugvással  meghoznánk  akkor,  ha  e megoldás  a magyar- 
ság érdekét  szolgálná,  de  úgy  látjuk,  hogy  a görög  katholikus 
magyar  püspökség  megalapításával  a dolog  megfordítva  áll.  Ne- 
vezetesen pedig  ilyen  megoldás  mellett  a magyar  püspökség  meg- 
alapításának hatása  csakis  az  úgynevezett  mentési  akcióra  szo- 
rítkoznék; ellenben  kockáztatva  volna  az  a nagy,  bár  csak  közve- 
tett hatás,  amelyet  különben  e magyar  püspökség  megalapításá- 

tói,  különösen  a nemzetiségi  kérdés  szerencsés  megoldása  tekin- 
tetében mindenki  jogosan  várhatna. 

Ez  a nagy  nemzeti  cél  vezetett  bennünket  akkor,  amikor 
szóba  hoztuk,  hogy  az  új  egyházmegye  alapításával  kapcsolatban 
a debreceni  egyetemen  ne  csak  református,  hanem  görög  katho- 
likus  hittani  fakultás  is  állíttassák  fel  és  az  új  egyházmegye  pap- 
növeldéje is  ugyanott  álljon  fel,  még  pedig  középponti  jelleggel, 
hogy  abba  a többi  görög  katholikus  egyházmegyék  papnövendékei 
is  felvételt  nyerhessenek.  Teljesen  feleslegesnek  tartom,  hogy  az 
új  egyházmegye  ilyen  berendezéssel  való  létesítésének  nagy  nem- 
zeti jelentőségét  részletesen  fejtegessem. 

Öszszefügg  ez  a kérdés  az  új  egyházmegye  székhelyének 
ügyével  is. 

Ha  beérjük  a görög  katholikus  magyarság  mentésével,  ak- 
kor okszerűen  nem  is  lehetne  szó  más  székhelyről,  mint  Nyíregy- 
házáról. Mert  kétségtelen,  hogy  Nyíregyháza  városának  nagyobb 
kulturális  jelentősége  és  középponti  fekvése  mellett  ez  a kiseb- 
bik cél  is  sokkal  hathatósabban  biztosítható  a nyíregyházi,  mint 
a hajdúdorogi  elhelyezés  mellett,  ami  érthetővé  teszi^azt,  hogy 
az  érdekelt  papság  és  a hívek  túlnyomó  része  Nyíregyháza  mel- 
lett foglalt  állást.  Ha  ellenben  a magasabb  nemzeti  cél  érdeké- 
ben a hitoktatás  és  papnevelés  ügyét  a fentebb  vázolt  módon 
akarjuk  rendezni,  akkor  nem  feltétlenül  szükséges,  hogy  a püs- 
pöki székhely  Debrecenben  legyen  és  nem  perjudikálna  e rende- 
zésnek, ha  a székhely  kérdése  akár  Nyíregyháza,  akár  Hajdú- 
dorog  javára  dőlne  el.  Ha  pedig  Hajdúdorogra  esnék  a választás, 
akkor  az  e választás  mellett  leginkább  latba  eső  érzelmi  és  ke- 
gyeleti szempont  öszszeegyeztethető  volna  úgy  a görög  katho- 
likus magyarság  létérdekeivel,  mint  a magasabb  nemzeti  célok- 
kal is. 

Engem  e sorok  megírására  a református  egyház  egyetemes 
konventjének  tegnap  megindult  tanácskozásai  késztettek.  E ta- 
nácskozások során  az  érdeklődés  főképpen  a debreceni  egyetem 
ügyének  szólt.  Elhangzottak  ilyen  olyan  maradi  hangok  is,  hogy 
egy  tisztán  református  egyetem,  bárha  csekélyebb  anyagi  és  szel- 
lemi erővel  jobb  volna  a tervezett  és  külön  református  hittani 
fakultással  ellátandó  állami  egyetemnél.  A többség  természetesen 
egyetértett  a tervezett  megoldással.  Senkinek  se  jutott  azonban 
eszébe  azt  a kérdést  felvetni,  hogy  kapcsolatosan  a görög  katho- 
likus magyar  egyházmegye  alapításával,  miért  ne  lehetne  az 

egyetemet  még  egy  görög  katholikus  hitteni  fakultással  is  ki- 
egészíteni. 

Sajnos,  erre  a kérdésre  Debrecen  városa  már  előre  meg- 
adta a feleletet.  Köztudomású  ugyanis,  hogy  a kormány  eleinte 
Debrecent  kívánta  az  új  püspökség  székhelyéül,  de  a város  me- 
^rev  magatartása  ezt  az  elhelyezést  még  abban  a formában  is  el- 
utasította, hogy  a papnevelő-intézet  semminemű  kapcsolatba  ne 
hozassék  az  egyetemmel.  E magatartás  indoka  nem  lehetett 
az  ismeretes  felekezeti  érzékenység  és  könynyű  meg- 
érteni, hogy  ugyanez  az  érzékenység  még  hatványozottabb  módon 
útjában  állana  annak,  hogy  a debreceni  egyetemhez  más,  mint 
református  hittani  fakultás  is  csatoltassék. 

Jogos  is  ez  az  érzékenység  addig,  amíg  nem  jön  ellentétbe 
a magyarság  érdekeivel;  de  talán  érdemes  volna  megfontolni, 
hogy  a jelen  esetben  nem  jut-e  nagyon  is  ellentétbe  a magasabb 
nemzeti  érdekekkel. 

És  én  úgy  látom,  hogy  úgy  Debrecen  városát,  mint  az  egye- 
temes református  konventet  nem  is  az  egyoldalú  felekezeti  ál- 
láspont, hanem  az  a felfogás  vezette,  hogy  az  adott  esetben  a re- 
formátus egyházi  érdek  egybeesik  a nemzeti  érdekkel.  Világos, 
hogy  se  Debrecen  városa,  sem  pedig  az  egyetemes  református 
konvent  nem  volt  tisztában  azzal,  hogy  az  új  görög  katholikus 
magyar  egyházmegye  ideális  létfeltételeinek  hátraszorításával 
sokkal  nagyobb  nemzeti  érdekeket  kockáztat,  mint  aminőket  szol- 
gálni vél  saját  felekezeti  érdekének  és  a nemzeti  érdeknek  azo- 
nosításával. Érdemes  volna  tehát  ezt  az  ügyet  újból  beható  meg- 
fontolás alá  venni. 

Évtizedeken  át  a görög  katholikus  magyarság  mozgalmát  és 
nemzeti  törekvéseit  egyetlen  egy  felekezet  sem  kísérte  nagyobb 
rokonszenvvel,  mint  a református  felekezet;  de  viszont  kritikus 
pillanatokban  egyetlen  egy  felekezet  sem  ártott  anynyit  ügyünk- 
nek, mint  éppen  a református.  Nem  akarok  itt  más  esetre  hivat- 
kozni, mint  az  1896.  évi  ezredéves  ünnepségek  alkalmával  a bu- 
dapesti egyetemi  templomban  tartott  tüntető  magyar  misére,  a 
melynek  református  vezetőférfiak  voltak  az  értelmi  szerzői  s amely 
a magyar  liturgia  letiltását  vonta  maga  után. 

Ezt  az  esetet  azonban  teljesen  kimentette  szemeinkben  a 
nemzeti  együttérzésben  tanúsított  túlbuzgóság.  Most  hasonló  eset 
előtt  állunk,  de  pusztán  csakis  felekezeti,  még  pedig  alig  ment- 
hető felekezeti  érzékenységből.  Nem  a magát  görög  katholikus 

magyarság  metropolisának  nevező  és  a múltból  bizonyos  joggal 
így  nevező  Hajdúdorog  iránti  tekintet,  hanem  a felekezeti  szem- 
pont volt  ugyanis  döntő  akkor,  amikor  Debrecen  városa  merev- 
ségével meghiúsította  a kormány  eredeti  tervét. 

A mostani  stádiumban,  amikor  a székhely-kérdés  még  el- 
döntve nincsen,  a Hajdúdorog  iránti  tekintet  is  azt  kivánná,  hogy 
Debrecenben  görög  katholikus  központi  szeminárium  létesíttes- 
sék,  külön  görög  katholikus  hittani  fakultással  az  ottani  egyete- 
men, mert  ez  össze  volna  egyeztethető  a hajdúdorogi  püspöki 
székhelylyel;  ellenkező  esetben  ugyanis  nincs  kizárva,  sőt  a már 
említett  kisebbik  cél  kockáztatása  nélkül  — szerintem  — elkerül- 
hetetlen, hogy  Nyíregyházára  essék  a választás. 

Nem  lehet  itt  azonban  mértékadó  sem  helyi  érdek,  sem  a fe- 
lekezeti szempont,  hanem  a nemzeti  szempontnak  mindenek  fe- 
lett kellene  állnia,  miért  is  a kérdésnek  ebből  a szempontból  való 
megfontolását  legmelegebben  ajánlom  a döntő  tényezők,  különö- 
sen pedig  a most  ülésező  egyetemes  református  konvent  figyel- 
mébe. 


Görög  katholíkus  magyar  püspökség, 

= Magyar  Figyelő  1912.  9.  sz. 

Szerző  neve  alatt.  == 


A honfoglalásnak  í 896-ban  tartott  ezredik  évfordulója  óta, 
amelynek  szeptember  hava  olyan  végzetes  csapást,  — a magyar 
liturgia  letiltását  és  a külön  egyházmegye  elodázását  — mért  a 
görög  katholíkus  magyarságra,  évről-évre  sok  szó  esett  nemzeti 
vívmányokról;  de  tizenhat  évig  kellett  várnunk,  amíg  nemcsak  a 
csapás  elhárúlt,  hanem  a gör.  kath.  magyar  püspökséggel  megjött 
az  igazi  nemzeti  vívmány  is. 

E vívmány  jelentősége,  különösen  a nemzetiségi  kérdés 
megoldása  szempontjából,  egyszerűen  megmérhetetlen.  Azonban 
még  se. 

Nem  tudom  ugyan,  hálás  lesz-e  az  egész  magyar  nemzet  a 
vívmány  szerzőivel  szemben,  de  tudom  azt,  hogy  gróf  Khuen-Hé- 
derváry  Károly  és  gróf  Zichy  János  neve  nemzedékről-nemze- 
dékre  élni  fog  a görög  katholíkus  magyar  hívők  lelkében,  mivel 
hogy  ezt  a szegény  és  eddig  teljesen  magára  hagyott  népcsoportot 
ők  vezették  ki  abból  a zsákutcából,  amelynek  mibenállását  a Ma- 
gyar Figyelő  múlt  évi  május  16-iki  számában  megírtam. 

A priuszok  nagy  szerepet  játszanak  a politikában  és  ebből 
a zsákutcából  is  csak  úgy  lehetett  kijutni,  ha  mindenekelőtt  cl- 
ejtetík  az  a priusz,  amelyhez  1896.  óta  kormányaink  a dogma  me- 
revségével ragaszkodtak:  hogy  t.  i.  a külön  püspökség  alapítása 
előtt  a magyar  liturgia  szentesítését  kell  Rómától  kieszközölni. 

Szükséges  volt  továbbá  a külön  püspökség  alapítására  meg- 
nyerni a királyt,  mint  legfőbb  kegyurat. 

Szükséges  volt  végre,  hogy  a görög  katholíkus  magyar  hívek 


220 


mozgalmának  vezetői  a liturgikus  nyelv  kérdésében  bizonyos  ön- 
mérsékletet tanúsítsanak. 

E három  előfeltétel  teljesítése  esetén  Rómában  biztosra  le- 
hetett venni  a sikert,  mert  ezt  a kissé  talán  igazságtalanúl  leki- 
csinyelt 1900.  évi  római  zarándoklatunk  óta  már  csak  az  késlel- 
tette, hogy  királyunk  és  főkegyurunk  szívét  az  ismeretes  katonai 
priuszok  miatt  nem  volt  módunkban  megközelíteni.  Hiszen  azt, 
hogy  a zarándoklat  óta  Róma  olyan  türelmesen  diszszimulálta 
gyakorlatunkat,  hogyan  is  lehetne  másként  magyarázni,  mint  úgy, 
hogy  sokáig  várt  legfőbb  kegyurunk  elhatározására,  de  hasztala- 
nul várt.  Végre  is  egy  konkrét  eset  alkalmából  tudomásunkra 
hozta,  hogy  az  1896.  évi  pápai  tilalom  továbbra  is  fennállónak 
tekintendő  . 

Ez  az  újabb  memento  móri  megint  lökést  adott  a dolognak 
s a kedvező  fordulat  ott  kezdődik,  hogy  gróf  Zichy  a főrendiház 
m.  é.  november  30-án  tartott  ülésében  megígérte,  miszerint  a sor- 
rend kérdését,  vagyis  a priusz  elejtését  fontolóra  fogja  venni.  Az 
ígéretet  hamar  követte  a tett:  a kormány  kedvező  elhatározása; 
ezi  pedig  épp  oly  hamar  követte  egy  nagy  és  váratlan  dolog,  amit 
a félhivatalos  közlemény  úgy  fejezett  ki,  hogy  ,,a  király  örömmel 
fogadta  a kormánynak  az  új  püspökség  alapítására  vonatkozó 
előterjesztését. 

Nekünk,  a mozgalom  vezetőinek,  saját  megbízóinkkal  szem- 
ben mindöszsze  csak  anynyi  érdemünk  van  a dologban,  hogy  a 
liturgikus  nyelv  kérdésében  bírtunk  azzal  az  önmérséklettel, 
amely  nélkül  Róma  megnyerésére  a priuszos  politika  által  elron- 
tott mai  helyzetben  gondolni  is  alig  lehetett.  Nem  ragaszkodtunk 
betű  szerint  a magyar  liturgiához,  mert  okultunk  a nálunk  sok- 
kalta hatalmasabb  férfiak  kudarcán,  akik  egyfelől  a magyar  ve- 
zényszó, másfelől  a vasúti  ügykezelési  nyelv  kérdésének  íelboly- 
gatásával  majd  a korona  és  nemzet  közti  meghasonlást,  majd  pe- 
dig a trializmus  veszedelmét  hozták  az  országra.  Félre  tettünk 
tehát  minden  hiúságot  és  kicsinyes  érzékenységet,  hogy  biztosít- 
suk a célt,  amelyet  a görög  liturgikus  nyelv  mellett  is  biztosítva 
látunk. 

Ezzel  az  önmérsékletünkkel  ad  oculos  demonstráltuk  egy- 
úttal azt  is,  hogy  a görög  rítusnak  tulajdonkép  nincs  más  litur- 
gikus nyelve,  mint  az  ó-görög.  Következésképpen  a hazánkban 
ma  érvényben  álló  román  és  orosz  (helytelenül  u.  n.  ó-szláv)  egy- 
házi nyelv  semmivel  sem  különb  a magyar  nyelvnél,  hanem  ép- 

pen  olyan  vulgáris  nyelv,  mint  a magyar,  vagy  ha  úgy  tetszik,  ép- 
pen olyan  szent  nyelv,  mint  a magyar,  mert  oltári  használata 
csakis  azon,  az  egyház  által  már  ezer  év  óta  tolerált  gyakorlaton 
alapszik,  amely  a keleti  egyházban  nem  tiltja  el  a vulgáris  nyelv 
használatát  sem. 

Hogy  a hangzatos  jelszavak  menynyire  árthatnak  az  ügy- 
nek, ezt  semmi  sem  bizonyítja  jobban,  mint  éppen  a magyar  li- 
turgia eddigi  története. 

A túlzó  nemzetiségiek  és  (egyházpolitikai  okokból)  a hazai 
róm.  kath.  hittudósok  is,  a már  említett  ezredéves  gyakorlat  da- 
cára, állandóan  és  következetesen  tagadták  a politikai  sajtó  ál- 
tal amúgy  is  többnyire  Róma  elleni  kiélezéssel,  tehát  a legokta- 
lanabb módon  támogatott  magyar  liturgia  jogosúltságát.  Ebből  az- 
tán természetszerűleg  kifejlődött  és  közkeletűvé  vált,  sőt  még  a 
kultuszminisztérium  egyes  rendeletéibe  is  becsúszott  az  a hamis 
felfogás,  mintha  a román  és  orosz  templomi  nyelvek  nem  vulgáris, 
hanem  az  egyház  által  kiváltságolt,  tehát  kizárólagos  liturgikus 
jogosúltsággal  bíró  nyelvek  volnának.  Úgy,  hogy  pl.  annak  a ma- 
gyar ifjúnak,  aki  véletlenül  román  egyházmegyéhez  tartozott, 
még  a katekizmust  sem  lehetett  más  nyelven  megtanúlnia,  mint 
románul,  holott  pedig  napnál  világosabb,  hogy  itt  csak  egy  a cél: 
az  illető  magyar  ifjakat  felszívni  a románságba. 

A magyar  püspökség  felállítása  véget  vet  ennek  a veszedel- 
mes hipokrizisnek.  Ennek  tisztázása  után  pedig  természetszerűleg 
fog  előtérbe  lépni  az  a kérdés  is,  hogy  az  egyházi  hatóságoknak 
lehet-e  hivatalos  ügykezelési  nyelv  gyanánt  olyan  vulgáris  nyel- 
vet használniok,  amely  se  nem  liturgikus,  se  nem  állami? 

Ugyanis  a nemzetiségi  egyenjogúságról  szóló  1868.  éviXLIV. 
törvénycikk  14.  és  15.  szakaszai  ezt  a kérdést  nem  oldották  meg 
véglegesen.  Megoldották,  igenis,  anynyiban,  hogy  az  egyes  hit- 
községek és  a felsőbb  fokú  autonomikus  testületek  szabadon  vá- 
laszthatják tanácskozási  és  ügykezelési  nyelvüket. 

Ehhez  szó  nem  férhet. 

De  amidőn  az  utóbbi  szakasz  ezt  a szabad  választási  jogot 
— úgy  hiszem  tisztára  felesleges  módon  — az  egyházi  hatóságok- 
nak is  megadja,  holott  pedig  az  egyházi  hierarchiához  és  annak 
sem  oltári,  sem  pedig  ügykezelési  nyelvéhez  a nemzetiségnek  és 
a törvényhozásnak  semmi  köze  nincsen:  talán  nem  szükséges  bő- 
vebben bizonyítani,  hogy  ezek  az  egyházi  hatóságok  csak  a litur- 
gikus és  az  állami  nyelv  közt  választhatnak;  ha  pedig  külön  litur- 

gikus  nyelvük  nincs,  hanem  az  isteni  tiszteletnél  a vulgáris  nyel- 
vet használják,  akkor  tulajdonképpen  csak  az  állami  nyelvre 
optálhatnak.  Ám  a román  és  ó-szláv  (orosz)  nyelvek  liturgikus 
jellege  még  ma  vitás  lehet,  de  senki  sem  fogja  elvitathatni  azt, 
hogy  az  egyházi  hatóságok,  az  ügykezelési  nyelvre  vonatkozó  el- 
határozásukban kötelesek  a korona  irányításához  alkalmazkodni, 
mert  a koronának  a hazai  egyházak  nem  tisztán  hitbeli  ügyeire 
vonatkozó  törvényes  ingerenciája  annak  legfőbb  kegyúri,  illetve  a 
nem  katholikus  egyházakkal  szemben  más  néven  fennálló  felség- 
jogaiban gyökerezik  s kétségbe  nem  vonható  senkitől  sem. 

Ha  végig  gondoljuk  a magyar  püspökség  felállításának  kö- 
vetkezményeit és  azt,  hogy  a korona  hadúri  jogkörét  érintő  priu- 
szok elintézése  után  menynyit  várhatunk  még  a király  főkegyúri 
hatalmától,  akkor  nem  hiszem,  hogy  volna  magyar  ember,  aki  az 
új  püspökség  alapításában  rejlő  nagy  nemzeti  vívmányt  fel  nem 
ismerné,  habár  az  ellenzéki  lapok  a nemzeti  munkapárti  kor- 
mánynak ezt  a nagyszabású  tényét  látszólag  hűvösen  fogadták  is. 

Nemzeti  vívmány  lenne  ez  akkor  is,  ha  hatásában  nem  is 
terjedne  túl  a görög  katholikus  magyarság  emancipációjának  leg- 
szükségesebb mértékén.  Igazán  nagy  és  hatásaiban  megmérhetet- 
len nemzeti  vívmány  azonban  csak  úgy  válhatik  belőle,  ha  az  új 
egyházmegyének  minden  eszközt  megadnak  arra,  hogy  a görög 
katholikus  egyházmegyék  közt  a vezető  szerepet  elérhesse.  Ez  pe- 
dig a püspökök,  különösen  az  első  püspök  szerencsés  megválasz- 
tásán kívül  a székhely  kérdésének  helyes  megoldásától  és  az  új 
egyházmegye  megfelelő  pénzügyi  dotációjától  függ. 

Nincs  benne  semmi  kétség,  hogy  Debrecen  lenne  a legalkal- 
masabb székhely.  Még  pedig  úgy,  hogy  az  ottani  egyetemhez  a 
már  kilátásba  vett  református  hittani  fakultáson  kívül  egy  görög 
katholikus  fakultás  is  csatoltassék  és  e mellé  oly  központi  szemi- 
nárium állíttassák,  amelybe  a többi  görög  katholikus  egyházme- 
gyékből küldendő  papnövendékek  is  felvételt  nyernének.  Ez  a 
megoldás  elite  papságot  biztosítana  az  új  egyházmegyének  és 
elite  kántortanítók  kerülnének  ki  az  ezek  számára  ugyancsak 
Debrecenben  felállítandó  képzőintézetből  is. 

Kulturális  szempontból  másodsorban,  sőt  központi  fekvé- 
sénél fogva  elsősorban  Nyíregyháza  volna  a másik  alkalmas  szék- 
hely. Minden  dicséretet  és  elismerést  érdemel  e város  törvény- 
hatósága,  hogy  minden  felekezeti  szűkkeblűség  félretételével  tisz- 
tán a városi  érdekálláspont  és  a hazafiság  szavára  hallgatva,  a 


székhely  odaítélése  esetére  igazán  nagylelkű  pénzügyi  ajánlatot 
tett  a kormánynak. 

Ma  úgy  áll  a helyzet,  hogy  a kormány  egyelőre  Hajdúdorog 
mellett  foglalt  állást,  mert  e mezőváros  Nyíregyházát  nehány 
nappal  megelőzve  körülbelül  egyenértékű  pénzügyi  ajánlatot  tett. 
■'Nem  hiszem,  hogy  nálam  valakinek  erősebben  megdobbanna  a 
szíve,  ha  a hajdúdorogi  ősök  érdemeiről  van  szó.  Ezeket  hono- 
rálni is  kell  részint  a püspökség  elnevezésével,  részint  pedig  az- 
által, hogy  a püspöknek  nyári  székháza  legyen  Hajdúdorogon  s 
módja  legyen  évenkint  legalább  néhány  hónapot  az  ő lelkes  haj- 
dúi közt  tölteni.  Pusztán  érzelmi  okokból  azonban,  s ezt  nekik 
is  be  kell  látniok,  Hajdúdorog  falusias  berendezései  miatt  ezen 
a mértéken  túlmenni  nem  lehet,  ha  az  új  egyházmegye  jövőjét  és 
az  ehhez  fűződő  magasabb  célokat  kockáztatni  nem  akarják. 

A legideálisabb  megoldást,  vagyis  a debreceni  elhelyezést 
— sajnos  — máris  meghiúsította  a felekezeti  szükkeblűség  és  ez 
felütötte  fejét  utólagosan  Nyíregyházán  is. 

Hallomás  szerint  bizonyos  szükkeblűség  mutatkozik  to- 
vábbá az  új  egyházmegyével  szemben  a dotáció  kérdésében  is. 
Senki  sem  gondol  arra,  hogy  a különféle  dotációk  kérdésében  az 
új  egyházmegyére  a római  katholikus  egyházmegyék  mértékét 
alkalmazzák,  de  csak  szerénynek  mondható  kívánság  az,  hogy  a 
jobb  javadalmazású  gör.  kath.  egyházmegyék  szolgáltassák  a 
mértéket.  És  úgy  halljuk,  hogy  még  ezt  a szerény  mértéket  sem 
akarják  megadni,  hanem  a legszegényebb  lugosi  egyházmegye 
dotációját  vették  alapul,  amely  pedig  bizonyára  nem  éri  el  egy 
középrangú  vicinális  vasút  dotációját  sem.  Ha  így  áll  a dolog, 
akkor  tegyünk  le  minden  reményről,  hogy  az  új  egyházmegye  ma- 
gasabb nemzeti  céloknak  is  szolgálatokat  tehessen. 

Kötelességemnek  tartottam  a székhely  és  a dotáció  kérdé- 
sében ezt  itt  a nyilvánosság  előtt  is  elmondani,  hogy  az  elmondot- 
takat még  az  utolsó  pillanatban  is  mérlegelhessék  azok,  akiket  a 
felelősség  illet. 

Magyar  vagy  román  sovinizmus? 

= Budapesti  Hírlap  1912.  május  17. 

Szerző  neve  alatt.  = 

A görög  katholikus  magyar  püspökség  küszöbön  levő  meg- 
alapítása miatt  a románok  telekiabálják  a világot,  a most  kormá- 
nyon levő  magyar  államférfiak  sovinisztaságával  s még  minket, 
görög  katholikus  magyarokat  is  sovinizmussal  vádolnak.  Pedig 
jól  tudják,  hogy  évszázados  küzdelmünk  ellenére  mi  még  most 
sem  voltunk  képesek  elérni  anyanyelvűnknek  azt  az  oltári  jogo- 
sultságát, amelynek  ők  egy  erdélyi  magyar  fejedelem  kegyelmé- 
ből és  a magyar  jezsuiták  jóvoltából  akkori  szláv  érzelmű  papjaik 
ellenzése  mellett  is  birtokába  jutottak  és  mai  napig  zavartalan  él- 
vezetében vannak. 

A sovinizmusnak  ezt  a vádját  még  meg  lehetett  érteni  a 
báró  Bánffy  kormánynak  azzal  az  ismeretes  tervével  szemben, 
hogy  a magyar  liturgia  szentesítését  még  a külön  görög  katolikus 
egyházmegye  létesítése  előtt  kell  kieszközölni.  Mert  ezt  a tervet 
sokan  úgy  értelmezték,  hogy  Bánffy  a magyar  állami  nyelvet  li- 
turgikussá akarta  tenni  a magyarországi  mindkét  görög  (görög 
katholikus  és  görög  keleti)  egyház  számára,  azzal  a célzattal, 
hogy  ezek  idővel,  az  eddigi  vulgáris  nyelvek  fokozatos  kiszorítá- 
sával magyar  nemzeti  egyházakká  alakuljanak  át.  így  értelmezte 
Bánffy  tervét  valószínűen  Radu  Demeter  nagyváradi  román  püs- 
pök is,  mert  nehány  év  előtt  a nagykárolyi  (u.  n,  rutén,  de  való- 
jában magyar)  egyházközséget  inkább  kirekesztette  egyházme- 
gyéjéből, hogy  sem  ennek  magyar  egyházközségeit  — amint  mi 
tanácsoltuk  — egy,  vagy  több  esperes!  kerületben  egyesítette 
volna. 

Teljességgel  lehetetlen  azonban  megérteni,  hogy  a románok 
hogyan  tehetik  a sovinizmus  vádját  Héderváry  Károly  gróf  ellen, 
ki  megszüntette  azt  a priuszt,  amely ly el  Bánffy  ezer  esztendővel 
elkésett;  vagy  Zichy  János  gróf  ellen,  aki  az  ó-görögöt  fogadta 
el  az  új  egyházmegye  liturgikus  nyelvéül;  vagy  végre  Lukács 
László  ellen,  aki  mint  volt  pénzügyminiszter  inkább  az  állam  ter- 
hére vállalta  el  az  új  egyházmegye  dotációját,  hogysem  a magyar 
paróchiáikat  kibocsátó  görög  katholikus  püspökök  eddigi  java- 
dalmaikban csorbát  zsenvedjenek?  ^ 

Még  néhány  hét  előtt  Sztanu  Flórián  dr.,  a nagyváradi  ro- 
mán kispapok  lelki  igazgatója  akképpen  nyilatkozott,  hogy  nekik 
semmi  kifogásuk  sincs  a magyar  püspökség  alakítása  ellen:  csak 
az  ellen  emelnek  szót,  hogy  abba  román  egyházközségeket  is  bele- 
kapcsoljanak. Kiderült  azonban,  hogy  erről  szó  sincsen,  hanem 
ők  románoknak  kívánják  tekinteni  azokat  a magyar  és  székely 
egyházközségeket  is,  amelyek  a balázsfalvi  érsekség  területén 
vanna. 

Meg  kell  vallani,  hogy  a románok  furfangosan  védekeztek 
a Bánffy-íéle  elkésett  terv  ellen.  Nevezetesen  pedig  a görög  rítust, 
amelynek  ezredéves  gyakorlatára  mi  a magyar  liturgia  követelé- 
sét alapítottuk,  igyekeztek  eltüntetni  a föld  szinéről  és  ennek  he- 
lyébe bizonyos  nagyzolással  a román  és  rutén  ritust  akarták  álli- 
tani.  Ezzel  a törekvésükkel  egyelőre  el  is  értek  anynyit,  hogy  a 
budapesti  görög  katholikus  egyházból  nemcsak  az  oláh,  hanem 
mindama  magyar  ajkú  híveket  is  kikapcsolták,  akikről  be  lehe- 
tett bizonyítani,  hogy  valamelyik  román  egyházmegyéből  szár- 
maznak, ha  mindjárt  tősgyökeres  magyar  fajból  is.  És  most  az 
élelmes  román  urak  furfangos  törekvéseiknek  ezt  az  alkalmi  vív- 
mányát akarnák  általánosítani;  ami  más  szóval  anynyit  jelent, 
hogy  Magyarországon  nincs  és  ne  is  legyen  görög  katholikus  egy- 
ház, hanem  csak  román  és  rutén,  de  magyar  semmi  esetre  sem. 
Emellett  pedig  jajveszékelnek  Róma  előtt,  hogy  az  egyházi  unió- 
ban állítólag  biztosított  anyanyelvűk  használatától  meg  akarják 
őket  fosztani.  Holott  pedig  be  van  bizonyítva,  hogy  az  egyházi 
unió  alkalmával  ki  sem  kötötték  nyelvük  szabad  használatát,  ha- 
nem ezt  csakis  a magyar  jezsuitáknak  köszönhetik  és  ebben  most 
sem  akarja  őket  senki  zavarni,  hanem  csak  abban  megakadá- 
lyozni, hogy  saját  nyelvüket  *a  magyarokra  ráerőszakolják.  És 
Bécsben  jajveszékelnek  a császár  előtt,  hogy  mint  apostoli  ma- 
gyar király  és  főkegyúr  rést  enged  lőni  abba  a mentsvárukba. 

amelyet  az  abszolutizmus  ideje  alatt  maga  épített  számukra, 
holott  pedig  ebből  sem  igaz  egy  szó  sem,  mert  csak  arról  van 
szó,  hogy  az  e „mentsvárban“  foglyokul  tartott  magyarok  ki- 
szabadulj anak. 

Nincs  tehát  jajveszékelésüknek  egy  szemernyi  magva  sem; 
sem  az  igazságnak,  sem  a mérsékletnek,  sem  a hittestvériségnek, 
sem  a józanságnak,  de  még  a józan  sovinizmusnak  sem.  Hiszen 
mint  görög  katholikusoknak  csak  örvendeniök  kellene,  ha  egy  új 
görög  katholikus  egyházmegye  létesül,  még  pedig  olyan,  amely 
a görög  katholicizmust  közelebb  hozza  a magyar  nemzet  szívéhez. 
Ez  ugyan  magában  véve  semmiképp  se  hatja  meg  az  ő szívüket, 
de  talán  megfontolhatnák  azt,  hogy  például  papságuk  jelenlegi 
kongruáját  is  leginkább  magyar  hittestvéreik  buzgólkodásának 
köszönhetik. 

És  kérdem:  mentsvár-e  az,  ahol  ők  anynyi  ezer  magyar  és 
székely  embert  foglyokul  és  túszokul  akarnak  megtartani  mind- 
addig, amig  őket  el  nem  oláhosítják?  Avagy  pedig  még  az  egykori 
osztrák  abszolutizmusról  is  föltehető-e  az,  hogy  egy  olyan  valósá- 
gos egyházi  államot  akart  volna  Magyarországon  a románság  ré- 
szére kialakítani,  mint  ahogyan  ők  egyházukat  kialakítani  tö- 
rekszenek? 

Azt  a nagyzolást,  hogy  a görög  helyett  román  ritust  akar- 
nak a görög  katholikus  magyar  egyházmegye  megalakítása  után, 
talán  még  meg  lehetne  bocsátani,  mert  hiszen  a régi  görög  szent- 
atyák már  nem  védekezhetnek  ez  ellen.  És  talán  Shakespeare 
szelleme  is  megbocsátaná,  ha  jó  fordítások  révén  dráma-művé- 
szetét ki  akarnák  sajátítani  az  angol  irodalomból.  Az  új  egyház- 
megye létesítése  után  mi  is  szükségesnek  tartjuk,  hogy  valami 
gondoskodás  történjék  azokról  a románok  közt  szórványosan  élő 
magyarokról,  akik  a román  egyházmegyékben  benmaradnak.  így 
például  Kolozsváron  7208  görög  katholikus  hívő  közül  1927  ma- 
gyar anyanyelvű,  Aradon  1245  hívő  közül  413,  Nagybányán  4242 
hívő  közül  1815,  Felsőbányán  pedig  1247  hívő  közül  895;  tehát  itt 
a hívők  27 — 72  százaléka  magyar  anyanyelvű. 

Szükséges  lesz  tehát  a dolgot  rendezni.  És  pedig  vagy  úgy, 
hogy  a mai  törvényes  rend,  vagyis  a görög  katholikus  egyház 
egységének  megtartásával,  amely  alól  eddig  csak  Budapesten  tör- 
tént kivétel,  a görög  katholikus  hívek  anyanyelvűkre  való  tekintet 
nélkül  mindenkor  az  illető  község  görög  katholikus  plébániája  alá 
tartozzanak;  vagy  pedig  úgy,  hogy  ha  az  illető  községben  saját 

nyelvük  szerinti  plébánia  nincsen,  akkor  az  ottani  római  katho- 
likus  plébániába  osztassanak  be.  Az  azonban,  hogy  az  egyházme- 
gyebeli leszármazás  szerint  igazodjék  a hovatartozás,  nemcsak 
igazságtalan,  de  lehetetlen  is,  mert  ezt  nemzedékről-nemzedékrc 
világlatban  tartani  nem  lehet  és  nem  képzelhető  más  zsinórmér- 
ték, mint  az  anyanyelv. 

‘ A sovinizmus  vádját  pedig  a leghatározottabban  viszsza- 
utasítjuk  román  hittestvéreinkre. 


Fírczák  Gyula  *{* 

1836—1912. 

= Budapesti  Hírlap  1912.  junius  2. 

Szerző  neve  alatt.  = 

A munkácsi  egyházmegyét  és  az  egész  magyar  püspöki-kart 
súlyos  csapás  érte,  Firczák  Gyula  munkácsi  püspök  életének 
76-ik  és  fényes  püspöki  pályafutásának  21-ik  évében  tegnap  reg- 
gel hoszszas  szenvedés  után  meghalt.  Halálát  gyászolni  fogja 
nemcsak  egyházmegyéje,  hanem  az  egész  ország,  mert  kevés  egy- 
házfő örvendhetett  olyan  országos  népszerűségnek,  mint  ő.  Nép- 
szerűségének alapját  az  országgyűlés  képviselőházában  vetette 
meg,  amelybe  1887-ben  a nagybereznai  kerület  küldte  és  különö- 
sen, mint  a közoktatásügyi  bizottság  elnöke,  szerzett  magának 
nagy  érdemeket.  Innen  emelkedett  1891-ben  az  ungvári  püspöki 
székre. 

Bölcsője  az  ungmegyei  Horlyón,  az  ottani  parokiális  épület- 
ben ringott,  de  gyermekkorát  a kies  Borzsa  völgyében,  Alsóka- 
raszlón  töltötte.  E kies  völgy  rutén  népének  mintegy  csatasorban 
álló  bádogos  fehér  templomai  és  a miszticei  kolostor  fehér  falai, 
később  pedig  az  időközben  Rómába  áthelyezett  bécsi  rutén  sze- 
minárium (Barbaraenum) , ahol  hittani  tanulmányait  végezte,  ki- 
irthatatlan  nyomokat  hagytak  lelkében,  amelyeket  rövid,  de  egész 
valóját  átható  országgyűlési  szereplése  forrasztott  át  harmó- 
nikus  egészszé. 

Engem  a görög  katholikus  magyarságnak  az  a nagyobb  ará- 
nyú mozgalma  hozott  vele  öszszeköttetésbe,  amelyet  az  ismeretes 
1896-iki  események  tettek  elkerülhetetlenné,  s amely  nem  egyszer 
szembe  állított  bennünket  egymással.  Illik  azonban  kicsinyeknek  a 

nagyok  példáját  követni  minden  jóban,  legkivált  olyankor,  mikor 
a küzdőket  a kérlelhetetlen  halál  elválasztja  egymástól.  Én  is 
Kossuth  Lajosnak  Deák  Ferenccel  szemben  adott  példáját  követ- 
tem és  követem  akkor,  amikor  pálmalevelet  küldtem  a megbol- 
dogult munkácsi  püspök  koporsójára  és  e sorokat  az  ő emléké- 
nek szentelem. 

És  valóban  a mi  ellentétünk  semmivel  sem  volt  kisebb  és 
tárgya  is  sokban  hasonlított  ahhoz,  amely  Kossuthot  és  Deákot 
elválasztotta. 

ö ugyanis  mindvégig  hajthatatlanúl  az  egyházmegyei  közös- 
ség híve  volt,  én  és  a velem  küzdő  kis  gárda  (országos  bizottsá- 
gunk elnöki  tanácsa)  ellenben  hamar  beláttuk,  hogy  a kisebbség- 
ben levő  magyar  hívek  egyháznyelvi  paritása  még  a legjobb  eset- 
ben is  csak  a papiroson  lenne  biztosítható  s ezért  csakhamar  az 
inkompatibilitás,  vagyis  a külön  egyházmegye  álláspontjára  he- 
lyezkedtünk. A hasonlat  ott  szűnt  meg,  hogy  övé  volt  nemcsak  a 
hatalom  és  dicsőség,  hanem  zászlónk  népszerűségét  is  neki  Ítélte 
oda  a közvélemény,  végezetül  pedig  az  ő megnyugvásával  mégis 
a mi  ügyünk  lett  a győztes. 

Nagyszabású  tényeit  részletesen  ecsetelni  nem  lehet  az  én 
feladatom  s csak  azokra  szorítkozom,  amelyek  mint  pl.  a rutén 
akció,  a naptáregyesítés  és  a magyar  liturgia  ügye,  ideértve  a gö- 
rög katholikus  magyar  püspökséget  is,  a nemzeti  politikának  egy 
fontos  fejezetét  érintik. 

A rutén  akciónak  az  a része,  amely  a mostoha  viszonyok 
miatt  elszegényedett,  nem  magyar  ajkú,  de  magyar  érzelmű  köz- 
nép felsegélésére  vonatkozik,  örök  emléket  biztosított  neki  e há- 
lás nép  lelkében  és  maradandó  nyomokat  fog  hátrahagyni  az 
egész  magyar  nemzet,  különösen  pedig  a magyar  nemzetiségi  po- 
litika történetében  is.  Az  e népből  kiemelkedett  intelligenciának 
elképzelni  sem  lehet  kimagaslóbb  tipikus  alakját,  mint  amilyen  ő 
volt.  És  csakugyan  neki  kellett  jönnie,  hogy  az  1896-iki  ezred- 
éves ünnepségek  alkalmával  végre-valahára  a magyar  nemzet 
észrevegye  e nép  mintaszerű  hazafiságát,  amely  abban  állott, 
hogy  soha  sem  törekedett  a magyarral  szemebn  álló  nemzetiségi 
különállásra  s ezt  a hazafiságát  eltörülhetetlenül  megpecsételte 
névtelen  hőseinek  a magyar  szabadságharcokban  gazdagon  om- 
lott vérével. 

Magas  szárnyalású  ambícióinak  keresve  sem  találhatott 
méltóbb  tárgyat,  mint  hogy  nevéhez  fűzze  a naptáré gyesités  té- 

nyét.  Ennél  fényesebb  emléket  alig  emelhetett  volna  magának  a 
nemzet  előtt,  híveivel  pedig  talán  még  nagyobb  jót  tett  volna, 
mint  a rutén  akcióval,  mert  úgy  a muszka,  mint  az  ukrainista  tö- 
rekvések hálójából  kiragadva,  egy  csapással  bevitte  volna  őket 
a nyugati  társadalom  légkörébe.  Hogy  nála  e feladatra  senki  sem 
' volt  alkalmasabb,  ezt  semmi  se  mutatja  jobban,  mint  az,  hogy  ami- 
kor — 1899-ben  — az  ügyet  megindította,  egyetlen  kézintésére 
egész  papsága  egyhangúan  a naptáregyesítés  mellett  nyilatkozott; 
de  amikor  tizenkét  év  múlva  a budapesti  egyházközség  kezdésére 
Rómából  megjött  az  örömhír,  hogy  a naptár  egyesít  és  ott  sem  üt- 
közik akadályba,  ugyanaz  a papság  a püspök  aggódó  arcának 
egyetlen  izomrándulására  többségében  ellene  foglalt  állást. 

Sokan  az  1899-iki  kezdést  csak  tűzijátéknak  tekintették, 
mert  senki  sem  hitte,  hogy  Róma  ilyen  szűkebb  keretben  bele- 
megy a naptáregyesítésbe.  Mások  pedig  a püspök  kezdésében 
ezenkívül  még  sakkhúzást  is  láttak  a magyar  liturgia  és  a római 
zarándoklat  érdekében  megindult  mozgalom  ellen,  amely  éppen 
akkor  forrott  a legjobban.  Hogy  mi  történt,  vagy  mi  mulasztatott 
el  a két  időpont  közt  és  hogy  az  utóbbi  időpontban  minő  aggályok 
szállták  meg  az  agg  püspök  lelkét,  ezt  senki  sem  tudhatja.  Bizonyos 
csak  anynyi,  hogy  áz  amerikai  püspökségnek  ismeretes  kínos 
ügye  őt  méltán  elkeserítette  és  talán  rémképeket  is  alkotott  ma- 
gának az  onnan  importált  skizmáról;  habár  nála  senki  sem  tud- 
hatta jobban,  hogy  ez  a mumus  nem  olyan  veszedelmes,  mint  a 
milyennek  látszik  és  a naptáregyesítés  különben  is  megér  egy  kis 
áldozatot. 

Kicsinyes  dolog  volna  föltenni  róla,  hogy  a budapesti  egy- 
ház sikere  bántotta  volna  ambícióját  és  ez  idézte  volna  elő  a 
kedvezőtlen  fordulatot.  Elégedjünk  meg  azzal  a magyarázattal, 
hogy  1899-iki  kezdésével,  ha  az  nem  lett  volna  is  egészen  őszinte, 
mégis  nagy  lökést  adott  e fontos  ügynek. 

Föltétlenül  jogosnak  ismerte  ő el  a magyar  liturgia  és  a gö- 
rög katholikus  magyar  püspökség  ügyét.  A görög  katholikus  ma- 
gyarság zöme  az  ő egyházmegyéjéhez  tartozott  és  egyéni  kiváló- 
ságai miatt  is  benne  kerestük  a providenciális  egyházfőt,  aki  dia- 
dalra viheti  ügyünket.  Őt  kértük  fel  tehát  1900.  évi  római  zarán- 
doklatunk vezetésére,  de  erre  nem  tudta  magát  elhatározni.  Csak 
akkor  jött  velünk,  amikor  Vályi  János  eperjesi  püspököt  sike- 
rült a vezetésre  megnyernünk  és  a két  püspök  — mint  ezer  év 
előtt  Cyrill  és  Method  — együtt  térdepelt  a pápa  előtt,  mikor 

Vályi  a ^örög  katholikus  magyarok  „igazságos**  ügyét  XIII.  Leó 
pápának  in  nomine  utriusque  dioecesis  beajánlotta.  De  bárha  jo- 
gosnak ismerte  is  el  ügyünket,  senki  sem  csodálkozhatik  rajta, 
ha  szíve  elsősorban  az  ő szlávajkú  népéhez  húzott  s inkább  ra- 
jongott az  ó-szláv  liturgiáért  és  a mármarosi  püspökségért.  Ez 
utóbbiért  már  csak  azért  is,  mert  a máriapócsi  kegyhelyet  sehogy- 
sem  akarta  kibocsátani  a munkácsi  egyházmegyéből;  a mármarosi 
püspökségnek  pedig  jogtörténeti  alapját  látta  az  egykori  körtvé- 
lyesi  apátságban. 

Az  ó-szláv  egyházi  nyelvet  ő többre  értékelte,  mint  szláv- 
ajkú hívei,  akik  abban  csakis  saját  nyelvük  honorifikálását  látták, 
holott  Firczák  készséggel  engedett  a latin  egyház  antivulgáris 
álláspontjának  s az  ó-szláv  nyelvet  liturgikusnak  óhajtotta  elis- 
mertetni magyar  hívei  által  is.  Abban  is  eltért  ő szláv  ajkú  hívei- 
től, akik  inkább  a kuruc  irány  felé  hajlanak,  hogy  — mint  bizal- 
mas körben  gyakran  emlegette  — parancsnak  vette  az  uralko- 
dónak ezt  a kijelentését:  „Nekem  nincsenek  oroszaim,  csak  ru- 
ténjeim.** Hogy  helyes  volt-e  ez  a névcsere,  vagy  sem,  azt  csak 
a jövő  fogja  megmutathatni;  ránk  nézve  azonban  mindenesetre 
sérelmes  volt  anynyiban,  amenynyiben  köztudomás  szerint  Róma 
az  ó-szláv  liturgia  híveit  anyanyelvi  különbség  nélkül  ruténeknek 
szokta  minősíteni. 

Természetes,  hogy  a rutén  akciónak  az  egyházi  térre  való 
ez  a kiterjesztése  súrlódásokat,  sőt  már-már  erős  öszszeütközé- 
seket  idézett  elő  köztünk  és  közte.  De  lassankint  maga  is  belátta, 
hogy  a rutén  akció  minden  népszerűsége  mellett  se  küzdhet  si- 
kerrel az  ellen,  amit  elvben  maga  is  jogosnak  ismert  el.  Anynyira 
nem  tagadhatta  meg  magát,  hogy  az  1900.  évi  zarándoklat  óta 
Rómában  csak  egy  lépést  is  tett  volna  a magyar  nyelvű  istentisz- 
teleti gyakorlat  törvényes  szabályozása  végett,  de  a zarándoklat 
előtt  megindított  s egyideig  ezután  is  folytatott  viszszafejlesztési 
rendszabályait  egészen  megszüntete.  Később  pedig,  a hajdú  dorogi 
új  népiskola  felavatásánál  és  a debreceni  templom  felszentelésé- 
nél olyan  meszszemenő  toleranciát  tanúsított,  hogy  ezáltal  elva- 
rázsolta és  teljesen  meghódította  hajdú-testvéreinket.  Ez  volt  a 
,, politikus  püspöknek**  (így  nevezték  őt  papjai)  legnagyobb  dia- 
dala, mert  azt  jelentette,  hogy  immár  a kemény  hajdúk  is  vég- 
legesen kibékültek  az  ó-szláv  nyelv  liturgikus  jellegével  és  az  egy- 
házmegyei közösséggel.  De  jelentette  egyúttal  még  mindig  küzdő 
budapesti  egyházunk  teljes  elszigetelését  is  és  azok  a szlavofilek, 


kik  nem  érték  be  azzal,  hogy  saját  nyelvük  használata  csak  a szo- 
rosan vett  liturgikus  részekre  szorítkozzék,  ezt  az  időpontot  hasz- 
nálták fel  arra,  hogy  itteni  egyháznyelvi  gyakorlatunk  megzava- 
rásával a rég  tervezett  halálos  döfést  mérjék  országos  bizottsá- 
gunkra, amelynek  elnöki  tanácsa  úgyszólván  azonos  volt  a buda- 
' pesti  egyháztanácscsal.  A szlavofileknek  ez  a támadása  arra 
kényszerítette  budapesti  egyházunkat,  hogy  áttérjen  a görög  li- 
turgikus nyelvre,  amint  még  a római  zarándoklat  előtt  Vaszary 
Kolos  hercegprímás  ajánlotta. 

A hercegprímás  eme  történeti  jelentőségű  eszméjének  elfo- 
gadásával következett  el  aztán  az  az  ismeretes  fordulat,  amely 
a görög  katholikus  magyar  püspökség  alapítására  vezetett.  Ez  a 
fordulat  viszont  a megdicsőült  munkácsi  püspök  törekvéseinek 
hajótörését,  de  egyúttal  legnemesebb  hőstettét  is  jelentette,  mert 
meggyőzte  önmagát  és  a hajdúdorogi  vikáriátus  alá  tartozó  egy- 
házközségeinek ő maga  oldotta  fel  a mentőcsónakot,  hogy  az  új 
egyházmegye  révpartjára  eljussanak. 

Ezért  az  önmegtagadó  tényeért  a magyar  ajkú  hívek  is  örök 
hálával  fogják  kísérni  emlékezetét. 

Cívítas  Hajdudorog* 

= Budapesti  Hírlap  1912.  junius  9. 

Szerző  neve  alatt.  = 

Minden  jel  arra  mutat,  hogy  maholnap  leérkezik  Rómából 
a pápai  bulla,  amelylyel  a görög  katholikus  magyar  püspökség 
alapítását  a pápa  jóváhagyta  és  mint  püsöki  székhelyet,  az  eddigi 
oppidum  Hajdúdorogot  a civitas  rangjára  emelte.  Örömtől  fog 
repesni  minden  igaz  hajdú  szíve  és  talán  belevegyül  ebbe  a méltó 
és  tiszta  örömbe  egy  kis  káröröm  is,  mert  az  utóbbi  időben,  mond- 
hatni a görög  katholikus  magyar  egyházközségek  túlnyomó  több- 
sége részéről,  komoly  megokolással,  erős  hangok  hallatszottak 
Hajdúdorog  városának  e most  már  teljesedésbe  menő  kíván- 
sága ellen. 

Bármilyen  súlyosak  is  azonban  az  érvek,  amelyek  székhe- 
lyül hol  Debrecent, hol  Nyíregyházát  javalják,  még  se  hiszem, 
hogy  az  új  egyházmegyében  lenne  valaki,  aki  e rangemelést,  mint 
ilyet,  megérdemeltnek  nem  tekintené  és  el  nem  ismerné,  hogy 
Hajdúdorognak  az  új  egyházmegyében  még  arra  az  esetre  is 
igénye  volna  valamely  kitüntető  elbánásra,  ha  netalán  a székhely 
kérdése  a pápai  bullában  más  megoldást  nyert  volna. 

Más  kérdés  azonban,  hogy  a most  már  minden  valószínűség 
szerint  elért  rangemelés  meghozhatja-e  hamarosan  azokat  az  elő- 
föltételeket,  amelyek  szükségesek  ahhoz,  hogy  egyfelől  a püspök- 
nek és  középponti  papságnak  biztosítsák  azt  a pozíciót,  amelyet 
a nagy  egyházi  és  nemzeti  cél  kozkáztatása  nélkül  már  a legelső 
években  sem  nélkülözhet,  másfelől  pedig  szükségesek,  hogy  idő- 
vel megfelelő  papok  és  kántortanítók  kerüljenek  ki  Hajdú- 
dorogról. 

Nem  azt  értem  itt,  hogy  Hajdúdorog  szerezze  viszsza  a 
rendezett  tanácsú  városnak  már  egyszer  elveszített  jellegét,  mert 
a polgári  életben  ez  még  csak  az  oppidumot  jelentené;  hanem  azt, 
hogy  szerezze  meg  azokat  a kulturális  intézményeket,  amelyek 
nélkül  az  említett  nagy  célok  kockáztatva  lennének.  Nem  is  a 
legutolsónak  értem  azt  is,  hogy  szerezze  viszsza  azt  a mostoha 
viszonyok  miatt  kipusztult  vagyonos  intelligenciát,  amely  több 
mint  egy  fél  évszázad  előtt  mozgalmunkat  megindította.  Hiszen 
világos,  hogy  ilyen  erőteljes  értelmiség  támasztékát  sem  a görög 
katholikus  magyar  püspök,  sem  az  a nagy  egyházi  és  nemzeti  cél, 
amelyet  követnie  kell,  nem  nélkülözheti. 

Amerikai  lendületre  kellene  gondolni,  hogy  mindez  megsze- 
rezhető legyen.  Az  a nagyon  jelentékeny,  sőt  a városnak  meg- 
csappant erejéhez  mérten  túlságosnak  mondható  áldozat,  ame- 
lyet Hajdúdorog  fölajánlott,  e célra  távolról  sem  elegendő. 
Amiért  is  csak  az  lehet  a kérdés,  hogy  vájjon  az  állam,  amely  ma- 
gára vette  az  alapítás  terheit,  hajlandó  lenne-e  viselni  azt  a Deb- 
renhez  vagy  Nyíregyházához  mérten  — hol  a nem  tisztán  egy- 
házi jellegű  kulturális  előf öltételek  már  megvannak  — óriásinak 
nevezhető  költségkülönbözetet,  amelyre  elkerülhetetlen  szükség 
volna? 

Nem  volna  ez  kérdéses  akkor,  ha  a magyar  püspökségnek 
is  anynyi  ideig  lehetne  várni  a szükséges  intézmények  kialakú- 
lására,  mint  amenynyi  erre  Balázsfalván  kellett,  a román  érsek- 
ség székhelyén,  amelyre  a hajdúdorogiak  utalni  szoktak  azért, 
hogy  e kérdésre  megfeleljenek.  Ez  esetben  az  állam  évek  sorára 
elosztva  könynyen  elviselhetné  az  öszszességében  csakugyan 
óriásinak  mondható  költséget,  — de  bármenynyire  is  óhajtanám 
— kizártnak  tartom,  hogy  rövid  időre  szóló  beosztással  hajlandó 
lenne  erre  akkor,  amikor  olyan  megoldás  is  kínálkozik,  amely  a 
cél  kockáztatása  nélkül  kevesebb  költséget  igényel. 

Mi,  akik  a többséggel  tartunk,  úgy  tudjuk,  hogy  csakis  szűk- 
keblű felekezeti  szempontok  állnak  útjában  egy  mindenkit  kielé- 
gítő megoldásnak.  És  attól  félünk,  hogy  ha  ilyen  megoldást  léte- 
síteni nem  lehetne,  akkor  a régi  egyházmegyék  kulturális  és  jó- 
léti intézményeit  elveszítő  papság  és  kántortanítók  nyugtalan- 
sága meg  fogja  bénítani  azt  az  egyedüli  fegyvert  is,  amely  ilyen 
körülmények  közt,  különösen  az  első  organizáció  nagy  munkájá- 
nál rendelkezésünkre  állhat:  tudniillik  a kinevezendő  püspök  biz- 
tos kezét.  Abban  ugyanis  nem  kételkedünk,  hogy  olyan  püspököt 

fogunk  kapni,  aminőre  az  új  egyházmegyének  ennél  a kiválóan 
nehéz  apostoli  munkánál  szüksége  van.  Mi  lesz  azonban  akkor, 
ha  még  a biztos  kéz  is  megbénul? 

Nem  lehet  elvitatni,  hogy  Hajdúdorogon  kívül  a többi  ma- 
gyar egyházközségeknek  is  érdemeik  vannak  a siker  körül.  Sőt, 
' ha  komolyan  vizsgáljuk,  az  érdem  oroszlánrésze  az  1898-ban 
szervezkedett  gör.  kath.  magyar  intelligenciát  illeti.  Nem  lehet 
továbbá  elvitatni,  hogy  az  új  egyházmegyébe  átlépő  papság  és 
kántortanítók  részéről  megnyilvánúlt  aggodalmak  alaposak. 

Valóság  az  is,  hogy  a pápai  bulla  által  az  új  püspökség 
hajdúdorogi  elnevezése  örök  időkre  biztosítva  lesz,  ellenben  — 
mint  a munkácsi  és  Csanádi  egyházmegyék  példája  mutatja,  — a 
pápai  bulla  nem  fog  útjában  állani  annak,  hogy  a tényleges  szék- 
hely másutt  legyen,  sőt  van  oly  eset  is,  hogy  másutt  van  a szék- 
hely (Kőrös-Krizsevác)  és  másutt  (Zágráb)  a papnevelő-intézet. 
Főleg  pedig  nem  lehet  elvitatni,  hogy  különösen  a románoknak 
az  új  egyházmegye  organizációja  körül  is  várható  gáncsoskodása 
miatt  olyan  megoldásra  van  szükség,  amely  mellett  ne  legyen 
se  többség,  se  kisebbség,  hanem  amelyben  mindenki  megnyu- 
godhatik.  Hogy  pedig  ez  megtörténhessék  és  pedig  lehetően  még  a 
püspök  kinevezése  előtt  megtörténhessék,  ehhez  nem  kell  egyéb, 
mint  teljesen  kiküszöbölni  a felekezeti  szűkkeblűséget.  Róma  urbs 
csak  egy  van  a világon.  Mondjon  le  tehát  úgy  Dorog,  mint  Debre- 
cen és  Nyiregyháza  is  arról,  hogy  az  egyik  gör.  kath.  magyarok,  a 
másik  a kálvinisták  és  a harmadik  a luteránusok  Rómája  legyen. 
A magyarság  érdeke  követeli  ezt  a lemondást.  Ezzel  Hajdúdorog 
semmi  erkölcsi  áldozatot  nem  hozna,  mert  a pápai  bulla  követ- 
keztében az  egyházi  téren  most  már  örök  időkre  megmarad  civi- 
tásnak  és  a jelenlegi  vikáriusi  épület  átengedésével,  tehát  min- 
den újabb  áldozat  nélkül,  biztosíthatja  magának  azt  is,  hogy 
legalább  nyarankint  Hajdúdorogon  székeljen.  Ezzel  Hajdúdorog 
mindent  kiküzdött  magának,  ami  őt  méltán  megilleti. 

« * 

A munkácsi  és  eperjesi  egyházmegyékből  még  mindig  ki- 
hallatszik  az  az  aggodalom,  hogy  homályt  vet  az  ő magyarsá- 
gukra, ha  mi  anynyira  hangoztatjuk  az  új  egyházmegye  ma- 
gyarságát. 

Azoknak,  kik  a románok  nagyzoló  példáját  követve,  a gö- 
rög rítus  helyett  rutén  rítust  óhajtanak  kialakítani,  csak  azt 


238 


mondhatjuk,  hogy  ne  alakoskod janak.  Nem  hiszszük  azonban, 
hogy  ilyenek  nagyobb  számban  volnának,  s azért  csak  azt  mond- 
juk, hogy  nagy  itt  a félreértés.  Mert  mi  mindenekben  jövőre  is 
a római  zarándoklatunkról  szóló  Emlékkönyvünkben  kifejtett 
programunk  szerint  akarunk  eljárni,  amely  kifejtéseink  pedig  an- 
naki  de j ében  osztatlan  tetszéssel  találkoztak  a két  egyházmegyé- 
ben. Nem  a románok  példájára,  hanem  szorosan  azon  az  alapon 
küzdöttük  ki  a hajdúdorogi  egyházmegyét,  amelyet  az  Emlék- 
könyvben lefektettünk.  A nemzetiségi  kérdésben  pedig  továbbra 
is  azt  az  álláspontot  akarjuk  követni,  melyet  az  Emlékkönyvben 
a következő  szavakkal  irtunk  körül; 

„Azt  valljuk  ugyanis,  hogy  más  dolog  a vallás  és  megint 
más  a nemzetiség,  sőt  maga  a nemzetiség  sem  azonos  sem  a faji 
leszármazással,  sem  az  anyanyelvvel;  a vallás  kizárólag  a lelki 
szükség  kérdése,  a faji  leszármazás  a tudományé,  az  anyanyelv 
a nevelés  és  a statisztika  kérdése,  a nemzetiségi  hovatartozásra 
nézve  pedig  a közös  múlt  által  megszentelt  hagyományokon  kí- 
vül egyes-egyedül  a hazafiúi  érzelem  és  a politikai  meggyőződés 
lehet  döntő  és  irányadó." 

Óhajtjuk  és  érdemesnek  tartjuk,  hogy  e szavakat  minden 
hazafi  vésse  bele  elméjébe.  Hangoztatjuk  igenis  magyarságunkat 
és  az  új  egyházmegye  magyarságát  úgy  a nemzetiségekkel,  mint 
a másvallású  magyarokkal  szemben.  Mert  erre  még  mindig  szük- 
ség van,  hogy  megszüntessük  azt  a homályt,  amelyet  évszáza- 
dokra viszszanéző  előítélet  ránk  borított.  Biztosra  veszszük,  hogy 
ennek  az  előítéletnek  véget  fog  vetni  az  új  egyházmegye,  mert 
ettől  senki  sem  fogja  letagadhatni,  hogy  hívei  magyarok.  Küz- 
delmünk sikere  pedig  meg  fogja  könynyíteni  a két  egyházmegye 
egyházi  és  világi  intelligenciájának  küzdelmét  is.  Ám  nekik  még 
tovább  is  küzdeniük  kell,  de  Emlékkönyvünk  megadta  nemcsak 
a nemzetiségi  megokolást,  hanem  a jelszót  is  erre  a küzdelemre. 
Ha  a nagyzoló  románok  továbbra  is  öszszekeverik  a vallást  a 
nemzetiséggel  s ha  Balázsfalván  van  román  érsekség,  küzdjenek 
azért,  hogy  Munkácson  (Ungvár)  nekünk  is  legyen  magyar  érsek- 
ségünk. A hazafiságot  nem  szabad,  de  a magyarságot  mindaddig 
szükséges  hangoztatni,  amíg  lesznek  előítéletek,  amelyeket  le  kell 
küzdeni.  Hangoztassák  tehát  ők  is  magyarságukat  és  akkor  — in 
hoc  signo  vinces  — együtt  leszünk  a küzdelemben. 


A gön  kát*  magyarság  problémája* 

= Budapesti  Hírlap  1912.  julius  12. 

Szerző  neve  alatt.  = 

A görög  katholikus  magyar  püspökség  végre-valahára  ör- 
vendetes ténynyé  vált.  Ezzel  egy  rendkívül  nehéz  egyházpolitikai 
és  nemzeti  probléma  talált  megoldást,  amely  a magyar  liturgia 
jelszava  alatt  több  mint  félszázadon  át  folytonosan  nyugtalaní- 
totta az  érdekelt  köröket. 

Rendkívül  nehéz  probléma  volt  ez  a magyar  püspökség 
ó-görög  liturgiával,  nem  pedig  könynyen  megoldható  kérdés,  mint 
most  sokan  állítják.  Nagy  és  keserves  kálvária-utat  kellett  meg- 
tenni, hogy  a magyar  liturgiáról  a görög  liturgiára  jussunk.  Bí- 
boros hercegprímásunk,  Vaszary  Kolos,  már  régen,  még  1900.  évi 
római  zarándoklatunk  előtt  fölvetette  az  ó-görög  liturgia  eszmé- 
jét, de  mi  ezt  akkor  nem  fogadhattuk  el,  mert  nemcsak  magunk, 
hanem  hazánk  megalázását  is  láttuk,  abban,  hogy  tőlünk  megta- 
gadtassék  az,  ami  meg  van  engedve  a magyarországi  románok- 
nak és  ruténeknek.  De  különben  is  azt  a kötött  marsrutát  kap- 
tuk a magyar  kormánytól,  hogy  előbb  a magyar  liturgia  szen- 
tesítését kell  kieszközölni,  s csak  azután  lehet  szó  a külön  egy- 
házmegyéről. 

E végből  tehát  minden  erőnk  megfeszítésével  nagyszabású 
zarándoklatot  vezettünk  Rómába.  Innen  azzal  az  Ígérettel  tértünk 
viszsza,  hogy  bárha  kérésünk  teljesítése  igen  nehéz  is,  mindazál- 
tal  az  Apostoli  Szék  hajlandó  megfontolás  tárgyává  tenni.  Alig- 
hogy hazaértünk,  a katonai  kérdések  miatt  kitört  az  a súlyos 
politikai  válság,  amelynek  drámai  kimenetelét  éppen  most  értük 
meg;  kénytelenek  voltunk  tehát  lemondani  arról,  hogy  a római 

Szentszéknél  a korona,  illetve  katholikus  egyházunk  legfőbb 
kegyurának  közbenjáró  pártfogását  kérjük.  Annál  is  inkább,  mert 
teljesen  kizártnak  tartottuk,  hogy  a király  legfőbb  kegyúri  minő- 
ségében hajlandó  lenne  bennünket  a görög  katholikus  egyházak 
nemzeti  többségével  szemben  védelmébe  fogadni  addig,  amíg  had- 
úri jogait  a kitört  parlamentáris  válság  által  fenyegetve  látta. 
Ezenkívül  értésünkre  adták  azt  is,  hogy  talán  nem  volna  tanácsos 
a koronát  a Vatikán  részéről  esetleg  viszszautasításnak  kitenni. 

Azóta  egymásután  szomorúnál  szomorúbb  tapasztalatokat 
tettünk. 

Először  is  az  érdekelt  nemzetiségek  fenyegetve  látták  ma- 
gukat mozgolódásunk  és  a magyar  liturgiának  a politikai  sajtó 
által  kissé  túlságosan  kiélezett  jelszava  által.  Rómában  nem  min- 
den siker  nélkül  dolgoztak  azon,  hogy  az  ősrégi  s a keleti  egyház 
magyarországi  híveire  nézve  egyedül  törvényes  görög  rítus, 
amelynek  ezredéves  gyakorlatára  mi  a magyar  liturgia  követelé- 
sét alapítottuk,  egy  külön  román  és  külön  rutén  rítusra  darabol- 
tassék  szét.  Ez  azt  vonta  maga  után,  hogy  kérésünk  teljesítése, 
ha  ugyan  nem  is  egy  egészen  új  rítus  engedélyezését,  de  olyan 
ritusváltoztatást  jelentene,  amely  minden  körülmények  közt  na- 
gyon megfontolandó. 

Másodszor,  a magyar  kormány  körében  mindinkább  dog- 
mává alakúit  ki  az  a fölfogás,  hogy  a magyar  államnak  nem  any- 
nyira  a magyar  liturgiára  volna  szüksége,  mint  inkább  arra,  hogy 
az  ó-szláv  és  román  liturgiába  bizonyos  mértékű  magyar  isten- 
tisztelet  jusson  be  avégből,  hogy  ezáltal  egyfelől  ugyanerre  a 
célra  az  oláhok  közt  is  talajt  nyerjenek. 

E rövidlátó,  félig  sovén,  félig  kishitű  politikának  aztán  az 
lett  a következménye,  hogy  az  országos  bizottság,  amelyet  a gö- 
rög katholikus  magyarok  ügyeik  vitelére  1898-ban  budapesti  szék- 
helylyel  alakítottak,  teljesen  elszigetelődött.  Ezt  a helyzetet  bi- 
zonyos nemzetiségi  körök  arra  használták  ki,  hogy  még  a buda- 
pesti templomunkban  az  ó-szláv  liturgia  keretébe  beillesztett  ma- 
gyar istentiszteletre  is  letiltást  eszközöljenek  ki.  Emiatt,  a Va- 
szary  hercegprímás  által  annak  idejében  adott  tanácsot  követve, 
kénytelenek  voltunk  az  ó-görög  liturgikus  nyelvre  áttérni,  s ezen 
az  alapon  kérni  a külön  egyházmegyének  most  már  halaszthatat- 
lanná vált  létesítését. 

Ha  tehát  már  megtettük  ezt  a nehéz  kálvária-utat,  akkor 
bizonyosak  lehettünk  afelől,  hogy  a külön  egyházmegye  fölállí- 

tása,  legalább  Rómában,  nem  fog  nehézségbe  ütközni.  Annál  is 
inkább  hihettük  ezt,  mert  impozáns  római  zarándoklatunk  által, 
ha  többet  nem  is,  de  anynyit  mindenesetre  sikerült  elérni,  hogy 
a Szentszék  megy  győződött  arról,  hogy  csakugyan  nagy  számban 
vannak  olyan  magyarajkú  hívők,  akik  a görög  katholikus  egyház- 
' hoz  tartoznak;  akiknek  hitélete  tehát  akár  egy,  akár  más  irányban 
föltétlenül  rendezést  követel.  Csakis  ennek  a kétségtelenül  igazolt 
ténynek  tulajdoníthatjuk,  hogy  római  zarándoklatunk  után  a ró- 
mai Szentszék  nem  ragaszkodott  szorosan  az  ismeretes  1896,  évi 
tilalom  végrehajtásához,  hanem  több  mint  tíz  évig  várakozott 
egyházi  vagy  állami  főhatóságaink  kezdésére,  hogy  a rendezés 
milyen  módon  történjék. 

Tulajdonképpen  tehát  ebben  a stádiumban  csakis  a kor- 
mány, főleg  pedig  a legfőbb  kegyúr  részéről  számítottunk  nagy 
nehézségekre,  A kormánynál  ugyanis  egy  hagyományossá  vált 
dogmát  kellett  áttörni,  viszont  pedig  a parlamentáris  válság  to- 
vábbi fönnállása  minden  reményünket  elvette,  hogy  a koronánál 
hamarosan  meghallgatásra  találjunk. 

Szerencsés  gondolat  volt  tehát  azoktól,  akik  ezt  tették:  ke- 
rülő úton  Rómához  férkőzni,  hogy  úgy  a magyar  kormány,  mint 
a korona  aggodalmait  eloszlassák.  Hiszen  az  ó-görög  liturgikus 
nyelvre  való  áttérésünk  következtében  úgyszólván  kizártnak  le- 
hetett tekinteni,  hogy  Róma  kedvezőtlen  választ  adjon;  mert  reá 
nézve  csak  arról  lehetett  szó,  hogy  a fönnálló  egyházi  politika 
minden  legkisebb  változtatása  nélkül  a meglévő  püspökségek 
száma  egygyel  szaporodjék,  ami  Rómára  nézve  mindenesetre  csak 
kellemes  lehet.  Úgy  látom  tehát,  hogy  az  a kialakuló  fölfogás, 
mintha  Rómában  nyertük  volna  meg  a főcsatát,  nagyon  is  kicsinyli 
úgy  gróf  Zichy  János  kultuszminiszter,  mint  különösen  gróf  Hé- 
derváry  volt  miniszterelnök  érdemeit, 

A kultuszminiszter  már  a főrendiház  múlt  évi  junius  30-iki 
ülésében  azt  a kijelentést  tette,  hogy  a magyar  liturgia  előzetes 
szentesítését,  ezt  az  előző  kormányok  által  leszögezett  priuszt 
korántsem  tekinti  dogmának,  hanem  hajlandó  a külön  egyházmegye 
előbbi  létesítését  jóakaratú  megfontolás  tárgyává  tenni,  A főér- 
dem azonban  mindenesetre  gróf  Héderváry  miniszterelnököt  il- 
leti, mert  csak  neki  sikerülhetett  az,  hogy  a korona  beleegyezé- 
sét a legsúlyosabb  politikai  helyzet  nyomása  alatt  is  ki  tudta  esz- 
közölni, Itt  kellett  megvívni  és  megnyerni  a főcsatát,  és  ha  ez 
könynyebben  ment,  mint  mi  gondoltuk,  úgy  ez  csak  újabb  bizo- 

nyítéka  annak,  hogy  gróf  Héderváry  nagy  bizalomban  van  a ko- 
ronánál, de  nem  kevésbbé  bizonyítéka  a magyar  király  nagy- 
lelkűségének is. 

Tisztelet  és  köszönet  mindenkinek,  aki  ebben  közreműkö- 
dött, de  a legfőbb  hála  és  minden  köszönet  egyformán  megilleti 
úgy  a koronát,  mint  X,  Pius  pápát.  Az  előbbit  azért,  mert  még 
a legsúlyosabb  politikai  viszonyok  közt  sem  tagadta  meg  tőlünk 
a jogos  és  igazságos  elégtételt  a nemzetiségekkel  szemben;  a pá- 
pát pedig  azért,  mert  pápai  székén  sem  feledkezett  meg  arról  a 
magyar-barát  érzületéről,  amelyet  egykor,  mint  velencei  pátriárka 
sokszor  tanúsított. 

A külön  magyar  püspökség  létesítése  természetszerűen  né- 
hány új  probléma  elé  is  állít  bennünket. 

Az  a látszólag  nehéz  probléma,  hogy  az  ó-görög  liturgikus 
nyelvet  hogyan  hozzák  öszszehangzásba  a magyar  hívők  lelki 
szükségével,  a latin  rítus  analógiája  alapján  és  a görög  rítus  sajátos- 
ságainak figyelembevételével  a gyakorlatban  könynyen  meg  lesz 
oldható.  Annál  is  inkább,  mert  a római  Szentszék  a latin  rítusban 
is  a helyi  egyházi  főhatóságoknak  szokta  átengedni  annak  meg- 
határozását, hogy  a nép  nyelvének  az  istentiszteletben  menynyi 
múlhatatlanúl  szükséges  tért  engedjenek. 

Nehezebb  probléma  az,  hogy  a különböző  liturgikus  nyelvű 
híveknek  és  egyházmegyéknek  egymáshoz  való  reciprotási  vi- 
szonya a görög  rítusnak  még  ma  hazai  törvényeink  szerint  fönn- 
álló egységessége  alapján  szabályoztassék-e,  vagy  pedig  a külön 
görög,  román  és  rutén  rítusok  alapján? 

A magyar  állam  érdeke  éppen  úgy,  mint  az  egyház  érdeke 
nyilvánvalóan  az  előbbi,  még  most  törvényesen  fönnálló  módozat 
mellett  szól.  Az  illetékes  egyházi  és  állami  főhatóságoknak  bizo- 
nyára minden  nehézség  nélkül  sikerülni  fog  a római  Szentszék 
hozzájárulását  megnyerni,  ha  netalán  valami  változtatás,  vagy 
az  egyházi  és  állami  törvények  közt  mindenesetre  kívánatos  össz- 
hang biztosítása  volna  szükséges. 

Legnehezebbnek  látszik  az  a probléma,  hogy  az  új  egyház- 
megye  minő  hatással  lesz  a görög  egyházhoz  tartozó  nemzetisé- 
gekre és  a magyar  állam  ezzel  öszszefüggő  érdekeire. 

Én  a legjobbat  remélem,  mert  az  új  egyházmegye  létesítése 
a görög  katholikus  egyház  különböző  anyanyelvű  híveinek  egy- 
másra való  féltékenységétől  elvonja  a talajt.  Továbbá,  mert  az 
ó-görög  liturgikus  nyelvnek  az  új  egyházmegyébe  való  bevitele  al- 

kalmas  arra,  hogy  a görög  katholikus  egyházi  köröket  közelebb 
hozza  a görög  rítusnak  eredeti  államerősítő  szelleméhez  és  mér- 
sékelje azt  a túlhajtott  nemzetiségi  irányzatot,  amely  különösen 
román  vidékeinken  az  egyházba  befészkelődött.  Végre,  mert  a 
magyar  istentiszteletnek  az  ó-görög  liturgia  keretében  való  tör- 
vényes szabályozása  következtében  annak  a fogalomzavarnak  is 
meg  kell  szűnnie,  amely  eddig  az  egyházi  téren  a román  és  rutén 
nyelvnek  a magyar  állami  nyelvvel  szemben  bizonyos  felsőbbsé- 
get,  s ezáltal  a magyar  állam  területén  jogegyenlőséget  vindikált. 

Nyílt  levél 

György  Endre  volt  országgyűlési  képviselő  és  miniszter  úrhoz. 


= Az  Újság  1912.  szeptember  29. 

Szerző  neve  alatt.  = 

Tisztelt  Barátom! 

Téged  a Kárpáti  Lapok  1897.  április  18-iki  számában  fel- 
szólított Melles  Emil,  — akkori  dobrai  gör.  kath.  lelkész,  jelenleg 
budapesti  plébánosunk  — hogy  lépj  viszsza  a gör.  kath.  magyarok 
ügyétől,  mert  az  1896.  évi  pápai  tilalmat  és  a külön  magyar  egy- 
házmegye ugyanakkori  elutasítását  főleg  a te  illetéktelen  beavat- 
kozásod okozta. 

E kétrendbeli  súlyos  csapás  elhárítására  1898-ban  az  álta- 
lam sorakoztatott  és  Budapesten  székelő  országos  bizottságunk- 
ban egyesített  gör.  kath.  magyar  intelligencia  vállalkozván,  köz- 
tünk és  a hajdúdorogi  végrehajtó-bizottság  közt  a te  közreműkö- 
déseddel fegyverbarátság  jött  létre,  s készségesen  elismerem, 
hogy  ennek  következtében  te  egy  ideig  félreállottál  s ez  idő  alatt 
a zavartalanúl  működő  fegyverbarátság  segélyével  sikerült  ne- 
künk az  egyik  csapást,  a pápai  tilalmat,  ha  nem  is  véglegesen,  de 
hoszszú  időre  elhárítani. 

1905-ben  azonban  Hajdúdorogon  egy  fényes  iskolaszente- 
lési  ünnepélyt  tartottak,  amelyben  te  is  részt  vettél,  és  úgy  tudom, 
hogy  részed  volt  az  ünnepély  létrehozásában  is.  Ennek  az  ünne- 
pélynek az  lett  a szomorú  következménye,  hogy  a hajdú  dorogiak- 
kal való,  anynyira  üdvösnek  bizonyult  fegyverbarátságunk  fel- 
bomlott, és  nemsokára  az  1896.  évi  pápai  tilalom  is  megújíttatott; 

egyelőre  — igaz  — csak  budapesti  egyházunkra  szorítkozólag, 
de  olyan  körülmények  közt,  hogy  a tilalom  általános  megújítása 
elmaradhatlan  lett  volna,  ha  nem  sikerült  volna  gyökeres  orvos- 
lást találnunk. 

Itt  tehát  megint  a te  kezed  működött. 

De  amint  tudod,  ez  utóbbi  csapást  is  sikerült  elhárítanunk, 
még  pedig  ezúttal  gyökeresen,  a külön  egyházmegye  kivívása  ál- 
tal. Ekkor  a székhely  kérdésében  újabb  differencia  támadt  köz- 
tünk és  Hajdúdorog  közt  azért,  mert  egyházközségeink  túlnyomó 
többsége  Nyíregyházára  kívánja  a székhelyet,  s ez  okból,  de  en- 
nél még  fontosabb  egyházi  és  nemzeti  okokból  is,  mi  a túlnyomó 
többség  élére  állottunk. 

Te  ekkor  megint  nyiltan  kibontottad  zászlódat  és  Hajdú- 
dorog mellé  állottál. 

Te  vagy  tehát  az  oka,  hogy  most  olyan  élesen  folyik  köztünk 
a testvérharc,  sőt  már-már  a nagy  nyilvánosság  elé  került  éppen 
most,  amikor  ezt  nemzeti  ellenségeink  mozgolódása  miatt  minden 
áron  el  kellene  kerülnünk;  mert  minden  okunk  volna  az  egyetér- 
tésre és  a túlnyomó  többség  előtt  meghajtani  nem  akaró  Hajdú- 
dorog lecsillapítására.  Ez  a legújabb  szereplésed  tehát  a görög 
katholikus  magyarságot  a keserves  kalváriaútnak  most  már  a har- 
madik fordúlójára  terelte. 

Ne  gondold,  hogy  mi  hálátlanok  volnánk  a protestánsok 
iránt,  akik  nagy  nyomorúságunkban  valóban  segítségünkre  jöt- 
tek. Hiszen  a te  szerencsétlen  beavatkozásaid  még  irántad  sem 
fojtották  el  teljesen  a hálás  megemlékezést  azért,  hogy  elhagya- 
tottságunkra  te  is  segítettél  felhívni  a nemzet  figyelmét.  Maga  a 
kálvinisa  Róma  is  nagy  hálára  kötelezett  bennünket  azzal  a való- 
ban nagylelkű  áldozatkészségével,  amelylyel  debreceni  új  egy- 
házunkat felkarolta.  És  bárha  a székhely  kérdésében  most  már 
véglegesen  állást  foglaltunk  is  Nyíregyháza  mellett,  de  sohasem 
fogjuk  elfelejteni  azokat  a minden  kicsinyes  felekezetiségtől  men- 
tes, igazi  magyar  lelkesedéstől  és  hazafiságtól  duzzadó  szavakat, 
amelyekkel  legutóbb  a debreceni  polgárság  színe- java  a legmesz- 
szebbmenő  áldozatkészséggel  hajlandó  volt  Debrecent  székhelyül 
felajánlani.  S nem  kisebb  embernek,  mint  Tisza  István  grófnak 
tartozunk  örök  hálával  azért,  hogy  a legutóbbi  képviselőválasztás- 
nál tartott  programmbeszédében  mintegy  prófétai  lélekkel  hir- 
dette, hogy  a mi  sérelmes  helyzetünk  orvoslása  a legsürgősebb 
állami  feladatok  közé  tartozik. 

Te  a jogos  mértéken  túlmenő,  legkényesebb  egyházi  ügyein- 
ket érintő  beavatkozásaiddal  babérokat  szereztél  ugyan  magad- 
nak, de  reánk  mindanynyiszor  szerencsétlenséget  hoztál.  Én,  tő- 
lem telhetőleg,  reparálgattam  az  általad  okozott  károkat  és  Isten- 
nek hála,  voltak  is  sikereim,  de  mindig  a Pyrrhusok  végzetével 
párosúlva. 

Most  azon  a ponton  állok,  hogy  viszszavonúljak.  De  mielőtt 
ezt  tenném  s minthogy  említett  végzetemet  is  neked  köszönhetem, 
főleg  pedig  a gör.  kath.  magyarság  összérdekei  szempontjából, 
most  én  szólítalak  fel  téged  a nyilvánosság  előtt,  hogy  vond  visz- 
Sza  szerencsétlen  kezedet  a gör.  kath.  magyarságtól. 

Budapesten,  1912.  évi  szeptember  hó  25-én. 


Az  új  görög  katholíkus  egyházmegye 
székhelykérdése. 

= Alkotmány  1912.  október  1. 

Szerző  neve  alatt.  == 

Az  Új  görög  katholíkus  egyházmegye  felállítása  köztudomás 
szerint  nemcsak  a románoknál  váltott  ki  nagy  ellenérzést,  hanem 
a székhely  kérdése  miatt  az  új  egyházmegyébe  átcsatolt  egyház- 
községek  közt  is  ellentétek  támadtak. 

Az  „Alkotmány**  ismételve  is  helyesen  rámutatott  arra,  hogy 
az  új  egyházmegye  létsítése  túlnyomóan  hitéleti  követelmény 
volt  és  így  a románok  ellenkezésének  semmi  erkölcsi  alapja  nin- 
csen. De  ha  már  egyszer  ez  az  ellenérzés  nemcsak  feltámadt,  ha- 
nem ismeretes  vehemenciával  kifejezésre  is  jutott  és  mai  napig 
se  csillapodott  le,  akkor  annál  kívánatosabb  lett  volna,  hogy  leg- 
alább az  érdekelt  magyar  egyházközségek  kebelében  ne  legyenek 
ellentétek  még  egy  olyan,  tulajdonképpen  csak  másodrangú  kér- 
désben sem,  mint  aminő  a székhelykérdés. 

Sajnos,  ezek  az  ellentétek  nem  voltak  elkerülhetők,  még  pe- 
dig tisztán  anyagi,  pénzügyi  okok  miatt. 

Ismeretes  dolog,  hogy  már  Trefort  Ágost  egykori  nagynevű 
kultuszminiszterünk  is  foglalkozott  az  új  egyházmegye  eszméjé- 
vel és  emlékezetes  az  a kijelentése,  hogy  a püspökség  székhelyét 
nem  lehet  olyan  helyre  tenni,  ahol  nincsenek  meg  a szükséges 
kulturális  előfeltételek.  Erre  az  álláspontra  helyezkedett  igen  böl- 
csen a magyar  püspöki  kar  is  akkor,  amikor  az  új  egyházmegye 
felállítása  aktuálissá  vált  és  köztudomás  szerint  székhelyül  Deb- 
recent ajánlotta.  Debrecen  városa  azonban  semmi  áldozatot  sem 
akart  hozni  a székhely  elnyeréséért,  ellenben  Hajdúdorog  olyan 

meszszemenö  pénzügyi  ajánlatot  tett,  amely  sokak  felfogása  sze- 
rint még  a város  teljesítő  képességét  is  meghaladja, 

így  jutott  bele  Hajdúdorog  a pápai  bullába. 

Igaz  ugyan,  hogy  Nyíregyháza  nyomban  követte  Hajdú- 
dorog példáját,  de  mégis  elkésett;  mert  az  akkori  politikai  viszo- 
nyok közt  a kormánynak  nem  volt  szabad  napokig  késnie,  hogy 
a megelőző  diplomáciai  tárgyalások  eredményét  egy  közjogi 
szempontból  szükséges  aktussal  leszögezze  és  nem  volt  szabad 
megengednie,  hogy  a székhely  kérdése  ezt  az  aktust  késleltesse. 

Főleg  anyagi  indokok  késztették  az  illető  egyházközsége- 
ket, papságot  és  kántortanítóságot  is  arra,  hogy  úgy  a pápai  bulla 
leérkezése  előtt,  mint  ezt  követőleg  is  Nyíregyháza  mellett  fog- 
laljanak állást.  Még  pedig  nem  csupán  a székhelylyel  való  köny- 
nyebb  és  olcsóbb  közlekedés  miatt,  hanem  leginkább  azért,  mert 
ezt  a papi  és  kántortanítói  állásra  készülő  gyermekeik  iskolázta- 
tása és  egyáltalában  családi  érdekeik  szempontjából  öszszehason- 
líthatatlanúl  előnyösebbnek  találták. 

Kiválóan  anyagi  érdekek  izgatják  végre  Hajdúdorogot  is, 
amikor  olyan  szívósan  ragaszkodik  a pápai  bullában  megállapí- 
tott székhelyhez. 

Mint  a görög  katholikus  magyarok  országos  bizottságának 
elnöke,  én  kötelességszerűleg  állást  foglaltam  ebben  a kérdésben, 
mihelyt  az  ellentétek  első  megnyilatkozását  észrevettem.  Csírá- 
jában igyekeztem  elfojtani  az  ellentéteket  s emiatt  mindkét  fél 
neheztelését  vontam  magamra.  De  most  is  abban  a meggyőző- 
désben vagyok,  hogy  a legjobb  úton  jártam.  Az  új  egyházmegye 
székhely-kérdését  ugyanis  közmegnyugvásra  s az  egyházi  és  ál- 
lami érdekeknek  legmegfelelőbb  módon  lehetetlen  a sablonos 
úton  elintézni,  hanem  csakis  azon  bifurkáció  útján,  amelynek  pél- 
dáit a Csanádi,  munkácsi,  gyulafehérvár-fogarasi  és  körösi  egy- 
házmegyékben látjuk.  A három  előbb  nevezett  egyházmegyénél 
ez  abban  áll,  hogy  teljes  székhelye  Temesvárra,  Ung várra,  illető- 
leg Balázsfalvára  helyeztetett  át,  a körösi  egyházmegyében  pedig 
a helyzet  az,  hogy  csak  a szoros  értelemben  vett  püspöki  szék- 
hely van  Kőrösön,  ellenben  a szeminárium  és  a többi  kulturális 
intézetek  Zágrábban  vannak. 

Arra  nézve,  hogyan  történjék  a bifurkálás,  eleinte  nem  volt 
tiszta  nézetem  s ezt  különben  is  a kinevezendő  püspöknek  kellett 
átengedni.  Ez  okból  tehát  én  a kérdést  pusztán  csak  az  ellentétek 
kiegyenlítése  szempontjából  tárgyaltam  és  számolva  Hajdúdorog- 

nak  nemcsak  erkölcsi,  hanem  anyagi  érdekeivel  is,  a kiegyezte- 
tésre eleinte  a körösi  egyházmegye  példáját  találtam  a legalkal- 
masabbnak. 

Nagyon  nehéz  volt  a helyzetem  azért,  mert  az  a fegyver- 
barátság, amely  országos  bizottságunk  és  a hajdúdorogi  végre- 
haj  tó-bizottság  közt  1898-ban  létrejött  és  hoszszú  ideig  olyan  üd- 
vösnek mutatkozott,  egy  Ha j dúdoroghoz  közel  álló  és  túlzó  fele- 
kezeti szellemtől  áthatott  protestáns  agitátornak  machinációi  kö- 
vetkeztében már  1905-ben  megingott,  a múlt  év  őszén  pedig,  mi- 
kor Hajdúdorogon  a székhely  kérdését  idő  előtt  és  napirenden 
kívül  felvetették,  véglegesen  felbomlott.  Mindazonáltal  én  a to- 
vábbi egyenetlenség  kikerülése  érdekében  félretettem  minden  ér- 
zékenységet és  Hajdúdorog  mellé  állottam,  de  mint  ezt  mindenki, 
a hajdúdorogiak  is  jól  tudják,  kifejezetten  csakis  a bifurkáció 
alapján.  Részem  van  tehát  abban,  hogy  Hajdúdorog  mint  szék- 
hely bejutott  a pápai  bullába  s bárha  ezért  az  utólagosan  meg- 
nyilatkozott többség  neheztelését  és  kritikáját  vontam  is  magamra, 
de  nyugodt  lélekkel  viselem  érte  a felelősséget,  még  pedig  a kö- 
vetkező okokból; 

Az  a kísérletem,  hogy  elejét  vegyem  a további  egyenetlen- 
ségnek, nem  sikerült;  még  pedig  a már  említett  nehéz  helyzeten 
kívül  leginkább  azért,  mert  a dorogiakban  a pápai  bullában  lefek- 
tetett írott  jog  alapján  felébredt  a kapzsiság  és  megfeledkeztek 
a bifurkáció  tekintetében  tett  igéreükről  s mert  a már  szintén  em- 
lített túlzó  protesáns  agitátornak  befolyását  nem  voltam  képes 
ellensúlyozni.  E tekintetben  tehát  csak  azzal  vigasztalhatom  ma- 
gaamt,  hogy;  magna  et  voluisse  sat  est. 

De  ha  nem  is  sikerült  elejét  vennem  a görög  katholikus  ma- 
gyarság e legújabb  és  remélhetőleg  a legutolsó  kálváriaútjának; 
a közmegnyugvásra  való  későbbi  megoldás  alapját  csakis  ezen  az 
úton  lehet  megvetni. 

A bifurkáció  módjára  nézve  időközben  megváltozott  a véle- 
ményem, mert  beláttam,  hogy  a püspöki  székhelyet  nem  tanácsos 
elválasztani  a kulturális  intézményektől  és  az  előttem  lebegett 
körösi  példa  viszszás  helyzetet  jelent;  nem  marad  tehát  más 
hátra,  mint  a többi  felsorolt  egyházmegyék  példáját  követni. 

Ilyen,  bárha  csak  legújabb  kálváriaútunk  befejeztével  vár- 
ható, közmegnyugvásra  való  megoldás  ugyanis  nem  képzelhető 
máskép,  mint  úgy,  hogy  Hajdúdorog  megtartsa  azt  az  erkölcsi 
satisfactiót,  hogy  az  új  egyházmegye  örök  időkre  hajdúdoroginak 


neveztessék.  Ezt  pedig  — amenynyire  én  az  egyház  jogban  jártas 
vagyok  — lehetetlen  volt  máskép  biztosítani,  mint  úgy,  hogy  a 
pápai  bullában  Hajdúdorog  neveztessék  meg  székhelynek.  Ez  in- 
dított engem  arra,  hogy  a kritikus  pillanatban  Hajdúdorog  mel- 
lett foglaljak  állást. 

Hogy  a Ha j dúdorognak  biztosított  ezen  erkölcsi  elégtétel 
elengedhetlen  előfeltétele  a későbbi  közmegnyugvásra  való  meg- 
oldásnak, azt  talán  fölösleges  is  bővebben  bizonyítanom.  Az  or- 
szág mit  sem  tud  arról,  hogy  a hajdudorogi  utódok  egy  túlzó  pro- 
testáns férfiú  befolyása  alatt  menynyire  lerombolták  azt,  amit 
dicső  őseik  építettek.  Ezt  a szomorú  valóságot  és  a köztünk  ki- 
ütött házi  perpatvart  mi  természetesen  nem  igyekeztünk  dobra 
ütni  és  így  a valódi  helyzetet  nem  ismerve,  Hajdúdorog  mellett 
az  egész  ország  közvéleménye  megnyilvánúlt  akkor,  amikor  a 
püspökség  felállítása  aktuálissá  vált.  A kiütött  viszálykodás  el- 
lenére mi,  Hajdudorogon  kivüli  görög  katholikus  magyarok  sem 
voltunk  képesek  megfeledkezni  a hajdú  dorogi  ősök  érdemeiről  és 
nincs  köztünk  senki,  aki  ne  látná  szívesen  azt,  hogy  az  új  egyház- 
megye hajdú  doroginak  neveztessék,  ha  különben^  a tényleges 
székhely  kérdése  a túlnyomó  többség  kívánságához  képest  olda- 
tik  meg. 

Maga  Hajdúdorog  is  könynyebben  meg  fog  nyugodni  a túl- 
nyomó többség  óhaja  szerinti  megoldásban,  ha  legalább  az  er- 
kölcsi satisfactiót  megtarthatja  és  ha  majd  belátja,  hogy  meny- 
nyire tévútra  lett  vezetve  egy  túlzó  protestáns  agitátor  által.  És 
talán  még  minden  más  indoknál  fontosabb  az,  hogy  a felekezeti 
béke  szempontjából  nemcsak  kívánatos,  hanem  egyenesen  szük- 
séges, hogy  akár  Nyíregyháza  legyen  a tényleges  székhely,  akár 
pedig  Debrecen  (amint  ezt  eleinte  úgy  a magyar  püspöki  kar, 
mint  a kormány  kívánta),  az  új  püspökség  mégis  hajdudorogi- 
nak  neveztessék.  Ezt  sem  szükséges  bővebben  fejtegetni,  mert 
világos,  hogy  akár  a nyíregyházai,  akár  a debreceni  protestáns 
többség  felekezeti  érzékenységét  a tényleges  székhely  odatétele 
kevésbbé  érintené,  ha  az  új  püspökség  továbbra  is  hajdú  doroginak 
fog  neveztetni. 

Hogy  pedig  a túlnyomó  többség  csakugyan  Nyíregyháza 
mellett  van,  ez  világosan  kitűnik  abból,  hogy  Hajdúdorog  mellett 
rajta  kívül  mindeddig  csak  három  egyházközség  nyilatkozott  s 
hír  szerint  még  három  egyházközség  készül  nyilatkozni,  ellenben 
Nyíregyháza  mellett  a munkácsi  és  eperjesi  megyéből  átcsatolt 

hetvenkilenc  egyházközség  közül  már  eddig  is  ötvenkét  egyház- 
község,  tehát  több  mint  kétharmad  többség  küldte  be  nyilatko- 
zatát. Habár  pedig  minden  várakozás  ellenére  a román  püspö- 
kök a mai  napig  az  elvi  negáció  álláspontján  vannak  s emiatt  a 
tőlük  átcsatolt  nyolcvanhárom  egyházközség  nem  nyilatkozhat 
szabadon,  mégis  jellemző,  hogy  Nyíregyháza  mellett  a román 
egyházmegyékből  átcsatolt  egyházközségek  részéről  is  tizennyolc 
nyilatkozott.  Kétségtelen,  hogy  már  csak  a közlekedési  viszonyok 
miatt  is,  a többiek  is  csaknem  kivétel  nélkül  Nyíregyháza  mellett 
fognak  állást  foglalni,  mihelyt  a lelkek  felszabadúlnak.  Jellemző 
az  utóbb  említett  egyházközségek  megnyilatkozása  abból  a szem- 
pontból is,  mert  fényes  világot  vet  arra,  hogy  a román  egyház- 
megyékből átcsatolt  egyházközségeknél  csakugyan  a lelkek  fel- 
szabadításáról volt  és  van  szó. 

Magyar-román  béke, 

= Budapesti  Hiflap  1912.  októher  5. 

Szerző  neve  alatt.  = 

Nem  a magyar  és  román  faj  közti  békéről  akarok  most 
szólni,  mely  időről-időre  méltán  foglalkoztatja  a nagy  gondolko- 
zókat, mert  nyomatékos  garanciája  lenne  az  európai  békének,  ha 
létesülhetne;  előttem  most  csak  a görög  katholikus  magyarok  és 
a görög  katholikus  románok  közti  béke  eszméje  lebeg.  Erről  kí- 
vánok most,  a Budapesti  Hirlap  folyó  évi  május  17-iki  számában 
„Magyar  vagy  román  sovinizmus'*  cím  alatt  megjelent  cikkem 
folytatásául,  néhány  szót  szólam. 

Jól  esett  a román  metropolita,  Mihályi  Viktor  érsek  úrnak 
a sajtóban  legutóbb  ismertetett  memorandumából  kiolvasnunk, 
hogy  új  egyházmegyénk  alapításának  a magyar  püspöki  konferen- 
ciában történt  első  bejelentését  a román  püspökök  is  örömmel 
fogadták.  Ez  egészen  természetes  is,  mert  minden  új  püspökség 
létesítése  egyházunk  újabb  dicsőségét  és  honorifikálását  jelenti. 
Különben  is  elvben  a románok  nem  tagadták  soha,  hogy  a görög 
katholikus  magyarságnak  az  egyházi  téren  való  érvényesülése  a 
quod  uni  justum,  alteri  aequum  elvének  követelménye.  Utólago- 
san sem  az  a körülmény  kelthette  fel  bennök  az  ellenérzést,  hogy 
az  új  püspökség  számára  enynyi  meg  enynyi  egyházközséget  kell 
átengedni,  hanem  az  igazi  ok  másutt  keresendő.  Hiszen  még  az 
sem  volna  jogos  ok,  ha  az  új  egyházmegyébe  geográfiai  vagy  más 
okokból  több  vagy  kevesebb  tiszta  román  egyházközséget  is  átcsa- 
toltak volna;  mert  ha  pl.  a nagyváradi  egyházmegye  fölállítása- 
kor nem  volt  sérelmes  az,  hogy  abba  az  ősmunkácsi  egyházme- 
gyéből számos  magyar  és  rutén  plébániát  átvittek,  akkor  az  eh- 

hez  hasonló  eljárás  ma  se  lehet  sérelmes.  Még  kevésbbé  lehet  te- 
hát szó  sérelemről  akkor,  amikor  az  átcsatolt  hívek  közt  elenyésző 
azok  száma,  akik  csakis  a román  nyelvet  értik  és  beszélik. 

Az  igazi  ok  csakis  abban  a különböző  megítélésben  fekszik, 
amelyben  egyfelől  ma,  másfelől  ezelőtt  — mondjuk  — ötven  esz- 
tendővel a hívek  nemzetiségét  mérlegelik,  illetve  mérlegelték.  Ezt 
a különbséget  talán  egy  közelfekvő  példával  fogom  legjobban 
illusztrálni. 

A hatvanas  évek  legelején,  mint  7-ed  és  8-ad  osztályú  gim- 
názista  együtt  laktam  Ungváron  a mostani  balázsfalvi  érsek  leg- 
ifjabb testvérével.  Jóbarátok  és  mindketten  jó  magyarok  vol- 
tunk, attilában,  sarkantyús  csizmában  és  télen,  az  akkor  divatos 
asztrakánprémes  5uc/á-ban  jártunk.  Tíz-tizenöt  évig  nem  láttuk 
egymást.  Ekkor  ő meglátogatott  és  szemrehányásokat  tett  nekem, 
hogy  hogyan  vallhatom  magamat  magyarnak,  amikor  én  görög 
katholikus,  tehát  szerinte  rutén  vagyok,  habár  egy-két  szónál 
alig  tudtam  többet  oroszúl.  Nem  emlékszem,  hogy  ő mint  gimná- 
zista  beszélt-e  már  románul;  ha  akkor  még  nem  beszélt,  akkor 
később  bizonyosan  megtanult,  egyszóval  román  lett. 

íme  ez  a példa  legjobban  mutatja,  hogy  mily  végzetessé  vált 
Magyarországra  nézve  az  az  előítélet,  hogy  aki  görög  katholikus, 
az  nem  is  lehet  magyar. 

Ennek  az  előítéletnek  azonban  egészen  más  volt  a hatása 
régebben  és  egészen  más  lett  később.  Régebben  mindnyájan  küz- 
döttünk emez  előítélet  ellen,  úgy  az  úriosztály,  mint  a köznép. 
Küzdött  a köznép  is,  bárha  nem  is  tudatosan,  hanem  inkább  csak 
ösztönből  és  abban  a megkülönböztetésben  fejtette  ki  küzdelmét, 
hogy  csakis  vallására  nézve  tekintette  magát  templomi  nyelve 
szerint  orosznak,  vagy  oláhnak;  ellenben  ha  nemzeti  hovatarto- 
zásáról volt  szó,  magát  a szláv-,  vagy  románajkú  köznép  is  uher- 
nek,  illetve  ungurnak  jelentette. 

Akkor  még  senki  sem  ismerte  a mai  megkülönböztetést  a 
politikai  magyar  nemzet  és  a nemzetiségek,  a magyar  állampol- 
gárság és  magyar  vagy  más  nemzetiség  közt.  Ezt  a megkülön- 
böztetést Ausztriából  importálták  és  később  törvénybe  is  iktatták. 
Ezóta  az  az  előítélet,  hogy  aki  görög  katholikus  avagy  görög  ke- 
leti, az  nem  is  lehet  magyar,  a nemzetiségek  szerinti  sorakozás 
politikai  fegyverévé  vált.  A nemzetiségek  ügyesen  kihasználták 
e fegyvert  a magyarság  ellen  és  sajnos,  de  valóság,  hogy  ebben 
őket  puszta  felekezeti  okokból  saját  kárára  maga  a magyarság 

is  segítette.  Csakis  így  történhetett  meg  az,  hogy  például  a ro- 
mán egyházmegyék  szkematizmusai  mai  napig  se  tudnak  arról, 
hogy  nekik  tekintélyes  számú  magyar  egyházközségeik  is  vannak. 

A derék  hajdúdorogiak  már  mintegy  hatvan  év  előtt  az  egy- 
házi téren  is  megindították  a küzdelmet  a súlyos  előítélet  ellen, 
de  siker  nélkül.  Mert  a dolgok  természetes  rendje  szerint  az  elő- 
ítéleteket és  babonákat  csak  a tudomány  van  hivatva  megszün- 
tetni. Tudósainkat  csak  a görög  katholikus  magyar  intelligenciá- 
nak 1898-ban  történt  sorakozása  és  országos  bizottságunk  meg- 
alakúlása  tette  figyelmessé  a veszedelmes  előítéletre  s az  1900. 
évi  népszámlálás  volt  az  első,  amely  megállapította,  hogy  a hazai 
görög  katholikus  hívők  közt  egy  negyedmillió  magyar  anya- 
nyelvű él  s körülbelül  ugyananynyi  saját  (rutén  vagy  román) 
anyanyelvén  kívül  beszél  magyarul  is. 

Mint  minden  emberi  mű,  azonképpen  a népszámlálási  ered- 
mény se  lehet  tökéletes.  De  bízvást  föltehető,  hogy  a két  nyelven 
beszélő  hívek  tekintélyes  része  a már  említett  előítélet  és  az 
ezt  politikai  fegyverként  használó  agitátorok  befolyása  alatt  ál- 
lott és  így  több  mint  valószínű,  hogy  a valóságban  a magyar 
anyanyelvű  görög  katholikusok  száma  nagyobb,  mint  a népszám- 
lálás mutatja. 

Távol  van  tőlem,  hogy  a román  egyházfőket  azzal  gyanúsít- 
sam, hogy  őket  szkematizmusaik  szerkesztése  körül  politikai  cél- 
zatok is  vezették.  De  miután  a görög  rítus  nem  Írja  elő  a római 
katholikus  egyházban  szokásos  bérmautakat,  amelyeken  fölis- 
merhették volna,  hogy  nekik  nagyszámú  magyar  egyházközségeik 
is  vannak,  ezért  igen  kívánatos  lett  volna,  hogy  szkematizmusai- 
kat  akár  a hivatalos  népszámlálás  alapján,  akár  pedig  ez  által 
figyelmessé  téve,  külön  tárgyilagos  eljárás  útján  ők  is  helyesbít- 
sék. Ez  a mulasztás  okozta,  hogy  most,  amikor  az  új  püspökség 
létesítése  aktuális  lett,  ők  csakis  saját  hibás  szkematizmusaik 
alapján  ítélik  meg  a helyzetet. 

Hozzájárul  ehhez  még  egy  másik  körülmény  is. 

Az  intelligens  román  nemzetiségi  politikusok  jól  tudják, 
hogy  a román  egyházmegyékben  tekintélyes  számú  görög  katho- 
likus magyarság  van;  jól  tudják  azt  is,  hogy  ezek  fölszabadítása 
becsületkérdés  a magyar  nemzetre  nézve.  De  éppen  ezért  szívó- 
san ragaszkodnak  a mai  egyházi  birtokállapothoz,  mert  arról  áb- 
rándoznak, hogy  elöbb-utóbb  a közjogi  téren  is  birtokelhatárolás 
lesz  a magyar  és  román  faj  közt.  így  képzelik  ők  a magyar-román 

békét,  amikor  is  aztán  a do  ut  des  elve  alapján  ők  is  kiengednék 
az  egyházmegyéikben  élő  görög  katholikus  magyarságot  mai  rab- 
ságukból. Ezenfölül  pedig  olyan  vérmesen  Ítélik  meg  a mai,  ránk 
magyarokra  nézve  csakugyan  sajnos  politikai  helyzetet,  hogy 
már  elérkezettnek  látják  a magyar  és  román  faj  megmérkőzésé- 
nek  idejét  s erre  ürügyül  akarják  felhasználni  a magyar  püspök- 
ség megalakúlását. 

íme,  ez  a kettő  a valódi  ok,  mely  most  a románságot  izgatja 
s mely  miatt  a román  papság  megfeledkezett  arról,  hogy  Róma 
locuta,  causa  finita  est,  s amely  miatt  a román  politikusok  szin- 
tén megfeledkeztek  arról,  hogy  már  nem  csak  Róma  ítélt  a do- 
logban, hanem  Bécs  is. 

A Christifideles  bulla  a következőket  mondja: 

„Már  pedig  a görög  szertartási!  hívők  között  megsokasodott 
azok  száma,  akik  a magyar  nyelvet  használják  és  akik  lankadat- 
lanul kérték  a Szentszéktől,  hogy  számukra  egyházmegye  állit- 
tassék  föl.“ 

íme,  tehát  a római  Szentszék  ünnepiesen  kárhoztatja  azt  az 
előítéletet,  hogy  aki  görög  katholikus,  az  nem  is  lehet  magyar; 
azt  pedig,  hogy  görög  katholikus  magyarság  az  eddigi  romáu 
egyházmegyékben  is  van,  ünnepiesen  az  által  ismeri  el,  hogy  be- 
lőlük számos  egyházközségnek  az  új  egyházmegyébe  való  átcsa- 
tolását elrendeli. 

Azt  is  mondja  továbbá  a bulla,  hogy: 

„Valóban  kétséget  nem  szenved,  hogy  az  új  egyházmegye 
létesítése  nagyon  is  szükséges  volt,  azért,  hogy  vele  a keresztény 
vallás,  a béke  és  egyezség  maguk  közt  a több  nyelvet  beszélő  hí- 
vek közt  tápot  kapjon  és  szorosabbá  húzódjanak  a kötelékek, 
melyekkel  Szent  István  országa  az  apostolok  fejedelmének  trón- 
jához símúl. “ 

íme  tehát,  az  új  egyházmegye  létesítését  maga  a római 
Szentszék  nagy  bölcsesége  is  a vallási  és  nemzeti  béke  követel- 
ményének minősíti. 

És  egyedül  ez  a helyes  álláspont. 

Ám  az  egész  magyar  és  román  faj  közti  béke  megalapozása 
még  hoszszú  időt  igényel,  de  a görög  katholikus  magyarság  és  a 
görög  katholikus  románság  közti  béke  előbb  is  lehetséges.  Sőt 
mindkét  fél  érdekében  mentül  előbb  létre  kell  jönnie.  És  lehetsé- 
ges, hogy  e két  néptöredék  közti  béke  csak  előfutár  ja  lesz  annak 


a békének,  amelynek  az  egész  magyar  és  román  faj  közt  előbb- 
utóbb  létre  kell  jönnie. 

Megint  csak  egy  példával  akarom  illusztrálni,  hogy  leg- 
alább a mindkét  nyelvű  görög  katholikusok  közti  béke  menynyire 
kívánatos  a görög  katholikus  románok  szempontjából  is. 

A véletlen  úgy  hozta  magával,  hogy  nekem  a kongrua  ren- 
dezése kérdésében  nagyobb  szerep  jutott,  mint  aminőre  egyéni 
súlyomnál  fogva  számot  tarthattam  volna.  Volt  idő,  amikor  az 
illetékes  tényezők  az  őszszes  görög  katholikusokat  ki  akarták 
zárni  a kongrua  rendezéséből.  Később  a rutén  és  magyar  ajkú  hí- 
veket már  hajlandók  voltak  befogadni  a közös  hajóba,  de  ki  akar- 
ták zárni  a románokat.  Én  mindkét  esetben  helyt  állottam  és  sza- 
vamnak csak  azért  volt  súlya,  mert  engem  személyesen  már  nem 
terhelt  az  az  előítélet,  hogy  aki  görög  katholikus,  az  nem  is  le- 
het magyar.  Igaz  ugyan,  hogy  én  a kongruarendezést  az  országos 
katholikus  autonómiába  való  belépéstől  tettem  volna  függővé,  de 
a kormány  bölcsesége  másként  döntött  és  én  ebben  igaz  görög 
katholikus  lélekkel  megnyugodtam. 

Ez  a példa  eléggé  mutatja,  hogy  az  új  egyházmegye  létesí- 
téséből nemcsak  dicsőség  árad  az  egész  görög  katolicizmusra, 
amint  a balázsfalvi  érsek  memoranduma  is  elismeri,  hanem  még 
anyagi  előnyök  is  származnak  abból,  ha  egyszer  az  új  egyház- 
megye létesítésének  intézményes  ereje  gyökeresen  és  minden- 
korra megszünteti  azt  az  előítéletet,  hogy  a ki  görög  katholikus, 
az  magyar  nem  lehet. 

Azt  mondhatnák  erre  román  hittestvéreink,  hogy  ez  csak 
hiú  ábránd,  mert  hiszen  az  új  egyházmegye  létesítése,  különösen 
pedig  az  államkincstár  terhére  elfogadott  dotálása  már  is  fölkel- 
tette a felekezeti  kapzsiságot,  s Magyarország  nem  elég  gazdag 
arra,  hogy  a most  divatos  licitáció  útján  még  a nem  magyar  nem- 
zetiségű felekezeteket  is  kielégítse.  A felekezeti  kapzsiságnak  ez 
a fölkeltése  azonban  nem  egyéb,  mint  múló  baj,  melyen  a ma- 
gyar nemzet  hamarosan  túlteszi  magát,  ha  látni  fogja,  hogy  a 
görög  katholikus  románok  értékes  elemei  az  állami  békének  és 
talán  hasznos  előfutár jai  a magyar  és  a román  faj  közt  egykor 
létrejövő  politikai  békének  is. 

A gör»  kath,  magyarság  ügye. 

= Az  Újság  1912.  október  20. 

Szerző  neve  alatt.  = 

Hiába  vártam  tovább  egy  hétnél  György  Endre  válaszára, 
ezzel  mai  napig  adósom  maradt  arra  a nyit  levélre,  amelyet  Az 
Újság  szeptember  29-iki  számában  hozzá  intéztem.  Legjobb  is 
volna,  ha  írott  betűk  helyett  élő  tettel  válaszolna:  azzal,  hogy  a 
legroszszabb  időben  kiütött  testvérharc  vivőjét.  Hajdudorogot  le- 
intené, ami  neki  csak  egy  szavába  kerülne. 

Hogy  mire  vezet  az,  ha  egy  olyan  nagyeszű  ember,  mint 
György  Endre,  a görög  katholikus  egyháznak  előtte  ismeretlen 
kényes  kérdéseiben  olyan  emberektől  kap  információt,  mint 
aminőknek  a mai  dorogi  nemzedék  vezetői  bizonyúltak,  ezt  a nyilt 
levelemben  foglaltakon  kívül  még  a következő  esettel  kívánom 
illusztrálni. 

Folyó  évi  február  havának  azon  a napján,  még  jóval  a pá- 
pai bulla  kiadása  előtt,  amikor  én  a dorogiakkal  a már  régebben 
megindúlt  testvérharc  megszüntetése  végett  tárgyaltam,  ők  dél- 
után 5 — 6 órakor  találkozót  tartottak  itteni  más  vallású  barátaik- 
kal a budapesti  Redoute-kávéházban.  Másnap  az  ország  egyik 
legelőkelőbb  hírlapjában,  amely  mindvégig  a legkitartóbban  támo- 
gatta ügyünket,  de  egy  idő  óta  a dorogiak  befolyása  alá  került, 
gyönyörű  vezércikk  jelent  meg,  amely  a magyar  liturgia,  sőt 
már  egyenesen  a magyar  szertartás  diadalát  hirdette;  holott  pe- 
dig már  akkor  eléggé  kiszivárgott,  hogy  új  egyházmegyénket  gö- 
rög liturgikus  nyelv  mellett  fogják  engedélyezni. 


*)  E cikknek  az  Az  Ujság-ha.n  kellett  volna  megjelennie,  de  a szerkeszr 
tőség  nem  közölte. 


262 


A cikk  nagy  feltűnést  keltett,  annál  is  inkább,  mert  bárha 
a magyar  egyházmegye  és  a magyar  liturgia  egyidejű  engedélye- 
zését senki  sem  várta,  de  a cikk  teljes  öszszehangzásban  volt  az- 
zal, amit  mi  is  állandóan  és  jóhiszeműen  kérhettünk:  hogy  t.  i. 
a magyar  liturgiának  megcsinálására  az  új  egyházmegye  lesz 
hívatott. 

A bécsi  nunciatura  gyanúba  vette  a magyar  kormányt,  hogy 
be  akarja  csapni  a római  Szentszéket.  A dolgot  tehát  csakis 
hoszszadalmas  diplomáciai  tárgyalással  lehetett  elsimítani,  ami 
hónapokra  késleltette  a bulla  kiadását.  A tárgyalás  ezenkívül  a 
bullában  nemcsak  a liturgikus  nyelvre  vonatkozó  határozmány 
szigorítását,  hanem  még  az  élő  magyar  nyelvnek  az  élő  román 
nyelvvel  szemben  való  megalázását  is  eredményezte,  mert  ki- 
mondatott, hogy  a magyar  nyelv,  mint  vulgáris,  soha  liturgikus 
jogosultságra  nem  számíthat. 

íme  tehát,  nemzeti  nyelvünknek  ezt  a felesleges  megalázá- 
sát is  más  vallásúak  illetéktelen  beavatkozásának  köszönhetjük. 
Nem  tudom,  hogy  György  Endre  jelen  volt-e  a találkozón,  de  a 
történtek  után  merem  állítani,  hogy  a cikk  az  ő ^szellemében 
íródott. 

Most  tehát  új  helyzet  előtt  állunk,  amelylyel  számolnunk 
kell,  helyre  kell  hoznunk  ezt  a legújabb  hibát  is,  amely  ügyün- 
ket egészen  új  útra  terelte,  A hibát  már  nem  az  országos  bizott- 
ság, nem  is  a hajdú  dorogi  végrehajtó-bizottság  fogja  helyrehozni, 
hanem  az  új  egyházmegye,  az  élet.  De  már  nekünk  is  számot  kell 
vetnünk  a helyzettel,  mert  a pápai  bullával  szemben  nem  helyez- 
kedhetünk az  engedetlenség  álláspontjára.  Az  engedelmesség  le- 
hetősége adva  van  abban,  hogy  a pápai  bulla  kifejezetten  meg- 
engedte, miszerint  a népies  istenitiszteletben,  a latin  szertartás 
analógiájára,  a magyar  nyelvet  használhassuk.  Nem  rejtegejtük, 
de  nem  is  táplálhatjuk  azt  a hátsó  gondolatot,  hogy  az  élet  majd 
ad  absurdum  fogja  vinni  a görög  liturgikus  nyelvet.  Ez  illoyalis 
volna.  Meglehet,  hogy  szláv  és  román  ajkú  hittestvéreink  szíve- 
sebben eltűrnék  új  egyházmegyénkben  a magyart,  mint  a görög 
liturgiát,  mert  ez  utóbbiban  talán  (de  csakis  talán)  némi  vesze- 
delmet látnak  magukra  nézve.  Azonban  nem  hozhatjuk  meg  más 
ajkú  hittestvéreinknek  azt  az  áldozatot,  hogy  az  illoyalitás  vád- 
jának tegyük  ki  nemzetünket.  Az  élet  kényszerűsége  még  kiment- 
hetné ezt  az  illoyalitást,  de  ilyen  kényszerű  szükség  esete  nem 
áll  fenn.  A görög  liturgikus  nyelv  használata  nem  homályosítja 


cl  a hívek  magyarságát,  a görög  és  latin  szertartás  közti  különb- 
ség pedig  nagyobb  teret  fog  biztosítani  a magyar  nyelvnek,  mint 
amenynyire  ez  a latin  szertartásban  érvényesül.  A görög  litur- 
gikus nyelv  használata  tehát  papjainkra  nem  fog  lehetetlen  fel- 
adatot hárítni,  sőt  reményünk  lehet  arra,  hogy  a kihalt  liturgikus 
nyelv  használata  egyházunk  és  papságunk  tekintélyét  arra  a szín- 
vonalra fogja  felemelni,  amelyen  a latin  egyház  és  ennek  pap- 
sága áll. 

Vájjon  a megaláztatásból  való  felemeltetésnek  eme  dicső- 
ségét Hajdúdorog  és  az  ő más  vallású  tanácsadói  ekkor  is  maguk- 
nak fogják-c  vindikálni?!  Szeretném,  ha  György  Endre  válasza 
erre  a kérdésre  is  kiterjedne. 

Budapest,  1912.  október  7. 


Nyílt  válasz 

György  Endre  úrnak  a hozzá  intézett  levelemre  adott  válaszára*) 

= Szerző  neve  alatt  röpirat  alakjában.  = 


Tisztelt  Barátom! 

Mindig  szellemes  embernek  ismertelek,  most  is  tele  van  vá- 
laszod szellemességgel.  De  éppen  olyan  tele  van  falsumokkal  is, 
mert  kétes  értékű  viccekkel  igyekszel  magadhoz  hódítani  a kö- 
zönséget. Kissé  hosszú  időt  vettél  igénybe,  hogy  rossz  vicceidet 
kiköltsed. 

Falsum  már  az  is,  hogy  én  a hajdú  dorogi  püspökségről  még 
a báró  Podmaniczky  Frigyes  által  szerkesztett  balközépi  Hazánk 
című  hírlap  1868-iki  évfolyamában  megírt  cikkem  után  hosszú 
ideig  Rip  van  Winkle  módjára  aludtam. 

Aludtam,  igaz,  de  nem  a Rip  van  Winkle  módjára,  hanem 
azért,  mert  magyar  nyelvű  liturgikus  gyakorlatunk  igen  szépen  és 
zavartalanúl  fejlődött  és  így  nem  volt  mit  tennem.  Mikor  a Te 
szereplésednek  első  neszét  vettem,  nyomban  rossz  előérzetem 
támadt  és  — ha  jól  emlékszem  — a Pesti  Aap/ó-ban  egy  kis 
tárcacikket  írtam,  amelyben  felszólítottalak,  hogy  cseréljünk 
szerepet;  foglalkozzál  Te  a hamis  irányban  megindúlt  Baross- 
kultuszszal,  nekem  pedig  engedd  át  a magyar  liturgiát. 

*)  Nyílt  levelem  Az  Újság  folyó  évi  szeptember  29-iki  és  a Debreczeni 
Újság  folyó  évi  október  hó  2-iki  számában  jelent  meg,  György  Endre  Az  Újság 
október  10-iki  számában  válaszolt.  Viszonválaszomat  azért  vagyok  kénytelen 
ezen  az  úton  tenni  közzé,  mert  az  Az  Újság  szerkesztősége,  közönségének 
ügyünk  iránt  való  csekély  érdeklődésére  hivatkozva,  nem  volt  hajlandó  vá- 
laszomat felvenni. 

Igaz,  hogy  részt  vettem  az  általad  rendezett  (mert  hiába 
tagadod,  hogy  Te  rendezted)  1896.  évi  budapesti  tüntető  magyar 
misében,  de  aggódó  lélekkel  vettem  részt  s aggályaimat  a még 
ugyanez  évben  leérkezett  pápai  tilalom  nagyon  is  gyászosan  meg- 
erősítette. Eleinte  még  nem  vettem  nagyon  tragikusan  a dolgot, 
mert  azt  mondták,  hogy  hasonló  letiltások  már  előbb  is  történtek; 
de  kínosan  ébredtem  fel  áltnomból  akkor,  amikor  1897-ben  Bálán- 
kon, hol  édesapám  30  évig  paposkodott  és  egyik  szerény  apostola 
volt  a magyar  liturgiának,  a magyar  isteni  tiszteletet  egy  napról 
a másikra  beszüntették  s nekem  távol  kellett  maradnom  édes- 
apám síremlékének  beszentelésétől,  mely  véletlenül  erre  az  időre 
esett.  Azért  kellett  távol  maradnom,  mert  nem  akartam  tanúja 
lenni,  hogy  orosz  nyelven  szenteljék  be  a magyar  liturgia  egyik 
szerény  apostolának  sírkeresztjét. 

Falsum  az  is,  hogy  én  a hajdudorogi  székhely  kérdésében 
frontot  változtattam  volna. 

Kezdettől  fogva  az  az  álláspontom,  hogy  a pápai  bullában 
mint  székhelynek,  Hajdudorognak  kell  megnevezve  lennie,  mert 
a fennálló  egyház  jogi  gyakorlat  szerint  csak  ezáltal  biztosítható 
•az,  hogy  új  egyházmegyénk,  hajdú  doroginak  neveztessék.  Erre 
pedig  nemcsak  Hajdúdorog  miatt,  hanem,  mint  az  Alkotmány-ha. 
írt  s általad  idézett  cikkemben  kifejtettem,  más  fontosabb  okokból 
is,  mindig  súlyt  fektettem,  ezen  álláspontom  mellett  következete- 
sen mindvégig,  nehéz  körülmények  közt  is,  kitartottam.  Igazad 
van  tehát,  hogy  a dorogiakkal  én  is  elmentem  a kormányhoz, 
Hajdudorogra  kérni  a székhelyet.  Úgy,  de  kezdettől  fogva  állás- 
pontom volt  az  is,  hogy  falusi  jellegénél  fogva  Hajdúdorog  csak 
olyan  székhely  lehet,  mint  Csanád  a Csanádi,  Munkács  a mun- 
kácsi, Fogaras  a fogarasi  vagy  legfeljebb,  mint  Kőrös  (Krizevac) 
a körösi  egyházmegye  számára. 

Jól  ismerte  ezt  az  álláspontomat  mindenki  úgy  a kormány- 
körökben, mint  Hajdúdorogon  is. 

A körösi  egyházmegyében,  mint  tudod,  az  az  eset  áll  fenn, 
hogy  csak  a püspök  és  káptalanja  székel  Kőrösön,  a szeminárium 
és  a többi  kulturális  intézmények  pedig  Zágrábban  vannak.  Ez  a 
megoldás  nagyon  célszerűtlen,  de  a béke  kedvéért  mindent  elkö- 
vettem, hogy  — bárha  áldozattal  is  — elejét  vegyem  a testvér- 
harcnak. Pusztán  csak  ez  okból  megkíséreltem  a békét  a körösi 
egyházmegye  példája  alalpján  megcsinálni.  Tárgyaltam  evégből  a 
dorogiakkal  s ők  tényleg  bizonyos  engedékenységet  is  tanúsítottak 


iB  267 


de  csak  látszólag,  mert  bizonyára  veled  együtt  kijárták  Debre- 
cenben, hogy  az  általam  tervezett  bifurkációból  semmi  se  legyen. 
Magyarán  szólva:  becsaptak. 

Én  ezt  mindjárt  észrevettem,  de  mégis  elmentem  velük  a 
kormányhoz,  mert  meggyőződésem  és  a következetesség  ezt  pa- 
" rancsolta.  Mikor  pedig  a pápai  bullában  új  egyházmegyénknek 
hajdúdorogi  elnevezését  már  biztosítva  láttam,  a debrecen-dorogi 
paktum  által  pedig  szabadkezemet  visszanyertem,  nyomban  meg- 
indítottam az  akciót  Nyíregyháza  mellett,  nehogy  a kinevezendő 
püspökre  háruljon  az  ódium  s.a  dorogiak  épp  úgy  doronggal  men- 
jenek neki,  mint  ahogy  ellenünk,  a nyilvánvaló  többség  ellen  tá- 
madtak, Tévedsz  tehát,  tisztelt  Barátom,  az  én  magatartásomban 
semmiféle  frontváltoztatás  vagy  következetlenség  nincsen, 

Falsum  végre  az  a frontváltoztatási  vádad  is,  hogy  akár  én, 
akár  az  általad  annyira  hibáztatott  kilenc  legkiválóbb  magyar 
papunk  valaha  hálátlanok  lettünk  volna  azon  protestáns  férfiak 
iránt,  akik  valaha  velünk  jót  tettek  vagy  legalább  velünk  együtt 
éreztek. 

Ne  csodálkozzál  azon,  tisztelt  Barátom,  ha  az  a kilenc  ma- 
gyar pap  elfelejtette  ezt* külön  hangsúlyozni  akkor,  amikor  Hajdú- 
dorog  érdekében  egy  protestáns  püspök  vállalkozott  arra,  hogy 
őket  kitanítsa  a római  Szentszékhez  tartozó  fiúi  engedelmességről 
azzal  az  orbi  et  urbi  hirdetett  jeligével,  hogy  Róma  locuta,  causa 
finita  est.  Bizonyára  még  a legtürelmesebb  protestáns  embernek 
is  felforrna  a vér  a fejében,  ha  egy  görög  katholikus  püspök  merne 
ily  módon  beavatkozni  a protestáns  egyház  legkényesebb  ügyeibe. 
Az  általad  hangsúlyozott  ellentét  tehát  köztem  és  az  általad  any- 
nyira  hibáztatott  kilenc  magyar  papunk  közt  csak  a te  fantáziád- 
ban létezik  és  a dorogiak  szándékában,  akik  mindent  elkövettek, 
hogy  köztünk  ilyen  ellentéteket  támaszszanak. 

Ami  engem  illet,  én  akkor  sem  csináltam  frontváltoztatást 
és  nem  tetszelegtem  magamnak  a defensor  fidei  szerepében,  mikor 
téged  az  Alkotmány  hasábjain  túlzó  protestáns  agitátornak  ne- 
veztelek, Mert  ez  igaz.  Mindenki  tudja^  rólad,  hogy  jó  magyar 
vagy;  de  mindenki  tudja  azt  is,  hogy  szenvedélyesebb  protestáns 
vagy,  mint  magyar.  És  éppen  ezért,  bárha  nem  akarok  a defensor 
fidei  szerepében  tetszelegni,  őszintén  bevallom,  hogy  a történtek 
után  csakugyan  féltem  is  tőled  dorogi  hittestvéreim  hűségét,  bár- 
ha elismerem,  hogy  ez  a féltékenységem  csak  veled  szemben  jo- 
gosúlt.  A dorogiak  ugyanis  semmi  okot  sem  adtak  erre  a félté- 

kenységre  és  bizonyos  vagyok  benne,  hogy  a jövőben  sem  fognak 
erre  okot  szolgáltatni. 

Arra  a kérdésedre,  hogy  mi  hát  a Te  bűnöd?  a hozzád  inté- 
zett nyilt  levélben  már  előre  válaszoltam.  Változatlanúl  fentar- 
tom  minden  vádamat,  sőt  megtudhatod  az  Az  U jság  szerkesztősé- 
gében, hogy  még  egy  további  vádat  is  akartam  emelni,  hogy  Té- 
ged válaszra  szorítsalak,  de  a szerkesztőség  nem  közölte  rövid 
cikkemet.  Legfőbb  vádam  az,  hogy  szerencsétlen  kezű  voltál,  amit 
mint  politikával  foglalkozó  ember,  magad  is  legsúlyosabbnak  ta- 
lálsz, de  ezt  a vádamat  sem  vonhatom  vissza,  mert  mindig  csak 
bajt  hoztál  reánk.  Biztosíthatlak,  hogy  még  a legkényesebb  egy- 
házi ügyeinkbe  való  beavatkozást  sem  vettem  volna  rossz  néven 
neked,  ha  kezed  szerencsés  lett  volna.  Legutóbb  azzal  a naiv  sze- 
retettel hoztad  reánk  a szerencsétlenséget,  amelylyel  — mint  ma- 
gad is  bevallód  — igyekeztél  áthidalni  azt  az  ellentétet,  amely 
Dorog  és  illetékes  püspöke  közt  kifejlődött  s melynek  áthidalá- 
sára azt  a hajdúdorogi  iskolaszentelő  ünnepélyt  rendezted.  Ez 
tudvalevőleg  következményeiben  felbontotta  a köztünk  és  Hajdú- 
dorog  közt  fennállott  fegyverbarátságot  és  nemsokára  reánk 
hozta  az  1896.  évi  pápai  tilalom  megújítását  és  ennek  általános  ve- 
szedelmét is. 

Valóban  nem  ismerek  kényesebb  egyházi  ügyet,  mint  azt  az 
áthidalhatlan  ellentétet,  amely  köztünk  és  az  Istenben  megboldo- 
gult Firczák  Gyula  püspök  közt  fennállott.  Ebbe  neked,  mint 
protestáns  embernek,  annál  kevésbbé  lett  volna  szabad  beleavat- 
koznod, mert  a hajdú  dorogi  ünnepélyt  jóval  megelőzőleg,  még 
1904.  évi  október  havában  mi  a megboldogult  püspök  úrral  annak 
egész  életére  szóló  fegyverszünetet  kötöttünk,  vele  ezen  idő  óta 
a legszivélyesebb  viszonyban  voltunk  s ezt  a fegyverszünetet  a mi 
tudtunk  és  beleegyezésünk  nélkül,  egy  protestáns  férfiú  keze  által 
— egy  tál  lencséért  — békére  átváltoztatni  oly  megbocsáthatlan 
bűn  volt,  melynek  súlyos  következményei  el  nem  maradhattak. 

Persze,  Te  ezt  agyrémnek  nevezed  s e miatt  Lafayetthez  ha- 
sonlítasz engem,  aki  valami  huncutságot  keresett  egy  igazi  guta- 
ütésben. Ugyde  ebben  az  esetben,  te  vagy  a Lafayette,  mert  nem 
akarod  elhinni,  hogy  a gutaütés,  az  1896-diki  pápai  tilalom  meg- 
újítása is  a te  művedből  indult  ki.  Igenis,  megtörtént,  hogy  a gö- 
rög katholikus  magyarság  ügyének  lelkes  kezdője  s régebben 
vezérharcosa,  Hajdudorog  és  Te,  puszta  naivságból  és  az  általad 
most  hangoztatott  őszinte  szeretetből  olyan  kárt  és  veszedelmet 

hoztatok  a gör.  kah.  magyarságra,  amelyet  csak  egy  gróf  Khuen- 
Héderváry  és  gróf  Zichy  János  s a király  és  a római  Szentszék  jó- 
akarata volt  képes  kireparálni. 

A tényleges  püspöki  székhelyre  más,  ennél  fontosabb  okok 
is  disqualifikálják  Hajdúdorogot,  de  ez  is  egyik  ok  arra,  hogy  a 
tényleges  székhely  másutt  legyen.  Azzal  pedig  hiába  dicsekszel, 
hogy  Hajdú  dörög  kegyúri  jogával  te  mentetted  meg  a gör.  kath. 
magyarság  jövőjét.  Hajdúdorogot  nem  kegyúri  joga,  hanem  szín- 
magyar népének  lelki  ereje  tette  a magyar  liturgia  úttörőjévé. 
Ellenben  a kegyúri  jogról  legkiválóbb  papjaink  bebizonyították, 
hogy  éppen  a vele  járó  papválasztási  korteskedések  vitték  Hajdú- 
dorogot arra  a veszedelmes  lejtőre,  amely  aztán  püspöki  szék- 
helyre való  disqualifikálását  előidézte. 

Budapest,  1912.  október  10. 


Debrecen  és  a görög  katolikus  püspökség* 

= Budapesti  Hírlap  1912.  október  31. 

Szerző  neve  alatt.  = 


Debrecen  városának  törvényhatósági  bizottsága  ma  délután 
Domahidy  Elemér  főispán  elnöklésével  közgyűlést  tartott,  ame- 
lyen Zichy  János  gróf  miniszternek  a görög  katholikus  püspök- 
ség fölállításáról  szóló  leiratát  tárgyalták.  A kérdés  körül  hosz- 
szas  vita  indúlt  meg  s végül  a közgyűlés  szótöbbséggel  kimon- 
dotta, hogy  fölír  a miniszterhez,  amelyben  kijelenti,  hogy  a püs- 
pökség fölállításához  hozzájárulást  nem  ad,  és  a püspökségre  nem 
reflektál, 

A miniszter  leiratában,  amelyet  a közgyűlés  tárgyalt,  azt  a 
kérdést  intézte  a városhoz,  hogy  mit  hajlandó  adni  abban  az 
esetben,  ha  az  új  püspökség  székhelye  Debreczen  lesz.  A város 
jogügyi  és  pénzügyi  bizottsága  már  foglalkozott  a miniszternek  a 
leiratával  és  azt  a javaslatot  terjesztető  a közgyűlés  elé,  hogy  az 
új  püspökség  céljaira  a város  adjon  telket,  melynek  értéke  körül- 
belül egy  millió  korona.  A tanács  szintén  tárgyalta  már  ezt  a kér- 
dést és  úgy  határozott,  hogy  mivel  Debrecen  városa  már  úgyis 
Hajdúdorog  mellett  foglalt  állást,  és  azzal  versenyezni  nem  kíván, 
a közgyűlésnek  azt  az  előterjesztést  teszi,  hogy  nem  adja  meg  hoz- 
zájárulását. Nagy  vita  fejlődött  ki  e kérdés  körül.  Jósa  Vince 
bizottsági  tag,  aki  a püspöki  mozgalmat  megindítota,  kérte,  hogy 
olvassák  föl  indítványát  és  az  aláírókat  is,  mert  azok  közt  vannak 
olyanok  is,  akik  most  ellenzik  a püspökség  fölállítását.  Jánosi 

Zoltán  református  lelkész  kijelentette,  hogy  az  ügy  felekezeti 
térre  terelődött  s így  alkalmas  a béke  megbontására.  Nem  félti 
a református  világot  a püspökségtől,  de  mivel  az  egész  ország  re- 
formátus közvéleménye  a debreceni  református  egyházat  árulás- 
sal vádolja,  kéri  az  ügynek  napirendről  való  levételét.  Jósa 
Vince  kimutatta  fölszólalásában,  hogy  a dolgot  nemzeti  és  nem 
felekezeti  szempontból  kell  megítélni.  Degenfeld  József  gróf  egy- 
házkerületi főgondnok  szerint  nemzeti  érdekről  nem  lehet  be- 
szélni, de  konstatálja,  hogy  a görög  katholikus  magyarok  hely- 
zete lealázó,  hogy  nem  imádkozhatnak  magyarúl.  Debrecenben  a 
püspökséget  a reformátusok  speciális  helyzete  miatt  nem  lehet 
fölállítani.  Kéri  kimondani  egyszersmindenkorra,  hogy  a püspök- 
ség nem  kell.  Hasonló  hangon  beszélt  Ferenczy  Gyula  dr.,  végül 
Révi  Nándor  kijelentette,  hogy  a magyarság  szempontjából  kí- 
vánatos volna  a püspökséget  megszerezni.  A közgyűlés  szavazás- 
sal kimondotta,  hogy  miniszteri  föliratban  kifejti,  hogy  püspök- 
ségre nem  reflektál  és  hozzájárulását  nem  adja. 

Debrecen  elhatározása  alkalmából  a következő  sorok  közlé- 
sére kértek  fel  bennünket: 

Köztudomású,  hogy  Debreczent  eleinte  a kormány  szemelte 
ki  az  új  görög  katholikus  egyházmegye  székhelyéül,  de  akkor  a 
mértékadó  városi  tényezők  tagadó  választ  adtak.  Ezáltal  mi  a 
debreczeni  áthelyezést  véglegesen  ele j tettnek  tekintettük  s a gö- 
rög katholikus  magyar  egyházközségek  túlnyomó  többsége  Nyír- 
egyházához csatlakozott.  Az  újabb  stádiumban  nem  mi  kerestük 
Debrecent,  hanem  maga  a város  ajánlotta  föl  a legmesszebbmenő 
áldozatkészséget  arra  az  esetre,  ha  Hajdú  dörög,  mint  a pápai  bul- 
lában megnevezett  hivatalos  székhely  nem  volna  alkalmas  a vég- 
leges elhelyezésre.  Az  pedig  egészen  természetes,  ha  a kultusz- 
miniszter  tudni  kívánta,  hogy  mit  ért  a város  a legmesszebbmenő 
áldozatkészség  kifejezése  alatt. 

Habár  azonban  nem  is  mi  fordultunk  Debrecen  városához, 
mégis  nagyon  jól  esett  volna,  ha  éppen  a kálvinista  Róma  tette 
volna  jóvá  azt  a hibát,  melylyel  egy  református  férfiú,  tagadha- 
tatlan jóakarattal  ugyan,  de  mégis  oly  sokat  ártott  ügyünknek  az- 
által, hogy  abba  beavatkozva,  az  egész  görög  katholikus  magyar- 
ság ügyét  kizárólag  Hajdudorog  szemüvegén  nézte  és  így  is  ke- 
zelte. Az  előadottaknál  fogva  azonban,  minthogy  a kosár  nem  ne- 

künk  szólt,  semmi  jogunk  és  okunk  nincs  arra,  hogy  Debrecen  vá- 
rosának szemrehányást  tegyünk,  sőt  ami  nehéz  helyzetünkben 
csak  javunkra  válik,  hogy  most  már  tisztább  helyzettel  állunk 
szemben.  Mert  most  már  csak  Nyíregyháza  és  Hajdúdorog  közt 
lehet  a választás  s az  ekként  kialakult  helyzet  a döntésre  hívatott 
tényezőknek  is  meg  fogja  könnyíteni  a dolgot. 

Részemről  csak  azt  sajnálom,  hogy  egy  halva  született  esz- 
mém is  szerepet  játszott  a Debrecen  város  közgyűlése  által  hozott 
határozatban.  Tudniillik  az  az  eszmém,  hogy  ha  Debrecen  lenne  a 
tényleges  székhely,  a papnevelést  célszerű  volna  kapcsolatba 
hozni  az  egyetemmel.  Nevezetesen:  az  egyetemen  görög  katholikus 
hittan!  fakultást  is  fel  kellene  állítani,  a növendékpapok  interná- 
tusát  pedig  középponti  jelleggel  úgy  felruházni,  hogy  abba  más 
görög  katholikus  egyházmegyék  növendékei  is  fölvehetők  legye- 
nek, Halva  született  eszme  volt  ez,  de  a magyarázata  nagyon  egy- 
szerű. Én  mindig  abban  a meggyőződésben  voltam,  hogy  a politi- 
kusaink által  sokszor  szellőztetett  magyar-román  barátság  létre- 
hozatalát nem  a görög  keleti,  hanem  a görög  katholikus  románok- 
kal kellene  megkezdeni.  Sajnos,  e meggyőződésemből  nagyon  is 
fájóan  kiábrándultam  a görög  katholikus  román  egyházmegyék- 
nek új  egyházmegyénk  alapításával  szemközt  tanúsított  viselke- 
dése miatt.  De  erre,  és  csakis  erre  gondoltam  akkor,  mikor  az  any- 
nyira  megneheztelt  és  — mint  most  már  magam  is  látom  — halva 
született  eszmét  produkáltam. 

* 

A debreceni  döntő  tényezők  már  1912.  február  7-én  beje- 
lentették a kormánynak,  hogy  a székhelyre  nem  reflektálnak.  El- 
lenben az  én  cikkem,  melyben  a tőlük  megneheztelt  eszmét  felve- 
tettem, jóval  később,  már  csak  április  hó  28-án  jelent  meg. 
Nem  valószínű  tehát,  hogy  ez  az  eszme  komoly  szerepet  játszott 
volna  a közgyűlési  határozatban. 

A megneheztelt  cikk  megírásakor,  a körösi  egyházmegye 
példájára,  oly  tervről  volt  szó,  hogy  Dorogon  székeljen  a püspök 
és  káptalanja,  ellenben  a szeminárium  és  a többi  központi  intéze- 
tek Debrecenben  helyeztessenek  el. 

A rendes  szokástól  eltérő  eme  berendezkedésnek  hátrányait 
nagyon  enyhítette  volna  a központi  szeminárium  és  a külön  hittani 
fakultás.  Ez  volt  az  indító  ok. 

Nagyon  helyesen  jegyezte  meg  gróf  Zichy  János  kultusz- 

miniszter  egy  debreceni  küldöttség  előtt,  hogy  a külön  fakultás 
tárgytalan  lenne  akkor,  ha  a teljes  székhely  Debrecenbe  jönne. 
Egyházi  szempontból  ez  csakugyan  igy  is  áll. 

Előttem  csakis  a nemzeti  szempont  lebegett  s valószínűnek 
tartom,  hogy  előbb-utóbb  a román  egyházmegyék  is  megbarátkoz- 
tak volna  a központi  szemináriummal. 

A nemzetiségi  kérdés  magvát  mi,  görög  katholikus  magya- 
rok, ismerhetjük  legjobban.  Annak  szerencsés  megoldásához  nincs 
biztosabb  út,  mint  a vallási  türelmesség. 

Ez  nem  ideálizmus,  hanem  egészséges  nemzeti  politika. 

Azt  azonban  elismerem,  hogy  a debreceni  székhely  az  egy- 
házmegye jövőjére  nézve  többet  jelentett  volna,  mint  a megosz- 
tott székhely  azzal  a korrektivummal,  amelyre  én  gondoltam. 


BESZÉDEK 

A katholíkus  lelkészek  kongruaügyének 
halogatása  ellen. 

/.  Főrendiházi  beszéd. 

= Főrendiház  naplója,  1899.  április  24.  = 


Nagyméltóságú  elnök  úr,  méltóságos  főrendek!  Én  részemről 
a költségvetést  úgy  általánosságban,  mint  részleteiben  teljes  meg- 
nyugvással és  bizalommal  fogadom.  Minthogy  most  először  van 
alkalmam  itt  a magas  főrendiházban  felszólalnom,  nem  vehetem 
magamnak  azt  a bátorságot,  hogy  a költségvetést  és  a kormány- 
nak abban  kifejezésre  jutó  politikáját  általános  méltatás  tár- 
gyává tegyem,  hanem  csak  két  kérdést  óhajtanék  intézni  a vallás- 
és  közoktatásügyi  miniszter  úr  ő nagyméltóságához,  és  pedig  ré- 
szint saját  megnyugtatásomra,  részint  pedig  a congrua  rendezé- 
sére szorongva  váró  mindkét  szertartású  katholikus  lelkészek  meg- 
nyugtatása érdekében. 

Az  első  szerény  kérdésem  az,  hogy  hajlandó  volna-e  ő nagy- 
méltósága az  oldala  mellett  működő  központi  congrua-bizottság 
erre  vonatkozó  javaslatának  bevárása  nélkül,  saját  hatáskörében, 
saját  kezdeményezésében  alkalmas  és  a célt  biztosító  lépést  tenni 
abban  az  irányban,  hogy  a katholikus  lelkészek  belátható  időben 
élvezetébe  jussanak  a congrua  rendezésének? 

Méltóságos  főrendek!  Méltóztatnak  tudomással  bírni  arról, 
hogy  ő nagyméltósága  oldala  mellett  már  hosszabb  idő  óta  műkö- 
dik a katholikus  congrua-bizottság.  Rövid  idő  óta  én  is  szerencsés 
vagyok  annak  tagja  lehetni,  de  már  ezen  rövid  idő  alatt  is  meg- 
győződtem arról,  hogy  a congrua-bizottságon  kívül  eső  okok  miatt 

egyáltalában  nincs  kilátás  arra,  hogy  a katholikus  lelkészek 
anyagi  helyzetének  végleges  megjavítása  ténynyé  váljék,  különö- 
sen pedig,  hogy  ténynyé  váljék  abban  az  időben,  amely  a protes- 
tánsok és  görög  keletiek  részére  most  már  törvény  által  is  biz- 
tosítva van. 

Ne  méltóztassanak  arra  a gondolatra  jönni,  hogy  ez  a 
congrua-bizottság  buzgóságán  múlnék.  Sőt  ellenkezőleg;  saját  ta- 
pasztalásomból is  mondhatom,  hogy  a congrua-bizottságnak  nagy- 
méltóságú elnöke,  az  egri  érsek  ő excellenciája,  oly  mértékben 
halmoz  el  bennünket  munkával,  hogy  az  már-már  túlhaladja 
erőnket. 

Az  ok  tehát  nem  itt  fekszik,  hanem  a congrua-bizottságon 
kívül:  egy,  — gondolom  — még  1887-ben  kelt  legfelsőbb  elhatáro- 
zásban, amely  határozott  utasításul  adja  a congrua-bizottságnak, 
hogy  a lelkészek  anyagi  helyzetének  rendezését  kapcsolatosan, 
vagyis  junctimban  eszközölje,  a kegyúri  jogok,  a párbér,  a stóla- 
illetmények, az  alapítványok  és  a görög-katholikus  lelkészségek 
szabályozásával,  szóval  különféle  igen-igen  nehéz  kérdésekkel. 

Részemről  teljesen  elismerem  és  belátom,  hogy  mindezek  a 
kérdések  befolyással  vannak  a lelkész!  jövedelmek  megállapítá- 
sára, és  így  közvetlenül  befolyásolják  a congrua  kiszabását  is. 
Ennélfogva,  ha  az  volna  a feladat,  hogy  a congrua  megállapítása 
úgyszólván  tudományosan  exact  és  teljesen  jogi  alapon  történjék, 
azt  nézetem  szerint  is  nem  lehetne  máskép  eszközölni,  mint  ezen 
legfelsőbb  elhatározás  alapján  és  értelmében.  Azonban  most  már 
számolni  kell  azzal  a ténynyel,  hogy  a törvényhozás  időközben 
a nem  katholikusokra  nézve  a congrua  rendezése  iránti  intézke- 
déseket tett.  Ma  már  ennélfogva  nézetem  szerint  nem  az  volna  a 
feladat,  hogy  a congrua  rendezése  az  általam  imént  jelzett  exact 
alapon  eszközöltessék,  hanem  hogy  eszközöltessék  mielőbb  és  pe- 
dig oly  időben,  amikor  a törvény  értelmében  rendezést  fog  nyerni 
a nem  katholikus  lelkészeknél.  Kérdés,  hogy  ez  lehetséges-e?  Én 
azon  véleményben  vagyok,  hogy  ez  igenis  lehetséges,  mert  az  ál- 
talam felsorolt  és  legfelsőbb  elhatározásban  foglalt  mindazon 
kérdésekre  nézve,  amelyek  a katholikusokat  illetőleg  kapcsolatba 
hozattak  a congrua-rendezéssel,  egy  bizonyos  statusquo  már  úgyis 
fennáll.  Nem  ütközhetik  tehát  nehézségbe,  hogy  egyfelől  a status- 
quo alapján  a congrua  rendezése  megtörténjék,  másfelől,  hogy 
az  általam  felsorolt  összes  nehéz  kérdések,  mint  a kegyúr  jogok 
stb.  utólagosan  a magok  útján  véglegesen  rendeztessenek  s ameny- 

nyiben  azután  szükségsenek  mutatkoznék,  a már  egyszer  rende- 
zett és  a lelkészek  által  élvezett  congrua  is  a körülményekhez 
képest  kiígazíttassék. 

Normális  viszonyok  közt  helyesnek  tartanám,  hogy  a minisz- 
ter úr  ez  irányban  a mellette  működő  congrua-bizottság  javaslatát 
megvárja.  Azonban  méltóztassék  megengedni,  de  azon  meggyőző- 
désemet fejezem  ki,  hogy  erre  az  adott  körülmények  között  szá- 
molni nem  lehet,  mert  a congrua-bizottságtól  nem  várható,  hogy 
úgyszólván  saját  létezésének  alapját  bolygassa  meg  és  ő Felségé- 
nek, a katholikus  egyház  legfőbb  kegyurának  elhatározását  mint- 
egy kritika  tárgyává  tegye.  Nem  marad  tehát  egyéb  hátra,  mint 
az,  hogy  ő excellenciája  saját  hatáskörében  hivatalból  eszközölné 
ki  ez  irányban  ő Felségének,  apostoli  királyunknak  módosító  elha- 
tározását, mert  ez  nem  csak  a katholikus  lelkészek  megnyugtatása 
érdekében,  de  fontos  állami  érdekekből  is  szükséges. 

Részemről  ugyanis  fontos  állami  érdekeknek  tartom  azt,  hogy 
az  állam  és  a kormány  a congrua-bizottságnak  — bárha  hibáján 
kívüli  — késedelmezése  következtében  kényszerhelyzetbe  ne  jus- 
son, Aggályos  volna  ez  politikai  szempontból  is,  mert  ferde  világí- 
tásba juthatna  a katholikus  világ  előtt  Magyarország,  ha  éppen 
nálunk,  ahol  a katholikus  vallás  nem  régen  még  államvallás  volt, 
a kormány  ténykedése,  vagy  esetleg  mulasztása  következtében  a 
katholikus  lelkészek  a nem  katholikus  lelkészekkel  szemben 
anyagi  hátrányba  jönnének.  De  még  ennél  is  nagyobb  súlyt  kell 
fektetni  ezen  kényszerhelyzetnek  esetleges  aggályosságára  a 
katholikus  egyház  egyik,  bár  kisebbik  részének,  a görög  katholiku- 
soknak  a görög  keletiekkel  való  viszonyából  folyólag,  mert  ha 
ezen  a téren  akár  erkölcsi,  akár  anyagi  disparitás  állana  be,  ez  né- 
zetem szerint  alkalmas  volna  arra,  hogy  az  annak  idején  létre- 
jött uniónak  állami  politikai  célzatait  konpromittálja.  De  pénz- 
ügyi tekintetben  sem  volna  indokolt,  hogy  az  állam  esetleg  na- 
gyobb áldozatot  legyen  kénytelen  elvállalni,  mint  akkor,  ha  az  il- 
lető katholikus  egyházi  alapok  és  segélyforrások  teljesen  igénybe 
vétetnének.  Aggályosnak  tartanám  végül  ezt  a kényszerhelyzetet 
egyházpolitikai  szempontból  is,  mert  ha  bekövetkeznék  az  az  eset, 
hogy  a görög  katholikus  lelkészek  anyagi  helyzetének  rendezésé- 
ről az  állam  azon  a módon  gondoskodnék,  amint  már  gondosko- 
dott a görög  keleti  lelkészek  anyagi  helyzetéről,  könnyen  bekö- 
vetkezhetnék, hogy  akkor  egy  bizonyos  válaszfal  keletkezhetnék, 
vagyis  az  unió  kompromittálva  lenne  nemcsak  állami,  hanem  egy- 

házi  szempontból  is.  Az  pedig  szerény  nézetem  szerint  nem  volna 
helyes  politika,  hogy  emiatt  az  ódiumot  az  állam,  illetőleg  a kor- 
mány viselje.  Azt  hiszem,  hogy  ezekkel  kimerítőleg  indokoltam 
az  első  kérdést,  talán  — és  ezért  bocsánatot  kérek,  — nagyon  is 
kimerítőleg. 

A másik  kérdésem  szintén  csak  az  átmeneti  állapotokra  vo- 
natkozik. Az  illető  katholikus  lelkészek  bizonyára  országszerte 
örvendetes  tudomásul  fogják  venni,  és  elismeréssel  fognak  adózni 
azért,  hogy  a folyó  évi  költségvetésben  a katholikus  lelkészek  se- 
gélyezésére sokkal  nagyobb  összeg  van  felvéve,  mint  volt  az  előző 
évben;  de  amennyire  a helyzetet  én  elbírálni  képes  vagyok,  a fel- 
vett összeg  mégis  sokkal  hátrányosabb  arányban  áll  a katholikus 
lelkészek  kongruabeli  szükségletével,  mint  a protestáns  lelkészek 
javadalmazására  felvett  összeg  azoknak  kongrua-szükségletével. 

Talán  némileg  súlyosbítja  is  a helyzetet  az  a körülmény, 
hogy  a képviselőházban  ő excellenciája  a vallás-  és  közoktatásügyi 
miniszter  úr,  ha  jól  emlékszem,  Tisza  Kálmán  képviselő  úr  indít- 
ványára a ház  helyeslése  mellett  azt  az  ígéretet  méltóztatott  tenni, 
hogy  esetleg,  ha  a szükség  úgy  mutaja,  nem  fognak  kitérni  az  elől 
sem,  hogy  a költségvetés  ezt  illető  tételét  a nem  katholikus  lel- 
készeket illetőleg  utólagos  jóváhagyás  reményében  túllépje.  Is- 
métlem, az  talán  némileg  alkalmas  volna  súlyosbítani  a helyze- 
tet, hogy  ő excellenciája  csak  a nem  katholikus  lelkészekre  szo- 
rítkozik, és  azért  azt  a kérdést  vagyok  bátor  intézni,  hogy  e tekin- 
tetben a katholikus  lelkészeknek  egyenlő  mértékkel  mérni  mél- 
tóztassék. 

Egyébként  ismétlem,  hogy  én  a költségvetést  úgy  általános- 
ságban, mint  részleteiben  elfogadom.  (Helyeslés  balfelöl.) 

II.  A kath.  kongrua-bizottsághoz  benyújtott  indítvány. 

Minthogy  úgy  az  Anyaszentegyház,  mint  a magyar  állam 
érdekei  föltétlenül  megkövetelik  azt,  hogy  a mindkét  szertartású 
katholikus  lelkészek  kongruájának  rendezése  ne  halasztassék  azon 
az  időn  túl,  amelyben  ez  a rendezés  a katolikus  lelkészekre  nézve 
immár  törvény  által  biztosítva  van; 

s minthogy  különösen,  ha  a görög  keleti  lelkészek  előbb  lép- 
nének a kongrua  élvezetébe,  mint  a görög  szertartású  katholikus 
lelkészek,  — ez  az  eset  alkalmas  volna  arra,  hogy  a szent  Unió- 
nak úgy  egyházi,  mint  állami  célzatait  veszélyeztesse; 

tekintettel  továbbá  arra,  hogy  a kongruának  az  1887.  évi 
legfelsőbb  elhatározás  értelmében,  vagyis  a kegyúri  jogokkal,  pár- 
bérrel, stóla-illetményekkel,  alapítványokkal  és  a gör.  szert,  lel- 
készetek szabályozásával  kapcsolatosan  való  rendezése  magát  a 
Jcongrua-rendezést  beláthatatlan  időre  elodázná; 

s tekintve  végül,  hogy  a szent  Unióban  biztosított  jogegyen- 
lőség szempontjából  a gör.  szert,  katholikusokra  nézve  sérelmes 
és  megalázó  volna  az,  ha  lelkészeik  kongruájának  élvezete  más 
formában  vagy  más  föltételektől  tétetnék  függővé,  mint  a minők 
a latin  szertartású  lelkészekkel  szemben  érvényesíttetni  fognak, 
— de  épp  úgy  sérelmes  és  megalázó  volna  az  is,  ha  azok  kongruá- 
jának rendezésére  a latin  szertartású  érsekségek,  püspökségek  stb. 
fölös  jövedelmei  vétetnének  igénybe: 

határozza  el  a kongrua-bizottság,  hogy  kéressék  föl  a vallás- 
és  közoktatásügyi  miniszter  úr  ő nagyméltósága  egy  újabb  legfel- 
sőbb elhatározás  kieszközlésére  oly  irányban: 

a)  hogy  a kongrua  rendezése,  későbbi  esetleges  helyesbí- 
tések f öntartásával  — az  1887.  évi  legfelsőbb  elhatározástól  elté- 
rőleg  — a kegyúri  jogok,  párbér,  stólailletmények,  alapítványok 
és  a gör.  szertartású  lelkészetek  tekintetében  jelenleg  fönnálló 
státusquo  alapján,  tehát  azok  végleges  szabályozásától  függetle- 
nül legyen  eszközölhető; 

b)  hogy  a latin  szertartású  érsekségek,  püspökségek  stb.  jö- 
vedelmi fölöslegeinek  igénybevételére  nézve  az  a szükséglet  le- 
gyen mértékadó,  mely  a lelkész!  jövedelmek  összeírásának  fölül- 
vizsgálata  alapján  a latin  szert,  lelkészekre  és  segédlelkészekre 
esni  fog; 

c)  hogy  az  ennek  a szükségletnek  megfelelő  kongrua  járulék 
kivetési  kulcsát,  legfőbb  kegyúri  jogánál  fogva  ő felsége  legkegyel- 
mesebben maga  méltóztassék  megállapítani  és  a legközelebbi  szék- 
üresedések alkalmával  kötelezővé  tenni; 

d)  hogy  az  ilyképp  megállapítandó  kongrua- járulék,  továbbá 
a gör.  szert,  püspökségekre  netán  hasonló  módon  kiróható  kon- 
grua-járulék,  végre  a vallásalap  rendelkezésre  álló  jövedelmi  fö- 
löslegeinek igénybevétele  után  még  fönnmaradó  hiányt  az  állam 
pótolja  olyképpen,  hogy  sem  a kongrua  kiszabására,  sem  a kon- 
grua élvezetének  föltételeire  nézve  a két  szertartás  lelkészei  kö- 
zött különbség  ne  tétessék  és  olyképpen,  hogy  a kongrua  rende- 
zése legkésőbb  ugyanabban  az  időben  történjék  meg,  amelyben 
ezt  a törvény  az  akatolikus  lelkészekre  nézve  előírja; 

e)  tekintettel  végül  arra,  hogy  a lelkészek  jövedelmeinek 
kiegészítéséről  szóló  törvény  az  akatolikusokra  nézve  a kongrua 
élvezetét  nem  teszi  függővé  a meglevő  lelkészetek  apasztásától : 
ő felsége  legfelsőbb  elhatározása  kikérendő  volna  még  arra  nézve 
is,  hogy  a görög  szertartású  katholikus  lelkészetek  szabályozása 
is  nem  volna-e  arra  az  időre  halasztandó,  amidőn  esetleg  újabb 
törvényhozási  intézkedés  alapján  ez  a szabályozás  az  akatholikus 
lelkészekre  nézve  is  elrendeltetni  fog. 


Nemzetiségi  politika  az  oltáron* 

Hozzászólás  a képviselőválasztások  feletti  bíráskodásról  szóló 
törvényjavaslat  szószék-szakaszához. 

==  Főrendiházi  Napló,  1899  május  10.  = 

Nagy  méltósági  elnök  úr,  méltóságos  főrendek!  Nem  taga- 
dom, hogy  a katholikus  egyház  legfőbb  pásztorainak,,  különösen 
pedig  a primás  ő eminenciájának  intő  szavai  reám,  mint  buzgó 
katholikusra  és  mint  a görög  katholikus  magyarok  országos  bizott- 
ságának elnökére  mély  benyomást  tettek  és  éppen  azért  engedel- 
met  kérek,  hogy  szavazatomat  röviden  indokolhassam.  Engedély 
met  kérek  különösen  ezen  előrehaladott  órában  már  azért  is, 
mert  szavazatom  indokai  részben  eltérnek  azoktól,  amelyeket  ed- 
dig ez  irányban  felsorolni  hallottam,  és  másrészt  mint  a görög 
katholikus  magyarok  országos  bizottsága  elnökének  súlyt  kell  fek- 
tetnem arra,  hogy  szavaim  félre  ne  magyaráztassanak.  Eltérő  in- 
dokom és  álláspontom  azért,  mert  tekintve  azt,  hogy  a protestán- 
sok, görög  keletiek  és  izraeliták  tapasztalás  szerint  a törvényhozás 
termeibe  is  magokkal  hozzák  egyházi  és  vallási  motivumaikat,  ré- 
szemről kívánatosnak,  sőt  szükségesnek  tartom,  hogy  ezt  a példát 
a katholikusok  is  kövessék,  kövessék  pártkülönbség  nélkül,  köves- 
sék oly  mértékben,  hogy  ne  legyen  szükségük  oly  correctivumra, 
mint  aminő  correctivum  nézetem  szerint  a legközelebbi  múltban 
létalapot  és  létjogosúltságot  adott  a néppártnak,  E végből,  méltó- 
ságos főrendek,  nem  szükséges  a politikát  a templomba  vinni;  hi- 
szen itt  az  állam  csakis  védekezik  az  ellen,  hogy  a politika  a tem- 
plomba vitessék.  Nem  szükséges  ez,  hiszen  ez  magának  a hitélet 
bensőségének  is  csak  ártana,  hanem  igenis  szükséges  a hitélet 

bensőségét  fokozni,  ezt  pedig  nézetem  szerint  semmitől  sem  vár- 
hatjuk jogosabban,  mint  a katholikus  autonómia  megvalósításától. 

Méltóságos  főrendek!  Hogy  mit  tesz  a politika  az  oltáron 
még  legszelídebb,  mondhatnám  legitim  formájában  is,  azt  senki 
sem  tudhatja  jobban,  mint  mi  görög  katholikus  magyarok,  akik 
ezt  szomorú  tapasztalásból  tudjuk.  Történeti  tény,  s hozzátehe- 
tem,  hogy  nagyfontosságú  világtörténeti  tény,  hogy  a keleti  szláv 
kultúrának  a IX.  században  a János  pápa  által  engedélyezett 
szláv  liturgia  vetette  meg  az  alapját.  Épp  úgy,  habár  kisebb 
szabású  és  kevésbbé  ismeretes,  de  szintén  történeti  tény  az,  hogy 
a román  kultúrának  a Rákóczi  György  erdélyi  fejedelem  által 
inkább  protestáns,  mint  magyar  nemzeti  motívumokból  decretált 
és  később  a római  szentszék  által  is  jóváhagyott  román  liturgia 
vetette  meg  alapját.  Ezen  alapvető  intézkedések  következtében 
a szláv  és  a román  egyházi  nyelv  védője,  oltalmazó  ja  lett  az  illető 
népfajoknak.  És  ez  idáig  teljesen  rendben  is  van,  mert  a tájvéde- 
lemnek alapgondolata  teljes  mértékben  megfelel  a keleti  szertar- 
tás fegyelmének,  gyakorlatának  és  szellemének.  Fájdalom  azon- 
ban, hogy  a faj  védelemnek  korlátái  nem  mindenütt  tartattak  meg. 

Talán  nagyon  messze  is  vezetne,  méltóságos  főrendek,  hogy- 
ha itt  bővebben  kiterjeszkedném  a szláv  mise  óriási  kultúrpolitikai 
és  messzemenő  világtörténeti  hatásainak  fejtegetésére:  egyet  azon- 
ban mint  katholikus  nem  hallgathatok  el  és  ez  az,  hogy  a szláv 
mise  engedélyezése  után  rövid  idő  múlva  bekövetkezett  skizma, 
egyike  volt  a világtörténet  legnagyobb  hálátlanságainak  és  habár 
nincsen  katholikus  ember  a világon,  aki  szíve  legmélyebb  re j teké- 
ben ne  táplálná  azt  az  óhajtást,  hogy  egyszer  valamikor  a szláv 
világ  is  meghajoljon  Róma  előtt  és  habár  Róma  már  eddig  is  igen 
sok  áldozatot  hozott  ennek  a pium  desideriumnak,  mégis  azt  hi- 
szem, alig  van  politikus  e világon,  aki  nem  mondom,  hogy  e pium 
desiderium  teljesülését  kizártnak  tartaná,  hanem  aki  igazoltnak 
tartaná  ezeket  az  áldozatokat.  Mint  a keleti  szertartás  követője 
és  mint  ezen  szertartásnak  lényegével  ismerős  magyar  ember  pe- 
dig merem  kockázatni  azt  az  állítást,  hogy  a szláv  mise  minden 
erőszak  nélkül,  csupán  az  évszázadok  segítségével  nagyobb  hódí- 
tást vitt  véghez  a szomszéd  idegen  népfajok  között,  mint  a modern 
orosz  államvallás,  amelynek  pedig  erőszakos  intézkedéseit  eléggé 
látjuk  és  ismerjük  Lengyelországban,  Bessarábiában,  a kisoroszok 
között  és  a távoli  keleten. 

Méltóságos  főrendek!  A szláv  mise  ezen  óriási  hódításainak 

titka  a keleti  szertartás  corresponsorius  jellegében  rejlik.  Rejlik 
a népvallásban,  rejlik  azon  népies  és  a népet  a legjobban  megra- 
gadó, az  áldozó  pap  és  a nép  között  lefolyó  énekes  párbeszédek- 
ben, amely  párbeszédekben  van  konstruálva  a keleti  szertartás 
isteni  tisztelete.  Ezek  a párbeszédek  alkották  meg  — igaz,  hogy 
nem  rövid  idő  alatt,  — a nagy  orosz  nemzetet  különböző,  részint 
rokon,  részint  idegen  népfajokból,  és  a nagy  orosz  fejedelmek 
Péter  cártól  kezdve  csak  azon  voltak,  hogy  levonják  a konzekven- 
ciákat. És  én  tényleg  sokszor  kérdem  magamtól,  hogy  ama  tudó- 
saink, akik  a magyar  nyelv  eredetét  keresik,  miért  nem  keresik 
ezt  inkább  ott,  ahol  ez  idő  szerint  legerősebb  a pánszlávizmus? 
Fájdalom,  méltóságos  főrendek,  a világtörténelem  csak  a nagyok 
és  nemesek  ethnographiá járói  nyújt  feljegyzéseket;  a nagy  tömeg 
a jobbágyság,  a köznép  faji  viszonyaival  nem  törődött  soha  senki, 
így  történt,  méltóságos  főrendek,  hogy  a szláv  mise  számos  más 
egyebek  közt,  a magyar  faj  legszegényebb  rétegeiből  alakúit  görög 
katholikus  magyarságot  is  megtizedelte,  sőt  ami  még  nagyobb  baj, 
elhomályosította,  vagy  hogy  bibliai  kifejezéssel  éljek,  véka  alá  rej- 
tette még  azok  létezését  is,  akik  mindezek  dacára  megmaradtak 
úgy  görög  katholikusoknak,  mint  magyaroknak,  minélfogva  még 
most  az  unió  után,  tehát  századok  múlva  is  saját  hazánkban  küz- 
denünk  kell  azért,  hogy  magyarságunk  elismertessék.  íme,  méltó- 
ságos főrendek,  ezt  jelenti  a politika  az  oltáron,  és  ezért  a görög 
katholikus  magyarságnak  nincs  és  nem  is  lehet  más  jelszava,  mint 
az,  hogy:  ne  vigyünk  az  oltárra  politikát,  sem  szláv,  sem  román, 
sem  magyar  terjeszkedési  politikát!  A vallás,  méltóságos  főren- 
dek, nem  arra  való,  hogy  szlávosítson,  románosítson  vagy  magya- 
rosítson, de  arra  sem  való,  hogy  általa  egyesek  mandátumhoz  jus- 
sanak. Részemről  remélve  azt,  hogy  egyházam  papjai  iránt  a tör- 
vény alkalmazására  nem  leend  szükség  soha  és  remélve,  hogy  ha 
egyes  esetek  mégis  előfordulnának,  azokban  első  sorban  a vallás, 
az  egyház  szentsége  fog  megóvatni,  a törvényjavaslatot  elfogadom. 
(Helyeslés  balfelől.) 


Az  országos  katholíkus  autonómiát 
szervező  kongreszszuson  tartott  beszéd* 

= Kongreszszusi  Napló  1900.  február  5.  = 

Szabó  Jenő:  Főmagasságú  bíbor nok-hercegprimás  úr!  Mé- 
lyen tisztelt  kongresszus!  Szemben  azzal  az  ismeretes  ténynyel, 
hogy  román  hittestvéreink  sem  az  1870 — 71-iki  kongresszusban 
nem  vettek  részt,  sem  pedig  — őszinte  sajnálatunkra  — most 
sincs  hozzájuk  szerencsénk,  és  szemben  azzal  a ténynyel,  hogy 
ugyancsak  az  1870 — 71-iki  kongresszus  alkalmával  a munkácsi  és 
eperjesi  egyházmegyék  görög  katholikus  képviselőinek  egy  része 
különleges  állást  foglalt  el:  talán  feltűnhetett  a mélyen  tisztelt 
kongresszus  egyik  vagy  másik  tagja  előtt,  hogy  részünkről  sem 
az  alakuló  ülés  alkalmával,  sem  pedig  az  érdemleges  vita  első 
három  napján,  semminemű  fölszólalás  nem  történt. 

Nehogy  ez  a körülmény  félreértésre  vagy  félremagyarázásra 
adjon  okot,  mint  a munkácsi  és  az  eperjesi  görög  katholikus  egy- 
házmegyék képviseletének  egyik  igénytelen  tagja,  kötelességem- 
nek tartom  mindenekelőtt  azt  a kijelentést  tenni,  hogy  mi  bizo- 
nyára siettünk  volna  élet  jelt  adni  magunkról,  ha  csak  jogf  öntartá- 
sokkal léptünk  volna  a kongresszusba,  de  — és  ez  eléggé  megadja 
magyarázatát  eddigi  hallgatásunknak  — beléptünk  egyszerűen, 
mint  katholikusok,  minden  jogf  öntartás,  minden  memorandum  nél- 
kül s ennélfogva  az  adott  helyzet  követelményének  tekintettük, 
hogy  a kath.  Magyarország  túlnyomó  részét  képviselő  latin  szer- 
tartású  tagtársaknak  engedjük  át,  nemcsak  az  elsőbbséget,  ha- 
nem a tárgyalások  irányítását  is.  Ismétlem,  hogy  mi  beléptünk  a 
magyarországi  katholikusok  autonómiáját  szervező  kongresszusba, 

mert  erre  nemcsak  jogunk  volt,  hanem  kötelességünk  is,  (Helyes- 
lés), még  pedig  éppen  a szent  unió  értelmében,  melyre  vajha  so- 
hase lett  volna  szükségünk,  vajha  őseink  sohase  pártoltak  volna 
el  a római  anyaszentegyháztóL  (Tetszés.) 

Ugyanis  a szent  unió  biztosította  nekünk  mindazokat  a jo- 
gokat és  kiváltságokat,  melyek  latin  szertartású  tesvéreinket  meg- 
illették és  megilletik,  már  pedig  a kongresszusnak  nincs  más  célja, 
mint  éppen  ezeket  a jogokat  megóvni,  biztosítani,  ha  lehet,  kibő- 
víteni és  szabályozni,  s ennélfogva  reánk  nézve  a belépés  nem- 
csak jog,  hanem  kötelesség  is  volt  és  pedig  első  sorban  önmagunk, 
de  egyúttal  közös  és  egységes  anyaszentegyházunk,  valamint  sze- 
retett hazánk  irányában  is. 

De,  mélyen  tisztelt  kongresszus,  nemcsak  a szoros  jog  és 
kötelesség  hozott  ide  bennünket.  Már  két  és  fél  száz  éve,  hogy  be- 
léptünk az  unióba;  az  unió  biztosította  nekünk  a törvény  előtt  a 
teljes  egyenlőséget,  de  fájdalmasan  érezzük,  hogy  mindeddig  sem 
az  egyházi,  sem  a világi  társadalom  nem  recipiált  teljesen  bennün- 
ket. Ezért  — mélyen  tisztelt  kongresszus  — mi  első  sorban  csakis 
magunkat  vádolhatjuk,  mert  ennek  oka  nem  külön  szertartásunk- 
ban, hanem  főleg  abban  fekszik,  hogy  még  mai  napig  sem  tudtuk 
levetkőzni  a skizmának  azt  a nemzetieskedő  irányát,  mely  össze- 
keveri a vallást  a nemzetiséggel,  sőt  a vallást  úgyszólván  beolvasz- 
tani igyekszik  a nemzetiségbe.  Hogyan  recipiálhasson  tehát  ben- 
nünket a társadalom,  mikor  úgyszólván  minden  esetben  bizonyta- 
lanságba jut  intenciónk  iránt  s ha  valami  vallási  vagy  egyházi 
kérdéssel  állunk  elő,  nem  tudja,  hogy  nem-e  valami  külön  nemze- 
tiségi érdeket  akarunk  szolgálni,  a megfordított  esetben  pedig 
nem  tudja,  hogy  nem-e  tágítani  akarjuk  a hézagot  az  anyaszent- 
egyház  két  szertartása  közt? 

A mi  egyházi  megyéinkben,  mélyen  tisztelt  kongresszus,  sza- 
kasztott olyanok  a nemzetiségi  és  faji  viszonyok,  mint  a latin 
szertartású  egyházmegyékben;  van  bizonyos  nemzetiségi  többség 
és  van,  vagy  vannak  kisebbségek.  A különbség  csak  az,  hogy  míg 
a latin  szertartás  minden  nemzetiségnek  egyenlő  tért  enged  a 
templomban,  addig  a mi  egyházmegyéink  majoritása  könnyen  meg- 
érthető, tehát  megbocsátható  féltékenységből,  de  mégis  csak  jo- 
gosulatlan féltékenységből,  nem  egykönnyen  tud  lemondni  a skiz- 
mából  áthozott  ama  ambícióról,  hogy  a kisebbséget  majorizálja, 
úgy  az  egyházi,  mint  a nemzetiségi  téren. 

Ezen  — mint  reményleni  lehet  — mindinkább  elenyésző,  s 

mondhatnám  separatistikus  törekvésekkel  szemben  tehát  nem 
egyedül  a szoros  jog  és  kötelesség  hozott  ide  bennünket,  hanem 
egyúttal  az  a leküzdhetetlen  őszinte  vágy  is,  hogy  nyiltan  és  ha- 
tározottan állást  foglaljunk  a katholikus  hitegység  mellett.  (Élénk 
helyeslés,)  Mert  buzgó  óhajtásunk,  hogy  teljes  egységünk  és  teljes 
" azonosságunk  a katholikus  egyházzal,  nemcsak  a szoros  törvény 
fóruma  előtt,  hanem  — ami  ennél  talán  még  fontosabb  — a társa- 
dalmi téren,  kölcsönösen  az  egyházi  társadalom  fóruma  előtt  is 
oly  bensőséggel  és  oly  melegen  elismertessék,  amint  ezt  a szent 
unió  tekintélye  és  annak  minél  szélesebb  körben  való  terjedése 
megkívánj  a.  ( Helyeslés.) 

Az  atyáinktól  örökölt  és  a szent  unióban  részünkre  biztosí- 
tott görög  szertartás,  melyhez  törhetlenül  ragaszkodunk,  erre 
nézve  nem  képezhet  akadályt,  mert  ősi  szertartásunknak  a maga 
teljes  épségében  és  őseredetiségében  való  megtartása  nemcsak  a 
mi  akaratunk,  hanem  az  apostoli  szentszék  akarata  is,  (Helyeslés) 
mely  kimondotta,  hogy  „non  ut  omnes  latini  hant,  séd  ut  omnes 
catholici  sint“,  (ügy  van!)  nem  az  a cél,  hogy  mindenki  latinná 
váljék,  hanem  az,  hogy  mindenki  katholikus  legyen.  (Helyeslés.) 
Ebben  az  apostoli  kijelentésben  benne  rejlik  az  „Egy  akol  és  egy. 
pásztor “ magasztos  eszméje,  melyről  az  anyaszentegyház  soha 
le  nem  mondhat,  ennek  a magasztos  célnak  pedig  nincs  hatható- 
sabb eszköze,  mint  a szent  unió  tekintélyének  emelése.  Bizonyára 
a gondviselés  kezét  kell  látnunk  abban,  hogy  éppen  Magyarorszá- 
got, a győzedelmes  latin  és  a görög  szertartás  ősi  küzdő  helyét 
választotta  ki  arra,  hogy  egyelőre,  legalább  szükebb  körben,  a 
szent  uniót  megvalósítsa  s éppen  ezért  a jövőben  nem  tudok  szebb 
missiót  képzelni  a katholikus  magyar  nép  számára,  mint  azt,  hogy 
a szent  unió  tekintélyét  minden  kitelhető  módon  emelni  igye- 
kezzék. 

Ennek  pedig,  mélyen  tisztelt  kongresszus,  csak  egy  módja 
van;  az,  hogy  ne  azt  keressük,  ami  bennünket  elválaszt,  hanem 
azt,  ami  bennünket  egyesít,  (ügy  van!)  Én,  mélyen  tisztelt  kon- 
gresszus, minden  tartalék  nélkül  elismerem,  hogy  ez  a kötelesség 
— mindenek  fölött  a katholikus  egység  motivumait  keresni  — első 
sorban  bennünket,  görög  szertartású  katholikusokat  illet,  mert  ép- 
pen nekünk  kell  azt  megmutatnunk,  hogy  nem  az  opportunitás, 
hanem  a teljes  lelki  meggyőződés  vitt  bennünket  a szent  unióba  s 
ezt,  a nekünk  biztosított  külön  szertartás  mellett  is,  mindenkor 
mint  teljes  és  reális  uniót  fogjuk  föl.  És  éppen  ezért,  mélyen  tisz- 

telt  kongresszus,  nem  hallgathatom  el  sajnálatomat  a fölött,  hogy 
az  1870 — 71-ik  évi  kongresszus  alkalmával  a mi  sorainkban  is  vol- 
tak egyesek,  akik  más  úton  jártak.  És  nem  hallgathatom  el  azon 
reményemet  sem,  hogy  éppen  a szent  unió  tekintélyének  emelése 
érdekében  előbb-utóbb  román  hittestvéreink  is  követni  fogják  a mi 
példánkat  és  és  be  fognak  lépni  a kongresszusba.  (Helyeslés  és 
tetszés.) 

ö eminentiája,  a bíbornok-hercegprímás  úr  az  alakuló  ülés 
alkalmával  azt  a szeretetteljes  tanácsot  adta  nekünk  követendő 
irányelv  gyanánt,  hogy;  „in  necessario  unitas,  in  dubio  libertás, 
in  omnibus  caritas“.  Hálás  köszönettel  fogadjuk  ezt  az  atyai  taná- 
csot, de  még  ezen  mértéken  túl  is  és  az  autonómiát  szervező  kon- 
gresszus elé  szabott  kereteken  kívül  is  minden  erőnkből  azon  va- 
gyunk, hogy  egyfelől  a nekünk  a szent  unióban  biztosított  görög 
szertartás  szintén  az  „Egy  akol  és  egy  pásztor “ magasztos  eszmé- 
jének szolgálatába  helyeztessék,  másfelől  pedig,  hogy  ősi  szertar- 
tásunk közvetlen,  vagy  közvetett  környezetéből  is  küszöböltes- 
sék  ki  minden,  ami  a gyászos  skizma  maradványa,  ami  tehát  a 
szertartás  lényegét  nem  érinti.  ^ 

Ilyen  maradványa  a skizmának  az  elavúlt  Julian-naptár,  és 
ismeretes  a mélyen  tisztelt  kongresszus  előtt  egyházmegyéinknek 
a naptáregyesítés  érdekében  megindított  mozgalma,  melynek,  ha 
kedvező  eredménye  lesz  — amint  ezt  hisszük  és  reméljük  — ez 
által  a sajnos,  még  meglévő  válaszfalak  egyike  lehull  közöttünk. 

Ilyen  maradványa  a skizmának  az  is,  hogy  egyházi  nyel- 
vünkből folyólag  vallásunk  összekevertetik  nemzetiségünkkel.  Egy 
további  válaszfal  fog  tehát  leomlani,  ha  a görög  szertartású  kath. 
magyarok,  amint  ezt  a görög  szertartás  fegyelme  különben  is  meg- 
kívánja, elérik  most  már-már  közel  százéves  magyar  nyelvű  isten- 
tiszteleti  gyakorlatuk  törvényesítését,  — elérik  az  úgy,  amint 
óhajtják,  ruthén  és  román  hittestvéreik  szerzett  jogainak  minden 
legkisebb  csorbítása  nélkül  és  ott,  ahol  ezt  az  egyházi  főhatóságok 
— és  csakis  ezek  — a hívek  lelki  épülésére  szükségesnek  Ítélik. 

És  végre  ismétlem,  mélyen  tisztelt  kongresszus,  hogy  nem- 
csak jogunkkal  élünk,  nemcsak  kötelességünket  teljesítjük,  de  az 
„Egy  akol  és  egy  pásztor**  magasztos  eszményét  is  véljük  szol- 
gálni akkor,  mikor  az  autonómiát  szervező  kongresszusba  minden 
jogföntartás  nélkül  beléptünk  és  így  talán  nem  szerénytelen  az  az 
igényünk,  az  a buzgó  óhajtásunk,  hogy  törvény  előtti  egyenlősé- 
günk az  egyháztársadalmi  téren  is  elismertessék. 

Eddig,  mélyen  tisztelt  kongresszus,  azt  hiszem  nem  csaló- 
dom, ha  híven  tolmácsoltam  a munkácsi  és  eperjesi  egyházme- 
gyékből beválasztott  összes  képviselőtársaim  véleményét  és  ér- 
zelmét. Ami  már  most  azt  a kérdést  illeti,  hogy  a napirenden  levő 
javaslatok  közül  a 27-es  bizottság  többségének  vagy  kisebbségé- 
nek javaslatát  fogadjuk-e  el?  erre  nézve  mindegyikünk  saját  lelki- 
ismerete és  katholikus  meggyőződése  szerint  fog  szavazni. 

Én  részemről  készséggel  elismerem,  hogy  a kisebbségi  javas- 
lat szerzői  nagy  fáradságot  vettek  maguknak  abban  — hogy 
így  fejezzem  ki  magam  — hogy  a mi  fejünket  is  törjék.  Ne 
méltóztassék  ezt  gúnynak  venni,  ezért  őket  köszönet  illeti  meg. 
Különösen  meggyőző  reám  nézve  az  az  álláspontjuk,  hogy 
a püspök  jelölésnél  az  illető  egyházmegye  valamelyik  hivatott  fó- 
rumának is  mód  adassék  hozzászólásra.  Méltóztatnak  tudni,  hogy 
nekünk  a szent  unióban  a szabad  püspökválasztás  biztosíttatott. 
Én  nem  vagyok  elég  jogász,  hogy  meg  tudjam  ítélni,  vájjon  a ki- 
rályi főkegyúri  jog  érvényesítése  és  az  ebből  fejlődött  ellenkező 
gyakorlat  következtében  ezen  jog  megszűnt,  elévült-e,  avagy  pe- 
dig csak  a főkegyúri  jog  fönnállása  idejére  szünetel? 

Ugrón  Gábor:  Soha  sem  évül  el! 

Szabó  Jenő:  De  tudom  azt,  hogy  egyfelől  a régi  mód  szerinti 
püspökválasztást  nálunk  senki  sem  kívánja,  másfelől  azonban  ép- 
pen ezen,  a nép  tudatában  lévő  unionális  kikötésnél  fogva  nagyon 
megnyugtató  volna,  ha  a püspökválasztás  kérdésében  magának  az 
egyházmegyének  is  bizonyos  ingerentia  adatnék.  Hozzájárul  még 
az,  hogy  arra  az  esetre,  ha  például  a román  egyházmegyék  is  be- 
lépnének az  autonómiába,  a mi  egyházmegyéink  ezekkel  szemben 
hátrányos  helyzetbe  jutnának.  Ez  esetben  ugyanis  — a katholikus 
románoknak  külön  érsekük  lévén  — a többségi  javaslat  értelmé- 
ben a jelölésben  az  első  kezdeményezés  kizárólag  a gör.  szertar- 
tás püspökeit  illetné,  holott  a mi  két  egyházmegyénk  az  esztergomi 
érseki  megyébe  lévén  beosztva,  az  első  kezdeményezésben  csak 
egy  görög  és  nyolc  latin  szertartású  püspök  venne  részt,  kik  el- 
végre is  egy  görög  szertartású  egyházmegye  viszonyainak  elbírá- 
lásában kevésbbé  lehetnek  jártasak. 

Nem  ily  meggyőző  reám  nézve  az  egyházmegyei  gyűlésre 
vonatkozó  kisebbségi  javaslat.  Ez  többek  közt  azzal  is  indokolta- 
tott,  hogy  megkönynyítené  az  ide  vezető  útat  a román  hittestvé- 
reknek. Ha  ez  igaz,  akkor  nézetem  szerint  is  meg  kellene  nyitni 
ezt  a révet  román  hittestvéreinknek,  de  tudva,  hogy  román  hit- 

19* 


292 


testvéreink  közt  még  egy  kissé  nagy  a spiritus  contradicendi,  at- 
tól tartok,  hogy  a román  püspököknek  ezzel  inkább  megnehezíte- 
nek, mintsem  megkönnyítenők  a belépést. 

Habár  tehát  készséggel  elismerem,  hogy  a kisebbség  javas- 
lata közelebb  áll  az  ideális  autonómiához,  mint  a többségé,  — a 
gyakorlati  kivihetőség  szempontjából  a többségi  javaslatra  és 
egyúttal  akár  ezen,  akár  a kisebbségi  javaslat  elfogadása  eseté- 
ben Horánszky  Nándor  képviselőtársunknak  ahhoz  fűzött  eljárási 
javaslatára  szavazok.  (Helyeslés,)  Mert  ha  már  egyszer  akár  a 
többségi,  akár  a kisebbségi  javaslatnak  általánosságban  való  elfo- 
gadásával megtettük  az  alapvető  munkálatot  — hogy  úgy  mond- 
jam — a házi  úr  utólagos  jóváhagyása  reményében,  legfőbb  ideje, 
hogy  kikérjük  a házi  úr  — az  illetékes  tényezők  — döntését  az 
egész  tervre  s ebben  a stádiumban  kár  volna  az  időért,  melyet  — 
hogy  hasonlatomnál  maradjak  — a falak  fölépítésére,  vagy  ép- 
pen a betetőzésre  és  kidiszítésre  fordítunk. 

De  éppen,  mert  Horánszky  képviselőtársunk  javaslatának 
elfogadása  esetén  az  illetékes  tényezők  állásfoglalása  esetleg 
részletkérdésekre  is  kiterjedhet,  kötelességemnek  tartom  a mé- 
lyen tisztelt  kongresszus  figyelmét  egyházmegyéinknek  egyné- 
hány kívánalmára  már  most  fölhívni.  (Halljuk!)  Nem  ismétlem 
azt,  amely  a püspök  jelölésre  vonatkozik,  mert  erről  már  szóltam, 
s különben  is  azt  hiszem,  hogy  ez  az  óhajtás  latin  szertartású  kép- 
viselőtársaink nagyrésze  által  is  tápláltatik. 

Föltétlenül  súlyt  kell  azonban  fektetnünk  két  kívánalomra, 
nevezetesen,  hogy  az  alakítandó  autonómiai  igazgatótanácsban 
egyházmegyéink  legalább  egy  egyházi  és  két  világi  tag  által  kép- 
viselve legyenek,  (Helyeslés)  és  hogy  az  egyházmegyéinknek  első 
Ferenc  apostoli  királyunk  által  biztosított  azon  jog,  mely  szerint 
a püspöki  és  kanonoki  széküresedésekből  befolyó  intercalaris  jö- 
vedelmek az  egyházmegyei  papok  özvegyeinek  és  árváinak  alap- 
ját illeti,  expressis  verbis  kifejezésre  jusson,  (Helyeslés)  amint 
— szívesen  elismerem  — a kisebbség  részéről  contempláltatik  is. 

Ezen  felül  még  egyházmegyéinknek  egy  buzgó  és  benső  óha- 
ját vagyok  bátor  már  most  a mélyen  tisztelt  kongresszus  figyel- 
mébe ajánlani,  azt  t.  i.,  hogy  a csernekhegyi  szent  Bazil-rendű 
zárda  apátja  az  országos  kongresszus  hivatalbeli  tagjai  közé  föl- 
vétesék. 

Ennek  a zárdának,  illetve  a mi  szent  Bazil-rendünknek  ér- 
demei vannak  nemcsak  a görög  szertartás,  hanem  a katholikus 


hit  körül  is,  mert  én  legalább  biztosra  veszem,  hogy  különben  a 
protestantismus  bekövetkeztével,  ha  talán  nem  is  ruthén  testvé- 
reink, de  legalább  is  a görög  katholikus  magyarok  elvesztek  volna 
a katholikus  hitre  nézve.  (Úgy  van.) 

Ez  a zárda  volt  továbbá  szülőanyja  a munkácsi  s közvetve 
az  eperjesi  és  nagyváradi,  részben  a szamosujvári  egyházmegyék- 
nek is,  s habár  nem  tartozik  a tanítórendek  közé,  mégis  minden 
okot  látok  fönforogni,  hogy  itt  egy  kivétel  statuáltassék,  mely  a 
szabályt  csak  megerősíteni  lenne  hívatva. 

Elfogadom  a bizottsági  többség  javaslatát.  (Élénk  helyeslés 
és  éljenzés.) 


A katholíkus  autonómia  halogatása  ellen* 

Az  orsz.  kath.  autonómiát  szervező  kongresszus  1912.  január 
23-án  tartott  ülésén  elmondott  beszéd. 

==  Kongresszusi  napló.  = 

Nagyméltóságú  elnök  úr!  Mélyen  tisztelt  kongresszusi  Mint 
az  autonómiát  szervező  kongresszusnak  egyik  igénytelen  tagja^ 
mély  tisztelettel  kérem  az  engedélyt  arra,  hogy  a vita  ezen  elő- 
haladott stádiumában  indokolhassam  szavazatomat.  Lelkiismere- 
tem késztet  erre,  mert  méltóztassanak  megbocsátani,  ha  talán  té- 
vedek, de  az  utolsó  tárgyalási  napok  hatása  alatt  bekövetkezett 
nagy  nyugtalanság  ellenére  is,  én  tárgyilagos  elbírálás  alapján 
úgy  Ítéltem  meg  a helyzetet,  hogy  köztünk  a fődologra  nézve  nin- 
csenek olyan  nagy  különbségek,  amelyeket  nem  lehetne  kiegyen- 
líteni, vagy  pláné  olyanok,  hogy  azok  miatt  érdemes  volna  koc- 
káztatni az  autonómiát,  akár  egyáltalában,  akár  csak  bizonytalan 
időre  is.  (Úgy  van  balfelöl.)  A fődologra,  a katholikus  alapjogokra 
nézve,  úgy  amint  azokat  a fennálló  törvények  alapján  az  isme- 
retes jogfentartó  nyilatkozat  recapitulálta,  teljesen  egyetértünk. 

Ez  nagyon  örvendetes,  sőt  imponáló  körülmény  lenne  ki- 
felé is  ha  ezt  a kedélyek  meghasonlása  meg  nem  zavarná. 

Ami  pedig  a részletkérdéseket  illeti,  ezekre  nézve  sem  lehet- 
nek a különbségek  felette  nagyok,  mert  még  azok  is,  akik  legmesz- 
szebb  mennek,  t.  i.  Ugrón  Gábor  tagtársunk  és  az  ő követői,  azok 
sem  kívánják  a jogfentartó  nyilatkozatban  recapitulált  katholikus 
alapjogokat  már  most  egyszerre,  egy  csapásra  az  autonómia  kö- 
rébe bevonatni. 

Egyáltalában  m.  t.  kongresszus  reánk,  világi  hívőkre  és  ta- 

Ián  hozzátehetem,  az  alsóbb  papságra  nézve  is,  az  autonómia  min- 
den körülmények  közt  csak  kívánatos  lehet,  mert  jogokhoz  jutunk, 
amelyeket  eddig  nem  élveztünk.  Csak  az  az  ambició,  hogy  egy- 
házunknak használhassunk,  s némileg  még  az  autonómiával  járó 
önmegadóztatás  is  késztet  arra,  hogy  a jogokban,  a hatáskörben 
bizonyos  rekompenzációt  keressünk.  Ellenben  belátjuk,  hogy  a 
döntő  tényezők  azok,  amelyeknek  az  autonómia  felette  kényes 
kérdésében  nagyon  is  mélyreható  megfontolásra  van  szükségök. 

Ha  ugyanis,  bár  csak  felületesen  is  megfontoljuk,  hogy  az 
országos  katholikus  autonómia,  aminőt  mi  itt  tervezünk,  nagy, 
hatásaiban  kiszámíthatlan,  esetleg  világra  szóló  alkotás,  tehát 
olyan  kísérlet,  amelynek  az  erdélyi  eset  kivételével  sehol  a vilá- 
gon analógiája,  előzménye  nincsen:  mindnyájan  csak  természetes- 
nek és  jogosnak  kell,  hogy  elismerjük  azt  a nagy  óvatosságot, 
amelylyel  ezek  a döntő  tényezők  e nagyon  is  kényes  dologhoz  hoz- 
zányúlnak. Leginkább  ezek  a döntő  tényezők  azok,  kik  ama  fele- 
lősségterhes kérdés  előtt  állanak,  hogy  quid  tunc?  ha  ez  a nagy 
alkotás  be  nem  válik.  Tegyük  fel  pl.  hogy  azok  a nagy  fontosságú 
katholikus  alapjogok,  amelyek  a jogfenntartó  nyilatkozatban  olyan 
szépen  ki  vannak  fejtve,  már  most  teljes  egészükben  az  autonómia 
hatáskörébe  utaltatnának  és  utólag  kiderül,  hogy  az  autonómia  be 
nem  válik,  — quid  tunc?  Optimismus  volna  azt  hinni,  hogy  akkor 
az  autonómia  a katholikus  alapjogok  kiküzdésével  megtette  köte- 
lességét, tehát  elmehet,  a jogok  megmaradnak.  Optimismus  volna 
ez,  mert  akkor  a dolgok  természetes  rendje  szerint  egy  bizonyos 
likvidáció  fogna  bekövetkezni,  amelynek  bizonytalan,  nagyon  is 
bizonytalan  esélyeit  ezúttal  feszegetni  nem  kívánom. 

Figyelembe  kell  továbbá  vennünk,  hogy  a kormány  jelen 
esetben  még  egy  másik  experimentum  előtt  is  áll.  Ma  a koronás 
f őkegyúr  alkotmányos  kormánya  útján  ugyan,  de  absolut  hata- 
lommal gyakorolja  a főkegyúri  jogokat.  A másik  experimentum 
tehát  az,  hogy  a ma  még  korlátlan  főkegyúri  hatalom,  a korlátolt 
monarchia  mintájára,  korlátolt  főke  gyúr  ósággá  alakíttassák  át. 
Ha  megfontoljuk,  hogy  ehhez  az  átalakításhoz  olyan  fontos  dinasz- 
tikus és  állami  érdekek  fűződnek,  amelyeket  a mi  megtámadhatat- 
lan  hazafiságunk  nem  fedezhet  mindenkor  és  mindenben:  akkor 
ezt  a másik  problémát  sem  fogjuk  kicsinyelhetni.  Az  lesz-e  a vég- 
megoldás, amit  mindnyájan  óhajtunk,  t.  i.  a teljes  elkülönződés  a 
felekezetien  államtól?  vagy  pedig  az,  hogy  a koronás  főkegyúr 
továbbra  is  alkotmányos  kultuszminisztere  által  fogja  kezeltetni 

a katholikus  javakat,  alapítványokat  stb.,  de  a miniszter  bizonyos 
felelősségi  viszonyba  lép  az  autonómiával?  azt  én  nem  tudom. 

Az  utóbbi  megoldásnak  is  volna  némi  előnye,  mert  megörö- 
kítené azt  a közjogi  gyakorlatot,  hogy  a kultuszminiszter  minden- 
kor katholikus  férfiú  legyen,  miről  én  részemről  jövőre  sem  sze- 
retnék lemondani.  Hogy  tehát  ez,  vagy  az,  vagy  valami  harmadik 
lesz-e  a végmegoldás,  azt  én  nem  tudom.  De  igenis  megtudom 
Ítélni,  hogy  a kormány  helyzete  mindkét  problémával  szemben 
majdnem  olyan  felette  nehéz,  mint  a nagyméltóságú  episcopatus 
helyzete,  amely  utóbbinak  helyzete  — az  autonómiának  az  egyház 
hierarhikus  szervezetébe  való  beillesztésének  nagy  problémájáról 
lévén  szó  — természetesen  még  nehezebb.  Éppen  ma  olvastam  a 
„Magyar  Állam“-ban  s erre  felhívom  különösen  Ugrón  Gábor  tag- 
társunk figyelmét,  hogy  a nagy  forradalmi  eszmék  korszakában 
Franciaországban  is  tettek  hasonló  kísérletet,  ez  azonban  csúfosan 
kudarcot  vallott.  Sietek  azonban  hozzátenni,  hogy  a mi  esetünk 
egészen  más,  mert  itt  nem  a hierarchia  desorganizáció járói  van 
szó,  hanem  éppen  megfordítva,  arról,  hogy  a hierarchiának  a vi- 
lági vonatkozású  egyházi  dolgokban  az  autonómia  útján  kifelé 
érvényt  szerezzünk. 

Ezt  előre  bocsátva,  nem  szólok  arról  a nyugtalanságról,  ame- 
lyet Horánszky  m.  t.  tagtársunknak  a középiskolákra  vonatkozó 
kijelentése  idézett  elő,  mert  a tanügyet  illetőleg  mégha j lom  az 
egyházi  álláspont  előtt,  amint  azt  Erdély  nagynevű  püspöke  meg- 
magyarázta. Különben  is  azt  hiszem,  hogy  ha  e kérdés  valamikor 
konkrét  alakban  fölmerül,  éppen  az  autonómiának  lesz  feladata, 
hogy  ezzel  szemben  a katholikus  egyház  érdekeit  megóvja.  (Úgy 
van!  halfelőL)  Ettől  tehát  eltekintve,  én  a nyugtalanság  alapját 
két  főokban  látom.  (Halljuk!  Halljuk!)  Az  egyik  az,  hogy  a kor- 
mány a törvényekben  gyökerező  katholikus  alapjogoknak  recapi- 
tulatióját  administratiü  úton  sem  egészben,  sem  részben  az  auto- 
nómiai szervezetbe  felvétetni  nem  engedi. 

Hát  m.  t.  kongresszus,  bármelyikünk  ülne  az  illető  miniszter 
székében,  másként  nem  cselekedhetnék,  mert  ezt  a kormány  ad- 
ministrativ  úton  nem  is  teheti,  ezzel  túllépné  hatáskörét,  törvény- 
telenséget követne  el.  (Ellenmondások  a jobboldalon.)  Az  ily  re- 
capitulatio  ugyanis  vagy  többet,  vagy  kevesebbet  mond,  mint  ami 
a különböző  törvényekben  van,  mindenesetre  a törvények  magya- 
rázatát, még  pedig  nem  applicativ,  hanem  hiteles  magyarázatát 
jelenti,  ez  pedig  a törvényhozás  hatáskörébe  tartozik.  Az  emiatt 

való  nyugtalanság  tehát  nem  indokolt.  Sőt  tovább  megyek  s merem 
állítani,  hogy  ily  recapitulatio  — ha  szabad  ezt  a harci  kifejezést 
használnom  — egyáltalában  csak  kapitulatio  útján  lehetséges. 
Ez  a rendes  viszonyok  közt  még  a törvényhozástól  sem  várható, 
legalább  mindaddig  nem  remélhető,  mig  a katholikus  szellem  a par- 
lament összes  pártjainak  katholikus  elemeit  át  nem  hatja,  ami  — 
ha  megtörténik  és  adja  Isten,  hogy  mielőbb  megtörténjék  — igény- 
telen véleményem  szerint  a legbiztosabban  csak  innen,  az  auto- 
nómiából fog  kiindulhatni,  ha  ugyanis  ez  az  autonómia  — mint 
mindnyájan  óhajtjuk  — dicsőségesen  beválik. 

A nyugtalanság  másik  főoka  pedig  a discussió  eddigi  folya- 
mából merített  az  a benyomás,  hogy  az  autonómia  a fennálló  tör- 
vények keretében  az  azok  applicativ  — ilyen  vagy  olyan  — ma- 
gyarázata alapján  elérhető  hatáskörrel  semmit,  vagy  keveset  ér. 

Elismerem  e szemrehányás  fontosságát,  de  tagadom  jogos- 
ságát. De  akár  jogos,  akár  nem  jogos  e szemrehányás,  az  egyfor- 
mán illet  mindnyájunkat,  akik  azon  az  állásponton  vagyunk,  hogy 
egyelőre  beérjük  a fennálló  törvények  keretében  elérhető  autonó- 
miával. Beérjük  pedig  azért,  mert  most,  mikor  a törvényhozás  kü- 
lönösen a közgazdasági  téren  a magyarság  élethalál  harcát  vívja, 
az  autonómia  ügyét  a törvényhozás  elé  vinni  nem  akarjuk,  s kü- 
lönben sem  tartjuk  még  alkalmasnak  az  időt  az  egyházpolitikai 
kérdés  felgombolyítására,  de  az  autonómia  életbeléptetésének  bi- 
zonytalan időre  való  elhalasztásáért  a felelősséget  magunkra  vál- 
lalni szintén  nem  akarjuk.  Mindnyájunkat  illet  ez  a szemrehányás, 
mert  az  applicativ  törvénymagyarázatnak  nincsenek  oly  nagy  lati- 
tudj ei,  hogy  a hatáskörben  nagy  lenne  a különbség  azon  mérték 
közt,  amelyet  a kormány  tényleg  engedélyezni  akar  és  a közt,  ame- 
lyet a túloldal  felfogása  szerint  esetleg  még  engedélyezhetne.  Mi 
ezen  az  oldalon  vezérünk,  gróf  Apponyi  Albert  ő Excellentiája 
útján  meggyőződtünk,  hogy  most  a kormánynál  tovább  jutni  nem 
lehet,  bízunk  vezérünkben,  bízhatunk  is,  mert  ő is  azon  az  állás- 
ponton van,  mint  mindnyájan,  hogy  t.  i.  az  applicativ  törvényma- 
gyarázat megengedte  volna,  hogy  a kormány  tovább  menjen,  úgy 
hogy  köztünk  m.  t.  kongresszus  erre  a pontra  nézve  nincs  semmi 
nézetkülönbség.  (Derültség  és  ellentmondások  a jobboldalon.) 
Sajnáljuk  m.  t.  kongresszus,  hogy  a túloldal  még  nem  győződött 
meg  a további  kísérlet  hiábavalóságáról,  mert  az  applicativ  tör- 
vénymagyarázat a jogi  meggyőződés  és  a lelkiismeret  dolga,  e fe- 
lett tehát  nagyon  méltatlankodni  nem  lehet,  s nyilvánvaló,  hogy 

a jelen  kormány  a saját  jogi  meggyőződésén,  lelkiismeretén  túl 
nem  mehet  és  ennélfogva  nem  hihetem,  hogy  akár  csak  a túloldal 
is  elvállalná  a felelősséget  azért,  hogy  emiatt,  csak  emiatt,  csak  a 
szóban  lévő  törvénymagyarázati  és  hatáskörbeli  nem  nagyon  je- 
lentékeny eltérés  miatt  az  autonómia  kockáztatva  legyen. 

De  elismerem  még  ennek  a jogosultságát  is,  ha  volna  valami 
abban  az  aggodalomban,  hogy  az  autonómiának  az  a hatásköre, 
amelyet  most  elérni  sikerült,  beláthatlan  időre  végleges  lesz.  Ebben 
az  irányban  nagyon  megnyugtató  mindnyájunkra  az  a legkegyel- 
mesebb királyi  resolutio,  amelyet  a minap  Horánszky  m.  t.  tagtár- 
sunk felolvasott  s amely  az  autonómia  hatáskörére  nézve  máris 
kilátásba  veszi  a fennálló  törvények  módosítását,  amikor  aztán 
előreláthatólag  nemcsak  a most  szóban  forgó  nem  jelentékeny 
latitudőt,  hanem  ennél  többet  is  behozhatunk.  Különben  pedig  an- 
nak a fontos  kérdésnek  eldöntése,  hogy  ér-e  valamit  az  autonó- 
mia, sokat  ér-e  vagy  keveset,  vagy  éppen  semmit?  nem  paragra- 
fusokba szedett  hatáskörtől,  hanem  attól  függ,  — minden  attól 
függ  — hogy  beválik-e  ez  a nagy  alkotás:  az  autonómia,  vagy  sem? 
Ennek  pedig  m.  t.  kongresszus  két  előfeltétele  van. 

Az  egyik  az,  hogy  a közélet  katholikus  vezér férfiai,  minisz- 
terek, államférfiak,  tudósok,  nemzetgazdák,  írók,  művészek  stb. 
ne  röstell jenek  élére  állani  az  autonómiának,  úgy  amint  a protes- 
táns vezérférfiak  nem  röstellik.  (Úgy  van!  halfelől.)  És  bizonyára 
a katholikus  vezérférfiak  sem  fogják  röstellni,  ha  — méltóztassa- 
nak  megbocsátani  ezért  a kitételemért  — egyfelől  a jó  katholicitás 
nem  lesz  privilégium,  hanem  mindenki  elismertetik  jó  katholikus- 
nak,  míg  az  ellenkező  bizonyítva  nincsen,  amint  ezt  a protestán- 
sok magokra  nézve  teszik;  másfelől  pedig,  ha  az  autonómiának 
lesz  hatalmas  küzdő  tere,  amelyről  — s ezt  is  nagyon  hangsúlyo- 
zom — a magas  episcopatushoz  bizalomteljesen  sorakozva,  vegye 
fel  kifelé  a küzdelmet.  Ez  a punctum  saliens  s egyúttal  a másik  és 
legfőbb  előfeltétele  az  autonómia  dicsőséges  beválásának! 

. Engem  az  élet  és  a konkrét  esetben  az  erdélyi  autonómia 
fényes  előzményei  arra  tanítottak,  hogy  az  embert  úgy,  mint  szer- 
vezetet, nem  a gazdag  örökség,  amelybe  esetleg  beleül  és  kényel- 
mesen elhelyezkedhetik,  hanem  a küzdelem  teszi  erőssé  és  azzá, 
aminek  lennie  kell.  A katholikus  alapjogoknak  az  a recapitula- 
tiója,  amely  a jogfenntartó  nyilatkozatban  foglaltatik,  ha  azt  sem 
a kormánynál,  sem  a törvényhozásnál  egy  csapásra  elérni  nem 
tudjuk  is,  de  nagyon  fontos  pro  domo,  főleg  ha  ő Excellenciája, 

báró  Jósika  tagtársunknak  épp  ma  benyújtott  határozati  javas- 
lata értelmében  legfelsőbb  helyen  is  tudomásúl  veszik.  Nagyon 
fontos  ez,  mint  oly  programm,  amelybe  egyelőre  is  beilleszthetjük 
a pro  hinc  et  nunc  elérhető  hatáskört,  de  amely  egyúttal  kitűzi, 
elhatárolja  a végcélt  is,  ameddig  a katholikus  alapjogok  tekinte- 
tében az  autonómia  hatáskörét  kiküzdeni  akarjuk.  így  pl.  még  ha 
lényeges  volna  is  a különbség  az  autonómiának  azon  kétféle  hatás- 
köre közt,  amely  ennek  az  oldalnak  és  a túloldalnak  felfogása  sze- 
rint a fennálló  törvények  ilyen,  vagy  olyan  applicativ  magyarázata 
alapján  már  most  elérhető;  mi  következik  ebből?  Csak  az,  hogy 
az  autonómiának  mihelyt  megalakúit,  mindjárt,  már  a fennálló 
törvények  keretében  is  megnyilik  a küzdőtere  hatáskörének  kibő- 
vítésére. Akkor  egy  más  kormánynyal  szemben,  amelynek  más  a 
jogi  meggyőződése,  az  előttem  szólók  egyike  által  fejünkre  olva- 
sott Günther-féle  törvénymagyarázatnak  is  lehetséges  lesz  érvényt 
szerezni. 

Erdélyi  hittestvéreink,  mint  kisebbség,  annak  idejében  a pro- 
testáns uralom  alatti  Erdélyben  a majorizálás  ellen  küzdöttek. 
Évszázadokon  át  ez  az  erdélyi  katholikus  autonómia  alig  volt 
egyéb  értékes  jogok  és  tartalom  nélküli  szervezetnél.  Paragrafu- 
sokkal-e  vagy  enélkül?  ez  mindegy.  Én  nálunk  is  nem  a paragra- 
fusokra fektetem  a fősúlyt,  hanem  magára  a szervezetre;  de  ez  a 
küzdelem  megedzette  erejüket,  úgy,  hogy  az  idők  folyamán  úgy- 
szólván nagyobb  erőfeszítés  nélkül  kiküzdhették  mai  jogkörüket. 
A küzdelemre  lesz  a mi  autonómiánknak  is  elég  tere,  nem  ugyan 
a majoritással,  mert  a majoritás  mi  vagyunk,  hanem  a felekezet- 
ien állammal,  hitközömbösséggel  stb.  S ez  jól  van  így,  mert  a küz- 
delem az  élet  s egyúttal  kulcsa  annak,  hogy  az  országos  katho- 
likus autonómia,  ez  a nagy  alkotás,  az  egyház  és  hazánk  javára 
dicsőségesen  beváljék. 

Abban  a szent  meggyőződésben,  hogy  a katholikus  alapjo- 
gokat, ha  azok  veszélyben  forognának,  senki  és  semmi  sem  fogja 
biztosabban  kiküzdeni,  mint  ez  a dicsőségesen  bevált  országos 
katholikus  autonómia,  — elfogadom  a részletes  tárgyalás  alap- 
jául a 27-es  bizottság  javaslatát,  (Élénk  helyeslés  és  éljenzés  a 
baloldalon.) 


Tiltakozás  a rutéii  elnevezés  ellen. 

Az  orsz,  katholikus  autonómiát  szervező  kongresszus  1902. 
február  26~án  tartott  ülésén  elmondott  beszéd. 

= Kongresszusi  napló.  = 

Szabó  Jenő:  Nagyméltóságú  elnök  úr!  mélyen  tisztelt  kon- 
gresszus! Nem  a dolog  érdemében  óhajtok  felszólalni,  hanem 
csakis  az  előttem  szólott  igen  tisztelt  kongresszusi  képviselő  tag- 
társam által  ismételve  használt  „rutének"  kifejezés  miatt.  Köz- 
tudomású dolog,  hogy  1649-ben,  mikor  az  ősi  munkácsi  egyház- 
megye híveire  nézve  az  unió  létrejött,  ezen  egyházmegyében  a 
mai  nagyváradi  egyházmegye  és  részben  a szamosujvári  egyház- 
megye hívei  is,  kik  pedig  soha  sem  voltak  rutének,  hanem  ol^ok, 
szintén  benne  foglaltattak;  sőt  akkor  már  ezen  egyházmegyében 
a román  liturgia  is  gyakorlatban  és  alkalmazásban  volt.  Épp  oly 
köztudomású  az  is,  hogy  ugyanakkor  már  ezen  egyházmegye  hívei 
között  igen  nagy  számban  voltak  magyar  ajkúak,  kik  az  unió  előtt 
természetesen  a skizmával  tartottak.  Azt  én  nem  kívánom  kutatni, 
hogy  az  egyházmegye  akkori  és  mostani  szláv  ajkú  hívőire  nézve, 
kik  közt  számosak  a tótajkuak  is,  helyes-e  vagy  sem  a felfogásom 
szerint  Gácsországból  importált  „rutén"  elnevezés,  de  ezen  ki- 
fejezés ellen  „rutén",  alkalmazva  azt  úgy  az  akkori,  mint  a mos- 
tani hívők  öszszességére,  én  részemről  úgy  a magam,  mint  200,000 
magyar  hívő  nevében  tiltakozom.  (Élénk  helyeslés.) 

A budapesti  gör.  kath»  egyház  rníssíó- 
szerü  jellege* 

Pohár  köszöntő  a fővárosi  hatóság  tiszteletére  1909.  évi  október 
24-én  tartott  diszehéden. 

. . . Azért  emelek  szót,  hogy  az  összes  gör.  kath.  magyarság 
szempontjából,  tehát  úgyszólván  országos  szempontból  is  méltas- 
sam a főváros  közönségének  azt  a nagylelkű  tényét,  amelynek 
megünneplésére  a mai  hálaadó  szent  misénél  és  itt  e barátságos 
fehér  asztalnál  összegyűltünk.  E kedves  feladatot  egy  rövid  fel- 
szólalás keretében  talán  úgy  közelíthetem  meg  legjobban,  ha  két 
analóg  bécsi  esetre  hivatkozom. 

Az  egyiket  csak  néhány  hét  előtt  olvastam  a hírlapokban, 
hogy  t.  i.  Bécsben  egy  mohamedán  templomot  szándékoznak  épí- 
teni, nyilván  azzal  a célzattal,  hogy  az  annektált  tartományok 
mohamedán  lakosságának  szívét  közelebb  hozzák  a császári  fő- 
városhoz. Ezt  az  esetet,  amely  különben  is  még  csak  a tervezés 
stádiumában  áll,  itt  per  tangentem  csak  azért  hozom  fel,  mert 
a m.  t.  főváros  képviselői  éppen  most  jártak  odalent  a bosnyákok 
között  és  így  talán  szerezhettek  és  hozhattak  is  magukkal  némi 
impressziókat  ebben  a tekintetben,  hogy  ilyen,  vagy  hasonló,  a 
pénzügyi  áldozat  mértékével  mérve,  kicsinyesnek  látszó  eszközök- 
kel lehetséges-e  vagy  sem,  pro  vagy  kontra  oly  eredményeket  el- 
érni, mint  aminőt  az  adott  esetben  a császári  főváros  maga 
elé  tűzött. 

Alkalmasabb  az  én  célomra  a másik  eset,  hogy  t.  i.  Bécsben 
államköltségen  építettek  gör.  kath,  és  gör.  keleti  templomokat 
csak  azért,  hogy  azokat  politikai  obszervatóriumoknak  használják. 
Csakugyan  ezekben  a templomokban  ismerték  fel  legelőször  a 
görög  rítusnak  azt  a természetét,  amely  röviden  szólva  abban  áll, 
hogy  az  e ritust  követő  népeknél  — úgy  a gör,  katholikusoknál, 
mint  a gör,  keletieknél  — a nemzeti  vagy  faji  érzést  és  a király- 
hűséget, tehát  a hazafiságnak  e két  vezérelvtől  feltételezett  valódi 
béltartalmát,  egyszóval  a nemzeti  vagy  imperialisztikus  politiká- 
nak legfőbb  tényezőit,  nem  a család,  nem  is  az  iskola  oltja  be  a 
szívekbe,  hanem  a templom.  Hogy  aztán  később,  különösen  az 
oláhok  és  szerbek  közt  ezt  a felfedezést  menynyire  kiaknázták  a 
bécsiek  a magyar  nemzet  ellen,  mindenki  tudja.  De  talán  kevésbbé 
ismeretes  az,  hogy  már  a múlt  század  elejétől  kezdve  gyakran 
kísérleteztek  hazánk  északkeleti  részeiben  is.  Szerencsére  azon- 
ban az  ottani  gör.  kath.  papság  példás  hazafisága  és  az  ott  töme- 
gesebben együtt  élő  gör.  kath.  magyarság  meghiúsította  e kísér- 
leteket. 

Engedjék  meg,  uraim,  hogy  a bécsi  görög  ritusú  templomok- 
nak rövid,  de  magvas  történetét  itt  leszögezzem.  Nem  azért, 
mintha  csak  távolról  is  hasonló  miszsziót  tulajdonítanék  a mi 
szegényház-téri  kis  templomunknak,  hanem  azért,  hogy  rámutas- 
sak a magyar  nemzeti  politikának  egy  sarkalatos  mulasztási  hibá- 
jára. Arra  t.  i.,  hogy  úgyszólván  semmivel  sem  védekezett  a 
bécsi  imperializmusnak  a görög  rítus  természetére  támaszkodó, 
látszólag  egyházi,  de  valójában  nemzetiségi  politikája  ellen. 

Pedig  módjában  állott  védekezni. 

Nem  kellett  volna  egyebet  tennie,  csak  bizonyos  felekezeti 
praeoccupáció  leküzdésével  elfogulatlanúl  és  jól  szétnézni  a nép 
rétegei  közt  s ott  észrevenni  és  talpraállítani  saját  vérét,  a görög 
ritusú  magyarságot.  Ezt,  ha  idejében  megtette  volna,  akkor  már 
régen  elenyészett  volna  az  a végzetes  előítélet,  hogy  aki  gör.  kath. 
vagy  gör.  keleti,  az  nem  is  lehet  magyar.  Mert  bizony  ez  a végzetes 
előítélet  mindenkor  egyik  legfőbb  akadálya  volt  s még  ma  is 
egyik  legfőbb  akadálya  a magyar  nemzet  azon  legitim,  jogos  és 
természetes  törekvésének,  hogy  ha  már  polyglott  ország  vagyunk 
is,  de  legalább  intelligenciánk,  a magyarországi  intelligencia  ne 
legyen  és  ne  lehessen  más,  mint  egységes  magyar. 

A gör.  kath.  magyarok  családfájáról,  régi  vagy  nem  régi  vol- 
táról sokat  vitáznak  a történészek.  Vannak,  akik  ezt  a családfát 

egészen  Gyula  és  Bulcsu  vezérekig  viszik  vissza;  de  vannak  olya- 
nok is,  kik  azt  állítják,  hogy  1820.  előtt  még  gör.  kath.  magyarság 
nem  létezett. 

Erre  a vitára  némi  világot  vet  az,  hogy  Ungváron,  a püspöki 
levéltárban  van  egy  régi,  1795-ből  való  s talán  nem  is  a legrégibb 
"magyar  fordítás  Kricsfalussy  György  ungvári  gymn.  tanár  tol- 
lából, arról  a szent  miséről,  amelynek  ma  részesei,  illetve  tanúi 
voltunk. 

Nos  hát,  uraim,  én  meg  vagyok  győződve,  hogy  a gör.  kath. 
magyarság  ősiségét  és  folytonosságát  lehetetlen  megdönteni,  de 
még  ha  lehetséges  volna  is,  mit  bizonyít  az  említett  fordítás?  Azt, 
hogy  legalább  is  a XVIII.  század  derekán  már  nagy  számban  vol- 
tak olyanok,  vagyis  gör.  kath.  magyarok,  akiknek  számára  ez  a 
magyar  mise  készült.  Ha  tehát  abban  az  időben,  amikor  még 
Magyarországon  nem  volt  nemzetiségi  kérdés  és  az  egyházi  vi- 
szonyok is  kedvezőbbek  voltak,  azok,  akikhez  a dolog  tartozott, 
megtették  volna  kötelességüket.  Vagyis,  ha  ez  a magyar  mise  nem 
maradt  volna  poros  fóliánsok  között,  hanem  már  régen  átment 
volna  templomainkba  és  a nép  szívébe,  akkor,  uraim,  ma  már 
senki  sem  merné  a bécsi  politika  malmára  hajtani  a vizet  azzal 
a valótlan  állításssal,  hogy  aki  gör.  kát.,  az  nem  is  lehet  magyar. 

Sajnos,  uraim,  mi  — gör.  kath.  magyarok  — nem  voltunk 
olyan  szerencsések,  mint  más  ajkú  hiísorsosaink.  Sőt  még  egy 
magyar  fejedelem,  Rákóczi  György  is  az  egyházi  nyelv  kérdésé- 
ben nem  nekünk  jött  segítségünkre,  hanem  az  oláhoknak.  így  tör- 
tént, hogy  nekünk,  gör.  kath.  magyaroknak,  magunknak  kellett 
felfedeznünk  magúnkat.  És  Istennek  hála,  fel  is  fedeztük.  Ami 
pedig  nem  volt  könnyű  dolog,  mert  mi  úgy  szét  voltunk  és  va- 
gyunk ma  is  darabolva  hat  egyházmegye  közt,  hogy  csaknem  el- 
enyésztünk a nemzetiségek  tengerében.  Apostoli  lelkű  és  magyar 
szívű  papságunknak  köszönhetjük,  hogy  a szó  teljes  értelmében 
önfeláldozó,  úttörő  munkájukkal  felnyitották  szemeinket  és 
Hajdú  dörög  városát  illeti  meg  a dicsőség,  hogy  elsőnek  bontott 
zászlót  a magyar  felirású  görög  kereszt  mellett.  Mikor  pedig 
1896-ban  az  ismeretes  kedvezőtlen  fordulat  állott  be  ügyünkben, 
ez  a fordulat  nem  csak  népünket,  hanem  az  Összes  gör.  kath.  ma- 
gyar intelligenciát  felrázta  nyugalmából  és  tömörültünk,  megala- 
kítottuk országos  bizottságunkat  s tudva  azt,  hogy  a jó  Isten  is 
csak  akkor  segít  rajtunk,  ha  magunk  vesszük  kezünkbe  ügyünket: 
felkerekedtünk  és  1900-ban  tömegesen  elzarándokoltunk  Rómába. 

És  bármit  mondjanak  is  azok,  akik  az  ellenkezőjét  állítják,  mi  nem 
jöttünk  vissza  üres  kézzel  Rómából,  mert  az  apostoli  szentszék 
megigérte,  hogy  igenis,  foglalkozni  fog  ügyünkkel.  És  ez  nem 
jelentőségnélküli  dolog,  ha  figyelembe  vesszük,  hogy  a kath.  egy- 
ház mily  konzervatív  és  óvatos  szokott  lenni  nem  csak  tetteiben, 
hanem  megnyilatkozásaiban  is  és  nem  a mi  hibánk,  ha  azok,  akikre 
a dolog  tartozott,  ebben  a stádiumban  sem  teljesítették  köteles- 
ségüket. 

De  még  mielőtt  Rómába  mentünk  volna,  önökhöz  fordultunk, 
uraim,  a magyar  székesfőváros  nagylelkű  közönségéhez  és  önök 
voltak  az  elsők,  akik  segítségünkre  siettek;  önök  adták  meg  ne- 
künk az  első  méltatást  kitartó  önvédelmi  küzdelmeinkre,  amikor 
1898.  évi  július  hó  30-án  tartott  törvényhatósági  közgyűlésükön 
a kegyúri  tisztet  budapesti  egyházunkkal  szemben  egyhangúlag 
elfogadták. 

Engedjék  meg  tehát,  hogy  most,  amikor  ezen  első  segítség, 
ezen  első  méltatás  emlékünnepét  üljük,  most,  amidőn  a szegény- 
ház-téri kis  templomunkból  kiindulva.  Isten  segedelmével  a nap- 
táregyesítés ügyében  már  némi  sikert  is  mutathatunk  fel,  mind- 
ezek után  engedjék  meg,  hogy  én  a főváros  közönségével  szemben 
az  összes  gör.  kath.  magyarság  köszönetét  és  háláját  tolmácsol- 
jam. Az  isteni  gondviselés  úgy  intézte,  hogy  most  épp  az  a férfiú 
ül  a főváros  főpolgármesteri  székében,  aki  mint  volt  főügyész,  egy 
remek  jogi  munkában  diadalmasan  kimutatta  a mi  ügyünk  igazát, 
a polgármesteri  székben  pedig  egy  oly  férfiú  ül,  ki  már  rövid  idő 
alatt  is  nagy  tettekkel  szolgált  rá  arra,  hogy  tőle  a főváros  még 
többet  és  még  nagyobbakat  várhasson,  — és  e két  férfiúra:  Fülepp 
Kálmán  főpolgármesterre  és  Bárczy  István  polgármesterre  eme- 
lem poharamat. 


Vagy  magyar  liturgia,  vagy  külön  magyar 
egyházmegye* 

A főrendiház  1911.  évi  június  hó  30-án  tartott  ülésén  elmon- 
dott beszéd  és  gróf  Zichy  kultuszminiszter  válasza. 

Nagyméltóságú  elnök  úr!  méltóságos  főrendek!  Teljes  biza- 
lommal viseltetem  a kormány  iránt  s azért  az  előttünk  fekvő  in- 
demnitási  törvényjavaslatot  elfogadom  és  megszavazom.  Legyen 
szabad  azonban  néhány  megjegyzést  tennem  s kissé  bővebben 
reflektálnom  a kultuszminiszter  úrnak  a képviselőház  június  16-ki 
ülésében  tartott  beszédére^  illetve  a beszédnek  arra  a két  kijelen- 
tésére, amely  a gör.  kath.  magyarságra  vonatkozott  s amely  ennek 
a görög  kath.  magyarságnak  soraiban  bizonyos  nyugtalanságot 
idézett  elő. 

Nem  térhetek  ki  ez  elől,  mert,  sajnos,  a 250.000  főből  álló 
gör.  kath.  magyarságnak,  mint  ilyennek,  vagyis  az  1898-ban  sora- 
kozott gör.  kath.  magyar  intelligentia  soraiból,  a képviselőházban 
egyetlen  kéviselője  sincsen,  hogy  ott  — ha  már  egyszer  a mi 
kényes  szövetű  ügyünk  szóba  jön  — megvédelmezhesse  e magyar- 
ság érdekeit.  Már  pedig  talán  nem  szerénytelenség  tőlem,  ha  azt 
állitom,  hogy  a logika  törvényei  szerint  mégis  csak  mi,  gör.  kath. 
magyarok  vagyunk  a legkompetensebb  szakemberek  és  informá- 
torok olyankor,  amikor  a gör.  kath.  magyarság  létérdekeiről 
van  szó. 

Szó  szerint  idézem  a miniszter  úr  két  kijelentését,  mert  azt 
a hírlapok  némileg  elferdítve  közölték. 

„A  görög  katholikus  magyarság  helyzete  — így  szól  az  egyik 


20* 


308 


kijelentés  — nem  olyan  sötét  és  szomorú,  mint  némelyek  állitják; 
határozottan  kijelenthetem  ugyanis,  hogy  a görög  katholikusok 
egyházi  élete  szabályos  mederben  folyik  és  sehol  sem  látni  jele- 
ket arra  nézve,  mintha  a rutén  elem  ószláv  liturgikus  nyelve  hát- 
rányosan befolyásolná  a magyarságot.^  A másik  kijelentés  pedig 
a görög  katholikus  magyarság  által  már  régóta  sürgetett  külön 
egyházmegyére  vonatkozik  s erre  nézve  azt  a véleményét  fejezte 
ki  a miniszter  úr,  hogy  ily  külön  egyházmegye  felállít ásának  kö- 
vetkezmény ekép  „könnyen  megtörténhetik,  hogy  az  új  egyház- 
megyéből kimaradó  exclusiv  rutén  jellegű  területen  esetleg  olyan 
nemzetiségi  viszszahatások  merülhetnek  fel,  amelyeknek  hordere- 
jét  ma  egyáltalában  kiszámítani  nem  tudom*\ 

Méltóságos  főrendek!  A miniszter  úr  nem  tett  említést  a 
román  egyházmegyékben  élő  magyarajkú  hívekről  és  ezt  a példát 
követve,  én  is  csak  az  ószláv  liturgia  területén  élő  gör.  katholikus 
magyar  hivek  helyzetére  szorítkozom.  És  adja  Isten,  hogy  rossz 
próféta  legyek,  de  nem  tagadom,  hogy  a jelenleg  fennálló  szél- 
csend ellenére,  én  a magyarság  helyzetét,  főleg  pedig  annak  jövő- 
jét itt  is  sötétnek  és  nyugtalanítónak  tartom  mindaddig,  amig  vagy 
a magyar  liturgia  ügye  nem  nyer  törvényes  szabályozást,  vagy 
pedig  a magyarajkú  hivek  részére  külön  egyházmegyét  nem  léte- 
sítenek. 

És  ez  nem  pusztán  az  én  egyéni  véleményem.  Ebben  a kér- 
désben velem  együtt  a gör.  kath.  magyarok  vezetőségének  öszszes 
mérvadó  tagjai  igy  Ítélik  meg  a helyzetet.  Az  ellenkező  felfogást, 
amely  erre  nézve  újabb  időben  mérvadó  egyházi  és  politikai  kö- 
rökben tért  foglalt  s amelynek  ő nagyméltósága  is  kifejezést  adott, 
csak  annak  tulajdoníthatjuk,  hogy  az  ilyen  kérdésekben  félre  nem 
vezethető  népies  kőztudat  ellenére,  éppen  e mérvadó  körökben 
már  régóta,  mondhatnám  végzetszerüleg,  az  a téves  állítás  terjedt 
el,  hogy  az  egyházi  ószláv  nyelv  nem  élő,  hanem  éppen  olyan 
kihalt  egyházi  nyelv,  mint  aminő  a nyugati  egyházban  a latin.  Már 
pedig  ha  ez  az  egyházi  nyelv  élő,  vagyis  egyházi  megjelölés  sze- 
rint vulgáris  nyelv,  akkor  senki  sem  tagadhatja  meg  annak  a ma- 
gyarokra hátrányos  befolyását  abban  az  esetben,  ha  ezek  saját 
nyelvük  helyett  akár  kizárólagosan,  akár  csak  részben  is,  ezt  az 
egyházi  nyelvet  kénytelenek  használni.  Éppen  ezért  engedelmet 
kérek,  hogy  ezt  a kérdést  kissé  közelebbről  megvilágítsam. 

Ismeretes,  hogy  az  1648-iki  egyházi  unióban  a szláv  nyelv 
használatát  épp  úgy  nem  kötötték  ki,  mint  ahogyan  a későbbi 

— 1700-ban  létrejött  — unióban  a Rómával  egyesült  románok  sem 
kötötték  ki  saját  nyelvük  használatát,  hanem  csak  azt:  ut  ritum 
graecum  ipsis  servare  liceat,  vagyis,  hogy  az  egyesült  görög  katho- 
likusok  a görög  ritust  továbbra  is  megtarthassák,  amely  rítusnak 
pedig  köztudomás  szerint  évezredes  jogszokása  az,  hogy  hívei 
saját  élő,  vagy  avult  nyelvüket  használhatják. 

Az  egyházi  unió  ügyével  az  1648.  évi  szeptember  havában 
Nagyszombatban  tartott  nemzeti  zsinat  foglalkozott  és  a szláv 
nyelvről  csak  az  e zsinat  határozatából  Lippay  György  akkori 
hercegprímás  által  1660.  évi  január  4-én  kiállított  oklevélben  tör- 
ténik említés.  Ez  kimondja,  hogy  a római  egyházzal  egyesült 
hívek,  illetve  egyházi  férfiak  az  öszszes  istenitiszteleteket,  a szent- 
ségek kiszolgálását  és  mindennemű  egyházi  funkciókat  a görög 
rítusnak  az  apostoli  szék  által  már  régen  jóváhagyott  gyakorlata 
szerint  vulgáris,  vatgyis  illyr,  illetve  glagolit  nyelven  végezhetik: 
„iuxta  usitatam  et  a Sede  Apostolica  iám  ohm  approbatam  Graeci 
Rítus  consuetudinem  vulgari  Illyrica,  seu  Glagolitica  lingua  Divina 
omnia  peragere,  populoque  sibi  commisso  Sacramenta  ministrare, 
ac  reliqua  Ecclesiastica  munia  poterunt  in  Domino  exercere*". 

Már  ebből  az  oklevélből  is  világosan  kitűnik  tehát,  hogy  az 
az  egyházi  nyelv,  amelyet  az  egyesült  szlávajkú  gör.-katholikusok 
az  egyházi  unió  alkalmával  használtak  és  változatlanúl  mai  nap 
is  használnak,  nem  kihalt  liturgikus  nyelv,  hanem  vulgáris,  vagyis 
élő  nyelv;  és  nem  egyéb  tévedésnél,  ha  ezt  a vulgáris  nyelvet 
Lippay  hercegprímás  oklevele  a délszláv  katholikusok  illyr,  vagyis 
glagolit  nyelvével  tévesztette  össze. 

De  még  inkább  kitűnik  ezen  egyházi  nyelvnek  vulgáris  jel- 
lege a következő  tényből. 

A munkácsi  püspökség  kanonizálása  után  ugyanis  Mária 
Terézia  királynő  1773-ban  az  egyházi  könyvek  kinyomatása  érde- 
kében Bécsbe  rendelte  az  uniált  püspököket.  Ezzel  az  alkalommal 
a királynőnek  arra  a kérdésére,  hogy  minő  nyelven  történjék  a 
könyvek  kinyomatása,  az  értekezletről  felvett  jegyzőkönyvek  sze- 
rint Bacsinszky  András,  az  első  kanonizált  munkácsi  püspök  azt 
a feleletet  adta,  hogy  irodalmi  orosz  nyelven  (idiomate  slavo- 
russico  litterali)  cyrill  betűkkel  kell  a könyveket  kiadni.  Erre 
maga  a nagy  királynő  az  udvari  kancelláriának  1773.  május  24-én 
kelt  előterjesztésére  úgy  döntött,  hogy  a könyvek  kiadása  orosz- 
szláv  irodalmi  nyelven  történjék. 

Igaz  ugyan,  hogy  — mint  Bőhm  Lajos  dr.  egri  kanonok,  a 


SIO 


„Liturgikus  nyelvekrőV*  szóló  munkájában  irja  — az  akkori  latin 
egyházi  tudósok  a nyugati  egyház  azon  ismeretes  álláspontjáróL 
amely  a liturgiában  élő  nyelvet  kizártnak  tekinti,  rossz  néven 
vették  Bacsinszkynak  ezt  a bejelentését  és  a „vetero-slavica!*  meg- 
jelölés mellett  kardoskodtak.  De  ez  a felfogás  nem  állhat  meg 
akkor,  amikor  a régi  szláv  egyházi  könyvek  maradványaiból  ki 
lehet  mutatni,  hogy  a görög  ritus  ó-szlávnak  nevezett  jelenlegi 
egyházi  nyelve  nem  azonos  azzal  a paleo-szláv  nyelvvel,  amelyet 
a tudomány  ilyennek  ismer  és  amely  ma  már  anynyira  kihalt 
nyelv,  hogy  azt  a mai  szlávok  talán  még  kevésbbé  értenék  meg  a 
templomban,  mint  a román  népek  a latint. 

Hivatkozom  végre  egy  másik  tudós  görög  kath.  egyházfő, 
néhai  dr.  Tóth  Miklós  eperjesi  püspök  kijelentésére,  aki  1881.  évi 
április  hó  26-án  kelt  és  Trefort  Ágost  akkori  kultuszminiszterhez 
intézett  emlékiratában  következőleg  nyilatkozott:  „Ezen  szláv 
liturgikus  nyelv,  egyes  nyelvészeti  formáiban  és  szókötéseiben  a 
mostani  szláv  dialektustól  eltér  ugyan,  de  az  orosz  és  különösen 
a rutén  dialektushoz  oly  közel  áll,  hogy  a (ruténajkú)  hivek  azt 
mindenütt  nehézség  nélkül  megértik,  hol  a vallásos  fogalmak  ma- 
gasztossága és  az  elvont  eszmék  szellemi  képességüket  nem  korlá- 
tozzák**. Nyilvánvaló,  hogy  a latin  egyházi  tudósok  ellenkező  és  az 
élő  nyelvnek  oltári  használatát  perhorreszkáló  felfogása  miatt 
nem  mert  ugyan  Tóth  püspök  olyan  határozottan  nyilatkozni,  mint 
Bacsinszky,  de  a két  nyilatkozat  teljesen  fedi  egymást  és  lénye- 
gében Tóth  is  megerösitette  Bacsinszky  bejelentését,  amely  külön- 
ben teljes  mértékben  megfelel  az  ily  kérdésekben  félre  nem  ve- 
zethető, elfogulatlan  köztudatnak  is. 

Tény  az,  méltóságos  főrendek,  hogy  ebben  az  itt  szóbanforgó 
egyházi  nyelvben  bizonyos  archaisticus  szólásformák  is  használa- 
tosak s azért  távol  áll  tőlem  kétségbevonni  a már  hivatalos  hasz- 
nálatba vett  „ószláv**  megjelölés  jogosultságát.  Azonban  az  elő- 
adottakból világosan  kitűnik,  hogy  ezen,  a tudományos  értelemben 
vett  paleo-szláv  nyelvtől  eltérő  ószláv  egyházi  nyelv  lehet  ugyan 
bizonyos  értelemben  avult  nyelv,  de  semmi  esetre  sem  holt,  hanem 
élő  nyelv.  Ennélfogva  akár  a hitéletre,  akár  a nemzeti  életre  való 
kihatás  szempontjából  végzetes  hiba  volna  ezt  az  egyházi  nyelvet 
egyenlő  elbírálás  alá  vonni  és  egyenértékűnek  tekinteni  a nyugati 
egyház  liturgikus  latin  nyelvével. 

Végzetes  volna  ez  a kihatás  már  pusztán  csak  a hitélet  szem- 
pontjából is. 

Mert  ha  már  az  ószláv  nyelvet  a Lippay  hercegprímás  em^ 
litett  oklevelében  — bizonyára  a római  Szentszék  jóváhagyásán 
val  — biztosított  „usitata  et  a sancta  Sede  Apostolica  iám  ohm 
approbata  consuetudo**  ellenére,  nem  mint  vulgáris,  hanem  mint 
szoros  értelemben  vett  liturgikus  nyelvet  kellene  kezelni,  akkor 
- azt  egyszerre  vagy  fokozatosan  a magyar  egyházakban  is  kizáróla- 
gossá kellene  tenni.  Igen  ám,  csakhogy  ehhez  az  kellene,  — hogy 
ez  a magyarajkú  nép  az  ószláv  nyelvű  istenitiszteletet  megértse  — 
hogy  a rutén  nyelvet  is  bevigyük  a gör.  kath.  magyar  népisko- 
lákba. Ez  pedig,  legalább  is  átmenetileg,  amíg  a tiszta  magyar  nép 
a rutén  nyelvet  megtanulja,  a hitéletnek  kimondhatlan  züllését 
idézné  elő.  Hogy  ha  pedig  ezt  nem  akarnók,  akkor  viszont  vala- 
melyes a görög  rítus  természetével  ellenkező  bilinguizmust  kellene 
egy  házhat  óságilag  rendszeresíteni.  Ez  azonban  még  ilyen  egyház- 
hatósági rendezés  mellett  sem  lehetne  egyéb  átmeneti  állapotnál, 
mert  aki  a görög  rítust  ismeri,  az  tudja,  hogy  e rítus  berendezése 
mellett  a nép  lelki  szükségét  csak  úgy  lehet  kielégíteni,  ha  az 
összes  istenitiszteletek  a nép  által  értett  nyelven  folynak. 

Ugyde,  méltóságos  főrendek,  a nemzeti  élet  szempontjából 
még  végzetesebb  lenne  annak  a következménye,  ha  a mostani 
magyar  nyelvű  istenitiszteleti  gyakorlatot  teljesen  betiltanák  és  az 
ó-szláv  nyelvet  kizárólagossá  tennék.  Sőt  merem  állítani,  hogy 
nem  kevésbbé  végzetes  volna  a következmény  akkor  is,  ha  az 
ó‘Szláv  nyelv  a korresponzoriumokban  nagyobb  tért  kapna  a mai- 
nál. Mert,  ismétlem,  a gyakorlatban  ezt  nem  lehetne  másnak  te- 
kinteni, mint  már  magában  véve  is  radikális  első  lépésnek  az 
ó-szláv  nyelvnek  teljesen  kizárólagossá  tételére. 

Hiszen,  méltóságos  főrendek,  teljesen  felesleges  azt  bizo- 
nyítgatni, hogy  amikor  egy  bizonyos  területen  az  egyházi  vagy  tár- 
sadalmi életben  két  élő  nyelv  küzd  egymással,  akkor  függetlenül 
az  intéző  körök  akaratától  és  jó  szándékaitól,  a küzdelem  végső 
eredményére  nézve  nem  a hazafiság  kisebb  vagy  nagyobb  mértéke, 
hanem  egyes-egyedül  az  erőviszonyok  lehetnek  döntök.  Döntök 
pedig  még  akkor  is,  ha  a küzdelem  egyenlő  fegyverekkel  folyik. 
Ezt  pedig  az  adott  esetben  már  csak  azért  sem  lehet  állítani,  mert 
hiszen  köztudomású  dolog,  hogy  a szlávajkú  görög-katholikusok 
egyházi  nyelve  az  egyház  védelme  alatt  áll,  mig  ellenben  a ma- 
gyarajkú hívek  egyháznyelví  gyakorlatát  az  egyház  mai  napig  sem 
ismerte  el. 

Figyelembe  véve  tehát  az  erőviszonyokat,  amelyek  a görög- 

katholikus  magyarságra  nézve  az  ó-szláv  liturgia  területén  is  — 
már  előbb  is  — hátrányosak  voltak^  valóban  nem  lehet  csudái- 
kozni  azon,  ha  a görög-katholikus  magyarság  soraiban  bizonyos 
keserűséget  szült  az,  hogy  akkor,  amidőn  a m.  kir.  kormány  és  a 
törvényhozás  olyan  nagylelkűen  gondoskodott  a szláv-ajkú  görög- 
katholikusok  anyagi  felsegéléséről,  ugyanakkor  elmulasztotta  azt, 
hogy  a görög-katholikus  magyarság  hitéletének  és  nemzeti  életé- 
nek biztosítására  nézve  garanciákat  szerezzen.  Pedig  erre  nézve 
Lippay  hercegprímás  oklevelének  szavaiban,  mint  unionalis  kikö- 
tésben, me gtámadhat atlan  jogalapot  is  talált  volna. 

Bizonyos,  hogy  ilyen  garanciák  nélkül  jövőre  az  erőviszo- 
nyok a görög-katholikus  magyarság  hátrányára  csak  roszszab- 
bodni  fognak.  Egész  határozottsággal  merem  állítani,  hogy  ő nagy- 
méltósága a kultuszminiszter  úr  nagyon  optimisztikusan  Ítéli  meg 
a helyzetet,  ha  ezirányban  semminemű  hátrányos  jeleket  nem  vél 
láthatni.  Igaz,  még  nincsenek  hangosan  kiáltó  jelek,  de  a fenye- 
gető jelenségek  — különösen  az  ismeretes  külföldi  áramlatok 
miatt  — a dolog  természetében  rejlenek. 

Ilyen  körülmények  között,  méltóságos  Főrendek,  nem  lehet 
szó  szabályos  mederben  folyó  egyházi  életről  addig,  amíg  a hazai 
három  görög-katholikus  népcsoport,  t.  i.  a magyarok,  szlávok  és 
románok  egyházi  életében  a q u o d u ni  iustum  alt  éri 
a e q u u m elve  teljes  mértékben  nem  érvényesül,  nem  lehet  szó 
erről  addig,  amíg  50 — 70  oly  tiszta  magyar  egyházközség  van  az 
országban,  amelyek  templomaiban  a magyar  nyelv  eddig  még 
csak  a legminimálisabb  mértékben  se  foglalt  tért.  Nem  lehet  pe- 
dig szabályozott  helyzetről  beszélni  főleg  addig,  amíg  a többi 
80 — 100  magyar  egyházközségben  (és  itt  is  csak  bizonyos  korlá- 
tozásokkal, de  már  mégis)  tért  foglaló  magyar  nyelv  kifejezetten 
elismerést  és  egyházhatóságilag  szabályozást  nem  nyer. 

Azok  után,  amiket  e téren  1896.  óta  tapasztaltunk,  teljes 
biztonsággal  meg  lehet  állapítani,  hogy  a törvényes  szabályozás 
előkészítésére  nincs  más  mód,  mint  egy  külön  magyar  egyház- 
megye létesítése. 

Sajnos,  1896-ban  az  akkori  magyar  kormány  elhatározta, 
hogy  csak  akkor  lehet  szó  külön  egyházmegye  léteitéséről,  ha 
előbb  a római  sezntszék  a magyar  liturgiát  már  engedélyezte.  Ak- 
kor egyházi  körökben  is  az  volt  a nézet,  hogy  ez  a sorrend  lehet- 
séges. Valóban  lehetséges  is  lett  volna  ez  azon  egyháznyelvi  tü- 
relmesség  mellett,  amely  régebbi  időben  nemcsak  a munkácsi  és 

eperjesi,  hanem  még  az  erdélyi  román  egyházmegyékben  is  fenn- 
állott. Hiszen  tudjuk,  hogy  1848.  előtt  egy  erdélyi  román  püspök 
a magyar  egyházi  nyelvnek  az  ottani  (székelyföldi)  magyar  ajkú 
hívek  templomaiba  való  bevezetése  végett  maga  tett  előterjesz- 
tést az  akkor  fennállott  fökormányszéknek  s ez  a kezdeményezés 
’^csakis  az  akkori  esztergomi  érsek  és  a hercegprímás  ellenállása 
miatt  szenvedett  hajótörést.  Tudjuk  azt  is,  hogy  pl.  Ungváron 
egészen  1855-ig,  vagyis  a szamosujvári  püspökség  kihasitásáig  a 
püspöki  székesegyházban  a szentmisét  román  nyelven  is  végez- 
ték, mert  ezen  időpontig  a munkácsi  egyházmegyének  tekintélyes 
számú  román  egyházközségei  is  voltak. 

Bizonyára  ideális  állapot  lenne,  úgy  magyar  nemzeti  szem- 
pontból, mint  a katholicizmus  és  különösen  a görög  katholicizmus 
közös  és  általános  érdekei  szempontjából  is,  ha  ezt  az  egyház- 
nyelvi türelmességet  még  egyszer  viszsza  lehetne  állítani.  És  azon- 
ban azt  hiszem,  hogy  ezt  az  ideális  állapotot,  legalább  is  a romá- 
nokkal szemben,  véglegesen  elszalasztottuk.  Félek,  hogy  elsza- 
lasztottuk a psychologiai  momentumot  a szláv  ajkú  görög  katho- 
likusokkal  szemben  is. 

Ez  a psychologiai  momentum  a görög  katholikus  magyarok 
1900.  évi  nagy  római  zarándoklata  volt,  amikor  is  nyivánvalóvá 
vált  az,  amire  a görög  katholikus  magyarok  mindenkor  örök  há- 
lával fognak  visszagondolni,  hogy  t.  i.  saját  püspökeinken  kívül 
a hazai  római  katholikus  püspöki  kar  legkimagaslóbb  alakjai,  élü- 
kön Vaszary  Kolos  hercegprímással,  állást  foglaltak  igazságos 
ügyünk  mellett.  Sőt  nyíltan  állást  foglalt  mellettünk  egy  nagytu- 
dományú  és  teljesen  elfogulatlan  külföldi  — osztrák-német  — 
Jézustársasági  atya,  az  Istenben  megboldogult  Nilles  Miklós  inns- 
brucki egyetemi  tanár  is,  aki  világhírű  szaktekintély  volt  a keleti 
egyházak  ügyeiben  és  akinek  szava  Rómában  is  nyomósán  esett 
mérlegbe.  Mellesleg  szólva  a románok  is  a Jézustársasági  atyák- 
nak köszönhetik  a román  liturgia  kialakulását  és  így  nem  vehetik 
tőlünk  rossz  néven,  ha  mi  is  hasonló  hálával  adózunk  Nilles  Mik- 
lós emlékének. 

Sajnos,  a közbejött  politikai  viszonyok,  nevezetesen  pedig 
az  ismeretes  obstrukcióknak  hol  támogatására,  hol  pedig  legyőzé- 
sére a kortespolitika  szolgálatába  állított  népszerű  politikai  di- 
vatok, lehetetlenné  tették  e psychologiai  momentum  kihasználá- 
sát. De  ha  Ö Nagyméltósága  a kultuszminiszter  úr  azon  a vélemé- 

nyen  volna,  hogy  még  nem  késő,  akkor  legyen  szabad  figyelmét 
két  — szerintem  igen  fontos  — körülményre  ráirányítani. 

Az  egyik  az,  hogy  Lippay  György  egykori  hercegprímásnak 
1660.  évi  január  4-én  kelt  oklevele  és  az  egyházi  unió  léter  ej  ölté- 
nek időpontja  közt  több,  mint  tiz  év  telt  el.  Ez  határozottan  arra 
mutat,  hogy  a megdicsöült  Hercegprímás  nem  mint  magánvélemé- 
nyét, hanem  hosszabb  tárgyalások  után  a római  Szentszék  egye- 
nes felhatalmazásával  jelentette  ki  azt,  hogy  a görög  rítusban  a 
vulgáris  nyelv  használatát,  mint  jogszokást,  a római  Szentszék 
már  régen  approbálta.  Ezt  a körülményt  úgy  vélem,  nem  volna 
nehéz  megállapítani,  mert  az  1648-iki  egyházi  unió  köztudomás 
szerint  nemcsak  egyházi,  hanem  állampolitikai  akció  is  volt  és 
Így  véleményem  szerint  annak  miként  való  végrehajtásához  is 
szava  van  az  államnak.  Ha  pedig  a dolog  úgy  áll,  amint  állítot- 
tam, akkor  tiszta  a helyzet,  hogy  t.  i.  a magyar  liturgia  nem  jelent 
ritusváltoztatást,  hanem  annak  újabb  elvi  engedély  nélkül  hely 
adható,  ha  gör.  kath.  magyarok  elegendő  számban  vannak  és  ha 
az  egyházi  könyvek  jó  és  hithű  fordításai  rendelkezésére  állanak. 

A másik,  éppen  az  utóbbi  momentummal  összefüggő  körül- 
mény pedig  az,  hogy  a magyar  nyelvű  liturgikus  gyakorlat  1896. 
évi  betiltása,  legalább  a mi  tudomásunk  szerint,  nem  elvi  okból 
történt,  hanem  azért,  mert  a római  szentszék  helytelenül  és  rossz- 
akaratúlag  úgy  volt  informálva,  hogy  görög  katholikus  magya- 
rok tulajdonképpen  nincsenek,  hanem  csak  a magyar  kormány 
kívánná  a magyar  liturgiával  a ruténeket  elmagyarositani  és  hogy 
ezenkívül  még  a használatba  vett  egyházi  könyvek  is  hibásak. 

Az  előbbi  irányban,  úgy  vélem,  a görög  katholikus  magya- 
rok 1900.  évi  nagy  zarándoklata  eléggé  megdöntötte  e helytelen 
információt. 

De  nem  nehéz  megdönteni  a meglévő  egyházi  könyveinkre 
vonatkozó  helytelen  információt  is.  Hiszen  köztudomású,  hogy  a 
fordítások  a munkácsi  és  eperjesi  szentszékek  küldötteinek  közre- 
működésével készültek,  akiknek  egy  része  — ezt  különösen  hang- 
súlyozom — jártas  volt  az  ó-görög  nyelvben  is.  Hangsúlyozom 
pedig  ezt  azért,  mert  az  Istenben  megboldogúlt  Nilles  Miklós  na- 
gyon nyomatékosan  tanácsolta,  hogy  a fordításoknak  az  eredeti 
görög  szöveg  alapján  kell  készülniök,  amire  legyen  szabad  a kul- 
tuszminiszter úr  ö nagyméltóságának  figyelmét  — bárha  csak 
incidentaliter  — ezúttal  is  felhívnom.  És  ugyancsak  közbevetöleg 
legyen  szabad  itt  a naptáré gyesítésröl  megjegyeznem  anynyit. 

hogy  teljes  mértékben  csatlakozom  a miniszter  úr  ö nagyméltó- 
sága  felfogásához  abban,  hogy  ezt  az  ügyet  nem  szabad  erősza- 
kolni ott,  ahol  a nép  nem  akarja  és  úgy  tudom,  ez  a római  szent- 
szék álláspontja  is;  de  viszont  nem  is  volna  szabad  a naptáregye- 
sitést  semmiféle  ürügy  alatt  megtagadni  ott,  ahol  a nép  határo- 
zottan kívánja  és  kérvényezőleg  sürgeti. 

Méltóságos  Főrendek!  (Halljuk!  Halljuk!) 

Egész  határozottsággal  merem  állítani,  hogy  széles  Magyar- 
országon  nincs  görög  katholikus  ember,  nem  véve  ki  a románokat 
sem,  aki  a magyar  liturgia  jogosultságát  tagadná,  sőt  ennek  meg- 
tagadását — legalább  szive  legmélyebb  rejtekében  — az  egy- 
házi unió  súlyos  sérelmének  ne  tekintené.  De  azért  én  mégsem 
ajánlhatom,  sem  mint  magyar  ember,  sem  pedig  mint  a görög 
katholikus  magyarok  országos  bizottságának  elnöke,  jó  lélekkel, 
illetve  a megbízóimmal  szemben  tartozó  hűséggel  nem  ajánlha- 
tom a kormánynak  az  eddigi  úton  való  további  kisérletezést.  Tel- 
jesen elhibázottnak  tartom  a m.  kir.  kormánynak  1896.  évi  elha- 
tározását, amely  szerint  a görög  katholikus  magyar  hívek  által 
már  régóta  sürgetett  külön  egyházmegyéről  mindaddig  nem  le- 
hetne szó,  amíg  a római  szentszék  előbb  a magyar  liturgiát  nem 
engedélyezte. 

Elhibázottnak  tartom  ezt  a modus  procedendit  először  azért, 
mert  a görög  ritus  egyházi  nyelveinek  kialakulási  története  azt 
tanúsítja,  hogy  valamely  megelőző  egyházi  nyelv  aegise  alatt, 
mindenütt  az  egyházi  terület  alakult  ki  előbb  s csak  azután  az 
új  egyházi  nyelv.  Másodszor  azért,  mert  a magyar  liturgia  teljes 
kialakulása  külön  püspöki  székesegyház  és  püspöki  kormány  nél- 
kül nem  is  képzelhető.  Harmadszor  azért,  mert  a magyar  liturgia 
egyházi  elismerésének  természetes  és  szükségképi  előfeltételei- 
hez tartozik  az  is,  hogy  legyen  legalább  egy  egyházmegye,  ame- 
lyet egészében  magyarnak  lehet  tekinteni. 

Az  uj  egyházmegye  nem  jelentené  szükségkép  a görög  kath. 
egyházmegyéknek  nyelvterületek  szerint  való  elkülönítését.  Ez 
az  elkülönítés  úgy  magyar  nemzeti  szempontból,  mint  a hitélet 
szempontjából  indokolt  lehet  a románokkal  szemben,  de  nincs 
indokolva  a hazafias  és  magyar  érzelmű  szláv  ajkú  görög  katho- 
likusok  tekintetében.  Ezt  az  álláspontot  foglaltuk  el  mi  — görög 
katholikus  magyarok  — a római  zarándoklatról  kiadott  Emlék- 
könyvünkben és  ezt  az  álláspontunkat  most  is  változatlanúl  fenn- 
tartjuk. Már  ebben  az  Emlékkönyvben  is  kívánatosnak,  sőt  szűk- 


316 


ségesnek  jeleztük  azonban  a hajdúdorogi  új  püspökség  létesíté- 
sét, amelybe  a hajdúdorogi  vicariatushoz  tartozó  Hajdú,  Szabolcs 
és  Szatmár  vármegyében  és  a szomszéd  vármegyék  területileg 
összefüggő  részeiben  tömören  együtt  lakó  magyarság  lenne  be- 
osztandó; azonban  már  geográfiái  okokból  sem  lehetséges  úgy  lé- 
tesíteni az  új  egyházmegyét,  hogy  abba  az  összes  görög  katho- 
likus  magyarság  bevonható  lenne,  hogy  tehát  a munkácsi  és  eper- 
jesi egyházmegyékben  még  elég  tekintélyes  számú  magyarság 
külön  nem  maradna. 

A m.  kir.  kormány  semmit  sem  kockáztatna  az  új  egyház- 
megyének ilyen  módon  való  létesítésével.  Az  általam  már  kifej- 
tett jogalapot  nem  is  említve,  az  új  püspökség  ugyanis  még  min- 
den segítség  nélkül  is  képes  lenne  magának  kiküzdeni  ha  nem  is 
a teljes  magyar  liturgiát,  de  legalább  is  körülbelül  a mai  magyar 
nyelvű  istentiszteleti  gyakorlatnak  olyan  törvényes  szabályozá- 
sát, amely  híveinek  úgy  hitéletét,  mint  nemzeti  életét  teljes  mér- 
tékben alkalmas  volna  biztosiam. 

Ha  pedig  ilyen  módon  a magyar  liurgia,  vagy  legalább  a 
magyar  nyelvű  gyakorlat  törvényes  szabályozást  nyerne,  akkor 
nem  volna  többé  semmi  okunk  attól  tartani,  hogy  az  új  egyház- 
megye létesítésének  káros  visszahatásai  lehetnének  akár  a régi 
mnukácsi  és  eperjesi  egyházmegyékben  bennmaradó  magyar- 
ságra, akár  pedig  a szláv  ajkú  görög  katholikusokra  nézve.  A ma- 
gyar kormány  tehát  ez  irányban  sem  kockáztatna  semmit;  sőt  el- 
lenkezőleg, merem  állítani,  hogy  szláv  ajkú  görög  katholikusaink 
igazi  magyar  érzelme  csak  akkor  fog  teljes  mértékben  érvénye- 
sülhetni, ha  a törvényes  rendezés  a magyar  nyelvet  egyenlő 
rangra  fogja  emelni  az  ő egyházi  nyelvükkel  és  ezáltal,  valamint 
az  új  egyházmegye  létesítése  által,  minden  egyháznyelvi  félté- 
kenység szülőoka  megszűnik. 

Viszont  azonban  nem  valószínű,  hogy  még  a teljes  magyar 
liturgia  engedélyezése  is  egymagában  képes  lenne  biztosítani  a 
gör.  kath.  magyarság  emancipálását. 

Nem  akarom  túlozni  a dolgot,  de  igenis  állítom,  hogy  itt 
nem  kevesebbről  van  szó,  mint  annak  a 250.000  főből  álló  népcso- 
portnak az  emancipációjáról,  amelynek  érdekében  felszólaltam. 
Ezt  az  emancipációt  csak  egy  külön  intézmény  létesítése  által  le- 
het elérni.  Csakis  egy  külön  magyar  egyházmegye  dokumentál- 
hatná intézményesen,  tehát  elvit athatlanúl,  hogy  gör.  kath.  ma- 
gyarság és  gör.  kath.  magyar  intelligencia  nemcsak  tényleg,  ha- 


317 


nem  jogilag  is  létezik.  Ez  pedig  meggyőződésem  szerint  politikai 
szempontból,  a magyar  nemzeti  állam  kiépítése  szempontjából  a 
legfontosabb  cél:  megszünteti  azt  a régi  előítéletet,  hogy  Magyar- 
országon  mindenki  lehet  magyar;  de  aki  gör.  kath.,  az  csak  ro- 
mán, üagy  ruthén  lehet,  magyar  azonban  nem  lehet. 

Melegen  ajánlom  az  itt  előadottakat  a kultuszminiszter  és 
a kormányelnök  úr  ő excellenciájának  figyelmébe  azzal  a tiszte- 
letteljes és  legbehatóbb  kérelemmel,  hogy  legyenek  kegyesek  az  új 
egyházmegye  létesítését,  illetve  az  erre  vonatkozó,  már  érintett 
1896.  évi  kormányi  határozatot  újabb  consideratio  tárgyává  tenni. 
(Helyeslés  és  éljenzés.) 

Zichy  János  gr » vallás-  és  közoktatásügyi  miniszter:  Nagy- 
méltóságú elnök  úr!  Méltóságos  főrendek!  Kötelességemnek  tar- 
tom egészen  röviden  Szabó  Jenő  Öméltóságának  beszédére  né- 
hány szóval  reflektálni. 

Öméltósága  határozottan  félreértette  azon  szavaimat,  ame- 
lyeket a képviselőházi  tárgyalások  alkalmával  a görög  katholikus 
magyarságot  illetőleg  elmondtam,  ha  azokból  azt  a konklúziót 
méltóztatott  levonni,  hogy  én  más  álláspontot  foglalok  el,  mint 
aminö  álláspontot  hivatali  elődeim  a kérdésben  elfoglaltak,  és 
mintha  magam  részéről  azt  óhajtanám,  hogy  az  ó-szláv  liturgikus 
nyelv  minden  áron  és  feltétlenül  érvényesüljön  a gör.  kath.  ma- 
gyar hitközségben  is. 

Méltóságos  főrendek!  Midőn  a képviselőházban  azt  a kije- 
lentést tettem,  hogy  én  nem  látok  jeleket  arra  nézve,  hogy  a rutén 
elem  ó-szláv  liturgikus  nyelve  hátrányosan  befolyásolná  a ma- 
gyarságot, akkor  tulajdonképpen  arra  a processzusra  gondoltam, 
mely  abban  áll,  hogy  a magyar  liturgikus  nyelv  használata  a görög 
katholikus  hitközségekben  gyakorlat  útján  folytonosan  erösbödik 
és  ezen  megerősödést  processzusban  a rutén  ó-szláv  liturgia 
nyelve  a magyarságot  hátrányosan  nem  befolyásolja.  Ezt  a tényt 
akartam  csak  konstatálni  és  bizton  remélem  azt,  méltóságos  fő- 
rendek, hogy  a gyakorlat  további  megerősödése  folytán  a római 
curia  is  módját  fogja  találni  annak,  hogy  meglelje  az  eszközöket, 
az  utat  és  az  alkalmat  arra  nézve,  hogy  a görög  szertartású  litur- 
giában a magyar  nyelv  megfelelően  érvényesüljön.  (Helyeslés.) 

Méltóságos  főrendek!  Én  részemről  nagyon  szívesen  foglal- 
kozom a magyar  püspökség  létesítésének  kérdésével  abban  az 
egymásutánban  is,  ahogy  azt  Öméltósága  kifejtette;  de  őszintén 
be  kell  vallanom,  hogy  nem  tudom  magamat  emancipálni  attól  a 

felfogástól,  hogy  tulajdonképpen  a logikai  rend  szerint  is  első- 
sorban a liturgikus  nyelv  rendezése  kell,  hogy  hekövetkezzék  és 
csak  azután  dönthető  el  a magyar  püspökség  kérdése,  mert  tu- 
lajdonkép mindaddig,  míg  a magyar  liturgikus  nyelv  tételesen  el- 
ismerve és  szentesitve  nincs,  nincs  meg  a magyar  püspökség  lét- 
és  jogalapja.  Amint  azonban  az  létrejön,  automatice  ki  fog  ala- 
kúim és  ki  kell,  hogy  alakúi  jón  a magyar  püspökség  is. 

Ami  egyébként  azon  aggodalmakat  illeti,  melyeknek  a kép- 
viselöházban  különösen  nemzetiségi  szempontból  kifejezést  ad- 
tam, ezek  teljesen  fedik  azt  az  álláspontot,  melyet  a gör.  kath. 
magyar  országos  bizottság  1900-ban  megjelent  emlékiratában 
kifejezésre  juttatott,  mely  bizottságnak  éppen  Öméltósága,  Szabó 
Jenő  az  elnöke.  Ebben  az  emlékiratban  kimondatik  az,  hogy  a 
magyar  püspökség  fölállítását  nem  tekinti  feladatáúl  a bizottság, 
továbbá,  hogy  a liturgikus  gyakorlatok  végleges  szabályozása  ér- 
dekében az  egyházmegyék  kereteit  megbolygatni  nem  okvetlenül 
szükséges,  de  nem  is  tanácsos,  még  pedig  azért  — és  itt  méltóz- 
tassék  megengedni,  hogy  szó  szerint  idézzek  — „mert  különböző 
ajkú  hittestvéreknek  ilyen  elhatárolása,  egymástól  való  elszaki- 
tása  úgy  az  egyházi,  mint  a nemzeti  békére  nézve  ugyanazon  hát- 
rányos következményeket  vonhatná  maga  után,  mint  amelyeket  a 
román  egyházi  provincia  kihasítása  körül  tapasztaltunk.*' 

Méltságos  főrendek!  Kérem,  méltóztatnak  tehát  konstatálni, 
hogy  azon  kijelentésem,  melyet  a képviselöházban  tettem,  telje- 
sen fedi  azt,  amit  a bizottság  idézett  memorandumában  kifejtett. 

Egyébiránt  ismételten  hangsúlyozom,  hogy  én  a legnagyobb 
előszeretettel  és  kötelessé gszerüen  szívesen  fogok  foglalkozni  ez- 
zel a kérdéssel  az  ö Méltósága  által  kontemplált  szellemben  és 
intencióval  is,  és  azt  hiszem,  hogy  mindannyian  csak  hálával  tar- 
tozunk Öméltóságának  azért,  hogy  a görög  katholikus  magyarság 
ügyét  ilyen  szimpatikus  hangon  a méltóságos  főrendiházban  szóvá 
tette.  (Helyeslés.) 


ZÁRÓSZÓ 


Amikor  dr.  Sztripszky  Hiador  barátomnak  megbízást  adtam 
e cikk-  és  beszéd  gyűjtemény  egybeállítására,  két  cél  lebegett 
előttem. 

Az  egyik  az,  hogy  addig  is,  míg  a római  zarándoklatról  ki- 
adott Emlékkönyv  kiegészítéséül  elnöki  tanácsunk  öszsze- 
gyüjthetné  és  kiadhatná  a gör.  kath.  magyarság  mozgalmának 
kezdettől  fogva  egészen  egyházmegyénk  létesítéséig  terjedő  ok- 
mánytárát, egyelőre  ez  a gyűjtemény  pótolja  a hivatalos  beszá- 
moló hiányát. 

A másik  pedig  az,  hogy  a fővárosi  felső  iskolákat  látogató 
görög  katholikus  ifjúság  ösztöndíj  ázására  budapesti  egyházunk- 
nál létesített  szerény  alapítványomat  az  ez  idei  karácsonyi  könyv- 
vásár kihasználásával  gyarapítsam. 

Mire  azonban  a munka  és  nyomtatás  útján  e zárószó  meg- 
írására került  a sor,  be  kellett  látnom,  hogy  az  időpont  e célok 
megvalósítására  nem  alkalmas.  Nem  marad  tehát  más  hátra,  mint 
az,  hogy  e gyűjteményt  egyelőre  kézirati  kiadás  gyanánt  kezel- 
jem s bevárjam  az  alkalmas  időt,  hogy  legalább  utóbbi  célomat 
közelebb  vigyem  a megvalósuláshoz. 

Azt  hittem,  hogy  mielőtt  e gyűjtemény  kikerülne  a sajtó 
alól,  kalvária-utunk  utolsó  stációját,  a székhely-kérdést  már 
mint  befejezettet,  mint  megoldottat  adhatjuk  át  új  egyházme- 
gyénk első  püspökének. 

Ez  a reménynünk  — sajnos  — nem  teljesedett  be. 

A politikai  helyzet  s románajkú  hittestvéreink  indokolatlan 
nyugtalansága  lehetetlenné  tette,  hogy  ezt  az  akciónkat  teljes 
erélylyel  rövid  idő  alatt  befejezzük.  Nevezetesen  pedig,  hogy  a 

székhely  kérdésének  azt  a bifurkációs  megoldását,  melyre  régi 
egyházmegyéink  közt  a munkácsi  adta  a követendő  legjobb  példát, 
gyors  egymásutánban,  úgyszólván  egyszerre  elérhessük. 

Ezenkívül  az  egyháznyelvi  kérdésnek  szerencsétlen  sajtó- 
közlemények  által  előidézett  kiélesitése  is  nyugtalanságot  támasz- 
tott vidéki  egyházainkban  s egyúttal  fegyvert  adott  a nemzetiségi 
agitáció  kezébe,  hogy  azt  ellenünk  fordíthassa. 

Mindkét  ügyet  most  már  csak  a kinevezendő  püspök  fogja 
befejezhetni  és  csak  kivánni  lehet,  hogy  Isten  segedelmével  sze- 
rencsésen és  gyorsan  be  is  fejezze. 

Hogy  hogyan  és  minő  megbocsáthatlan  virtuskodásból  kelet- 
kezett az  egyháznyelvi  kérdésnek  ez  a szokatlan  kiélesitése,  ennek 
magyarázatát  az  olvasó  megtalálhatja  e könyv  élén  álló  „Tájé- 
koztató** utolsó  részének  5-ik  pontjában. 

Jogos  a kérdés,  hogy  e fölösleges  és  káros  kiélesitésnek  nem 
lehetett  volna-e  egy  kis  elővigyázattal  elejét  venni? 

Mindenesetre  elejét  vehették  volna,  ha  az  országos  bizott- 
ságnak azt  a jól  átgondolt  javaslatát  követik,  hogy  egyelőre  csak 
elvben  határozzák  el  az  új  egyházmegye  felállítását,  de  e határo- 
zat végrehajtása  előtt  az  illetékes  egyházfők  részére  oly  értelmű 
utasítást  eszközöljenek  ki  a római  Szentszéktől,  hogy  a magyar 
isteni  tiszteletet  a róm.  kath.  egyház  analógiája  szerint  előzetesen 
szabályozzák. 

Hálátlanság  volna  azonban  szemrehányást  tenni  azért,  hogy 
mindkét  ügyet  egyszerre  akarták  nyélbeütni  s igy  a szemrehányás 
csak  arra  szoritkozhatik,  hogy  a két  kérdést,  miután  az  egyik  épp 
oly  fontos,  mint  a másik,  junktimosan  kellett  volna  ren- 
dezni már  az  előzetes  bizalmas  tárgyalások  során,  mikor  még  abba 
illetéktelen  tényezőknek  nem  volt  módjuk  beleavatkozni;  mert 
hiszen  nyilvánvaló,  hogy  ezek  az  illetéktelen  beavatkozások  mér- 
gesítették el  a dolgot. 

Ily  junktimos  kezelés  mellett  is  elérhető  lett  volna,  hogy  a 
magyar  isteni  tisztelet  ügye  akár  a pápai  bullában,  akár  ezenkívül, 
csak  egy  oly  elvi  kijelentéssel  szabály  őzt  assék,  amint  mi  kérel- 
meztük. Minthogy  pedig  mai  gyakorlatunk,  az  ószláv  liturgia  ke- 
retében, a magyar  püspöki  kar  közreműködésével  alakúit  ki,  a 
róm.  kath.  egyház  gyakorlatának  analóg  alkalmazását  megengedő 
ily  elvi  kijelentés  elegendő  lett  volna  arra,  hogy  biztosítsa  mai 
gyakorlatunknak  változatlan  fenntartását  a görög  liturgikus  nyelv 
mellett  is. 


Jogosnak  látszik  tehát  ez  a szemrehányás  s nekem,  mint  az 
országos  bizottság  elnökének,  igényem  lett  volna  arra,  hogy  be- 
avassanak a bizalmas  úton  megindúlt  tárgyalásokba,  mely  esetben 
talán  módomban  is  állott  volna  hozzájárúlni  ahhoz,  hogy  az  elő- 
állott helyzet  be  ne  következzék.  De  éppen  azért,  mert  be  nem 
avattak  e tárgyalásokba,  nem  ismerem  a részleteket  s következő- 
kép nem  merem  eldönteni,  hogy  a subjectiv  álláspontomról  min- 
denesetre jogos  szemrehányás,  tárgyi  álláspontról  is  igazságos 
volna-e,  vagy  sem? 

Fontosabb  ennél  az  a kérdés,  hogy  a pápai  bulla  és  a végre- 
hajtási dekrétum  nyelvi  kikötései  alkalmasak-e  arra,  hogy  fegy- 
vert szolgáltassanak  a románoknak  az  általuk  már  előre  bejelen- 
tett revindicationalis  igények  siker esitésére. 

Szerintem  nincs  ok  ezt  a revindicationalis  törekvést  nagyon 
komolyan  venni.  Hogy  annak  érvényesitésére  éppen  a görög  nyelv- 
vel, jobban  mondva,  a magyar  nyelvnek  engedett  igen  szűk  terület- 
tel akarnak  izgatni,  ez  legjobban  bizonyítja,  hogy  menynyire  nincs 
igazuk,  vagyis  hogy  ok  magyarokat  akarnak  eloláhositani.  Helyte- 
len azonban  az  a számítás,  hogy  a magyarok  inkább  az  oláh  nyelvet 
választják,  mint  a görögöt,  mert  nem  fognak  válogatni  a két,  nekik 
egyformán  idegen  nyelv  közt,  hanem  inkább  oda  fognak  törekedni, 
hogy  a magyar  nyelvnek  engedett  szűk  terület  mindjobban  kitágit- 
tassék.  És  ha  igaz,  hogy  az  új  egyházmegyébe  néhány  román  egy- 
házközséget is  beosztottak,  ez  a román  nép  is  segítségükre  fog 
jönni  a magyaroknak,  mert  viszont  a maga  anyanyelvének  nagyobb 
térfoglalására  fog  törekedni.  így  aztán  a lelki  szükség,  a mindkét 
nyelvű  nép  közös  érdeke,  csúffá  fogja  tenni  a nemzetiségi  politikát. 

A vélt  revindicationalis  fegyver  ártalmatlanná  tétele  végett 
szükséges  lesz  különben  eldönteni,  hogy  fennáll-e  még  hazánkban 
a görög  rítus  egysége,  vagy  pedig  a román  egyházmegyék  külön 
rítust  alkotnak? 

Erre  nézve  országos  törvényeink  és  a római  Szentszék  újabb 
gyakorlata  között  bizonyos  ellentét  látható.  Ezt  az  ellentétet 
szükséges  lesz  megszüntetni  és  akár  az  egyik,  akár  a másik  alapon 
a katholikus  rítusok  közti  reciprocitási  viszonyt  újból  kellend 
rendezni. 

Bízhatunk  benne,  hogy  e kérdés  eldöntésénél  a leki  szükség 
le  fogja  győzni  a politikai  motívumot  és  így  a béke  fegyverévé  fog 
válni  az,  ami  most  harci  fegyvernek  látszik. 

És  lehetetlen,  hogy  maga  az  egyház  is  tudatára  ne  jusson 


21 


324 


annak,  hogy  a magyar  és  román  faj  közti  nyelv- 
határon az  áldozó-pap  és  a nép  közti  corresponsoriumokban 
nem  lehet  kevesebb  joga  az  élő  magyar  nyelvnek,  mint  az  élő  ro- 
mán nyelvnek. 

Habár  tehát  a véletlenül  közbejött  komor  politikai  háttér 
némi  tragikus  látszatot  is  nyújt  most  a románok  mozgalmának,  de 
múljék  el  csak  a fenyegető  háború  szele,  le  fog  csillapodni  ez  a 
mozgalom  is,  mert  hiányzik  benne  a belső  igazság,  vagy,  ha  volna 
is  egy  szemernyi,  azt  semmi  sem  fogja  jobban  érvényre  juttatni, 
mint  a hivő  népnek  az  a közös  érdeke,  hogy  lelki  szüksége  ki  le- 
gyen elégítve.  Ez  a közös  érdek  vagy  magához  vonzza  a régi  nem- 
zetiségi politika  hátramaradt  előőrseit,  vagy  pedig  meg  fogja  őket 
szégyeniteni. 

Fontosabb  kérdés  reánk,  gör.  kath.  magyarokra  nézve  az, 
hogy  a görög  liturgikus  nyelv  behozatala,  vagy  a magyar  nyelv 
használatának  váratlan  megszorítása  miatt  van-e  okunk  komoly 
aggodalmakra? 

Erre  a kérdésre  dr.  Sztripszky  Hiador  barátom  már  megadta 
a választ  előszavának  középső  részében.  Igazolom,  hogy  az  általa 
nyújtott  megnyugtató  okfejtés  teljes  mértékben  fedezi  álláspon- 
tunkat. Itt  még  néhány  szóval  tovább  fűzöm  a fonalat. 

Az,  amit  a kormány  a görög  liturgikus  nyelv  választásával 
elért,  nemzeti  szempontból  egy  teljesen  befejezett,  visz- 
szavonhatlan  és  tökéletes  vívmány.  Az  új  egyházmegye 
felállításának  pillanatától  kezdve  ugyanis  senki  sem  tekinthet 
többé  bennünket  sem  ruténeknek,  sem  románoknak,  hanem  csak 
magyaroknak.  Azt,  hogy  görögök  volnánk,  senki  sem  fogja  elhinni, 
holott  pedig  még  egy  év  előtt,  debreceni  templomunk  felszentelése 
alkalmával,  Debrecenben  is  elhitték,  talán  még  szívesen  is  látták, 
hogy  ruténeknek  mutattak  be  bennünket. 

Nagy  megnyugtatás  az  nekünk,  küzdő  apáknak,  hogy  gyer- 
mekeink magyarságát  senki  sem  fogja  többé  meggyanúsíthatni. 
Remélem,  hogy  a görög  nyelv  stúdiuma  által  családos  papjaink 
nem  fognak  oly  túlságos  áldozatot  hozni,  mely  arányban  nem  ál- 
lana gyermekeiknek  ezzel  az  érdekével.  Az  pedig  kétségtelen, 
hogy  a görög  liturgikus  nyelv  nagyon  hozzá  fog  járulni  nemcsak 
az  ő tekintélyüknek,  hanem  egyházunk  méltóságának  emelésé- 
hez is. 

Igaz,  hogy  még  hátra  van  afődolog:  a lelki  szükség  ki- 
elégítése. Erre  nézve  a pápai  bulla  és  a végrehajtási  dekrétum 

csak  a minimumot  hiztositotta,  de  ezt  törvényesen  biz- 
tos i t o 1 1 a s ez  már  magábanvéve  sem  csekély- 
ség. Ezt  többé  elvenni  nem  lehet,  ellenben  gyarapítását  kiküz- 
deni  — igenis  — lehet,  sőt  kell  is  addig  a mértékig,  ameddig  ezt  a 
lelki  szükség  csakugyan  megkívánja. 

Ne  zavarjon  meg  bennünket  Ítéletünkben  a román  nemzeti- 
ségi túlzók  káröröme.  Ez  a káröröm  nem  a görög  nyelvnek  szól, 
hanem  csak  annak  a szűk  mértéknek,  melyet  most  a magyar  nyelv 
kapott.  Ha  megkaptuk  volna  azt  a mértéket,  melyet  eddig  törvé- 
nyen kivül  az  ó-szláv  liturgia  keretében  kiküzdöttünk,  akkor  ők 
is  más  szemmel  néznék  a görög  liturgikus  nyelvet  s káröröm  he- 
lyett azon  búslakodnának,  hogy  miért  küszöböltük  ki  a román 
nyelvet  még  arról  a szűkebb  területről  is,  amelyre  most  az  ó-görög 
liturgikus  nyelv  lép? 

Nem  vehetjük  rossz  néven,  ha  rutén  testvéreink  is  így  okos- 
kodnak. Nekik  soha  sem  fájhatott  az,  ha  minket  az  ó-szláv  litur- 
gikus nyelv  miatt  ruténeknek  tekintettek,  ellenben  megbocsátható, 
sőt  teljesen  megérthető,  ha  ők  uj  egyházmegyénket  is  az  ó-szláv 
liturgia  területéhez  szeretnék  számítani. 

Azt  azonban  sehogy  sem  tudom  megérteni,  hogy  még  magyar 
vidékeinken  is  akadnak  olyanok,  akik  így  okoskodnak.  És  nem  va- 
gyok képes  menekülni  azon  gondolat  elöl,  hogy  nemzetiségi  ugra- 
tás volt  szülő  anyja  annak  a hajdúdorogi  virtuskodásnak,  mely  az 
egyházi  nyelv  ügyének  ezt  a gyászos  kiélesítését  reánk  hozta. 

Nemzetiségi  ugratás  volt  az  is,  hogy  a naptáré gyesités  dol- 
gában junktimot  akartak  csinálni  a ruténekkel  és  románokkal. 

Meggyőződésem  szerint  sem  a liturgikus  nyelv  különf éle- 
sé ge,  sem  a naptár -ügy  rendezése,  különösen  rutén  testvéreinkkel 
való  viszonyunkban  nem  lehet  akadálya  annak,  hogy  a szertartási 
egység  és  összetartozás  továbbra  is  változatlanúl  fennmaradjon. 
Ilyen  akadályt  — mesterséges  úton  — csak  a nemzetiségi  politika 
teremthetne. 

Ami  különösen  a liturgikus  nyelvet  illeti,  köztudomású, 
hogy  egyik  kiváló  egyházi  tudósunk,  dr.  Hadzsega  Gyula,  ruté- 
neink  közt  is  már  régóta  lándzsát  tör  az  ó-görög  nyelvre  való 
visszatérés  mellett.  Ez  az  eszme  valószínűleg  már  régi  keletű, 
mert  Koppenhágában  egyszer  magam  is  végig  hallgattam  egy,  a 
cári  család  jelenlétében  tartott  orosz  püspöki  misét,  melynél  a 
püspök  a kánoni  részeket  görög  nyelven  végezte  s egy  éneket  a 
kar  is  görögül  végzett.  Nem  valószínű,  hogy  ez  csak  a görög 

szentatyák  iránti  tiszteletből,  vagy  a ritus  görög  jellegének  ki- 
tüntetése végett  történt  volna. 

Oroszországban  a kereszténység  első  századaiban  valószí- 
nűleg ugyanaz  volt  az  eset,  ami  a délszlávoknál  arra  indította  a 
pápát,  hogy  ideiglenesen,  vagyis  addig,  míg  a latin 
liturgikus  nyelv  tudását  legalább  az  egyházi  férfiak  el  nem  sajá- 
títják, az  u.  n.  Glagolit  liturgiát  engedélyezze.  Habár  tehát  a görög 
szertartás  népies  részében  a nép  nyelvének  használata  a lelki 
szükség  elengedhetlen  követelménye,  mégis  csak  az  oroszországi 
papság  kulturális  elmaradottságának  lehet  tulajdonítani,  hogy  a 
görög  liturgikus  nyelv  az  áldozó-pap  által  végzett  kánoni  részek- 
ből és  csendes  imákból  is  kiszorúlt. 

A kulturális  elmaradottság  esete  már  régóta  nem  áll  fenn 
a mi  papságunknál.  Mindazonáltal  ez  a kérdés  tisztán  rutén 
testvéreink  belügye  s nekünk  sem  jogunkban,  sem  érdekünkben 
nem  áll  abba  beavatkozni,  sőt  mentül  zavartalanabb  szláv-  és 
oláhajkú  hittestvéreinknek  jelenlegi  egyházi  nyelve,  annál  erő- 
sebb a mi  jogcímünk  arra,  hogy  a görög  liturgia  keretében  a ma- 
gyar istenitisztelet  a lelki  szükségnek  ama  valódi  határáig  tör- 
vényesen kiterjesztessék,  amely  határig  ezt  a múltban  — az 
ószláv  liturgia  keretében  — törvényen  kívül  kiküzdöttük. 

Mindezek  után  véleményemet  a következőkben  foglalhatom 
össze: 

1.  a gör.  k a t h.  magyarság  régi  küzdelme  és 
kalváriaútja  — annak  nemzeti  oldalát  te- 
kintve — a görög  liturgikus  nyelv  behozata- 
lával teljes  és  végleges  sikert  ért; 

2.  teljes  és  végleges  lesz  sikerünk  a lelki  szükség  oldaláról 
is,  ha  az  imént  körülírt  mértéket  törvényesen  kiküzdhetjük. 

* ^ 

A székhely  kérdésében  az  országos  bizottságnak  nem  volt 
előre  megállapított  programmja  vagy  javaslata,  mert  jogosan  vár- 
hatta, hogy  az  előre  látható  viszálykodások  megelőzése,  jobban- 
mondva:  a már  előre  bekövetkezett  kontroverziák  megszüntetése 
végett,  ezt  a kérdést  a kormány  sin  e nob  is,  de  nob  is 
(értve  ez  alatt  úgy  a közvetlenül,  mint  a közvetve  érdekelt  feleket) 
úgy  fogja  elintézni,  amint  ezt  a magasabb  nemzeti  érdek  kívánja, 
vagy  legalább  úgy,  amint  ezt  a me  ntési  a c ti  o minimális  kö- 
vetelménye megszabja. 

Hiszen  itt  arról  volt  és  van  szó,  hogy  a magyarságnak 
évszázadokon  át  elhanyagolt,  a nemzetiségeknek  prédáúl  oda- 
dobott, legelhanyagoltabb  ágát  a magyar  nemzet  megmentse  ma- 
gának. 

A mentési  akció  minimális  követelménye,  hogy  legelső 
sorban  a gör.  kath.  magyar  intelligencia  zömét  tevő  papok, 
kántortanitók  stb.,  ama  kulturális  és  anyagi  érdekeit  elégítsék  ki, 
amelyek  gyermekeik  neveléséhez  és  az  egyházmegyei  közép- 
ponttal való  érintkezésükhöz  fűződnek. 

A magasabb  nemzeti  cél,  persze,  ennél  többet  követelt.  És 
tagadhatatlan,  hogy  mindkét  célnak  Debrecen  felelt  volna  meg 
a legjobban.  Amennyiben  pedig  bizonyos  érdekek  kívánatossá  tet- 
ték, hogy  az  új  egyházmegye  hajdúdoroginak  neveztessék,  a pápai 
bullában  egy  kis  fejtöréssel  erre  is  meg  lehetett  volna  találni  a 
formulát. 

A befejezett  tény  előtt  mindenki  meghajolt  volna,  legrosz- 
szabb  esetben  pedig  a munkácsi,  Csanádi  stb.  egyházmegyék  is- 
meretes példái  nyomán  még  mindig  lehetett  volna  segíteni  a dol- 
gon, ha  utólag  kiderült  volna,  hogy  a pápai  bullában  megállapított 
elhelyezés  egy  vagy  más  okból  változtatást  igényel. 

Ezt  a magyar  nemzeti  szempontból  legüdvösebb  megoldást 
egy  félmillió  koronáért  nem  lett  volna  szabad  kockára  tenni.  Eny- 
nyit  megért  volna  a legrosszabb  időben  kitört  gyászos  viszályko- 
dás gyors  megszüntetése  is. 

Mert  az  egész  bajt  csak  a pénzügyi  kérdés  okozta.  Ebből 
nőtt  ki  a felekezeti  kérdés  s ez  okozta  azt  is,  hogy  az  egyházköz- 
ségeink közt  már  régebben  megindult  kontroverziák  szinte  tragi- 
kusnak mondható  viszálykodássá  fajúitok. 

Az  országos  bizottság  elnöki  tanácsa  tartózkodott  mindaddig 
beavatkozni  a vitába,  míg  egyházközségeink  túlnyomó  többsége 
a nyíregyházi  székhely  mellett  meg  nem  nyilatkozott. 

Ami  időközben  történt,  t.  i.  egy  meghiusúlt  kísérlet  az  egy- 
házközségeink közt  megindúlt  egyenetlenség  megszüntetésére,  az 
tisztán  az  én  személyes  actióm  volt  és  nem  is  tennék  róla  említést, 
ha  ebből  folyólag  engem  olyan  ledorongolások  nem  értek  volna, 
aminőket  a görög  katholikus  világ  bőven  ismer  a hajdudorogi  híres 
papválasztások  történetéből. 

A történelmi  igazság  érdekében  most  is  csak  néhány  tény 
leszögezésére  szorítkozom. 

Kiegyenlítési  tervem  az  volt,  hogy  a körösi  egyházmegye 

példájára  a püspök  és  káptalanja  Dorogon  székeljen,  de  a szemi- 
nárium és  a többi  intézetek  Debreczenben  helyeztessenek  el.  A 
terv,  mint  minden  konmpromisszum,  nem  ideális  ugyan,  de  a men- 
tési actio  minimális  követelményeit  eléggé  biztosította  volna.  A 
béke  pedig  ebben  az  esetben  is  megért  volna  némi  áldozatot. 

Az  ütköző  pontot  a szeminárium  képezte,  de  illetékes  hely- 
ről meg  voltam  nyugtatva,  hogy  erre  nézve  a kinevezendő  püs- 
pöknek szabad  keze  lesz.  Nem  volt  tehát  okom  ezen  a ponton 
fönnakadni  s emiatt  kockáztatni  a békés  kiegyenlítést. 

így  történt,  hogy  ez  évi  február  8-án  elmentem  a dorogiak- 
kal a minisztériumba.  Néhány  nap  múlva  azonban  már  mindenki 
tudta,  hogy  Debrecen  nem  reflektál  a székhelyre,  legkevésbbé  pe- 
dig a szemináriumra.  Ez  által  az  én  tervem  meghiusúlt. 

A dr.  Sztripszky  által,  előszavának  utolsó  részében  vázolt 
fejlemények  után  talán  vétettem  a jóizlés  ellen,  hogy  szóba  állot- 
tam a dorogi  vezetőséggel.  De  a vezetőség  tényeit  nem  lehet  a nép 
terhére  írni  s a békés  kiegyenlítést  meg  kellett  kísértenem,  ha  si- 
kerül, ha  nem.  Szemrehányást  csak  akkor  tehetnék  magamnak, 
ha  ezt  még  csak  meg  sem  kísérlettem  volna. 

Leszögezem  itt  azt  a tényt  is,  hogy  Nyíregyháza  a kor- 
mány felbátorítására  adta  be  ajánlatát.  Egyházközsé- 
geink pedig  siettek  sorakozni  a nyíregyházai  székhely  körül.  Ez 
által  megszűnt  a vezér  irányítási  joga;  ellenkezőleg,  neki  kellett 
elfogadnia  a túlnyomó  többség  irányítását. 

Országos  bizottságunk  elnöki  tanácsa  csak  ebben  a stádium- 
ban foglalt  állást  a székhely  kérdésében  és  minden  lehetőt  meg- 
tett, hogy  a nyíregyházai  székhely  és  amennyire  lehetséges,  az  új 
egyházmegye  „hajdudorogi*  elnevezése  is,  már  a pápai  bullában 
biztosíttassék. 

A pápai  bulla  csak  június  7-én  adatott  ki.  Nem  lehet  tehát 
azt  állítani,  hogy  akár  én,  már  említett  február  8-iki  fényemmel, 
akár  az  elnöki  tanács,  elszalasztottuk  volna  a kellő  psychológiai 
momentumot. 

Nem  a mi  hibánk  tehát,  ha  ebben  a stádiumban  a törpe  ki- 
sebbség egyenetlenkedését  épp  oly  kevéssé  sikerült  elfojtanunk, 
mint  előbb  a békés  kiegyenlítést  elérnem.  Akár  az  egyiket,  akár 
a másikat  feltétlenül  sikerült  volna  elérnünk,  ha  Hajdudorog  mö- 
gött olyan  hatalmas  hátvédre  nem  bukkantunk  volna,  amely  úgy 
fogadott  minket,  mint  egy  még  hatalmasabb  ellentábor  vélt 
előőrseit. 


A kálvinista  Róma  keményebben  bánt  el 
velünk,  mint  az  igazi  Róma,  legszomorúbb  nap- 
jainkban. 

Az  még  hagyján,  hogy  kultúrájából,  levegőjéből  nem  akart 
nekünk  részt  engedni.  Emiatt  szentimentalizmus  volna  szemrehá- 
nyást tenni,  mert  erre  joga  volt,  ha  mindjárt  summum  ius, 
summa  iniur  a is.  De  semmi  joga  sem  volt  még 
azt  is  megneheziteni,  hogy  ilyen  részt  másutt  keressünk, 
mint  a kis  hajdú-fészekben,  ahonnan  mozgalmunk  kiindúlt. 

Eddig  felekezeti  kultúrákat  nem  ismertünk,  csak  keresztény 
kultúrákat,  nyugatit  és  keletit  s ezen  belül  nemzeti  kultúrákat, 
többé-kevésbbé  kimagasló  városi  gócpontokkal.  Debreczenben  pe- 
dig azt  mondták  nekünk,  hogy  menjünk  falura,  teremtsünk  ott 
magunknak  — ha  tudunk  — külön  „gör.  kath.  magyar*  kultúrát; 
kezdjük  élűiről,  mint  ők,  annyi  száz  év  előtt;  „kaparj  kurta,  ne- 
ked is  lesz**. 

Ilyen  eset  nem  történhetett  volna  meg,  ha  véletlenül  akkor 
egy  református  államférfiú  állott  volna  a kormány  élén.  S ha  mi 
csakugyan  egy  nagyobb  ellentábor  előőrsei  lettünk  volna,  akkor 
sem  történhetett  volna  ilyen  eset. 

Nem  tehetek  róla,  de  afelett  sem  fojthatom  el  a keserűséget, 
hogy  viszont  a szegény  és  kiéhezett  gör.  kath.  magyarság  ál- 
lami segitéséből  ők,  a gazdagok  és  jóllakottak,  jogcímet  faragtak 
újabb  követelésekkel  fellépni  a szerencsétlen  és  minden  oldalról 
fosztogatott  közpénztárral  szemben,  — persze  a szent  egyen- 
lőség nevében! 

Debrecen  városának  ez  évi  október  30-án  hozott  határozata 
azonban  most  már  tiszta  helyzetet  teremtett.  Ha  a sötétben  ma- 
gunktól nem  találtuk  volna  meg  az  utat,  a kormánynak  azzal  a 
tényével,  hogy  Debrecen  városát  a pápai  bulla  kibocsátása  után 
is  felszólította  konkrét  ajánlat  tételére,  eléggé  fel  van  derítve, 
hogy  nekünk  is  szabad  az  az  út,  melyet  régebben  a munkácsi,  Csa- 
nádi és  gyulafehérvár-fogarasi  egyházmegyék  követtek. 

Ha  már  saját  hibánkon  kívül  végig  kellett  és  kell  járnunk 
kalvária-utunknak  ezt  a legutolsó  stációját,  akkor  talán  szabad 
remélnünk,  hogy  a jó  vég  nem  fog  elmaradni. 

Nincs  is  nekem  semmi  legkisebb  kétségem  a tekintetben, 
hogy  az  új  egyházmegye  nagy  érdekei  győzedelmeskedni  fognak 
a kicsinyes  helyi  érdek  felett,  csak  az  a kérdés,  hogy  mikor? 

Egy  alkalmas  székhely  előnyeire  az  új  egyházmegyének  a 

szervezkedés  első  időszakában  van  a legnagyobb  szüksége.  Egy 
alkalmatlan  székhely  soha  sem  bosszúihat  ja  meg  magát  jobban, 
mint  a szervezkedésnek  ebben  az  első  időszakában. 

Elnöki  tanácsunk  megtette  s tőle  telhetőleg  ezentúl  is  meg- 
teendi  kötelességét,  mert  az  utóbbi  eset  súlyos  következményeiért 
nem  hajlandó  viselni  a felelősséget.  Nem  hallgathatja  el  intő  sza- 
vát, mert  úgy  nemzeti,  mint  egyházi  szempontból  kockáztatva 
látná  az  új  egyházmegye  létcélját,  ha  az  bármi  tekintetben  hát- 
rább állana  a többi  görög  katholikus  egyházmegyéknél,  amiben 
pedig  a székhely  kérdése  nem  kevésbbé  fontos  szerepet  játszik, 
mint  a többi  előfeltételek. 

S minthogy  mindezekre  az  elnöki  tanács  nem  hajlandó,  azért 
kész  jövőre  is  elszenvedni  mindent  akár  Hajdudorog,  akár  annak 
hatalmas  pártfogói,  vagy  akár  bárki  részéről  is. 

* * 

Programmunknak,  melyhez  1898-ban  a magyar  hívek  mint- 
egy 135,000  lélekszámban  csatlakoztak,  első  cikke  következőleg 
hangzik: 

„Az  országos  bizottság  célja:  fenntartani  és  megerősíteni  a 
magyar  nyelv  használatát  a görög  katholikus  isteni  tiszteletben; 
kiemelni  azt  eddigi,  immár  közel  egy  évszázad  óta  tartó  tűrött 
állapotából  és  evégből  kieszközölni  a magyar  szertartás  törvényes 
elismerését  és  szabályozását  mindenütt,  ahol  ezt  a gör.  kath. 
magyarok  száma  és  vallási  érdekei  megkívánják,  tekintet  nélkül 
arra,  hogy  mely  egyházmegye  területén  laknak.** 

A programm  8-ik  szakasza  pedig  így  szól: 

„Teljes  tudatában  vagyunk  épp  úgy  célunk  igazságos  voltá- 
nak, mint  annak,  hogy  a cél  meghiúsulása  beláthatlan  következ- 
ményekkel járna.  Ugyanazért  el  fogunk  követni  ügyünk  érdeké- 
ben mindent,  amit  az  egyházhoz  való  hűség,  nemzetünkhöz  való 
törhetetlen  ragaszkodásunk  és  törvényeink  megengednek.  S ha 
törekvéseinket  még  sem  koronázná  siker,  a felelősség  a követ- 
kezményekért nem  minket  fog  terhelni.** 

Hogy  elkövettünk-e  mindent,  nem  mulasztottunk-e  semmit, 
s hogy  helyes  úton  jártunk-e?  ezt  megbízóink  fogják  megítélni, 
vagy  talán  csak  a történelem.  Erre  a célra  az  én  magánjellegű 
cikkeim  és  beszédeim  gyűjteménye  talán  szintén  nyújthat  némi 
támpontokat,  de  a teljes  és  hiteles  alapot  csak  az  elnöki  taná- 

esünk  által  kilátásba  vett  hivatalos  okmánytár  fogja  szolgáltat- 
hatni. 

Az  útat,  amelyen  jártunk,  nem  magunk  választottuk,  hanem 
a magyar  királyi  kormánynak  1896.  évi  elhatározása  szabta  elénk, 
melyben  kijelentette,  hogy  külön  egyházmegyéről  mindaddig  szó 
nem  lehet,  mig  egyháznyelvi  ügyünk  törvényes  rendezést  nem 
nyer. 

Már  római  zarándoklatunk  előtt,  nemzetiségi  oldalról,  oly 
súlyos  támadások  értek  bennünket,  hogy  a kormány  irányítása 
szerint  választott  út  helytelenségét  csakhamar  be  kellett  látnunk. 
Be  kellett  látnunk,  hogy  csak  a megfordított  út  lehet  helyes,  neve- 
zetesen pedig  egyházi  nyelvünk  törvényes  rendezését  a külön 
egyházmegyének  kell  megelőznie,  mert  különben  célt  soha  sem 
érhetünk. 

Római  zarándoklatunk  után  nyomban  fontolóra  vettük  tehát 
programmunknak  ily  értelemben  való  megváltoztatását,  de  ezt  az 
eszmét  — sajnos  — el  kellett  ejtenünk,  még  pedig  azért,  mert 
hamar  kiderült,  hogy  annak  felvetése  és  tárgyalása  egyházköz- 
ségeink közt  meghasonlást  idézne  elő. 

Az  1900-től  1904-ig  lefolyt  küzdelmeink  és  az  utóbbi  év 
végén  létrejött  fegyverszünet  után  tehát,  minden  erőnket  buda- 
pesti egyházunk  megalapítására  s ennek  megtörténtével  felvirá- 
goztatására fordítottuk.  Ebben  oly  expedienst  kerestünk,  mely 
talán  alkalmas  lesz  vagy  a magyar  liturgia,  vagy  a külön  egyház- 
megye ügyét  döntés  elé  vinni. 

Ez  a reményünk  fokozódott  akkor,  mikor  a római  Szentszék 
budapesti  egyházunkat  közvetlenül  az  esztergomi  főegyházmegye 
joghatósága  alá  rendelte. 

Hálatelt  érzéssel  gondolunk  az  ép  most  nyugalomba  lépő 
V a s z a r y Kolos  érsek-metropolitánkra,  mert  neki  köszön- 
hetjük, hogy  az  ószláv  liturgia  keretében  berendezett  magyar 
istentiszteletünket  ebbe  az  egyházunkba  is  bevihettük  és  ott  hu- 
zamos ideig  csorbítatlanúl  fenntarthattuk.  A diakónust  tisztet 
budapesti  templomunkban  a munkácsi  és  eperjesi  egyházmegyék- 
nek az  egyetemre  küldött  papnövendékei  végezték  s innen,  mint 
ügyünk  apostolai  tértek  vissza  egyházmegyéikbe. 

Ezáltal  budapesti  egyházunk  oly  missiószerü  jelleget  nyert, 
mely  hathatós  védelmet  nyújtott  vidéki  magyar  egyházainknak  is, 
sőt  már-már  megcsillámlott  előttünk  az  a remény  is,  hogy  ma- 


gyár  istenitiszteletünk  törvényes  rendezését  budapesti  egyházunk 
útján  fogjuk  elérhetni. 

Ez  a reményünk  nem  valósult  meg;  de  megvalósult  az  a 
másik  reményünk,  hogy  itteni  magyar  istenitiszteletünknek  1910- 
ben  történt  letiltása  adta  meg  a lökést  a külön  egyházmegye  léte- 
sítésére. 

Hálás  szívvel  gondolunk  vissza  nyugalomba  lépő  herceg- 
prímásunkra azért  is,  mert  tőle  kaptuk  az  ó-görög  liturgikus 
nyelvre  való  visszatérésnek  azt  az  eszméjét,  melyre  budapesti 
egyházunk  magyar  istentiszteletének  letiltása  következtében  kény- 
telenek voltunk  áttérni  és  amelyen  később  a külön  egyházmegye 
felépült. 

Súlyos  hiba  volt,  hogy  hercegprímásunk  jó  tanácsát  mindjárt 
új  egyházunk  megalapítása  alkalmával  nem  követtük,  hanem  az 
ó-görög  helyett  az  ószláv  liturgikus  nyelv  mellett  rendeztük  be 
magyar  istenitiszteletünket.  Ez  a hiba  kétszeresen  is  megbosz- 
szúlta  magát,  mert  emiatt  a római  Szentszék  ruténnak  minősítette 
budapesti  egyházunkat,  holott  az  ó-görög  liturgikus  nyelv  behoza- 
tala nem  csak  ezt  tette  volna  lehetetlenné,  hanem  talán  összekötő 
kapcsot  is  nyújtott  volna  a magyar-,  szláv-  és  románajkú  hí- 
vek közt. 

A hiba  súlyos  következményei  elég  hamar  jelentkeztek. 

Előbb  ugyanis  a római  Szentszék  arról  az  újabb  álláspont- 
járól, mely  szerint  a román  egyház  egyúttal  külön,  vagyis  román 
rítusnak  tekintendő,  a román  egyházmegyékből  származó  híveket 
kikapcsolta  budapesti  egyházunkból,  még  pedig  nem  csak  a román, 
hanem  a magyar  ajkúakat  is. 

Később  pedig  ugyancsak  a ruténnak  való  minősítés  nyúj- 
tott alapot  arra,  hogy  az  ismeretes  denuntiatiók  következtében 
letiltotta  magyar  istentiszteletünket. 

Az  isteni  Gondviselés  ujját  látom  abban,  hogy  éppen  ez  a 
súlyos  hiba  volt  az,  amelyen  keresztül  a külön  egyházmegyéhez 
hozzájutottunk. 

Most  tehát  azon  kérdés  előtt  állunk,  hogy  országos  bizott- 
ságunk befejezte-e  már  missióját,  vagy  sem. 

Mikor  előterjesztésünk  alapján  külön  egyházmegyénk  léte- 
sítése megindúlt,  abban  az  illúzióban  éltünk,  hogy  az  erre  vonat- 
kozó pápai  bulla  kiadásával  kalváriutunk  véget  ér. 

A kalváriaút  elnevezést  nem  ok  nélkül  tétettem  e cikk  és  be- 
széd gyűjtemény  homlokára,  mert  zajtalan  működésünk  nemcsak 

felette  fárasztó  volt,  hanem  annak  egész  menetelén  és  befejezté- 
vel is  oly  súlyos  támadások  értek  bennünket,  melyeket  csak  a vak 
szenvedély  és  az  a körülmény  képes  megmagyarázni,  hogy  önvé- 
delmi küzdelmünk  letörése  és  a vele  szemben  álló,  részint  nem- 
zetiségi és  felekezeti,  részint  anyagi  érdekek  felülkerekedése  an- 
nál valószínűbbnek  látszott,  mert  a súlyos  politikai  viszonyok 
miatt  a kormány  részéröl  úgyszólván  semminemű  támogatásban 
nem  részesültünk.  Ellenben  már  1905.  óta  sikerült  ellenfeleinknek 
az  egyenetlenséget  sorainkban  is  becsempészni. 

Meglehet,  hogy  az  én  erőm  is  gyenge  volt  a feladathoz,  s 
ennek  tudatában  ismételve  és  ismételve  kerestem  a módot,  hogy 
más  vegye  át  a vezetést,  de  végig  ki  kellett  tartanom. 

Nehezemre  esett  ez  a kitartás,  mert  még  azzal  is  meggyanú- 
sítottak, hogy  népszerűséget,  vagy  kitüntetéseket  hajhászok.  Ho- 
lott pedig  találóbb  volt  reám  nézve  a Budapesti  Hírlap 
egykori  megjegyzése’^],  hogy  egyenesen  a népszerűtlenségre  pá- 
lyázom. 

Tényleg,  én  mindig  afelett  aggódtam,  hogy  vájjon  a népsze- 
rűség útjában  álló  egyéni  fogyatkozásaim  nem  fogják-e  kockáz- 
tatni önvédelmi  harcunk  természetes  népszerűségét  s hogy  különö- 
sen az  ügyünk  kényes  természete  miatt  általam  hosszú  időre  el- 
hallgattatott politikai  sajtót  képes  leszek-e  újból  felébreszteni  ak- 
kor, ha  erre  rá  leszünk  szárúivá? 

Ami  pedig  a kitüntetéseket  illeti,  ezek  tényleg  szerepet  ját- 
szottak küzdelmeinkben,  de  mindig  csak  kárunkra,  míg  ellenben 
az  én  esetleges  kitüntetésem  csak  javára  válhatott  volna  ügyünk- 
nek, de  tisztességes  ember  nem  állíthatja,  hogy  futkostam  volna 
utána,  aminthogy  az  egész  idő  alatt  semminemű  kitüntetésben  nem 
is  részesültem. 

Most  azonban  már  remélhettem  azt  a jutalmat,  hogy  leg- 
alább a teher  leesik  vállaimról  s az  elnöki  tanácsban  közreműködő 
barátaimmal  együtt  megpihenhetünk,  vagy  pedig  — miután  küz- 
delmeink célját  elértük  — aki  bírja,  az  eddiginél  jobban  kiveheti 
részét  azokból  a küzdelmekből,  melyek  valláskülönbség  nélkül 
minden  magyar  embert  köteleznek. 

Mindez,  sajnos,  csak  illúzió  volt.  Az  akadály  nem  abban 
fekszik,  hogy  a teljes  magyar  liturgiát,  vagy  éppen  a magyar  szer- 
tartást el  nem  érhettük,  hanem  abban  fekszik,  hogy  Hajdúdorog 


V Lásd  az  „Egyházi  könyveink  és  a klauzula*^  című  cikket. 

virtuskodásai  miatt  még  programmunk  legfőbb  pontjából,  cl  ma- 
gyar istenitisztelet  törvényes  rendezéséből  is,  a külön  egyház- 
megye létesítésével  egyidejűleg,  csak  a minimumot  sikerült  el- 
érnünk. 

Mindenki  tudja,  hogy  ez  a mérték  a görög  szertartást  követő 
népünk  lelki  szükségének  kielégítésére  elégtelen,  de  mindenki 
tudja  azt  is,  hogy  a továbbfejlesztés,  nevezetesen  pedig  a magyar 
egyházközségeink  nagy  részében  törvényen  kívül  már  eddig  elért 
mérték  törvényes  biztosításának  elérése  sok  türelmet  körültekin- 
tést, önmegtagadást  és  tapintatosságot  igényel. 

Az  egyházi  fegyelem  és  a legfőbb  törvény:  a lelkek  üdve 
közti  küzdelem  még  nincs  befejezve. 

Én  tehát  úgy  látom,  hogy  még  nem  következett  el  az  az  idő- 
pont, amelyben  feloszlásunkat  kimondhatnánk,  de  még  kevésbbé 
következett  el  programmunk  8.  szakaszának  az  az  esete,  amelyben 
azzal  nyugtathatnánk  meg  lelkiismeretünket,  hogy:  „a  felelősség 
a következményekért  nem  minket  fog  terhelni.*' 

Programmunk  összeállítása  alkalmával  már  ösztönszerűleg 
éreztük,  hogy  az  1896.  évi  kormányi  határozat  áttör hetlen  circulus 
vitiosus  elé  állított  bennünket.  Erre  a pessimizmusra  azonban  most 
már  semmi  okunk  sincsen,  mert  a külön  egyházmegye  létesítésé- 
vel mégis  sikerült  ezt  a circulus  vitiosust  áttörnünk. 

Ezek  után  elnöki  tanácsunk  legközelebbi  feladata  lesz  dön- 
teni afelett,  hogy  ha  — amint  én  látom  — megbízónikkal  szemben 
elvállalt  felelősségünk  még  most  nem  engedi  meg  országos  bizott- 
ságunk feloszlatását,  maradjunk-e  meg  változatlanúl  jelenlegi 
szervezetünkben,  vagy  pedig  ezt  a szervezetünket  megfelelően  mó- 
dosítsuk? 

Cikkeimnek  és  beszédeimnek  ez  a gyűjteménye  és  az  ahhoz 
fűződő  kritika  talán  úgy  ezt  az  elhatározást,  mint  az  én  esetleges 
közreműködésem  kérdésének  egy,  vagy  más  irányban  való  eldön- 
tését is  meg  fogja  könynyiteni. 

Nem  mondok  le  arról  a reménységről  sem,  hogy  cikkeimnek 
és  beszédeimnek  ez  a gyűjteménye  hozzá  fog  járúlni  ahhoz,  hogy 
felhívja  a közérdeklődést  annak  a célnak  üdvös  voltára,  amelynek 
megvalósításához  való  első  lépés  gyanánt  én  budapesti  egyházunk 
keretében  a már  említett  szerény  alapítványt  tettem. 

Hasonló  célra  már  régebben  külön  egyesületet  is  létesítet- 
tünk, de  ezt  a megfelelő  érdeklődés  hiánya  miatt  kénytelenek  vol- 
tunk feloszlatni  és  hátramaradt  vagyonával  együtt  budapesti  egy- 

házunk  erre  a célra  most  már  közel  40,000  korona  lekötött  töke 
felett  rendelkezik. 

A cél  az,  hogy  a fővárosi  felsőbb  iskolákat  látogató  gör. 
kath.  ifjúság  számára  internátust  létesítsünk. 

E feladat  nagy  nemzeti  és  valláserkölcsi  fontosságát  semmi 
'^sem  jellemzi  jobban,  mint  az,  hogy  az  említett  töke  kamataiból 
és  évenkénti  gyűjtéseinkből  már  most  is  évenként  15  ifjút  segé- 
lyezünk, jobbára  a nemzetiségi  vidékekről. 

De  a meglevő  tőke  elégtelenségét  sem  jellemezheti  semmi 
jobban,  mint  az  a nagy  nemzeti  és  valláserkölcsi  cél,  melyet  az 
internátus  létesítése  által  elérni  óhajtunk. 

Erős  a hitem,  hogy  előbb-utóbb  ezt  a törekvésünket  is  siker 
fogja  koronázni. 

Fontos  lépés  lenne  ez  — bárha  egyelőre  csak  a felsőbb  intel- 
ligencia körében  — a vallási  és  nemzetiségi  béke  megteremtésére. 

Budapest,  1912.  évi  december  15-én. 

Szabó  Jenő 


FÜGGELÉK 


A görög  katholíkus  magyarság  ügyéről.*) 

= Budapesti  Szemle  1900.  évf.  103.  sz.  = 

A görög  katholikus  magyarságnak  immár  több  mint  más- 
fél század  óta  folytatott  küzdelme  a magyar  liturgiáért  nagyon 
méltó  a magyar  nemzet  öszszességének  nem  csak  komoly  és  mél- 
tányló figyelmére,  hanem  hathatós  támogatására  is.  Nem  arról 
van  itt  szó,  hogy  elmagyarosodott  ruténeket  és  románokat  meg- 
tartsunk a magyarságnak,  ami  egyébként  helyes  dolog,  sőt  nem- 
zeti kötelesség  amúgy  is,  hanem  arról,  hogy  a görög  katholikus 
magyarságot  úgy  tekintsük,  mint  a nemzetnek  nem  assimilálódott, 
hanem  vérszerinti  részét,  amely  a görög  szertartást  követve,  ab- 
ban úgy  akar  érvényre  jutni,  mint  a szlávok  és  románok.  Nem  áll 
az,  amit  a szláv  és  román  sajtó  ez  idő  szerint  politikai  motivu- 
mokból  kiindúlva  állít,  hogy  tudniillik  görög  katholikus  magya- 
rok, és  pedig  törzsgyökeres  magyarok  nincsenek,  s akik  vannak, 
azok  csak  elmagyarosodott  szlávok  és  románok.  Egyesek  lehet- 
nek ilyenek,  de  200.000  ember  150  esztendeig  tartó  küzdelme  nem 

*)  E Hicrotheus  álnév  alatt  megjelent  cikket  azért  óhajtottam  felvenni 
e gyűjteménybe,  mert  szerzője,  néhai  Gedeon  (Kupár)  Rezső  volt  az,  ki  or- 
szágos bizottságunk  szervezése  körül  a titkári  teendőket  végezte  s mint 
ilyen,  egyebek  közt  a római  Szentszék  elé  terjesztett  emlékiratunknak  első 
szövegét  is  készitette,  melynek  nyomán  később,  a zarándoklatról  szóló 
Emlékkönyvben  közzétett  végleges  szöveg  elkészült, 

Gedeon  egyik  dísze  volt  a katholikus  irói  gárdának  s mint  ilyen, 
„A  hit  fegyvere'*  cim  alatt  a gör.  kath.  magyar  nép  számára  imakönyvet  is 
adott  ki,  mely  még  ma  is  közkedveltségnek  örvend.  Méltó  tehát,  hogy  róla 
ne  feledkezzünk  meg  akkor,  mikor  elértük  sikerét  annak  a küzdelemnek, 
melyben  ő is  szeretetteljes  odaadással  vett  részt, 

azt  mutatja,  hogy  a küzdők  csak  beolvadottak,  hanem  azt,  hogy 
nagyon  is  lelkes  és  öntudatos  magyarok,  akiknek  lehető  eloroszo- 
sítását  meg  elrománosítását  mindenképpen  meg  kell  akadályozni. 

Éppen  ezért  valóságos  bűn  az,  ha  még  a magyar  sajtóban 
is  visszhangra  talál  a görög  katholikus  magyarok  létezésének  le- 
tagadása.  Ha  a szláv,  vagy  a román  sajtó  hozakodik  elő  ezzel,  az 
a foederalistikus  nemzetiségi  irányoknak  szempontjából  még  ért- 
hető. Szlávok  és  románok  hajlandók  lesznek  mindenkor  arra, 
hogy  mindazokat,  kik  velők  egy  hiten  vannak,  magokénak  vall- 
ják és  magukba  olvaszszák.  A nemzetiségi  terjeszkedési  hajlam 
keveset  törődik  a történeti  igazsággal  és  hagyománynyal.  Hisz 
nagyon  ismeretes  a görög  keleti  szerbeknek  szlavizáló  törekvése 
a görög  keleti  románokkal  szemben.  Mikor  ugyanis  a két  egyház 
még  nem  volt  elkülönítve,  a túlsúlyban  levő  szerbek  a románok 
közül  csak  azokat  vették  a clerusba,  akik  nevöket  egyszerűen 
szerbesítették.  így  lett  a Nedeából  Nedics,  a Popaból  Popovics, 
a Raduból  Radics,  a Petreaból  Petrovics  stb.  Ha  ez  történt  e szá- 
zadban egész  1868-ig,  elképzelhetjük,  mi  történhetett  a túlsúly- 
ban lévő  szlávok  részéről  a magyarsággal  szemben  a régibb  szá- 
zadokban, a nélkül,  hogy  valaki  erre  az  assimilálódás  e proces- 
susára  reflektált  volna. 

A dolog  úgy  áll,  hogy  a magyarság  ott,  ahol 

a)  jobbágy  volt, 

h)  elszegényedett, 

c)  idegen  elemek  által  majorizáltatott, 

d)  görög  ritust  követett, 

e)  a többi  magyarsággal  való  szerves  összeköttetését  el- 
vesztette, 

f)  idegen  nyelvű  piacra  hordta  termékeit, 

a dolgok  természetes  rendje  szerint  elvesztette  nyelvét.  Csak 


Gedeon  a nagyváradi  román  egyházmegyében  élő  magyar  családból 
származott,  de  mert  papi  pályára  készült,  a Nagykárolyi  eset  című  cikkem- 
ben kimutatott  kényszerűségből  a népszámlálás  alkalmával  román  anyanyel- 
vűnek vallotta  magát  s ez  volt  az  oka  annak,  hogy  nagykárolyi  magyar  hit- 
testvéreink nem  akarták  őt  lelkészükül  elfogadni,  ö megadással  viselte  saját 
tényének  consequentiáját  s mindvégig  jó  magyar  és  jó  román  maradt,  egyik 
buzgó  előharcosa  a magyar  román  barátságnak. 

Legutóbb  Belényesen,  mint  gimnáziumi  tanár  működött  s még  alig  40 
éves  korában  ragadta  őt  ki  a halál  az  élők  sorából.  A hálás  gör.  kath. 
magyarság  őrizze  meg  emlékét  e dolgozatának  szélesebb  körökbe  való  jelen 
elterjesztése  által  is.  Szabó  Jenő. 

neve  maradt  meg  egy  ideig,  hogy  mintegy  emlékköve  legyen 
a pusztuló  magyarságnak. 

A magyar  sajtó  föladata  tehát  nem  az,  hogy  ez  állapotokat 
szentesítse,  hanem  hogy  a jövőben  való  előfordulásnak  minden 
lehetőségével  szemben  palliativ  eszközökről  gondoskodni  töre- 
kedjék. 

Ez  eszközök  között  pedig  első  helyen  áll  a görög  katho- 
likus  magyarság  magyar  liturgiájának  és  magyar  egyházi  szerve- 
zetének biztosítása.  Míg  a görög  katholikus  magyarság  templo- 
maiban az  ó-szláv  nyelv  bármily  csekély  terjedelemben  helyet 
foglal,  a híveket  a közhit  csak  oroszoknak  fogja  tartani,  akikről 
legföljebb  azt  ismerheti  el,  hogy  hazafiasok,  de  utóvégre  megen- 
gedi, hogy  jöhet  idő,  mikor  majd  másképpen  fognak  gondolkozni. 
Ennek  a változásnak  a lehetőségét  ki  kell  zárni  a görög  katho- 
likus magyarságra  nézve. 

Elismerjük  mi  a görög  katholikus  rutének  és  románok  haza- 
fias érzületét,  de  ismerjük  nemzetiségükhöz  való  szívós  ragasz- 
kodásukat is.  És  ha  romba  dőlne  Magyarország,  ők  aligha  tehet- 
nének mást,  minthogy  saját  fajrokonaikhoz  csatlakozzanak,  A 
görög  katholikus  magyarságból  azonban  még  ebben  az  esetben 
sem  lesz  szabad  egy  lelket  sem  átbocsátanunk  idegen  fajba,  hisz 
ez  nem  volna  egyéb,  mint  az  ő bünhődésük,  az  ő kitagadásuk 
azért  mert  görög  katholikusok.  Szabad-e  pedig  a magyarságból 
bárkit  is  felekezete  miatt  kitagadni? 

Hiszen  a magyarságnak  még  arra  is  föltétlenül  nagy  erővel 
kell  bírnia,  hogy  a már  egyszer  assimilált  elemeket  a magyarság- 
ban mindenkor  megtartsa.  Ilyen  elemek  tagadhatatlanúl,  vala- 
mint a magyarság  által  vallott  valamennyi  hitfelekezetben  nagy 
számmal  vannak,  éppúgy  a görög  katholikus  magyarság  sem  nél- 
külözi azokat.  Ámde  valamint  a római  katholikus  tótok  beolvadá- 
dását  csak  egy  beolvasztó  római  katholikus  magyarság  eszközöl- 
hette, éppúgy  a görög  ritusú  szlávok  és  románok  elmagyarosítá- 
sát  csakis  csakis  egy  görög  ritusú  magyar  elem  assimilálása  esz- 
közölhette, amely  a beolvasztást  megelőzőleg  már  létezett,  akár 
emlegeti  valamely  történetíró,  akár  nem.  Lehetetlenség  tehát  a 
magyar  liturgiális  mozgalmat  a rutének  hazafiságának  következ- 
ménye gyanánt  tekintenünk,  hanem  azt  csakis  a magyarság  gö- 
rög katholikus  részének  élet-halál  harca  gyanánt  foghatjuk  fel,  s 
mint  ilyet  kell  méltányolnunk. 

1. 

Emlékeink  a XIIL  századig  a magyarság  ethnographiai, 
vallási,  sőt  politikai  viszonyait  illetőleg,  bizony  nagyon  fogyaté- 
kosak, sőt  ami  a keleti  ritusúakat  illeti,  egész  a XV.  századig 
valóságos  boszantó  sötétségben  botorkál  a történelem  minden  bú- 
vára. A keleti  szertartású  egyház  az  1054-ben  beállott  szakadás 
óta  annyi  megrázkódtatáson  és  üldözésen  ment  keresztül,  hogy  a 
maga  múltjával  törődni  nem  is  volt  ideje.  A latin  szertartású  írók 
mind  e mai  napig  versenyeznek  abban,  hogy  melyik  tudja  nem- 
csak a görög  keleti  egyházat  és  annak  viszonyait,  hanem  egyálta- 
lán még  a keleti  szertartású  kaíholikusok  létezését  és  viszonyait 
jobban  agyonhallgatni.  Képzelhető,  hogy  milyen  lehetett  ez  az 
agyonhallgatás  a középkor  századaiban,  mikor,  akik  emelgetik  is 
itt-ott  a görögök  „istentelen  szektájá“-t,  azt  még  a keresztény- 
ségből is  kitagadják.  Sajnáljuk,  ha  e sorokkal  a latinok  közül  né- 
melyeknek érzékenységét  érintjük,  de  legyen  szabad  egy  tényre 
rámutatnunk.  Még  ma  is,  mikor  a magyarországi  görög  rítusnak 
uniója  több  mint  200 — 250  éves,  egyetlen  egy  római  katholikus 
káté  nincsen,  amely  még  csak  föl  is  említené,  hogy  a katholikus 
egyházban  a latin  rituson  kivül  más  ritusok  is  vannak.  Mit  várha- 
tunk tehát  a X.,  XI.  és  XII.  század  latin  krónikásaitól? 

Ami  pedig  a görög  egyháziakat  illeti,  tudvalevő,  hogy  ez 
egyház  papjainak  és  szerzeteseinek  különösen  a IX.  század  óta 
nem  volt  erős  oldaluk  a tudományokkal  való  foglalkozás.  1054- 
ben,  mikor  a szakadás  megtörtént,  még  a ritusuk  egyházi  könyvei 
sem  voltak  teljesen  készen  és  rendezve.  A görög  elem  hanyatlá- 
sával a szlávok  emelkedtek  túlsúlyra  s az  ó-szláv  nyelvből  csak 
a XI.  században  írták  át  a már  meglévő  egyházi  könyveket  a bol- 
gár papok  egy  soha  nem  beszélt  szláv  dialectusra  oly  formán, 
hogy  az  ó-szláv  szent  könyvek  hangtani  sajátosságait  helyettesí- 
tették a bolgár  phonetismussal,  mintha  a Károli  vagy  Tárkányi- 
féle  bibliát  átírnák  most  palóc  dialectusba.  A bolgár  papok  e csi- 
nált nyelve  az,  amelyet  ma  ó-szlávnak  szokás  nevezni.  Ez  a csi- 
nált nyelv  lett  az  összes  keleti  ritusú  szlávok  egyházi  nyelve, 
mert  hisz  valamennyien  megértették  az  olvasásban,  valamint  a ki- 
ejtésben mindenik  szláv  törzs  a maga  kiejtéséhez  idomította,  hogy 
még  jobban  megérthesse.  Ezt  teszik  a görög  szertartású  magyarok 
is,  énekelvén  az  ó-szláv  szöveget  olyan  kiejtéssel,  mely  azt  aztán 
teljesen  érthetetlenné  teszi  minden  értelmes  lényre  nézve.  Miután 

ekként  az  ó-szláv  nyelv  túlsúlyra  jutott  a keleti  egyházban,  a gö- 
rög egyház  soha  sem  próbálta  többé  a maga  finom  és  csiszolt 
nyelvének  területét  visszahódítani.  Nem  is  volt  rá  képes  többé, 
még  ha  akarta  volna,  akkor  sem. 

Maguk  a görög  krónikások,  mihelyest  a Duna  balparti  ré- 
szein végbement  dolgokról  írnak,  nem  tekintve  adataik  fogyaté- 
kos voltát,  az  egyes  helyeket,  népeket  és  történeti  adatokat  oly 
könynyelmüen  zavarják  össze,  hogy  bizony  hoszszú  idők  munkája 
lesz  műveikből  a tárgyilagos  igazságot  kihámozni.  Csupa  ingová- 
nyon  jár  a kutató,  ha  egyedül  reá  jók  támaszkodik. 

Ami  pedig  a mi  hazai  történetírásunkat  illeti,  az  e korban 
szintén  oly  fogyatékos  és  a keleti  ritusúakra  oly  kevés  adatot 
szolgáltat,  hogy  csaknem  kétségbe  kell  esnünk  afelől,  vájjon  si- 
kerülni fog-e  a görög  katholikus  magyarság  múltját  teljes  világí- 
tásba helyezni. 

lí'  i ^ : 

2. 

Van  még  egy  körülmény,  amelyet  fölemlítenünk  okvetle- 
nül szükséges  annak  megmagyarázására,  hogy  miért  sikerült  oly 
hosszú  századokon  át  a görög  ritusú  magyarságot  hol  szláv,  hol 
román  köpenybe  bújtatva  elrejteni  a világ  elől. 

A magyar  szent  korona  területén  a nemzet  a maga  több- 
nyelvűsége  mellett  is  egységes  magyar  nemzet  volt.  Ebből  a poli- 
tikai nemzetből  azonban  a jobbágyok  ki  voltak  zárva.  A nemes- 
ség pedig,  mely  a maga  magyar  nemzetiségének  és  nyelvének 
megbecsülésére  csakis  a reíormatio  idején  kezd  fölemelkedni,  ép- 
pen nem  törődött  a jobbágyság  népmozgalmával.  Nem  is  nagyon 
volt  oka  a magyarságot  félteni,  mert  hiszen  akár  elruténesedett, 
akár  elrománosodott,  egyre  ment  úgy  a hazafiság,  valamint  a 
nemzethez  való  tartozás  szempontjából.  Voltak  nálunk  nyelvek, 
de  nem  voltak  nemzetiségek.  így  történt,  hogy  ha  valaki  magát 
oláhnak  vagy  orosznak  nevezte,  az  csak  az  illető  templomi  nyel- 
vét jelentette,  de  nem  egy  külön  nemzetiséghez  való  tartozást. 
Politikai  tekintetben,  ha  valaki  nemes  volt,  tagja  volt  a „hunga- 
rica  natió“-nak;  ha  jobbágy  volt,  nem  törődött  vele  senki,  hová 
tartozik,  hisz  jogai  úgy  sem  voltak. 

Maga  a jobbágyság  az  egyes  vallásokat  nem  azok  hivatalos 
nevén  nevezte,  hanem  aszerint,  amilyen  nyelven  tartották  tem- 
plomaiban a prédikációt.  így  nevezték  a latin  szertartásúakat  sok 

helyütt  sváboknak,  mivelhogy  németül  prédikáltak  nekik.  így  szü- 
lettek a „magyar  vallás*',  „tót  vallás**,  „oláh  vallás**,  „orosz  val- 
lás** stb.  kifejezések.  Hogy  az  istentiszteleti  nyelvekből  széthúzó 
elemek  idővel  nemzetiségi  tőkét  fognak  csinálni,  arra  igazán 
nem  gondolhatott  senki,  mivelhogy  az  eseményeket  előre  látni 
nem  adatik  a nemzeteknek. 

Csak  mikor  az  oroszság,  románság  a jelen  században  poli- 
tikai fogalommá  vált,  mikor  a szlávul  vagy  oláhul  beszélő  polgá- 
rok külön  nemzetiségekké  tömörültek,  állott  elő  egy  nagy  tömeg, 
mely  velők  egy  rítuson  volt  ugyan,  de  sem  a szlávok,  sem  az  olá- 
hok nyelvét  nem  beszélte.  Nem  is  beszélhette,  hiszen  — magyar 
volt.  Kitűnt,  hogy  a két  görög  hitü  elemmel  szemben,  azoktól  ma- 
jorizáltatva,  fönnmaradt  századokon  át  itt  egy  magyar  tömeg, 
mely  az  istentiszteleti  nyelv  ellenére  nem  hagyta  el  ősi  nyelvét. 

Ez  a maroknyi  magyarság  századokon  át  megőrizte  hitét  és 
nyelvét,  sőt  más  fajokból  assimilált  is  magába  sokat.  Hogy  ez  a 
magyarság  mennyi  szenvedésen,  csapáson  és  veszteségen  ment 
keresztül,  arról  a görög  katholikus  magyarság  a maga  memoran- 
dumában, melyet  közelebb  ünnepélyesen  terjesztett  föl  a római 
pápához,  hoszszasabban  értekezik.  Mi  itt  nem  adhatván  a történeti 
fontosságú  emlékirat  históriai  részét  egész  terjedelmében,  azt 
csak  röviden  ismertetjük. 


3. 

Az  emlékirat  kerüli  a valószínű  öszszevetéseket  és  csakis  a 
kevés  számú  történeti  adatból  von  le  következtetéseket.  Ez  ugyan 
elég  egy  emlékiratba,  de  nekünk  szükséges  egy  pár  oly  adatot  is 
fölvennünk,  amelyet  a memorandum  készítői  mellőztek. 

Tény  az,  hogy  a honfoglalás  idejét  megelőzőleg  és  azt  köve- 
tőleg  itt  nagyszámú  szláv,  görög  és  egyéb  nép  lakott.  Ezek, 
amennyiben  már  keresztények  voltak,  csakis  a keleti  szertartást 
követték. 

Tény  az,  amit  Volf  György  teljesen  bebizonyított,  hogy  a 
Czirill-  és  Methód-féle  biblia  és  egyéb  egyházi  könyvek  a Ma- 
gyarországban lakó  pannon  és  marahán  szlávok  nyelvén,  illetve 
dialectusában  írattak. 

Tény  végre  az  is,  hogy  a magyarság  előtt,  mikor  e hont  el- 
foglalta, a kereszténység  már  nem  volt  merőben  ismeretlen.  Hisz 

szent  Czirill  és  Methód  életében  olvassuk,  hogy  még  a dontövi 
magyarság  között  is  megfordúltak  és  szívesen  fogadtattak. 

Ami  pedig  a görögöket  illeti,  ezek  itt  annyian  voltak,  hogy 
az  ős  magyarokkal  kemény  harcokat  is  vívtak.  Anonymus  még 
tudja,  hogy  hol  volt  a „Görög  rév“,  mely  mellett  a honfoglaló  ma- 
gyarság ellen  a görögök  keményen  harcoltak. 

Mindezekből  elvitázhatlan  tény,  hogy  a honfoglaló  magya- 
rok és  a benszülött  keresztények  között  élénkké  vált  az  összeköt- 
tetés és  ez  az  öszszeköttetés  hamar  átment  a vallási  térre  is.  Mert 
a magyar  hódított,  de  nem  gyilkolt,  s a meghódoltakat  szövetsé- 
gesül tekintette  s földjeiben  meghagyta.  Háborúban  rabolt  zsák- 
mányt, de  a magukat  megadókkal  emberségesen  bánt.  Ez  a ma- 
gyarázata annak,  hogy  míg  a magyarság  rablókalandokon  külföl- 
dön járt,  az  itthon  maradtak  ellen  a keresztény  benszülöttek  soha 
lázadást  nem  támasztottak.  Amint  e rablókalandozásoknak  vége 
szakadt,  Gejza  vezér  már  kiadja  a rendeletet,  hogy  bármely  ke- 
resztényt, ki  országába  jön,  szívesen  kell  fogadni.  Természetes, 
hogy  a keresztény  jövevények  többképpen  pártfogoltatva,  a ne- 
mességhez fölvétetve,  a magyarság  megtérítésének  voltak  elő- 
mozdítói. 

így  már  a vezérek  korában  hatalmas  törzsfők  vették  föl  a 
görög  rítus  szerint  való  kereszténységet.  Az  emlékirat  hivatkozik 
biboros  Konstantinra,  Theophanes  és  Skylitzes  irataira,  kik  Bul- 
csú és  Gyula  vezérek  keresztségéről  emlékeznek.  Hivatkoznak 
Ajtonyra,  aki  a szent  Gellért  életírása  szerint  Viddinben  vette 
föl  a keresztséget  és  görög  kolostort  épített  a Maros  mentén  Ke- 
resztelő szent  János  tiszteletére.  És  azóta  csakugyan  a Tiszántúl 
vidéke  lett  a görög  szertartású  magyarság  otthonává.  Hogy  azon- 
ban görög  szertartásúak  nemcsak  a Tiszántúl  éltek,  azt  bizonyítja 
Szent  Istvánnak  Veszprémben  épített  görög  nőzárdája,  melyet  a 
saját,  a neje,  gyermekei  és  az  egész  haza  üdvére  alapított.  I. 
Endre  királyunk  közvetlenül  a skizma  előtt  1046-ban  emeltette 
Visegrád  közelében  az  első  általunk  ismert  szent  Bazil-rendű  mo- 
nostort, görög  szertartású  szerzetesek  részére.  Helyesen  követ- 
keztet ebből  az  emlékirat  arra,  hogy  hazánkban  görög  szertar- 
tású magyarság  is  volt.  Hiszen  1095-ben  e kolostorok  fennállanak 
még,  de  nem  kapni  bennök  görögül  tudó  embert  olyat,  aki  a vesz- 
prémi zárda  alapító  levelét  le  tudná  latinra  fordítani.  Mindössze 
Simon  pécsi  püspök  tud  még  anynyit  görögül.  A többi  szerzetesek 
tehát  már  benszülött  magyarok,  akik  latinul  nem  tudnak,  görö- 

gül  pedig  legföljebb  a misét  tudják  még  olvasni.  De  az  emlékirat 
fölteszi,  hogy  ezek  magyarúl  szolgáltak  az  oltárnál,  csakhogy 
mint  anynyi  sok  egyéb,  ezek  a magyar  könyvek  is  elvesztek.  Hisz 
a latin  szertartás  csakhamar  kiszorította  a görögöt,  különösen  a 
dunántúli  és  dunáninneni  részeken.  Az  emlékirat  különben  hivat- 
kozik a Halotti  beszéd-re,  mely  tagadhatatlanúl  nagyon  emlékez- 
tet a görög  egyházi  könyvek  stílusára,  úgy  hogy  a görög  szertar- 
tású  könyvek  ismerőjére  azt  a benyomást  teszi  már  első  tekin- 
tetre, hogy  valamely  görög  szertartású  beszédgyüjteményből  íra- 
tott ki.  Ez  a dolog  eddig  még  tárgyalva  tudtommal  nem  volt,  bi- 
zonyítását ezúttal  térszüke  miatt  kell  mellőznöm. 

Ettől  az  időtől  azután  1204-ig  nincs  emlékünk,  amelyből  a 
görög  szertartású  magyarságra  lehetne  következtetnünk.  1054 
július  16-án  bevégzett  ténynyé  vált  a keleti  szakadás  és  így  a gö- 
rög rítus  hazánkban  a nehezen  tűrt  vallások  színvonalára  sülyedt. 
Akik  Rómához  hívek  maradtak  a magok  keleti  szertartásában, 
azok  is  a latin  püspökök  hanyagsága  következtében  szétzüllöttek, 
mint  ezt  III.  Ince  pápa  1204-ből  írja,  megróván  úgy  a latin  püs- 
pököket, valamint  a görög  szertartású  barátokat,  akik  nagyon  fe- 
gyelmetlenek.  A XIII,  században  alapítja  Radó  nádor  a száva- 
szent-demeteri  görög  apátságot,  kikötve,  hogy  ott  görögök,  ma- 
gyarok és  szlávok  végezzék  a szent  szolgálatokat.  Görög  rítusú 
magyarságról  tehát  ez  az  első  emlékezés,  mit  VI.  Kelemen  pápa 
idéz  Vitus  nyitrai  püspökhöz  írott  levelében  1344  március  18-án. 

Imre  magyar  király  (1196 — 1204)  III.  Incze  pápához  leve- 
let ír,  melyben  fölhozza,  hogy  a görögök  kolostorai  püspöki  jog- 
hatóságot gyakorolnak.  Egyesíteni  kellene  tehát  őket  és  egy  kü- 
lön püspökség  alá  rendelni.  Ez  azonban  nem  sikerült.  Mindöszsze 
az  lett  az  eredmény,  hogy  1215-ben  a lateráni  zsinat  elrendelte, 
hogy  a latin  püspökök  a Tisza  vidékén  élő  görög  szertartású  hí- 
veknek a skizmától  való  elvonására,  Rómához  ragaszkodó  papo- 
kat küldjenek,  kik  azok  anyanyelvén  végezzék  az  isteni  szolgála- 
tot, hogy  őket  a katholícismusban  megtartsák. 

Az  1241.  évi  tatárdúlásoktól  a felső-tiszai  görög  katholikus 
magyarság  szenvedett  legtöbbet.  A kipusztított  vidékeken  letele- 
pülő szláv  és  egyéb  elemek  majorizálták  a meggyérült  magyar- 
ságot. A szlávok  magokkal  hozták  templomi  nyelvüket  s az  újon- 
nan épülő  templomokban  már  sem  görögül,  sem  magyarul  nem 
szolgáltak,  hanem  ó-szlávul. 

A románok  számára  a Balk  és  Drág  fivérek  a máramaros- 

megyei  Körtvélyesen  1391-ben  kolostort  alapítanak,  amely  a kon- 
stantinápolyi patriarchától  püspöki  joghatóságot  nyer,  1360  tá- 
ján alapítja  meg  Koriatovics  Tódor  podoliai  herceg  a Munkács 
mellett  fekvő  Csernekhegyen  a szent  Bazil-rend  nagyhírű  kolos- 
torát a maga  ruténjei  számára.  Addig  tehát,  míg  a románság  és 
ruténség  egyházi  szervezetet  nyer,  a görög  szertartású,  kisebb- 
ségben levő  magyarság  minden  szervezet  nélkül  marad. 

A mohácsi  vész  után  a görög  szertartású  magyarság  által 
lakott  vidék  csaknem  kivétel  nélkül  a törökök  kezére  kerül.  A 
reformatio  a görög  ritusú  magyarságot  készületlenül  és  szerve- 
zetlenül találja  és  természetes,  hogy  az  egyházi  magyar  nyelv 
révén  nem  egy  Szabolcs-,  szatmár-,  zemplén-  és  biharmegyei  hit- 
község fogadja  be  az  új  vallást.  ' 

1609-ben  azonban  Bocskay  István  Hajdú-Dorog,  Hajdú- 
Nánás,  Kálló,  Hadház,  Varjas,  Vámos-Pircs,  Vid  és  Böszörmény 
községekbe  9000  hajdút  telepít  le.  E hajdúk  nagy  része  görög 
szertartású  székely  drabantokból  került  ki.  Ezek  templomaikban 
ó-szláv  meg  román  nyelvet  is  használtak,  de  beszélni  egyiket 
sem  beszélték,  úgy,  hogy  már  Bocskay  szerette  volna  a hajdú-do- 
rogiakat áttéríteni  a protestáns  vallásra,  ettől  azonban  elállott. 
Nevezetes,  hogy  1647-ben  a rutének  uniójához  a hajdú-dorogiak 
csatlakozni  nem  akarnak.  Inkább  Tokajba  járnak  gyónni  a görög 
keleti  paphoz,  aki  görögül  misézik,  de  magyarul  prédikál  és  ma- 
gyarul énekeltet.  A görög  keletiek  már  1660  körül,  hogy  legalább 
a magyarságot  eltérítsék  a római  uniótól,  amelyet  a szláv  papok 
nagy  ügygyel-baj jal  keresztül  hajtottak,  missionárius  papokat 
küldtek  a magyarok  közé,  akik  a functiókat  magyarúl  végezték. 

De  Camelis  József  munkácsi  püspök  (1690 — 1706^  és  test- 
vére Izaiás  szerzetes,  hogy  a magyarságot  megtartsa  az  uniónak, 
megígéri,  hogy  kieszközli  a magyar  liturgiát,  addig  is  elrendeli, 
hogy  a prédikáció  magyar  vidékeken  magyarul  tartassék  és  hogy 
az  énekek  is  lefordíttassanak.  Ebben  maga  Izaiás  jár  elől  jó 
példával. 

A görög  keletiek  azonban  még  folyton  agitáltak  a magyar 
nyelvvel.  Emiatt  1761-ben  Olsavszky  M.  Mihály  munkácsi  püs- 
pök zsinatot  tartat  Szatmár-Németiben.  E zsinatra  nagy  néptö- 
meg  gyűlt  Szatmárra  és  Olsavszkynak  csak  magyar  beszéddel 
sikerült  a népet  az  uniónak  végleg  megtartani. 

Ez  időtől  fogva  a görög  katholikus  magyarság  mind  jobban 
erősödik,  mind  jobban  öntudatra  jut. 

Bacsinszky  András  munkácsi  püspök  (1772 — 1809)  ma- 
gyarra több  éneket  lefordíttat,  végül  1795-ben  Kricsfalussy 
György,  ungvári  tanár,  lefordítja  a misekönyvet  s azzal  Ba- 
csinszky püspököt  névnapján  megajándékozza.  Ez  időtől  fogva  a 
fordítások  szakadatlan  sorban  követik  egymást.  A munkácsi  püs- 
pökök jóakaró  támogatása,  vagy  ha  úgy  tetszik,  elnézése  követ- 
keztében e könyvek  csakhamar  kizárólagos  használatba  jutnak, 
ügy  hogy  magyar  vidékeken  az  újabban  épített  templomokban 
már  más  nyelvű  ének,  mint  magyar  nem  hallatszott  soha. 

4. 

A mozgalom  további  története  sokkal  ismeretesebb  a Farkas 
Lajos  meg  a Petrus  Jenő  könyveiből,  semhogy  itt  bővebben  rész- 
leteznünk kellene  azt.  Az  1868-iki  hajdú  dorogi  kongresszusnak 
a magyar  liturgiára  vonatkozó  határozatait  52  község  tette  ma- 
gáévá. A dolog  azonban  nehezen  haladt  előre.  A kormányok 
közönye,  a latin  egyháziak  féltékenysége,  a szláv  és  román  sajtó 
ellenséges  magatartása  nagy  akadályai  voltak  az  ügynek.  Végül 
1896-ban,  mikor  a görög  katholikus  magyarok  dorogi  küldöttsége 
a fővárosban  járt,  hogy  azután  a prímáshoz  menjen,  a hajdú- 
dorogi  lelkész  itt  magyar  misét  mondott  az  egyetemi  templomban, 
úgy,  mint  azt  otthon  már  itt-ott  száz  éve  teszik.  Ez  a liturgia  a 
maga  ősi  formáival  amily  szép,  éppen  oly  meglepő  is  volt.  Sokkal 
meglepőbb,  semhogy  azt  Rómába  be  ne  jelentsék.  Be  is  jelentet- 
ték, mihez  képest  a Congregatio  Officii  1896.  októberében  a ma- 
gyar misét  egyszerűen  betiltotta,  s elrendelte  a magyar  szerköny- 
vek elégetését.  Ennek  a rendeletnek  azonban  eleget  tenni  nem 
lehetett.  Az  eperjesi  és  munkácsi  püspökök  nem  csak  hazafiság- 
ból  cselekedtek,  mikor  e rendelet  végrehajtását  nem  szorgalmaz- 
ták, hanem  egyenesen  Róma  érdekében  jártak  el. 

Mikor  Magyarországon  törvény  védi  a szláv  és  román  nyel- 
vek istentiszteleti  jogosultságát,  akkor  határozzon  bármely  kon- 
gregáció amit  akar,  a magyar  nemzet  nem  fogja  soha  megtűrni, 
hogy  éppen  a görög  katholikus  magyarság  nyelve  proscribáltassék 
és  Magyarország  törvényes  oltalma  alatt,  az  állam  brachiális 
assistentiája  mellet  megégettessenek  a magyar  szerkönyvek.  A 
nép  közt  ez  hallatlan  forrongást  idézett  volna  elő,  megújult 
volna  a görög  keleti  egyházba  való  átmenet  eszméje  és  a magyar 
nemzet  oly  elkeseredéssel  védte  volna  Rómával  szemben  az  ügyet. 

amelynek  végeredménye  bizonyára  sokkal  több  kárt  okozott  volna 
a római  egyháznak,  mint  az,  ha  a magyar  nyelvet  a görög  katho- 
likus  magyar  templomokban  megtűri. 

E bajok  elhárítására  alakult  meg  1898.  június  20-án  a gör. 
katholikus  magyarok  országos  bizottsága.  Szabó  Jenő  főrendiházi 
tag  elnöklete  alatt,  kinek  bámulatos  kitartása,  önfeláldozó  tevé- 
kenysége és  áldozatkészsége  az  ország  görög  katholikus  magyar- 
ságát egy  szilárd  erkölcsi  testületté  egyesítette,  szervezte  és  min- 
denkorra megerősítette.  Három  hónap  alatt  137,000  férfi  jelen- 
tette be  csatlakozását  a programmhoz,  mely  példátlan  loyalitással 
kimondja,  hogy  nemhogy  a román  vagy  ruthén  hívek  istentiszte- 
leti nyelvét  akarná  megbolygatni,  hanem  éppen  amazok  jogaira 
támaszkodva,  küzd  a maga  jogainak  elismertetéseért. 

A mozgalom  betetőzése  a római  zarándoklat  volt,  mely  ez 
évi  március  hó  4-én  500  tagból  állva,  a munkácsi  és  eperjesi  püs- 
pökökkel élén  járult  a pápa  elé,  hol  Vályi  János  dr.  eperjesi 
püspök  tolmácsolta  a görög  katholikus  magyarság  hódolatát  és 
átnyújtva  a memorandumot,  tolmácsolta  a görög  katholikus  ma- 
gyarság kérelmét,  mely  tehát  most  Rómában  tanulmányozás  és 
elintézés  tárgya  lesz. 

5. 

Tájékozásúl  azoknak,  kik  a görög  katholikus  magyarság 
lakóhelyeit  nem  ismerik,  fölsoroljuk  itt  azon  anyaközségeket, 
amelyekből  a görög  katholikus  magyarok  e mozgalomhoz  csat- 
lakoztak. Ezek: 

I.  Szabolcs:  Ajak,  Bács- Aranyos,  Balsa,  Bíri,  Buly,  Bököny, 
Gelse,  Gyula j,  Hugyaj,  Kálló-Semjén,  Karász,  Kis-Léta,  Kótaj, 
Levelek,  Mária-Pócs,  Nagy-Kálló,  Napkor,  Nyíregyháza,  Nyír- 
Bakta,  Nyír-Lugos,  Nyír-Mada,  Nyír-Pilis,  Oros,  Ó-Vencsellő, 
Pazony,  Piricse,  Thass,  Timár,  Tisza-Büd,  Tornyos-Pálcza,  Új- 
Fehértó. 

II.  Zemplén:  Bodrog-Olaszi,  Bodrog-Szerdahely,  Dámócz, 
Kis-Dobra,  Lelesz-Polyána,  Mező-Zombor,  Sáros-Patak,  Sátor- 
ai ja-Ujhely,  Szalók,  Szerencs,  Tokaj,  Tolcsva,  Zemplén- Agárd. 

III.  Hajdúmé  gye:  Hajdú-Böszörmény,  Hajdu-Dorog. 

IV.  Szatmár:  Derzs,  Gebe,  Fábiánháza,  Hodász,  Jánk,  Nagy- 
Dobos,  Nagy-Peleske,  Nyír-Császári,  Ó-Pályi,  Parasznya,  Sárköz- 
Újlak,  Száraz-Berek,  Szatmár-Németi. 

V.  Ung:  Csicser,  Mátyócz,  Palágy. 

VL  Ugocsa:  Bökény,  Kökényesei,  Tisza-Ujlak,  Tur-Terebes, 
Salánk. 

VII.  Bereg:  Beregszász. 

VIII.  Már  amar  OS : Rónaszék. 

IX.  Abauj:  Abauj-Szántó,  Barkó,  Boldogkő-Váralja,  Cso- 
bád,  Garadna,  Homrogd,  Kassa,  Kétíy,  Orosz-Gadna,  Szeszta, 
Sziget-Bölcse,  Szolnok,  Újváros,  Falucska. 

X.  Borsod:  Felső-Zsoleza,  Görömböly,  Hejző-Keresztúr, 
Mucsony,  Sajó-P álfalva,  Sajó-Szöged,  Viszló. 

E tíz  megye  görög  katholikus  magyarsága  a munkácsi  és 
eperjesi  egyházmegyékhez  tartozik,  melyekből  a felsoroltakon 
kívül  még  mintegy  15  vegyes  ajkú  egyházközség  is  csatlakozott. 

A nagyváradi  egyházmegyékből  Makó,  Nyír-Acsád,  Nagy- 
Károly,  Porcsalma,  Csegöld  és  Nagy-Várad  úgynevezett  ruthén 
parochiái  csatlakoztak  a mozgalomhoz,  míg  a számos-újvári  egy- 
házmegyéből csak  Szatmár. 

6. 

Látnivaló  e kimutatásból,  hogy  a görög  katholikus  magyar- 
ság elég  nagy  területen  lakik  és  eléggé  számos  arra  nézve,  hogy 
érdekei  figyelemben  részesüljenek.  Hozzá  kell  adnunk,  hogy  Er- 
délyben a balázsfalvi  egyházmegyének  szintén  vannak  magyar 
hívei,  különösen  a székely  megyékben.  Ezek  azonban  a mozga- 
lomhoz nem  csatlakoztak,  talán  azért,  mert  már  a román  nyelvet 
is  megértik,  vagy  mert  magukat  románoknak  vallják,  anélkül, 
hogy  valóban  azok  volnának. 

Az  országos  bizottság  a memorandumhoz  kiválóan  sikerült 
és  nagy  gonddal  készített  térképeket  is  mellékelt,  melyek  föl- 
tűntetik a csatlakozott  hitközségeket  is.  A hívek  összes  aláírásait 
pedig  díszesen  bekötve  fölterjesztette  a szentszéknek,  eredetiben 
örök  cáfolatáúl  azon  állításnak,  hogy  görög  katholikus  magyar- 
ság nincsen. 

Az  emlékirat  azután  szertartástani  és  egyház  jogi  alapokon 
vitatja  meg  a magyar  liturgia  föltétlenül  szükséges  voltát.  Vége- 
zetül tíz  pontban  az  összes  föltehető  ellenvetéseket  megcáfolja. 

Látni  való,  hogy  a bizottság  mindent  megtett,  amit  tennie 
kellett  és  Szabó  Jenő  nagyon  szép  lapot  irt  be  a magyarság  küz- 

delmeinek  történetébe,  emléket  állítva  magának  minden  görög 
katholikus  magyar  lelkében. 

Kérdés  azonban,  hogy  Róma  hogyan  intézi  el  a dolgot.  A 
magyar  nemzetnek  ezt  figyelemmel  kell  kisérnie.  A vatikáni  nagy- 
követünknek, Revertera  grófnak,  jó  volna  megmondani,  hogy 
' Magyarországban  a kérelem  megtagadása  nagyon,  de  nagyon  ve- 
szélyes volna  úgy  az  ország  belbékéjére,  valamint  a katholikus 
egyházra  nézve. 

Mi  azt  hiszszük,  hogy  az  a magyar  nyelv,  melyen  énekelve 
görög  katholikus  magyarjaink  szent  Péter  templomába  bevonul- 
tak, nem  fog  onnét  kiűzetni  többé  soha.  A magyar  nemzetnek, 
a magyar  kormánynak,  a magyar  diplomatiának  meg  kell  találnia 
a módját,  hogy  a görög  katholikus  magyarságnak  a maga  oltár- 
nyelvéhez legyen  anynyi  joga,  mint  amenynyi  joga  van  a magyar 
törvények  uralma  és  oltalma  alatt  a hazai  görög  szertartású  szlá- 
voknak.  A magyar  sajtó  pedig  ne  emlegesse  minduntalan  a ruthé- 
nek  és  románok  magyarosítását,  mint  a magyar  liturgia  ered- 
ményét, mert  ezzel  csak  kihívja  a reakciót,  és  pedig  alap  nélkül. 
A magyar  liturgia  a görög  katholikus  magyarságnak  Jéletadó 
eleme,  életszükséglete,  de  nem  hatalmi,  elnyomó  eszköze.  A ma- 
gyarosítás eszközéül  nem  a templomot,  hanem  a társadalmat,  a 
kultúrát  és  a nemzetgazdaság  józan  elveit  kell  választani.  Nem 
szabad  azonban  felednünk,  hogy  a görög  katholikus  magyarság 
ügyének  bukása  mindenkor  nemzeti  szégyen  maradna,  melynek 
megtörténnie  nem  szabad.  Az  ó-szláv  nyelv  nem  halt  meg,  csak 
aluszik;  egy  nemzeti  szerencsétlenség  ha  föltámasztja,  örök 
életet  fog  élni. 

Hierotheus. 


Az  EmlékkönyvfőL*) 

Emlékkönyv  a görög  szertartása  kathoííkus  magyarok  római 
zarándoklatáróL  Kiadja  a gör.  szert  kath.  magyarok  országos 
bizottsága,  Budapest,  1901.  Fólió,  206  old.,  a görög  katholikus 
magyarság  elterjedését  feltüntető  két  térképpel  és  számos  igen 
szép  képpel. 

= Hittudományi  Folyóirat  1902.  428 — 435  l.  = 

A magyar  kereszténység  kilencszázados  évfordulójának  szá- 
mos kimagasló  tényei  közül  talán  egyetlenegy  sem  volt  oly  meg- 
ható, mint  a görög  katholikus  magyarok  római  zarándoklata. 
Négy  évvel  előbb,  a pogány  ősök  honfoglaló  tényének  ezredéves 
ünneplése  alkalmával,  elkövették  azt  a hibát,  hogy  pápai  meg- 
erősítés nélkül  majdnem  egy  évszázadon  át  folytatott  liturgikus 
gyakorlatuk  bemutatása  céljából  Budapesten,  az  egyetemi  tem- 
plomban, tüntetőleg  magyar  nyelvű  szentmisét  tartottak,  ami  a 


*)  Ösmeretcs,  hogy  régibb  időben  a hazai  római  katholikus  klérus  és 
sajtó  a görög  kath.  magyarság  mozgalmát  bizalmatlansággal,  sőt  egyenest 
idegenkedéssel  nézte. 

Nagyot  változott  a dolog  azóta,  ahogy  a mozgalom  élére  a Budapes- 
ten levő  Országos  Bizottság  állott.  Azóta  a gör.  kath.  magyarságnak  semmi 
oka  sincsen  a panaszra  a latin  szertartásunkat  illetően.  Úgy  hisszük  tehát, 
hiányos  volna  ez  a gyűjtemény,  ha  erről  az  örvendetes  fordulatról  itten 
tanúságot  nem  tennénk. 

Az  e tárgygyal  rokonszenvesen  foglalkozó  sok  katholikus  sajtóközle- 
mény közül  itt  a dr.  Kiss  János  pápai  kamarás,  egyetemi  tanár  szerkesz- 
tése alatt  álló  Hittudományi  Folyóiratból  azért  vettük  át  a fentebbi  cikket, 
mert  ez  az  ösmertetés  szerzőnknek  azzal  a művével  foglalkozik,  amelyre  ez 
méltán  a legbüszkébb  lehet. 

világi  sajtónak  keresve-keresett  alkalmat  adott  arra,  hogy  poli- 
tikai tőkét  csináljon  a szegény  ó-hitü  magyarok  hitéletéből  s ez 
által  Rómát  arra  kényszerítette,  hogy  a gyakorlatot  abususnak 
minősítse  s azt  egyszer  s mindenkorra  betiltsa.  A munkácsi  és 
eperjesi  püspökök  mindent  elkövettek,  hogy  Rómát  legalább  a 
végrehajtás  tekintetében  enyhébb  eljárásra  bírják,  de  midőn  a 
hívők  látták,  hogy  a rendelet  végrehajtása  egyes  hitközségekben 
tényleg  kezdetét  vette,  nagy  forrongás  támadt  közöttük.  Külö- 
nösen a két  egyházmegye  világi  intelligenciája,  mely  eddig  a li- 
turgikus gyakorlat  tűrt  volta  miatt  majdnem  a teljes  hitközöm- 
bösségnek engedte  át  magát,  — most  tudatára  jutott  kötelessé- 
gének. Először  is  a tiltó  rendeletet  helytelen  információknak  tu- 
lajdonította, amelyet  egyházi  törvényeink  szerint  meg  lehet  föl- 
lebbezni  ad  pápám  melius  informandum.  Másodszor,  midőn  a 
papság  kezét,  mely  eddig  a liturgikus  gyakorlatot  kitelhetőleg 
istápolta,  az  egyházi  fegyelem  által  lekötve  látta;  arra  támasz- 
kodott, hogy  az  egyházi  történelem  nem  kevés  számban  ismer 
oly  eseteket  is,  amelyekben  az  apostoli  szentszék  egyszerű  laikus 
hívők  kezdeményezésére  hozott  fontos  határozatokat.  Harmad- 
szor belátta  az  intelligencia,  hogy  a balázsfalvi  román  egyházi 
provincia  kihasítása  helytelen  útra  terelte  a magyar  liturgikus 
mozgalmat,  mert  nem  csak  a politikai  térre  vitte  át  a liturgia 
kérdését,  hanem  ezenfölül  a különben^  sem  nagyszámú  görög 
katholikus  magyarságot  még  meghasonlásba  is  hozta  egymással, 
mert  míg  az  egyik  rész  egy  külön  magyar  püspökség  fölállítását 
követelte,  addig  a másik  rész  nem  akart  kiválni  a régi  munkácsi, 
illetve  eperjesi  egyházmegyei  kötelékből.  Belátta  tehát  az  intel- 
ligencia, hogy  a magyar  liturgia  ügyét  csakis  a két  pártra  sza- 
kadt ó-hitű  magyarság  egyesítése  mellett  és  csakis  egyházi  úton, 
a jelenlegi  egyházmegyék  kereteinek  bolygatása  nélkül  lehet  dű- 
lőre vinni. 

A forrongás  arra  vezetett,  hogy  1898.  évi  június  hó  20-án 
Szabó  Jenő  főrendiházi  tag  elnöklete  alatt  megalakult  a görög 
szertartású  katholikus  magyarok  országos  bizottsága.  Szabó  Jenő 
az  első  görög  katholikus  világi  férfiú,  aki  ő Felsége  kegyelméből 
bejutott  a főrendiházba  s kinek  a közgazdasági,  különösen  a 
vasúti  téren  országosan  ismert  neve  alkalmas  volt  arra,  hogy  a 
magyarajkú  hívőknek  mindkét  árnyalatát  zászlója  alatt  egyesítse. 

Az  országos  bizottság  a föntebb  előadott  elvek  alapján  ki- 
dolgozta s megállapította  programmját,  azt  szétosztotta  a ma- 

gyarajkú  hívők  közt  és  szeptember  15-ére  kitűzött  záros  határidő 
alatt  csatlakozásra  híván  föl  azokat,  a legszorgosabb  nyári  munka- 
időbe eső  két  és  fél  hónap  alatt  elérte  azt,  hogy  113  anya-  és  568 
fiókegyház  134.527  lélekszámmal  csatlakozott  programmjához. 
Megküldte  az  országos  bizottság  a csatlakozási  fölhívást  a hiva- 
talos statisztika  szerint  70.000  lélekre  becsült  erdélyi  magyarajkú 
hitközségeknek  is,  ezek  közül  azonban  egyetlenegy  lélek  sem 
küldte  be  csatlakozási  nyilatkozatát,  ami  legjobban  bizonyítja, 
hogy  az  országos  bizottság  az  agitációnak  semminemű  eszközéhez 
nem  nyúlt,  hanem  csakis  a csatlakozási  fölhívások  szétküldésére 
és  a beérkezett  csatlakozások  regisztrálására  szorítkozott.  De  még 
így  is  nemcsak  a munkácsi  és  eperjesi  egyházmegyék  magyarságá- 
nak tömege,  hanem  a Királyhágón  inneni  román  egyházmegyék- 
ből is  több  hitközség,  névszerint  pedig  a nagyváradi  egyházmegyé- 
ből: Makó,  Apátfalva,  Nyír~Acsád,  Nagy-Károly,  Porcsalma,  Pd- 
fyod,  Csegöld  és  a nagyváradi  (helytelenül  úgynevezett)  ruthén 
hitközség,  — a szamosújvári  egyházmegyéből  pedig  Szatmár, 
együtt  6758  lélekszámmal  csatlakoztak  az  országos  bizottsághoz. 
Viszont  ugyanezekből  az  egyházmegyékből,  2920  lélekszámút  kép- 
viselő nehány  oly  hitközség,  melyek  1868-ban  csatlakoztak  volt  a 
hajdúdoroghi  magyar  püspökség  eszméjéhez,  névszerint;  Szent- 
Miklós,  Kis-Űj  máj  tény,  Ér-Kenézd,  Kákád  és  Nagy-Léta,  — ezút- 
tal nem  jelentették  be  csatlakozásukat.  Nevezetes,  hogy  már  ezzel 
az  alkalommal  száznál  több  egyházi  férfiú  is  csatlakozott  a moz- 
galomhoz, köztük  a magyarországi  szent  Bazil-rend  provinciálisa; 
később  pedig  a püspökök  megengedték,  hogy  az  illető  magyar  vi- 
dékek főesperesei  és  más  kiválóbb  egyházi  férfiak  beléphessenek 
magába  az  országos  bizottságba  is. 

Az  országos  bizottság  mindjárt  első  ülésében  elhatározta, 
hogy  az  eddigi  liturgikus  gyakorlat  jóhiszeműségét  és  a magyar 
liturgia  jogosúltságát  a görög  katholikus  egyházban,  külön  részle- 
tes emlékiratban  fogja  kifejteni  s ezt  az  emlékiratot,  lehetőleg  a 
munkácsi  és  eperjesi  püspökök  vezetése  alatt,  tömeges  zarándok- 
lat útján  fogja  a Szentatya  lábaihoz  letenni.  Vályi  János  eperjesi 
és  Firczák  Gyula  munkácsi  püspökök  az  országos  bizottság  kérel- 
mére ezt  a szándékot  közös  fölterjesztésükben  készséggel  bejelen- 
tették a római  szentszéknek,  még  pedig  azzal,  hogy  a zarándokla- 
tot személyesen  óhajtanák  vezetni,  mire  Rómából  két  külön  leirat- 
ban, melyek  egyikét  10.255  jegyzőkönyvi  szám  alatt  és  1899  szep- 
tember 26-iki  kelettel  Ledochowsky  bíboros,  mint  a „Santa  con- 

gregazione  de  propaganda  fide  per  gli  affari  di  rito  orientale“  el- 
nöke, a másikat  pedig  52.290  szám  alatt  és  1899  szeptember  30-iki 
kelettel  Rampolla  bíboros  államtitkár  írta  alá,  az  a válasz  érke- 
zett, hogy  ha  a bejelentett  zarándoklat  tényleg  megtartatik,  úgy 
az,  illetve  az  országos  bizotság  Ö szentsége  által  fogadtatni  fog 
s az  Emlékiratot  átadhatja  az  illetékes  kongregációnak,  amelynek 
részéről  az  komoly  és  beható  megfontolás  tárgyává  fog  tétetni, 
azonban  a kérelem  kényes  természetéhez  képest  nem  ajánlatos, 
hogy  a püspökök  mint  vezetők  vagy  társak  a zarándoklattal  jöj- 
jenek. 

Időközben  a XX.  századba  átlépett  kereszténység  megün- 
neplésére, mely  összeesett  a magyar  kereszténység  kilencszázados 
évfordulójával  kitüzetett  a szent  év.  Az  országos  bizottság  — 
Vályi  János  eperjesi  püspök  tanácsára  — belépett  az  „Obsequium 
Solenne  Jesu  Christo  Redemptori  et  eius  Augusto  Vicario  exeunte 
saeculo  praesenti,  ineunte  venturo“  cím  alatt  világszerte  alakúit 
keresztény  katholikus  szövetségbe  s ezáltal  a Szentatya  előtti  hó- 
doló megjelenést  tűzvén  ki  a zarándoklat  főcél jáúl,  lehetővé  tette, 
hogy  a püspökök  is  a zarándoklattal  menjenek.  Nyilt  kérdés  ma- 
radt természetesen  az,  hogy  a magyar  oltári  nyelvet  kérelmező 
emlékirat,  a zarándoklatnak  Rómában  időzése  alkalmával  ki  által 
és  kinek  s vájjon  a püspökök  jelenlétében,  sőt  azok  pártfogó  sza- 
vaival, avagy  pedig  e nélkül  lesz-e  átnyújtható? 

Erre  a kérdésre  a Szentatya  főkamarása,  Mons.  O.  Caghiano 
de  Azevedo,  Vályi  püspök  úr  írásbeli  bejelentésére,  mely  szerint 
a zarándoklat  1900.  évi  március  6.,  7.,  8.  és  9-én  fog  Rómában 
tartózkodni,  a püspök  és  az  országos  bizottság  bizalmi  emberének 
azt  a szóbeli  választ  adta,  hogy  ö szentsége  egészségi  állapotához 
képest  a zarándoklat  vagy  külön  kihallgatáson  fog  fogadtatni  s ez 
alkalommal  úgy  a hódolati  aktus,  mint  a magyar  oltári  nyelv  enge- 
délyezésére vonatkozó  emlékirat  előterjesztése  is  elvégezhető;  vagy 
pedig  a zarándoklat  más,  egyidejűleg  Rómába  érkező  zarándo- 
kokkal együttes  fogadtatásban  részesül,  az  emlékirat  előterjesz- 
tésére pedig  valamely  alkalmas  mód  fog  megállapíttatni. 

A megoldás  pedig  az  lett,  hogy  a közel  500  főnyi  görög 
katholikus  magyar  zarándoklat,  körülbelül  hasonló  számú  franciá- 
val és  sziléziai  lengyellel,  a szent  Péter-templom  hajója  fölött 
fekvő  Aula  déllé  Beatificazioni  nevű  kápolnában  fogadtatott  ö 
szentsége  által  és  a Szentatya  legszemélyesebb  engedélye  alapján 
Vályi  János,  mint  rangban  idősb  püspök,  a következő  szavakkal 


nyújthatta  át  a Roskovics  Ignác  festőművész  ecsetével  gyönyö- 
rűen földíszesített  emlékiratot  a Szentatyának. 

„Insuper  tamen  hac  solemni  occasione  nos  utriusque  dioece- 
sis  episcopi  humillime  supplices,  et  ad  pedes  Sanctitatis  Vestrae 
profundissime  provoluti,  non  dubitamus  libellum  memorialem 
opera  commissionis  regnicolaris  Hungaricae  adornatam,  in  quo 
humillima  petitio  de  usu  linguae  Hungaricae  apostolica  auctori- 
tate  in  s.  liturgia  concedendo  continetur,  nomine  praesentium  pe- 
regrinorum  et  absentium,  qui  universim  plus  quam  ducenta  millia 
numerantur,  graeci  rítus  catholicorum  Hungarorum  Sanctitati 
Vestrae  filiali  homagio  praesentare,  atque  eundum  libellum  ad 
altissimam  beati  Petri,  Principis  Apostolorum  Cathedram  depo- 
nendo,  ardentissimis  Sanctitatem  Vestram  precibus  exorare,  ut  ad 
libelli  huius  rationum  momenta  benigne  respicere,  tót  christifide- 
lium  spiritualibus  indigentiis  paterne  succurrere,  iusta  eorum  vota 
et  desideria  clementissime  exaudire,  atque  usum  linguae  Hungari- 
cae in  cultu  divino  summa  apostolica  auctoritate  adprobare  et 
sanctificare  velit.“ 

Ezzel  expiál tatott  az  a fegyelmetlenség,  melyet  1896-ban  a 
tűntető  magyar  misével  elkövettek  s egyúttal  a magyar  liturgia 
ügye  az  egyedül  illetékes  fórum  döntése  elé  bocsáttatott.  Bármi 
legyen  azonban  az  eredmény,  a görög  katholikus  magyaroknak  ez 
a hősies  zarándoklata,  a magyar  katholikus  egyház  történetében 
nem  fog  nyom  nélkül  maradni.  A zajló  tenger,  az  olasz  földön  eb- 
ben az  évszakban  20  év  óta  nem  tapasztalt  zord  időjárás  stb. 
súlyos  megpróbáltatásoknak  tették  ki  óhitű  magyarjainkat,  de  a 
legsúlyosabb  az  volt,  hogy  a római  tartózkodás  utolsóelőtti  esté- 
jéig kétséges  volt,  hogy  vájjon  sikerülni  fog-e  a Szentatya  színe 
elé  jutniok.  Mindezeket  a megpróbáltatásokat  hősiesen  eltűrték, 
a szent  Márta  nevű  szeretetház  étkezőjében  püspökök,  urak  és 
köznép  együtt  étkeztek,  az  előírt  templomi  búcsúkat  a közönség 
és  az  egyházi  sajtó  egyhangú  elismerése  szerint  a legnagyobb  áj- 
tatossággal  végezték,  szorongó  lélekkel  bevitték  az  óhitű  magyar 
egyházi  énekeket  szent  Péter  templomába,  fényes  katonai  rendben 
vonúltak  föl  a Scala  Regián  a fogadtatásukra  kitűzött  kápolnába, 
a Szentatya  megjelenésekor  és  a memorandum  átnyújtásakor  föl- 
hangzó üdvrivalgásaik  láthatólag  meghatották  magát  a Szentatyát 
is,  aki  úgy  a püspököknek  adott  válaszában,  mint  később,  az  utolsó 
közös  vacsorán  résztvett  képviselője  által  is  kifejezést  adott  meg- 

elégedésének.  Bizonyára  csak  a zarándokok  példás  magatartásá- 
nak köszönhető,  hogy  nemcsak  a Szentatya  fogadta  őket  kitüntető 
módon,  hanem  az  emlékirat  előtérj eszésének  kérdése  is  a lehető 
legkedvezőbb  megoldást  nyerte. 

Mindez  szépen  meg  van  írva  az  előttünk  fekvő  „Emlék- 
könyv'*-hen,  melyhez  a Szentatya  elé  terjesztett  Emlékirat  és  en- 
nek mellékletei,  köztük  a görög  katholikus  magyarok  álal  lakott 
községekről  két  térkép  is,  mellékelve  vannak  és  amely  Emlék- 
könyvnek különösen  „Róma“  című  fejezetét  senki  sem  fogja  meg- 
hatottság nélkül  olvashatni.  Az  országos  bizottság  nagyon  meg 
lehet  elégedve  az  Emlékkönyv  fogadtatásával,  sőt  elérte  azt  a leg- 
főbb elégtételt  is,  hogy  XIII.  Leó  pápa  ö szentsége  Vaszary  Kolos 
bíboros-hercegprímás  útján  apostoli  áldását  küldötte  azoknak, 
akik  az  Emlékkönyv  szerkesztése  körül  közreműködtek. 

Az  Emlékkönyvnek  legfőbb  érdeme,  hogy  a köztudatba  hozta 
át  azt,  amit  eddig  csak  a beavatottak  tudtak:  hogy  t.  i.  a magyar 
liturgia  nem  a nemzetiségi  motivumoknak  az  egyházba  való  bevi- 
telét, hanem  éppen  ellenkezőleg  az  abszolút  kormány  által  a gö- 
rög katholikus  egyházba  bevitt  annak  a nemzetieskedő  iránynak, 
mely  a vallást  mindenáron  öszsze  akarja  keverni  a nemzetiséggel, 
kiküszöbölését  és  a munkácsi  ős  egyházmegyében  egészen  1855-ig 
tényleg  fönnállóit  status  quo  ante  helyreállítását  jelenti.  A cél  t.  i. 
az,  hogy  a görög  katholikus  egyházban  a magyar  nyelv  az  ó-szláv- 
val  és  románnal  egyen jogosíttatván,  a görög  szertartás  eltérő  ter- 
mészetének figyelembevételével  minden  görög  katholikus  egyház- 
megyében különbség  nélkül  ugyanaz  legyen  a helyzet,  mint  a latin 
egyházmegyékben:  hogy  t.  i.  a szertartás  természetéből  folyó,  il- 
letve az  egyházmegye  egysége  által  esetleg  követelt  korlátokon 
belül,  minden  hívő  a maga  anyanyelvén  imádhassa  és  tisztelhesse 
Istenét. 

Az  Emlékkönyv  közvetlen  hatását  pedig  abban  látjuk,  hogy 
már-már  latin  szertartású  kiváló  egyházi  férfiaink  is  behatóan  kez- 
denek foglalkozni  úgy  a görög  szertartás  terra  incognitájával,  mint 
a korábbi  időkben  magyarellenes  irányban  megindúlt  egyházi  unió- 
nak hazafias  magyar  nemzeti  irányban  való  folytatásának  eszmé- 
jével is.  Az  országos  bizottság  emlékkönyvén  kívül  erre  leginkább 
Petroniusnak  figyelmet  keltett  röpirata  adott  alkalmat,  mely  által 
ösztönözve,  dr.  Rainer  Lajos  esztergomi  prelátus-kanonok  igen 
beható  és  tárgyilagosan  szép  tanúlmányt  tett  közzé  a „Katholikus 
Szemle"  folyó  évi  január  havi  füzetében,  melyre  ugyancsak  a 

„Katholíkus  Szemle**  februári  füzetében  Melles  Emil  szatmári  fő- 
esperes adott  rövid,  de  érdekesen  tájékoztató  feleletet. 

A zarándoklat  óta  két  év  telt  el  s talán  jó  jelnek  vehetjük, 
hogy  Róma  az  emlékiratra  még  mindeddig  nem  adott  feleletet.  A 
dolog  kétségtelenül  nagyon  beható  és  alapos  megfontolást  igényel, 
mert  arról  van  szó,  hogy  kétszázezer  magyar  hívő  lelki  üdve 
öszszehangzásba  hozassák  az  anyaszentegyház  egyéb  nagy  ér- 
dekeivel. 


Egy  keleti  katholíkus  magyar  egyház- 
megye felállításáróL 

==  Hazánk  1868.  évi  102.  sz. 

Szerző  neve  alatt.  = 


Magyarországot  egy  bajor  író  gazdasági  szempontból  a köz- 
vetítés nélkül  való  ellentétek  hazájának  nevezi;  de  ha  ez  a derék 
nemzetgazda  gabonatermelési  viszonyaink  helyett  társadalmi  és 
valláserkölcsi  állapotunkra  fordította  volna  figyelmét,  bizonyosan 
ezen  a téren  is  igazoltnak  találta  volna  amaz  Ítéletét. 

Érdekes  és  tanúlságos  lehet  ezeknek  az  ellentéteknek  vizs- 
gálata mindkét  téren  s egy  kitűnő  tolinak  talán  nem  volna  hálát- 
lan dolog;  de  nem  kevésbbé  csodálatosak  azoknak  némely  végső 
eredményei,  amint  gazdasági  és  szellemi  mozgalmaink  két  kiváló 
gyűjtőjében,  a fővárosi  piacokon  és  — sajtóban  észlelhetők,  ha 
mindjárt  a felületes  szemlélő  előtt  okaikban  föl  sem  is  tűnnek. 
Amint  példáúl  elég  sajátszerű  s csak  a kellő  közvetítés  hiányából 
magyarázható,  hogy  Máramaros  némely  becses  hegyi  terménye 
a budapesti  piacon  ugyanolyan,  gyakran  messze  külföldről  jövő 
árú  által  pótoltatik:  színtolyan  ellentétnek,  vagy  ellentmondásnak 
látszik,  hogy  míg  Ausztria  vallási  küzdelmeit  lapjaink  a legna- 
gyobb figyelemmel  kísérik,  addig  az  a mozgalom,  amely  közelebb 
(e  hó  16-án)  a Hajdúdoroghon  tartott  népgyűlésre  vezetett,  s 
amelynek  célja:  a hazánkbeli  gör.  kath.  magyarság  részére  külön- 
álló egyházi'  (püspöki)  megyének  constituálása,  alig  találkozott 
azokban  némi  visszhanggal. 

Ilyen  és  hasonló  tüneményekért  a sajtót  szemrehányás  nem 

érheti.  Meglehet,  hogy  a kérdéses  népgyülés  sem  eléggé  imponáló 
zajjal,  sem  érdekes  látványokkal  színpadra  nem  hozatott  s talán 
egész  lefolyása  nélkülözte  a szenvedélyes  jeleneteket.  Mindezt  e 
sorok  írója  nem  tudja,  mert  nem  volt  jelen;  de  kétségtelen  az, 
hogy  ha  ama  görög  katholikus  magyarság  kitűnő  képviselőkkel 
— közvetítőkkel  — bírna  a sajtóban,  ezek  olyan  népszerűvé  tették 
volna  már  ügyét,  hogy  a szerény  hajdúváros  zavarba  jött  volna, 
nem  tudván,  hogyan  láthassa  el  a fővárosi  nagy  lapok  riporterjeit? 

Legyen  szabad  egy  igénytelen  szóval  pótolni  a ragyogó  toll 
hiányát.  Én  olyan  fontosnak  ítélem  e tárgyat,  hogy  egészen  indo- 
kolva látnám  a sajtó  felszólalását,  ha  mindjárt  ennek  szerepe  az 
egyszerű  scrutinium  feladatára  szorítkoznék  is.  Nem  lehet  ugyan 
azt  állítani,  hogy  egy  görög  katholikus  magyar  egyházmegye  fel- 
állítása által  (úgy  tudom)  kétszázezer  lélekkel  szaporodnék  a 
magyar  népcsalád;  de  annyi  egész  bizonyossággal  mondható,  hogy 
ugyanennyi  honpolgár,  a műveltebbeket  véve  csak  ki,  szabadíttat- 
nék  fel  azon  nyomorúságos  amphibialis  helyzetből,  hogy  midőn 
nemzetiségét  kérdezik,  nem  tudva  azt  elválasztani  vallásától,  ma- 
gát orosznak,  oláhnak,  vagy  csak  habozva  és  kétkedve  mondja 
magyarnak. 

A dolog  ugyanis  úgy  áll,  hogy  a keleti  (görög)  egyházban 
elvileg  a nép  nyelve  lévén  oltári  nyelv,  ha  ez  az  elv  következetesen 
vitetett  keresztül,  vallás  és  nemzetiség  kölcsönös  ismérveivé  lettek 
egymásnak.  Természetes  azonban,  hogy  ilyen  elvet  a legutolsó  hit- 
sorsos  tűzhelyéig  keresztülvinni  nem  lehet.  Marad  tehát  mindig 
némi  kisebbség  és  ez  lehet  már  kezdettől  fogva  jelentős,  vagy  vál- 
hatik  idővel  ilyenné  részint  úgy,  hogy  másajkú  szomszédok  kere- 
sik fel  a vallási  közösséget,  vagy  a rokona jkúak  egy  része  más 
nemzetiségbe  olvad.  A fogalomzavart,  amely  ebből  támad,  nem 
szünteti  meg  az  uralkodó  és  bevett  vallásokról  szóló  törvények 
bármily  szabatos  terminológiája  sem;  a házi  tűzhely  körül  vallá- 
sában orosz  és  oláh  marad  az  egyik  éppen  úgy,  mint  a másik 
pápista  vagy  kálvinista.  Ünnepélyes  alkalmakkor  minden  csak  né- 
mileg művelt  ember,  a törvényes  kifejezésekkel  él.  De  az  emberi 
élet  legnagyobb  része  köznapi  jelenetekben  telik  el  s azokban,  ha 
kérdezik,  a legjobb  magyar  ember  is  vallására  nézve  orosznak, 
oláhnak  mondhatja  magát;  sőt  restell!  minduntalan  az  ünnepélyes 
„görög  katholikus“  jelzőt  használni,  éppen  úgy,  mint  nemzetisé- 
gére nézve  nem  élne  azzal  a körülírással,  hogy  „én  az  uraltai  nép- 
törzshöz tartozó  magyar  nemzet  tagja  vagyok.*' 

Az  így  támadó  fogalomzavart  maga  az  érdekelt  fél  már  cse- 
kély műveltséggel,  de  más  csak  különös  vallási  tanúlmány  után 
küzdheti  le.  így  azután  — elég  csodálatos,  de  tény,  hogy  a Hajdú- 
ság, Szabolcs,  Szatmár  és  más  vidékek  katholikus  magyar  köz- 
népe nem  csak  saját  képzelődésében,  de  az  ottani  másvallású 
nyelvrokonok  szemében  is:  orosz,  oláh!  Hiszen  a köznéptől  csak 
nem  várhatjuk,  hogy  a hármaskereszttel  jelzett  templomot  „gö- 
rög katholikus “-nak  nevezze  az  egyszerű  orosz  vagy  oláh  helyett 
és  viszont  bármely  értelmes  ember  sem  fogja  magára  venni  az  e 
részben  való  tudákos  különböztetés  ódiumát. 

Én  részemről  nem  ismerek  elnézést  azon  bárgyú  korcsmahő- 
sök iránt,  akik  savanyú  bor  mellett  provokálják  azokat,  akikben 
— vagy  nem,  mindegy  — egy  csepp  nem  magyar  vért  sej- 

tenek s gúnyszavakkal  illetik;  azt  hiszem,  hogy  ezek  sokkal  töb- 
bet rontanak  a nemzetiségek  közti  egyetértésen,  mint  építenek  a 
díszlakomákon  tartott  testvérülési  frázisok!  Olyanokul  tekintem 
őket,  mint  egy  jó  kormány  rossz  hivatalnokait:  képeseknek  tönkre- 
silányítani  a nagy  nemzeti  egység  nemes  intencióit.  És  fájdalom, 
magam  ismerek  nem  egy  tanúit  embert,  akiket  ezen  félkegyűek 
nemtelen  bosszantásai  üldöztek  ki  a magyarságból  s ma  már  nem 
szégyenük  — amit  magában  véve  szégyenleni  nem  is  lehet  — sőt 
fennen  hordják  a reájuk  bújtatott  nemzetiséget,  melynek  csúfolá- 
sával ama  szégyenpírszomjas  élchősök  igazán  a falra  festették  az 
ördögöt. 

És  képzeljenek  önök  egy  magyar  születésű,  érzésű  if  jat  vagy 
idősbet,  aki  olyan  társaságba  megy,  ahol  vallását,  amely  éppen 
görög  katholikus,  ismerik.  Ott,  ha  csak  egyáltalán  a tréfa  határai 
közt  nem  marad  a dolog,  nyilván  és  csalhatatlanúl  hosszas  filippi- 
kákat  fog  hallani  a nemzetiségiek  ellen,  oldal  vágás  vagy  egyenes 
kapacitáció  alakjában.  Nem  csömörletes-e  ez?  De  én  azt  hiszem, 
hogy  nemcsak  egyes  emberekben  szülhet  elkeseredést,  hanem  ká- 
ros hatása  olyan  nagy  lehet,  mint  általában  azon  fogalomzavaré, 
amelyről  szóltam. 

Tréfát  mondok.  Ha  például  egy  non  putarem  nyakunkra 
hozná  Szent-Pétervárt:  ugyan  hány  „magyar-orosz“  (így  szoktuk 
ezt  most  mondani)  maradna  meg  makacsúl  ezen  amphibialis  mi- 
voltában? Az  1851-iki  népösszeírás  juttatta  ezt  a tréfát  eszembe, 
amikor  is  a mi  magyar  oroszaink  közül  (ilyen  öszvér  nemzetiségi 
rovat  az  illető  táblázatokban  hiányozván)  bizony  nem  tudom,  há- 
nyán maradtak  meg  a magyar  serpenyőben?  Csak  ne  tekintsük  az 

embereket  a megpróbáltatásokra  nézve  kivételesen  szilárdaknak 
s ne  hagyjunk  hátsó  ajtót  a „ha  akarom  vemhes,  ha  nem  akarom 
nem  vemhes*'  nemzetiségnek.  Legyen  mindenki  az,  ami;  magyar 
vagy  orosz,  mindkét  esetben  pedig  jó  hazafi. 

Egy  sajátszerű,  csak  a mi  gör.  kath.  magyarjaink  közt  ural- 
kodó retrospectiv  ábrándról  teszek  itt  említést,  amely  megérdemli, 
hogy  legalább  ne  gúnyoltassék.  Mi  ugyanis  úgy  hisszük,  hogy 
Magyarországra  nézve  a legelőször  utat  tört  keleti  szertartás  meg- 
tartása a tényleges  alakúlásnál  sokkal  előnyösebb  helyzetet  terem- 
tett volna,  mivel  az  egyházat  a nemzetiség  apostolává,  sokszorozó- 
jává  avatta  volna  föl,  anélkül,  hogy  kockáztatta  volna  a nemzet- 
nek a szomszéd  népek  melletti  békés  fennállását. 

Senki  sem  igényel  ezen  okoskodásnak  bővebb  méltatást,  mint 
amelylyel  magunk  jellemeztük,  hogy  t.  i.  az  nem  egyéb,  mint  visz- 
szatekintő  ábrándkép.  Mindenesetre  azonban  azt  kérdezhetnők, 
hogy  vájjon  egy  saj átlag  magyar  keleti  egyháznak,  habár  csak 
egyetlenegy  püspökségben  való  constituálása  nem  bírna-e  éppen 
nemzetiségi  szempontból  is  némi  hivatással?  Igaz,  hogy  elmúltak 
azok  az  idők,  amikor  különböző  népfajok  egyetlen  nemzetiségbe 
olvadtak  össze.  Ma  mindenik  nemzetiség  féltékeny  önmagára  s 
ez  nagyban  és  egészben  biztosítja  a statusquot.  De  a magyar  faj- 
nak éppen  kedvezőtlen  számaránya  miatt  nem  szabad  kevésre 
becsülni  a bármily  csekélymérvű  elszigetelt  részek  öntudatos  föl- 
ébredését és  jogos  kívánalmait  sem. 

Ami  már  most  az  új  egyház  szervezési  akadályait  illeti:  örö- 
mest hiszem,  hogy  ilyenek  a nem  magyarajkú  hitsorsosok  részé- 
ről támasztatni  nem  fognak.  Hiszen  az  ugocsai  orosz  nemzetiség- 
beliek programmja*)  is,  amely  különben  olyan  kellemetlen  szen- 
zációt okozott,  azt  a kívánalmak  sorába  helyezte.  Különben  is 
szentül  meg  vagyok  győződve  a nemzetiségek  közti  engesztelődés 
jövőjéről,  mert  az  idő,  amely  a polgári  egyenlőség  alapján  a jó- 
létet fokozni  fogja,  egyszersmind  mérséklendi  is  a még  túlzott  igé- 


*)  Az  ugocsai  orosz  ajkú  nép  kívánalmai.  Egész  ívnagyságú  röpirat 
kéthasábos  szedéssel : baloldalon  orosz-  (és  pedig  határozottan  nagyorosz), 
jobb  oldalán  pedig  magyar  szöveggel,  azonos  tartalommal.  A kívánalmak 
az  orosz  nyelv  elismerését  kérik  a következő  pontokban : 1.  Az  országos 
nyelvre  nézve.  2.  A megyékre,  3.  Az  egyházra.  4.  A nevelési  ügyre.  5.  A 
nemzetiségre.  6.  A hűbériségre  nézve,  A 3 oldalán  egészen  benyomtatott 
egy  ívnyi  nyomtatványon  sem  a nyomtató  műhely  (Jáger  Károly,  Ungvár), 
sem  aláírók  nincsenek. 


nyékét.  Az  alakítandó  magyar  egyház  értelmesebb jei  minden- 
esetre örömest  elvállalnák  maguk  körében  a közvetítő  szerepet, 
amelyre  vallási  rokonságnál  fogva  hívatvák;  nehogy  ezen  olyan 
kényes  téren  is  fennáll janak  vagy  még  szerencsétlenségre  inkább 
élesbed  jenek  azon  ellentétek,  amelyekre  igénytelen  soraim  élén 
utaltam. 

Egyik  további  nehézség  talán  a római  szentszék  fóruma  előtt 
volna  leküzdendő,  amely  úgy  állásánál,  mint  hagyományainál 
fogva  minden  újítást  mélyen  átgondol,  mielőtt  helyeselne  — ha 
ugyan  a magyar  keleti  szertartás  szentesítése  újításnak  volna  ne- 
vezhető. Igaz,  hogy  a keleti  egyházban  a nép  nyelve  képezi  az  ol- 
tári  nyelvet,  de  mégis  várható  azon  ellenvetés  a római  szentszék 
részéről,  hogy  ez  kivételes  és  tovább  nem  terjesztendő  privilé- 
gium. Én  azonban  azt  hiszem,  hogy  az  összes  magyar  főpapság- 
nak, ha  rokonszenvét  megnyernénk,  sikerülne  elhárítani  ezt  az 
akadályt. 

Hátra  volna  még  a püspökség  javadalmazása,  A görög  egye- 
sülteknek az  újraegyesülést  föltételek  szerint  joguk  volna  püs- 
pöküket szabadon  választani;  de  ez  a fejedelmi  donációval  ki- 
ment a gyakorlatból  és  vissza  is  csak  úgy  volna  állítható,  ha  a 
püspöki  udvar  eltartásáról  maga  az  illető  egyházmegye  gondos- 
kodnék, ami  természetesen  nem  érhetné  el  egy  püspökség  ja- 
vadalmazására nézve  a nálunk  fennálló  igényeket.  Valószínű,  hogy 
a választási  jog  felelevenítése  a római  szentszéket  is  vonakodóbbá 
tenné.  Legyen  tehát  egyszerűen  idevetve:  hogy  nem  volna-e  cél- 
szerű, ezen  püspökség  javadalmazását  az  államkincstárra  róni 
úgy,  amint  ez  már  más  országokban  is  van. 

Igénytelenségemnél  fogva  semmi  számítást  nem  teszek  arra,  • 
hogy  valaki,  akinek  nézeteivel  netalán  találkozni  szerencsés  let- 
tem volna,  becses  véleményét  ezen  szerény  sorok  mellé  kapcsolja; 
nem  tagadhatom  azonban  el,  mennyire  örömömre  szolgálna  meg- 
ismerkedni mások  vélekedésével  is  e tárgy  fölött  a sajtó  útján, 
amelyet  én  igénybe  venni  bátorkodtam. 

Kérelem  a magyar  sajtóhoz* 

= Megjelent  1902.  novemberében  az  összes  magyar  napilapokban.  = 

Szabó  Jenő  főrendiházi  tag,  mint  a gör.  kath.  magyarok  or- 
szágos bizottságának  elnöke,  a nagy-károlyi  magyarajkú  görög 
katholikusok  és  egyházi  főhatóságuk  közt  legutóbb  felmerült  kon- 
fliktus alkalmából  a következő  kérelmet  intézi  az  összes  magyar 
sajtóhoz: 

Kérelmem  az:  ne  nevezzenek  bennünket  ruthéneknek.  Nagy- 
károlyi hittestvéreink  semmit  sem  tudnak  arról,  hogy  őseik  oro- 
szok vagy  ruthének  lettek  volna,  sőt  magyar  családfájukat  egész 
Kr,  u.  950-ig,  vagyis  Gyula  vezérig  igyekeznek  felvinni.  Ezt  tet- 
tük mi  mindnyájan  a római  szentszékhez  intézett  emlékiratunk- 
ban. Tettük  ezt  legjobb  történeti  meggyőződésünk  és  családi  ha- 
gyományaink alapján.  Azóta  célul  tűztük  ki,  hogy  részletesen  ta- 
nulmányozzuk és  megírjuk  az  ó-hitű  magyarság  történetét,  de  e 
cél  követésénél  arra  a meggyőződésre  jutottunk,  hogy  hiú  törek- 
vés a szegény  ó-hitű  magyar  köznépnek  családfáját  oly  messzi 
időkre  felvinni.  Bizonyos  csak  az,  hogy  ha  a régi  latin  okmányok- 
ban ruthenusokról,  vagy  a magyar  okmányokban  oroszokról,  rá- 
cokról és  oláhokról  van  szó,  a történésznek  ezt  a megjelölést 
nem  szabad  vakon  követnie,  mert  e megjelöléssel  régibb  időkben 
első  sorban  az  illető  népnek  vallási  hovatartozóságát  értették,  — 
a fajbeli  hovatartozás  pedig  csak  másodsorban  jött  tekintetbe,  a 
nemzetiség  pedig  éppen  nem,  mert  a népnek  akkor  még  nem  volt 
nemzetisége.  Hiszen  pl.  a nagyváradi  görög  katholikus  egyház- 
megyében, melynek  168  parochiája  közül  44,  tehát  egy  teljes 
negyedrész  magyarajkú,  ezeket  a magyarokat  a latin  nyelven 
megjelenő  egyházi  Skematizmus  még  ma  is  ruthenusoknak  nevezi. 

De  nem  is  szükséges  Gyula  vezérig  visszamenni,  — elég 
visszamenni  1649-ig,  illetve  1700-ig,  amikor  t.  i.  a skizma  elha- 
gyásával az  egyházi  Unió  létrejött.  Elég  bebizonyítani,  hogy  1649- 
ben,  illetve  1700-ban  nemcsak  a latinul  úgynevezett  ruthenusok  és 
az  oláhok,  de  magyarok  is  léptek  unióra.  Tény,  hogy  1605-ben  egy 
ó-hitű  férfiú,  a Hajdú-Dorogon  most  is  virágzó  görög  katholikus 
Farkas-családnak  egyik  őse.  Farkas  Mihály  volt  a hajdúk  kapi- 
tánya. Tény,  hogy  1696.  november  4-én,  a hírneves  Máriapócsi 
kegyhely  akkori  régi  gör.  kath.  templomában,  az  erre  vonatkozó 
jegyzőkönyvek  tanúsága  szerint  tisztán  magyar  hívők:  úgymint 
Eőry  Mihály,  Molnár  János,  Molnár  Simon,  Deják  Simon,  Pallós 
Dániel  és  Mészáros  Mátyás  voltak  azok,  kik  a Mária-kép  könynye- 
zését  legelőször  észrevették.  Már  pedig  csak  nem  lehet  feltenni, 
hogy  az  1649-iki  Uniótól  eltelt  47  év  alatt  az  ottani  hívek  elma- 
gyarosodhattak  volna. 

Tény,  hogy  a később  létrejött  máriapócsi  zárdának  is  ma- 
gyar hajdú  nemes,  Rácz  Demeter  volt  az  alapítója.  Tény,  hogy 
1748-ban  a hajdú-dorogi  mindkét  pap  (úgy  az  „orosz“,  mint  az 
,,oláh“),  az  akkori  egri  püspök  előtt  magyar  nyelven  tették  le  a 
hitvallást.  Az  egyiket  Doroghi  Andrásnak,  a másikat  Ollányi 
Konstantinnak  hívták.  Mit  bizonyít  ezzel  szemben  az,  hogy  1767- 
ben  egy  Hajdudorogon  működött  királyi  bizottság  elrendelte, 
miszerint  jövőre  a főbíró  mindig  „orosz  vallású“  (Ruthenus),  az 
első  tanácsos  pedig  „oláh“  legyen?  Hiszen  köztudomású,  hogy 
Hajdú-Dorogon  a hajdúk  megszállása  előtt  is  sohasem  voltak  oro- 
szok, hanem  csak  rácok,  akiket  a trónvesztett  Brankovics  telepí- 
tett oda,  de  akiket  a hajdúk  jobbára  elűztek.  Nem  nehéz  tehát 
bebizonyítani,  hogy  1649-ben,  illetve  1700-ban  nemcsak  Ruthenu- 
sok és  oláhok  léptek  unióra,  hanem  ó-hitű  magyarok  is. 

Ahhoz,  hogy  hegyvidéki  oroszajkú  hittestvéreinket  a latin 
terminológia  szerint  jövőre  ruthénnek  nevezzék,  nekünk  gör.  kath. 
magyaroknak  tulajdonkép  semmi  közünk  nincsen,  de  kérdem:  mi 
szükség  van  erre  a névváltoztatásra?  A magyar  nyelv  évszázado- 
kon át  nem  ismert  e nép  számára  más  megjelölést,  mint  az  oroszt, 
s ez  soha  sem  képezett  akadályt  az  ellen,  hogy  ez  a nép  végig 
küzdj e a magyar  oldalán  összes  szabadság-csatáinkat,  legutóbb 
maga  a nagy  Oroszország  ellen  is,  amelyet  ez  a kisorosz  fajú  nép 
nem  minden  történeti  alap  nélkül  sohasem  nevezett  „orosznak**, 
hanem  csak  „maszkály**-nak,  aki  tőle  az  idők  folyamán  még  a 
nevét  is  elrabolta. 


Az  eddigi  „orosz“  elnevezés  éppen  a legkritikusabb  időkben 
Dobránszky  idejében  és  az  1868-iki  nemzetiségi  törvény  keletke- 
zésének idejében  nagyon  jó  szolgálatot  tett  a magyarnak,  mert 
nehány  túlzó  kivételével,  éppen  a muszkaság  gyanújának  elhárí- 
tása végett  úgy  az  egyházi,  mint  a világi  intelligentia  sorából  senki 
sem  akart  „orosz“  lenni,  hanem  vagy  egyszerűen  „magyar**,  vagy 
pedig  „magyar-orosz**.  Ez  az  utóbbi  megjelölés  hegyvidéki  né- 
pünkre már  csak  azért  sem  helytelen,  mert  a külföldön  ő is  uher- 
nek  vagy  uhro-ruszinnak  nevezi  magát  s ezt  az  utóbbi  megjelölést 
alkalmazzák  reá  a nagyoroszok  is.  Nevezzék  hát  ezt  a népet  „ma- 
gyar-orosznak**, de  semmi  esetre  sem  ruthénnak,  mert  ez  az  elne- 
vezés nemcsak  nem  magyaros,  hanem  a szó  teljes  értelmében  üsz- 
köt  dob  közénk,  magyar  és  orosz-ajkú  görög  katholikusok  közé, 
akik  jó  testvérek  voltunk  mindig  és  jövőre  is  azok  akarnánk  ma- 
radni. ÜszkÖt  dob  közénk  azért,  mert  ha  ez  a divatos  „ruthén**  el- 
nevezés megmarad,  — hiába  küzdünk,  abból  ránk  is  ragad  valami; 
de  mi  életre-halálra  küzdeni  fogunk  ellene,  mert  nem  akarjuk, 
hogy  gyermekeink  ruthének  legyenek. 

Szabó  Jenő, 

Deskó  János* 

= Kárpáti  Lapok  1902.  41.  sz.  = 

Köztiszteletben  álló  beregi  főesperesünket,  Deskó  Jánost,  a hegyvidéki 
magyar  főpapot  régen  megillette  volna  már  a legfelsőbb  kitüntetés  is,  amely- 
nek eddigi  elmaradását  nem  tudjuk  megérteni.  De  még  ennél  is  nagyobb  meg- 
tiszteltetés érte  vallásunk  és  hazánk  e kitűnő  apostolát  azáltal,  hogy  egy, 
a kárpátalj i szlávajkú  nép  hagyományos  magyar  nemzeti  irányát  fejtegető 
cikke,  amely  még  1900-han,  a most  már  megszűnt  „Kelet"  című  laptársunk 
november  1-ről  szóló  számában  megjelent,  megérdemelt  méltatásban  részesült 
nem  csak  a gör.  szert.  kath.  magyarok  római  zarándoklatáról  szóló  „Emlék- 
könyv”-ben,  hanem  az  által  is,  hogy  annak  elévülhetlen  aktualitása  azóta 
is  mind  szélesebb  körökben  elismerést  talál.  Nyilván  ez  az  oka  annak,  hogy 
azt  a cikket,  mint  még  most  is  aktuálisat,  egyik  laptársunk  időszerűnek  ta- 
lálta legutóbbi  számában  újból  lenyomatni.  Követjük  mi  is  ezt  a példát, 
annál  is  inkább,  mert  a zarándoklati  emlékkönyv  csak  kivonatosan,  említett 
laptársunk  pedig  csak  kihagyásokkal  adta  vissza  ezt  a becses  cikket,  amely 
pedig  érdemes  arra,  hogy  teljes  szövegében  örök  emlékezetben  tartassék. 
A cikk  teljes  szövege  a következő: 

Nemzetiség* 

A magyar  nemzet  alatt  — észtanilag  véve  a dolgot  — nem 
csak  azon  magyarok  értetnek,  kik  Ázsiából  kiköltözve,  Kievnél 
az  oroszokkal  frigyesülve,  testvériesülve  és  számban  növekedve, 
ezer  év  előtt  Árpád  alatt  e szép  hazát  elfoglalták,*)  hanem  ér- 


*)  Említett  laptársunk  az  eredeti  közleménytől  eltérőleg  kis  oroszokat 
említ  e helyen.  A történet  tanúsága  szerint  azok  az  oroszok,  kik  Árpád  alatt, 
mint  a honfoglalás  részesei  jöttek  Magyarországba,  a mai  Moson-  s vele 
szomszédos  vármegyékben  lettek  letelepítve  s ott  beolvadtak  részint  a ma- 
gyar, részint  egyéb  népfajokba.  Arról  a kedves  mythologiáról  tehát,  amelyre 

tetnek  a magyar  honnak  mindazon  lakosai,  kik  a magyar  alkot- 
mány védpajzsa  alatt  magyar  törvényekben  keresik  és  találják 
az  élet-,  vagyon  és  személybiztonságot. 

Hogy  is  lehetne  az,  hogy  akinek  magyar  törvény  ad  földet, 
hogy  abból  kenyerét  egye,  kinek  magyar  törvény  védi  életét,  hogy 
mindezek  magyarok  nem  volnának?  Igaz,  hogy  diplomaticai  szem- 
pontból a magyar  nemzet  alatt  csak  az  ország  négy  rendjei  ér- 
tettek, de  miután  1848-ban  a nem  nemesek  is  az  alkotmány  sán- 
caiba egyenlő  jogokkal  bevétettek  és  beillesztettek  a magyar  szent 
koronába:  mondhatni-e,  hogy  a magyar  hazában  született  és  itt 
lakó  pórnak  nincs  hazája  és  nem  tartozik  a magyar  nemzethez? 

Magyarok  vagyunk  tehát  koronás  jó  királyunktól  kezdve  a 
legszegényebb  alattvalójáig  mindannyian,  kik  a magyar  törvény 
oltalma  alatt  élünk  és  a különbség  köztünk  csak  az,  hogy  néme- 
lyek tősgyökeres  magyarok,  mások  szász,  oláh,  szerb,  tót,  német, 
orosz-magyarok.  Hogy  ezek  mind  magyarok,  oly  igazság,  mint  az, 
hogy  a tűz  éget  és  aki  ezt  tagadná,  tüzes  vassal  kell  hozzányúlni. 

Aki  magyar  honos  és  azt  állítja,  hogy  ő más  nemzetségü, 
kérdem  tőle,  van-e  szász,  oláh,  tót  stb.  nemes  Magyarországon? 
Hogy  nincs,  mutatja  a Quid  est  donatio  regia?  „Donatio  regia  est 
libera  collatio  iuris  possessionarii  a legitimé  coronato  principe 
Hungáriáé  legitimae  iure  perennali  collata“.  A törvény  világosan 
magyart  említ  és  így  a szász-,  szerb-,  tót-,  stb.  ajkú  földesurak, 
mint  magyarok  nyerték  és  bírják  javaikat. 

Kérdem  tovább,  van-e  szász,  oláh,  tót  stb.  hadsereg?  Az 
1840.  évi  II.  törvénycikk  így  szól:  „A  magyar  ezredekhez  újon- 
cokban tett  ajánlatról**,  e szerint  az  idegen  ajkúak  is,  mint  ma- 
gyarok tartoznak  katonáskodni.  Kérdem  végre:  van-e  szász,  oláh, 


újabb  időben  a „magyar-ruthén  testvérnemzet''  elméletét  alapítják,  mind- 
nyájunk sajnálatára  le  kell  mondanunk.  De  Hodinka  Antal  jeles  történet- 
tudós hittestvérünknek  az  1899.  évi  munkácsegyházmegyei  Szkematizmusban 
„Brevis  historica  notitia  dioecesis  et  episcopatus  Munkacsiensis*  cím  alatt 
megjelent  történelmi  tanulmánya  nyomán  le  kell  mondanunk  arról  a másik 
mythologiáról  is,  mintha  Koriatovich  Tódor  herceg  lett  volna  a Magyar- 
országba  betelepített  ruszin  népünk  vezére;  mert  e tanulmány  szerint  ebből 
csak  anynyi  igaz,  hogy  ez  a podóliai  herceg  volt  alapítója  a munkácsi,  illetve 
csernekhegyi  apátságnak  és  hazánkba  éppen  nem  40.000-nyi  néppel  jött  be 
(mint  politikai  menekülő!),  hanem  pár  száz  főnyi  kísérettel.  A történeti  igaz- 
ságnak ilyenképpen  való  helyreállítása  azonban  nem  zárja  ki,  hogy  hazafias 
ruszin  népünk  büszke  lehessen  úgy  származására,  mint  magyar  nemzeti  irá- 
nyára és  a magyar  szabadságharcban  bőven  ontott  vérére.  Szerk. 


'»  373 


tót,  szerb  stb.  országgyűlés,  törvényhozás,  urbér,  váltójog?  Lát- 
szik ebből,  aki  e hazában  nem  magyar,  annak  nem  lehet  ingatlan 
javakat  bírni,  sem  hivatalt  viselni.  Különösen  is  jönne  az  ki  Ma- 
gyarországon: „oláh,  tót“  nemzet,  ép  úgy,  mintha  azt  mondanék, 
hogy  az  angol  nemzet  Oroszországban  lakik.  Apa  nem  lehet 
gyermek  nélkül,  így  nemzet  ország  nélkül,  ö Felsége  magyar  ki- 
rálynak neveztetik,  a feliratok  magyar  nyelven  folynak,  a király 
hű  magyarokat  említ.  Már  ha  magyar  hon  szült  bennünket,  nem 
kívánhatja-e  joggal  gyermekeitől,  hogy  édes  anyjuk  nyelvét  meg* 
tanulják? 

Az  akarat  mindent  meggyőz.  Ki  hitte  volna,  hogy  iskoláink- 
ban a magyar  nyelv  váltja  föl  a holt  latin  nyelvet  és  hogy  e hon- 
ban a magyar  nyelv  tudása  nélkül  senki  sem  viselhet  állami 
hivatalt? 

Hazánkban  egységre  van  szükség;  ezen  egységet  csakis  a 
magyar  nyelvnek  közönségessé  tétele  eszközölheti.  Senki  sem  ki- 
vánhatja  azt,  hogy  e hazában  élő  népfajok  anyai  nyelvüket  fele- 
dékenységbe  lökjék,  csak  azt  kívánja  a józan  ész,  király,  haza  és 
ön  javunk,  hogy  az  anyai  nyelv  mellett  minden  honpolgár  a ma- 
gyar nyelvet  is  tanúi  ja  és  tudja. 

A Kárpátok  bérceit,  völgyeit  lakó  több  százezernyi  orosz- 
ajkú, de  szívben-lélekben  hazafias  érzelmű  nép  egyházi  és  világi 
vezetői,  a tettek  teljes  irányát  minden  időben  hazafias  szellem- 
ben jelölték  ki.  Éppen  a megpróbáltatások  legnehezebb  korsza- 
kaiban és  magyar  hazája  iránti  tántoríthatatlan  hűségének  tet- 
tekben való  nyilvánítása  által  soha  egy  népfaj  által  sem  engedte 
magát  megelőzi etni.  E népfaj  a magyar  állami  eszmének  és  a 
haza  törvényeinek  hódolva,  mint  dönthetetlen  szikla  ellentállt  és 
áll  a nemzetiségek  decomponáló  befolyásának.  E nép  fia  nemcsak 
magyar  honpolgár,  de  a legnemesebb  értelemben  magyar  hazafi. 
Szereti  hazáját,  annak  institúcióit,  mert  azokban  a szabadságot 
és  saját  fejlődésének  biztosítékát  tiszteli.  Híven  hódol  az  ország 
törvényeinek  és  iskoláiban  eredménynyel  taníttatja  gyermekeit 
a hazai  magyar  nyelvre. 

Valóban  megérdemli  e nép,  hogy  úgy  az  egyházi,  valamint 
a világi  hatalom  kezelői  által  felkaroltassék  és  úgy  szellemi,  mint 
anyagi  helyzetének  jobbra  fordulása  eszközöltessék,  mert  úgy  is 
mint  hazafiak,  kiknek  mindig  jelszavuk  volt  és  lesz;  „Isten,  király 
és  haza",  megérdemlik,  hogy  szeretve  és  segélyezve  legyenek. 

Deskó  János, 


A magyar  liturgia  történetéhez* 

A magyar  liturgia  után  való  törekvés  első  jelensége  1847- 
bői  való  és  Zemplén  vármegyéhez  fűződik,  A megyegyűlésen  t.  i. 
javaslatot  nyújtottak  be  a magyar  liturgikus  nyelv  behozatala 
érdekében.  A megye  úgy  határozott,  hogy  a javaslatot  az  ország- 
gyűlési  bizottsághoz  teszi  át.  {Megyegyűlési  jegyzőkönyv , 1847- 
ből.  V,  ö.  Gör.  Kath.  Szemle,  1911.  évf.,  7.  sz.,  5.  lap.) 

így  a kezdeményezés  Zemplént  illeti,  illetőleg  az  eperjesi 
egyházmegye  gör.  kath.  papságát,  amely  Lukáts  József  műveivel 
a liturgikus  könyvek  lehetőleg  teljes  fordításában  is  első  volt. 
(Lásd  hátrább  a Bibliographia  rovatában.)  ^ 


JEGYZETEK 


görög  kultúra  nyomairól  az  Árpádok 
korában* 


Saiiaiue  feleim  $utnttt<^el  ntie  tiogmue* 

Húllatja  levelét  az  idők  vén  fája  . . . 

HúlU  húll  a sok  falevél,  századokon  át  mindig  csak  húll. 
Egyre  vastagaSb  réteggé  rakodik  egymás  fölé.  De  akármenynyire 
is  peregnek  lombjai,  még  se  tudnak  minden  régi  nyomot  az  elf éle- 
désig teljesen  betakarni. 

Sok-sok  olyan  dolog  adódott  elő  a magyarság  ezeréves  it- 
teni történetében,  amelynek  állandó  nyomai  maradtak  úgy,  hogy 
azokból  magukat  a dolgokat  is  még  mindig  fölismerhetjük.  Annál 
is  inkább  pedig,  mert  ezek  a nyomok  belevésödtek  a nemzet  lei- 
kébe éppen  úgy,  mint  írott  és  íratlan  történetébe  is.  Csak  egy  ki- 
csit gereblyélni  kell,  eltakarni  a sok  kaparó  falevelet. 

Gereblyének  kezünkbe  veszszük  azokat  a szerszámokat, 
amelyeket  a régészet,  numismatica,  oklevéltan,  ethnographia, 
építészet,  ötvösművessé g,  egyházi-,  jogi-,  politikai-  és  irodalom- 
történet  nyújtanak  számunkra  fogantyúikkal.  Ha  igyen  dolgo- 
zunk, akkor  hol  homályos,  hol  világos  nyomait  fogjuk  annak  látni, 
hogy  államiságunk  első  három  századában  nemcsak  nyugati  esz- 
mék irányították  növekedő  keresztény  kultúránk  első  lépéseit,  ha- 
nem részt  vett  ebben  a kisdedjártató  munkában  a keleti  világ,  a 
^ó>ö^  kultúra  is. 

Hangsúlyozzuk,  hogy  gö  r ö g,  és  nem  görögös  formájú 
szláv  kultúra. 

Kétségtelenül  érték  a IX — XI.  századbeli  magyarságot  po- 
litikai és  egyházi  vonatkozásokban  a görög-keleti  vallású  szláv 
népektől  is  jövő  hatások.  Ezek  mellett  azonban  valóságos  görög 
kultúrhatások  is  érték  azt,  amint  a fennmaradt  nyomok  mutatják. 

Minthogy  pedig  a művelődés  leghatalmasabb  tényezője  a kö- 
zépkorban az  egyház  vala,  különlegesen  éppen  egyházi  téren  fog- 

juk  találni  le gkiv ehetőbben  a görög  kultúra  magyar  földön  tett 
útjainak  nyomait. 

Magyarország  nagyon  sokáig  volt  ütköző  pontja  a keleti 
és  nyugati  kultúrának.  Bizonyos  részletekben  még  most  is  játsz- 
sza  ezt  a szerepet,  kilencszáz  esztendőkkel  ennek  előtte  pedig  an- 
nál inkább  kellett  ezt  játszania. 

Persze,  ha  a vizsgálódás  ezeket  a dolgokat  abból  a néző- 
pontból tekinti,  amelynek  álnév  alatt  irt  munkájában^ ) 
Schwartz  Gottfried  is  hangot  adott,  akkor  Kará- 
csonyi Jánossal  egészen  jogosan  lehet  föltenni  a kérdést: 
Mi  köze  a görög  egyháznak  a magyarok  meg  térítéséhez? 

Ha  azonban  különbséget  tészünk  térítés  és  megtérítés  kö- 
zött, — ami  nyilvánvalóan  nem  egy  — akkor  igenis  helye  van 
annak  a gondolkodásnak,  amely  szerint  a IX — XI.  századok  ma- 
gyarságának Körös-Tisza- Maros  között  való  és  erdélyi  részei- 
ben görög  szertartású  kereszténység  is  élt. 

Ennek  még  egyszerű  megállapításával  sem  törődött  soha  a 
magyar  történetírás  s e miatt  még  részletekre  törekvő  művelődés- 
történelmünkben sincsen  nyoma  a görög  kultúra  hazai  hajtá- 
sainak. 

Az  okok  igen  egyszerűek. 

A történetírás  képviselői  a XVI — XVIII.  századokban  ná- 
lunk túlnyomóan  a római  katholikus  klérus  tagjaiból  kerültek  ki. 
Ezeknek  sem  érzékük,  sem  érdekük  nem  volt  arra,  hogy  az  idő- 
közben hitbeli  ellenféllé  vált  görögök  dolgaival  törődjenek.  A 
XIX.  század  történetírói  már  nem  egyházi  emberek  ugyan,  de  az 
elődöktől  megállapított  egynémely  ebbeli  tényt  kész  igazságnak 
fogadtak  és  ma  is  annak  fogadják  el.  Legnagyobb  arányú  törté- 
nelmi munkáink  is  csak  épppen  megérintik  a hazai  görög  vonatko- 
zásokat, de  velük  nem  sokat  törődnek.  Kulturális  értéküket  pedig 
meg  sem  említik. 

Vannak  nézetek,  amelyek  nemzedékről-nemzedékre  át- 
menve,  valóságos  igazságokká  csontosodnak.  Ilyen  volt  egy  dara- 
big az,  hogy  a középkor  sötét;  ilyen  ma  is  az,  hogy  az  Árpádkori 
görög  hatások  a szláv-,  és  pedig  a görög-k  el  e t i szláv  egyház 


*)  Initia  religionis  christianae  inter  Hungaros  ecclesiae  orientali  adserta. 
Eademque  a dubiis  et  fabulosis  narrationibus  repurgata.  Dissertatio  historico- 
critica  auctore  Gábrielé  de  juxta  Hornad  Hung.  — Francofurti  et  Lipsiae 
MDCCXL, 


379 


rovására  Írandók.  Ez  pedig  nemzeti  szempontból  olyan  jelenték- 
telen jelenség,  hogy  a köztudat  nem  sok  ügyet  vetett  reá.  Azon- 
kívül rokonszenvetlenné  tette  a magyar  írók  előtt  ezt  a dolgot 
az  is,  hogy  kezdetben  az  oláhok  itteni  ősisé gével  hozták  kap- 
csolatba. 

így  esett  aztán  az,  hogy  ezek  a görög  kultúrái  vonatkozá- 
sok ma  már  egészen  feledésbe  kerültek.  A köztudatba  pedig  egé- 
szen átment  az  a felfogás,  hogy  régi  görög-egyházi  dolgaink  a 
skizma  jegyében  éltek  s így  azokkal  a magyarnak,  nyugati  kultú- 
rájú népnek,  törődnie  nem  érdemes,  de  nem  is  tanácsos. 

Csakis  ennek  tulajdoníthatjuk  aztán,  hogy  napjaink  olyan 
fontos  művelődési  tényezőjének,  mint  amilyen  a m a gy  ar  li- 
turgia, e felfogás  végső  kihatásaként  a hivatalos  világban  mai 
napság  semmi  becsülete  sincsen. 

Szerencsére  történetírásunknak  mai  iránya  mindinkább  a 
művelődéstörténeti  disciplinák  felé  törekszik,  ahol  nem  csupán 
háborúkról  és  politikáról  van  szó.  Ebben  pedig  helyet  fog  találni 
a hazai  régi  graecismus  is. 

Ennek  megrajzolása  igen  hatalmas  feladat.  Sok-sok  szak- 
tudománybeli kutatás  eredményeit  kell  összetálálkoztatni  és  egy- 
beolvasztani a kép  teljes  megfestéséhez.  Némely  részben  járatlan 
utakon  is  járni  és  mást  ezeken  kalauzolni  — mindehhez  a mi 
erőnk  gyenge.  Mi  most  az  alább  következőkben  csak  arra  vállal- 
kozunk, hogy  a görög  kultúra  egynémely  hazai  régibb  emlékeit 
mozaikszerűen,  egyszerű  jegyzetek  alakjában  egybeállitjuk.  Ta- 
lán akad  hivat ottabb  erő  is,  aki  a megkezdettet,  az  itt  megadott 
irodalmi  források  fölhasználásával,  majdan  tovább  is  viszi. 


Jegyzetek  a görög  kultúra  hazai  nyomaíróL 

1.  Szláv  nyelvű  görög  szertartás  nem  igen  lehetett  Géza  és 
István  magyarjai  között,  mert:  1.  Methodnak  elég  baja  van  a la- 
tinokkal, 2.  tanítványai  Pannóniából  kiszorúlnak  a Balkánra,  3. 
az  alig  60  éves  fiatal  szláv  kereszténység  még  szervezetlen,  pa- 
pot-barátot  Magyarországra  nem  szállíthatott  se  a Balkánról,  se 
Oroszországból,  4.  a pannóniai  7 püspökség  mese.  Itt  görög 
nyelvű  volt  az  egyházi  élet.  V.  ö.  Hummer  N.  A szláv  keresztény- 
ség hazánk  mai  területén  a honfoglalás  előtt.  Bpest,  1896. 

A magyar  nyelv  keresztény  terminológiája  Melich  János 
öszszefoglaló  nagy  munkája  szerint  (Szláv  jövevényszavaink)  arra 
vall,  hogy  a magyarságot  a kereszténységben  nyugati  szláv  népek 
papjai  erősítették  meg.  Nem  kezdték,  hanem  befejezték  ők  ezt  a 
munkát,  mert  a kezdet  a nyelvészet  tanulságai  szerint  is,  a görög 
egyházhoz  fűződik.  A nyugati,  latin-katholikus  népektől  szár- 
mazó nagy  tömegű  szláv  egyházi  szó  mellett  kétségtelenül  görög- 
szertartású  szláv  kifejezéseket  is  talál  Melich  (kereszt,  szombat, 
karácsony),  ami  szerinte  bolgár  hatás.  De  éppen  a görög-keleti 
szláv  egyházból  átvett  ez  a pár  szó  mutatja  legjobban  azt,  hogy 
a szláv  egyház  hatása  nem  valami  jelentékeny  lehetett;  ennél- 
fogva a görög  egyház  kétségtelen  hatásai  nem  szláv,  hanem  gö- 
rög formában  érték  a magyarságot.  Csakhogy  ez  a görög  egyházi 
élet  hitegységben  lévén  a latinéval,  nálunk  elszigetelődött  és  las- 
sankint  kipusztúlt. 

A szlavinok  közelében  van  egy  nép,  amely  (hitére  nézve) 
a görögök  közül  való  és  keresztény.  Ezeket  nend ereknek  hivják 
(=  venedi). 

Amikor  a magyarok  a rabszolgák  gyanánt  elfogott  szlávok- 

kai  Khark  elé  érnek,  a görögök  eleikbe  jönnek  s vásárt  csap- 
nak velük. 

A szerir  nép  a kazárok  szomszédja.  Khaizan  nevű  városuk- 
ban a fejedelem  háromféle  vallást  követ:  mözlim,  zsidó  és  ke- 
resztény hitet.  (M.  honfoglalás  kútfői  169 — 170). 

A magyarok  tehát  még  odakint  görögökkel  és  gÖröghitű 
szlávokkal  érintkeznek.  Ezek  a szlávok  a VIII — IX.  században 
a görög  (és  nem  szláv)  egyház  hívei,  mert  az  orosz  Vladimír  csak 
864-ben  keresztelkedik  és  hierarchiája  is  2 — 3 emberöltőn  görög- 
nyelvű papokból  toborzódott.  Benszülött  orosz  papok  nagyon  ké- 
sőn, csak  a X.  század  végén,  nevelődtek.  Vladimír  különben  is 
csak  a Kiev  körül  való  részeken  szervezi  oly  későn,  864  táján, 
az  új  egyházat;  a Feketetenger  partján  élő  kisorosz  elem  (antok, 
venedek)  az  ottani  görög  gyarmatok  szomszédsága  révén  jóval 
864.  előtt  lett  kereszténynyé,  nagyon  természetesen  görög  pa- 
pokkal, görög  nyelvű  liturgiával.  Ezekkel  a görög  hitű  kereszté- 
nyekkel volt  érintkezésben  a lebediászi  magyarság.  {Solovjov, 
Orosz  o.  tört.  I.  Hrusevszkyj.  Istoria  Ukrajiny-Rusy  I.) 

2.  Az  archaeologia  tárgyi  és  a leletek  földrajzi  utalásai. 
Keszthelyi  avarkori  sirlelet.  Korongos  fibulák.  Egyike  a bőid. 
Szűz  fogantatását  ábrázolja,  a másik  pedig  egy  dombon  álló  ke- 
resztet, jobbján  Gábor  arkangyallal,  balján  pedig  Máriával.  Ez 
az  utóbbi  a kereszt  felmagasztalásának  ünnepét  jelképezi,  tehát 
tiszta  görög  egyházi  vonatkozás.  [Lipp.  A kész thely- dobogói  sír- 
mező, Bpest,  1884.  18.  Hampel,  A régibb  középkor.) 

3.  Byzanci  aranyérmek  a tokaji  leletben.  (Hampel,  A régibb 
középkor  II.  341.  tábla.) 

4.  Görög  feliratú  bronz  kereszt  a závodi  sírmezőből  u.  o. 
262.  táb.  és  Arch.  Ért.  896.  XVI.  59.  Agios  K(ristos)  sabaot. 

5.  U.  a.  Czikóról.  U.  o.  179.  lap 

6.  Krisztus  monogram  Dombóvár  44.  tábla  5.  a — b; 

7.  Kúnágotai  görög  feliratú  lemezkék.  U.  o.  28.  1.; 

8.  Ozorai  keresztek.  U.  o.  28.  1.; 

9.  Székesfehérvári  sarkophag.  U.  o.  28.  1. 

Bronz  feszület  az  Árpádkor  elejéről.  Krisztus  lábai  görög 
módra  külön-külön  leszegezve.  (Miilen.  tört.  II.  38,  149.  és  228.) 
Az  Árpádkori  keresztekre  1.  Czobor,  Magyar  o.  tört.  emlékei  az 
ezredéves  orsz.  kiállításon. 

10.  A torontálmegyei  Nagyszentmíklóson,  az  egykori  Aj- 
tony birtokán  talált  aranykincsben  két  görög  egyházi  vonatko- 


zású  tárgy  van:  keresztelő  tál  és  csésze.  Mindkettő  görög  felira- 
tokkal, amelyek  — akármilyen  különbözően  is  olvassák  őket  — a 
keresztelésre  vonatkoznak.  Az  egyiken:  + IIAArAOrEA  TAATOC 
ANAPAVCON  AMEIC  (AEI)  E0NOC  Szeremley  forrásának  for- 
dítása szerint:  Widerrufe  mittelst  des  (heiligen)  Wassers,  verlasz 
vor  uns  auf  immer  das  Heidentum.  Szerinte  a capitalis  és  uncialis 
írás  a IX — X.  századra  vall,  amikor  görög  és  latin  betűk  kever- 
ten  szerepelnek,  ligaturákkal  (titla)  együtt. 

Arneth  1834.  évi  katalógusában  ezt  így  olvassa: 

4-  . . , . üSaTO?  avauauaov  Avt£l?  et?  tottov  voupov  (?)  = Jesu 
Christe  . . . per  aquam  conduc  eos  in  locum  pacis. 

A csésze  felirata: 

BOTHAA  ZOAÜAN  TECVH  ATrETOIPH  BOTTÁ  ÓTA 
ZOABAN  TATPOrH  HTZHPH  TAICH,  amit  Így  is  olvastak  : Buila 
zsupán  dicső  ...  (?)  Boyta  al  zsupán  Tagrigum  Jasygum  (?) 
Tissac. 

Hampel  József  előbb  IV — V.  századbelinek  határozta 
meg  ezeket,  majd  későbbieknek.  Nagy  Géza  szerint  a VIII.  szá- 
zadnál későbbi  időből  való.  (Mill.  tört.  I.  CCCXXXIII.  1.)  Szerel- 
mey,  Magyar  hajdan  és  jelen,  e tárgyak  igen  sikerült  nyomatával, 
a IX — X.  századra  vonatkoztatja. 

Dr.  Keil  (Die  griechischen  Inschriften  im  Schatz  des  Attila) 
szerint  a felirat  formái  a X — XI.  századokban  is  élnek,  tehát  nem 
lehet  őket  határozottan  előbbi  századokra  tenni.  Ezenkívül  1. 
Hampel,  A régibb  középkor  emlékei  255  stb.  1.,  ahol  a felirat  egy 
harmadik  olvasását  is  láthatjuk.  Különben  is  ez  edények  keresz- 
telési célokra  csak  utólag  alakíttattak  át,  rendeltetésük  eredeti- 
leg más  volt.  A kincs  leírása  Hampel,  Arch.  Ért.  IV.  és  A régibb 
középkor  emlékei  I.  155  és  II.  252. 

Szekszárdon  talált  görög  feliratú  egyházi  edény:  Leibe  to 
pojMENi,  pie;  ziszaisz  = liba  pastori,  bibe:  vivas.  Azaz:  áldozz 
a pásztornak,  igyál  s (örökké)  élni  fogsz.  Képe  és  részletes  leírása 
Kubinyi  Ágoston,  Szekszárdi  régiségek.  Pest,  1857.  18 — 31.) 

E tárgyi  bizonyítékok  szerint  minden  jel  arra  mutat,  hogy 
amikor  a magyarság  hivatalosan  és  egészében  veszi  föl  a keresz- 
ténységet, az  új  egyházi  szervezet  lényegében  a meglévő  városok- 
ban és  egyebütt  létezett  korábbi  alapítások  folytatása.  (Hampel, 
A régibb  középkor  emléke,  180.  1. 

11.  A IX — X.  századok  határán  Achton  (Ajtony?)  magyar 
vezér  megkeresztelkedik  Viddinben  a görög  szertartás  szerint. 


Birtokán,  a Tiszán  túl  fekvő  Marosváron,  Keresztelő  János  tisz- 
teletére kolostort  alapít,  Viddinből  hozott  görög  „apátot  helyez- 
vén el  benne  görög  barátokkal  az  ö törvényük  és  szertartásuk  sze- 
rint/* (S.  Gerardi  Legenda  major.  Gyfejérvár,  1790.  318.)  Ez  a 
Tiszántúl  levő  vidék  lett  otthonává  az  ó-hitű  magyarságnak. 

Serviebat  namque  eidem  viro  (Achtum)  terra  a fluvio  Keres 
usque  ad  partes  transilvanas  et  usque  in  Budin  (Viddin,  Bodon) 
et  Zeren,  quae  omnia  sub  sua  potestate  concluserat.  (S.  Gerardi 
Scripta  et  acta.  Fdit.  Albocarolin.  1790.  pag.  319 — 320.  V.  ö. 
Századok  1896.  205—206.  1.,  valamint  u.  o.  1891.  264.  Ortvay  cik- 
két). A görög  térítés  sorsát  nem  lehet  egyedül  az  Ajtony  orszá- 
gához kapcsolni.  A sok  későbbi,  az  ország  egyéb  részein  levő  gö- 
rög kolostor  puszta  létezése  is  e mellett  szól.  V.  ö.  Rajner  Lajos 
dolgozatát  a Kath.  Szemle  1902.  28.  1. 

12.  Bíboros  Konstantin  császár,  Theophanes  és  Skylitzes  be- 
szélik, hogy  (Karácsonyi  szerint  950-ben)  két  magyar  törzsfőnök, 
Bulcsu  és  Gyula  (István?)  Byzancban  a görög  vallásra  tért. 
Hierotheos  szerzetest  ugyanekkor  Magyarország  részére  püs- 
pökké szentelték,  és  az  alvidéken  volt  rezidenciája,  Viddinben. 
{Migne,  Patr.  gr.  vol.  122.  p.  61.  [32S]]. Haller — Karácsonyi  ezt 
megcáfolni  igyekszik;  Tört.  hazugságok,  Mi  köze  a görög  egyház- 
nak a magyarok  megtérítéséhez  c.  dolgozatokban.  V.  ö.  Századok 
1896.  204—205.  1. 

13.  Hartvik  regensburgi  püspök  Szt.-István  életleírásában 
beszéli,  hogy  Géza  fejedelem  parancsolatba  tette,  hogy  ,, minden 
latin  keresztényt,  aki  országába  jön,  vendégszeretettel  és  biza- 
lommal kell  fogadni.  (Schwandtner  Script.  I.  414.)  A vallásgya- 
korlat eme  szabadsága  és  a biztatás  az  akkori  időkben  egyaránt 
szólott  a külön-külön  szertartással  élő,  de  akkor  még  hitegység- 
ben élő  latin  és  görög  egyháznak.  Christianus  ugyanis  a közép- 
korban nem  keresztényt  jelent,  hanem  római  katholikust.  A kró- 
nikából tehát  azt  olvashatjuk  ki,  hogy  a görög  vallású  Gyulának 
veje,  a görög  vallású  Sarolta  ura,  szabad  bejárást  engedett  a latin 
szertartású  vendégeknek  is. 

14.  Marosvárra  Keresztelő  sz.  Jánosról  nevezett  görög  szer- 
zeteseket telepít  le  Ajtón  magyar  törzsfőnök,  aki  Viddinben  ke- 
resztelkedett  és  II.  Vazul  görög  császár  segítségével  István 
monarchikus  egységesítése  ellen  nagyon  sokáig  dacolt.  A görög 
barátokat  azonban  Gellért  püspök  latinokkal  cserélte  ki,  a görö- 
göket pedig  Csanád  vezér.  Gyulának  a fia,  áttelepíti  Oroszlá- 


384 


mosra  vagy  Krassóba  (a  Gellért-legenda  szerint  Crasanum-ba) . 
Ez  pedig  már  erdélyi  területek  felé  való  gravitációra  mutat. 

I.  Endre  Visegrád  mellett  a szentendrei  kolostort  görög  ba- 
rátok számára  alapítja.  Szláv  nyelvű  bazilitákat  az  ifjú  keresz- 
ténységű  Oroszországból  a fejedelmi  összeházasodások  ellenére 
se  kaphatott  akkor  Magyarország.  (Fejér,  Cod.  dipl.  III/l.  310. 
Katona,  Hist.  II.  112,  V.  348.) 

A visegrádi  baziliták  görög  voltára;  Honorius . . . Archiepis- 
copo  Strigoniensi . . . quae  Abbatia  de  Visegrád  Veszpremensis 
Dioecesis,  in  qua  jus  obtinet  patronatus,  Graecos  habét  monachos 
et  habuit  ah  antiquo.  (Katona,  Hist.  crit.  V.  348.)  Clemens  VI. 
Vito  Episcopo  Nitriensi . . . sibi  innotuisse  ab  Andrea  rege  Graecos 
Visegradienses  Monachos  disciplinam  regularem  dissolute  obser- 
vare,  proin,  si  ita  compererint,  Graecis  Latinos  substituant. 

Az  esztergomi  káptalan  vizsgálatából  kitűnik,  hogy  a vi- 
segrádi görög  barátok  a nép  nyelvét  nem  értették.  Tehát  még  II. 
Endre  korában  is  görögök  voltak  (Katona,  V.  349.) 

A görög  monostorok  legnagyobb  része  — Ince  levele  sze- 
rint — fennállott  még  1204-ben  is.  Egy  ilyennek  a XIII.  század- 
ban való  létezéséről  is  van  tudomásunk. 

András  király  még  a tihanyi  apátságot  (1055)  megelőző 
időkben  alapít  Visegrád  mellett,  Szentendrén  görög  kolostort, 
amely  később  II.  András  kívánságára,  hogy  „egyházi  és  világi 
szempontból  veszendőbe  ne  menjen“,  Honorius  pápa  által  1221- 
ben  latin  szertartású  szerzeteseknek  adatott  át.  (Jalsovits,  u.  o.) 

I.  András  király  vagy  hitvese  Biharban,  Tormován,  alapít 
görög  apácamonostort,  amelynek  falai  között  menedékre  talál- 
tak a Csehországból  kiűzött  sazavi  görög  barátok,  akik  még  min- 
dig Cyrill  és  Methold  liturgiáját  követték.  (Jalsovits,  A tihanyi 
apátság  története.  Pécs,  1889.  16.)  A görög  barátokból  álló  mo- 
nostor vendéglátása  nagyon  érthető. 

Ez  a monostor,  úgy  látszik,  öszszefüggésben  áll  Szt.  István 
jobb  kezének  ellopása  történetével. 

I 16.  A kalocsai  egyházmegyében  Száva-Szentdemeteren  sz. 

I Demeterről  nevezett  görög  monostor  volt,  ahol  görögök  mellett 
I magyar  baziliták  is  éltek.  VI.  Kelemen  1344-ben  írja;  „Vito  epis- 
I copo  Nitriensi  administratori  in  spiritualibus  temporalibus  monas- 
I terium  Graecorum  s.  Demetrii  Colocensis  Dioecesis.  Már  pedig 
I ezt  a monostort  Radó  nádor  az  egyházi  szakadás  (1054)  után 
alapította,  tehát  unitus  volta  nyilvánvaló.  Az  alapító  kikötötte, 

hogy  ott  görögök,  magyarok  és  szlávok  végezzék  a szent  szolgá- 
latokat, In  quo  ex  primaria  institutione  ipsius  Graeci,  Ungari  et 
Sclavi  servire  debeant  et  cuilihet  nationum  hujusmodi  fuerunt 
inibi  distincfae  et  dispositae  mansiones.  (VII,  Kelemen  levele  Vi- 
tus  nyitrai  ppkhöz  1344,  márc,  18.  Theiner,  Monum.  hung.  hist. 
I,  668.) 

A görököknek  és  szlávoknak  külön-külön  való  megnevezése 
élénk  bizonyság  arra  is,  hogy  az  oklevelek  Graeci  monachi  kifeje- 
zése alatt  sehogy  sem  lehet  görög  ritusú  szlávokat  érteni,  ha- 
nem görög  nyelvű,  görög  liturgiájú  barátokat. 

Hogy  Porphyrogeneta  nem  emlékezik  meg  a görög  egyház 
magyar  sikereiről,  ennek  valószínűleg  az  az  oka,  hogy  a magyar- 
ságnak — egy-két  esettől  eltekintve  — nem  előkelőségei  kerül- 
tek a görög  szertartásba,  hanem  az  alsó  osztálybeliek,  akikről  a 
világ  összes  krónikái  általában  hallgatnak  a középkor  minden 
nemzetét  illetőleg  is.  A görög  egyház  pedig,  kiváltképpen  Magyar- 
országon,  a szegények  vallását  képviselte. 

Az  oláhok  külön  adózását  azzal  okolja  nem  is  egy  helyen 
az  országos  törvény,  hogy  ők  nem  „keresztények",  illetőleg  nem 
christiani  (nem  katholikusok) . Tehát  ha  István  hadakozik  Gyula 
ellen,  mert  nem  christianus,  ez  nem  jelenti  azt,  hogy  pogány  volt. 
A leleszi  konvent  oklevele  szerint  Sarkad  beregmegyei  község- 
ben 1414-ben  találtak  duas  capellas  ligneas:  unam  videlicet 
christianorum,  aliam  verő  Ruthenorum.  Ez  azonban  a középkori 
terminológia  szerint  nem  azt  jelenti,  hogy  a rutének  nem  voltak 
keresztények,  hanem  azt,  hogy  nem  voltak  római  katholikusok. 
Christianus  ugyanis  annyi,  mint  katholikus.  A középkori  föl  jegy- 
zésekben tehát,  ahol  a magyarokkal  szemben  a christianus  szó 
olvasható,  mindig  római  katholikus  értendő.  Nagyon  természetes 
azonban,  hogy  az  ennek  ellenébe  vetett  paganus  stb.  nem  jelent- 
het pogányt,  A latin  és  görög  kereszténység  ellentéte  ugyanis 
folyton  növekedvén,  1054  után,  a latin  barátkrónikás  szemében 
minden  görög  keresztényi  vonatkozás  antichristianus  volt.  Ja- 
gelló litván  fejedelmet,  amikor  a lengyel  királyságra  meghívták, 
a latin  rítus  szerint  újra  keresztelték,  noha  keleti  görög  vallású  ^ 
keresztény  volt.  Az  egyház  tanítása  szerint  szükség  esetén  a bába  ; 
keresztelése  is  érvényes,  de  itt  az  orosz  pópa  keresztelése  ér-  | 
vénytelen  volt.  Csodálkozhatunk-e  már  most  azon,  ha  a latin  ba- 1 
rát  krónikás  azt  írja  Géza  vezérről,  hogy  felemás  hitü  volt:  a ^ 
christianus  istentiszteleten  is  részt  vett  és  az  óhitű  Istennek  is 

áldozott?  Az  a Géza  vezér,  akinek  neje  a Byzancban  keresztel- 
kedett  Gyulának  volt  a leánya,  az  a vezér,  akinek  öcscse  a ke- 
resztény Mihály  nevet  viseli,  másik  öcscse  László,  unokaöcscse 
letagadhatatlanúl  Levente-Leontinos  és  Bazilios  (Vászoly),  a fia 
pedig  Stephanos  — bajosan  lehetett  pogány  hiten, 

18.  A magyar  szent  korona  a görög  ötvösmüvesség  terméke. 
Még  pedig  nemcsak  az  alsó,  Dukász  Mihálytól  adott  része,  hanem 
a Rómából  kapott  felső  rész  is  görög  ízlésű.  A VIII.  századtól 
kezdve  felső  Itália  ötvös-  és  építőművészetében  sok  görög  vonat- 
kozást találunk  (Velence).  Ipolyi,  A m.  szent  korona  és  a koro- 
názási jelvények  tört.  Czobor,  A m.  koronázási  jelvények,  u.  ö. 
A m.  sz.  korona  és  a koronázási  palást. 

Í19.  A koronázási  palást  nem  egyéb,  mint  átalakított  görög 
papiruha,  amely  Veszprém  völgy  görög  apácáinak  kezéből  került 
ki.  A rajta  lévő  hímzett  képek  teljesen  a görög  ikonosztázion 
’ képei. 

20.  Grave  enim  tibi  est  hujus  climatis  tenere  regnum,  nisi 
imitator  consvetudinis  antea  regnantium  exstiteris  regum. 

Ez  görög  minta  után  íródott.  V.  ö.  Békefi  R.  Sz.  István  in- 
telmeinek forrása.  Századok  191.  931. 

21.  István  törvényei  görög  minták  után  készülnek,  de  a 
magyar  múltra  is  hivatkoznak.  „Nos  quoque  Dei  nutu  nos- 
tram  gubernantes  Monarchiám,  antiquos  et  modernos  imitantes 
Augustos**  szavai  egyenest  a görög  császárra  céloznak.  (Szleme- 
ics,  Törvényeink  tört.  az  Árpádok  kor.  M.  t.  társ.  évk.  VI.  70., 
1845.  év.) 

István  vármegyéinek  mintaképe  nem  a frank  grófság,  hanem 
a görög  %'s\icLzri  és  a szláv  zsupa. 

22.  Imre  herceg  jegyese  a görög  császár  leánya  (Sz.  Margit 
életrajza  szerint  V.  ö.  Horváth  István  dolgozatát  a Tud,  Gyűjt. 
1834.  84 — 89.),  I.  Gézának,  sz.  László  bátyjának  a második  fele- 
sége pedig  a görög  Szünadéné. 

23.  Sz.  István  I.  törvény  17.:  megholt  uráért  a Szabados 
agapet  tartozik  tartani.  Agape  görög  szó,  a.  m.  szeretet,  szeretet 
asztala,  közasztal,  szeretetlakoma,  emléklakoma.  Agapae  nata- 
litiae  = paszita;  ag.  nuptiales  = menyegző,  nász,  lakodalom;  ag. 
funerales  = tór;  ag.  solemnes  = ünnepélyes  áldomások.  (Magy 
N.  János:  Hierolexicon  polymathicum,  Szombathely,  1845.)  A gö- 
rög egyház  valamennyi  népénél  ma  is  szokásos  a holtak  emlékére 
való  évenkénti  tor. 

Aki  a templomban  beszélgetett  és  nem  hallgatott  a szent- 
írás  fölolvasására,  az  idősebbet  csúfosan  kikergették,  a fiatalját 
megostorozták  és  haját  elnyirták.  (Sz.  István  törv.  I.  19.  §.)  Mi- 
lyen nyelven  olvashatták  föl  a szentírást,  ha  figyelni  kellett  reá? 
Bizony  nyal  magyarúl. 

A halottért  imádkozni,  misét  fogadni  és  alamizsnát  oszto- 
gatni rendeli  a törvény.  (12.  §.) 

A gyilkosságért  kirótt  csekély  pénzdíjon  felül  hihetetlen  so- 
káig kellett  bő j tölnie  a bűnösnek  kenyeren  és  vizen,  szőrruhába 
öltözve  karácsony,  húsvét  és  Szentiuán  nap  előtt.  (14 — 15.)  A sok 
böjtölés  ma  is  a görög  egyház  jelleméhez  tartozik.  Híveinek  fel- 
fogása szerint  nagyobb  bűn  pénteken  tejet  inni,  mint  valakit  agyon- 
ütni; mert  a gyilkosságot  könnyen  le  lehet  bő j tölni,  de  a legna- 
gyobb remediumnak,  a böjtnek,  megrontását  nehéz  levezekelni. 
Miért  van  oly  fontos  szerepe  Szt.  Ivánnak,  hogy  a karácsony  és 
húsvét  nagy  napjai  mellé  kerül?  Holott  nem  is  latin  szent! 

24.  A veszprémvölgyi  görög  apácamonostor  legnagyobb  bi- 
zonysága annak,  hogy  István  mennyire  pártolta  a görög  egyhá- 
zat :iuxta  linguam  auctoris  monasterii  grece  scriptum  — mondja 
Kálmán  király  a görög  oklevél  latin  átiratában.  Látszik,  hogy  ud- 
varában görög  papok  is  voltak,  mert  Melich  megjegyzése  sze- 
rint az  akkori  iskolázásból  folyólag  latin  pap  görög  oklevelet  nem 
is  tudott  volna  kiállítani.  Ebben  az  oklevélben  a görög  szertar- 
tás iránt  való  érzelmeit  István  ekképpen  fejezi  ki:  „a  saját,  s neje, 
gyermekei  és  az  egész  haza  üdvére. “ 

A veszprémvölgyi  görög  oklevél  későbbi  átírásainak  ön- 
kéntelen hamisításairól  1.  Gyomlay  Gyula:  Sz.  István  veszprém- 
völgyi donatiójának  görög  szövegéről  című  igen  tanúlságos  érte- 
kezését, (Bpest,  1901.)  amely  a vonatkozó  irodalmat  is  adja.  Sze- 
gedi (Assertor  libertatis)  görög  földről  jöttéknek  mondja  az  apá- 
cákat, hiszen  István  a templomépítőket  is  onnan  hozatja  Kézai 
szerint.  Szerdahelyi  (Diploma  graecum  s.  Stephani)  Szicíliából, 
Calabriából,  vagy  a nápolyi  királyságból  hozatja  őket.  Karácsonyi 
pedig  hol  Itáliából,  hol  meg  Németországból  (!) 

A katholikus  Kálmán  megerősíti  Sz.  Istvánnak  veszprém- 
völgyi görög  alapítását:  ez  tehát  világosan  unitus  volt  István  ide- 
jében is,  Kálmán  idejében  is.  (Turul  1911.  2.  Karácsonyi,  Sz. 
István  oklevelei. 

Az  alapító  oklevél  kiadásakor  véletlenül  nem  volt  jelen 
egyetlen  latin  pap  sem  a király  udvarában,  de  ott  volt  véletlenül 

egy  éörög  pap  s Karácsonyi  szerint  (Sz.  István  élete  40.)  emiatt 
van  görögül  kiállítva  az  oklevél  és  nem  latinúl.  Elfogadhatatlan 
okoskodás.  A kir.  udvarban  nem  véletlenekkel  dolgoztak.  Azután 
az  apácák  száz  évig  nyugodtan  éltek  a görög  oklevél  mellett  is. 
Mind  értették,  mind  tudták  olvasni.  Miért  nem  siettek  Sz.  István 
halála  után  latin  papokkal  latin  nyelven  is  kiadatni  az  alapító 
oklevelet?  Nyilvánvalóan  azért,  mert  az  utódok  is  respektálták, 
érvényesnek  tekintették.  Ha  a veszprémi  monostor  nem  görög, 
hanem  latin  apácáknak  alapítódik,  kérdés;  miért  nem  fordúlt  elő 
több  hasonló  eset,  hogy  görög  pap  állítson  ki  más  latin  alapít- 
ványt? Kálmán  alatt  már  szükség  volt  a megújításra,  mert  idő- 
közben az  apácák  új  birtokokat  is  kaptak,  amelyekről  Sz.  Ist- 
ván még  nem  beszélt.  Görög  voltukat  Rajner  is  elösmeri.  1296- 
ban  már  latinok. 

Görög  kultúrvonatkozásairól  megemlékszik  Ipolyi  Arnold 
is.  (Századok  1878.  melléklet  22 — 23.  1.)  Két  példányban  ma- 
radt ránk  az  átirat:  fényképi  másolatuk  a Millenniumi  történet 
II.  242.  és  Gyomlay  i.  m.  Lásd  még  Horváth  István  cikkét  Tud. 
Gyűjt.  1834.  1 — 2.  köt. 

25.  Földrajzi  vonatkozása  talán  nem  éppen  olyan  csekély 
annak,  hogy  Sz.  István  jobb  kezét  a koporsó  megnyitásakor  Mer- 
curius  szerzetes,  Katapán  fehérvári  prépost  apja,  Bihar  várme- 
gyébe vitte,  egy  Beretytyó  vidékén  lévő  kolostorba.  (Századokf 
1901.  883.) 

26.  Görög  pap  látomása  Sz.  István  lelkének  menybeszállá- 
sáról. (u.  o.  993.) 

27.  A néprajz  adataiból:  Világos  Szent  János  és  Sz.  Iván 
tüze  folkloremlék  megmaradt,  noha  Jánosnak  a latin  kalende- 
riumban  nincsen  ünnepe  június  24-én.  Szent  Iván  hava  = június. 
Virágos  Szent  Jánost  az  egyház  csak  Magyarországon  ismeri.  (M. 
Nyelvőr  1901.  403.) 

28.  Hosszú,  mint  a szentiváni  ének.  Teljes  párhuzama  a ru- 
tén Kupalo-ünnep.  (Réső  Ensel  185,  268,  M.  Nyelvőr  1901.  353, 
Etnographia  II.  130.  és  388,  V.  126,  VII.  412,  IX.  85.  és  221,  IX. 
225,  XI.  220,  XII.  77,  Sebestyén  Gy.  A regösök. 

29.  Dömötör  ünnepe  a magyaroknál  (RésŐ  168.) 

30.  Első  királyunk  pecsétjein  több  görög  vonás;  Krisztus, 
monogramm,  tunica.  (Fejérpataki  L.  Kálmán  király  oklevelei  26.) 

31.  A magyar  pénzek  eleinte  mind  görög  mintára  verődtek. 


Réthy,  Corpus  nummorum  Hungáriáé.  Veszprémi,  Magyar  kirá- 
lyok ritka  pénzei. 

32.  Kézai  tanúsága  szerint  Szt.  István  Görögországból  hozat 
templomépítéshez  értő  építészeket  s ezek  emelik  legelső  kőtem- 
plomainkat, természetesen  görög  módra.  A székesfehérvári  bazi- 
lika főoltára  felé  — Hartvik  szavai  szerint  — csudálatos  mívű 
sátor  borúit.  Ez  nyilván  görög  oltárra  vall.  {Századok  1901.  1012.) 

33.  A pannonhalmi  apátság  templomi  felszerelése  közt  Sz. 
László  oklevele  a többi  közt  leír  egy  byzanci  zománcos  ereklye- 
tartó táblácskát,  amelyben  a sz.  keresztből  való  egy  darabka  volt. 
A táblát  kívül  képek  díszítik,  amelyek  között  Konstantin  és  He- 
léna alakjai  is  szerepelnek. 

34.  Sz.  István  megszálló  házat  épít  Byzancban  az  oda  za- 
rándokló magyaroknak  és  a sok  szép  konstantinápolyi  templom 
közűi  egyet  nem  volt  nehéz  dolog  elnyerni  a magyarok  számára 
a görög  császártól  (Karácsonyi,  Sz.  István  élete  45).  Mit  forgo- 
lódnak ott  a latin  szertartású  magyarok?  Ez  nyilván  rávall  Szt. 
Istvánnak  a görögöktől  való  érintkezésére.  Hogy  pedig  a görög 
források  egyáltalán  nem  emlegetik  Sz.  Istvánt,  annak  az  az  oka, 
hogy  ő az  akkori  versengésben  határozottan  Róma  mellé  állott. 
(Hodinka  Antal  a Századok  1901.  1060.)  1026  táján  Jeruzsálem- 
ben építtetett  monostort  és  megszálló  házat. 

35.  A neophita  sokkal  buzgóbb  új  vallásában,  mint  az,  aki 
abban  már  úgy  született.  Gellértet  letaszítani  a szikláról,  Kupa- 
és  Vatha-féle  vallási  lázongásokat  indítani  csak  fanatizált  keresz- 
tény nép  képes  a középkorban.  A pogány  magyar  a maga  józan- 
ságával enynyire  nem  lelkesedhetett  ősi  természetimádó  hitéért. 
Ez  azt  sejteti,  hogy  ezek  az  u.  n.  óhitű  lázongók  már  régóta  ke- 
resztények voltak,  de  a latin  egyházban  német  intézményt  látva, 
nemzeti-politikai  okokból  támasztották  azokat  a lázongásokat. 
Éppen  Koppány  idejében  volt  legmérgesebb  a latin  és  görög  egy- 
ház viszonya:  1054-ben  meg  is  történt  a szakadás.  A görög  val- 
lású  magyarságnak  a külföldi  görögöktől  eredett  fnaatizálása  te- 
hát nincsen  ez  esetekben  kizárva. 

36.  Az  Ó-hit  név.  A magyar  köznyelv  meg  tudja  különböz- 
tetni a görög  szertartású  keresztény  népeket.  Az  egyiket  oláh 
vallásnak  mondja,  a másikat  ráchitnek,  a harmadikat  orosz  val- 
lásnak, és  csak  a magyar  nyelvű  görög  katholikusokra  mondja 
a görög  vallást  óhitnek.  Gyula  és  Kupa  óta  volt  oka  reá.  Az  ó 
nyilván  ellenéte,  előzője  az  új  hitnek.  Hogy  ez  a név  a Gergely 

kalendárium  behozatalával  keletkezett,  mint  ahogy  Horváth  gon- 
dolja (A  kér.  első  százada),  nem  igen  hihető.  A hitet  öszsze  lehet 
ugyan  cserélni  a nemzetiséggel  (orosz  vallás,  magyar  vallás),  de 
kalendáriummal  összecserélni  — erre  nincsen  példa.  Karácsonyi- 
nak a veteristákra  való  hivatkozása  (Történelmi  hazugságok  732.) 
hiú  dolog.  A veteristák  ugyanazon  reformált  vallás  tagjainak  né- 
mely részét  jelenti  az  ugyanazon  valláshoz  tartozó,  de  az  új  ka- 
lendáriumot követő  részével  szemben,  de  éppen  nem  azt  fejezi 
ki,  mintha  más  hitet  követne  a veterista  és  mást  a modernista.  El- 
lenben a magyar  ó-hit  szó  egészen  más  hitet  (a  byzantinust)  je- 
löl a rómaival  szemben.  A rutének  egy  része  bizonyos  időben 
Orosz-,  Lengyel-  és  Magyarországban  egyesültek  ugyan  Rómá- 
val, de  azért  az  át  nem  tértek  és  viszszaesők  mindig  stara  vira, 
ó-hit  néven  nevezték  a maguk  hitét  a „pápistává**  vált  testvérek- 
kel szemben.  Pedig  az  unitusok  megtartották  régi  kalendárium ju- 
kat,  máig  is  azt  tartják  és  azért  ők  még  se  ó-hitűek,  hanem  pápis- 
ták! Nyilvánvaló,  hogy  a magyar  óhit  szóhoz  a kelendáriumnak 
semmi  köze. 

I 

Karácsonyi  szerint  a görög  szertartásúakat  nem  óhitűeknek 
nevezték,  hanem  félhitűeknek.  Ez  teljesen  téves  magyarázat,  mert 
az  ehhez  hivatkozott  középkori  példa  (Tört.  ház.  732.)  a samari- 
tánusokra  vonatkozik  és  semmi  köze  a görög  valláshoz. 

37.  Werbőczi  szerint  nem  a latin  papok  térítették  meg  a 
magyarokat,  hanem  a görög  hitnek  is  kedvező  Sz.  István. 

38.  Hazai  keresztneveink  közt  sok  a görög  egyház  hatásából 
magyarázható:  Vál,  Vászoly  (Vaszil)  István,  Béla.  (Melich,  Szláv 
jöv.  szav.  421.) 

Helyneveink  közt  is  látható  ez  a hatás:  Kozma  (Csik), 
Ilyésfalva  (Háromszék),  Kerlés  stb.  Erre  az  utóbbira  vonatkozó- 
lag ezeket  kell  tudnunk. 

Kirie  eleison.  Kézai  szerint  a besenyőket  Szt.-László  az 
erdélyi  Kyrioleis  hegynél  megveri,  amelyből  a mai  Kerlés  község 
(Sz.-Doboka-vm.)  neve  ered.  Szabó  Károly  szerint  ez  a görög 
kyrie  eleisonból  idomúit  át  magyar  Kerléssé.  (Pesty  Fr.  Magyar 
' o.  helynevei  I.  166.  Kelet,  1900.  évf.,  37.  sz.) 

Piroska,  oklevelekben  Prisca,  Sz.  László  leányának  igazi 
neve:  a görög  Paraszkéva.  Piroskává  csak  a XVI H.  század  Dugo- 
nics-irányzata  változtatta  át. 

39.  Kálmán  idejében  az  összes  papok  anynyira  magyarok, 
hogy  már  csak  egyetlen  egy  akadt  közöttük,  Simon  pécsi  püspök. 

aki  Sz.  István  görögnyelvű  alapítólevelét  olvasni  tudta,  A papokat 
a latin  nyelv  tanulására  szorítja.  (Decretum  II.  2 — 3.)  Maga  ez  a 
törvény  is  magyarból  Kálmán  idejében  fordíttatott  latinra.  {Jer- 
ney,  M.  nyelvkincsek  176.) 

40,  Manuel  igény  joga:  magyar  trónöröklés  görög  módra,  az- 
az  nem  a fia  követi  az  apát  a trónon,  hanem  a testvér.  A magyar 
magánjogban  ma  is  ági  örökösödés  van,  amelyet  már  Werbőczi  is 
ősinek  mond:  az  örökölt  vagyis  ági  vagyon  visszamegy  az  apa 
vagy  anya  ágára,  ennek  16-dik  izéig. 

41,  Macsói,  Szörényi  bánság.  Ráma  mint  kultur  köz  vetítők. 
István  idejében  a bolgárölő  Basilios  görög  császár  megalázza  a 
bolgárokat,  egyházi  függetlenségüket  megsemmisíti  és  Magyaror- 
szág közvetlen  szomszédjává  válik. 

42,  III.  Béla  Byzancban  nőtt  fel,  a görög  kultúrában.  Ennek 
hatása  az  írásbeliség  elrendelése  az  ügykezelésben.  Bánffy  eszter- 
gomi érsek  a byzantínus  műveltségű  királyt  meg  sem  akarta  koro- 
názni. Az  egyházi  javakra  vonatkozó  alapító  oklevelek,  amelyek- 
ből igen  sok  bizonyúlt  éppen  a Bélák  (III.  és  IV.)  korából  való 
hamisítványnak,  éppen  emiatt  az  írásbeliségi  rendelet  miatt  szü- 
lettek meg  a XII — XIII,  században,  István  király  nevében  kelte- 
zetlen, Erre  vonatkozólag:  Erdélyi  L.,  A tihanyi  apátság  kritikus 
oklevelei,  Horváth^  A kér.  első  százada  és  Karácsonyi,  Sz.  István 
kir.  oklevelei. 

43,  Az  ország  legfőbb  hivatalaiban  István  alatt  és  után  óhitű 
magyarok  is  ülnek.  Kún  László  áttért  a görög  vallásra,  példáját 
pedig  követte  a veszprémi  kanonok-testület  s törvényes  püspökét, 
Pétert  elűzvén,  á görög  valláshoz  szító  Miklós  erdélyi  püspököt 
választja  egyházi  fejévé.  Kún  László  alatt  nem  ritka  eset,  hogy 
az  oláhok  a magyarokat  a római  egyháztól  elvonták  és  görög  hitre 
édesgették,  (Bárdossy,  Suppl.  422,  Pesty,  A Szörényi  bánság  342.) 

44,  Aeneas  Silvius  szerint  az  alföldön  igen  sok  görög  hitű 
nép  lakik,  akik  „csaknem  mindnyáj  an“  magyarúl  beszélnek. 

45,  A görög  rítus  még  későbben  is  rokonszenves,  ösmert  volt ) 
a magyarság  előtt:  Mátyás  király  Rómával  való  összetűzése  al-  L 
kaiméval  a pápát  a görög  rítusra  való  áttéréssel  fenyegeti  meg. 

46,  Magyarország  jó  sokáig  volt  Eris  almája  Nyugat  és  Ke- 
let egyháza  között.  A nyugati  egyház  és  államok  állandóan  emel- 
kedésben vannak,  az  izlamtól  háborgatott  keleti  császárság  és 
egyháza  ugyanolyan  mértékben  állandóan  hanyatlik.  A latin  térí- 
tőket az  isteninek  hirdetett  tized  elnyerésének  reménye  sokkal 


nagyobb  tevékenységre  buzdította,  mint  a keletieket,  akiket  ilyen 
jutalom  nem  kecsegtetett.  Emiatt  maradt  háttérben  Magyarorszá- 
gon az  óhit,  amelynek  magyar  hívei  a XIIL  század  óta  nagyon 
jkönynyen  terelődtek  át  a latin  egyházba.  Nem  is  példa  nélkül 
Ivaló  a vallásnak  országos  cserélgetése  és  a katholicizmusnak  a 
Ikirálysággal  való  szövetkezése.  AJ^rü  szigetek  lakói  részben  a 
|celeti  egyház  szerint  fogadták  el  a kereszténységet;  amikor  a 
|catholicizmus  megkezdette  hódítását,  ugyanakkor  kezdődött  a 
:|cis  fejedelemségeknek  egy  állammá  tömörülése.  Ugyanez  a fejlő- 
dési folyamat  a germánoknál  is,  akik  előbb  áriánusok;  a csehek- 
nél, akik  előbb  görög  szertartásúak;  a keleti  szerbeknél  és  bolgá- 
roknál, akik  hol  a keleti,  hol  a nyugati  egyházhoz  csatlakoztak. 

A Photius-féle  első  szakadás  (860)  óta  a görög  centrumhoz 
közelebb  eső  szláv  népek  hol  a római  pápát  ismerték  el  fejökül, 
hol  a byzanci  pátriárkát.  Politikai  okokból  a nyugati  és  keleti  szer- 
tartások között  ingadoztak  szerbek,  bolgárok.  János  bolgár  király 
1024-ben  római  hitűvé  lett.  Ez  az  ingadozás  éreztethette  hatását 
a magyarokkal  is.  Azonban  nincs  mit  siratnunk  a görög  egyház- 
nak a magyarság  zömére  szóló  elhunytál  hazánkban,  mert  ez 
csak  államiságunknak  vált  javára.  Nem  azért,  mintha  a görög 
egyház  révén  — mint  ahogy  sokan,  de  tévesen  vélekednek  — a 
magyarság  a bolgárok  módjára  elszlávosodott  volna.  Mert  szerin- 
tünk nem  szláv  nyelvű  volt  a görög  egyházhoz  tartozó  Tisza- 
Dunaközi  magyarság  vallási  formája  az  Árpádok  korában,  hanem 
görög  nyelvű.  Szent  Lászlóról  ugyancsak  nem  lehet  azt  állítani, 
hogy  elszlávosodott  volna,  és  mégis  kiutasítja  azokat  a latinokat, 
akik  nem  görög  módra  bő j tölnek.  Imre  király  se  volt  szláv,  s 
alatta  mégis  tele  az  ország  görög  monostorokkal.  Ez  a görögnyelvü 
keleti  egyház  pedig  — el  lévén  szakadva  Byzanctól  — már  Kál- 
mán alatt  anynyira  elmagyarosodott,  hogy  a Sz.  István-féle  görög 
oklevelet  már  alig  tudta  valaki  olvasni.  Magyar  államiságunk 
szempontjából  azonban  azért  kell  örvendenünk,  hogy  nem  a keleti 
egyházi  lett  a mi  államvallásunk,  mert  a nyugati  egyház  alkot- 
mánya az  egységes  államok  kifejlődésére  sok  ágú  fejlettsége  és 
kultúrszerveinek  sokfélesége  révén  sokkal  több  biztosítékot  nyúj- 
tott a keletinél.  Azonban  ismerve  a nyugati  egyháznak  a keletivel 
szemben  tanúsított  engedményekre  való  politikáját,  egyáltalában 
nem  kell  tagadásba  venni  Magyarországon  a görög  egyház  léte- 
zését a magyarság  közepette  is.  Elvégre  a magyarságban  is  volt 

szegény  ember,  a görög  vallás  pedig  kiválóan  a szegények  vallása 
volt,  most  is  az. 

47.  A görög  egyház  hátrányos  oldalai:  a)  egyetlen  szerzete 
van,  a Bazil-rend,  amely  nem  differentiálódhatott  el  a fizikai  kul- 
túrmunkák  szerint  a latin  szerzetrendek  módjára,  b)  dézmát  nem 
szedett,  nem  volt  számvevősége.  Gondoljunk  csak  a pápai  dézmák 
regestrumaira,  c)  papjaitól  semmi  tanúltságot  nem  követelt  egész 
a XVIII.  századig,  csak  szerzetesei  voltak  iskolázva,  d)  állami, 
közjogi  ereje  a latinnal  szemben  a XIII.  században  semmivé  lett. 

Amíg  a papismus  világi  hatalma  nem  nagy,  a graecismus  is 
él  Magyarországon;  de  amíg  annak  ereje  VII.  Gergelyig  folyton 
emelkedik,  ezé  éppen  ilyen  arányban  fogy. 

48.  Legfontosabb  emlékünkre  nézve  szólaltassuk  meg  néhai 
jó  Buday  Ézsaiás  histórikusunkat; 

„Szt.  László  törvényeiből  világos,  hogy  még  akkor  a ma- 
gyarok» nagyobb  részint  a görög  vallásbéli  szokásokat  követték. 
I)  Ugyanis  mindjárt  az  I.  könyv  első  részében  ez  a törvény  van: 

Bigamos  presbyteros  et  diaconos  et  viduarum  vei  repudia- 
tarum  maritos  jubemus  separari  et  peracta  penitentia  ad  ordinem 
suum  rever  ti.  Et  qui  noluerint  íllicita  conjugia  dimittere,  secun- 
dum  instituta  Canonis,  debeant  degradari.  (I.  Könyv,  1.  r.)  Melly 
törvényben  világosan  görög  ekklésiai  szokás  vagyon:  mellyben  a 
papnak  leányt  kell  elvenni  feleségül,  özvegyet  nem,  és  ha  ez  meg- 
hal, második  feleséget  venni  nem  szabad,  ha  pedig  vesz,  egyházi 
hivatalától  elesik.  Továbbá  II)  a 31-dik  részben  ez  van:  Latini*) 
qui  Ungarorum  in  consuetudini  legitimé  consentire  noluerint,  sci- 
licet,  postquam  Üngari  carnes  dimiserint,  ipsi  iterum  in  secund  a 
et  tertia  feria  comederint,  si  se  nostrae  consuetudini  melior  i 
non  consentire  dixerint:  quocumque  volunt,  eo  vadont.  Pecuniam 
verő,  quam  hic  acquisiverunt,  hic  reliquant,  nisi  forte  resipuerint 
et  carnes  nobiscum  dimiserint. 

Itt  szó  van  a nagybőt jről,  mellyet  különbözőképpen  tartott 
meg  a napkeleti  és  napnyugati  Ekklésia.  Mert  a napkeletiek  vagy 
Görögök  elkezdették  azt  mindjárt  az  úgyneveztetett  Dominica 
quinquagesimae  után  következett  hétfőn  és  bő j tőitek  egész  husvé- 


*)  Latinok  alatt  itt  az  olaszok  értendők.  Nagy  kereskedelmi  talentumu 
nép,  telepeik  kivált  Esztergom,  Fehérvár  és  Buda.  [Hóman  B.  A magyar 
városok  az  Árpádok  korában.  Bpest  1908.  47 — 48. 


tig.*)  A napnyugatiak  ellenben,  kik  Latinusoknak  mondattak,  nem 
bő j töltek  anynyit:  hanem  az  úgy  neveztetett  Dominica  quinqua- 
gesimae  után  következett  szerdán,  azaz  hamvazó  szerdán  kezdet- 
ték azt  el,  és  ezen  az  okon  ennek  a napnak  neve  volt  caput  quad- 
ragesimae,  azaz  40  napi  böjt  feje  vagy  kezdete.  És  így  hétfő  és 
kedd  elmaradt,  mellyek  közül  amaz  — számlálván  a vasárnaptól 
mely  feria  príma  — feria  secunda,  ez  pedig  feria  tertia  nevet 
viselt. 

III)  Ezek  szerint  nem  tsuda,  hogy  a hónapok  magyar  nevei 
között  vágynak  olyanok,  mellyek  nyilván  a napkeleti  ekklésiától 
vétettek,  p.  o.  a Sz.  György  és  Sz.  Mihály,  meg  Sz.  Iván  havak 
nevei  (ápr.,  szép.,  jun.)  a napkeleti  Ekkl.  Szentjeitől;  a Bő j telő 
hava  (feb.)  és  Bőjtmás  hava  (már.)  a görög  ekklésia  nagyböjtjé- 
ből, mellyet  Vajhét  előz  meg;  a Boldogasszony  hava  (január)  a 
régi  napkeleti  Ekklésiának  azon  szokásától,  melly  szerint  sokáig 
ezen  hónapnak  6-dik  napját  (Vízkeresztet)  szentelték  a Krisztus- 
nak a boldogságos  Szűztől  való  születésének  emlékezetére. 

Ebből  lehet  már  megmagyarázni  Nestornak  a görög  Ekklésia 
részére  szóló  szavait,  mellyeket  Engel  úr  Disquis.  crít.  de  or. 
Hung.  pag.  64.  ekképpen  ád  elő: 

Viderunt  verő  Ugri,  quomodo  populi  Slavici  convertebantur. 
Itaque  manuductione  divina  duó  príncipes  e gente  eorum  iverunt 
Constantinopolim  sacrumque  baptizmum  sibi  et  subditis  exorarunt. 
Propter  hostilem  verő  incursionem  in  terras  Byzantinas,  sacerdos 
graecus  properare  non  poterat,  ut  ipsis  verbum  Dei  annunciaret: 
quia  carebant  libris,  suo  idiomate  conscriptis.  Unus  quidem  e prin- 
cipibus  eorum  Stephanus  concessit  ad  Dominum,  postquam  múlta 
bona  edidisset.  Videntes  verő  Latini  debilitatem  Graecorum,  ve- 
nerunt  Roma  et  Ugros  astutia  ad  se  pertraxerunt.  (Ez  utóbbira 
vonatkozólag  lásd  még  hátrább.)  Buday  Esaiás:  Magyar  o.  histó- 
riája, III.  kiadás.  Pest,  1833.  I.  117 — 118. 

49.  Szent  László  királynak  a görög  jobb  szokáshoz  való  von- 
zalmát az  is  illusztrálja,  hogy  az  Úrvacsorát  görög  módra  két  szín 
alatt  vette.  [Katona,  Hist.  crit.  II.  255.  és  698.) 

50.  Ince  pápa  1204-ben  Imre  királyhoz  írott  levelében  nyíl- 
tan tudatja  velünk  a görög  egyház  terjedelmét  Magyarországon, 


*)  Erre  pedig  Sz.  László  — félreismerhetetlenül  a görög  egyház  szo- 
kása alapján  — azt  mondja,  hogy  ez  a mi  jobb  szokásunk.  Azaz  a latin 
egyház  bőjtölési  módjáénál  jobb  és  még  hozzá  a mienk  ! 


amikor  is  egyetlenegy  latin  monostora  (Sz.  Egyed)  volt  a 
latinoknak,  ellenben  a többi  mind  görög  volt:  Quia  verő  nec  nóvum 
est,  nec  absurdum,  et  in  regno  tuo  diversarum  nationum  conven- 
tus  juxta  ritum  Graecum  Cafholicum  Domino  suo  unó  regulari 
habitu  famulentur,  licet  unum  sit  tibi  latinum  coenobium,  quum 
tamen  inibi  sint  múlta  Graecorum.  (1204.  okt.  18,  Katona^  Hist. 
crit.  IV,  735.  Pray,  Specimen  p.  II.  pag.  162.) 

Teljesen  érthető  tehát,  hogy  a görög  szerzetesek  együtt  lak- 
tak akkor  a latinokkal  még  a Dunántúl  is,  nemcsak  a Duna-Tisza 
közén.  Azonban  az  is  való,  hogy  ez  a sok  görög  kolostor  nem 
1204-ben  keletkezett,  hanem  azt  megelőzően,  jó  hosszú  idő  fo- 
lyamán, 

51.  III.  Honorius  pápa  1218-ban  II.  András  királyhoz  azt 
írja:  Illustris  recordationis  quondam  Béla  páter  tuus  ecclesiae 
Romanae  devotior  exstitit  in  illő  necessitatis  articulo,  quo  tumes- 
centibus  schismaticorum  cordibus  Petri  navicula  tumultuosis  fluc- 
tibus  agitabatur.  — 11.  András  azt  feleli:  Nos  novellám  christiani- 
tatis  plantationem  in  regno  nostro  evelli  non  patientes  [Katona, 
V.  303.)  így  tehát  a novella  plantatio  alatt  nem  a pogányságból 
megtérített  kereszténység  értendő,  mert  II.  András  korában  ez 
már  nem  új  ültetvény  volt.  Itt  a keleti  szertartásról,  a szkizmá- 
ból,  a latin  szertartásra  áttért  embereket  kell  értenünk. 

52.  Feltűnő,  hogy  hazai  forrásainkban  a magyarországi  gö- 
rög egyházi  vonatkozásoknak  olyan  kevés  nyoma  van,  ellenben 
a pápák  levelében  többször  is  találkozunk  velük.  Fölmerül  tehát 
az  a kérdés,  hová  lett  az  az  Ince  pápától  emlegetett  sok  görög 
monostor,  hogyha  a latinokkal  szemben  túlnyomó  többségben  vol- 
tak az  országban? 

Én  azt  hiszem,  megadja  erre  a feleletet  a III.  és  IV.  Béla 
korában  kötelezővé  lett  irásbelileg  elve.  „A  kegyeletnek  le  kell 
számolnia  azzal  és  bele  kell  nyugodnia,  hogy  még  a szent  helye- 
ken is  akadnak  -hamisítványok.  Alaposan  föltehet jük^ 

hogy  súlyos  anyagi  vagy  erkölcsi  veszteség  elkerülése  végett  jog- 
történeti  emlékiratot  készített  valaki  legjobb  tudása,  igaznak  vélt 
hagyomány  s a tényleges  jogi  helyzet  alapján  olyan  oklevél  min- 
tájára és  pótlására,  amely  hite  szerint  meg  volt,  de  elkallódott, 
A királyi  örökségek  visszaszedése  1228-tól  kezdve  még  a jogos, 
vagy  jogosnak  vélt,  régtől  fogva  bírt  jószágok  és  jövedelmek 
megmaradását  is  veszélyeztette,  ha  nem  volt  róla  oklevél.  Ez  a 
naiv  hit  és  társadalmi  kényszer  teremtette  meg  az  oklevélpótlás 


és  utánzás  ösztönét. “ (Erdélyi  László,  A tihanyi  apátság  kritikus 
oklevelei,  4 — 5.  1.) 

Horváth  Mihály  is  kimutatta  (A  kér.  első  százada)  a Sz. 
Istvánnak  tulajdonított  11  oklevélből  tíznek  ilyen  pótlólag  történt 
természetét,  s csak  a veszprémvölgyi  görög  oklevelet  ismeri  el 
valódinak,  főleg  a belső  okai  miatt,  valamint  azért,  mert  a hami- 
sítások kora  előtti  másolatból  maradt  reánk.  Karácsonyi  János 
ugyan  védelmébe  veszi  őket  (Sz.  István  király  oklevelei),  de  azt 
hiszszük,  nem  eléggé  meggyőzően.  Erdélyi  László  21  olyan  hamis 
oklevelet  ismertet  (i.  m.  10.),  amelyek  a pannonhalmi,  zalavári  és 
bakonybéli  apátságokra  vonatkoznak.  Ezekből  négy  darab  Sz. 
István  nevére  való  hamisítás.  Akárhogyan  is  védjük  tehát  a Hor- 
váthtól  is  megtámadott  Sz.  István-féle,  meg  másféle  okleveleket, 
azt  hiszszük,  hogy  a legtöbbje  abba  a kategóriába  tartozik,  ame- 
lyet Erdélyi  a jóhiszemű  hamisítások  korának  jellemez.  Erdélyi- 
vel szemben  nagyon  jellemző  pl.  Karácsonyinak  az  a törekvése, 
hogy  Sz.  István  országában  csak  valahogy  ne  engedje  meg  görög- 
országi  papoknak  puszta  létezését  is:  1891-ben  a veszprémvölgyi 
görög  oklevél  kiállítóját  és  a benne  foglalt  görög  apácákat  Itáliá- 
ból utaztatja  ide  (Sz.  István  oklevelei  28.),  az  unitus  görögök  föld- 
jéről, 1904-ben  pedig  már  németeknek  mondja  őket.  (Sz.  István 
élete  40.)  Holott  nyilvánvaló,  hogy  a hazai  többi  monostorokban  is 
görög  papok  éltek  és  ezek  unitusok  voltak,  tehát  szükségtelen 
olyan  meszsziről  kereskedni  érettük. 

A hazai  görög  hierarchia  a XIII.  sz.  végéig  hitegységben  élt 
a latinnal,  sőt  a monostorokban  is  közösen  lakott  görög  és  latin 
barát.  Azonban  minél  jobban  távolodott  az  idő  Sz.  István  korától, 
annál  gyűlöletesebb  lett  a latin  előtt  minden  görög  (a  skizma 
miatt),  s így  kézenfekvő  dolog,  hogy  az  egyre  hanyatló  magyar- 
görög egyház  latinná  változott,  vagy  az  oláhok  és  rutének  szláv 
egyházába  olvadt.  Kétszeres  oka  volt  tehát  a latin  hierarchiának, 
hogy  azokat  a régi  görög  vonatkozásokat,  most  már  mint  szükség- 
telen dolgot,  ne  foglalja  bele  azokba  az  oklevelekbe,  amelyeket  Sz. 
István  és  Sz.  László  korára  vonatkozóan  az  Írásbeliség  kényszere 
idején  a XII.  és  XIII.  században  pótlásképpen  gyártott.  A Szil- 
veszter-bulla hamissága  kétségtelen,  a bakonybéli  alapítólevél  a 
XIII.  század  gyártmányának  bizonyúlt.  A pannonhalmi  monostor- 
nak 1001-re  tett  alapításáról  szóló  oklevelet  1190.  táján  „készí- 
tették“.  Karácsonyi,  Sz.  István  kir.  élete,  Bpest,  1904.,  15.  és  41. 
Innen  van  aztán,  hogy  a fent  elősorolt  görög  kulturális  hatásoknak 


a hazai  egykorú  feljegyzésekben  nyoma  alig  van.  Pedig  ha  Ince 
pápa  szavai  szerint  a latinoknak  csak  egyetlen  monostoruk  van, 
a somogyi  Sz,  Egyedről  nevezett  monostor,  akkor  mifélék  lehet- 
tek az  ország  többi  monostorai?  (V.  ö.  Füssy  cikkét  e monostor- 
ról, Kath.  Szemle  1902.) 

53.  Jagic  profeszszor  egy  régi  görög  följegyzésre  talált,  és 
pedig  XIV.  századbeli  szláv  nyelvű  fordításban,  amely  azt  ál- 
lítja, hogy  „mielőtt  a görög  püspökök  a paeonok  (magyarok)  or- 
szágába jöttek  volna,  a görög  birodalmat  sok  baj  érte,  ami  miatt 
a paeonokat  nem  tudták  megerősíteni  a hitben,  mert  saját  nyelvü- 
kön írott  könyveik  nem  voltak.  Észrevévén  a latinok  mostan  a 
görögöknek  ezt  a tétlenségét,  Rómából  fölkerekedtek  és  a magya- 
roknak nevezett  paeonokat  könyveikkel  és  Írásaikkal  istentelen 
hitükre  térítették**.  (Századok,  1896.,  201,  ahol  a cirillbétűs  szláv 
szövegnek  latin  és  magyar  fordítása  is  olvasható.  Erről  különben 
már  Engelnek  is  tudomása  volt.) 

Úgy  Jagic — Hodinka — Thallóczy,  mint  a gk.  magyarok  za- 
rándoklat! évkönyve  ezt  úgy  értelmezi,  hogy  a görögöknek  nem 
voltak  saját  nyelvükön  írott  templomai,  könyvei  s emiatt  nem 
prosperálhatott  a görög  egyház. 

Szerintem  itt  téves  az  értelmezés.  Nem  lehet  ugyanis  elkép- 
zelni, hogy  olyan  magas  fejlettségű  egyháznak  — mint  a görög  — 
nem  lettek  volna  könyvei.  Ugyan,  hogy  lehet  elgondolni,  hogy 
Hierotheos  csak  úgy,  püspöki  botjával,  egy  szál  templomi  könyv 
nélkül  jött  volna  a keresztény  hitet  terjeszteni  a magyarok  közé! 
Ha  a IX — X.  század  magyarságáról  szól  ez  a híradás,  akkor  ez 
csakis  a szláv  püspökökre  és  szláv  nyelvű  templomi  könyveikre 
vonatkozhatik.  Mert  a görög  szertartású  szláv  kereszténység  akko- 
riban még  nagyon  fiatal,  fejletlen  vala  és  csakugyan  kevés  lehe- 
tett a könyve,  aminthogy  még  a XIII — XIV.  századokban  sem  volt 
ezeknek  bőviben  Magyarországon.  Hiszen  fentebb  láttuk,  hogy 
milyen  nagy  számmal  voltak  Magyarországon  görög  monostorok 
görög  nyelvű  barátokkal,  még  a XI — XII.  századokban  is.  Ezeket 
pedig  görög  könyvek  nélkül  elképzelni  képtelenség. 

Ha  pedig  csakugyan  a görög  nyelvű  egyházra  vonatkozik 
ez  a híradás,  úgy  ez  nem  Géza — István  napjaira  szól,  hanem 
inkább  a graecismus  hanyatlásának  idejére.  Magának  az  irat- 
nak merev,  latingyülölő  orthodoxiája  csak  a későbbi  idők  szelle- 
mére mutat.  Ekkorra  ugyanis  a byzantinizmus  skizmájától  elszi- 
getelt görög  egyház  magyarországi  papjai  alighanem  anynyíra  el- 


magyarosodtak  volt,  hogy  görög  nyelvű  könyveik  már  nem  igen 
lehettek.  Hiszen  már  Kálmán  idejében  sem  tudtak  görögül.  A tatár- 
járás után  pedig  Béla  király  új,  addig  Magyarországon  ismeretlen 
latin  szerzetesrendeket  hoz  be,  akik  a gaecismusnak  végét 
vetették. 

Éppen  a görög  és  latin  szertartás  között  való  ingadozásban, 
amelynek  nem  egy  példáját  ösmerjük  Magyarország  körül,  és  a 
latin  egyházba  szőrűit  görög  papok  izolált  helyzetében  látjuk  azt 
az  okot,  amely  miatt  a magyarországi  görög  egyháznak  nem  vol- 
tak se  görög  nyelvű,  se  magyar  nyelvű  könyvei  akkor,  amely  időre 
az  a híradás  vonatkozik. 

A görög  kolostorok,  a hazánkba  hozott  első  görög  barátok 
kihalása  után,  többé  már  nem  Görögországból  kapták  s 1054.  óta 
onnan  nem  is  kaphatták  az  utónövedéket.  Az  újoncok  mindaddig, 
amig  a kolostorok  csak  fennállottak,  szükségképpen  a magyar 
haza  fiaiból  rekrutálódtak.  Ezek  pedig  az  őket  nem  is  kötelező 
görög  nyelv  mellett  bizonyára  magyar  nyelven  is  liturgizáltak  va- 
lamit a tisza-kőrösi  magyarságnak. 

Különben  is  a híradás  nem  arról  beszél,  hogy  a görögöknek 
nem  voltak  könyveik,  (mert  ez  akkoriban  is  képtelenség  lett 
volna),  hanem  azt,  hogy  a magyaroknak  akkor,  a XI — XII.  szá- 
zadban magyar  nyelvű  könyveik  nem  voltak.  A föl  jegyzés  ugyanis 
így  szól ; 

I ne  vozmogosa  vaskoré  potverditi  jazyka  sego  Peonskago 
na  véru,  ponese  po  jazyku  svojemu  knig  ne  iméchu. 

Aki  ösmeri  a görög  szertartást,  tudja,  hogy  a könyveknek 
milyen  tömege  szükséges  a rituálékhoz.  Hiszen  egyedül  csak  a 
minea  tizenkét  foliánsból  áll,  hát  még  a többi!  Nem  is  csoda, 
hogy  enynyiféle  könyvet  nem  tudott  a magyar-görög  egyház  ma- 
gának beszerezni  olyan  körülmények  között,  amikor  a latinizmus 
folytonosan  a túlsúly  felé  növekedett  a graecismussal  szemben. 

Ezek  miatt  a XI — XII.  század  magyar-görög  egyházát  bát- 
ran hasonlíthatjuk  öszsze  egy  XIX.  századbeli  beregvármegyei  ha- 
vasi falucska  szegény  templomával,  amelyben  szintén  hiányzik  az 
a sok-sok  előírt  liturgikus  könyv  és  csak  a legszükségesebb  1 — 2 
darabbal  rendelkezik. 

54.  A graecismus  hanyatlása  akkor  kezdődött,  amikor  Kál- 
mán alatt  a papi  coelibatust  keresztülerőszakolták.  Emiatt  amaz 
az  ország  belsejében  megszűnt,  de  a széleken  megmaradt,  mert 
itt  oláhok  és  rutének  kezdenek  feltünedezni,  akikben  ebből  a peri- 


pherialis  óhitű  magyarságból  éppen  a liturgia  azonossága  miatt  \ 
sok  fel  is  szívódhatott.  A tatárjárás  után  Béla  latin  szerzeteket  | 
telepít  az  országba,  akikről  Ince  szavaiból  tudjuk,  hogy  1204.  előtt  y 
még  nem  voltak  itt.  A görög  szertartásúakkal  a hivatalos  világ  | 
úgy  látszik  akkor  nem  sokat  törődött. 

III.  Ince  ugyanis  azt  írja; 

Significavit  nobis  rex  Ungarorum  illustris,  quod  quaedam 
ecclesiae  monachorum  Graecorum  ín  regno  Ungariae  constitutae, 
per  incuriam  dioecesanorum  episcoporum  et  per  ipsos  Graecos, 
qui  valde  sunt  sicut  asserit  dissoluti,  penitus  destruuntur.  (Fejér, 
Cod.  dípl.  II.  429.  Pray,  Specimen  hierarchiáé  I.  372.) 

A görög  egyház  magyar  képviselőiben  a skizma  is  terjedhe- 
tett, kivált  a rutének  és  oláhok  között  (a  XII.  sz.  végétől),  de 
ezekkel  szemben  királyaink  sokszor  erőteljes  rendszabályokhoz  is 
fordultak.  Hogy  pedig  a görög  szertartást  a skizma  ellenére  sem 
irtották  ki  a tatárjárás  előtti  korban,  az  csak  abból  magyaráz- 
ható, hogy  követői  fajmagyarok  valónak.  Ezekkel  szemben  a faji 
származás  kíméletet  követelt  a királytól  és  a latin  egyház  ve- 
zetőitől. 

A XIII.  századig  a Tisza,  Szamos,  Kőrös,  Maros  mellékén 
úgy  látszik,  egy  tömegben  lakott  ez  a görög  rítusú  magyarság, 
amelybe  a Rogeriustól  emlegetett  Csanád  körül  lakó  ruténség  még 
nem  olvadt  bele.  Már  pedig  ez  utóbbiról  bizonyos,  hogy  itt  lakott 
és  hogy  görög  ritusú  vala. 

Ince  pápa  előtt  szóba  is  hozta  Imre  királyunk  (1196 — 1204), 
hogy  kívánatos  volna  ezeket  a szerzetes  egyházakat  (ecclesiae 
monachorum) , amelyek  nagy  területen  minden  függés  nélkül,  püs- 
pöki joghatóságot  is  gyakoroltak,  egy  különálló  és  közvetetlenül 
az  apostoli  széktől  függő  püspökségbe  beosztani;  „ut  auctoritate 
nostra  unus  fieret  episcopatus  ex  ipsis,  qui  Urbi  (Rómának)  nullo 
mediante  subesset“. 

Ezek  a püspöki  joghatóságot  gyakorló  szerzetek  typikus  gö- 
rög intézmények.  Ilyen  volt  a munkácsi  monostor,  ilyen  a mára- 
marosi  Körtvélyes  apátja  és  a későbbi  erdélyi  nemunitus  szerze- 
tek is.  A Kőrös-Tiszavidéki  magyarság  efféle  püspök-barát jainak 
imitus  volta  Ince  szavaiból  nyilvánvaló. 

A király  előterjesztése  Hodinka  szavai  szerint  (Emlék- 
könyv 73.  1.)  ki  nem  deríthető  okokból  eredménytelen  maradt 
ugyan,  de  a görög  ritusú  magyarságra  nézve  mégis  rendkívüli 
fontosságú  intézkedésre  vezetett.  Az  1215.  évi  laterani  zsinat 

ugyanis  utasította  a latin  püspököket,  hogy  a Tisza  mentén  élő 
görög  szert,  magyar  egyházakba  igazhitű  papokat  küldjenek,  akik 
azoknak  anyanyelüén  végezzék  az  egyházi  szolgálatokat,  hogy 
őket  a skizmától  elvonják.  (Lányi  Knauz,  A m.  egyház  tört.  I. 
637,  Rajner  ellenvetéseit  1.  Kath.  Szemle  1902.  34 — 35.).  Ez  a 
határozat  a magyar  nyelvnek  egyházi  régi  divatú  használatát  már 
1215"ben  szentesítette.  De  az  is  kivehető  belőle,  hogy  a széleken 
feltünedező  skizmatikus  népek  hatása  következtében  — éppen  a 
görög  apátok  ordinatusának  meghatározatlan  volta  miatt  — a 
magyar-graecusok  kezdtek  elszakadozni  a római  egységtől. 

Hová  lettek  ezek  a gör.  szert,  magyarok?  Nem  tudjuk.  Any- 
nyi  bizonyos,  hogy  nem  mindnyája  olvadt  bele  az  oláhságba  vagy 
ruténségbe.  Még  később  is,  Aeneas  Silvius  föl  jegyzése  szerint,  a 
Tisza — Körös — Maros  vidékén  élő  oláhok  csaknem  mindnyájan 
beszélnek  magyarúl  (Petrou  Elektől  szerzett  értesülés  szerint.)  Itt 
nem  oláh  nemzetü,  de  oláh  vallású  népet  kell  értenünk,  mert  hisz 
a nemzetiségnek  a vallással  való  fölcserélése  a múltban  egészen 
szokásos  dolog,  s a köznépnél  még  ma  is  az  (magyar  vallás  = 
kálvinizmus,  orosz  vallás  = gör.  kath.)  -- 

Úgy  látszik,  hogy  ez  a tiszavidéki  magyarság  a görög-keleti 
oláh  papság  hatáskörébe  került  s emiatt  oláhnak  is  neveztetett. 
Amikor  Zsigmond  király  1435-ben  hadat  vezet  Erdélyben  a huszi- 
ták és  skizmatikusok  ellen,  ez  utóbbiaknak  a három  évig  tartott 
hadakozásban  Nagy  Antal,  Nagy  Pál  és  Kardos  János  a vezéreik, 
tehát  székely  nemesek.  Megemlítjük  még  azt  a hagyományt  is, 
hogy  a későbbi  Bocskai-féle  hajdúk  leginkább  ama  székely  dara- 
bontokból toboroztattak,  akik  előbb  a székely  nemesség  harma- 
dik rendjét  alkották,  de  Zápolya  János  Zsigmond  erdélyi  feje- 
delem által  jobbágyságra  vettettek.  (Emlékkönyv  75.) 

A görög  szert,  magyarság  a XVI.  századtól  kezdve  jogha- 
tóságilag  nagy  változáson  ment  keresztül.  A körtvélyesi  apátság 
1558  körül  megszűnt  s ennek  következtében  a Királyhágón  inneni 
oláhokkal  együtt  a görög  szertartású  magyarok  is  a munkácsi 
ruthén  püspök  joghatósága  alá  jutottak. 

De  e ténynyel  megszűnt  a ruthén  püspökség  ilynemű  karak- 
tere; és  tényleg  azt  látjuk,  hogy  míg  azelőtt  a munkácsi  püspökök 
az  Episcopus  Ruthenorum  cimét  használták,  addig  a görög  szer- 
tartású magyarság  csatlakozása  után  Gregorovics  II.  János  (1627 
— 1633)  püspök  magát  már:  „Munkácsiensis,  Máramarosiensis  nec 
non  totius  Hungáriáé  orthodoxi  rítus  graeci  Episcopus“-nak  Írja, 

később  pedig  a már  unitus  Petrovics  Parthén  püpsök  a „Munká- 
csiensis,  Krasnobrodensis  nec  non  totius  terrae  hungaricae  epis- 
copus“  címével  él. 

Nem  kell  elfelejtenünk,  hogy  minél  jobban  emelkedett  a la- 
tinizmus ereje  hazánkban,  annál  inkább  erősbődött  ennek  fel- 
szívó ereje  a nem  latin  szertartásúakkal  szemben.  Ahol  latin  és 
görög  szertartás  öszszekerűl,  ott  az  előbbi  az  államiság  erejével, 
gazdasági  és  egyházpolitikai  hatásokkal  a rendiség  világában  a 
görög  szertartásúak  minden  előkelőségét  magába  szívja.  Példa 
erre  a külföldi  ruténség;  amíg  nemzeti  önállóságában  élt  (1340-ig), 
volt  arisztokráciája  is.  Mihelyt  lengyel  fennhatóság  alá  kerültek, 
ez  az  osztály  azonnal  latin-katholikus  lett,  s szertartásával  egy- 
szersmind nyelvét  is  elhagyta.  Az  egykori  rutén  Potockik,  Szan- 
guskok,  Ostrozskiak,  Mescserszkiek  stb.  mai  utódjai  lengyelek. 
Hazai  ruténeink  is  mutatnak  erre  példát:  csak  az  egy  Tisza-csa- 
ládra  hivatkozom,  amely  Komáromy  András  szerint  rutén  ere- 
detű. A máramarosi  Drág  még  oláh  vajda;  de  nemessé  elösmert 
és  latin  hitre  áttért  utódja  már  nem  Dragescu,  hanem  magyar 
mágnás  — Drágfy.  Ha  pedig  a vagyonbeli  értelmiség  valamely 
hitre  nézve  elvész,  ebben  a hitben  már  csak  a jobbágyság  marad 
meg,  akiknek  emlegetését  a történelmi  föl  jegyzések  nem  tartották 
érdemesnek. 

55.  Enynyi  görög  kulturális  hatást  találunk  a régi  magyar- 
ság társadalmi  életében.  Magyarország  azonban  nem  volt  soha 
olyan  szoros  kultur egységben  magával  Görögországgal,  mint  ami- 
lyenben voltak  azok  az  országok,  amelyekben  államvallássá  lett 
a görög.  Ebből  tehát  azt  kell  következtetnünk,  hogy  nem  mind 
kívülről  jövő  görög  hatás  eredményei  a fentiek,  hanem  ide  bent, 
az  országban  keletkeztek.  Ez  pedig  csak  úgy  érthető  meg,  fia  be- 
ismerjük, hogy  Magyarország  kulturális  életében  a görög  nyelvű 
egyháznak  is  volt  építő  része. 

De  hogy  nem  mélyreható  volt  ez  a görög  kultúrhatás,  az 
bizonyos.  A görög  nyelvűségnek  ugyanis  a magyar  nyelvben  nem 
maradt  semmi  utóhatása. 

A Halotti  Beszéd  és  Könyörgés  mint  a 
görög  szertartás  emléke* 

Azok  között  a művelődési  hatások  között,  amelyeket  a gö- 
rög kultúra  rovására  lehet  írnunk,  vannak  bizonyára  olyanok  is, 
amelyek  görög  szertartású  szláv  népek  közvetítésével  jutottak  a 
magyarságba.  Bizonyság  erre  a többi  között  a magyar  nyelv  egy- 
házi terminológiájának  egy  bizonyos  — nagyon  kicsiny  — száza- 
léka is.  A Szent  Istvánnak  tulajdonított,  cirillbetűs  felírású,  pén- 
zes erszényt  sem  lehet  itt  figyelmen  kívül  hagyni.  (Fényképét 
1.  Ipolyi,  A m.  szent  korona,] 

Mindezeket  nem  is  lehet  tagadni. 

Ennek  ellenére  is  azonban  mégis  lehet  szó  közvetlen  görög 
nyelvű  egyházi  hatásról  is. 

Görögöknek  egykor  itt  laktárói  tudósít  Anonymus  is,  ami- 
kor a Tiszánál  a görögök  révét  emlegeti. 

A görög  egyháznak  magában  a fajmagyarságban  való  egy- 
kori képviseletét  a mai  görögkatholikus  magyarok  puszta  létezése 
is  igazolja.  Hiszen  ahogy  a római  katholikus  tótok  beolvadását 
csakis  egy  beolvasztó  magyarság  végezhette,  éppen  úgy  a görög 
ritusú  szlávok  és  románok  elmagyarosítását  is  a régi  időkben 
csakis  görög  ritusú  magyar  elem  áthasonító  hatása  munkál- 
hatta. Ennek  a görög  szertartású  magyarságnak  tehát  már  léteznie 
kellett  az  idegen  elemek  beolvasztása  előtt  is,  akár  emlegeti  va- 
lamely történetíró,  akár  nem. 

Már  pedig  ilyen  beolvadható  ruténeknek  és  románoknak  a 
XII.  században  való  itt  lakása  már  kimutatható  és  pedig  éppen 
azokon  a tájakon,  ahol  a görög  szertartású  magyarság  lakik. 

Bizonyára  van  a mai  Szabolcs — Hajdú  vármegyék  óhitű  ma- 
gyarságában újabban  (a  XVIII.  századokban)  elmagyarosodott 
román,  rutén  és  szerb  elem  is.  Azonban  nem  lehet  azt  állítani, 
hogy  ez  az  óhitű  magyarság  egész  tömegében  csak  efféle  elmagya- 
rosodott szlávokból  és  románokból  alakúit  volna  ki.  Nem  kell 
ugyanis  figyelmen  kivűl  hagyni  azt,  hogy  a Nagyalföld  ama  ré- 
szeire, ahol  ezek  az  óhitű  magyarok  laknak,  jórészt  csak  Mária 
Terézia  idejében  hoztak  rutén  és  román  telepeseket.*)  Már  pedig 
magyarnyelvű  óhitűeknek  itt  lakásáról  sokkal  élőbbről  is  van  tu- 
domásunk. 

Hogy  pedig  óhitű  magyaroknak  a XVII.  század  előtti  idők- 
ből való  itt  lakásáról  föl  jegyzéseket  eddigelé  még  nem  ösmerünk, 
annak  az  az  oka,  hogy  ezek  mindnyája  jobbágy  volt.  A régi  iratok 
pedig  a jobbágyoknak  fajbeli  hovátartozásával  nem  sokat  törőd- 
tek. Általában  csak  ruthenus  vagy  orosz  a nevük. 

Alább  majd  látni  fogjuk  egy  nyomtatvány  kapcsán,  hogy  az 
orosz  a régi  magyar  hivatalos  stílusban  nem  nyelvet,  hanem  val- 
lást jelentett.  Az  orosz  vallásnak  hazánkban  lakó  hívőiről  a nem- 
zetiségi hovátartozást  illetőleg  senki  sem  adott  számot.  A fajbeli 
hovátartozást  is  csak  éppen  másodsorban  vették  tekintetbe  a ha- 
tóságok és  földesurak.  — A nemzetiséget  éppen  nem,  mert  a 
jobbágynak  akkor  csak  vallása  volt,  de  nemzetisége  nem. 

Az  orosz  vallás  nevezete  alatt,  de  magyar  nyelvűséggel  él- 
tek ezek  az  óhitűek  tehát  a XVII.  század  előtt  is  az  Alföld  éj  szaki 
részeiben,  görög-oláh  vallás  keretében  pedig  a déli  részekben. 

A legrégibb  idők,  az  Árpádkor  óhitű  magyarságának  pedig 
több  kultúrhatását  is  ösmerjük. 

Ennek  a hatásnak  illusztrálására  igen  alkalmas  egyebek  kö- 
zött a Látjátok  feleim  szömtökkel  kezdetű  Halotti  Beszéd,  amely 
az  alább  következőkből  láthatólag  nemcsak  a magyar  nyelvnek, 
hanem  egyúttal  a hazai  görög  szertartású  egyháznak  is  legrégibb 
Írott  emléke. 

Toldy  Ferenc  szerint  „a  helyesírásban  és  nyelvtani  tulaj- 
donságokban észrevehető  egyenetlenségek  odamutatnak,  hogy  az 
egy,  több  leíró  kéz  alatt  idővel  elváltozott  aggrégi  szövegnek 
mása.“  Végkövetkeztetése  oda  megy  ki,  hogy  „részint  helyesírá- 
sának legrégibb  oklevelekben  található  magyar  nevek  és  szók  he- 
lyesírásával találkozása,  részint  azon  nagy  köz,  mely  ennek  és  a 


) Földrajzi  Közlemények  1910.  49.,  54 — 57.  1, 


Révaí-codexben  foglalt  ótestamcntomi  fordításoknak  nyelve  közt 
észrevehető,  azt  teszik  több  mint  hihetővé,  hogy  a Halotti  Beszéd 
egyenesen  amaz  István  király  idejében  szerkesztett  egyházi  szer- 
könyvnek maradványa/’*) 

A helyesírásra  nézve  ugyan  nem  ad  Toldynak  igazat  Sziny- 
nyei  József,  de  belső  okokból  kimutatja,  hogy  a H.  B.  mai  alak- 
ban ránk  maradt  szövege  csakugyan  egy  régibb  szöveg  után  ké- 
szült másolat,  (Magyar  Nyelv,  1895.  évf.  20.  1.) 

A Halotti  Beszéd  görög  szertartásbeli  vonatkozásaival  már 
többen  foglalkoztak.  így  a szövegbeli  egybevetéseket  már  Szilvay 
János  megtette  az  ungvári  Svjet  c.  lap  1867.  11.  számában. 
Ezt  követi  egy  ismeretlen,  aki  a Novyj  Svjet  1872.  34.  sz.  a.  Ha- 
lotti Beszéd  némely  szlávos  mondattani  sajátságára  figyelmeztet: 
Es  mend  paradisumban  uolou  gimilcictul  monda  neki  elnie.  Több- 
kevesebb vonatkozásban  foglalkozik  evvel  a kérdéssel  Geszterédi 
Uriel  is  a Kelet  1900.  33 — 37.  számaiban. 

A tárgygyai  azonban  legmerítőbben  Artim  Mihály  foglalko- 
zott, aki  öszszehasonlításait  történeti  és  nyelvészeti  részletezések 
keretében  egy  67  lapos  füzetkében  közzé  is  tette.  Munkájának 
címe:  A Halotti  Beszéd  és  Könyörgés  rituális  szempontból.  Kéz- 
irat gyanánt.  Bárt  fa,  1903. 

Anélkül,  hogy  egyetértenék  szerzőnek  a nyelvészet  és  tör- 
ténet körébe  vágó  nézeteivel,**)  a Halotti  Beszéd  szövege  tekinte- 
tében tett  megállapításait  teljes  egészükben  a magamévá  teszem. 
Anynyi  igyekezetnek  ez  eredménye,  ez  a ma  már  ritkaságszámba 
menő  füzet  megérdemli,  hogy  nagyobb  olvasó  közönségnek  is  tu- 
domására juttassuk,  mint  amekkora  számára  azt  Artim  a Bárt  fai 
Lapokban  eredetileg  közzétette. 

Aki  azt  állítaná,  hogy  a Halotti  Beszéd  a maga  egészében 
valamely  görög  rendtartású  rituális  könyvből  vett  szószerint  való 


*)  Az  ó-  s középkori  m,  nemz.  irodalom  tört,  I.  93. 

**')  Szerinte  a magyar  nyelv  egyházi  terminológiájához  tartozó  öszszes 
szláv  szavak  görög  szertartási!  szláv  néptől  vett  kölcsönzések.  Aki  azonban 
elolvassa  Melich  Jánosnak  Szláv  jövevényszavaink  című  hatalmas  munkáját, 
Artimhoz  nem  csatlakozhatik.  Melich  ugyanis  hangtörténetileg,  terjedelmes 
öszszehasonlításokban  szó-földrajzilag  is  megmutatja,  hogy  e szláv  kölcsön- 
szók  igen-igen  túlnyomó  része  latin  szertartású  nyugoti  szlávok  útján  kerül- 
tek a magyar  nyelvbe.  Nem  zárja  ki  azonban  a keleti  szertartás  szlávságának 
(bolgároknak)  hatását;  kereszt,  szombat,  karácsony  (illető  helyükön  és  ezen- 
kívül 420.  és  429.  lap),  de  a görögség  közvetlen  hatását  sem  (421.). 

fordítás,  az  nagy  tévedésben  volna.  Ilyen  a H.  B.  szavaival  ponto- 
san egybevágó  szövegezésű  rituálé  ugyanis  a görög  könyvekben 
nincsen.  Azonban  a papi-,  kiváltképpen  pedig  a szerzetesi  teme- 
tésre előírt  cerimonalienak  nagyrészével  mégis  öszszehangzik. 

Amikor  tehát  a H.  B.-et  mégis  a görög  szertartás  emlékének 
nevezzük,  ezt  úgy  értelmezzük,  hogy  a H.  B.  leírója  előtt  kétség- 
telenül a tipikl)ől  és  euchologionból  vett  görög  rituális  szövegek 
feküdhettek,  és  pedig  akár  latin  fordításban,  akár  pedig  görög 
eredetiben.  Ezeknek  az  olvasmányoknak  néhol  szószerinti  fordí- 
tása, néhol  pedig  csak  reminiscenciája  került  a leíró  tolla  alá. 

Ha  a H.  B.  egyes  figuráit  az  eredeti  szöveggel  egybevetjük, 
könynyü  a hasonlóságról  meggyőződnünk. 

A római  egyháznak  szüksége  volt  a görög  szertartás  ellen- 
őrzésére a görög  szövegek  pontos  ismeretére.  Hogy  ez  az  ellenőr- 
zés könynyebben  történjék,  lefordíttatta  a rituális  könyveket  la- 
tinra. Egy  ilyen  fordítás  a Goár  Ja^ah-íéle,  amely  Euchologion 
sive  Rituálé  Graecorum  illustratum  címen  Velencében  jelent  meg. 
(Második  kiadás,  1730.  évbeli.)  Ezt  az  egyház  hitelesnek  ösmerte 
el  s így  egybevetéseinkben  is  teljesen  pótolja  a görög"' eredetit. 

Artim  Mihály  fejtegetése  a következő: 

Mielőtt  magára  a szöveg  értelmezésére  térnék  át,  nem  lesz 
érdektelen  általánosságban  megemlítenem  a görög  szertartásnál 
azt  a divó  szokást,  hogy  a temetési  imák  értelmes  eléneklését 
azonnal  követi  a koporsó  mellett  a halotti  szent  beszéd.  Ily  szent- 
beszéd ezen  , .Halotti  Beszéd*'  is.  Ezért  kezdete  is  nem  valami 
általános,  önálló  jeligéből  indúl  ki,  amint  ez  általában  szokás,  de 
a már  előbb  mondottak  megerősítése  s bizonyításaként  van  feltün- 
tetve. T.  i.  a „Halotti  Beszéd**  már  elején  kézzelfoghatólag  bi- 
zonyságot tesz  az  elébb  elénekelt  imák  igazságáról,  amint  ez  kü- 
lönben magában  az  eredeti  imában  is  néhol  történik.  Elébb  ugyan- 
is azt  énekelte  a pap,  hogy  por  és  hamu  vagyunk,  a szertartás  el- 
éneklése  után  pedig  mintegy  rámutatva  az  előbbiekre,  így  kezdi 
meg  beszédjét:  „Látjátok  feleim  szemetekkel,  mik  vagyunk.  Bi- 
zony por  és  hamu  vagyunk.** 

Aki  ismeri  a latin  és  a görög  halotti  szertartást,  az  az  első 
tekintetre  fölismeri  a régi  nyelvemlékben  a görög  szertartást. 
Ugyanis  a latin  halotti  szertartás  az  ember  szeme  elé  teszi  a halál 
és  a pokol  (scheol)  kínjait.  Azután  egyrészt  fölhívást  tartalmaz 
az  Isten,  mint  mindenható  teremtő  s kegyelmes  király,  dicsőíté- 
sére; másrészt  intést,  hogy  a lélek  ne  legyen  bizalmatlan  s ellent- 

álló,  mint  a 40  évig  pusztában  bolyongó  zsidó  nép  (Massah  és 
Meríbah  téréin),  nem  különben  azt  a kérelmet,  hogy  az  Úr  a meg- 
holt lelkét  a béke  s világosság  országába,  és  a szentek  társaságába 
helyezze. 

Továbbá,  hogy  vezesék  el  a megholt  lelkét  az  angyalok  a 
paradicsom  hazájába,  s ne  a pokol  büntetéseit,  hanem  az  örökké 
tartó  örömet  örökölje. 

A görög  szertartás  azonban,  a halál  és  a pokol  kínjait  oly 
közelről  nem  szemlélteti  az  emberrel,  de  elvezeti  őt  a halál  for- 
rásához s foglalkozik  a halál  okával,  mint  a „miloszt“  elvesztésé- 
vel; azaz  a bűnbeeséssel,  s minden  szentek  esedezésének  segélyé- 
vel a megholt  lelkét  számos,  különféle  változatosságú  imával  Áb- 
rahám, Izsák  és  Jákob  kebelébe  iparkodik  juttatni. 

A Halotti  Beszéd  egy  szerzetes  temetésén  hangzott.  Ez  a 
körülmény,  nemkülönben  az,  hogy  egy  bencés  kolostorban  találták 
e codexet,  nem  dönti  meg  azt  az  állítást'^),  hogy  görög  eredeti; 
és  pedig  azért  sem,  mert,  mint  már  említve  volt,  111.  Incze  pápa 
Imre  királynak  szóló  1204.  évi  október  18-án  kelt  levele  szerint, 
a görög  szerzetesek  vegyesen  laktak  a latin  szerzetesekkel. 

Hogy  e ,, Halotti  Beszéd“  görög  szerzetes  temetése  alkal- 
mával mondatott,  bizonyítja  a szövege,  amenynyiben  az,  nagyobb- 
részben  a szerzetesek  temetésére  előírt  imákból  vagyon  merítve. 

Megjegyzendő,  hogy  a görög  szertartásnak  külön  imái  van- 
nak a szerzetesek,  külön  a világi  férfiak,  külön  az  aszszonyok  s 
külön  a gyermekek  temetésére.  Továbbá  a „Halotti  Beszéd  és 
Könyörgés*'  modern  magyar  nyelvi  szövegének  a görög  tipikkel 
való  öszszehasonlítására  használom  a magyarországi  gör.  katho- 
likusok  euchologiónját.  Minthogy  azonban  egyes  részeket  „Eucho- 
logion  sive  Rituálé  Graecorum  illustratum  opera  R.  P.  Jacobi 
Goar.  Venetiis  1730“  című  műből  is  tudok,  s sokan  jobban  értik 
a latin,  mint  az  ó-szláv  nyelvet,  azért  jónak  láttam  ezen  helyeket 
latin  nyelven  is  idézni.  A görög  nyelvet  mellőzöm  itt  azért,  mert 
feltételezem  azt,  hogy  * az  ó-szláv  szöveget  a göröggel  mindenki 
hű  fordításnak  tartja  egyrészt,  másrészt  tudom,  hogy  a görög 
nyelvet  már  alig  érti  valaki.  A zárójelben  álló  számok  a források 
lapszámait,  a folyószámok  pedig  a H.  B.  sorszámait  jelentik.  Az 
ószláv  szöveget  könynyebbség  kedvéért  magyar  helyesírással,  ru- 
tén phonetikával  adjuk. 

*)  Rajner  Lajos  kételkedésével  szemben  (Kath.  Szemle,  1902.,  21.  l.) 
tehát  ez  megnyugtató. 

Következik  most  a szöveg  öszszehasonlítása. 

1.  „Látjátok  feleim  szemetekkel  2.  mik  vagyunk.  Bizony  por 
és  hamu  vagyunk** 

Mint  fennebb  említve  van,  itt  az  egyházi  szónok  a hallga- 
tók szeme  elébe  állítja  annak  az  igazságát,  amit  elébb  elénekelt; 
énekelte  pedig  ezt:  Contemplemur  fratres  in  sepulchris  cinerem 
eí  pulverem,  quo  compacti  sumus  432.)  Omnia  pulvis  omnia  cinis 
429.)  „Paki  prach  i pepel  budem“  106.)  Már  magában  véve  azt, 
hogy  az  ember  múlandóságát  „cinis  és  pulvis**  szavakkal  jelzi,  a 
görög  szertartás  mellett  tanúskodik;  mert  a latin  szertartás  ezen 
múlandóságot,  s azt  is  csak  hamvazó  szerdán,  csak  egyszerűen 
,,pulvis“  szóval  fejezi  ki,  mondván:  „Memento,  quia  pulvis  es,  et 
in  pulverem  reverteris.“ 

„Menynyi  milosztben  3.  teremté  eleve  a mi  ősünket  Ádámot** 

Ennek  több  parallel  helye  van:  Po  obrazu  tvojemu,  po  po- 
dobiju  Szozdavyj  v nacsali  cselovika  106.  Ad  imaginem  et  simili- 
tu  dinem  tuam  hominem  formátum  in  principio  in  paradiso  consti- 
tuisti  463. 

Amint  látjuk,  a szláv  halotti  szertartásban,  mely  a konstan- 
tinápolyi szertartáskönyvből  van  véve  ,,eleve“  = ,,a  principio“ 
a teremtésre  vonatkozik.  A Goár-féle  forditásban,  mely  a jeruzsá- 
lemi  görög  szertartáskönyvből  van  véve,  ezen  „eleve“  szó  a para- 
dicsomba való  elhelyezésre  vonatkozik.  így  tehát  a Halotti  Be- 
széd jobban  emlékeztet  a konstantinápolyi  typikre,  mint  a jeru- 
zsálemire. 

Más  helyütt  így  imádkozunk  a temetésen:  Szozdavyj  cselo- 
vika i obrazom  tvojim  bozsesztvennym  pocstyj  jeho,  darovavyj 
jemu  upovanije  zsizné  vicsnyja  89.)  A szent  misénél:  Szozdavyj 
cselovika  ot  zemli  Bezszmertije  zsizné,  naszlazsdenije  vicsnych 
blah  obiscsav  364.  Praotcza  Adama  prelsztivyj  drevom,  kresztom 
prelsztitszja.  (Trefologion  39.  lap.)  Ádámnak  a paradicsomból 
való  kiűzetésének  emléknapján  az  egyház  ezt  énekli:  „Ty 

(Chriszte)  tlinija  izbavlyajesi  mnya:  szlavlyu  neizrecsennuju 
tvoju  miloszt“.  Ezen  parallel  helyekből,  mint  különben  is  tudjuk, 
látjuk,  miben  állott  az  a „miloszt“,  melyben  teremté  Isten  Ádá- 
mot. Ezen  ,,miloszt“  abban  állott,  hogy  Ádám  Isten  képére  lett 
teremtve,  s nem  kellett  meghalnia,  ha  megtartja  a parancsola- 
tot. Vagyis  „miloszt“  = a teremtési  actus  = netlinije  = bezszmer- 
tije = naszlazsdenije  vicsnych  blah  = örök  élet.  Ezen  kegyaján- 
dék azonban  nem  Krisztus  vérének  a gyümölcse,  tehát  nem  a 

Megváltó  kegyajándéka,  de  csak  az  Isten  kegyajándéka.  Az  első 
ember  teremtésénél  még  Krisztus  meg  nem  halt;  azért  nem  le- 
het ezen  időben  Krisztus  véréről,  vagyis  a Megváltó  kegyajándé- 
káról beszélni;  s azért  a szónoknak  igen  jó  theologusnak  kellett 
lennie,  hogy  ezen  kegyajándék  kifejezésére  használja  a miioszt 
szót,  melylyel  az  ó-szláv  nyelvben  szokás  az  Isten  malasztját  je- 
lezni, s nem  a „blahodat“  szót,  mely  a Megváltó  kegyajándékát 
jelenti. 

„Malaszt**  alatt  de  regula  értjük  a Megváltó  kegyajándékát, 
melynek  forrása  az  irgalom.  Az  ó-szláv  nyelvben  azonban  az  Is- 
ten teremtési  actusa,  kegyajándéka  = miioszt,  a Megváltó  kegy- 
ajándéka *=  blahodat. 

így  mondjuk:  Üdvözlégy  Mária  malaszttal  teljes.  ,,Ó-szláv- 
ban:  „Radujszja  blahodatnaja.“  Miért  blahodatnaja?  Azért,  mert 
a Bőid.  Szűz  Szeplőtlenségét  a Megváltó  iránti  tekintetből,  mint 
Isten  anyja  nyerte. 

Azt  mondja  ugyanis  az  egyház  a Triód  posztnyj  36.  lapján: 
Bohoroditelnyce  Djivo  jako  Adamova  dscsi  (leány)  po  rodu,  po 
blahodati  zse  Chrisztu  Bohu  Roditelnyca.“ 

így  a szent  misénél  azt  mondjuk:  „Blahodatiju  scsedrotami 
i cselovikolyubiem.  Blahodat  Hoszpoda  naseho  Iszusza  Chriszta 
budi  szó  vszimi  várni. “ 

Hogy  „blahodaty“  a Megváltó  kegyajándéka,  igazolja  a te- 
metési Sztichovna  is:  „Rukoju  szvojeju  szozdav  Adama  és  poszta- 
vévyj  pregyilé  netlinija  i umerscsvlenija:  blahodatiju  na  zsizny 
tlinije  preminévyj  ko  pervij  prelahaja  zsézné.“ 

Az  illető  szónok,  mint  látjuk,  nagyon  is  tartotta  magát  az 
általános  szabályhoz,  midőn  az  első  ember  teremtésénél  a neki 
adott  kegyajándékot  „miloszt“-nak  nevezi  s nem  „blahodat“-nak. 
És  pedig  teljesen  megfeleleőn  azon  miseimának,  mely  így  hang- 
zik: „Blahodarim  Tya  Czarju  nevydymyj,  izse  vszja  szogyijsztvo- 
val  jeszi,  i mnozsesztvom  miloszti  tvojeja  ot  nebytija  v bytije  pré- 
vel  jeszi.“  Itt  is  tehát,  az  Isten  azon  kegyajándékát,  hogy  minde- 
neket (tehát  az  embert  is)  teremtett,  „miloszt“-nak  nevezi,  s nem 
„blahodat“-nak;  már  pedig  ezen  miseimát  senki  sem  mondhatja 
róm.  kath.  terminológiából  származottnak.  Tehát,  amint  ezen 
miseimában  előforduló  „miloszt“  szó  a róm.  kath.  terminológiára 
nem  vezethető  vissza,  épp  úgy  nem  lehet  azt  tenni  azon  és  pe- 
dig teljesen  hasonló  értelemben  előfordúló,  s a „Halotti  Beszéd“- 
ben  fenntartott  „miIoszt“  szóval  sem. 

A köznép  beszédjében  is  „blahodat“  alatt  a felülről  jövő 
kegyajándékot  kell  érteni,  mely  ezen  egyetlen  egy  kifejezésben 
fenntartotta  magát,  midőn  a termékeny  esőről  azt  mondja:  blaho- 
dat  bozsa.  A theológiában  pedig  a blahodat  alatt  a keresztről 
jövő  kegyajándékot  értjük. 

Hogy  minő  értelme  lehetett  a „malaszt“  szónak  akkori  idő- 
ben, midőn  a miioszt  szóból  lett  képezve,  erről  csak  akkor  lehetne 
tárgyalni,  ha  kezünkben  volna  a magyar  egyház  azon  régi  szer- 
tartáskönyve, amelyről  Kercselics  (Hist.  Croat.  Dalmat.  et  Szla- 
vóniáé pag.  83.)  azt  mondja:  „Nos  vidimus  mamiscripta,  ubi  rítus 
et  ceremóniáé  antiquae  Ecclesiae  Hungaricae  fuerant  descriptae, 
séd  nescio  ex  zelo  ne,  an  ex  praejudicio  opus  a nobis  illico  accep- 
tum  alioque  deportatum,  et  neque  permissum  est  nobis  imposte- 
rum  similia  visitare.“ 

De  még,  ha  helytelenül  is  használta  volna  a görög  barát  a 
„miloszt“  szót,  ez  a Halotti  Beszéd  s Könyörgés  görög  eredetét 
le  nem  ronthatná. 

Melich  János  azért  vezeti  viszsza  ezen  „miloszt“  szót  a róm. 
kath,  terminológiára,  mert  állítása  szerint  a magyarok  kezdettől 
fogva  latin  rítuson  voltak;  de  pár  sorral^  lejebb  ezt  maga  is  meg- 
cáfolja, mondván:  „Ez  elszórt  nyomokhoz  hozzáadva  Sz.  István 
görög  alapító  levelét,  mind  azt  vallják,  hogy  nálunk  a keresztény- 
ség kezdete  görög  keleti,  s viszszanyúlik  a honfoglalás  ideje  előtti 
időkre.  Egyes  honfoglaló  urak  közt  lehettek  ó-hitűek.“  Ha  tehát 
minálunk  a kereszténység  kezdete  ,, görög  keleti",  görög  szertar- 
tású,  akkor  okvetlenül  meg  kell  engedni,  hogy  a magyarok  mint 
keresztények  először  görög  szertartáson  voltak.  És,  ha  ezt  meg- 
engedi Melich  a honfoglalás  előtti  időkig,  az  eddig  felhozott  bizo- 
nyítékok alapján  annál  inkább  kell  megengednie,  hogy  a honfog- 
lalás alatti  s utáni  időben  is  sokáig  s legalább  jó  nagy  részben,  a 
görög  rítus  legalább  is  túlsúlyban  volt. 

,, ősünket  Ádámot"  kifejezésre  a halotti  szertartás  89.  106. 
lapján  egyszerűen  azt  mondja:  ,,cselovika‘‘,  Szt.  Bazil  miséjében 
pedig  Ádámot  ezzel  fejezi  ki:  „ot  zemli",  tehát  „cselovika  ot 
zemli."  A trefoligionban  pedig  azt  mondjuk:  „Praotcza  Adama." 

„És  adta  vala  neki  4.  paradicsomot  házává*'  Vo  raji  posz- 
tavyl  jeszi  vlagyiti.  Hominem,  ut  creaturis  dominetur  in  paradiso 
constituisti  463. 

Házává  adni  = „postaviti  vlagyité"  = ut  dominetur  a tipik 
szerint. 

„És  az  egész  paradicsomban  való  gyümölcscsel  5.  mondó 
neki,  hogy  éljen/'  Itt  már  a szentírásra  irányítja  gondolatait:  „I 
ot  vszjakoho  dreva,  jezse  vo  raji  sznyidiju  sznyiszé.“  Itt  ezen  sza- 
vak „mondá  neki,  hogy“  kisegítő  mondatot  képeznek,  melynek  se- 
gítségével a szentírás  recta  oratio-ját  obliquában  adja. 

Csupán  egy  fa  gyümölcsétől  tiltó  öt  el. 

De  ligno  scientiae  boni  et  mali  ne  comedas.  Ot  dreva  zse, 
jezse  razumité  dobroje  i lukavoje,  ne  sznyiszte  ot  neho.  (Szent- 
írás.) 

De  6.  meg  is  mondá  neki,  hogy  miért  ne  ennék. 

Ez  oratio  obliqua-hoz  való  kisegítő  mondat. 

Bizony  amely  napon  eendel  e gyümölcsből, 

7.  „Halálnak  halálával  halsz  meg." 

In  quocunque  enim  die  comederis  ex  eo,  morte,  morieris. 
(Szentírás.) 

Hallá  holtát  a teremtő  Istentől, 

8.  de  feledé. 

Ez  oly  közbevetett  mondat,  mely  sem  a tipikben,  sem  a 
szentírásban  nincs  meg,  melylyel  okadatolja  a bűnbeesést. 

Enged e az  ördög  csábításának.  Diaboli  invidia  deceptus  429.) 

Zavisztiju  diavoleju  prelscsen  106.)  Adama  Praotca  drevom 
prelstivyj  (Szluzsba  o uszopsich.) 

És  evék  a tiltott  9.  gyümölcsből. 

Sznyidé  pricsasztészia  106.)  Drevle  ubo  Adam  vkuszévyj 
dreva  sznyidnaho  95.) 

Adam  quidem  vitae  fructu  degustato  450.) 

És  a gyümölcsben  halált  evék. 

Degustato  cibo  prohibito  mortales  evasumus  463.) 

Sznyidéju  prelszté  é szmerté  prédádé  95.) 

És  a gyümölcsnek  oly  10.  keresü  vala  íze,  hogy  torkát  meg- 
akasztotta. 

Antiqua  ligni  delibatio  vulnus  Adam  facta  est  eructato  ve- 
neno  477.) 

Bolizny  Adamu  byszt  dreva  vkusenije  jehda  zmyj  jad 
izvleka  129.) 

11.  Nem  csak  magának,  hanem  egész  fajának  halált  evék. 

Serpens  mortem  omne  genus  hominum  devoraturam  induxit 

447.)  Ab  Adam  naturae  nostrae  successive  mors  traducta  463.) 

„Tyim  bo  vnéde  szmerty  vszerodnaja“  129.) 

12.  Haragúvék  Isten  s beleveté  őt  e bajos  világba. 

Temetésnél:  Zapovidej  presztupnék  böv.  106.)  éz  raja  izh- 
nan  bőszt.  95.)  i poved  jeho  vo  mir  szej  89.)  A szentmisénél  pedig 
így  imádkozunk:  „Preszlusavse  Tebe  észténnaho  Boha  ézhnal 
jeszi  jeho  ot  raja  vo  mir  szej.“ 

És  lön  13.  a halálnak  és  pokolnak  vésze  még  pedig  egész 
nemének. 

Ez  pleonasmus,  mert  ez  már  all.  sorszám  alatt  is  fordúl  elő. 

Kik  azok? 

14.  Mi  vagyunk,  amint  szemetekkel  látjátok. 

E sor  a szónok  tévedéséből  foglal  itt  helyet.  Ugyanis  a tipik- 
ben  még  rámutatás  van  arra  nézve,  hogy  akit  itt  a korporsóban 
feküdni  látunk,  az  többé  soha  velünk  találkozni  nem  fog  ez  élet- 
ben, és  pedig  Goar  müvének  457.  lapja  szerint  ez  így  hangzik: 
„Ecce  nunc  prae  oculis  videmus  jacentem,  nostris  oculis  nusquam 
nobis  objiciendum.  E rámutatást  a szónok  tévedésből  nem  ezen 
világban  való  találkozásra,  de  arra  használja,  hogy  „senki  sem 
kerülheti  el  a halált.**  De  ebben  is  nem  egészen  szerencsés,  mert 
kelleténél  tovább  ragadtatja  el  magát  és  azt  mondja,  hogy  ,,a  ha- 
lálnak és  pokolnak  része,  mi  vagyunk,  mint  szemetekkel  látjá- 
tok. “ Ez  okoknál  fogva  ez  a tipikben  nem  fordúl  elő. 

Bizony  egy  15.  ember  sem  kerülheti  ki  e sirvermet.  In  quam 
(terram)  mortales  omnes  migrabimus  445.)  Ponezse  vszi  k szej 
otchodém  obyteli  88.) 

Bizony  mind  a felé  tartók  16.  vagyunk. 

Quandoquidem  cuncti  ad  idem  tendimus  452.)  A mozse  vszi 
cselovicy  poidem  117.)  99.)  128.) 

Imádkozzunk  Urunk  Isten  kegyelméhez  e lélekért,  Jescse 
molémszia  Hoszpodu  Bohu  nasemu  o upokojenii  dusi  79.)  Hosz- 
podé  Bozse  nas  Tebe  molém  préjmé  dusu  é upokoj  84.)  hogy  17. 
Irgalmazzon  neki  és  kegyelmezzen. 

Milosztév  tomu  búdé  i osztavé, 

és  bocsássa  meg  minden  6 bűneit 

i proszté  vszia  szohrisenija  jeho  77.) 

És  könyörögjünk  Máriának,  a szent  aszszonynak. 

Szvjataja  Marije  (Hoszpozse)  mólé  Boha  o mnyi.  Marije 
Máté  blahodaté,  méloszerdija,  mja  ot  vraha  zasztupé  75.) 

Vszeszvjataja  Dyivo  molyascsiszia  nepresztaj  presztavsaho 
virno  Carsztvija  spodobété  97.) 

Bohorodice  neporocsnaja  presztavsyja  horkich  mucsenij  éz- 
bavé.  Ezen  szó  „könyörögj ünk“  segédmondat  az  oratio  obli- 

quához,  mert  a tipikben  nem  szólít  föl,  hogy  könyörögjünk  a szt. 
Szűzhöz,  Szent  Mihály  arkangyalhoz,  vagy  más  szenthez,  csak 
egyenesen  könyörög;  a „Halotti  Beszéd“-ben  pedig  nem  könyö- 
rög, hanem  hallgatóit  szólítja  fel  a könyörgésre. 

És  boldog  Mihály  arkangyalnak  Znamenoszec  Michail  pred- 
sztavét  dusu  vo  szvit  szvjatyj  77.) 

19.  És  minden  angyaloknak  hogy  imádkozzanak  érte.  Vszi 
szvjatyi  Anheli  pomoléteszia  o mnyi  75.)  Szriscsite  Anhelé  Hosz- 
podné  voszprijemlyujuscsii  dusu  jeho  77.) 

És  könyörögjünk.  (E  helyütt  a tipikben  is  felszólítás  törté- 
nik.) Et  precemur  ita  Domine:  Hoszpodu  pomol émszia:  Milosz- 
tyvyj  Hoszpodi  Bozse  nas; 

20.  Szent  Péter  úrnak,  kinek  adatott  hatalom  oldani  és  kötni, 
qui  Coripheo  Petro  hanc  potestatem  contulisti,  ut  ligata  vei  soluta 
ab  illő,  ligata  vei  soluta  jugiter  permanerent  545.)  Qui  potestatem 
dedit  . . . solvendi  et  ligandi  546.)  Verchovnomu  Aposztolu  Petru 
klyucsi  Czarsztvija  nebesznaho  vrucsivyj  i vlaszté  podavyj  vja- 
zaté  ili  risaté. 

21.  hogy  oldozza  föl  minden  bűnétől. 

Et  ab  Omni  peccato  absolve  545.)  Proszté  jemu  i otpuszté 
vszia  szohrisenija  109.) 

És  könyörögjünk  (segédmondat)  minden  szenteknek, 

Christe  largire  precibus  omnium  Sanctorum  469.) 

Vszi  szvajatyi: 

22.  hogy  legyenek  neki  segítői  urunk  színe  előtt, 

Voszpomozséte  prinoszjascse  dusu  jeho  pred  lice  Vys- 

nyaho  77.) 

hogy  ö 23.  imádságuk  miatt  bocsássa  meg  bűneit  és  szaba- 
dítsa meg  őt 

Intercessionibus  omnium  Sanctorum  remitte  omne  delictum 
et  eripe  eum. 

Molétvami  vszich  szvjatych  uszopsaho  raba  tvojeho  upokoj 
108.)  i ézbavé 

az  ördög  24.  üldözésétől  és  a pokol  kínzásaitól 

a Daemonun  molestiis  477.) 

prescsenijá,  i gehenszkaho  mucsenija  észchité  100.) 

és  vezesse  őt  a paradicsom  25.  nyugalmába  s adjon  neki 
utat  a menyországba 

I vovedé  dusu  jeho  vo  raj  szladoszté,  otverzé  jemu  vrata 
zsivota  76.) 

és  26.  részt  minden  jóban 

daruj  jemu  pricsasztije  vicsnych  tvojich  blah  77.) 

S kiáltsátok  Urunkhoz  háromszor  Kyrie  eleison. 

Aeterno  regi  propterea  clamcmus  420.) 

Ko  Vladyki  vozopijem:  129.)  Tyimzse  Christu  bezszmert- 
nomu  Czarju  vozopijem.  104.)  A Kirie  elejszont  háromszor  meg- 
ismétlendönek  parancsolja  a görög  ritus,  holott  a latin  rítus  sze- 
rint nem  háromszor  Kirie  ele j szón  mondatik  a temetésen,  hanem 
ez:  Kirie  ele j szón,  Christe  ele j szón,  Kirie  ele j szón.  Tehát  csak 
2-szer  Kirie  ele j szón  s közben  1-szer,  vagy  2-szer  is  Christe 
ele j szón.  Kyrie  eleison  tér  = Hoszpodé  poméluj  trizsdy.  Telje- 
sen tipik  szerint  van  jelezve,  mert  a temetésnél  a „Hoszpodi  po- 
miluj“  minden  egyes  responsumnál  háromszor  énekelendő.*) 

Könyörgés* 

27.  Szerelmes  barátim!  Dilecti  fratres  429.)  Vozlyublenii 
moji  bratije  103.) 

Imádkozzunk  e szegény  ember  leikéért,  ^ 

O rabi  bözsiem  Hoszpodu  pomolémszja.  Jescse  mólémszja 

0 upokojenii  dusi  uszopsaho  raba  bozsija. 

29.  Kinek  e napon  testét  temetjük, 

Jehozse  dnesz  pohribanije  tvorém. 

Temetésen  kívül  azt  mondjuk:  Jehozse  dnesz  poménánije 
tvorém. 

30,  hogy  az  Úr  őt  kegyelmével  Ábrahám,  Izsák  és  Jákob  ke- 
belébe helyezze, 

O jezse  précstenu  byté  jemu  vo  nyidrech  Avraama,  Iszaaka 

1 Jakova, 

és  az  Ítélet  napja  31.  elkövetkeztében  őt  minden  szentéi  s 
boldogai  között  32.  igtassa, 

O jezse  neoszuzsdeno  predsztaté  jemu  sztrasnomu  szudés- 
csu  Chrisztovu  i vcsinété  dusu  jeho  igyizse  vszi  szvjatyi  i praved- 


*)  Nagyon  helyesen  következteti  ebből  Rajner  dr.,  hogy  a H.  B.  korá- 
ban a görög  szert,  magyarok  oltári  nyelve  a görög  volt.  Ez  azonban  még  nem 
zárja  ki  azt,  hogy  a misétől  eltekintve,  nem  lettek  volna  magyar  nyelvű 
szertartások  is.  A H.  B.  éppen  ez  utóbbi  mellett  szól.  A clamate  tér  záradék 
arra  vall,  hogy  a görög  barátok  együtt  laktak  a latinokkal,  tehát  a lati- 
nosodásra. 

nyi  pocsivajut,  Clamate  tér  Kyrie  eleison!  Hoszpodé  pomiluj 
trézsdy,  (A  típík  szerint).*) 

A 7-dik  verse  vége,  a 8-dik  vers  eleje,  a 28-dik  vers 
egészen,  a szertartáskönyvben  nem  fór  dúlnak  elő.  S így  mindezek 
csakis  későbbi  kéznek  közbeszúrásai  lehetnek.  A 31 -ik  versben 
ezen  szó  „jobbára**  csak  a halottakért!  „Podoben‘*-ben  fordúl  elő 
ilyen  kifejezéssel;  „odesznuju  Jeho  predsztojanije  polucsété**,  de 
a panachisben  nincsen,  s így  közbeszúrásnak  tekintendő.  A 32-ik 
versben  ezen  előforduló  szavak:  „És  ti  bennetek  is**  = „számé 
szebi  proszim**  szinte  közbeszúrás,  s csakis  a gyermek-temetési 
panachidában  találhatók. 

Mindezek  öszszegezéséből  világos; 

1.  Hogy  a magyarok  megtérítését  a görög  szertartású  szláv 
papok  kezdték  meg,  megvetve  nálok  a hit  dogmatikus  alapját,  s a 
Gizellával  jött  német,  s részben  olasz  papok  az  időközben  fölne- 
velt tanítványaik  által  bevégezték,  vagyis  a nevezett  dogmatikus 
hitnek  jó  nagy  részben  formát  adtak  a latin  ritusban;  a gyakor- 
lati életbe  azt  bevezették,  s kultúrintézményeikkel  konszolidál- 
ták; s így  az  előbbiekkel  példás  türelmességgel  megosztozkodtak 
a térítés  apostoli  nagy  munkájában.  De  ez  utóbbiaknak  a szeren- 
cse anynyival  is  inkább  kedvezett,  mert  a latin  rítus  magasztos- 
sága mellett  elegendő  könyvekkel,  s egyéb  kulturális  eszközökkel 
rendelkeztek;  a görög  egyháznak,  amint  a már  idézett,  szláv  for- 
dításban fennmaradt  egykorú  görög  forrásból  kiderül,  elegendő 
könyve  sem  volt. 

2.  Hogy  az  egész  Árpádkor  alatt  Magyarországon  a görög 
szertartás  elég  nagy  elterjedésnek  örvendett,  sőt  később  is  rokon- 
szenves lehetett  a magyar  előtt,  mert  még  Mátyás  király  Rómával 
való  kontro verziójában  azt  a görög  ritussal  megfenyegette,  de  ké- 
sőbb a skizmában  züllött  el  mint  egy  apátián  s anyátlan  gyerek. 

3.  Minthogy  a görög  egyháznak  elegendő  könyve  nem  volt, 
és  már  annak  a szelleme  s gyakorlati  alkalmazása  is  megkívánja, 
hogy  a nép  a szertartás  nyelvét  értse,  mert  a nép  a pappal  az  is- 
teni tiszteletet  koncelebrálja,  s így  ennek  folytán  kikerülhetlen 
követelménye,  hogy  ne  csak  az  evangélium  nemzeti  nyelven  hir- 
dettessék,  de,  hogy  maga  az  isteni  tisztelet  is  a nép  érthető  nyel- 


*)  Lásd:  A bpesti  1878.  évi  kiadású  Molitvoszlov  329 — 30.  lapján. 
— Parasztasz  (1887.  évi  lembergi  kiadás  13.,  14.  lapján).  — Misekönyv  a 

halottakért,  307.  lap. 

vén  végeztessék;  világos,  hogy  a görög  hittérítőknek  azonnal  a té- 
rítési munkájok  elején  koncelebració  céljából  különösen  a litur- 
giát, szertartáskönyvet  s egyéb  oktató  s bünbánatot  gerjesző  imá- 
kat a nemzet  nyelvén  kellett  írásba  foglalniok,  mert  különben  cél- 
talan lett  volna  minden  munkájok  s minden  törekvésük. 

És  a görög  egyház  ezen  eljárását  az  említetteken  kívül  be- 
bizonyítva látom  a szláv  ajkúakkal  való  hasonló  eljárásában. 
Ugyanis  a sárosmegyei  görög  katholikus  templomokban  szláv 
nyelven  írott  s nem  nyomtatott  templomi  könyvek  még  mai  nap 
léteznek.  És  hogy  a gör.  szert,  papok  Magyarországon  beérték  a 
nép  élő  nyelvével,  s a görög  nyelvet  nem  kultiválták,  azt  fényesen 
igazolja  azon  eklatáns  eset,  hogy  már  Kálmán  király  idejében  Si- 
mon pécsi  püspökön  kívül  senki  sem  tudott  görögül,  ki  a vesz- 
prémi gör.  apácakolostor  görög  alapítólevelét  le  tudta  volna  fordí- 
tani latinra.  És  hogy  ők  a magyar  szertartási  ceremóniákat  való- 
ban írták,  s azokat  isteni  tiszteletnél  tényleg  használták  is:  meg- 
dönthetien tanúságot  tesz  erről  a „Könyörgés“,  mely  nem  egyéb, 
mint  a görög  „panachis“-nak  szóról-szóra  elég  hű  fordítása,  mely 
panachis-t  mai  nap  is  szláv  nyelven  a temetésnél  rendesen  hasz- 
nálunk. E „Könyörgés**  tehát  egyik  töredékes  maradvány,  abból 
a térítéssel  egyidejű  magyar  szertartáskönyvből,  melyről  tanúsá- 
got tesz  Kerselics  is,  midőn  a már  idézett  munkájában  azt  mondja 
róla,  hogy  kezében  volt,  s olvasta. 

A „Halotti  Beszéd**,  mint  a görög  temetési  imákból  kiolló- 
zott magyar  prédikáció  arról  tesz  tanúságot,  hogy  mint  most,  úgy 
hajdanában  is  a magyar  népnek  magyarúl  prédikáltak;  a „Kö- 
nyörgés** azonban  ennél  többet,  és  pedig  kézzel  foghatólag  azt 
bizonyítja,  hogy  nemcsak  prédikáltak,  de  magokat  az  egyházi 
szertartásokat  is  magyarúl  végezték,  vagyis  hogy  a görög  szertar- 
tású  magyar  nép  a maga  nyelvét  oltárnyelvül  használta. 

Mindkettő  tehát  megdönthetien  tanúság  arra  nézve,  hogy 
régebbiek  mint  a nyelvtudósok  azt  vélik,  mert  a magyarok  megté- 
rítésével egyidejűek,  és  pedig  Hierotheus  püspök  idejéből;  s így 
a magyar  nyelvnek,  mint  oltárnyelvnek  ezer  éves  múltja  van  a 
gör.  kath.  egyházban.  Továbbá  e nyelvemlékek  nem  eredetiek,  de 
többszöri  másolatok,  mert  előfordúlnak  bennök  oly  helyek  is,  me- 
lyek a szertartáskönyvben  nincsenek,  s melyek  egy  későbbi  kéz 
közbeszúrásainak  tekintendők.  Megjegyzendőnek  tartom,  hogy  a 
magyar  papság  e része  a magyar  nyelvet  templomában  annál  in- 
kább ápolhatta,  mert  ezt  jóváhagyta  a Il-ik  lateráni  zsinat  is,  mi- 

dőn  utasította  a latin  szer.  püspököket,  hogy  „a  Tisza  mentén 
lévő  gör.  szertartási!  magyar  egyházakba  igazhitű  papokat  küld- 
jenek, kik  azoknak  anyanyelvén  végezzék  az  egyházi  szolgálato- 
kat, hogy  őket  a szakadárságtól  elvonják/*  (Lányi-Knauz;  A ma- 
gyar egyház  történelme  637,  lap.  Emlékkönyv  a gör.  szert.  kath. 
magyarok  római  zarándoklatáról  1901.) 

4.  Tekintettel  arra,  hogy  a „Halotti  Beszéd**  a görög  szer- 
tartású  tipikben  foglalt,  s a papok  temetésére  előírt  imáknak  rö- 
vid kivonata,  melyben  nemcsak  a szavakhoz,  de  sokszor  még  a 
szórendhez  való  ragaszkodás  is  észlelhető;  a „Könyörgés**  pedig 
a görög  panachisnak  hű  fordítása:  világos,  liogy  aki  e „Halotti 
Beszédet  s Könyörgést**  írta,  annak  csak  is  a görög  szertartást 
kellett  ismrenie,  s a latin  szertartás  szerinti  halotti  imákról  fo- 
galma sem  lehetett,  mert  ezekből  nem  foglaltatik  a „Halotti  Be- 
széd és  Könyörgésben**  egy  szó  sem,  de  még  a gondolatnak  leg- 
parányibb árnyalata  sem. 

Erre  vezethető  vissza,  hogy  mindkét  nyelvemlék  írója  nagy 
járatlanságot  tanúsít  a latin  nyelvben,  midőn  világosan  dokumen- 
tálja önönmagáról  azt,  hogy  nem  tudja,  hogy  a „paradeisos**  gö- 
rög szóból  képezett  latin  szó  „paradisus**  hímnemű,  és  semleges- 
neműnek „paradisum*‘-nak  mondja.  Ilyesmit  egy  importált  latin 
szertartású  szerzetesről,  — amilyenek  voltak  a magyarok  hittérí- 
tése idejében  — kik  a latin  nyelvet  tudták,  gondolni  sem  lehet. 

így  tehát  el  kell  fogadnunk  azt,  hogy  e nyelvemlékek  görög 
szertartású  magyar  papoknak  a munkája,  kik  templomaikba  már 
akkor  a hittérítés  kezdetén  a magyar  nyelvet  hozták  be. 

BIBLIOGRAPHIAI  JEGYZETEK 


az  ó-hitű  magyarság  irodalmából 


Bíbiíographiaí  jegyzetek  az  ó-bítü  magyar- 
ság ífodalmábóL 

Ilyen  természetű  könyvészeti  egybeállításunk  eddígelé  tud- 
tommal még  nincsen.  Mindöszsze  egyetlen  egy,  erre  vonatkozó, 
föl  jegyzést  találtam  s az  is  immár  közel  száz  éves.  A Tudományos 
Gyűjtemény  Í8Í7.  évi  Vili.  kötetében  olvasható  E.  V.  J.  aláírású 
Az  ó-hitű  magyar  Írókról  című  közlemény  ugyanis  négy  ide  tar- 
tozó könyvről  ad  hirt  s ezenfelül  Muskatirovics  Jánosnak  közgaz- 
dasági és  Jaksics  Gergelynek  verses  dolgozata  mellett  megemlék- 
szik  irodalomtörténetünknek  egyik  kiváló  alakjáról,  Vitkovics 
Mihályról  is.  E.  V.  J.  célja  az  volt,  hogy  kimutassa  Kazinczy  Fe- 
renc tévedését,  aki  Poétái  Epistolájának  címlapján  (1811.)  Vitko- 
vicsot  „az  ó-hitűek  fel  ékezetéből  elsőnek,  sőt  mindeddig  egyetlen 
írónak"  állította. 

Aki  utána  fog  keresni  ennek  az  irodalomnak,  bizonyára  fog 
még  elég  újat  találni,  mert  ez  a gyűjtemény  teljességre  nem  tö- 
rekszik. Itt  inkább  a régebbi  időkre  fektetek  súlyt,  úgy  hogy  az 
1850-es  évektől  kezdődőleg  az  adatok  csak  éppen  mutatványok- 
nak tekinthetők."^) 

1.  A XVlI.  század  vége  felé  De  Camelis  József  püspök 
(1690 — 1706)  alapítványt  tett  a munkácsi  egyház  középpontjában 
a görögkatholikus  magyar  ifjak  nevelésére.  Magyar  vidékeinken 
magyarul  prédikáltatott  és  magyarul  énekeltetett  híveinknek.  Ez 
azt  tételezi  föl,  hogy  a szertartás  némely  énekei  már  magyarra 
voltak  fordítva.  De  Camelis  rokona,  Izaiás  szerzetes,  első  ismert 
fordítónk,  aki  1695.  táján  több  görög  éneket  ültetett  át  magyarba. 

*)  V.  ö.  még  Decsy  Antal  cikkét  A görögökről,  rácokról  stb.  Tudom. 
Gyűjt.  1818.  XI. 


(Emlékkönyv  a gör.  szert,  magyarok  római  zarándoklatáról. 
Bpest,  1901.  78.  1.  Petrus  Jenőt  A magyarság  önvédelme  a keleti 
ritusú  egyház  idegen  nyelveinek  beolvasztó  hatása  ellen.  Debre- 
cen, 1897.) 

2 — 3.  OLSAVSZKY  MÁNUEL:  Magyar -orosz  ábécés 
könyv.  — Magyar-orosz  katekizmus.  Mind  a kettő  megjelent 
N agykárolyhanj  1755.  évben. 

A munkácsi  megye  nagy  szervezője,  Olsavszky  Mihály  Má- 
nuel  püspök  (1743 — 1767)  egyik  gondoskodása  arra  irányult,  hogy 
megyéje  számára  könyvsajtót  állítson.  Máramarosban,  a körtvé- 
lyesi  baziliták  monostorában  volt  ugyan  régebben  is  egy,  úgy  lát- 
szik Galiciából  odavetődött  vándor-nyomtató  műhely,  de  ez  rövid 
életű  volt  és  csak  két  szláv  szövegű  rituális  könyvet  nyomtatott  ki. 
(Petrov,  Materialy  dija  istoriji  Ugorskoj  Rusi,  V.  101 — 105,  Ma- 
gyar Könyvszemle  1909.  93.  és  1911.  117.) 

Saját  egyházmegyei  nyomdának  Munkácson,  a püspöki 
székhelyen  való  felállítására  kettős  ok  mozgatta  Olsavszkyt.  Az 
egyik  az,  hogy  papjainak  és  a templomoknak  új,  unitus  szellemű 
kézi-  és  szerkönyveket  adhasson,  mert  ezek  még  mindig  csak  a 
régiek  voltak:  a galíciai  rutének  unitus,  és  az  oroszországi  muszka 
szkizmatikus  egyház  termékei.  A másik  pedig  az  volt,  hogy  a 
köznépet  iskolák  útján  rendszeresen  nevelje. 

Az  első  ok  már  az  unió  terjedésének  első  szakaszában 
1671-ben  ébreszti  föl  Malachovszky  püspök  jelöltben  azt  a gon- 
dolatot, hogy  a munkácsi  egyházmegye  számára  cirillbetűs  sajtót 
kellene  állítani.  Sajnos,  törekvéséből  semmi  sem  lett.  A nagy- 
szombati  nyomdát  fölszerelte  ugyan  Kolonics  a rutének  számára 
szükséges  betűkkel,  de  ez  igen  alkalmatlan  volt  a nagy  távolság 
miatt.  Ezenkívül  pedig  1727  és  1746  között  alighanem  Kolozs- 
várra vitték  azokat. 

Az  erélyes  Olsavszky  azonban  más  úton  próbálta  meg  a 
nyomdaállítás  kérdésének  megoldását  és  pedig  három  ízben  is: 
1755,  1761.  és  1765.  években.  Első  kísérletében  kitűnő  támogató 
erőhöz  jutott  az  ideális  gondolkozású  Károlyi  Ferenc  grófban. 
Károlyit  ugyanis  sikerült  rávennie  Olsavszkynak,  hogy  Nagyká- 
rolyban saját  költségén  nyomdát  állítson.  A nyomtatási  szabada- 
lomlevél kieszközléseért  1754-ben  Bécsbe  küldött  folyamodvá- 
nyában egyenesen  azzal  indokolja  szándékát,  hogy  birtokán  és 
annak  környékén,  Szatmár,  Hajdú,  Szabolcs  stb.  vármegyékben 
nagyon  sok  görög  katholikus  vallású  pap  és  jobbágy  lakik,  akik- 

nek  szükségére  könyveket  kellene  nyomtatni,  mert  nagy  tudatlan- 
ságban élnek,  a papok  pedig  a templomi  könyvek  hiányát  nagyon 
érzik.  A kérvény  szerkesztésében  Rácz  Demeternek,  a gróf  ura- 
dalmi igazgatójának  keze  járását  sejtjük,  aki  maga  is  görög  katho- 
likus  volt  és  hite  iránt  érzett  szeretetének  nagyon  sokszor  adá 
bizonyságát.*) 

A nagykárolyi  nyomda  1754.  novemberében  meg  is  kezdette 
működését.**)  Azonban  gazda  nélkül  csinálták  a számadást:  a 
nyomtatási  szabadalom  még  nem  érkezett  le  s Pap  István  nyom- 
dász a feloszlott  lőcsei  Brewer-nyomda  betűivel  mégis  hozzá  fo- 
gott a legelső  könyvek  munkájához,  magyar-orosz  ábécének  és 
katekizmusnak  a nyomtatásához.  Címe  ez  lehetett: 

Magyar-orosz  ábécés  könyv,  másképpen  Fiú-leány  ábécés 
könyv.  Nagy  Károlyban  a M.  N.  Karoli  Gróf,  Károli  Ferentz  ur 
ő Excellentziája  Privilegiált  Typographiájában;  Nyomtattatott 
Sz.  N.  Pap  István  és  Biró  Mihály  Typographusok  által  1755.  Esz- 
tendőben. 

Egyetlen  példánya  sem  maradt  fenn,  úgy  hogy  pontos  címét 
sem  tudjuk.  A fenti  cím  már  csak  hozzávetőlegesen  készült 
ugyanannak  a nyomdának  Magyarország  versekben  való  rövid  le- 
írása című,  1756.  évben  Sz(atmár)  Németi  Pap  István  nyomdász- 
tól készített  munka  címlapja  és  Éble  adatai  után.  — Anynyi  bizo- 
nyos, hogy  a fentihez  hasonló  valami  lehetett  a címe  és  hogy 
1754.  őszén  fogtak  nyomtatásához,  és  csak  1755.  decemberben 
fejezhették  be,  a privilégium  elnyerése  után. 

Az  új  nyomda  ezen  zsengéit  azonban  csakhamar  csa- 
pás érte.  A fényi  római  katholikus  plébános,  Gerstocker  Antal, 
ugyanis  haragját  kivált  Rácz  Demeter  ellen  fordítván,  tiltakozott 
a görög  szertartású  könyveknek  királyi  engedély  nélkül  való 
nyomtatása  ellen,  mivel  hogy  „az  egri  püspök  így  akarja  s úgy 
végezte  s úgy  is  kell  lennie“.***)  A dolgot  gróf  Barkóczi  Ferenc 
egri  püspöknek  feljelentette,  aki  nem  is  késett  Rácz  Demetert  és 
Szaplonczay  Jánost,  nagykárolyi  udvari  kapitányt  levelében  meg- 
dorgálni s a további  nyomtatást  betiltani.  A nyomda  emiatt  a gróf 


*)  Ugyanazét,  aki  Károlyi  segítségével  a máriapócsi  bazilita  kolostort 
építette,  ennek  ezer  hold  földadományt  eszközölt  ki  és  aki  a munkácsi  ko- 
lostort is  leégése  után  1771-ben  újjá  építette. 

**)  Éble  Gábor,  Egy  magyar  nyomda  a XVIII.  században.  Budapest, 
1891.,  12.  1. 

***)  U.  o,  14.  1. 

rályoknak Kírállyát  szülted ; Üd- 

kérvényének  elintézéséig,  majdnem  egy  esztendeig  szünetelni  volt 
kénytelen.  Az  engedély  aztán  1755.  október  27-én  meg  is  adatott. 
Ebben  kikötötte  a királynő,  hogy  a „görög  szertartásnak  nyelvén, 
vagy  bármily  más  nyelven  nyomtatandó  könyveket  jóváhagyás 
végett  Egerbe  kell  küldeni/*  így  aztán  1755.  decemberében  nagy- 
nehezen  megkezdették,  illetőleg  folytatták  a magyar-orosz  ábécés 
könyvek  nyomtatását. 

Miféle  könyvek  lehettek  ezek?  Leírásukat  adni  nem  tudjuk. 
Nem  maradt  reánk  belőlük  egyetlen  példány  sem.  De  hogy  nem 
orosz,  illetőleg  nem  rutén  nyelvűek  voltak,  hanem  magyar  köny- 
vek, arra  nézve  két  bizonyságunk  is  van. 

Károlyi  gróf  ugyanis  a szabadalom  elnyerése  után  tárgya- 
lásokat indított  meg  Olsavszkyval,  hogy  az  új  nyomdát  cirill- 
betűkkel  is  fölszerelhesse  és  hogy  a rutén  nyelvben  jártas  nyom- 
dászt szerezzen.  Olsavszky  1755.  december  15-én  arról  értesíté  a 
grófot,  hogy  utánjárásai  következtében  egy  nyomdász  Lemberg- 
ből  már  ajánlkozik  is;  1757.  október  1-én  pedig  azt  írja,  hogy  a 
görög  katholikus  szerkönyvek  nyomtatásához  szükséges  cirillbe- 
tűk  megszerzésére  a kolozsvári  jezsuita  páterekhez  fordúlt.  Ezek 
a betűk  időközben,  úgy  látszik  még  Kolozsváron,  tűz  által  elpusz- 
túltak,  amiről  Károlyinak  1757.  dec.  15-én  Olsavszkyhoz  írott 
leveléből  értesülünk."^)  A püspök  és  gróf  tehát  másutt  próbál- 
koztak a cirillbetűk  szerzésében,  mert  1758.  május  26-án  Ol- 
savszky azt  írja  a grófnak,  hogy  a műszereket  már  várja  Lelesz- 
ről,  de  cirillbetűi  még  nincsenek;  kéri  tehát  a grófot,  hogy  ezeket 
sürgesse  meg.  A vallásos  könyvek  nyomtatásának  megkezdésére 
400  rénus  forintja  már  készen  van,  de  ha  szükséges,  többel  is  kész 
segíteni. 

Ha  tehát  nem  cirillbetűsök  valának  ezek  az  ábécés  könyvek 
és  egykorú  föl  jegyzések  mégis  magyar-oroszoknak  emlegetik  őket, 
vájjon  akkor  hát  mifélék  lehettek? 

Erre  a kérdésre  az  a kis,  64  lapos  könyvecske  adja  meg  a 
választ,  amelynek  címe  a következő:  Imadsagos  könyvetske  a Ma- 
gyar Oroszok  lelki  hasznokra.  Kassán,  Ellinger  István  Ts.  K.  priv. 
Könyvnyomtató  költségével.  1825. 

Tartalma  pedig  napközi  és  a szent  liturgia  alatt  való  imád- 
ságok, kánonok,  ódák,  kondákok,  ikoszok:  szóval  csupa  olyan 
buzgalmi  foglalatú  könyv,  mint  amilyennel  ma  is  élnek  az  Alföld 


♦)  U.  o.  28.  1. 

északi  peremén  lakó  magyar  anyanyelvű  görög  katholikusok. 
Egyébként  elejétől  végig  nagyar  könyv.  A címben  levő  magyar - 
orosz  kifejezés  tehát  nyilván  a vallásra  vonatkozik,  illetőleg  a 
szertartás  hivatalos  ó-szláv  nyelvére.  Ez  a kifejezés  ugyanis  népi 
eredetű,  A nép  pedig  nagyon  könynyen  cseréli  öszsze  a nemzeti- 
ség fogalmát  a valláséval;  magyar  vallás  = kálvinizmus,  orosz 
vallás  = görög  katholicizmus.  A köznépbe  a faj,  vagy  inkább 
nemzetiség  tudatát  ugyanis  nem  a család,  nem  az  iskola  oltja  be, 
hanem  a templom.  Másnyelven  azt  jelenti  tehát  a magyar-orosz, 
hogy  magyarúl  beszélő  orosz  vallásúaknak  nyomtatták  ezt  a 
könyvet,  azaz  magyarajkú  görög  katholikusoknak.  Éppenséggel 
nem  jelentheti  azt,  hogy  oroszul  beszélők  számára  nyomtatódott. 
Ilyeneknek  „lelki  hasznokra*'  magyar  könyvet  kézre  adni  nem 
lehet.  Ez  egyúttal  azonban  annak  is  bizonysága,  hogy  a magyar 
anyanyelvű  görög  katholikusok  lelkiszükségletét  már  1825-ben  is 
magyar  nyomtatványokkal  próbálták  kielégíteni. 

Mivel  a Károlyi  nyomdának  még  1758-ban  sem  voltak  cirilh' 
betűi  — aminthogy  a gróf  közbejött  halála  miatt  ilyenek  soha 
nem  is  szereztettek  be  — az  egykor  valósággal  létezett  nagy- 
károlyi magyar-orosz  ábécék  és  katekizmusok  pedig  még  1754- 
ben  nyomtatódtak,  világos  dolog,  hogy  ezek  is  csak  aféle  magyar 
nyelvű  könyvecskék  lehettek,  mint  amilyen  az  Ellinger-féle  ma- 
gyar-orosz imádságos  könyvecske. 

Próbáljuk  meg  ez  elveszett  könyvecskék  tartalmának  meg- 
állapítását. Ismerjük  ugyanis  Olsavszkynak  azt  a módszerét, 
amelylyel  ábécés  könyvét  szerkeszthette.  Ennek  ismeretére  pedig 
rávezet  egy  ugyancsak  Olsavszky-féle  másik  ábécés  könyv,  amely 
az  1910-dik  évig  teljességgel  ösmeretlen  maradt. 

A latin  betűkkel  írt  tót-lengyel-ruténnyelvű  kéziratok  és 
egyéb  nyomtatványok  colligatumába  bújtatott  könyvecskére  dr. 
Todoreszku  Gyula  úr  budapesti  bibliofil  gyűjteményében  akadtam 
rá,  aki  azt  valamelyik  északmagyarországi  tót  falucskában  találta. 
Ez  az  eddigelé  egyetlen  példányban  ismert  egyszerű  iskolás  könyv 
úgy  könyvészeti,  mint  hazai  művelődéstörténeti  nézőpontból 
eléggé  érdekes  termék. 

A munkácsi  püspökök  tőlük  telhetőleg  igyekeztek  unizált 
papságukat  művelődésre  vezetni,  hogy  így  megszaba dúljanak  a 
felsőséget  gyakorló  egri  püspök  örökös  zaklatásaitól  és  úntalan 
dorgálásától,  amely  szerint  a munkácsi  megye  papjai  csupa  tu- 
datlanok. 

A két  előd,  De  Camelis  és  Bizanczi,  már  előkészítette  az 
utat.  Az  előbbi  1698-ban  Nagyszombatban  egy  terjedelmes  kate- 
kizmust írt  a papok  számára,  az  utóbbi  pedig  Sobranije  címmel 
ugyancsak  azoknak,  szintén  terjedelmes  erkölcstant.  Ez  azonban 
voltaképpen  nem  volt  egyéb,  mint  a házépítésnek  a tetőtől  való 
megkezdése.  A rutén  papság  igen  nagy  része  ugyanis  továbbra  is 
csak  olyan  műveletlen  maradt,  mint  amilyen  a nagy  reformok 
előtt  volt.  Csak  éppen  hogy  írni-olvasni  tudott  a nagy  többség, 
iskolai  képzettsége  azonban  semmi.  Az  ilyeneknek  hiába  írták  a 
püspökök  azokat  a 3 — 400  oldalas  tudós  könyveket:  hasznuk  be- 
lőlük nem  igen  volt. 

Olsavszky  1744-ben  állított  ugyan  Munkácson  papképző  is- 
kolát, de  ez  igen  szerény  intézet  vala.  Csak  két  osztályból  ál- 
lott. Az  elsőben  ószláv  írásra-olvasásra  fogták  a tanulókat,  sok- 
szor felnőtteket,*^  sőt  nős  papokat  is,  meg  egy  kis  számtanra.  A 
másodikban  katekizmust  tanítottak  és  némi  erkölcstant.*)  Eny- 
nyiből  állott  a theológia! 

Ámde  honnan  vegyen  belé  tanulókat?  Iskolájuk  a rutének- 
nek az  ő idejében  mindöszsze  kettő  volt:  a munkácsi  és  nagy- 
károlyi. Itt  igazán  alulról,  a legelejéről  kellett  kezdeni  az  építést. 
Olsavszky  tehát  emiatt  igen  ügyesen  két  dolgot  kapcsolt  egybe: 
a már  kész  papoknak  olyan-amilyen  pótló  tanfolyamot  tartatott 
és  a jövendő  számára  való  gondoskodással  már  elemi  iskolai  ok- 
tatással foglalkozott. 

Ebből  a kettős  célból  állította  össze  Elementa-ját  két  nyel- 
ven, t.  i.  latinul  és  ruténul.  A könyvecske  eleje  az  ábécét  tartal- 
mazza, másik  része  pedig  a hittan  főrészeit  és  a számokat,  egytől- 
millióig,  de  mindvégig  párhuzamos  szöveggel:  egy  sor  latin  s 
alatta  ugyanazon  szöveg  rutén  nyelven.  A két  nyelv  azonos  szer- 
kezete miatt  így  tehát  tulajdonképpen  két  könyvet  állított  össze 
Olsavszky:  a rutént  a betűk  megtanítására,  a latint  pedig  a to- 
vábbképzésre, amely  felső  iskolák  látogatására  képesített.  Egyik 
felét  tehát  a rutén  köznépnek  szánta,  másikát  pedig  a pap- 
jelölteknek. 

Teljes  címmását  és  egy  lapnyi  szövegét  itt  közöljük. 

A cím  rutén  szövegének  jelentése:  Az  írástudomány  kez- 
detei gyermekeknek  a latin  nyelvben  való  oktatására.  Istenfélő 
Olsavszky  Mihály  Mánuel  rosseni,  munkácsi  és  máramarosi  püs- 


) Zsatkovics  K.  G.  Kath.  Szemle  1910.  évf. 

pök  úrnak,  apostoli  vikárius  és  császári  tanácsosnak  rendeletére 
és  költségén  nyomatott  a kolozsvári  typographiában,  az  Úrnak 
1746-dik  esztendejében. 

Nem  érdektelen  azonban  az  Elementa  könyvészeti  része 
sem.  Minden  eddigi  rutén  könyv  ugyanis  a nagyszombati  jezsuita 
sajtón  jelent  meg,  amelyet  rutén  betűkkel  éppen  De  Camelis  sür- 
getésére Kolonics  Lipót  szerelt  fel.  Miért  kellett  tehát  Olsavszky- 
nak  Kolozsvárra  fór  dúlnia  az  Elementa  nyomtatása  céljából? 

Vélekedésünk  szerint  azért  történt  ez,  mert  Nagyszombaton 
már  nem  voltak  többé  cirill  (rutén)  betűk  az  Olsavszky  idejében. 
A Bizanczi  morálisa  (1727)  óta  Nagyszombaton  se  rutén,  se  más 
féle  nyelvű  cirillbetűs  könyv  többé  nem  jelent  meg,  ami  már  maga 
is  arra  vall,  hogy  ezekkel  a betűkkel  valami  történt.  Nem  is  volt 
már  itt  rájuk  szükség,  hiszen  a rutének  valamenynyien  áttértek  a 
katholikus  vallásra;  katolizáló  szolgálatukat  1698 — 1727  között 
már  megtették. 

Annál  inkább  volt  rájuk  azonban  szükség  Kolozsváron.  Az 
1700-ban  unizált  oláhok  ugyanis  új  hitükben  1746  táján  erősen 
ingadozni  kezdtek.  Vissza  akartak  térni  az  orthodoxiára.  A Ba- 
ranyi-féle  katekizmus  (1703)  sorsából  pedig  úgy  látszik  okúltak 
a jezsuiták  s többé  nem  nyomtattak  ezen  az  egyen  kívül  egyetlen 
könyvet  sem  latin  betűkkel  az  oláhoknak.  Ezek  ugyanis  nagyon 
megszokták  a cirillbetűket  s éltek  is  velük  szakadatlanúl  egészen 
1860-ig.  A vallási  forrongás  éppen  1746-ban  olyan  nagy  mértéket 
öltött,  hogy  annak  lecsillapítására  MáriaTerézia  királyi  biztos- 
ként Olsavszky  munkácsi  püspököt  küldötte  ki.  ő tehát  ebből  az 
alkalomból  Kolozsvárt  is  megfordúlt.  Az  oláh  irodalmi  igények 
kielégítésére  lett  volna  ugyan  módjuk  a kolozsvári  jezsuitáknak, 
hiszen  1703  körül  a régi  gyulafehérvári  oláh  nyomdát  magukhoz 
hozatták  Kolozsvárra.  Ezt  azonban  1744-ben  a balázsfalvi  görög 
katholikus  püspökségnek  ajándékozták  oda.  Most  tehát  ezeknek 
pótlásáról  úgy  gondoskodhattak,  hogy  a már  amúgy  is  húsz  év 
óta  használatban  nem  lévő  cirill  betűket  elhozatták  Nagyszom- 
batból Kolozsvárra,  egyik  rendházból  a másikba,  ahol  rájuk  na- 
gyon is  nagy  volt  a szükség. 

Ezt  a nézetet  azzal  tudjuk  igazolni,  hogy  az  Elementa  betűi 
tökéletesen  azonosak  a nagyszombati  könyvtermékek  betűivel.  E 
mellett  szól  az  is,  hogy  Olsavszky  könyve  1746-ban  jelent  meg, 
tehát  két  évvel  a kolozsvári  betűknek  Balázsfalvára  történt  aján- 
dékozása után.  Esetleg  visszamaradt  betűkészlettel  sem  nyomtat- 

hatták  az  Elementát,  mer  a balázsfalvi  nyomatványok  betűtípusa 
nagyon  elüt  ettől.  Figyelembe  véve  tehát  Olsavszkynak  éppen 
1746.  évi  erdélyi  szereplését,  valószínűvé  válik  az  a föltevés,  hogy 
az  Elementa  a Nagyszombatról  Kolozsvárra  szállított  u.  n.  patkós 
hetükkel  nyomtatódott.  Ezt  a föltevést  később  okiratilag  is  fogjuk 
tudni  igazolni.  Hodinka  Antaltól  szerzett  értesülés  szerint  ugyanis 
az  ő kezében  járt  az  az  eredeti  okirat,  amelyben  a nagyszombati 
rend  a cirillbetűknek  Kolozsvárra  való  szállításáról  ad  hírt.  Nem 
mondunk  le  a reményről,  hogy  Hodinka  ezt  alkalmas  helyen  va- 
lamikor közzé  is  fogja  tenni. 

Az  Elementa  példája  nyomán  arra  is  lehetne  gondolni,  hogy 
a magyar-orosz  ábécé,  valamint  a katekizmus  is  párhuzamos  szö- 
vegű volt,  mert  hiszen  föltehető,  hogy  Olsavszky  nemcsak  ma- 
gyarajkú híveinek  szükségletére  gondolt,  hanem  a ruténajkúakéra 
is.  Minthogy  azonban  a magyar  nyelv  szerkezete  nagyon  elütő  a 
ruténétől,  ilyen  sorbeli  párhuzamosításra  még  csak  gondolni  sem 
lehet.  Azt  kell  tehát  feltételeznünk,  hogy  egyik  lapja  rutén  szö- 
vegű volt,  a másik  — vele  szemben  lévő  — pedig  magyar  szövegű. 
Efféle  párhuzamos  szövegű  nyomtatványra  van  elég  példa.  Ilyen 
a Győrben  1801-ben  megjelent  Georgievics  Áron-féle  görög-ma- 
gyar kettős  nyelvű  Kis  Katekizmus  is.  (Lásd  hátrább.) 

Igen  ám,  de  azt  biztosan  tudjuk,  hogy  a nagykárolyi  sajtó- 
nak sem  1754-ben,  sem  később  soha  cirill-betűi  nem  voltak.  Mint- 
hogy pedig  a magyar-orosz  ábécék  egykor  csakugyan  meg  voltak, 
bátran  kimondhatjuk,  hogy  szövegükben  is  egészen  magyarnyel- 
vüek  voltak. 

A magyarajkú  óhitűek  legelső  ismert  nyomtatott  könyve 
tehát  1755-ből  való. 

Olyan  időszakasz  ez,  amelyet  az  irodalomtprténet  a legszo- 
morúbbnak, a legnemzetietlenebbnek  jellemez.  Semmi  helye  sin- 
csen tehát  annak  az  okoskodásnak,  hogy  a magyarajkú  görög 
katholikusok  vallásirodalmi  szükségletei  újkoriak  és  csak  attól 
az  időtől  volnának  datálhatók,  amikor  a József-féle  német  nyo- 
mástól fölszabadúlt  egész  magyarság  országszerte  nemzeti  öntu- 
datára ébredt. 

A nagykárolyi  nyomda  egyébként  sem  rutén,  sem  több  ma- 
gyarnyelvű könyvet  nem  termelt  a görög  katholikusok  számára. 
Legfőbb  oka  ennek  az  a hosszú  küzdelem  volt,  amelyet  az  egri 
püspökség,  fenhatóságának  épségben  maradásáért  a munkácsi 
püspökök  egész  sorozatával  1708-tól  egész  1775-ig,  a munkácsi 

egyházmegye  önállóságának  hivatalos  elösmeréséig  folytatott.  Az 
egri  latin  főpapok  joghatósági  féltékenysége  hoszszú  ideig  meg- 
akasztott mindenféle  gör.  kath.  vonatkozású  könyvtermelést. 

Olsavszky  azonban  nem  hagyott  föl  a nyomdaalapítás  gon- 
dolatával. Még  1752-ben  tett  jelentést  a királynőnek  arról,  ho- 
gyan lehetne  a szűkös  fölszerelésű  görög  katholikus  templomokat 
könyvekkel  ellátni.  A nyomda  felállítására  is  vállalkozott,  ha  leg- 
alább 4 — 5000  forint  állana  e célra  rendelkezésére.  Károlyi  segít- 
ségével akarta  ezt  elérni,  de  ebben  nemcsak  a gróf  halála  aka- 
dályozta őt  meg.  Hasztalanúl  erőlködött  a kolozsvári  jezsuita 
sajtó  cirillbetűinek  megszerzésében  és  éppen  olyan  eredményte- 
len volt  az  a fáradsága  is,  amelylyel  a leleszi  prépost  útján  igye- 
kezett a már  meglévő  nyomdához  cirillbetűket  szerezni.  Az  ellen- 
séges érzelmű  egri  latin  egyház,  úgylátszik  meghiúsitotta  törek- 
véseit, 

Olsavszky t 1765-ben  újabb  remények  biztatták  kedvenc 
eszméjének  megvalósításában.  Sikerűit  ugyanis  Schönborn  Ervin 
grófot,  a munkácsi  Rákóczi-uradalom  hitbizományos  urát,  tervé- 
nek megnyerni.  A gróf  folyamodványát  be  is  nyújtotta  Mária  Te- 
réziához, akitől  Munkácsra  nyomdaállítási  szabadalmat  kért  és 
azt,  hogy  sajtóját  szláv,  német,  magyar  latin  és  oláh  betűkkel  is 
fölszerelhesse.  A véleményezésre  fölkért  Esterházy  egri  püspök 
azonban  a szabadalom  megadása  ellen  nyilatkozott.*)  Eger  te- 
hát ismét  győzött  Munkács  fölött  és  az  energikus  Olsavszkynak 
1767-ben  bekövetkezett  halála  véglegesen  megszüntette  a nyomda- 
állítás folytonos  kísérletezéseit.  A munkácsi  egyházmegyében 
nem  volt  nyomda  egészen  az  1863-ik  évig,  amikor  is  Jáger  Ká- 
roly sajtója  megindította  az  újabb  kor  modern  könyvtermelését. 
(Sztripszky  Hiador:  A hazai  rutének  legrégibb  nyomtatványai. 
Magyar  Könyvszemle  1911.  116.  és  243;  U.  a.  Ismeretlen  kolozs- 
vári rutén  könyv.  Erdélyi  Múzeum,  1910.  17.) 

4.  BACSINSZKY  ANDRÁS  munkácsi  püspök  (1772—1809) 
még  hajdú  dorogi  lelkész  korában,  1760  körül,  több  éneket  fordí- 
tott görögből  magyarra.  Nyomtatás  alá  nem  kerültek.  (Emlék- 
könyv, 79.  1.) 

5.  OLSÁVSZKI  MIHÁLY  MANUEL.  A’  szeretet  kötele  a) 
az  az  a’  nap-keleti  és  nap-nyugati  anya  szent  egy-ház-között-való 
egygyességről  lőtt  beszéd,  mellyel  OLSÁVSZKI  MIHÁLY  MA- 


*)  Hodinka  Antal:  A munkácsi  gk.  püspökség  története,  813.  1. 


28' 


43G 


NUEL  munkácsi,  és  máramarosi  püspök  Nemes  Magyar  Orszá- 
gon, és  ahoz  Tartozandó  Részeken  Apostoli  hely-tartó  a’  császári, 
királyi  ’s  Apostoli  Felségeknek  Tanátsossa  a’  Maga  Királyi  Dek- 
rétom-mellet-levö  Püspöki  látogatásának  alkalmatosságával  a’ 
Szathmár- Vár-megyei  Népet,  a’  kit  némely-  Szárábaita,  ki  magát 
Sofróniusnak  nevezte,  a’  Szakadásra  fel-inditott,  és  ismét  belé- 
ejtett,  1751-dik  esztendőben  az  Egygyességnek  uj  fel-vételére 
óhajtott  ki-menetellel  intette.  Deákból  pedig  Magyarra  fordiotta^ 
és  meg  bévitette  Egy  Pétsi  Püspöki-Megyéből  való  Pap. 
a)  Osee.  cap.  II.  vers.  4 

Nyomtattatott  Pétsett  Engel  János  Jósef  Betűivel. 

4 rét,  cimlev  + 1 sztl.  lev.  (előszó)  + 320  lap  + 2 sztL  lev.  (sajtód 
hibák  jegyzéke.) 

A cimlevél  h)  oldalán  a kiadótól  (Szinnyei  szerint  Lethenyei  János 
volt  ez)  szerkesztett  két  kronogramm  olvasható,  amelyeknek  nagybetűi  római 
számértékkel  két  évszámot  adnak  ki:  a felső  1774,  az  alsó  pedig  1780.  Me- 
lyik jelenti  a könyv  kiadási  évét,  el  nem  dönthetem. 

Ritka  szerencséje  volt  ennek  a munkának,  mert  mint  előszavában  olvas- 
hatjuk, az  eredetileg  1761-ben,  Szatmáron  magyarúl  elmondott  beszéd  (a  cím- 
lapon vétségből  1751.  áll)  megjelent  három  latin  kiadásban,  azonkívül  néme- 
tül, oroszúl,  oláhul  és  rácul  is.  Mária  Terézia  bőkezűségéből  nyomtatták  és 
ingyen  osztogatták  enynyi  nyelven  anynyi  felé. 

Az  első  latin  kiadás  Sermo  de  sacra  unione.  Tyrnaviae  1764.,  kis  4,  r.. 
36.  1.;  a a második  Vindobonae  1765.,  kis  4.  r.,  33.  1.;  a harmadik  az  orosz 
szöveggel  párhuzamosan  a bécsi  alapján  1769-ben  Pocsajevban  jelent  meg, 
a régi  Lengyelországban  (Petrusevyc  A.:  A poca j évi  monostor  leírása  a 
Halycanyn  literat.  sbornik,  Lvov,  1862.,  174.  1.)  és  4.  rétben  27  levélből  áll. 

A német  kiadás  „Rede  von  dér  V ereinigung**  címmel  Wien,  1765-ben 
a latinnal  egy  időben  jelent  meg  (Petrik  bibliographiája  II.,  924.). 

Oláh  kiadását  nem  ismerem,  Bianu-Hodos  bibliographiájában  nyoma 
sincs.  Szerb  („rátz")  kiadása  hasonlóan  ismeretlen  előttem.  Könyvtárainkban 
ismeretlenek. 

Petrik  II.  924.  — Svjencyckyj,  Katalog  No.  186.  — Szinnyei,  Magyar  írók. 

6.  ANGYALÁKY  MIKLÓS.  Imádságos  könyvetske,  mellyel 
a’  napkeleti  Anya  Szent  Egyház  nemes  Magyar  Országban  lakó 
némelly  Híveinek  lelki  hasznokra  Görögből  Magyarra  fordította 
és  maga  költségével  kinyomattatta  Angyaláky  Miklós  székelyhídi 
kereskedő. 

Nem  maradt  fenn  egy  példánya  sem.  E.  V.  J.  (Tudományos  Gyűjtemény, 
1817.,  VIII.,  79.)  azt  írja;  ,,Mint  a komáromiaktól  hallám,  nem  Angyaláky 
Miklós  székelyhídi  (Bihar  vm.)  kereskedő  volt  a fordító,  hanem  csak  a kiadó. 
A fordító  ama  híres  Szekeres  Athanasius  Győri  fi  volt,  előbb  Ó-Hitű,  azután 
Pápista  pap".  Szerinte  a fordító  neve,  a nyomtatás  helye  és  ideje  a címlapra 
nem  volt  föltéve,  de,  mint  az  imádkozó  hívek  beszélik,  1790.  előtt  nyomtat- 

hatták.  Címét  csak  megközelítőleg  adom  a Vácon  1801-ben  megjelent  második 
kiadás  címmása  után.  Lásd  Szekeres  alatt.  Szinnyei  csak  anynyit  mond,  hogy 
mindenesetre  1790.  előtt  való  nyomtatvány.  Egyébként  címe  nagyon  egyezik 
az  1814.  évi  Karapács-féle  (lásd  ott)  imádságos  könyyével.  Másodszor  kiadta 
Máramarosi  Gottlieb  Antal,  Vácon,  1801-ben.  Az  élőbeszéd  és  egy  görögből 
fordított  ének  benne  jeles.  — Szinnyei,  Magyar  irók  /.,  179.  és  XIII.,  611., 
aki  szerint  1740.  körűi  nyomtatták  és  Tud.  Gyűjt.  1817.,  VIII.,  79. 

I.  (MOGILAS  PÉTER.)  Igaz  vallástétele  a’  napkeleti  kö- 
zönséges és  Apostoli  Ekklesiának,  a'  melly  Görög  nyelvből 
Magyar  nyelvre  forflittatott  Miskolczi  István  által.  Most  pedig  a 
nem  egyesült  napkeleti  Görög  Vallást,  és  Hitet  tartó  Kereszté- 
nyeknek lelki  hasznokra  és  épületekre  maga  költségén  ki-nyomat- 
tatta  és  világ  eleibe  bocsátotta  Miskolczi  Miklós. 

N.  8«,  10  lev.  + 275  1. 

Pesten,  1791.  Nyomt  Patzkó  Ferentz  betűivel. 

Mohila  Péter  után  fordította  Miskolczi  István,  kecskeméti  polgár,  ki- 
adta pedig  fia.  Krupini  Stratimirovich  István  érsekhez  szóló  ajánlása  és  a 
napkeleti  hierarchia  censurája  benne  nevezetes.  Püsp.  kvtár.  Ungvár,  No  57. 
— Nemz.  Múz.  — Egyet,  kvtár.  — Petrik.  II.,  767 . l.  — Szinnyei.  IX.,  17.  — 
Danielik.  11.,  204.  — Hornyik  J.:  Kecskeméti  irók.  Kecskemét,  1901.,  11.  l.  — 
Tud.  Gyűjt.  1817.,  Vili.,  76.  l. 

8.  KRITSFALUSI  GYÖRGY.  A Görög  Anya-szent-egy- 
háznak  Liturgiája  vagy-is  Isteni-tisztelete  Arany-szájú  Szent 
János  szerént.  Magyarra  fordittatott  Ungvárt  1795-dik  esztendő- 
ben. — Folio  kézirat  6 számozatlan  és  számozott  lap,  a püs- 
pöki  levéltárban,  Ungvár.  (Egész  terjedelmében  lásd  hátrább.) 

9.  DEMETROVICH  EMÁNUEL.  A jeruzsálemi  és  napke- 
leti nem  egyesült  anyaszentegyháznak  szent  liturgia  alatt  való 
imádságai  és  a boldogságos  szűz  anyánkhoz  egynéhány  imád- 
ságok. 

2-dik  kiadás  Komárom,  1798. 

Szerző  gottoüáni  gör.  kel.  pap  volt  Komáromban.  — Szinnyei:  Magyar 
irók.  III.,  772. 

10.  RÁTZ  ISTVÁN.  Józsefnek  a felséges  királyi  Magyar-  és 
Csehország  örökös  hercegének,  Magyarország  nádorispánnyának 
és  Alexandrának,  a fels.  magy.  orosz  birodalomnak  fels.  tsász. 
nagy  herceg  kis-asszonyának  szent  házasságokra  készült  örven- 
dezés. 

Posonyban,  1800.  Wéber  Simon  Péter  betűivel.  4.  r.,  4.  lev. 

Petrik,  III.,  167.  — Szinnyei:  Magyar  irók. 

II.  GEORGIEVITS  AARON.  Kis  Kátekizmus  avagy  rövidre 
vett  igaz-hitü  vallás-tétele  a’  napkeleti  görög  anyaszentegyház- 
nak. Öszve-szerkesztetett  és  ki-adatott  a Kárlovitzi  Érsekségben 

1774  Esztendőben.  Most  pedig  a’  Győri  Szentegyháznak  Lelki 
Pásztora  GEORGIEVITS  AARON  által  Görög  Nyelvből  Ma- 
gyarra fordittatott,  és  a’  fent  nevezett  Anyaszentegyház  Ifjúságá- 
nak hasznára  közre  botsáttatott. 

Győrben,  Streibig  Jó’sef  betűivel  1801. 

Előtte  ugyanez  a címlap  görög  szöveggel,  s az  egész  könyv  is  kétnyelvű: 
a baloldalon  görög,  a jobb  oldalon  magyar  szöveggel.  — 8°,  181. 1.  — Tükre  14, 
illetve  13  X 7*5.  Vastag,  simítatlan  bordás  papíron. 

Petrik  leírásában  a 7 lev.  és  181  1.  téves  a 7 lev.  jelzése.  Se  számozott, 
se  számozatlan  külön  7 levele  nincs.  A könyv  számozása  a maga  helyén  a 
14-dik  lapszámmal  kezdődik,  úgy,  hogy  az  első  13  lap  számozatlan,  a többi 
pedig  14 — 181  számozott.  Szerző,  mint  a Tud.  Gyűjt.  Írja,  Zemlini  fi,  aki 
Hopovo  nevű  monostorban  (Sirmiumban)  volt  bazilita;  1793-ban  Egerbe  ment 
s itt  három  esztendeig  káplánoskodván,  a magyar  nyelvet  megtanúlta.  Innen 
Győrbe  ment  át.  — Nemz.  Múz.  Catech.  481.  — Ungvár,  ppki  kvtár,  2 péld. 
No.  36.,  37.  — Csernekhegyi  monostor.  — Petrik,  II.,  342.  Tud.  Gyűjt. 
1817.,  VIII. 

12.  SZEKERES  ATHANÁZ.  Imádságos  könyvetske  mellyet 
a napkeleti  anyaszentegyház  nemes  Magyar  országban  lakó  né- 
mely Híveinek  lelki  hasznokra  Görögből  Magyarra  fordította  és 
a maga  költségével  kinyomtatta  Angyaláky  Miklós  úr  székelyhídi 
kereskedő  . 

Vácz,  1801. 

Második  kiadása  az  1780.  (1740.?)  körüli  könyvnek.  Szinnyei,  ill.  a 
Tud.  Gyűjt,  szerint  „e  munka  fordítója  állítólag  Szekeres  Athanáz,  győri 
származású,  előbb  görög  keleti,  majd  katholikus  pap  volt.  Képzett  ember, 
járatos  az  európai  nyelvekben,  az  ausztriai  cenzúrának  tagja  s különösen  a 
magyar  könyvek  cenzora  volt  Bécsben,  ahol  1794.  május  11-én  meghalt."  — 
Bécsi  Magyar  Merkurius,  1794.,  38.  sz.  — » Tud.  Gyűjt.  1817.,  Vili.  — Német 
Károly  piarista  tanár  közlése.  — Szinnyei,  XIII.,  611.  és  /.,  179. 

13.  STERIADY  THEODOR.  Evangéliumok,  epistolák  és 
szentek  élete.  Vácz,  1802. 

Ajánlva  a karlovici  pátriárkának.  — V.  ö.  Gk.  magyarok  Emlék- 
könyve 78.  1.  Szinnyei  nem  ösmeri. 

14.  BÁNYAI  ANTAL.  Halotti  beszéd  Bacsinszky  András 
gör.  egyes,  püspök  halálára. 

F.  magyar  orsz.  Minerva,  1827.,  1152.  l.  — Szinnyei. 

15.  KRUCSAY  MIHÁLY  gálszécsi,  majd  s.-a.-ujhelyi  lel- 
kész, 1804—1814  kanonok  lefordította  a liturgiát  magyarra.  Mi- 
kor?  Nem  tudjuk.  Emlékkönyv  79. 

16.  ÖREG  KATEKIZMUS.  Buda,  1812.  140  1.  Csernekhegyi 
monostor  N.  759. 

17.  CSEREMISZKY  MIKLÓS  bölcselettudor,  1818-ban 

pesti  joghallgató.  Rahói  születésű,  Brana  János  tiszabogdányi  pap 
barátja. 

Gazdasági  és  természettudományi  cikkei  a Tud.  Gyűjt.  1820.  és  1824. 
évfolyamaiban  jelentek  meg.  Névnapi  négy  ódája  Pesten  1818.  és  1819-hen, 
A virtusról  1819-ben,  A legjobb  mód  nagy  lovakat  nevelni  c.  könyve  pedig 
Pécsben  1830-ban  jelent  meg.  — Szinnyei  II.,  297.  és  Lyachovics  Mihály 
tiszabogdányi  gk.  tanító  közlése. 

18.  KARAPÁCS  DEMETER.  Imádságos  könyvetske,  mellyet 
a'  napkeleti  anyaszentegyház’  Nemes  Magyar  Országban  lakó 
némelly  híveinek  Lelki  hasznára  Görögből  Magyarra  fordittatott 
és  maga  költségénn  kinyomattatott  Karapács  Demeter  Gyulai  ke- 
reskedő. 

Budán,  A’  Királyi  Magyar  Univer:  Betűivel. 

1814.,  8®,  Petrik  szerint  hibásan  12  r.  — Cl  + 2 sztl.  lev.  + 93.  1.  — 
Dr.  Todoreszku  Gyulánál  Bpest.  — Petrik,  II.,  483.  l. 

19.  POPOVITS  GYÖRGY,  Út  a paradicsomba. 

Buda,  1815, 

Szinnyei:  Magyar  irók,  XI.,  13. 

20.  IMADSAGOS  KÖNYVECSKE,  a’  Magyar  Oroszok’ 
lelki  hasznokra, 

(Embléma:  fogazott  alapzaton  középen  kehely  sugarak  körével,  ettől 
balra  kettős  kereszt  és  egy  könyv  BIBLIA  SACRA  felirattal;  jobbra  egyes 
kereszt  és  könyv  EVANGÉLIUM  felirattal). 

Kassán,  Ellinger  István’  Ts,  K.  priv.  Könyvnyomtató  költ- 
ségével. 1825. 

12®,  címlevél  + 3 — 64  lap  + 3 lap  foglalat.  Bordázott  itatós  papiroson. 
Lapszámozása  fent  középen;  őrszavak.  ívjelzése  A2 — A7-től  C2 — Cy-ig.  Tar- 
talma: 3 — 15  1.  reggeli  imádságok  és  étkezés  előttiek  meg  utániak;  15 — 18  1. 
estvéli  imádság;  19 — 41  1.  szent  lyturgia  alatt  való  imádságok;  41  1.  b.  szűz 
anyánkhoz;  451.  kanon;  45 — 491.  II — V.  óda;  501.  I.  kondak;  511.  ikosz; 
611.  Vl-dik  óda;  651.  Vll-dik  óda;  641.  nyoltzadik  óda. 

Szövegtükör  magassága  11  *5  cm,  jelzésekkel  együtt  13,  szélessége  75  cm. 
Nagyon  valószínű,  hogy  ez  csak  újabb  kiadás,  amelyet  tehát  azelőtt  még  ré- 
gebben több  is  megelőzhetett.  (Tulajdonomban.  Eddigelé  csakis  ez  az  egy 
példány  ismeretes.  Tudtommal  egyetlen  közkönyvtárunkban  sincsen  meg.) 

21.  DÓHOVICS  VAZUL.  Magyar  nyelven  36  munkát  írt, 
latinul  48,  oroszul  10  dolgozatot.  Saját  számítása  szerint  összes 
müvei  1100  ívet  tesznek  ki.  Ezekből  nyomtatásban  csak  tiz  je- 
lent meg. 

Szinnyei:  Magyar  irók.  11.,  961.  — Lehoczky  T.:  Bereg  vm.  mono-^ 
graphiája.  — Toldy  F.:  Irodalmi  beszédek  267. 

22.  IMÁDSÁGOS  KÖNYVETSKE,  a napkeleti  anyaszent- 
egyház híveinek  hasznára. 


Nagyváradon,  1832.  Tichy  János  könyvny. 

16®.  82  1.  — Petrik.  IL,  482. 

U.  a.  4-dik  kiadás.  Kapható  Tclegdi  Lajosnál,  Debreczenben.  — Nagy- 
váradon, 1854.  Tichy  Alajos  nyomt.  16®.  105  1. 

U.  a.  5-dik  kiadás.  Debreczen,  1859.  Telegdi  K.  Lajos.  16®.  115  1. 

Közbeeső  és  további  kiadásait  nem  ismerem. 

23.  SZTANIMIROVITS  IGNÁC.  Mácsai  és  Kisoroszi  Cser- 
novics  Pál  és  fia  Csernovics  Péter  öröm  jeles  neve  nap  ünneplé- 
sére ajánlott  szives  versezet.  Szeged,  1833. 

Szinnyei  M.  írók  nem  ismeri. 

24.  ANDREITSCH  UROSIUS.  Nemzeti  s türelmi  fal-kalen- 
dáriom  1833.  évre. 

Ivrétű  1.  1.  Buda,  egyetemi  nyomda.  (Petrik.) 

25.  KÖZKATEKIZMUS  a római  és  görög  egyesült  anya- 
szentegyház  kisebb  nővén dékjei  számára. 

Munkács,  1834. 

Kézirat  a püspöki  könyvtárban,  Ungvár.  No.  29. 

26.  MAXIMOVrCS  VAZUL.  Pásztori  dal.  Buda,  1834. 

Szinnyei:  M.  irók.  XIII.,  1116. 

27.  DESKÓ  ANDRÁS  orosz  államtanácsos,  szül.  1816.  Des- 
kóf alván,  Bereg  vm.,  hol  atyja  gkat.  lelkész  volt.  Még  mint  ung- 
vári papnövendék  irt  egy  színdarabot,  A munkácsi  vár  égése  vagy 
az  új  tőr  (1837.) 

Oroszúl  két  munkája  jelent  meg  nyomtatásban:  a kárpáti  oroszokról 
(1847.)  és  Vengerskaja  grammatika,  Stpetersburg  1855.  Ebben  a csuvas  és 
cseremisz  nyelvvel  hasonlítja  össze  a magyar  nyelvet.  Ismertette  Nemzet  1888. 
54 — 56  sz.  — Szinnyei.  11.,  807.  — Lehoczky:  Bereg  vm.  monographiája 

28.  MIHÁLY  LÖRINCZ  (APSAI).  Tiszteleti  öröm-sorok, 
mellyeket  méltóságos,  és  fő-tisztelendő  Popovics  Bazil  úrnak,  a’ 
Munkácsi  Görög-szertartású  Egyházi  Megye’  Törvényes  Püspöké- 
nek, a’  SS.  MM.  és  Bölcselkedés  Tanárjának  ő nagyságának;  mi- 
dőn Munkátsi  megyes  püspöki  székébe  Tavaszhó’  19-én  7838-dik 
Észt.  iktatnék,  mély  hála  hiv-áldozatául  benyújt  az  Unghvári  Ne- 
vendék  Papság.  (Embléma:  Állatfejjel  kezdődő  görbe  kürt  virá- 
gokkal.) 

Kassán.  Nyomtatta  Werfer  Károly,  cs.  kir.  priv.  acad. 
Könyvnyomtató.  (Év  n.) 

7 1.  itatós  papiron.  Az  egyetlen  költeményt  tartalmazó  nyomtatvány 
7-dik  lapján  a szerző  így  Írja  magát  alá:  Apsai  Mihály  Lőrincz,  a*  Sz.  Isten- 
tan negyedévi  Halgatója.  (Záró  dísz:  bokrok  alatt  vízben  úszó,  két  szemközt 
néző  hattyú.)  — Petrik.  II.,  735. 

29.  ARNÓTH  DEMETER.  Hála  versezetek  Hertelendy  Ig- 
nác torontáli  főispán  tiszteletére.  Szeged,  1S4Ö. 

Tud.  Tár.,  Liter.  1840.,  517  l.  — Szinnyei:  M.  írók.  /.,  253. 

30.  RÁTZ  PÉTER.  Vallási  párhuzamok,  unió  és  még  valami. 

Nagyvárad,  1842.  74  1.  Nyom.  Tichy  A. 

Petrik  III.,  168.  szerint  1843.  évben  jelent  meg.  — Szinnyei:  M.  irók. 
XI.,  327. 

31.  örömérzetek  . . . Erdélyi  Vazul  nagyváradi  püspök  beik- 
tatására. (Költemény,  papnövendék  korában  irta.) 

Nagyvárad,  1843.  Tichy  Alajos  nyomt.  4 r.  2.  lev. 

Petrik.  I.,  97.  — Szinnyei.  /.,  215. 

32.  BALUGYÁNSZKY  ANDRÁS.  Egyházi  történetirat.  Ké- 
szitette  — az  unghvári  püspöki  iskolában  egyházi  történetek,  és 
jogok  tanitója.  Eperjesen,  1846.  Redlitz  Mihály  cs.  kir.  szabad 
könyvnyomó  Intézetében  8.  r.,  Cl.  + b21.  1.  -f-  3 sztl.  lev. 

Ugyanez  megjelent  latinúl  és  oroszul  is,  az  utóbbi  3 kiadásban.  — Pet- 
rik. I.,  173.  — Szinnyei.  I.,  499. 

33.  TANÍTÁS-MÓDSZER  a Mária  Pócsi  Mesterképző  In- 
tézetbeliek  használatára.  1847. 

Kézirat,  8-ad  ív  nagyságú,  93.  levél.  (Tulajdonomban.) 

34.  CSOPEY  ANTAL  ungvári  theologiai  tanár,  kanonok, 
szül.  1816.  A magyar  óhitüek  számára,  görög  eredetiből  lefordu 
tóttá  a szertartásokat. 

Ezek  a fordítások  nyilvános  használatban  vannak  Szatmár-,  Szabolcs- 
és  Hajdú  vármegyékben,  úgy,  hogy  ma  már  anyanyelvtikön  ájtatoskodnak  a 
magyar  ó-hitűek.  Ezen  ügy  első  rugóit  Csopey  Antal  hozta  mozgásba,  mi  a 
magyar  ó-hitű  egyház  kebelében  már  is  teljes  elismerésben  részesül.  Tőle 
van  a papnövendékek  számára  Írott  felsőbb  nevelés  kézikönyve  és  a szer- 
tartások magyarázata. 

Szóról-szóra  így  Írja  ezt  /864-ben  a Vasárnapi  Újság  44-dik  száma, 
ahol  szerző  arcképe  is  megjelent.  — Szinnyei:  M.  irók.  II.,  422.  — Vasárnapi 
Újság.  1864.,  44.  és  1877.,  37.  sz. 

35.  KÖNYÖRGÉSEK.  Oláh-magyar  nyelvű  halotti. 

A szabolcs-ugocsa-szatmármegyei,  ma  már  elmagyarosodott  oláhok 
között  a máriapócsi  baziliták  használták  az  50-es  években.  — Kézirat,  1852. 
8-ad  ív  nagyságú,  44  levél;  benne  36  lev.  latin  betűs,  8 pedig  cirillbetűs  a 
szöveg.  (Tulajdonomban.) 

36.  DOROGI  NÉVTELEN.  Aranyszáj u sz.  János  liturgiája. 
Gombos  István  hajdúdorogi  egyházi  gondnok  régi,  ismeretlen  for- 
dítótól eredő,  kéziratából  másolta  Papp  Antal  1854-ben. 

Kézirat,  kis  8-ad  rét.  Cl  + 2 sztl.  1.  + 63  1. 

A kéziratot  a végén  hozzákötött  hivatalos  levélből  kitűnően  Papp  Antal 

fábíánházi  esperes  lelkész  — maga  a másoló  — 1901-ben  küldte  Melles  Emil 
főesperesnek,  (A  budapesti  gkath.  egyház  tulajdonában.) 

37.  POPOVITS  JÁNOS.  Ortodox  hitvallók  imakönyve. 

Nagyvárad,  1861. 

Karczagon  görögkeleti  román  lelkész  volt  — a régi  alapítású  macedo- 
görög  egyház  itt  is  román  kézbe  ment  át  — és  1896-ban  halt  meg.  Mai  (1911.) 
utódja  is  román  ember;  Popeszku  Miklós.  Munkáját  a görög  nyelvű  Suvocpi?- 
ból  fordította  magyarra,  s az  összes  alkalmi  imákat  és  könyörgéseket  tartal- 
mazza. — Zászló  J.  jegyzetei  után  Szinnyei:  M.  irók.  XI.,  17.  — Emléíikönyv 
a gkath.  magyarok  római  zarándokl.  78  l. 

38.  POPOVICS  JÁNOS  karcagi  görög-keleti  lelkész,  az 
„Orthodox  hitvallók  imakönyve“  (Nagyvárad,  1861)  szerzője 
Arany  szájú  sz.  János  liturgiáját  is  lefordította  és  nyomtatásban 
kiadta  az  1860-as  években.  Hol? 

Véghseő  Miklós  lelkész  bemondása. 

39.  ROSKOVICS  IGNÁC.  Ó hitű  imádságos  és  énekes 

könyv,  az  egy  szent  közönséges  apostoli  anyaszentegyház  nap- 
keleti vagyis  görög  rendje  szer  ént  görög-katholikus  keresztények 
lelki  épületére.  Forditá  és  kiadta  R.  I.  hajdú-böszörményi  görög- 
kath.  lelkész.  ^ 

(Embléma:  balra  néző  ülő  nő  kehelylyel,  kereszttel  és  horgonynyal.) 

4”,  2 lev,  sztl.  + 111  1,  Tükre  23 '5,  illetőleg  22-5  X 14 -5.)  — Kárpát. 
1875.,  23,  31—33.  — Magyar  Kárpát.  1875.,  12—14. 

40.  KEREKES  hajdúdorogi  lelkész  a liturgiát  magyarra  for- 
dította. 

Emlékezetessé  tette  magát  azzal  is,  hogy  a dorogiak  negyedéves  theo- 
lógus  korában  már  papjuknak  választották  meg  a 60-as  években. 

Megyes-Aranyos  (Szatmár  vm.)  papja  1847-ben  a szkematizmus  szerint 
Kerekes  Demeter  volt,  1845-ben  pedig  Nagysikárlón.  Mindkét  hely  akkor 
azonban  román  nyelvű  vala:  azonos-e  hát  fordítónkkal?  — Véghseő  Miklós 
lelkész  bemondása. 

41.  LUKÁTS  JÓZSEF.  Lelki  gyógyszer.  Énekes  Ima  Könyv, 
mellyben  foglaltatnak  a Katholika  Anyaszentegyháznak  Napke- 
leti vagyis  Görög  Rendje  szerént  a Vízkereszt  után  való  Vasárna- 
pokat követő.  Farizeus  és  Publikánus  Vasárnaptól  fogva  a Pün- 
köst  után  első  Minden  Szentek  Vasárnapjáig,  nyilvános  Isteni 
Szolgálatnál  éneklendő  és  imaképen  elmondandó  Részek.  Görög- 
Katholikus  Keresztények  lelki  épületére.  Ó-szláv  orosz  nyelvből 
fordította  7562-dik  Évben  — Abaúj -Szántói  gör.  szert,  katholikus 
lelkész. 

Kézirat,  birtokomban,  nyolcadív  nagyságban;  4 szt,  lev.  + 292  1.  + 7 
a tartalommutatót  magában  foglaló  sztlan  levél.  Magának  a fordítónak  keze- 

Írása.  Ezt  1865-ben  megktildötte  volt  Dorogra  Roskovics  Ignácnak,  aki  utóbb 
kanonokká  lett. 

42.  LUKÁTS  JÓZSEF.  Lelki  üdv.  Ájtatos  könyv  a Görög- 
Katholikus  Keresztények  lelki  épületére:  mellyben  foglaltatik  az 
Egy.  Szent,  Közönséges,  Apostoli  Anyaszentegyház  Napkeleti, 
vagyis  Görög  Rendje  szerénti  nyilvános  Isteni  Szolgálatnak  ma- 
gyar fordítása.  Fordította  ó-szláv  orosz  nyelvből  1863-óx\a  évben 
— Abauj -Szántói  gör.  szert.  kath.  Lelkész. 

Kézirat,  birtokomban,  nyolcadív  nagyságban;  magának  a fordítónak 
kezeirása.  2 sztl.  lev.  + 284  1.  -f  3 sztl.  lev,  + Hó-tár,  vagyis  Ménolog  21  sztl. 
levélen,  amelynek  néhány  utolsó,  július  25-től  kezdődő  és  augusztus  31 -gyei, 
mint  az  egyházi  esztendő  végével,  végződő  levele  elveszett. 

43.  LUKÁTS  JÓZSEF.  Éden-kert.  Ima-Énekes  Könyv,  melly- 
ben foglaltatik  a Hó-tár  szerént  napi  Szenteknek  — a Katholika 
Anyaszentegyház  Napkeleti,  vagyis  Görög  rendjén  — éven  át 
végzendő  nyilvános  Isteni  szolgálatnak  Magyar  fordítása.  Görög- 
Katholikusok  lelki  épületére. 

I-ső  kötet  a Hótár  szerinti  szentesített  Ünnepek,  és  azok 
közzül  a nagyobb  Ünnepek  Elő  Ünnep jei.  Fordította  ó-szláv  orosz 
nyelvből  Abaúj -Szántón  1864.  évben  — Abaúj -Szántói  gör.  szert. 
Katholikus  Lelkész. 

Kézirat,  birtokomban,  nyolcadív-nagyságban,  magának  a 
fordítónak  kezeirása.  3 sztl.  lev.  + 853  1.  + 25  sztl.  lev,  tartalom- 
mutató + 1 sztl.  üres  levél.  — Ez  a legteljesebb  szertartási  for- 
dítás, mert  míg  a dorogiak  fordításai  legnagyobbrészt  csak  magára 
a liturgiára  terjednek,  az  eperjesi  egyházmegyében  keletkezett 
ez  a fordítás  az  összes  szükséges  riualékat  foglalja  niagában. 

44.  POPOVICS  BAZIL  néhai  munkácsi  püspök  szent  Péter 
és  Pál  apostolokról  nevezett  tapolcai  apát,  a bölcsészet  tudora, 
ő cs.  s apostoli  kir.  Felségének  val.  belső  t.  tanácsosa  ő nagymél- 
tóságának lelki  üdvéért  i864-dik  évi  december  hó  1-jén  az  ungh- 
vári  püspöki  székes  templomban  bemutatott  engesztelő  szent  mise- 
áldozat alkalmával  elmondott;  egyházi  beszéd.  Kiadja:  Danilovics 
János  munkácsi  megyekormányi  fogalmazó. 

Ungvárit  (év  n.)  Nyomatott  Jaeger  Károly  betűivel.  Kis  4 
r..  Cl.  -f-  27  1.  Petrik  nem  ismeri. 

45.  IMÁDSÁGOS  KÖNYVETSKE,  a magyar  oroszok  lelki 
hasznokra. 

Nagyvárad.  Kapható  Pauker  Dánielnél. 

12®,  69  1.  + 2 sztl.  lev.  Az  utolsó  levél  a)  oldalán  alul:  Pest,  1866. 
Nyomatott  Kertész  J-nél.  Az  utolsó  levél  b)  lapja  üres.  A kassai  1825.  évi 

kiadással  megegyező  újranyomás,  de  némi  helyesirási  változtatásokkal.  Tükre 
11*5,  illetőleg  12*5  X 7. 

46.  DANILOVICS  JÁNOS.  Az  ámítok. 

Egy  felvonásos  színdarab,  amelyet  a szerző  a 60-as  évek  végén  az  ung- 
vári papnövendékek  részére  irt.  Kéziratban  maradt.  Szerző  saját  föl  jegyzése 
az  1887.  évben  megjelent  Védiraiom  című  füzete  14.  1. 

47.  DANILOVICS  JÁNOS.  Beszédek,  melyeket  a püspöki 
cpnsistorium  előtt  az  egyházi  autonómia  ügyében  mondott.  Buda- 
pest, 1870, 

Szinnyei:  M.  irók.  — Schematismus.  Munkács,  1889.  — Horváth  Ign.: 
Könyvészet.  88. 

48.  NEHREBECZKY  SÁNDOR.  Beszédek,  melyeket  — or- 
szággyűlési képviselő  s miniszteri  tanácsos  a m.  k.  belügyminisz- 
tériumban mint  a munkács-egyházmegyebeli  s.-a.-uj helyi  választó- 
kerület  képviselője  a magyarországi  kath.  egyház  önkormányza- 
tát szervező  congressusnak  1871-ik  évi  martius  havában  tartott 
üléseiben  mondott.  — Pest,  1871.  Nyomatott  az  „Athenaeum“ 
nyomdájában.  8 r.  16.  1. 

49.  THOMA  (Jenő?)  Krétai  András  kánonját  fordította 
magyarra  a kisbereznai  monostorban  való  hosszasabb  tartózko- 
dása alkalmával.  Személyének  megállapítására  irányadó,  hogy  fia 
főszolgabíró  volt  Huszton.  — Thoma  János  piricsei  (Szabolcs 
vm.)  lelkész  volt  1878-ban.  Szül.  1820,  pappá  szentelték  1843. 
Véghseő  Miklós  lelkész  bemondása. 

50.  VASKOVICS  SÁNDOR  tassi  (Szabolcs  vm.)  lelkész 
szentségek  kiszolgáltatásának  módjából,  vagyis  az  Euchologionból 
fordított  egyes  részeket  az  1860-as  ávekben. 

Nyomtatásban  nem  jelent  meg  ugyan,  de  Dorogon  és  innen  vett  máso- 
latokban más  helyeken  is  használták  kéziratban  mindaddig,  amig  Debrecen- 
ben 1883-ban  meg  nem  jelent  a Danilovics-féle  Euchologion  nyomtatásban 
is,  amely  maiglan  is  használatban  van.  — Véghseő  Miklós  lelkész  bemon- 
dása. — Kelet.  1896.  — Gk.  Szemle.  1902. 

51.  CSERNATONY  GYULA.  Igazságos  értesítés  a második 
máriapócsi  Bőid.  Szűz  képének  könyezéséről.  Mely  jelenben  is 
köztiszteletnek  van  a máriapócsi  (Szab.  vm.)  gör.  kath.  templom- 
ban kitéve,  és  mely  1715-ik  évi  aug.  hó  1.,  2.  és  5.  napjain  sűrű 
könyeket  hullatott.  Latinból  fordította  — pócspetri  plébános.  Ki- 
adja Dankánics  Jeremiás  szt.  Bazil-rendi  áldozár. 

Nyíregyházán,  1880,  nyomatott  Piringer  J.  és  Jóba  E.  nyom- 
dájában. Kis  8 r.  32.  1.  Petrik  nem  ösmeri. 

52.  ARALÍYSZÁJIJ  SZENT  JÁNOS  ATYA  SZENT  ÉS 
ISTENI  LITURGIÁJA,  vagyis  az  újszövetség  vérontás  nélküli 

szent  áldozat  bemutatásának  rendje  kiegészítve  több  oltári  imá- 
val és  egyházi  énekkel  a magyarajkú  görög  szert artású  katholiku- 
sok  lelki  épülésére.  A munkácsi  és  eperjesi  egyházmegyei  szent- 
székek kebeléből  kiküldött  kilences  tagú  bizottság  fordítása 
Hajdú-Dorogon  1879.  — - Debrecen,  nyomatott  a város  könyvnyom- 
- dájában.  1882.  Áp.  4.  r,  cl.  + 90  + 2. 

53.  Görög  katholikus  EGYHÁZI  SZERKÖNYV  (Eucholo- 
gion).  Magyarra  íordittatott  Hajdú-Dorogon  1879.  Debrecen,  nyo- 
matott a város  könyvnyomdájában  1883.  4.  r.  168  + 3 sztl.  l. 
(Fordította  Jámbor  Antal  és  Danilovics  János  vezetése  alatt  a 
kilenctagú  egyházmegyei  bizottság.) 

54.  IMÁDSÁGOK  — Görög  katholikus  — szent  misei  és 
húsvéti  énekek.  A hajdú-dorogi  püspöki  vikárius  kiadása.  1884. 
Ára  12  kr. 

Debrecen,  1884,  nyomatott  a város  könyvnyomdájában.  8. 
r.  23.  1. 

55.  DANILOVICS  JÁNOS.  Úrszág-e?  Vagyis  a Munkács 
egyházmegyei  Roskovics-féle  kis-káté  különlegességeinek  tárgyi- 
lagos megvitatása, 

Debrecen,  1888.  Nyomatott  a város  könyvnyomdájában.  8. 
r.,  16.  1. 

56.  (MELLES  EMIL.)  Vasárnapi  és  ünnepi  apostolok  és 
evangéliomok  a gör.  szert,  kath.  egyházban.  Az  apostoli  sz,  szék 
által  Hitelesített  szöveg  szerint,  iskolai  és  magán  használatra, 
Eger,  érsek-lyceumi  könyvnyomda,  1882,  (A  Gébé  Viktor  kano- 
nok előszavából  kivehetően  egybeállitója  Melles  Emil  akkori  püs- 
pöki h,  titkár  vólt.)  Cl,  + 8,  r.  124.  1.  (Második  bővített  kiad. 
lásd  Olvasmányok  cim  alatt.) 

57.  SZENT  NAGY  BAZIL  ATYA  SZENT  ÉS  ISTENI 
LITURGIÁJA,  továbbá  az  előszenteltek  isteni  liturgiája  s egyéb 
egyházi  szolgálatok  papi  imádságai.  A görög  szert,  katholikusok 
lelki  hasznára.  Hajdúdorogi  kiadás.  1890.  Nyomatott  Kutasi  Imre 
könyvnyomdájában  Debrecen,  1889.  130  + 2.  sztl.  1. 

58.  DANILOVICS  JÁNOS.  Görög  szertartású  általános 
egyházi  énekkönyv  a hozzávaló  imákkal.  A görög-katholikus  hívek 
lelki  hasznára.  Fordította  — hajdú-dorogi  püspöki  vikárius. 

Első  kiadása  Debrecen,  1892.  Város  könyvnyomd.  496  + 4 sztl.  lap, 
a legutolsó  pedig  a 11.  kiad.  Budapest,  1908.  Rózsa  K.  és  neje  kiadása,  8-ad 
rét,  2 sztl.’  lev.,  556  1.,  3 sztl.  1. 

59.  MELLES  EMIL.  A dicséret  áldozata.  Görög  szertartású 

katholikus,  vagyis:  óhitű  iiíiakönyv.  Fordította  és  összeállitotta: 

— Második  javitott  és  tetemesen  bővített  kiadás.  Ungvár,  1890. 
Lévai  Mór  kiadása.  (Kelet  könyvnyomda.)  8.  r.  Cl.  + 390  + 5 
sztl . 1.  Harmadik  kiadás  Budapest — Ungvár  (é.  n.)  518  + 7 
sztl.  1. 

60.  Dr.  MIKITA  SÁNDOR.  Görög  szertartási!  kath.  litur- 
gika,  azaz:  szertartás  értelmezés.  Ungvár,  8®  260.  1. 

61.  SZABADOS  MIHÁLY.  Párásztász,  nagy  és  kis  temetés 
rendje.  Összeállította:  — gör.  kath.  lelkész.  Ungvár,  Jáger  Berta- 
lan görög  katholikus  könyvkiadó  hivatala.  8“  61.  1.  (év  n.) 

62.  FARKAS  LAJOS.  Egy  nemzeti  küzdelem  története.  Irta 

— Hajdúkerület  (volt)  főhadnagya,  a gör.  kath.  magyarok  nagy- 
gyűlésének (világi)  elnöke.  Sajtó  alá  rendezte  és  tájékoztatóval 
ellátta  György  Endre. 

Budapest,  1896.  Kilián  Frigyes  egyetemi  könyvtáros  bizo- 
mánya.  Athenaeum  r.-t.  nyomása.  8.  r.  30  + 121.  1. 

63.  PETRUS  JENŐ.  A magyarság  önvédelme  a keleti  ritusú 

egyház  idegen  nyelveinek  beolvasztó  hatása  ellen.  Debrecen,  1897. 
Életrajzzal:  Szinnyei  M.  írók.  ^ 

64.  EMLÉKKÖNYV  a görög  szert,  katholikus  magyarok  ró- 
mai zarándoklatáról.  Kiadja  a görög  szert,  katholikus  magyarok 
országos  bizottsága  Budapesten,  1901.  évben. 

Nagy  4-ed  rét,  V + 3 szt.  1.  + 206  1.  + 2 szt.  L,  19  önálló  fénykép- 
táblával és  két  térképmelléklettel.  Hungária  könyvsajtó  nyomása.  (A  tör- 
téneti részt  irta  dr.  Hodinka  Antal,  a többit:  Szabó  Jenő,  Melles  Emil  és 
még  többen. 

Ugyanez  megjelent  rendes  8-ad  rét  alakban  is,  ezenkivül  német  és 
latin  nyelven  is. 

65.  MEDVIGY  MIHÁLY.  Temetési  és  gyászénekek  a görög 
katholikus  egyház  szertartása  szerint.  Hangjegyekre  szedte: 

— Nagyvárad,  1902.  8.  r.  22.  1. 

66.  (MELLES  EMIL.)  Olvasmányok,  apostolok  és  evange- 
liomok,  melyeket  a gör.  szert.  kath.  egyház  vasárnapokon  és  ünne- 
peken délután,  reggel  és  a szent  liturgián  olvas.  Az  apostoli  szent- 
szék által  hitelesített  szöveg  szerint.  Ungvár,  Lévai  Mór  kiadása 
(1902.)  Cl.  + 2.  sztl.  + 374  + 8.  sztl.  1. 

67.  MELLES  EMIL.  Jertek,  imádjuk  Krisztust!  Görög  szer- 
tartású  katholikus,  vagyis  ó-hitű  ima-  és  énekeskönyv.  Fordította 
és  összeállította:  — A munkácsi  egyházmegyei  hatóság  jóváha- 
gyásával. 

IL  kiadás  Ungvárott,  Lévai  Mór  könyvkiadóhivatala  1903. 
8®  322  + L 

68.  BOKSAY  JÁNOS  és  MALINICS  JÓZSEF.  A munkácsi 
görög  katholikus  püspöki  egyházmegyében  használt  és  megállapí- 
tott egyházi  közénekek.  A munkácsegyházmegyei  püspöki  főható- 

^ ság  jóváhagyásával  a magyarajkú  hivek  használatára  hangje- 
gyekre alkalmazta  és  összeállította;  — Szerzők  sajátja,  Ungvár. 
Nagy  4.  r,,  120  1.  (1904.) 

69.  MELLES  EMIL.  Anthologion  szeptember  és  október  hó- 
napokra. A hitterjesztés  szent  kongregációjának  nyomdája  által 
1888.  Rómában  kiadott  görög  szövegű  ménaeából  fordította: 

— Magyar  nyelven  első  ízben  kiadta;  a budapesti  görög  szert, 
katholikus  egyháztanács.  Szatmár-Németi,  nyomatott  a „Fáz- 
mány-sajtó“  könyvnyomdájában.  1905.  Nagy  8.  r.,  4 sztl.  + 284 
+ 6 sztl.  1. 

70.  BIHUN  PÁL.  A görög  szertartású  katholikus  anyaszent- 
egyház  szent  liturgiájának  értelmezése.  Orosz  eredeti  után  sza- 
badon írta:  — Ungvár,  1906.  8"  109.  1. 

71.  JANETSCHEK  ISTVÁN.  A görög  katholikus  szent  li- 
turgia (szent  mise)  népénekei.  A házasságkötési  és  temetési  éne- 
kekkel együtt  a budapesti  görög  katholikus  egyházközség  meg- 
bízásából az  eredeti  ősi  dallamok  alapján  férfi  négyes  karra  szerzé 

— templomi  karnagy,  A budapesti  görög  katholikus  egyházköz- 
ség megbízásából  kiadja  Méry  Béla  zenemükereskedése,  Buda- 
pest, VI.,  Andrássy-út  12.  sz.  Minden  jog  fentartva.  A kiadó  tu- 
lajdona. Vezérkönyv  ára  kor.  3.60  nettó.  Ciml.  -|-  143  1.  Pesti 
könyvnyomda  r.-t.  (1908.) 

72.  GÖRÖG  KATHOLIKUS  SZENT  MISE-ÉNEKEK. 
(Hangjegyekkel,  8.  r.,  8.  1.  cimlaptalan  kőnyomat.) 

73.  BOKSAY  JÁNOS.  Aranyszájú  Szent  János  szent  és  is- 
teni Liturgiája.  Teljes  szentmise  partitúra.  Vegyes  karra  szerzé: 

— gör.  kath.  áldozópap.  Rózsavölgyi  és  társa,  Budapest  (1911.) 
Harántalakú  kiadás,  38  1.  Ára  3 K nettó. 

74.  SZEMÁN  ISTVÁN.  Lelki  vigasz.  Imakönyv  a gör.  kath. 
női  közönség  számára.  Összeállította  — . Ungvár,  1906.  (Unió) 
8.  r.  372  1, 

75.  SZEMÁN  ISTVÁN  és  ERNŐI  JÁNOS.  Lelki  kenyér. 
Imakönyv  görög  kath.  hívek  használatára.  Összeállították  — 
Ungvár,  Székely  és  Illés  kiadv.  1908.  8.  r.  389  1. 

16,  DEMKÓ  KÁLMÁN.  Asszimiláció,  reasszimiláció  és  a 
magyar  kultúrpolitika.  Bpest,  1897.  Lampel  R.  8.  r.  27.  1. 

77.  BÁNYAY  JENŐ.  A római  katholikus,  görög  katholikus 
és  görög  keleti  vallások  közötti  viszony.  M.-Sziget,  1899.  8.  r,  48. 1. 

78.  REINER  ZSIGMOND.  A keleti  vallású  magyar  nem- 
zeti egyház  szervezése.  Bpest,  1907.  Franklin-t.  8.  r.  65.  1. 

79.  MELLES  EMIL.  Görög  szert.  kath.  magyarok  a nagy- 
váradi román  egyházmegyében.  (Különlenyomat  a Hittudományi 
Folyóirat  1902.  évf.-ból.)  Bpest,  1902.  8.  r.  13.  1. 

80.  HYEROTHEUS  PRESBYTER.  Pidálion,  vagyis  a leg- 
főbb és  a legnevezetesebb  pápai,  királyi  és  püspöki  rendeletek  és 
határozatok,  melyek  a görög  kath.  egyházra  vonatkoznak.  (Kü- 
lönnyomat a Görög  Kath.  Szemle  1902.  évf.-ból.)  Ungvár,  1902. 
8.  r.  21.  1. 

81.  TÓTH  GYÖRGY.  A görög  keleti  magyarok.  (Külön- 
nyomat a Keresztény  Magvetö-hö\.)  Kolozsvár,  1907.  8.  r.  14.  1. 

82.  A MI  VILÁGUNK.  Gör.  szert.  kath.  almanach  az  1903. 
évre.  Szerk.  Prodán  János.  Ungvár,  1902.  8.  r.  58.  1. 

83.  (SZEMÁN  ISTVÁN.)  Imakönyv  a gör.  kath.  ifjúság 
számára.  (Ungvár)  1905.  Unió  kny.  r.-t.  kis  8.  r.  cl.  ^ 236.  1. 

84.  SZABO  JENŐ.  A magyarországi  görög  katholikusok 
nyelvi  statisztikája  és  az  ó-hitü  magyarság  veszedelme.  Bpest, 
év,  n.  Radó  Izor  nyomd.  (Kéziratképen.)  Kis  folio,  30  + 9 sztl.  1. 

85.  KAMINSZKY  GÉZA.  Emlékalbum  az  ungvári  gör.  kath. 
tanítóképző  százéves  jubileumára.  Ungvár,  1894.  Kelet  kny. 
8.  r.  161.  1. 

86.  POPOVICS  JENŐ.  Adatok  a g.  katholikusok  ünnepei- 
nek a római  katholikusok  ünnepeiveli  egyesítése  iránt  a munkácsi 
gk.  püspöki  megyében  újabb  időben  felvetett  kérdéshez.  Bpest, 
1874.  Noséda  Gyula  kny.  8.  r.  38.  1. 

87.  MELLES  EMIL.  Naptáregyesítés.  Tanulmány  arról, 
hogyan  lehetne  és  kellene  a görög  szert.  kath.  egyház  által  hasz- 
nált időszámitási  rendszert  helyesbíteni.  Ungvár,  1898.  Jáger  B^ 
kny.  8.  r.  4 + 38.  1. 

88.  HANULYA  JÓZSEF.  Emlékkönyv  a bártfai  gk.  egyház 
megalapításának  s temploma  felszentelésének  alkalmából.  Bártfa, 
Felsősárosi  kny.  1903.  4.  r.  63.  1. 

89.  ARTIM  MIHÁLY.  A Halotti  Beszéd  és  Könyörgés 
rituális  szempontból.  Kézirat  gyanánt.  Kis  4.  r.  Bártfa,  1903. 
IV  + 67.  1. 

90.  HODINKA  ANTAL.  A munkácsi  görög  katholikus  püs- 


I 


mmmmmmmmmammmmmmmmmmmmmmmmmmmmmmmmmmmmmmmmmmmmmmmmmmmmmmmmmmmmmmmmm  44^ 

pökség  története.  A M.  Tud.  Akadémia  1908.  évi  Ipolyi-díjával 
jutalmazott  munka.  Budapest,  1910.  Kiadja  a M.  Tud.  Akadémia, 
8.  r.  VIII  + 856.  1. 

A különböző  naptárakból,  amelyekben  sok  történelmi,  nép- 
rajzi és  vallás-egyházi  vonatkozású  dolgozat  található,  legyenek 
egyelőre  a következők  emlitve: 

91.  A SZENT  KERESZT  NAPTÁRA.  Szerk.  Melles  Emil, 
1893-tól.  Ungvár,  Jáger  Bertalan  sajtója. 

92.  GÖRÖG  KATHOLIKUS  NAPTÁR.  Szerk.  Melles 
Gyula,  1902-től.  Ungvár,  Unió  r.-t. 

93.  A MÁRIA-PÓCSI  CSODATEVŐ  BOLD.  SZ.  MÁRIA 
NAPTÁRA.  Szerk.  Melles  Emil,  1902 — 1905.  Szatmár,  Pázmány- 
sajtó, 

94.  SZENT  GYULA  NAPTÁR  magyarajkú  gör.  katholiku- 
sok  számára.  Szerk.  Drohobeczky  Gyula.  Ungvár,  Kelet  kny. 
1892.  I.  évf. 

95.  KERESZTES  NAPTÁR  (Gyula  naptár).  Alapítá  Dro- 
hobeczky Gyula  körösi  püspök.  Szerk.  Melles  Emil  és  Fesztóry 
József.  Ungvár,  Jáger  Bertalan  kny.  1893  II.  évf. 

A magyarajkú  görög  katholikusok  érdekeit  a következő  la- 
pok képviselték: 

96.  MAGYAR  KÁRPÁT.  Hetilap.  Melléklet  az  orosz  Kár- 
páthoz. Szerk.  Homicskó  Miklós.  Ungvár,  1875.  április  12-től 
1877.  január  26-ig.  I — III.  évfolyam. 

97.  UNGVÁRI  KÖZLÖNY.  Szerk,  Joanovics  János  1879— 

1894.  (heti). 

98.  FELVIDÉKI  SIÓN.  Szerk.  Mikita  Sándor.  Ungvár, 
1889—1891.  (kétheti)  kiválóan  gazdag  egyháztört.  és  irodalmi 
cikkekben. 

99.  KELET.  Szerk.  Drohobeczky  Gy.,  J oanovics  J .,  Neviczky 
K.  Ungvár  1888—1901.  végéig  14  évf.  ért  meg,  igen  gazdag  tarta- 
lommal (heti) . 

100.  KÁRPÁTI  LAPOK.  Ungvár,  szerk.  Romanecz  Aladár 

1895.  május  12 — 1903.  végéig  9 évf,  (heti) 

101.  GÖRÖGKATHOLIKUS  HÍRLAP.  Budapest,  szerk. 
Demkó  Kálmán  1903.  dec.  25 — 1907.  január,  (heti) 

102.  MAGYAR  VILÁG.  Bpest,  szerk.  Demjanovics  E.  és 
Csudáky  B.  1906.  márc.  18 — 1907,  márc.  31.  (heti) 

103.  GÖRÖGKATHOLIKUS  SZEMLE.  Ungvár,  szerk. 
Kaminszky  G.  1900-tól  máig. 

A görög  liturgia  legrégibb  magyar 
forditása. 

Mielőtt  bemutatnék  a görög  liturgia  eleddig  legrégibbnek 
ösmert  fordítását,  szükségesnek  tartjuk,  hogy  magáról  a litur- 
giáról, keletkezéséről  is  néhány  szót  szóljunk, 

A keresztény  egyház  legelső  berendezkedése  görög  földön 
történt.  Görögül  Íródtak  meg  szent  könyvei,  a biblia  és  szerköny- 
vek; görög  földön  tartották  meg  az  egyház  szervezését  illető  zsi- 
natokat. A keresztény  egyház  azonban  a méreteiben  hatalmas, 
eredményeiben  meszsze  szétágazó  régi  görög  kultúrán  épült  föl, 
amelynek  háta  mögött  Homeros  mesés  világától  kezdődően 
mintegy  ezer  esztendős  fejlődés  változatai  maradtak  el. 

Nagyon  természetes  tehát,  hogy  az  új  keresztény  egyház  az 
ezer  esztendős  régi  kultúrának  csak  hagyományosa  és  tovább  fej- 
lesztője. Belőle  tehát  igen  sok  elemet  átvett  úgy,  hogy  a pogány 
és  keresztény  művelődési  elemek  egyszerűen  egymás  mellé  ke- 
rültek. 

A keresztény  világ  görög  papsága  nagyon  jól  tudta,  hogy 
még  saját  görög  nemzetének  nagy  tömege  is  a hivatalos  keresz- 
tény egyház  törvényei  mellett  századok  óta  begyökeresedett  régi 
pogány  mithológiáját  továbbra  is  megtartotta.  Hát  még  az  a sok 
barbár  nép  északon,  amelyek  közé  el  akarja  vala  vinni  az  új  hitet! 

Az  egyház  nagyon  bölcsen  intézkedett  ezek  miatt  akkor, 
amikor  éppen  a propaganda  sikerét  biztosítandó,  az  új  hit  ter- 
jesztésével a régi  pogány  és  zsidó  hitnek  a tömegektől  megszokott 
formáihoz  egyszerűen  hozzásímult. 

Ennek  az  alkalmazkodásnak  nagyon  sok  példája  van. 

Ilyen  példáúl  mindjárt  az:  miért  rendelte  az  egyház  kará- 

csonynak  a megünneplését  éppen  december  25-dikére?  Miért  nem 
márciusra,  vagy  augusztusra? 

A felelet  csak  a következő  lehet. 

A kereszténység  előtti  vallások  főeleme  a napkultusz.  A 
melegnek,  mozgásnak,  az  életnek  legfőbb  eredője,  a nap,  a világ 
minden  népénél  istenné  lett.  Akármilyen  primitivus  műveltségű 
is  volt  az  a napimádó  nép,  anynyi  csillagászati  ösmeretre  mind- 
egyik mégis  szert  tett,  hogy  észrevegye,  miszerint  a nappalok 
ősztől  kezdve  egyre  rövidülnek,  a legrövidebbek  éppen  december 
25.  körül  vannak,  ezután  az  időpont  után  pedig  ismét  nőni  kez- 
denek. Az  erejét  folyton  vesztő  napistennek  a primitivus  nép  ta- 
pasztalatában december  25-dike  körül  észlelt  fordulóját  ünnep- 
nek fogadták  el,  amelyen  a nap  újjászületését  ünnepelték. 

Jött  ezer  esztendők  múlva  a keresztény  egyház  és  azt 
mondta;  Jól  van!  Ünnepeljetek  ezen  a napon  továbbra  is,  mert 
ezt  már  megszoktátok;  csakhogy  ezentúl  nem  a nap  születését 
kell  ünnepelnetek,  hanem  a Jézus  Krisztusét! 

A nap  nyári  fordulóját,  június  24-dikét,  amikor  viszont  a 
nappalok  a leghoszszabbak,  hasonlóképpen  meghagyta  ünnepnek 
pl.  a szlávoknál,  csakhogy  nem  a pogány  Kupalo-istennek,  hanem 
János  apostolnak  szentelte.  (Szent  Iván.) 

Ünnepeivel  átvette  az  istentiszteleti  tárgyakat.  Indiától  egé- 
szen az  Atlanti  óceánig  mindenütt  látjuk  a régi  pogánykori  kő- 
fa ragványokon  a napisten  (Mithras)  feje  körül  a nap  kerek  tá- 
nyérját; ez  a naptányér  azután  a keresztény  mithológia  alakjai- 
nak fejét  ékesíti.  Ma  glóriának  mondjuk. 

Átvette  a régi  oltárt,  a füstölőt,  gyertyát,  a papok  imád- 
kozó helyzetét,  kéztartását  stb. 

Ávette  és  folytatta  mithológiáját  is.  Mózes  éppen  olyan  cso- 
dálatos körülmények  között  születik,  mint  Bráma  és  Visnu,  mint 
Romulus  és  Remus.  Romulus  éppen  olyan  csodálatosan  égbe  ra- 
gadtatik,  mint  Illés  próféta  és  a későbbi  keresztény  századok 
sok  apokrifus  legendaalakja  hasonló  csodákat  produkál. 

Ilyen  példa  százával  is  van,  de  ezek  elősorolásának  nem 
itt  a helye. 

Ezek  után  nagyon  természetes  az  az  állításunk,  — ha  egye- 
seknek talán  meglepő  lesz  is  — hogy  a keresztény  görög  liturgia 
is  a pogány  görög  liturgiából  fejlődött  és  hogy  a keresztény  gö- 
rög templom  épülete  a régi  görög  isteni  tiszteletek  helyiségének 
a folytatása. 

Ez  a két  dolog  szorosan  egybe  tartozik  és  úgy  formulázható, 
hogy  a keresztény  görög  templom  és  liturgia  a régi  görög  szinház- 
zal  van  összefüggésben. 

A pogány  görög  színház  és  dráma  ugyanis  a Dionysios-kul- 
túszból  fejlődött  ki,  vagyis  isteni  tiszteletből  vált  azzá.  Tehát  a 
fejlődésnek  ugyanazt  az  útját  tette  meg,  mint  később  a latin  ke- 
resztény egyház  Nyugaton. 

Ismeretes  ugyanis,  hogy  Nyugateurópában  a középkor  latin 
egyháza  magában  a templom  épületében  mutatta  be  színjáték- 
szérűén  Jézus  életének  főbb  mozzanatait.  (Ludi  vagy  Misteria; 
ez  utóbbi  a minísterium  = templomi  cselekvény  szóból  ered.)  Ez 
a játék  teljesen  komoly,  ünnepélyes  dolog  volt,  az  istentisztelet- 
nek kiegészítő  része,  noha  tánc  is  volt  benne.  Játszók  maguk  a 
papok  voltak.  Amikor  azután  a fejlődés  folyamán  formában  és 
tartalomban  kibővült,  a templomból  kikerült  a templom  udva- 
rára, még  későbben  pedig  az  utcára,  a piacra.  Ezekből  a játékok- 
ból fejlődött  ki  idővel  az  európai  u.  n.  polgári  dráma,  a mai 
színház. 

Nyugoton  tehát  a dráma  a liturgiából  alakúit  ki. 

A görög  egyház  területén,  csakhogy  még  hamarább,  ez  szin- 
tén így  történt;  a Dionysios  vallási  kultuszból  fejlődik  a régi 
Aischylos-Euripides-féle  dráma  s aztán  ez  és  ennek  kerete  (a 
színház)  volt  az,  amelyekből  a keresztény  görög  liturgia  és  tem- 
plom fejlődött  ki. 

A pogány  görög  drámát  nem  szabad  a ma  szemével  néz- 
nünk. Mi  a színházba  ma  pusztán  mulatság  kedvéért  járunk,  de 
a régi  görögök  istentiszteleti  célból  jöttek  ott  össze.  Ami  ma  a 
keresztény  templom  hivatása,  hogy  t.  i.  áhitatos  hangulatba  hozza 
a lelket,  azt  a régi  görögöknél  a színház  végezte.  Nekik  ez  való- 
ságos szent  gyülekező  helyük  volt,  kivált  kezdetben,  és  éppen 
olyan  ünnepélyes  hangulatba  hozta  a hallgatókat  a Dionysios  kul- 
tuszból fejlődött  drámai  játék,  mint  amilyen  hangulatban  volt 
a középkor  latin  templomainak  hallgatósága  a Nyugoton. 

A görögök  nem  mulatságra,  hanem  imádkozni  jártak  a szín- 
házba. Hiszen  minden  drámában  ott  érezték  az  Istent;  a végzet 
tragédiája  ott  hozta  őket  hangulatba. 

Ehhez  képest  úgy  maga  a pogány  liturgia  (dráma),  mint  a 
színház  is  hoszszú  időkön  át  teljesítette  a mai  keresztény  templo- 
mok hivatását.  Nagyon  természetes,  hogy  az  új  keresztény  görög 
kultúra  nem  dobta  el  ezeresztendős  kulturhagyományait,  hanem 

mint  anynyi  egyéb  külsőségben,  úgy  a liturgiában  is,  a templom 
formájában  is  alkalmazkodott  a régi  megszokott  formákhoz. 

Amióta  az  archaeologiai  kutatások  olyan  mélyreható  irányt 
vettek,  mind  közelebb  és  közelebb  járunk  ahhoz,  hogy  letűnt 
ezredévek  kultúráját  szemünk  elé  tudjuk  varázsolni.  Starck, 
Puchstein  és  különösen  Dörpfeld  kutatásai  alapján  a régi  görög 
isteni  tiszteletek  tárgyi  részei  is  jól  ismeretesek. 

így  tudjuk,  hogy  az  áprilisi  Dionysiák  komoly  ünnepében 
a görögök  ünnepélyes  körmenetben  hordozták  körül  a városban 
Dionysiosnak  fából  faragott  szobrát.  Az  ünnepek  három  utolsó 
napján  három,  tartalmilag  egybefüggő  játék  darabot  adtak  elő 
(trilógia) . 

A keresztény  görög  liturgia  is  ilyen  trilógiából  áll:  reggeli 
tisztelet  (utrenye),  mise  és  esteli  tisztelet  (vecsernye),  amelyeket 
a görög  egyház  kezdetben  egy  végben  végzett. 

ADionysos  istentisztelet  helyiségének  hármas  tagozata  volt; 
előcsarnok,  a karok  tánchelye  és  nézőtér. 

Ez  a felosztás  teljesen  öszszevág  a keresztény  görög  tem- 
plom hármas  tagozásával;  jelöltek  előcsarnoka  (ma  aszszonyok 
csarnoka),  hajó  a hívekkel  és  a karokkal  (krilosz,  sztrána),  végül 
a szentély. 

A régi  görög  szinház  középső  pontja  az  oltár,  amelyet  a 
karok  körülié jtenek;  mellette  egy  faállvány,  az  áldozati  bárány 
levágására. 

A keresztény  görög  templom  szentélyében  ma  is  ott  van 
az  oltár  mellett  az  áldozati  asztal  (zsertovnik) , amelyen  a pap 
liturgia  előtt  a symbolikus  dráma  számára  fölvagdalja  a sym- 
bolikus  áldozati  bárány  oltári  kenyerét. 

Aischylos  ideje  óta  ez  az  állvány  megbővült  egy  játszó- 
sátorral, az  u.  n.  szkéné-vei.  Ez  háttér  gyanánt  szolgált  a játszó 
személyeknek  és  három,  a belső  részbe  vezető  ajtaja  volt.  A kö- 
zépső, legszélesebb  ajtónak  neve  a görög  színházban  királyi  ajtó, 
a két  szélsőé  pedig  Vitruvius  szerint  vendégajtó.  A középső  ajtón 
a fejedelem  és  a hősök  jártak  ki-be,  a szélső  ajtók  pedig  mellék- 
helyiségekbe  vezettek.  A tragédiákban  a szkéné  rendesen  palotát 
vagy  templomot  ábrázolt.  Jobbra  és  balra  tőle  két  szárnyépítmény 
volt,  a paraszkéné.  A királyi  ajtó  előtt  való  lépcsős  nyúlványnak 
neve  pedig  proszkénion  volt. 

A keresztény  görög  templomban  az  egész  világon  ma  is 
ugyanez  a beosztás:  a szentélyt  a hívőktől  képfal  = ikonosztázion 


választja  el  (szkéné),  amelynek  három  ajtaja  van.  Ezek  közűi  a 
középsőt  maiglan  is  királyi  ajtónak  hívják  s rajta  csak  a görög 
császárnak  és  az  áldozó  papnak  volt  szabad  ki-bej  árnía. 

Az  oldalajtókon  történik  ma  is  a nem  papi  személyek  közle- 
kedése s a görögkeletiek  az  Úr  vendégségére  jövet  máig  is  itt  vég- 
zik a gyónást. 

A régi  szkéné  (mai  ikonosztázion)  csakis  a mai  görög  szer- 
tartást! keresztény  templomokban  maradt  meg;  a középkor  nyű- 
göt! színházaiban  még  meg  volt,  azután  végképpen  elkopott.  A 
szkénétől  (ikonosztáz)  jobbra  és  balra  maiglan  is  meg  van  a 
színészek  helye,  a paraszkéné,  csakhogy  most  a templomi  karok 
számára  való  és  krilosz  (bolgár-  oláhul  sztrána  = oldal)  a neve. 
Hasonlóképpen  megmaradt  még  a régi  lépcsős  proszkénion  is, 
csakhogy  a keresztény  görög  templomban  ambon  a neve  és  ugyan- 
csak a királyi  ajtó  előtt  van  a helye.*) 

A tárgybeli  egyezések  tehát  megállapíthatók.  Sőt  kiterjed 
ez  az  egyezés,  mint  érintettük,  a görög  templom  építésének  hár- 
mas tagozására  is. 

Ugyanilyen  egyezés  van  a régi  görög  drámai  liturgia  és  a 
keresztény  liturgia  szerkezetében  is. 

Csakhogy  persze  a keresztény  görög  liturgia  is  bizonyos 
fejlődésen  ment  keresztül,  amíg  ma  ismert  alakját  elérte.  Emiatt 
az  első  keresztény  századok  liturgiáját  nem  lehet  teljesen  azo- 
nosítani a maival,  és  eleinte  az  bizonyára  még  több  hasonlóságot 
mutathatott  föl  a régi  pogány  liturgiához  viszonyítva,  mint  ma, 
A fejlődési  folyamat  ugyanis  itt  is  ugyanaz,  mint  Nyugoteurópa 
latin  egyházában;  bizonyos  idő  múlva  templom  és  színház  elvál- 
nak. Csakhogy  a keresztény  görög  liturgián  jobban  meglátszik  a 
régi  görög  kultúra  hatása. 

Legrégibbnek  ismert  görög  liturgiánk  a Jakab-féle.  De  hogy 
nem  csak  a különféle  szektáknak  volt  különféle  liturgiája  görög 
földön,  hanem  magának  a hivatalos  egyháznak  is  lehettek  a 
Jakabénál  régebbi  liturgiái,  az  nagyon  valószínű.  Kezdetben 
ugyanis  a keresztény  vallás  gyakorlása  a napnak  úgyszólván  mind 
a 24  óráját  lefoglalta:  az  istentisztelet  folytonos,  szakadatlan 
volt.  Ez  teljesen  megfelelt  a régi  hagyomány  drámai  trilógiájának. 

Ezen  idővel  rövidíteni  kellett  és  pedig  többször  is.  Jakab 
liturgiáját  megrövidítette  szt.  Bazil,  Bazilét  pedig  Aranyszájú 


*)  Dr.  Christian  Gaehde,  Das  Theatcr.  Leipzig  1908,  6 — 10.  1. 

szt.  János.*)  Ez  azonban  — a latinok  praktikus  felfogásával 
szemben  — még  mindig  hosszú.  Az  istentiszteletek  folytonosságán 
az  órák  olvasásával  tettek  változtatást. 

A liturgia  hoszszúságát  azok  a párbeszédek  okozzák,  ame- 
lyek pap  és  a karok  (ma  hívők)  között  váltakoznak  s tisztára  a 
régi  görög  dráma  reminiscenciá jaként  alakúltak.  Ezek  ugyanis 
teljességgel  olyan  berendezésüek,  mint  az  Euripidesi  drámában 
a játszó  hős  és  a karok  páros  beszélgetései,  amelyek  a drámai 
cselekvényt  lebonyolítják.  Aki  elolvassa  Kricsfalusi  fordítását, 
az  alakiság  (berendezés)  azonosságáról  meggyőződhetik. 

A lelki  élet  szabályozásának  megszokott  ősi  keretei  tehát 
fennmaradtak  a keresztény  görögségben  továbbra  is. 

Az  egyház  az  ábrázoló  és  előadó  művészeteknek  tömegre 
ható  paedagógiai  értékét  mindig  fölhasználta  a lelkek  nevelésére. 
A fejlődés  folyamán  a görögség  a régi  liturgikus  gyakorlatból 
egyet-mást  megtartott,  ezt  újakkal  bővítette,  de  a megtartott 
régi  keretek  új  szellemi  tartalmat  nyertek;  Jézus  halálának 
tragoediáját. 

De  éppen  ezekből  a kulturhagyományokból  tűnik  ki  leg- 
jobban a keresztény  görög  liturgia  alaptermészete:  a pap  és  a 
karok  között  folytonosan  váltakozó  párbeszédek  miatt  okvetlenül 
olyan  nyelven  kell  folynia  a liturgiának  minden  görög  szertartású 
keresztény  népnél,  amely  nyelvet  a liturgia  e két  tényezője  köl- 
csönösen megért.  Maga  a görög  leiturgia  szó  is  azt  teszi,  hogy 
a köznek,  a nyilvánosságnak  való  szolgálatot  tenni. 

Olyan  természetű  dolog  ez,  hogy  a görög  egyház  területén 
mindenütt  természetszerűleg  alakúit  ki  az  a jogszokás,  hogy  a 
liturgiának  a hívőktől  értett  nyelven  kell  végződnie.  Nem  kánonok 
és  zsinati  végzések  mondották  ezt  ki,  hanem  a görög  kultúra 
hagyományainak  kényszerűsége  hozta  létre. 

Ezeknek  a szempontoknak  figyelembe  vételével  kell  a görög 
liturgiának  itt  következő  magyar  fordításában  lapozgatni. 

* * 

Az  ó-hitű  magyarságot  liturgikus  törekvéseinek  elérésére 
irányúló  munkájában  nem  kevéssé  örvendeztetheti  meg  az,  hogy 
ha  az  időkben  egy-egy  nyommal  mindig  hátrább  és  hátrább  felé 


*)  Az  ide  vonatkozó  irodalmat  lásd  Bihun  Pál:  A görög  szert.  kath. 
anyasz.  liturgiájának  értelmezése.  Ungvár,  1906. 

tud  kutatásaiban  haladni  és  e törekvések  szokás  jogi  alapját  egy- 
egy  újabb  bizonyítékkal  tudja  megerősíteni. 

A görög  katholikusok  magyar  nyelvű  istentiszteletének  gya- 
korlatát az  ellenzők  tábora  igen  fiatalnak  állítja.  Ennek  kezdetét 
mindöszsze  azokra  az  időkre  vezeti  viszsza,  amikor  a magyar  nem- 
zeti öntudat  az  ország  magyarságát  már  egész  terjedelmében 
áthatotta,  vagyis  a Széchényi-Kossuth  idejére.  A magyar  liturgia 
buzgólkodói  viszont  azt  állítják,  hogy  ez  a gyakorlat  sokkal  ré- 
gibb 60  évesnél  és  támogatóul  a köztük  élő  hagyományra  hivat- 
koznak, amely  szerint  az  Alföld  éj  szaki  részében  lakó  ó-hitű  ma- 
gyarság már  a XVIII.  században  is  élt  némi  magyar  liturgiával. 

Az  ungvári  püspöki  levéltárnak  egyik  kézirata  azonban,  azt 
hiszszük,  forduló  pontot  hívatott  alkotni  a vitás  kérdésben.  Krits- 
falusi  György  ugyanis,  az  ungvári  gymnasium  magyar  nyelv  ta- 
nára, már  1795-ben,  egész  terjedelmében  lefordította  az  Arany- 
szájú Sz.  János  szerinti  közönséges  liturgiát.  Ezt  a fordítást  a 
püspöki  levéltárból  vett  betűhív  másolatban  az  alábbiakban  ad- 
juk közzé. 

A magyar  liturgia  első,  neve  szerint  ismert,  fordítójának  iro- 
dalmi működéséről  nem  sokat  tudunk.  Annál  többet  azonban 
eredményekben  gazdag  paedagógiai  pályafutásáról. 

Kritsfalusi  Györgyről  azt  írja  Kaminszky  Géza,'^)  hogy 
Popovics  Demeter  utódjaként  a kassai  kerület  népiskoláinak  pro- 
inspectorául  1809.  évi  március  28-án  6424.  sz.  alatt  kelt  rendelet- 
tel, 45  éves  korában  nevezték  ki  és  22  éven  át  volt  a tanítóképző 
oktatója;  1831.  jul.  26-án  pedig,  40  esztendei  tanítás  után,  67  éves 
korában  nyugdíjazták. 

Ezek  szerint  tehát  1764-ben  született. 

A magyar  görög  katholikusoknak  ez  a jeles  tagja  kiváló  pe- 
dagógus és  úgy  látszik,  középiskolára  is  képesített  tanár  volt.  Ta- 
nítói pályáját  Nagykárolyban  kezdte  meg,  amelynek  nemzeti  fő- 
iskolájához'^^) a nagyváradi  tankerület  főigazgatója,  Verner  Ja- 
kab, 1791.  februárius  1-én  nevezte  ki  őt.  Innen  két  év  múlva  Ung- 
várra  költözött,  mert  1793.  július  2-án  kinevezték  a gymnasium- 
hoz  a magyar  nyelv  tanárává.  Ebben  az  állásban  1809.  tavaszáig 


*)  Emlékalbum  az  ungvári  tképezde  100  éves  fenállásának  jubileumára. 
1894.,  19—21.  1. 

**)  Egyesített  elemi  és  tanítóképző  iskola,  az  új  tanítási  rendszer  minta- 
iskolája. A kántortanítójelöltek  tanítója  1791-ben  Molnár  János  volt. 

működött,  amikor  is  átvette  az  ungvári  görög  katholikus  tanitó- 
képző  igazgatását.  Kitűnő  szónok.  Az  ungvári  gymnasiumban, 
mikor  a magyar  nyelv  végre  hivatalosan  elismerésre  talált,  ő tar- 
totta az  első  magyar  szónoklatot.  Beszédje  kéziratban  máig  is  meg 
van  a püspöki  levéltárban. 

Első  alkalmaztatásának  helyéből  talán  helyesen  következ- 
tetjük, hogy  papi  családból  magyar  vidéken,  az  Alföldön  szüle- 
tett, vagy  legalább  is  ott  nevelkedett  föl.  A szaímár-vármegyei 
magyar  levegő  erősen  érzik  az  ungvári  gymnasium  tanárának  erő- 
teljes, régies  magyar  stilusán. 

Kritsfalusi  egyénisége  azonban  egyébre  is  enged  következ- 
tetést. 

Úgy  látszik,  u.  i.,  hogy  nemcsak  magyar  volt  akkoriban 
Nagykároly  vidékének  görög  katholikus  lakossága*),  hanem  e 
nép  lelki  szükségleteinek  liturgikus  törekvései  is  magyarok  vol- 
tak és  hogy  ezek  meg  is  nyilvánúltak. 

íme,  a fiatal  tanár,  alig  hogy  Ungvárra  kerül,  irodalmi  mű- 
ködésének legelső  zsengéje  gyanánt  a liturgia  magyar  fordításá- 
val kedveskedik  Bacsinszky  püspöknek.  Igen  valószínű,  hogy  ezt 
a fordítást  azért  készítette  Kritsfalusi,  mert  efféle  kísérletekkel 
már  ott  lent  az  Alföldön  találkozhatott,  tehát  a magyar  liturgia 
bizonyos  részeiben  már  tényleg  gyakorlatban  volt;  és  éppen  azért 
mutatta  be  a püspöknek,  hogy  ez  főpásztori  hatalmával  jóvá- 
hagyja, talán  egységesítse  is,  a liturgiának  az  Alföld  falvaiban 
divatozó,  de  szavaiban,  szerkesztésében  egymástól  még  a XIX. 
században  is  sokáig  különböző  szövegét.  A liturgia  szövegéről 
ugyanis  bizonyosan  tudjuk,  hogy  egysége  nem  volt.  Ahány  kéz- 
iratban utána  nézünk,  — pedig  a gör.  kath.  magyarság  130  közsé- 
gében sok  ilyen  ma  már  használatban  lévő  irodalmi  emlék  van 
még  manapság  is  < — mindegyikben  vannak  szó  és  mondatbeli  el- 
térések, noha  alapjában  véve  a lényeg  mindegyikben  ugyanaz, 
Kritsfalusi  tehát  arra  törekedhetett,  hogy  középpontilag,  a püs- 
pöki székhelyről  indúljon  ki  a magyar  liturgia  szövegének  hiva- 
talos megállapítása.  Ehhez  útmutatóként  1795-ben  elkészítette  az 


*)  Ugyanakkor  vagy  még  előbb  buzgólkodik  a magyar  nyelv  és  irodalom 
ápolásában  egy  másik  jeles  magyar  gör.  katholikus,  hajdufi  Görög  Demeter, 
a „M.  Kurir"  megalapítója,  a debreceni  m.  grammatika  részese  és  Kerekessel 
a legelső  magyar  földabrosz  készítője.  Erre  vall  különben  az  Olsavszky  két 
könyve  is  1755-ből. 

itt  bemutatásra  váró  fordítást.^)  Ennek  szövege  igen  valószínűleg 
az  ó-szláv  alapján  készült,  mint  ahogy  minden  ó-hitű  régebbi  szer- 
könyv is  ó-szláv  szövegből  ültetődött  át. 

Kritsfalusi  fordítása  bizonyára  hatással  volt  korának  egy- 
házi embereire.  Hogy  azonban  ezt  a hatást  megmérhessük,  ismer- 
nünk kellene  valamennyi,  kéziratban  maradt,  liturgia-fordítást, 
amelyek  1795  és  1879  között  készültek.  Ezeknek  az  összegyűjtése 
magyar  vidékü  egyházainkból  és  magánosoktól  tehát  nagyon  kí- 
vánatos. Az  eddig  ösmert  néhány  darab  ilyen  egybevetések  téte- 
lére nem  alkalmas,  mert  még  nincs  elegendő  számban  kezünk  kö- 
zött. Igen  hálásak  volnánk  azért,  ha  vidéki  egyházaink  és  magá- 
nosok a kezük  alatt  lévő,  már  amúgy  sem  használatos  régi  kézira- 
tokat a budapesti  gör.  kath.  egyház  számára  akár  végképpen, 
akár  csak  használatra  megküldeni  volnának  szívesek. 


*)  Alighanem  alföldi  hitsorsosaira  gondolt  akkor,  amikor  mindjárt  itt 
következő  ajánlásában  azt  Írja  Bacsinszky  püspökhöz,  hogy  nemcsak  Ungvárt 
laktában,  hanem  „máshelyüt  is  némelly  jóakaróimtól  ezen  Munkának  fel- 
vállalására minden  módon  ösztönöztettem.“  Arra  pedig,  hogy  Bacsinszky 
maga  is  ilyen  liturgiális  fordító  volt,  nyíltan  céloz  Kritsfalusi,  amikor  azt 
Írja,  hogy  az  ilyen  fordítás  „Excellentziád  előtt  nem  újság. “ Hogy  pedig  ez 
a liturgiaforditás  valóban  papok  oltári  használatára  volt  szánva  és  nem 
pusztán  a hívők  énekbeli  szükségletére,  ezt  a liturgia  teljes  szövege  bizo- 
nyítja legjobban : benne  vannak  azok  a részek  is  t.  i.,  amelyeket  a pap 
csöndes  imaként  mond  el  s a hívőkre  egyáltalán  nem  tartoznak. 

Nagy  Méltóságú 

Kegyelmes  Uram! 

Nem  kételkedem  én,  hogy  nagy  számmal  légyenek,  a’  kik 
Excellentiádnak  e mai  napon  szivekből  örvendeznek,  hogy  Ex- 
cellentziád  e napot  szerentsésen  ülheti;  de  engedje  meg  Excel- 
lentziád,  hogy  én-is  szivemből  mondhassam,  hogy  ezen  örven- 
dezök  közzül  vagyok  egygyik,  d kinek  szerentséje  vagyon.  Nem- 
zetinek olly  Nagy  Nemű  Lelki  Fő-Pásztorát  tisztelni,  d ki  a Val- 
lás tellyes  volta  ki-tapogatására  nézve  sem  a’  költségnek,  sem  d 
fáradságnak  éppen  tellyességgel  semmit  sem  enged-meg.  Ezen 
Excellentziád  szivbéli  buzgósága  tehát  leg-föbb  és  leg-elsö  oka, 
hogy  ezen:  Görög  Anya-szent-egyház  Liturgyiája  nevet  viselő 
Isteni  Tiszteletnek  Magyarra  lett  forditásáhozz  fogtam,  más  oka 
pedig  az,  hogy  nem  tsak  a’  miólta  ezen  Ungvár  várossábann  sze- 
rentsém  vagyon  lakni,  hanem  máshelyüt-is  némelly  jóakaróimtól 
ezen  Munkának  fel-vállalására  minden  módon  ösztönöztettem. 
Melly  munkáhozz  végre,  ha  bár  félelemmel  is,  hozzá  fogtam,  és 
azt,  ha  szintén  talán  tán  tétovázva-is,  végre  hajtottam,  bizonyos 
lévén  benne,  hogy  ha  nem  kedvére-is,  leg-alább  kedvetlenségére 
bizonyoson  nem  fog-lenni  Excellentziádnak. 

Ezen  tsekély  igyekezetemet  tehát,  mint  munkáim  első  zsen- 
géjét bátorkodom  Excellentziádnak  mai  napon,  midőn  Nagy-nemű 
Neve  Szent  Pátronussának  napját  üli,  mint  Nemzetem  Lelki  Fő- 
Pásztorának  mély,  ’s  alázatos  tiszteletem  zálogául  béajánlani,  de 
nem  más,  hanem  tsak  azon  okból  egyedül,  hogy  Kegyessége  sze- 
rént ne  a’  dolgot  , melly  Exceílentziád  előtt  nem  újság,  hanem 
egyedül  az  igyekezetei  Méltóztassék  Exceílentziád  kegyes  grátziá- 
jába  fogadni.  Légyenek  ezen  szivet  meg-ható  könyörgések  a*  Fel- 
séges egy  örök  Isten  előtt  olly  hathatosok,  hogy  Az  engedje  meg 
Excellentziádnak  Nagy-nemű  Nevenapját  a’  Haza,  *s  a’  Király 
hasznára,  úgy  Nemzetünk  boldogittatására  több  számos  esztendők 
el-forgása  alatt-is  vidám,  fris  és  kivánt  egészségbenn,  testi  ’s  lelki 
boldogságbann  el-érni,  végre  pedig  kedves  nyájával  egygyüt  a* 
minden  nap  vér  nélkül  fel-áldoztatni  szokott  Bárányhozz  el-jutni. 
A’  kiis  midőn  ezeket  tellyes  tiszta  szivböl  kivánom,  vagyok 
Excellentziádnak 

alázatos  szolgája: 
Kritsfalusi  György 

Ungvári  Gyimnáziombéli  Magyarnyelv  Tanítód 


Aranyszáju  Szent  János  Liturgiája 


Emlékeztetés.  Itten  rövidítés  kedvíért  el-hagyatnak  azon  készületek,  mellye- 
ket  az  Áldozó-Papnak  tennie  kell,  minek-előtte  ezen  Isteni  szolgálathozz 
fogna;  mely  itten  el-hagyott  készületeket  minek-utánna  meg-tett,  igy  kezdi 

a’  Diákonus,  vagy-is 

KÁPLÁNY 

Adj  áldást,  Uram! 

AZ  ÁLDOZÓPAP 

Áldott  az  Atyának,  Fiúnak  és  Szent  Léleknek  országa,  most, 
és  mindenkoron,  és  mindörökön  örökké, 

A KAR,  vagyis  CHORUS 

Ámen. 

DIÁKONUS 

Kérjük  békességben  az  Urat. 

KAR 

Uram,  könyörülj  rajtunk, 

DIÁKONUS 

A’  feljülről  való  békességért,  és  a’  leikeink  idvezségekért 
kérjük  az  Urat. 

KAR 

Uram,  könyörülj  rajtunk. 

DIÁKONUS 

Az  egész  világ’  békességéért,  az  Isten  szent-egyháza  boldog 
állapot jáért,  és  mindnyájának  egyesülésekért  kérjük  az  Urat. 

KAR 

Uram,  könyörülj  rajtunk. 

IBI 


DIAKÓNUS 


Ezen  Szent  Egy-házért,  és  azokért,  a’  kik  hittel,  áj  tatosság- 
gal, és  Isteni-félelemmel  járnak  abba,  kérjük  az  Urat. 

KAR 

Uram,  könyörülj  rajtunk. 

DIAKÓNUS 

Az  Istenfélő  N;  Püspökünkért,  a’  tisztelendő  Áldozó-Pa- 
pokért,  a’  Krisztus  Egy’házi  szolgáiért,  az  egész  Papirendért,  és 
a népért,  kérjük  az  Urat. 

KAR 

Uram,  könyörülj  rajtunk. 

DIAKÓNUS 

A’  Kegyes  és  Istenfélő  N:  Királyunkért,  az  egész  háza  né- 
péért, és  hadi  seregiért  kérjük  az  Urat. 

KAR 

Uram,  könyörülj  rajtunk. 

DIAKÓNUS 

Hogy  meg-verje  és  megalázza  minden  ellenségét,  kérjük  az 


Urat. 


KAR 


Uram,  könyörülj  rajtunk. 

DIAKÓNUS 

Ezen  városért  (vagy  helységért)  és  minden  városért,,  hely- 
ségért, tartományért,  és  a'  bennek  lakó  hívekért  kérjük  az  Urat. 

KAR 

Uram,  könyörülj  rajtunk. 

DIAKÓNUS 

A’  levegőégnek  kellemetességiért,  a’  földnek  termékenysé- 
giért és  békességes  időkért  kérjük  az  Urat. 

KAR 

Uram,  könyörülj  rajtunk. 

DIAKÓNUS 

A’  hajókázókért,  utazókért,  betegekért,  munkálkodókért, 
foglyokért,  és  ezeknek  idvezségekért  kérjük  az  Urat. 


KAR 


Uram,  könyörülj  rajtunk. 

DIAKÓNUS 

Hogy  mentek  legyünk  minden  nyomorgatástól,  haragtól,  és 
szükségtől,  kérjük  az  Urat. 

KAR 

Uram,  könyörülj  rajtunk. 

DIAKÓNUS 

Oltalmazz,  idvezits,  kegyelmezz,  és  tarts  meg  Isten  bennün- 
ket kegyelmeddel. 

KAR 

Uram,  könyörülj  rajtunk. 

DIAKÓNUS 

Boldogságos,  Szeplőtelen,  leg-áldottabb  ditső  Királynénkat 
az  Isten  Annyát,  és  mindenkoron  Szűz  Máriát,  minden  Szentek- 
kel egygyütt  emlétvén  minnen  magunkat,  és  egymást,  ’s  az  egész 
életünket  a’  Krisztus  Istennek  ajánljuk. 

KAR 

Tenéked  Urunk. 

AZ  ALDOZÓPAP  (fenn-szóval) 

Mert  Téged  illett  minden  ditsőség,  betsület,  és  tisztelet,  az 
Atyát,  Fiút,  és  Szent-Leiket,  most,  és  mindenkoron,  és  mindörök- 
kön  örökké. 

KAR 

Ámen. 

Ez  utánn  a’  Kar  énekli  az  Első  Antifonát,  az  Diákonny  ellenbenn  meg-hajtván 
magát,  helyérűl  ki-lép  és  a’  Krisztus  képe  előtt  meg  áll,  tartván  az  orár 
nevezetű  magán  levő  ruhát  jobb  kezének  három  ujjaival,  az  Aldozó-Pap 
pedig  az  első  ántifonához  tartozó  könyörgést  imádkozza. 

AZ  ELSŐ  ANTIFONAHOZ  VALÓ  KÖNYÖRGÉS. 

Mi  Ur  Istenünk!  kinek  Méltósága  meg~magyar ázhat atlan,  és 
ditsősége  meg-mérhetetlen;  kinek  kegyelme  véghetetlen,  és  az  em- 
beri szeretete  kimondhatatlan!  Tennenmagad,  Uram,  a te  kegyes- 
séged szerént  tekénts  reánk,  és  ezen  szent  egy-házra,  és  árazd 
reánk,  ’s  a velünk  esedezőkre  bő  kegyelmidet,  és  irgalmasságidat. 


Elvégezvén  a’  Kar  az  ántifonát  a Diákonus  elöbbeni  helyire  áll,  meg-hajtja 
magát,  és  fenn  szóval  mondja: 

DIAKÓNUS 

Ismét,  és  ismét  kérjük  békességben  az  Urat. 

KAR 

Uram,  könyörülj  rajtunk. 

DIAKÓNUS 

Oltalmazz,  idvezits,  kegyelmezz,  és  tarts  meg  Isten  bennün- 
ket kegyelmeddel. 

KAR 

Uram,  könyörülj  rajtunk. 

DIAKÓNUS 

Boldogságos,  Szeplőtelen,  leg-áldottabb  ditső  Királynénkat, 
Isten  annyát,  a’  mindenkoron  Szűz  Máriát  minden  Szentekkel 
egygyütt  emlétvén  minnen  magunkat,  és  egymást,  és  az  egész  éle- 
tünket a’  Krisztus  Istennek  ajánljuk. 

KAR 

Tenéked  Urunk. 

ÁLDOZÓ 

Mert  tiéd  a’  Méltóság,  és  tiéd  az  ország,  hatalom,  és  ditső- 
ség,  az  Atyáé,  Fiúé,  és  Szent  Lélekké,  most,  és  mindenkoron,  és 
mindörökkön  örökké. 

KAR 

Ámen. 

Ez  utánn  a’  Kar  énekli  a'  második  Antifonát;  a’  Diákonus  pedig  helyiből  ki- 
lépvén a Boldogságos  Szűznek  képe  elibe  áll,  az  Áldozó  pedig  ezen  könyör- 
gést mondja: 

A MÁSODIK  ANTIFONAHOZ  VALÓ  KÖNYÖRGÉS. 

Mi  Ur  Istenünk!  idvezitsd  népedet^  és  áld-meg  örökségedet: 
a te  Egyházad  tellyességét  oltalmazd,  szenteld-meg  azokat,  kik 
a te  házad  tisztaságát  szeretik:  Te  viszontag  ditsöitsd  őket  a te 
Isteni  hatalmaddal,  és  ne  hagygy-el  bennünket,  a*  kik  te  benned 
reményiünk. 

A Diákonus  helyire  menvén  fenn  szóval  mondja: 

Ismét  és  ismét  kérjük  békességben  az  Urat. 

KAR 

Uram,  könyörülj  rajtunk. 

DIAKÓNUS 

Oltalmazz,  idvezits,  kegyelmezz,  és  tarts-meg  Isten  bennün- 
ket kegyelmeddel. 

KAR 

Uram,  könyörülj  rajtunk. 

DIAKÓNUS 

Boldogságos,  Szeplőtelen,  leg-áldottabb  ditső  Királynénkat, 
Isten  Annyát,  a’  mindenkoron  Szűz  Máriát  minden  Szentekkel 
egygyüt  említvén  minnen  magunkat,  és  egymást,  és  az  egész  éle- 
tünket a’  Krisztus  Istennek  ajánljuk. 

KAR 

Tenéked  Urunk. 

ÁLDOZÓ 

Mert  kegyes,  és  ember-szerető  Isten  vagy,  és  tenéked  adjuk 
a’  ditsőséged,  az  Atyának,  Fiúnak,  és  Szent  Léleknek,  most,  és 
mindenkoron,  és  mind  örökkön  örökké. 

KAR 

Ámen. 

Ezek  után  énekeltetik  vagy  olvastatik  a’  3-dik  ántifona  vagyis  a nyoltz  Bol- 
dogság, melly  alatt  az  Áldozó  magábann  könyörög. 

A HARMADIK  ANTIFONÁHOZ  VALÓ  KÖNYÖRGÉS. 

A’  ki  ezen  köz,  és  egygyüt  hangzó  könyörgéseket  adtad  né- 
künk,  és  a ki  azoknak,  kik  nevedben  ketten,  vagy  hárman  öszve- 
gyülvén  kéréseiket  megadni  Ígérted,  fennen  magad  most  is  a*  Te 
szolgáid  esedezéseiket  hasznokra  töltsd-hé,  adván  minékünk  e je- 
len levő  életben  a*  te  igazságodnak  meg-ösmérését,  és  d jövendö- 
benn  örök  életet  engedvén. 

Ez  alatt  a'  Diákonus  bé  mégyen  a'  Sanctuariomba  (szent  helybe)  és  az 
Áldozó-Pap  kezébe  adja  néki  az  Evángyéliomos  könyvet,  's  az  oltárt  környül 
menvén,  a'  bal  részén  lévő  ajtón  ki  jönnek,  és  a'  középső  ajtó  előtt  meg- 
álván,  ’s  meg-hajtván  magokat,  a Diákonus  tsendesen  mondja:  Kérjük  az 
Urat,  akkor  az  Áldozó  ezen  imádságot  mondja  el; 

Uralkodó  Úr  Istenünk!  ki  a mennyekben  rendeket,  és  angya- 
lokból, * s-arkangyalokból  sereget  állitottál  a ditsőséged  szolgál- 
tatására, engedd,  hogy  d mi  bémenetelünkkel  szent  Angyalok  bé- 
menetele  lehessen,  a kik  szolgáljanak  velünk  együt  és  ditsöitsék 
d te  kegyességedet:  mert  téged  illet  minden  ditsöség,  tisztesség 
és  tisztelet,  az  Atyát,  Fiút,  és  Szent-Leiket,  most,  és  mindenkoron, 
és  mind  örökkön  örökké. 

Ezen  könyörgést  el -végezvén,  a Diákonus  mondja  tsendesen;  Áld-meg,  Uram, 
a*  Szent  Bemenetelt:  mellyre  az  Áldozó;  Áldott  a Te  Szenteld  Bemenetelek 
mindenüt,  most,  és  mindenkoron,  és  mind  örökkön  örökké. 

Ekkor  a'  kar  el-végezvén  az  éneklést,  vagy  olvasást,  a Diákonus  az  Áldozó 
eleibe  áll,  és  egy  kevéssé  a'  könyvet  fel-emelvén  fenn  szóval  mondja: 

Böltsésség  Fenn-állók. 

Ez  utánn  bé  mennek  a’  Szenthelybe,  és  a’  Diákonus  teszi  a’  könyvet  a’  Szent 
asztalra,  a'  kar  pedig  kezd  énekelni; 

Jertek  imádjuk,  és  boruljunk  le  a’  Krisztus  eleibe:  idvezits 
bennünket  halottaidból  fel-támadott  Isten-Fia,  a’kik  mondjuk  te- 
néked:  álleluja,  álleluja,  álleluja. 

Ezutánn  még  vagy  két,  három  ének  következik,  mellyek  utánn  a’  Diákonus 
kezébenn  tartván  az  orár  nevezetű  ruhát,  mondja  tsendesen:  Áld-meg,  Uram 

a'  háromszerű  Szent  éneklés  ideit:  ekkor  az  Áldozó  fenn  szóval: 

Mivel  szent  vagy  Istenünk  és  téged  ditsőitünk,  az  Atyát, 
Fiút,  és  Szent-Leiket,  most,  és  mindenkoron. 

A'  Diákonus  pedig  a'  szent  ajtóhozz  közzel  járulván,  és  fel  emelvén  ujjaival 
orár  nevezetű  ruháját  a Krisztus  képe  felé  tekintvén,  tsendes  szóval  mondja : 

Uram,  idvezétsd  a kegyeseket,  és  halgass  meg  minket. 

Az  utánn  fenn  szóval  mondja : 

És  mindörökkön  örökké. 

KAR 

Ámen. 

És  énekli  a’  Háromszerű  Szent  éneket,  úgymint: 

Szent  Isten,  Szent  Hatalmas!  Szent  halhatatlan!  könyörülj 
mi  rajtunk.  Háromszor. 

Ez  alatt  az  Áldozó  ezen  könyörgést  mondja  el: 

Szent  Isten,  ki  a Szenteken  nyúgodol  meg,  ki  háromszerű 
Szent  Hangzattal  a Szeráfimok  által  tisztelteiéi,  és  d Keruhimok 
által  ditsöittetel,  és  minden  Mennyei  Hatalmaktól  imádtatol;  ki  a* 
nem  léteiből  léteire  hoztál  mindeneket,  és  az  embert  a’  magad  ké- 
pére és  hasonlatosságára  teremtetted,  és  minden  kegyelmeddel 
fel-ékesitetted:  ki  az  előtted  esedezőnek  adsz  böltseséget,  és  okos- 
ságot, ’s  meg  nem  veted  d bűnöst,  hanem  idvezségére  penitentziát 
rendelsz;  ki  méltóztattál  minékünk  alázatos,  és  méltatlan  szol- 
gáidnak ezen  órábann  is  azt  megengedni,  hogy  meg- jelenhessünk 
Szens-Oltárod  ditsősége  előtt,  és  köteles  tiszteletet  ’s  ditsőitést 
mondhassunk  te  néked.  Te  Uram!  fogadd  a mi  ajakinkból-is,  dkik 
bűnösök  vagyunk,  d háromszerű  Szent  éneket,  és  tekénts  reánk 
kegyességeddel.  Botsásd  meg  nékünk  szánt-szándékkal,  és  szán- 
dék ellen  tett  minden  vétkeinket:  Szenteld-meg  lelkeinket,  és  tes- 
teinket, ’s  engedd  meg,  hogy  igazán  szolgálhassunk  te  néked  éle- 

leinknek  minden  napjaihann  a Szetséges  Isten-Szülőinek,  és  a 
világ  kezdetitől  teneked  kedvedben  járó  Szenteknek  esedezések 
által.  Mert  Szent  vagy  Istenünk,  és  téged  ditsőitünk  az  Atyát,  Fiút 
és  Szent-Leiket,  most,  és  mindenkoron,  és  mind  örökkön  örökké. 

Ez  utánn  maga  az  Áldozó  is  a Diákonussal  háromszor  el-mondja  a^  Három- 
szerű Szent  éneket.  Ezzel  meg-hajtván  magokat  a’  Szent  asztal  előtt,  mondja 

a’  Diákonus: 

Parantsolj,  Uram! 

Ekkor  az  asztaltól  a Szent-helynek  hátulsó  részére  mennek,  menvén  pedig 
az  Áldozó  ezeket  mondja: 

Áldott,  a’  ki  jöv  az  Urnák  nevében. 

Ez  utánn  a’  Diákonus  mondja: 

Áld  meg.  Uram,  a felsőbb  Széket. 

Az  Áldozó  mondja: 

Áldott  vagy  a te  országod  ditsöségének  királyi  székibenn,  ki 
a’  Kerubimokon  ülsz,  mindenüt,  most  és  mindenkoron,  és  mind 
örökkön  örökké. 

Ezek  alatt  a’  Kar  éneklését  el-végezvén,  a’  Diákonus  a’  közép ' ajtóhozz 
jővén,  fenn  szóval  mondja: 

Figyelmezzünk. 

Az  Áldozó  pedig: 

Békesség  mindnyájának. 

Erre  dJ  Karnak  fövebbike  (kántor)  tsendes  szóval  felel: 

És  a te  telkednek. 

A’  második  Diákonus  ismét: 

Böltseség  figyelmezzünk. 

Minekutánna  itt  a’  Kar  egy  Prokimen  nevezetű  éneket  el-énekel,  mondja  a 

Diákonus  fenn  szóval: 

Böltseség. 

Itten  di  második  Diákonus,  ha  ketten  vágynak  jelen,  vagy,  hatsak  egy  vagyon, 
tehát  más  valaki,  olvasni  kezdi  az  Apostolok  leveleiből  azt,  a’  mellyet  ol- 
vasnia szükséges,  mondván  p.  o,: 

A’  Romaiakhoz  irt  Sz.  Pál  Apostol  levelének  olvasása. 

Az  Első  Diákonus  mondja: 

Figyelmezzünk. 

Itten  a’  levél  olvasása  folytatik;  mellynek  vége  lévén  fenn  szóval  mondja  az 

Áldozó: 


Békesség  te  néked. 

A’  levelet  olvasó  pedig  magában  felel: 

És  a te  telkednek. 

Az  első  Diákonus  pedig: 

Böltseség,  figyelmezzünk. 

Ennek  utánna  a’  Kar  énekli  háromszor  álleluja.  Ezek  alatt  pedig  az  Első 
Diákonus  vévén  a füstölőt,  és  a’  temjént  az  Áldozóhozz  járul,  és  mondja: 

Áld-meg,  Uram,  az  illatnak  valót. 

Az  Áldozó  pedig  meg-áldja,  és  ezeket  mondja: 

Füstöt  ajánlunk  Teneked,  Krisztus  Istenünk,  lelki  kedves 
illat  gy alánt,  mellyet  végyhé.  Uram,  Mennyei,  és  értelmi  oltá- 
rodra, és  küld-le  nekünk  kegyelmét  a te  Szent-Lelkednek. 

Midőn  ezzel  a’  szent  asztalt  környül  füstöli  az  első  Diákonus;  az  Áldozó 
ezen  könyörgést  mondja: 

Hints  sziveinkbe,  emberszerető  Urunk,  Istenséged  megösme- 
résére  szolgáló  tiszta  világosságot,  és  a Te  Evángyéliomod  hirde- 
tésének meg-értésére  nyisd-fel  elméinknek  szemeit:  öntsd  belénk 
a*  Te  boldog  parantsolataídnak  szeretetét,  hogy  minden  testi  ki- 
vánságokat  meg-gyözvén,  ’s  mindeneket  a Te  Szent  akaratod  sze- 
rént rendelvén,  és  tselekedvén,  lelki  életet  viseljünk.  Mert  Te 
vagy  leikeinknek,  és  testeinknek  meg-világositója  Krisztus  Isten, 
és  téged  ditsöitünk  a te  kezdet  nélkül  lévő  Atyáddal,  és  Szentsé- 
ges  Szent,  ’s  kegyes,  és  éltető  Lelkeddel,  most,  és  mindenkoron, 
és  mind  örökkön  örökké.  Ámen. 

Elvégezvén  pedig  a’  Diákonus  a’  közép  ajtóbann  a’  füstölést,  le  teszi  a füs- 
tölőt, ’s  vévén  az  Evángyeliomos  könyvet  az  Áldozóhozz  mégyen,  ’s  meg- 
hajtván fejét,  mondja: 

Áld-meg,  Uram,  Szent  N.  Apostol,  és  Evangyelista  hirde- 
tőjét. 

Az  Áldozó  pedig  ezeket  mondja  fenn  szóval: 

Az  Isten,  Szent,  és  ditsőséges  N.  Apostol,  és  Evángyelistá- 
nak  esedezése  által  adjon  tenéked  hirdetőnek  igét  a'  maga  ked- 
ves Fia'  Jézus  Krisztus  Evángyeliomának  hathatós  hirdetésére. 

A Diákonus  mondja  magábann:  Ámen.  Ekkor  meg-hajtván  magát  az  Eván- 
gyeliomos könyvel  együt  a’  szent  ajtón  ki-mégyen,  ’s  ott  a’  szokott  helyen 
meg-álván  által  adja  a’  könyvet  a’  Második  Diákonusnak,  a’  kihezz  két  felől 
állanak  gyertyát  hordozó  két  egyházi  szolgák.  Ekkor  a’  könyvet  tartó  Diá- 
konus mondja: 

Böltseség,  fenn  álva  halgassuk  a Szent  Evángyéliomot. 

Az  Első  Diákonus  pedig: 

Szent  N.  Evangyéliomából  való  olvasás. 

A KAR  (felel) 

Ditsőség  tenéked,  Urunk,  ditsőség  tenéked. 

Az  utánn  a’  könyvet  tartó  Diákonus  mondja: 

Figyelmezzünk. 

Az  Első  pedig  kezdi  az  olvasást,  mondván:  Az  időbenn  ’s  a’  t. 

Vége  lévén  az  Evangyéliom  olvasásnak,  a’ 

KAR  (énekel) 

Ditsőség  tenéked  Urunk,  ditsőség  tenéked. 

Az  Áldozó  pedig  tsendes  szóval  mondja:  Békesség  te  néked  hirdetőnek,  és 
a’  könyvet  kezéből  el-vévén  ’s  megtsókolván,  a’  szent  asztalra  le-teszi  azt; 
azonban  a’  Második  Diákonus  a’  szent  ajtót  be-teszi,  az  első  Diákonus  pedig 
meg-álván  a'  Szent  ajtó  előtt,  mondja: 

DIÁKONUS 

Mondjuk  mindnyájan  tellyes  lelkűnkből,  és  tellyes  elménk- 
ből mondjuk: 

KAR 

Uram,  könyörülj  rajtunk. 

DIÁKONUS 

Mindeneknek  meg-tartó  Ura,  a’  mi  Atyáinknak  Istene,  ké- 
rünk téged,  halgass  meg,  és  könyörülj. 

_ KAR 

Uram,  könyörülj  rajtunk. 

DIÁKONUS 

Könyörülj  rajtunk,  mi  Istenünk  a’  te  nagy  irgalmasságid 
szerént,  kérünk  téged,  halgass  meg,  és  könyörülj. 

KAR 

Uram,  könyörülj  rajtunk.  (Háromszor.) 

DIÁKONUS 

E'felett  esedezünk  a’  kegyes  és  Istenfélő  Királyunkért  N.  az 
ő hatalmáért,  győzedelmiért,  megtartattásáért,  békességiért,  egész- 
ségiért, idvezségéért  és  hogy  a’  mi  Urunk  Istenünk  vele  együtt 
munkálod  jón,  és  igazgassa  őtet  mindenekbenn,  és  lábai  alá  vessen 
minden  ellenségeket. 

KAR 

Uram,  könyörülj  rajtunk.  (Háromszor.) 

Itt  az  Áldozó  magábann  ezen  könyörgést  mondja  el: 

Ur  Istenünk!  ezen  buzgó  fohászkodást  fogadd  el  szolgáidtól, 
és  könyörülj  rajtunk  d te  könyörületessé gednek  sokasági  szerént, 
és  a’  te  irgalmasságidat  küld-el  reánk,  és  minden  népeidre,  d kik 
kegyelmessé  gednek  bőségét  tőled  várják. 

DIAKÓNUS 

E’felett  esedezzünk  az  Istenfélő  N.  Püspökünkért,  a’  mi  lelki 
atyáinkért,  atyánkfiáiért,  barátainkért,  és  a’  Krisztus  szerént  min- 
den barátainkért. 

KAR 

Uram,  könyörülj  rajtunk.  (Háromszor.) 

DIAKÓNUS 

E’felett  esedezünk  a’  boldogult  örök  emlékezetű  ezen  Szent 
Egyháznak  Pátronussaiért,  és  az  ez  előtt  el-nyúgodott  minden 
atyáinkért,  és  rokonaikért,  a'kik  itt,  és  az  egész  világon  feküsznek. 

KAR 

Uram,  könyörülj  rajtunk.  (Háromszor.) 

DIAKÓNUS 

E’felett  esedezünk  azokért,  a'kik  ezen  szent  és  tiszta  Egy- 
házba gyümöltsöket  hoznak,  és  minden  nemű  jót  tesznek;  a'  fára- 
dozókért,  a’  téged  ditsérőkért,  és  a’  jelenlévőkért,  a’kik  tőled  bő 
kegyelmet  nyerni  óhajtanak,  minden  barátainkért,  és  minden  ke- 
resztényekért. 

KAR 

Uram,  könyörülj  rajtunk.  (Háromszor.) 

ÁLDOZÓ-PAP 

Mert  kegyelmes,  és  emberszeretö  Isten  vagy,  és  téged 
ditsőitünk,  az  Atyát,  Fiút,  és  a Szent-Leiket,  most,  és  mindenko- 
ron, és  mindörökkön  örökké. 

KAR 

Ámen. 

Itten,  ha  valami  meg-holtért  volna  emlékezet,  az  arra  készéttetet  könyörgé- 
sek el  mondatnak  az  Áldozó  által.  Ha  pedig  semmi  holtért  nints  emlékezet, 
a’  Második  Diákony  a Szent  ajtó  előtt  megálván,  mondja: 

DIAKÓNUS 

Esedezzetek  az  Istennél  Katekumenhok. 

KAR 

Uram,  könyörülj  rajtunk. 

DIAKÓNUS 

Hívek,  a’  Katekumenhokért  esedezzünk,  hogy  az  Ur  könyö- 
rüljön rajtok. 

KAR 

Uram,  könyörülj  rajtunk. 

DIAKÓNUS 

Töltse  bé  őket  az  igazságnak  igéivel. 

KAR 

Uram,  könyörülj  rajtunk. 

DIAKÓNUS 

Fedezze  fel  nékiek  az  Evangyéliom  az  igazságot. 

KAR 

Uram,  könyörülj  rajtunk. 

DIAKÓNUS 

Egyesítse  őket  a’  maga  szent,  közönséges,  és  Apostoli  egy- 


házával. 


KAR 


Uram,  könyörülj  rajtunk. 

DIAKÓNUS 

Oltalmazd,  idvezétsd,  könyörülj  rajtok,  és  tartsd  meg  őket. 
Isten,  kegyelmeddel. 

KAR 

Uram,  könyörülj  rajtunk. 

DIAKÓNUS 

Katekumenhok,  fejeiteket  hajtsátok  meg  az  Urnák. 

KAR 

Tenéked  Urunk. 


Itt  a Katekumennhokért  így  fohászkodik  az  Áldozó: 

Mi  Ur  Istenünk!  ki  a magasságban  lakozol,  és  az  alázata- 
sakra  tekéntesz,  ki  az  emberi  nemzetnek  idvezségül  küldötted  a 
te  egy  Szülött  Fiadat,  és  Istent  a’  Jézus  Krisztust,  a mi  Urunkat. 
Tekénts  a te  Katekumenus  szolgáidra,  kik  tenéked  fejeiket  meg- 
hajtották, és  tedd  méltókká  őket  alkalmas  idöbenn  a Szent  Lé- 
lekbenn  újonnan  való  születésre,  d bűnöktül  való  megtisztulásra, 
és  az  emészthetetlen  ruházat  el-nyerésére.  Egyesétsd  őket  d te 
Szent,  Közönséges,  és  Apostoli  Egyházaddal,  és  számláld  meg 
őket  a’  te  elválasztott  seregedhezz. 

Fenn  szóval: 

ÁLDOZÓ 

Hogy  ök  is  velünk  cgygyüt  ditsőitsék  a’  te  felséges  nevedet, 
az  Atyábann,  Fiubann  és  Szent-Lélekbenn,  most  és  mindenkoron, 
és  mind  örökkön  örökké. 

KAR 

Ámen. 

ELSŐ  DIAKÓNUS 

Katekumennhok  mindnyájan  ki  mennyetek. 

MÁSODIK  DIAKÓNUS 

Katekumenhok  ki  mennyetek. 

EISÖ  DIAKÓNUS 

Katekumennhok  mindnyájan  ki  mennyetek. 

MÁSODIK  DIAKÓNUS 

Senki  a Katekumennhok  közül  jelen  ne  légyen,  egyedül  min- 
den hivek  ismét,  és  ismét  kérjük  békességbenn  az  Urat. 

KAR 

Uram,  könyörülj  rajtunk. 

Ha  az  Áldozó  egeydül  vagyon,  mind  a két  Díákonny  részét  maga  mondja  el, 
és  annakutánna  ezen  fohászkodást  folytatja,  melly  hivek  fohászkodásának 

neveztetik: 

Hálát  adunk  teneked  égi  seregeknek  Ura  Istene,  ki  méltókká 
tettél  bennünket  arra,  hogy  most  is  a te  Szent  Oltárod  előtt  meg- 
jelenhettünk, és  esedezheünk  a’  mi  bűneinkért,  és  a népnek  tu- 
datlanságáért. Vedd  jó  néven,  ó Isten,  ezen  mi  könyörgésünket, 
tégy  méltókká  bennünket  arra,  hogy  néked  mutathassunk  bé  ké- 
réseket, és  esedezéseket,  és  vér  nélkül  való  áldozatokat  minden  né- 
peidért, és  tégy  alkalmatosakká  bennünket,  a kiket  szolgáiddá 
tettél,  a’  te  Szent-Lelkednek  ereje  által,  hogy  fedhetetlenül,  és 
meg-bántás  nélkül  lelkünk  ösméreteinek  tiszta  bizonyságábann 
segítségül  hívhassunk  téged  minden  idöbenn,  és  helyen:  hogy  igy 
meghalgatván  bennünket,  irgcdmazzál  minékünk  irgalmasságidnak 
sokasága  szer  ént. 

DIAKÓNUS 

Oltalmazz,  idvezits,  könyörülj,  és  tarts  meg  Isten  bennün- 
ket kegyelmeddel. 

KAR 

Uram,  könyörülj  rajtunk. 

DIAKÓNUS 

Böltseség, 

ÁLDOZÓ 

Mert  téged  illett  minden  ditsőség,  betsület,  és  tisztelet,  az 
Atyát,  Fiút  és  a’  Szent-Leiket,  most,  és  mindenkoron,  és  mind- 
örökkön  örökké. 

KAR 

Ámen. 

DIAKÓNUS 


Ismét,  és  ismét  békességben  kérjük  az  Urat. 


KAR 

Uram,  könyörülj  rajtunk. 

Itt  az  Áldozó  így  könyörög: 

Ujjólag,  és  többször  is  le-borulunk  előtted,  és  téged  kérünk, 
oh  kegyes,  és  kegyelmes,  hogy  könyörgéseinket  meg-hállgatván, 
tisztétsd~meg  lelkeinket,  és  testeinket  minden  testi  és  lelki  ferte- 
lemtől, és  engedd-meg,  hogy  minden  bűn  és  fedhet  ellenség  nélkül 
meg-álhassunk  a te  szent  oltárod  előtt.  Engedj  a velünk  egygyüt 
esedezőknek  is  előmenetelt  a’  Szent  életbenn,  hitbenn  és  lelki  érte- 
lembenn.  Engedd-meg  nékiek,  akik  tenéked  mindenütt  félelem- 
mel, és  szeretettel  szolgálnak,  hogy  minden  hiba,  és  megitéltetés 
nélkül  részesülhessenek  a te  titkos  szentségeidbenn,  és  a*  meny- 
béli országod  el-nyerésére  méltók  lehessenek. 


DIAKÓNUS 

Oltalmazz,  idvezéts,  könyörülj,  és  tarts  meg  Isten  bennün- 
ket kegyelmeddel. 


KAR 


Uram,  könyörülj  rajtunk. 

DIAKÓNUS 

Böltseség. 

ÁLDOZÓ 

Hogy  hatalmad  által  mindenüt  meg-oltalmaztattak  téged 
ditsőithessünk,  az  Atyát,  Fiút,  és  a’  Szent-Leiket,  most,  és  min- 
denkoron, és  mind  örökkön  örökké. 


KAR 

Ámen. 

Ekkor  a’  Diákonus  bé  mégyen,  a’  Kar  pedig  ezen  éneket  kezdi  énekelni; 
A’kik  által  titkon  a’  Kerubimok  képzeltetnek,  és  a'kik  az  él- 
tető Szent  Háromságnak  háromszerü  Szent  éneket  mondunk,  most 

minden  világi  gondokat  tegyünk  le;  hogy  a’  mindeneknek  Királ- 
lyá! fel-vehessük,  kinek  dzidákkal  fel-fegyverkezett  angyalok 
rendje  szemlélhetetlenűl  szolgál.  Álleluja,  álleluja,  álleuja. 

Ez  alatt  az  Első  Diákonus  vévén  az  előbbeni  mód  szerént  a’  füstölőt,  füstöli 
a Szent-helyet  köröskörnyül  el-mondván  tsendes  szóval  az  50-dik  zsoltárt, 
az  Áldozó  pedig  ezen  könyörgést  mondja  el; 

Senki  sem  méltó  azok  közzül,  akik  leköteleztettek  d testi 
kivánságokhozz,  és  gyönyörüségekhezz,  hogy  hozzád  járuljanak, 
vagy  nyúljanak,  vagy  szolgáljanak  teneked  ditsőségnek  királya. 
]\íert  teneked  szolgálni  még  az  égi  Hatalmasságok  előtt  is  nagy, 
és  rettenetes  dolog.  De  mégis  az  emberek  eránt  viseltető  ki-mond- 
hatatlan  és  véghetetlen  szeretetedért,  semmi  változást  nem  szen- 
vedvén, emberré  lettél,  és  nékünk  Fő-Pásztorunk  valál,  ’s  ezen  je- 
les és  vér  nélkül  való  áldozatnak  kiszolgáltatását  által  adtad 
nékünk,  mint  mindeneknek  Ura.  Mert  egyedül  te,  mi  Ur  Istenünk 
uralkodói  a’  mennyeieken,  és  földieken,  ki  d Kerubimok  királyi 
székén  hordattatol,  ki  d Szeráfimok  felett  uralkodó  és  Izraelnek 
Királlyá  vagy;  ki  egyedül  vagy  Szent,  és  d Szenteken  nyúgodol 
meg;  Téged  kérlek  tehát,  ki  egyedül  jó,  és  könyörületessé  gr  e ön- 
ként hajlandó  vagy,  tekénts  reám  bűnös,  és  haszontalan  szolgádra, 
és  tisztétsd-meg  lelkemet,  és  szivemet  a’  rósz  lelki  ösmérettöl,  és 
engem,  dki  egy  Áldozó  Papnak  kegyelmével  fel-ruháztattam,  d 
Te  Szent  Telkednek  ereje  által  tégy  méltóvá  arra,  hogy  ezen  Szent 
asztalodhoz  járuljak,  és  Tenéked  áldozhassam  fel  a’  Te  Szentsé- 
ges  Szent  Testedet,  és  drágalátos  Véredet.  Mert  meg-hajtott  fővel 
hozzád  járulok,  és  esedezem  előtted,  ne  fordétsd-el  tőlem  ortzá- 
dat,  se  Fiaid  közzül  ki  ne  rekeszsz,  hanem  méltóvá  tégy  engem 
bűnös,  és  méltatlan  szolgádat  ezen  ajándékok  Te  néked  való  bé- 
mutatásokra.  Mert  Te  vagy  d Bémutató,  és  d Bé-mutatandó,  Bé- 
vévö,  és  dki  adattatandó  Krisztus  Istenünk,  *s  Téged  ditsöitünk 
d Te  kezdet  nélkül  való  Atyáddal,  és  a'  te  Szent,  kegyes,  és  élet- 
adó Lelkeddel,  most,  és  mindenkoron,  és  mind  örökkön  örökké. 

Ez  alatt  a’  Diákonus  a’  füstölést  el-végezvén,  visszamégyen  az  Áldozóhozz, 
és  magok  is  egygyüt  el-mondják  háromszor  a’  feljebb  jegyzet  Kerubim  éne- 
ket, mellynek  vége  lévén,  által-mennek  a’  már  el-készéttetett  Szent  aján- 
dékokhozz,  ezeket  meg-füstölvén  az  Áldozó  mondja  magábann:  Uram,  légy 
irgalmas  énnekem  bűnösnek,  (háromszor).  Az  után  mondja  a Diákonus:  Vedd 
fel.  Uram.  Az  Áldozó  pedig  fel  vévén  a kehely  fedező  ruhát,  teszi  azt  a’ 
Diákonus  bal  vállára,  vagy,  ha  két  Diákonus  vagyon  jelen,  a’  Másodiknak 
adja  kezébe,  ezeket  mondván:  Emeljétek-fel  kezeiteket  a’  Szentségekhez!,  és 
áldjátok  az  Urat.  Azután  vevén  a’  Diákonus  a’  Szent  Ajándékkal  levő  tá- 

nyért,  fel  emeli  azt  magának  fején  feljül,  tartván  ujjain  a füstölőt-is.  Maga 
pedig  az  Áldozó  a’  kelyhet  fel  vevén  az  észak  felől  való  szélső  ajtón  ki- 
mennek, a.’  midőn  is  az  Első  Diákonus  fenn  szóval  így  könyörög: 

Rollatok,  minden  igaz  Keresztényekről  emlékezzen  meg  az 
Ur  Isten  a’  maga  országábann,  mindenüt,  most,  és  mindenkoron, 
és  mind  örökkön  örökké. 

Az  utánn  az  Áldozó  így  folytatja  könyörgését: 

Az  igaz  hitbenn  levő  kegyes,  és  Felséges  Királyunkról  N.- 
ről,  és  a’  Krisztust  tisztelő  egész  hadi-népéről:  Az  Istenfélő  N. 
Püspökünkről,  Tisztelendő  Áldozó-Papokról:  A’  Krisztusbann 
való  Egyházi  szolgákról,  's  az  egész  Papi-rendről:  Ezen  Szent- 
Egyháznak  nagynemű  Építtetőiről,  ’s  védelmezőiről,  és  rollatok 
minden  igaz  Keresztényekről,  emlékezzen  meg  az  Ur  Isten  a’ 
maga  országábann  mindenüt,  most,  és  mindenkoron,  és  mind  örök- 
kön örökké. 

KAR 

Ámen. 

Ezen  fohászkodásoknak  vége  lévén,  a’  Kar  az  előbb  kitett  Kerubimok  éneké- 
nek utolsó  részét:  Hogy  mindeneknek  Királlyát  ’s  a’  t.  énekli,  mivel  az  előtt 
tsak  két  részét  énekelte  volt-el,  az  Áldozó  pedig  a’  Diákonusokkal  bé- 
mégyen  a’  Szent  helybe,  a hol-is,  ha  két  Diákonus  vagyon  jelen,  két  felől 
megállanak.  Midőn  az  Áldozó  bé-jőv,  mondja  a’  Diákonus:  emlékezzen  meg 
az  Ur  Isten  Szentségedről  a’  maga  országábann.  Az  Áldozó  pedig:  Emlékez- 
zen meg  az  Ur  Isten  felszentelt  Diákonságodról  a’  maga  országábann, 
mindenütt,  most,  és  mindenkoron,  és  mindTörökkön  örökké.  Az  utánn  le-tévén 
a’  kelyhet  a’  Szent  asztalra,  veszi  a Diákonustól  a’  Szent  tányért,  és  teszi 
,azt  a kehelynek  bal  oldalára,  mondván: 

A sirhann  tested  szerént,  a Pokolban  lelkeddel  mint  Isten, 
a Paraditsombann  pedig  a latorral,  és  a Királyi  székbenn  az  Atyá- 
val, és  Lélekkel  valál,  le-irhatatlan  Krisztus,  mindeneket  bé- 
töltvén. 

Mint  elevenitő,  *s  bizonyára  a Paraditsomnál  szebb,  és  min- 
den királyi  Palotánál  fényesebb  lett,  ó Krisztus,  a’  Sirod,  mi  fel- 
támadásunk kezdete. 

Az  utánn  vévén  a’  Diákonustól  a’  kehely  fedező  ruhát,  bé-takarja  mind  a 

kettőt,  — mondván: 

Az  Istenfélő  József  le-vévén  a’  fáról  Szentséges  Szent  tes- 
tedet, tiszta  gyoltsba  bé-takarta  azt,  és  drága  kénetekkel  bé-ken- 
vén,  új  sirba  le-tette. 

Ezzel  vévén  a’  füstölőt  a Diákonustól,  meg-f üstöli  a’  letett  Szent  ajándékot, 

mondván; 

Tselekedjél  kegyesen,  Uram,  jó  akaratodból  Sionnal:  hogy 
meg-épül jenek  a Jerusalem  kőfalai.  Akkor  kedveled  az  igazság 
áldozatját,  az  ajándékokat,  és  éppen  égő  áldozatokat:  akkor  tész- 
nek  a’  Te  oltárodra  borjukat. 

Ez  utánn  által  adván  a’  füstölőt  a Diákonusnak  ’s  meg-hajtván  fejét  mondja: 
Emlékezz  meg  rollam,  Atyámfia:  és  Szolgatársom.  A’  Diákonus  mondja:  Em- 
lékezzen meg  az  Ur  Isten  Szentségedről  a’  maga  országábann.  Az  utánn  a 
Diákonus  meghajtván  fejét  mondja:  Esedezz  érettem  Szent  Atya.  Az  Ál- 
dozó; A’  Szent-Lélek  száll  te  reád,  és  a’  Magosságbélinek  ereje  meg-árnyé- 
koz  téged.  A Diákonus:  Ugyan  azon  Szent-Lélek  munkálkodjon  velünk  éle- 
tünknek minden  napjaibann.  Az  utánn  tsakugyan  a Diákonus:  Emlékezzél  meg 
rollam  Szent  Atya.  Az  Áldozó:  Emlékezzen  meg  rollad  az  Ur  Isten  a’  maga 
országábann  mindenütt,  most,  és  mindenkoron,  és  mind  örökkön  örökké. 
Diákonus  mondja;  Ámen  és  meg  tsókolván  az  Áldozónak  kezét,  az  Északi 
részről  lévő  ajtón  ki  mégyen,  ’s  a’  szokott  helyen  meg-álván  mondja: 

DIÁKONUS 

Tellyesétsük  imádságainkat  az  Ur  előtt. 

KAR 

Uram,  könyörülj  rajtunk. 

DIÁKONUS 

Az  előttünk  lévő  drágalátos  ajándékokért  kérjük  az  Urat. 

KAR 

Uram,  könyörülj  rajtunk. 

DIÁKONUS 

Ezen  Szent-Egyházért,  és  azokért,  kik  hittel,  áj  tatossággal, 
és  Isteni  félelemmel  járnak  abba,  kérjük  az  Urat. 

KAR 

Uram,  könyörülj  rajtunk. 

DIÁKONUS 

Hogy  mentek  legyünk  minden  nyomorgatástól,  haragtól,  és 
szükségtől,  kérjük  az  Urat. 

KAR 

Uram,  könyörülj  rajtunk. 

Itt  az  Áldozó  ezen  könyörgést  mondja  el: 

Mindenható  Ur  Isten!  ki  egyedül  Szent  vagy,  ki  bé-veszed 
a ditséretnek  áldozatját  az  előtted  egész  szivből  esedezőktől:  /o- 

gadd  el  mi  tölünk  is  bűnösöktől  ezen  könyörgéseinket;  és  tedd 
azokat  a'  Te  Szent  Oltárodra,  *s  tégy  alkalmatosokká  arra  ben- 
nünket, hogy  mutathassunk-bé  Tenéked  ajándékokat,  és  lelki  ál- 
dozatokat a’  mi  bűneinkért,  és  a Népnek  tudatlanságáért.  Mél- 
tóztassál  adni  kegyelmet  nékünk  arra,  hogy  d mi  Áldozatunk  ked- 
ves légyen  lőtted,  és  d Te  kegyelmednek  Lelke  lakozzon  bennünk, 
’s  az  előttünk  lévő  ajándékokbann,  és  az  egész  Népedbenn. 

DIAKÓNUS 

Oltalmazz,  idvezits,  könyörülj,  és  tarts  meg  Isten  benünnket 
kegyelmeddel, 

KAR 

Uram,  könyörülj  rajtunk. 

DIAKÓNUS 

Egész  tökélletes,  szent,  békességes,  és  vétek  nélkül  való  na- 
pot kérjünk  az  Úrtól. 

KAR 

Adj  minékünk  Uram. 

DIAKÓNUS 

Békesség  Angyalát,  hív  tanítót,  testi  és  lelki  oltalmazót  kér- 
jünk az  Urtól. 

KAR 

Adj  minékünk,  Urunk. 

DIAKÓNUS 

Bűneink,  és  vétkeink  botsánatját,  ’s  engedelmét  kérjük  az 

Urtól. 

KAR 

Adj  minékünk.  Urunk. 

DIAKÓNUS 

Leikeinknek  jó  és  hasznos  dolgokat,  és  a világnak  békes- 
séget kérjünk  az  Urtól. 

KAR 

Adj  minékünk.  Urunk. 

DIAKÓNUS 

Életünknek  hátra  lévő  részét,  hogy  békességbenn,  és  peni- 
tentia  tartásbann  el-tölthessük,  kérjük  az  Urtól. 

KAR 


Adj  minékünk.  Urunk. 

DIAKÓNUS 

Életeinknek,  gyötrődés  és  szégyen-nélkül  való  ’s  békessé- 
ges,  keresztényi  végezetet,  és  a’  Krisztus  rettenetes  Ítéletén  he- 
lyes feleletet  kérjünk  az  Urtól. 

KAR 

Adj  minékünk.  Urunk. 

DIAKÓNUS 

Boldogságos,  Szeplőtelen,  leg-áldottabb  ditső  Királynénkat 
Isten  Annyát  a’  mindenkoron  Szűz  Máriát  minden  Szentekkel 
egygyüt  emlétvén  minnen  magunkat,  és  egymást,  és  az  egész  éle- 
tüket a Krisztus  Istennek  ajánljuk. 

KAR 

Te  néked.  Urunk. 

ÁLDOZÓ 

Egy  szülött  Fiadnak  könyörületessége  által,  a’  kivel  áldott 
vagy  a’  Te  Szent,  és  Jó,  és  Éltető  Lelkeddel  most,  és  mindenko- 
ron, és  mind  örökkön  örökké. 

KAR 

Ámen. 

ÁLDOZÓ 

Békesség  mindnyájának. 

KAR 

És  a’  te  Telkednek. 

DIAKÓNUS 

Szeressük  egymást,  hogy  egy  lélekkel  valhassuk; 

KAR 

Az  Atyát,  Fiút,  és  Szent-Leiket,  egy  lételü,  és  el-válhatat- 
lan  Szent  Háromságot. 

Ekkor  az  Áldozó  háromszor  meg-hajtván  magát  mondja  magábann;  Szeret- 
lek téged,  Uram,  én  erősségem,  az  Ur  az  én  erősségem,  és  oltalmam.  Ez  alatt 
pedig  a’  kehely  fedező  ruhát  két  helyütt  meg-tsókolja,  úgymint  elsőben  a’ 
Szent  tányért,  másodszor  a’  kehely  felett,  és  harmadszor  a’  Szent  asztal  szé- 
lét. Ha  hogy  pedig  több  egygyüt  szolgáló  Pap  volna,  tehát  mind  egygyik 
megtsókolja  ezt,  és  egymás  vállát.  A fő  Áldozó  pedig  mondja  hozzájok: 
Mi  közöttünk  a’  Krisztus.  Felelnek:  V agyon-is,  lesz-is.  Ugyan  ezt  tselekszik 
a’  Diákonusok  is,  ha  többen  vágynak  jelen.  A’  kivül  levő  Diákonus  hasonló- 
képen meg-hajtván  magát,  háromszor  meg-tsókolja  az  orár  nevezetű  ruhá- 
ját, és  fenn  szóval  mondja: 

Az  ajtókat,  az  ajtókat,  Böltseséggel  fígyelmezzünk. 

Az  Áldozó  pedig  a kehely  fedező  ruhát  felvévén,  és  fel  tartván,  el-mondja 
magábann  a’  néppel  együtt  az  Apostoli  Hit-vallást,  mellynek  vége  lévén, 

mondja: 

DIAKÓNUS 

Áljuiik  betsesen,  áljunk  félelemmel,  figyelmezzünk  a’  Szent 
ajándékok  békességes  bé-mutatásokra. 

KAR 

Békességnek  kegyelmét,  ditséretnek  áldozatját. 

Itt  az  Áldozó  öszve  rakván  a kehely  fedező  ruhát,  le  teszi  azt,  a^  Diákonus 
pedig  bé  mégyen,  az  utánn  mondja: 

ÁLDOZÓ 

Az  Ur  Jézus  Krisztusnak  kegyelme,  ’s  az  Atya  Istennek 
szeretete,  és  a’  Szent-Léleknek  veletek  való  közösülése  légyen 
mindnyájatokkal, 

KAR 

És  a’  te  lelkeddel. 

ÁLDOZÓ 

Emeljük  fel  sziveinket. 

KAR 

Fel  vágynak  az  Urhozz. 

ÁLDOZÓ 

. Hálákat  adjunk  az  Urnák. 

KAR 

Illő,  és  méltó  imádni  az  Atyát,  és  Fiút,  és  a’  Szent-Leiket, 
az  egy  lételű,  és  el-válhatatlan  Szent-Háromságot. 

Ez  alatt  az  Áldozó  ezen  könyörgést  mondja  el: 

Illő  és  méltó  Téged  ditsérni,  Téged  áldani,  Téged  ditsőiteni, 
Tenéked  hálát  adni,  Téged  imádni  a Te  uralkodásodnak  minden 
hellyén:  Mert  te  vagy  d meg-magyarázhatatlan,  tapasztalhatatlan, 
láthatatlan,  meg-foghatatlan,  örök,  és  változhatatlan  Isten,  Te,  és 
d Te  egy  Szülött  Fiad,  és  d Te  Szent-Lelked.  Te  d nem  léteiből 
léteire  hoztál  bennünket,  és  minek  utánna  el-estünk  volna,  fel- 
támasztottál ujjólag  bennünket,  és  meg  nem  szűntél  mindeneket 
tselekedni,  méglen  bennünket  a Menyekbe  bé  nem  vezettél,  és  a’ 
jövendő  országodat  nem  ajándékoztad  nékünk.  Mind  ezekért  há- 
lákat adunk  Te  néked,  és  egy  Szülött  Fiadnak,  és  d Te  Szent  Tel- 
kednek, mindenekért,  valamik  tudtunkra,  és  valamik  tudtunk  ki- 
vül  vágynak,  a’  nyilván,  és  titkon  reánk  árasztott  jótéteményeidért. 

Hálát  adunk  Te  néked  ezen  Áldozatért  is,  a’  mellyet  kezünkből 
el-fogadni  méltóztatol,  noha  Te  néked  sok  ezer  arkangyalok,  és 
sok  tiz  ezer  angyalok  szolgálnak  is,  Kerubimok,  és  Szeráfimok, 
Hat-szárnyuak,  sok-szeműek.  Felségesek,  Szárnyasok. 

Áldozó  fenn  szóval: 

Mellyek  győzedelmi  éneket  énekelnek,  kiáltanak,  és 
mondják: 

KAR 

Szent,  Szent,  Szent  Szábbáot  Ur!  Tellyes  az  ég,  és  a’  föld 
ditsőségeddel,  Hosana  a magosságokbann,  áldott  a’ki  jöv  az  Ur 
nevébenn,  Hosanna  a’  magosságokbann. 

Ez  alatt  az  Áldozó  így  könyörög: 

Ezen  boldog  Hatalmasságokkal  miis,  kegyelmes  Urunk,  kiál- 
tunk és  mondjuk:  Szent  vagy,  és  legszentebb.  Te,  és  a’  Te  egy 
szülött  Fiad,  és  a Te  Szent  Lelked.  Szent  vagy,  és  legszentebb, 
és  Nagyvoltu  a Te  ditsöséged,  ki  a világodat  olly  annyira  sze- 
retted, hogy  az  egy  szülött  Fiadat  el-küldenéd,  hogy  minden,  aki 
ö benne  hiszen,  el-ne  veszszen,  hanem  örök  élete  legyen;  kiis  mi- 
nekutánna  el-jött,  és  az  érettünk  fel  vett  Sáfárkodását  bé  töltötte 
volna,  azon  éjtszaka,  mellyen  elárultatik  vala,  vagy-is  inkább 
maga  által-adja  vala  magát  a*  világ  életiért,  vévén  a kenyeret  a* 
maga  Szentséges  Szent,  és  tiszta  kezeibe,  hálákat  adván,  meg- 
áldá,  meg-szentelé,  meg-szegé,  adá  a maga  Szent-tanitványinak, 
és  Apostolinak  mondván: 

Fenn  szóval: 

Vegyétek,  egyétek,  ez  az  én  testem,  melíy  ti  érettetek  meg- 
töretík  2i  bűnök  botsánatjára* 


Ámen. 


KAR 


Az  Áldozó  tsendes  szóval: 


Hasonlóképenn  a’  Poharat,  minekutánna  vatsorált  volna, 
mondván: 


(Fenn  szóval) 

Igyatok  ebből  mindnyájan,  ez  az  én  vérem  az  Uj  Testa- 
mentőmé,  melly  ti  érettetek,  és  sokakért  ki-ontatik  dJ  bűnök 
botsánatjára* 

KAR 

Ámen. 

Az  Áldozó  tsendes  szóval  így  fohászkodik; 

Emlékezvén  tehát  ezen  idvezséges  parantsolatróU  és  minde- 
nekről mellyek  érettünk  lőttének,  d Keresztfáról  Sírodról  har- 
madnapi Fel-támadásodról  Menybe -menet eledről  Jobb-kéz  felől 
való  ülésedről  Második  és  ditsőséges  el-jöveteledről. 

(Fenn  szóval) 

Tíéídet  dJ  Tieidből  Te  néked  mindnyájakért,  és  mindenek- 
ért bé-mutatván* 

Itt  a Diákonus  valamint  a Szent  tányért,  úgy  a kelyhet  is  keresztformára 
tévén,  kezeit  felemeli  egy  kevéssé. 

KAR 

Téged  ditsőitünk,  Téged  áldunk,  Te-néked  hálákat  adunk, 
mi  Urunk,  és  esedezünk  előtted,  mi  Istenünk. 

Az  Áldozó  folytatja  fohászkodást,  tsendes  szóval  mondván; 

E felett  bé-mutatjuk  Te  néked  ezen  szóbéli,  és  vér  nélkül 
való  szolgálatot,  és  kérünk,  esedezünk,  *s  fohászkodunk,  küld 
reánk,  és  ezen  előttünk  lévő  Szent  ajándékokra  d te  Szent-Lel- 
kedet. 

Itt  a’  Diákonus  közzelébb  álván  együt  igy  fohászkodnak; 

Uram,  ki  d te  Szent-Lelkedet  az  Apostoloknak  három  óra- 
kor küldötted-el,  ezt,  mi  Kegyesünk,  ne  vedd  el  tőlünk,  hanem 
ujits  meg  minket  esedezőket. 

Tiszta  szivet  teremts  bennem  Isten:  és  igaz  lelket  ujits 
belső  részeimben. 

Uram,  ki  d te  Szent  Lelkedet  az  Apostoloknak  három  óra- 
kor küldötted  el;  ezt,  mi  Kegyesünk,  ne  vedd-el  tőlünk,  hanem 
ujits  meg  minket  esedezőket. 

Ne  vess  el  engem  ortzád  elől:  és  Szent  Lelkedet  ne  vedd-el 
tőlem. 

Uram,  ki  d te  Szent  Lelkedet  az  Apostoloknak  s.  a.  t. 

Az  után  meg-hajtván  fejét  a’  Diákonus,  ’s  mutatván  a’  Szent  kenyérre,  mondja 
tsendesen;  Áld  meg  Uram  a’  Szent  kenyeret;  az  Áldozó  pedig  megáldván  há- 
romszor kereszt  jellel  a’  Szent  kenyeret,  mondja;  És  ugyan  ezen  kenyeret 
tedd  Krisztusnak  drágalátos  Szent  testévé.  Diákonus  mondja;  Ámen.  Ugyan- 
tsak  a’  Diákonus  tsendes  szóval;  Áld-meg,  Uram,  a Szent  poharat.  Áldozó; 
A’  mi  pedig  e pqhárhann  vagyon,  Krisztusodnak,  drágalátos  Szent  vérévé. 
Diákonus;  Ámen.  Az  utánn  mutatván  a’  Diákonus,  mind  a!  kettőre,  mondja; 
Áld-meg  Uram,  mind  a’  kettőt.  Az  Áldozó  pedig  megáldván  mind  a’  kettőt, 

mondja; 

El-változtatván  azokat  a Te  Szent-Lelked  által.  Diákonus  mondja:  Ámen, 
Ámen,  Ámen.  Meghajtván  azutánn  fejét  a Diákonus  mondja:  Emlékezzél-meg 
rollam  Szent  Uram.  Az  Áldozó:  Meg-emlékezik  rollad  az  Ur  Isten  a’  maga 
Országáhann  mindenüt,  most  és  mindenkoron  és  mindörökkön  örökké.  Diáko- 
nus: Ámen.  Az  utánn  a’  Diákonus  előbbeni  helyére  áll;  az  Áldozó  pedig  így 

fohászkodik: 

Hogy  légyen  az  azzal  élőknek  lelki-józanodásra,  bűnök 
hotsánatjára,  a’  Te  Szent-Lelkedhenn  való  részesülésre,  a Meny- 
nyek  országának  tellyesitésére,  a*  te  benned  való  bizakodásra, 
nem  a’  meg-itéltetésre,  és  kárhozatra. 

Efelett  bé-mutatjuk  Te  néked  ezen  szóbeli  Szolgálatot  a 
hitbenn  el-nyúgodott  N agy -atyáinkért.  Atyáinkért,  Pátriárkákért, 
Prófétákért,  Apostolokért,  Hirdetőkért,  Evangélistákért,  Mártí- 
rokért, Konfessor okért.  Szüzekért,  és  a hitbenn  el-nyúgodott  min- 
den hív  lélekért. 

A’  Diákonus  ez  alatt  vévén  a’  füstölőt,  a'  Szent  asztalt  környül  füstöli  és 
emlékezetet  tészen  azokról,  a’  kikről  akar,  élőkről  vagy  holtakról.  Az  Áldozó 
ellenben  nagy  szóval  mondja: 

Kiváltképpen  Boldogságos,  Szeplőtelen,  leg-áldottabb  ditső 
Királynénkért,  az  Isten  Annyáért,  és  mindenkoron  Szűz  Máriáért, 

KAR 

Méltó,  hogy  valóban  áldjunk  Téged,  Istennek  mindég  Bol- 
dogságos, és  leg-tisztább  Szülőit,  és  a’  mi  Istenünknek  Annyát: 
Ki  a’  Kerubimok  felett  nagyobb  tiszteletre  méltó,  és  egybe-vetés 
kivül  a Szeráfimoknál  ditsőségesebb  vagy,  ki  változás  nélkül  az 
Isten  Igéjét  szülted.  Istennek  valóságos  Szülőit  Téged  magasz- 
talunk. 

Itten  a Diákonus  magábann  elmélkedik  a’  halottakról,  az  Áldozó  pedig  így 
folytatja  előbbeni  buzgóságát: 

Keresztelő  Szent  János  Prófétának;  Szent,  ditsőséges,  és 
Nagy  némü  Apostoloknak;  Szent  N:  kinek  ma  innepét  üljük,  és 
minden  Szenteidnek  esedezések  által  oltalmazz-meg  bennünket. 
Isten,  és  emlékezzél  meg  minden  halottakról,  kik  a’  jövendő  örök 
életre  való  fel  támadásnak  reménységébenn  nyúgodtak  el,  és  adj 
nékiek  nyúgodalmat,  a’hol  artzádnak  fényessége  világoskodik. 

E’ felett  kérünk  téged,  emlékezzél  meg.  Uram,  minden  igaz 
keresztény  Püspökökről,  kik  a Te  igazságodnak  igéit  helyesen 
igazgatják:  minden  Áldozó  Papokról,  a Krisztusbann  az  Egyházi 
Szolgákról,  és  minden  Papi  rendről. 

E’  felett  bé-mutatjuk  tenéked  ezen  szóbéli  Szolgálatot  az 

egész  világ-értf  a közönséges  apostoli  Anya  Szent  egyházért,  és 
azokért,  a kik  tisztasághann,  és  tiszta  életbenn  töltik  életeket. 
A’  Felséges  Királyunkért  N:  az  egész  Háza,  és  hadi  népiért,  en- 
gedj néki  Uram  hékességes  országlást,  hogy  miis  az  ö nyugodal- 
mábann  tsendes,  és  békességes  életet  élhessünk  minden  ájtatos- 
ságbann  és  tisztaságbann. 

Itt  el- végezvén  a’  Kar  az  éneket,  az  Áldozó  fennszóval  folytatja: 

Kiváltképpen  emlékezzél  meg  Uram  Istenfélő  N;  Püspö- 
künkről, kiis,  engedd,  hogy  igazgathassa  a’  te  Szent  Egy-házidat 
békességbenn,  hiba  nélkül,  betsületesen,  egészségesen,  hoszszas 
életbenn  a’  Te  igazságodnak  igéit  helyesen  igazgatva. 

KAR 

És  mindnyájakról,  és  mindenekről. 

Itten,  ha  a’  Püspök  szolgál,  a’  Romai  Pápáról  tészen  emlékezetet. 

A Diákonus  pedig  elmélkedik  az  élőkről  és  az  Áldozó  így  fohászkodik: 

Emlékezzél-meg,  Uram,  ezen  városról  (vagy  faluról)  a* 
mellyben  lakunk,  és  minden  városról,  ’s  tartományról,  és  azokról, 
kik  azokbann  hittel  élnek.  Emlékezzél  meg.  Uram,  d hajókázók- 
ról,  utazókról,  betegeskedőkről,  munkálkodókról,  foglyokról,  és 
ezeknek  idvezségekröl.  Emlékezzél  meg.  Uram,  azokról,  akik 
gyümöltsöt  hoznak,  és  jó  tselekedeteket  tesznek  a*  te  Szent  Egy- 
házidbann,  és  akik  meg-emlékeznek  d Szegényekről,  és  mindnyá- 
junkra küld  te  irgalmasságidat: 

(Fenn  szóval): 

És  engedd-meg  nékünk,  hogy  egy  szívvel,  ’s  egy  lélekkel 
ditsérjük,  ’s  ditsőithessük  Felséges  és  Nagyvoltu  nevedet  az  Atyá- 
bann,  Fiubann,  és  Szent-Lélekbenn,  most,  és  mindenkoron,  és 
mind  örökkön  örökké. 

KAR 

Ámen. 

ÁLDOZÓ 

És  légyen  a’  Felséges  Istennek,  és  a’  mi  Meg- Váltónk  Jesus 
Krisztusnak  kegyelme  mindnyájatokkal. 

KAR 

És  a’  te  lelkeddel. 

Itt,  ha  két  Diákonus  vagyon  jelen,  a’  Második  kimégyen,  s a szokott  helyen 
meg-álván,  's  meg-hajtván  magát,  mondja: 

DIAKÓNUS 

Minden  Szentekről  emlékezetet  tévén,  ismét,  és  ismét  béke- 
ségbenn  kérjük  az  Urat. 

KAR 

Uram,  könyörülj  rajtunk. 

DIAKÓNUS 

A bémutatott,  és  meg-szentelt  drágalátos  ajándékokért  kér- 
jük az  Urat. 

KAR 

Uram,  könyörülj  rajtunk. 

DIAKÓNUS 

Hogy  a’  mi  kegyelmes  Istenünk,  a’ki  elfogadta  azokat  a’ 
maga  Mennyek  felett  való,  és  értelmi  oltárára  kedves  lelki  illat 
gyalánt,  küldje  le  viszontag  nékünk  az  Isteni  kegyelmét,  és  a’ 
Szent-Lélek  malasztját,  könyörögjünk. 

KAR 

Uram,  könyörülj  rajtunk. 

DIAKÓNUS 

Hogy  mentek  legyünk  minden  ny omor gat ástól,  haragtól,  és 
szükségtől,  kérjük  az  Urat. 

KAR 

Uram,  könyörülj  rajtunk. 

Itt  az  Áldozó  tsendes  szóval  így  fohászkodik: 

Te  néked  ajánljuk  egész  életünket,  és  reménységünket,  ke- 
gyelmes Urunk,  és  kérünk  ’s  esedezünk,  és  fohászkodunk,  mél- 
tókká tégy  bennünket  arra,  hogy  részesülhessünk  a Te  mennyei, 
és  rettenetes  titkaidbann  ezen  Szent,  és  lelki  asztalon  tiszta  lelki 
ösmérettel,  bűnök  botsánatjára,  vétkek  el-törlésére,  a’  Szent  Lé- 
lekbenn  való  részesülésre,  a*  Meny-ország  el-ny érésére,  a Te- 
benned  való  bizakodásra,  nem  a megitéltetésre  és  kárhozatra. 

Ez  alatt  a’  Diákonus  folytatja  fohászkodását,  mondván: 

Oltalmazz,  idvezéts,  könyörülj,  és  tarts-meg,  Isten,  bennün- 
ket kegyelmeddel. 

KAR 

Uram,  könyörülj  rajtunk. 

DIAKÓNUS 

Egész,  tökélletes.  Szent,  békessége.s,  és  vétek-nélkül  való 
napot  kérjünk  az  Urtól. 


KAR 

Adj  minékünk,  Urunk. 

DIAKÓNUS 

Békesség  Angyalát,  hív  tanítót,  testi,  és  lelki  oltalmazót, 
kérjünk  az  Úrtól. 

KAR 

Adj  minékünk.  Urunk. 

DIAKÓNUS 

Bűneink,  ’s  vétkeink  botsánatját,  és  engedelmét  kérjük  az 
Urtól. 

KAR 

Adj  minékünk,  Urunk. 

DIAKÓNUS 

Leikeinknek  jó,  és  hasznos  dolgokat,  és  a’  világnak  békessé- 
get kérjünk  az  Urtól. 

KAR 

Adj  minékünk.  Urunk. 

DIAKÓNUS 

Életünknek  hátra  lévő  részét  békességbenn,  és  penitentzia- 
tartásbann  való  el-tölthetését  kérjük  az  Urtól. 

KAR 

Adj  minékünk.  Urunk. 

DIAKÓNUS 

Életeinknek  gyötrődés,  és  szégyen  nélkül  való,  ’s  békessé- 
ges,  keresztényi  végzetet,  és  a’  Krisztus  rettenetes  Ítéletén  helyes 
feleletet  kérjünk  az  Urtól. 

KAR 

Adj  minékünk.  Urunk. 

DIAKÓNUS 

Hitnek  egyesülését,  és  Szent  Lélekbenn  való  részesülést  min- 
nen  magunknak,  és  egymásnak  kívánván  az  egész  életünket  a’ 
Krisztus  Istennek  ajánljuk. 

KAR 

Te  néked.  Urunk. 

ÁLDOZÓ 

És  méltókká  tégy  arra  bennünket.  Uram,  hogy  bizodalom- 
mal  meg-itéltetés  nélkül  merészeljünk  Téged,  Mennyei  Atya  Is- 
tent segítségül  hívni,  és  mondhassuk: 

(Az  egész  nép); 

Mi  Atyánk,  ki  vagy  a Menny ekhenn;  Szenteltessék  a Te 
neved,  *sat. 

ÁLDOZÓ 

Mert  tiéd  az  ország,  és  a’  hatalom,  és  a’  ditsőség,  az  Atyáé, 
és  a’  Fiúé,  és  a’  Szent-Léleké,  most,  és  mindenkoron,  és  mind 
örökkén  örökké. 

KAR 

Ámen. 


ÁLDOZÓ 

Békesség  mindnyájának. 

KAR 

És  a’  te  telkednek. 

DIAKÓNUS 

Fejeiteket  Hajtsátok  meg  az  Urnák. 


KAR 

Te  néked.  Urunk, 

Az  Áldozó  ez  alatt  így  könyörög: 

Hálákat  adunk  Te  néked  láthatatlan  Király,  ki  véghetetlen 
hatalmaddal  mindeneket  alkattál,  és  irgalmasságid  sokaságával 
a*  Nem-léteiből  létrehoztál  mindeneket.  Tennen  magad.  Uram,  a 
Mennyekből  tekénts  azokra,  a! kik  Te  előtted  meg-hajtották  fe- 
jeiket, mert  nem  a*  test  és  vér  előtt  hajtották  meg,  hanem  Te 
előtted,  rettenetes  Isten  előtt.  Azért-is  Te,  Uram,  az  előttünk  le- 
vőket jóvá  fordítsd  mindnyájunknak,  kinek-kinek  a’  maga  szük- 
sége szerént:  a hajókázókkal  egygyüt  hajókázz,  az  utazókkal 
egygyüt  utazz,  a betegeket  gyógyítsd  fel,  ki  lelki,  és  testi  orvos 
vagy. 

(Áldozó  fenn  szóval): 

A’  Te  egy  szülött  Fiadnak  kegyelme,  *s  könyörületességi, 
és  kegyessége  által,  kivel  áldott  vagy  a’  Te  Szentséges  Szent,  és 
kegyes,  és  éltető  Lelkeddel,  most,  és  mindenkoron,  és  mind  örök- 
kön örökké. 

KAR 

Ámen. 


Itt  az  Áldozó  tsendes  szóval  így  fohászkodik: 

F Így  elmezz  Ur  Jesus  Krisztus  mi  Istenünk  Szent  lakó  he- 
lyedből, ’s  a Te  országod  ditsőséginek  Királyiszékéből;  és  jőj-el 
szentelj  meg  minket,  ki  a*  magosságbann  az  Atyával  egygyüt  la- 


kozol,  s itt  láthatatlanul  velünk  jelen  va^y,  és  méltóztassál  hatal- 
mas kezeddel  nekünk  által-adni  Szentséges  Szent  Testedet,  és 
drágalátos  Szent  Véredet,  és  mi  általunk  az  egész  népnek. 

Ez  alatt  a Diákonus  (ha  kettő  vagyon,  mind  a’  kettő)  keresztformán  veszi 
vállaira  az  orár  nevezetű  ruhát,  az  utánn  mindnyáján  meg-hajtván  magokat, 
háromszor  mondják:  Uram,  tisztéts  meg  engem  bűnöst  és  könyörülj  én  rajtam. 
Midőn  pedig  észre  veszi  a’  külső  Diákonus,  hogy  az  Áldozó  ki-nyujtván  kezét, 
az  Urat  fel-mutatni  akarja,  fenn-szóval  mondja: 

Fígyelmezzünk. 

(Áldozó  fenn-szóval): 

A’  Szentségeket,  Szenteknek. 

KAR 

Egy  a’  Szent,  egy  az  Ur  Jesus  Krisztus,  az  Atya  Istennek 
nevébenn.  Ámen. 

Itt  a’  Kar  némelly  ide  tartozandó  énekeket  kezd  énekelni,  a’  Diákonus  pedig 
bé-menvén,  az  Áldozó  mellé  áll  a’  maga  hellyére.  Az  utánn  mondja  az  Áldo- 
zónak  tsendes  szóval:  Törd  fel,  Uram,  a’  Szent  kenyeret.  Az  Áldozó  pedig 
fel-töri  tellyes  aj  tatossággal,  mondván  tsendesen: 

Feltöretik,  és  fel-osztatik  az  Isten  Báránya,  ki  megtörethe- 
tik ugyan,  de  fel  nem  oszthatódik;  mindenül  evödhetik,  de  soha 
meg  nem  emészthetödik,  hanem  azokat,  a’kik  vele  élnek,  meg- 
szenteli. 

Ez  meg-lévén,  mondja  a’  Diákonus:  Tellyesétsd,  Uram,  d Szent  poharat. 
Ekkor  az  Áldozó  vévén  egy  negyed  részt  az  Oltári  Szentségből,  kereszt  jelet 
formálván  azzal  a’  Szent  poharán  feljül,  mondja:  Szent-Léleknek  tellyesitése. 
és  ezzel  teszi  azt  a’  Szent  pohárba,  a'  Diákonus  pedig  mondja:  Ámen.  Az 
utánn  vévén  kezébe  a’  meleg  vizet,  mondja:  Áld  meg.  Uram,  d melegséget. 
Az  Áldozó  meg-áldván  azt,  mondja:  Áldot  a Te  Szenteld  hivségek,  mindenüt, 
most,  és  mindenkoron,  és  mind  örökkön  örökké,  Ámen.  ’S  az  utánn  egy  tsep- 
pet  botsátván  a’  Szent  pohárba,  mondja:  Hitnek  hivsége,  tellyes  Szent-Lélek- 
kel. Az  utánn,  ha  áldozik  a’  Diákonus  tellyes  ajtatossággal  kezébe  ád  annak 
egy  részetskét,  melly  különössen  arra  rendeltetik,  úgy  maga  is  az  Áldozó 
vévén  a’  magának  rendeltetett  részetskét,  tsendes  szóval  mondja: 

Az  Ur  Isten,  és  d mi  Idvezétönk  Jesus  Krisztusnak  Felsé- 
ges, és  drágalátos  Szent  Teste  adattatik,  én  nékem  N:  Felszentelt 
Papnak  bűneim  botsánatjára,  és  az  örök  életre. 

Az  utánn  meg-hajtván  fejét,  mondja  a’  Diákonussal  egygyüt: 

Hiszem,  Uram,  és  vallom,  hogy  Te  vagy  valóbann  a Krisz- 
tus, az  Élő  Istennek  Fia,  ki  e világra  azért  jöttél,  hogy  idvezétsed 
a bűnösöket,  kik  közzül  én  vagyok  az  első.  E*  felett  hiszem,  hogy 

ez  tulajdon  a’  Te  Szentséges  Szent  Tested,  és  ez  tulajdon  a Te 
Szentséges  Szent  Véred.  Esedezem  azért  előtted,  könyörülj  raj- 
tam, és  botsásd  meg  nékem  minden  bűneimet,  mellyeket  akár 
szánt-szándékkal,  akár  szándék  kivűl,  akár  szóval,  akár  tseleke- 
dettel,  akár  látással,  akár  hallással  el-követtem,  és  méltóvá  tégy 
arra,  hogy  megitéltetés  nélkül  részesüljek  d Te  Szentséges  Szent 
Titkaidbann  bűneim  botsánatjára,  és  az  örök  életre.  Titkos  vatso- 
rádbann  való  részesülővé  fogadja  be  engem  ma  Istennek  Fia,  mert 
meg  nem  mondom  ellenségednek  d titkot,  sem  tsókot  nem  adok 
Tenéked,  mint  Judás,  hanem  mint  d Lator  meg  vallak  Téged:  em- 
lékezzél-meg  Uram  róllam  országodbann.  Uram  ne  légyen  meg- 
itéltetésemre,  avagy  kárhozatomra  d Te  Szent  Titkaidbann  való 
részesülés,  hanem  lelki,  és  testi  gyógyulásomra. 

Ez  utánn  áldozik  a’  Diákonussal  egygyüt  tellyes  ajtatossággal,  mely  utánn 
vévén  kezébe  a’  kelyhet,  abból  minden  ajtatossággal  háromszor  áldozik, 

mondván: 

Az  Ur  Istennek,  és  d mi  Idvezétönk  Jesus  Krisztusnak  Fel- 
séges, és  Szentséges  Szent  vérében  részesülök  én  Istennek  Szol- 
gája Felszentelt  Pap  N:  bűneimnek  botsánatjára,  ^s  az  örök 
életre.  Ámen. 

Ezzel  meg-törülvén  ajakit,  mondja: 

Imé  ez  illette  ajakimat,  és  el-veszi  az  én  hamisságimat,  és 
az  én  bűneimet  meg-tisztétja. 

Azutánn  áldoztatja  a’  Diákonust  is,  ha  arra  készült,  mellynek  vége  lévén,  fel- 
nyittatik  a’  Szent  ajtó,  ’s  a’  Diákonus  vévén  kezébe  a’  Szent  kelyhet,  mondja 

fenn-szóval: 

Isteni  félelemmel  és  hittel  járuljatok  ide. 

KAR 

Áldott,  a’ki  jöv  az  Urnák  nevébenn,  az  Ur  Isten,  és  megje- 
lent nékünk. 

Itt  a'  nép  közzül,  ha  valakik,  tennének,  szoktak  áldozni,  melly  utánn  vévén 
a’  Diákonus  a’  Szent  tányért,  tészi  azt  a'  kehelyre,  mondván  tsendes  szóval: 

Krisztusnak  feltámadását  látván,  imádjuk  Jesust,  d Szent 
Urat,  ki  egyedül  vétek  nélkül  vagyon.  Tiszteljük,  O Krisztus,  d 
Te  Szent  Keresztedet,  és  d Te  Szent  Fel-támadásodat  énekel- 
jük, ’s  ditsöitjük:  mert  Te  vagy  c’  mi  Istenünk,  Te  kivülled  mást 
nem  esmérünk,  és  Nevedet  szóllétjuk.  Jöjjetek  minden  hivek,  ül- 
jük d Krisztus  Szent  Fel  támadását,  mert  imé  d kereszt  által 
meg- jőve  az  egész  Világnak  öröme,  mindenütt  áldván  az  Urat,  ül- 

jük  az  ő Fel-támadását j mert  aki  meg-feszéttetést  szenvedett,  d 
halált  halállal  meg-gyözte. 

Világosutj,  világosulj  uj  Jeruzsálem,  mert  az  Ur  ditsösége 
rajtad  támadott  fel.  Tapsolj  ma,  és  örvendezz  Sión:  Te  pedig  Is- 
tennek Szeplőtelen  Szülője  vidulj  d te  Születésed  léteién.  Oh 
. Krisztus!  mi  Nagy-voltú,  és  leg-szentségesebb  Húsvétünk!  Oh 
Bőltseség,  és  Istennek  Igéje,  ’s  Hatalma!  engedd  meg  nékünk, 
hogy  benned  igazán  részesüljünk  Országodnak  alkony odás  nélkül 
való  napján. 

Az  utánn  meg-törli  a Szent  tányért,  mondván:  Törüld  el,  Uram,  bűneiket 
azoknak,  d kik  itten  emléttettek,  a’  Te  Szent  véreddel,  és  Szenteidnek  ese- 
dezéseikkel.  Az  utánn  bétakarja  valamint  a’  Szent  tányért,  úgy  a'  kelyhet  is, 
az  Áldozó  pedig  magábann  így  könyörög: 

Hálákad  adunk  Tenéked  kegyelmes  Urunk,  leikeinknek 
Jótévője,  hogy  d mai  napon  is  méltóztattál  bennünket  d T e meny- 
nyei  és  halhatatlan  Titkaiddal.  Igazgasd  ösvényeinket,  erősits 
meg  mindnyájunkat  d Te  félelmedben,  őrizd  meg  életünket,  tégy 
bátrakká  bennünket  lépéseinkben  ditsőséges  Isten-Szülőjének,  s 
mindenkoron  Szűz  Máriának,  és  minden  Szenteidnek  esedezések, 
és  közbenjárások  által. 

Az  utánn  az  Áldozó  áldást  adván  a'  népre,  mondja  fenn-szóval: 

Idvezétsd  Isten  a’  Te  népedet,  és  áld-meg  a magad  örök- 
ségét. 

KAR 

Sok  esztendőket  élj,  Uram 

Itt  az  Áldozó  magábann  mondja:  Magasztaltassál  az  egek  felibe  Isten,  és  az 
egész  földön  d Te  ditsőséged. 

KAR 

Tapasztalván  az  igaz  Világosságot,  elfogadván  a’  Mennyei 
Lelket,  feltalálván  az  igaz  hitet,  imádjuk  az  elválhatatlan  Szent- 
Háromságot,  mert  ez  idvezített  minket. 

Az  utánn  az  Áldozó  vévén  a’  Szent  tányért,  tészi  azt  a’  Diákonus  feje  felibe, 
ki  is  meg-fogván  azt  minden  aj  tatossággal  elfordul,  és  elviszi  a’  maga  hellyére, 
az  Áldozó  pedig  vévén  a’  Szent  kelyhet,  mondja  magábann:  Áldott  d mi 
Istenünk,  az  utánn  fenn-szóval: 

Mindenüt,  most,  és  mindenkoron,  és  mind  örökkön  örökké. 

KAR 

Ámen. 

Itt  az  Áldozó  [veszi]  a’  Szent  kelyhet,  és  szokott  hellyére  viszi,  és  ott  a’  hátra 
lévő  részt  meg-emészti  a’  Szentségből;  ez  alatt  pedig  a’  Kar  énekel: 

Teljenek  meg,  Uram,  aj  akink  ditséreteddel,  hogy  énekel- 
hessük a'  Te  ditsőségedet,  hogy  méltóztattál  bennünket  része- 
sekké tenni  a’  Te  Szent  Isteni,  halhatatlan,  és  éltető  Titkai dbann, 
oltalmazz  meg  bennünket,  a’  Te  Szentségedbenn,  hogy  egész  nap 
a’  Te  igazságodat  kövessük.  Alleluja,  alleluja,  alleluja. 

Ez  utánn  a’  Diákonus  lebotsátván  válláról  az  orár  nevezetű  ruhát,  ki-mégyen 
az  Éjtszak  felől  való  ajtón,  ’s  a'  szokott  helyen  meg-álván,  mondja  fennszóval: 

Fennálók!  részesülvén  a’  Krisztusnak  Isteni,  Szentséges, 
Drágalátos,  halhatatlan,  mennyei  és  éltető  rettenetes  Titkaibann 
méltóképpen  áldjuk  az  Urat. 


KAR 

Uram,  könyörülj  rajtunk. 

DIÁKONUS 

Oltalmazz,  idvezits,  könyörülj,  és  tarts  meg  Isten  bennünket 
kegyelmeddel. 

KAR 

Uram,  könyörülj  rajtunk. 

DIÁKONUS 

Egész,  tökélletes.  Szent,  békességes,  és  vétek  nélkül  való 
napot  kérvén  minnen  magunkat,  és  egymásnak,  az  egész  életün- 
ket a’  Krisztus  Istennek  ajánljuk. 

KAR 

Tenéked  Urunk. 

ÁLDOZÓ 

Mert  Te  vagy  Meg-szentelésünk,  és  Te  néked  adjuk  a ditsö- 
séget,  az  Atyának,  Fiúnak,  és  Szent-Léleknek,  most,  és  minden- 
koron,  és  mind  örökkön  örökké. 


Ámen. 


KAR 

DIÁKONUS 


Békességgel  mennyünk  ki. 


Az  Urnák  Nevébenn. 


Kérjük  az  Urat. 


KAR 


DIÁKONUS 


KAR 


Uram,  könyörülj  rajtunk. 

Ekkor  az  Áldozó  ki-menvén,  ezen  könyörgést  mondja  el  fenn-szóval: 

Uram,  ki  meg-áldod  azokat,  a’kik  Téged  áldanak,  és  meg- 
szenteled azokat,  a’kik  Te  benned  biznak;  idvezitsd  a’  Te  népe- 
det és  áld-meg  a magad  örökségét,  a’  Te  Egyházadnak  tellyessé- 
gét  oltalmazd,  szentelt  meg  azokat,  a’kik  a’  Te  házad  tisztaságát 
szeretik:  Te  viszontag  ditsőitsed  őket  a’  Te  Isteni  hatalmaddal,  és 
ne  hagygy-el  bennünket,  a’kik  Te  benned  bizűnk.  Engedj  békesé- 
get,  a’  Világnak,  Szentegyházi dnak.  Áldozó  Papjaidnak,  a’  mi 
Felséges  N:  Királyunknak,  hadi  Népnek,  és  minden  Népeidnek, 
mert  minden  jó  adomány,  és  minden  tökélletes  ajándék  feljülről 
adattatik  Te  tőled  a Világosságnak  attyától,  és  Te  néked  adjuk 
a’  ditsőséget,  hálaadást,  és  az  imádást  az  Atyának,  Fiúnak,  és 
Szent-Léleknek,  most,  és  mindenkoron,  és  mind  örökkön  örökké. 

KAR 

Ámen.  Légyen  áldott  az  Ur  Neve  mostantól  fogva,  mind 
örökké.  (Háromszor,) 

Az  utánn  a’  Kar  kezdi  olvasni  a’  XXXIH-dik  zsoltárt. 

Áldom  az  Urat  minden  időbenn:  az  ő ditséreti  mindenkor  az  én  számbann. 
Az  Urbann  ditsekedik  az  én  lelkem:  halják  meg  ezt  a szelidek,  és  vigadjanak 

’sa’t. 

Ezen  zsoltárnak  olvasása  alatt  az  Áldozó  bé-mégyen  a’  Szent  helyre,  mond- 
ván ezen  könyörgést; 

A Törvénynek  és  a Prófétáknak  tellyesitése  tennen  magad 
vagy  Krisztus,  mi  Istenünk,  ki  hétellyesitetted  az  Atyádnak  min- 
den Sáfárkodásit,  töltsd-bé  örömmel,  és  örvendezéssel  d mi  szi- 
veinket, mindenüt,  most,  és  mindenkoron,  és  mind  örökkön 
örökké. 

Az  utánn  ki-mégyen  az  Áldozó  a'  Diákonussal  egygytit,  és  osztogatja  a nép 
között  azon  kenyeret,  mellyből.  ki-vétetett  a'  vér  nélkül  való  áldozatra  ké- 
szíttetett részetske,  mellynek  vége  lévén,  áldást  ád  a’  népre,  mondván: 

Az  Urnák  áldása  reátok,  annak  kegyelméből,  és  kegyessé- 
géből, mindenüt,  most,  és  mindenkoron,  és  mind  örökkön  örökké. 

KAR 

Ámen. 

ÁLDOZÓ 

Ditsőség  Te  néked  Krisztus  Isten,  mi  reménységünk,  ditső- 
ség  Te  néked. 

KAR 

Ditsőség  az  Atyának,  és  Fiúnak,  és  Szent-Léleknek,  most, 

és  mindenkoron,  és  mind  örökkön  örökké.  Ámen.  Uram,  könyörülj 
rajtunk.  Uram,  könyörülj  rajtunk.  Uram,  könyörülj  rajtunk.  Áldj 
meg. 

ÁLDOZÓ 

A’  Krisztus  mi  valóságos  Istenünk,  a*  maga  Szeplőtelen 
Annyának  esedezése,  drágalátos,  és  éltető  keresztnek  ereje  által, 
a mi  Arany  szájú  Szent  János  Atyánknak,  és  minden  Szenteknek 
esedezések  által  könyörülni  fog,  és  idvezit  minket,  mint  kegyes, 
és  kegyelmes. 

KAR 

Ámen. 

Ezzel  az  Áldozó  bé-mégyen  a’  Szent  helybe,  ’s  levetkezvén,  mondja  tsendes 

szóval: 

Most  hotsátod  el,  Uram,  a Te  Szolgádat,  a Te  igéd  szerént 
hékességbenn:  mert  látták  az  én  szemeim  a Te  idvezségedet, 
mellyet  szerzettéi  minden  népek  szine  eleibe.  Világosságul  a’  Po- 
gányoknak  világositásokra,  és  ditsőségül  a’  Te  népednek  Iz- 
raelnek. ^ 

Szent  Isten,  Szent  Hatalmas,  Szent  Halhatatlan,  könyörülj 
rajtunk,  (háromszor.) 

Ditsöség  az  Atyának,  és  Fiúnak,  és  Szent-Léleknek,  most 
és  mindenkoron,  és  mind  örökkön  örökké.  Ámen. 

Szentséges  Szent  Háromság!  könyörülj  rajtunk;  Uram,  tisz- 
títsd meg  vétkeinket;  Uralkodó,  botsásd  meg  bűneinket;  Szent  lá- 
togasd, és  gyógyítsd  meg  a’  mi  erőtlenségeinket  a’  Te  nevedért. 

Uram,  könyörülj  rajtunk,  (háromszor.) 

Ditsöség  az  Atyának,  és  Fiúnak,  és  Szent-Léleknek,  most 
és  mindenkoron,  és  mind  örökkön  örökké.  Ámen. 

Mi  Atyánk,  ki  vagy  a menny ekbenn.  Szenteltessék  a Te 
neved,  jöjjön  a'  Te  országod,  *sdt. 

Ajakidnak  tündöklő  kegyelme,  mint  a tűznek  fényessége  d 
föld  kerekségét  meg-világositotta,  fösvénységet  nem  ösmérő 
kintset  hagyott  d Világnak,  midőn  az  alázatosságnak  méltóságát 
meg-mutatta:  de  dki  minket  igéiddel  tanitol  Arany  szájú  János, 
Atyánk,  kérjed  d Krisztus  Istent,  hogy  idvezitse  lelkeinket. 

Ditsöség  az  Atyának,  és  Fiúnak,  és  Szent-Léleknek,  most 
és  mindenkoron,  és  mind  örökkön  örökké.  Ámen.  A Ki  az  egek- 
ből vettél  Isteni  kegyelmet,  és  ajakiddal  mindeneket  tanítasz  d 
Szent-Háromságban  egy  Istent  imádni  leg-boldogabb,  's  Igaz, 

Aranyszáju  Szent  János,  méltán  ditsérűnk  Téged,  mert  Tanító 
vagy,  ki  Isteni  dolgokat  nyilatkoztatol  ki. 

Keresztények  szégyent  nem  ösmérő  oltalmazó  ja,  a Terem- 
tőnél állandó  Közbenjárója,  ne  vesd-meg  d bűnösök  esedezésé- 
nek  hangjait:  hanem,  mint  kegyes,  előzz  meg  segétségeddel  ben- 
nünket, Te  hozzád  tiszta  szívből  kiállókat:  Siess  imádságinkra  és 
jöjj  gyorsan  esedezésünkre,  oltalmazván  mindég.  Istennek  Szü- 
lője, a’  Téged  tisztelőket. 

Uram,  könyörülj  rajtam,  (tizenkétszer.) 

Ki  a’  Kerubimok  felett  nagyobb  tiszteletre  méltó,  és  egybe 
vetés  kívül  d Szeráfimoknál  ditsöségesebb  vagy,  ki  változás  nél- 
kül az  Isten  Igéjét  szülted.  Istennek  valóságos  Szülőit,  Téged  ma- 
gasztalunk. 

Ditsöség  az  Atyának,  és  Fiúnak  ’sa't. 

És  ezzel  áldván  az  Istent,  ki  mégyen. 

VÉGE. 


PÓTLÁS 


A 

TANULMÁNYOK  és  ÚJSÁGCIKKEK 


GYŰJTEMÉNYÉHEZ 


A román  nyelv  sérelme* 

Szerző  neve  alatt.  = 

A képviselőház  e hónap  13-iki  ülésében  Pop  Cs,  István  nem- 
zetiségi párti  képviselő  abban  kereste  a románság  nagy  sérelmét, 
hogy  az  új  gör.  kát*  egyházmegyébe  átcsatolt  83  anyaegyház  kö- 
zül 19  állítólag  tiszta  román. 

Előrebocsátom,  hogy  ha  igaz  volna  is  ez  az  állítás,  ez  még 
nem  jelentené  a román  nyelv  sérelmét,  mert  a pápai  bulla  a litur- 
gikus nyelv  mellett  törvényesen  tért  enged  a hívő  nép  nyelvének, 
tehát  a román  nyelvnek  is.  Megjegyzem  továbbá,  hogy  a vezeté- 
sem alatt  álló  országos  bizottságot  nem  vonták  be  a Rómával  foly- 
tatott tárgyalásokba,  miért  is  fáradságot  kellett  vennem,  hogy  a 
hivatalos  statisztikából,  mely  a döntő  tényezőknek  az  új  egyház- 
megye  tervéhez  szükséges  adatokat  szolgáltatta,  a valódi  tény- 
állást megállapítsam. 

Sajnos,  a hivatalos  statisztika  a vallás  és  nemzetiség  kombi- 
nációját nem  tünteti  ki  elég  világosan,  nem  csodálkozom  tehát,  ha 
Pop  Cs.  úr  kitért  e fáradság  elől  és  minden  bizonyíték  nélkül 
adta  elő  véleményét.  Megnehezíti  továbbá  a valódi  tényállás  kihá- 
mozását  az  a körülmény  is,  hogy  a magyar  népszámlálási  sta- 
tisztika köztudomás  szerint  anynyiban  eltér  az  osztráktól,  ameny- 
nyiben  az  utóbbi  az  anyanyelv  helyett  a társalgási  nyelv  bevallá- 
sát írja  elő. 

Nem  ok  nélkül  említem  föl  ezt  az  eltérést,  mert  a mi  ese- 
tünkben a társalgási  nyelv  bevallása  összehasonlíthatatlanul  job- 
ban visszatükrözné  a valóságot,  mint  az  anyanyelv  bevallása.  A 
magyar  eljárás  ugyanis  minden  más  vallásunknál  hü  képet  nyújt 
a nemzetiségek  szerinti  megoszlásról,  de  a görög  katolikusoknál 

és  a görögkeletieknél  teljeséggel  nem  nyújtja  ezt  a hű  képet.  Nem 
pedig  azért,  mert  hazánkban  a köztudat,  vagy  helyesebben  szólva: 
az  előítélet  e két  vallásnál  annyira  öszszekeveri  és  azonosítja  a 
vallást  a nemzetiséggel,  hogy  aki  görög  katolikus  vagy  görög- 
keleti, azt  a magyar  nem  fogadja  be  magyarnak,  a román,  szerb  és 
rutén  pedig  nem  ereszti  ki  saját  nemzetiségi  kötelékéből.  Követ- 
kezésképp az  előítéletek  által  leginkább  befolyásolt  köznép,  ha 
vallását  kérdik,  nem  szülőanyjára,  hanem  anyaegyházára  gondol 
és  ugyanazt  vallja,  mintha  vallását  kérdeznék. 

E két  vallást  követőknél  csak  az  adna  teljesen  hű  képet, 
ha  a népszámlálásnál  a társalgási  nyelvet  kellett  volna  bevallani. 
A magyar  statisztikában  tehát  az  ennek  megfelelő  rovatokat  kell 
keresni. 

Igaz  ugyan,  hogy  a társalgási  nyelv  a köznépnél  sem 
fedezi  mindenkor  a nemzetiséget,  de  a románok  közt  oly  erősen 
kifejlett  a nemzetiségi  féltékenység,  hogy  e miatt  hiúságból  vagy 
érdekből  csak  az  intelligens  elem  vallja  be  a többnyelvűséget, 
ellenben  a köznépet  nem  bántja  ez  hiúság,  s papságának  vagy  a 
világi  agitátoroknak  befolyása  alatt  rendesen  még  azt  is  eltagadja, 
hogy  román  „anyanyelvén“  kívül  esetleg  magyarul  is  beszél,  mert 
ennek  bevallásához  semminemű  különös  érdeke  nem  fűződik.  E 
szerint  legalább  is  a román  egyházi  kötelékben  élő  köznépnél  a 
bevallott  magyarul  tudást  teljes  megnyugvással  azonosnak  lehet 
venni  a társalgási  nyelv,  tehát  a nemzetiség  bevallásával.. 

Ez  a kritérium  még  továbbra  is  fenmarad  a görögkeletieknél, 
de  a görög  katolikusoknál  természetesen  csak  a múltra  alkalmaz- 
ható igazságosan,  mert  az  új  egyházmegye  fölállítása  megszünteti 
a már  említett  előítéletet  és  így  a görög  katolikusoknál  is  előáll 
az  a normális  helyzet,  hogy  a nemzetiséget  az  anyanyelv  szerint 
kell  megítélni. 

Ha  már  most  az  itt  előadott  és  egyedül  helyes  alapon  vizs- 
gáljuk a Pop  Cs.  képviselő  úr  által  fölsorolt  egyházközségeket, 
akor  egyetlenegynek  kivételével  teljes  megnyugvással  magyarok- 
nak lehet  és  kell  azokat  tekinteni. 

Követve  ugyanis  az  ő sorrendjét,  megállapítható,  hogy 
Óváriban  393  közül  390=99%,  Szamosdobon  992  közül  783= 
73%,  CsomakÖzön  623  közül  577=93%,  Domahidon  530  közül 
501=95%,  Kismajtényben  969  közül  693=72%,  Nagykárolyban 
3508  közül  3445=98%,  Részegén  551  közül  467  = 85%,  Szaniszló- 
ban  2145  közül  1957  = 91%,  Érdengelegen  752  közül  642=85%, 

Érendréden  697  közül  539=77%,  Mezőteremben  530  közül  431  = 
81%,  Porteleken  470  közül  248=53%,  Éradonyban  165  közül 
165=100%,  Piskolton  1115  közül  947=85%,  Vasadon  1201  közül 
713=60%,  Nagyiétán  1981  közül  1704=86%,  Pocsajon  1473  kö- 
zül 1238=84%,  Vezenden  879  közül  531=60%  magyarul  beszélőt 
mutat  ki  a statisztika.  Sőt  ezek  közt  négyben  (Nagykároly,  Ér- 
adony  Óvári  és  Csomaköz)  a túlnyomó  többség  még  „anyanyel- 
vét“  is  magyarnak  vallotta  be, 

íme,  így  fest  a valóságban  a nagy  sérelem.  És  teljességgel 
nem  lehet  megérteni,  mire  alapítja  Pop  Cs.  úr  azt  az  állítását, 
hogy  ezek  az  egyházközségek  tiszta  románok,  ha  csak  nem  arra  az 
előitéletre,  melyet  a románok  nemzetiségi  céljaikra  továbbra  is 
értékesíteni  kivánnak.  Ellenben  a mi  információnk  szerint  sérelem 
történt  — igenis  — a magyarsággal,  mert  több,  részint  kizáróan, 
részint  túlnyomóan  magyar  egyházközség  kimaradt  az  új  egyház- 
megyéből. Ilyenek  például:  Szatmárhegy,  Csanalas,  Bedő,  Nagy- 
szántó, különösen  az  erdélyi  részekből:  Nagyernye,  Csikszent- 
iván.  Hatszó,  Mezőmadaras,  Nyárádtő,  Mezőbánd  stb. 

Ha  tehát  a pápai  bulla  revíziója  még  egyáltalán  lehetséges, 
akkor  az  ilyen,  most  kimaradt  magyar  egyházközségekről  sem 
lesz  szabad  megfeledkezni. 

Ezeken  kívül  — megint  csak  példaként  fölsorolva  — Nagy- 
bányán 2743  (65%),  Felsőbányán  1120  (90%),  Szinérváralján  979 
(40%),  Aradon  812  (65%),  Kolozsváron  4849  (67%),  Désen  1186 
(53%),  Szamosujváron  2667  (82%),  Nagyenyeden  pedig  885 
(58%)  magyar  ajkú  hívő  van,  kik,  ha  bennmaradnak  is  a régi  egy- 
házmegyékben, de  hitéletükről  egy,  vagy  más  módon,  esetleg  kü- 
lön egyházközség  létesítésével  szükséges  lesz  gondoskodni. 

Pop  Cs.  képviselő  úr  szememre  vetette,  hogy  a „Budapesti 
Hirlap“-ban  megjelent  valamelyik  cikkemben  én  magam  is  sovi- 
nizmussal vádoltam  a magyar  kormányt.  — Igaz,  de  ez  a vádam 
nem  a jelenlegi,  hanem  a korábbi  kormányokra  vonatkozott,  mert 
ezek  azt  szerették  volna,  hogy  templomainkban  a magyar  nyelv 
a liturgikus  nyelvterületek  elkülönítése  nélkül,  tehát  külön  egy- 
házmegye fölállítása  nélkül  érvényesüljön.  — Ez  pedig  lehetővé 
tette  volna  , hogy  a magyar  nyelv  hódító  utakat  tehessen  a román 
nép  templomaiban  is. 

Ebben  keresem  én  az  okát  annak,  hogy  a román  egyházfők 
— bárha  elvben  soha  sem  tagadták  jogainkat  — még  1900.  évi 
római  zarándoklatunk  után  is  oly  görcsösen  belekapaszkodtak  az 

1896.  évi  pápai  tilalomba,  mintha  azóta  semmi  sem  történt  volna, 
holott  pedig  köztudomás  szerint  a római  Szentszék  1900.  évi  za- 
rándoklatunk folyományaképp  nemcsak  megígérte,  hogy  hajlandó 
újabb  megfontolás  alá  venni  ügyünket,  de  jóságos  türelemmel 
több,  mint  tiz  évig  várt  arra,  hogy  az  illetékes  egyházfők  lépjenek 
sorompóba  magyar  híveik  lelki  üdvéért. 

Kötelességükben  is  állott  volna  ezt  megtenni,  az  egyházi  fe- 
gyelem nem  akadályozta  volna  meg  őket  ebben,mindenesetre  pe- 
dig módjukban  volt  ezt  megtenni,  ha  meg  akarták  tartani  magyar 
hívőiket,  ök  azonban  nemcsak  nem  interveniáltak  Rómában,  ha- 
nem — mint  maga  Pop  Cs.  képviselő  úr  is  elismeri  s ezt  szóról- 
szóra  idézem  — „anynyira  mentek,  hogy  a római  Szentszék  is- 
meretes álláspontja  ellenére  még  a vecsernyét  és  az  utreniát  is  a 
liturgia  alkotó  részének  minősítették.  “ 

Világos  tehát,  hogy  nem  lehet  okuk  panaszra,  ha  e mulasz- 
tásuk, sőt  ellentétes  cselekedeteik  következtében  most  magyar  hí- 
veiknek a római  Szentszék  más  módon  nyújtott  lehetőséget  arra, 
hogy  a liturgikus  nyelv  keretében  saját  nyelvükön  imádhassák 
Istenüket.  És  még  kevésbbé  lehet  jogos  okuk  a panaszra,  ha  most 
már  létesült  az  a külön  egyházmegye,  mely  őket  megszabadítja  a 
volt  kormányok  sovinizmusának  attól  a veszedelmétől,  hogy  a 
magyar  nyelv  hódításokat  tehessen  templomaikban. 

Kisebb  sérelmeket  semmiféle  új  megyerendezésnél  nem  le- 
het elkerülni.  Ha  tehát  a románok,  még  nem  is  ily  kisebb  sérelmek 
miatt,  hanem  pusztán  csak  a már  kimutatott  előitéletből  most  oly 
súlyos  sérelmeket  faragnak,  amint  teszik,  akkor  ezt  csak  a csilla- 
gok járásával,  a nyugtalan  politikai  helyzettel  lehet  megmagya- 
rázni, mert  most  még  a különben  egymásra  utalt  népek  és  pártok 
is  azt  keresik,  hogy  hogyan  köthessenek  minél  jobban  egymásba  és 
hogyan  törhesse  le  az  egyik  a másikat. 

Lehetővé  pedig  az  tette  mostani  zavargásukat,  hogy  a volt 
kormányok  politikájának  ellensúlyozására  éppen  a magyar  egy- 
házközségekbe rendszerint  oly  erősen  nemzetiségi  érzelmű  papo- 
kat küldtek,  kik  az  új  egyházmegyében  benrekedve,  most  a nem- 
zetiségi mártirok  koszorújára  vágyakoznak  és  ezért  renitens- 
kednek. 

Ezt  tudva,  nem  lesz  nehéz  az  orvoslás  módját  is  megtalálni. 
A görög  liturgikus  nyelv  miatt  félrevezetett  magyar  nép  pedig 
majd  magától  rájön  az  igazságra.  Rá  fognak  jönni  a magyar  hí- 
vek, hogy  eddig  csak  bolondították  őket  azzal,  hogy  ők  románok. 


Diagnózis  az  új  egyházmegye  gyermek- 
betegségeiről. 

Az  új  egyházmegye  gyermekbetegségeiről  a következő  diag- 
nózist vélem  felállíthatni. 

1,  A betegség  csírája  abban  a priuszban  rejlik,  amelyet 
1896-ban  a Bánffy-kormány  felállított:  hogy  t.  .i  az  egyháznyelvi 
kérdés  törvényes  rendezésének  meg  kell  előznie  a külön  egyház- 
megye felállítását. 

A logikát  nem  lehet  megtagadni  e priusztól,  de  a baj  abban 
rejlett,  hogy  sem  a kormány,  sem  a püspökök  semmit  sem  tettek 
annak  elérésére,  kivéve  azt  az  egyetlen  esetet,  hogy  az  eperjesi 
és  munkácsi  püspökök  részt  vettek  az  1900.  évi  római  zarándok- 
latban s ott  a hívők  kérelmét,  mint  igazságosat,  beajánlották  a 
pápának.  Azót^  ez  a két  püspök  sem  tett  semminemű  újabb  lé- 
pést Rómában  és  a volt  kormányokat  is  lehetetlen  volt  akcióra 
bírni. 

Menthetetlen  mindkét  részről  ez  a mulasztás  azért,  mert 
Róma  nem  helyezkedett  az  a limine  viszszautasítás  álláspontjára, 
hanem  megígérte  a kérelem  újabb  megfontolását,  sőt  egy  évtized- 
nél tovább  várt  arra,  hogy  a hívatott  tényezők  tegyék  meg  azt, 
amit  a hívek  lelki  szüksége  és  a nemzet  önvédelmi  érdeke  meg- 
követel. 

Menthetetlen  ez  a mulasztás  azért  is,  mert  az  egyházi  unió 
elsősorban  állami  akció  volt,  s kikötései  közt  volt,  amint  ezt  a gö- 
rög rítus  gyakorlatára  nézve  Lippay  hercegprímás  1660.  január 
4-diki  oklevelében  világosan  megmagyarázta,  a vulgáris  nyelv 
használata  is.  A kormányoknak  tehát  jogukban  állott  ezt  a ma- 

gyár  hívők  számára  is  megreklamálni,  még  pedig  jogukban  volt 
megreklamálni  akár  a teljes  magyar  liturgiát,  akár  pedig  — ha 
ennek  megengedését  egyházpolitikai  tekintetek  akadályozzák  — 
a meglévő  liturgikus  nyelvek  mellett  a magyar  isteni  tiszteletnek 
azt  a mértékét,  melyet  a magyar  püspöki  kar  vezérférfiai  meg- 
engedhetőnek tartottak. 

2.  A betegségek  előbb  említett  csírájából  természetszerűleg 
fejlődött  ki  a beteg  testnek  az  az  evolúciója,  hogy  ha  már  a teljes 
magyar  liturgiát  az  egyházi  politika  meg  nem  engedi,  a magyar 
isteni  tiszteletnek  az  ószláv  és  román  liturgikus  nyelv  keretében 
való  törvényes  szabályozása  pedig  a nemzetiségi  féltékenységbe 
ütközik  és  különben  is,  még  mindig  elhomályosítja  a hívek  ma- 
gyarságát: akkor  legjobb  lesz  viszszatérni  az  ó-görög  liturgikus 
nyelvre. 

Ez  az  eszme  nem  új  keletű,  de  csak  1905-ben,  a budapesti 
egyház  erectiója  alkalmával  kezdett  először  alakot  ölteni.  — Az 
erectionális  okirat  módot  nyújtott  az  eszme  megvalósítására,  mert 
nem  írta  elő  az  ó-szláv  nyelvet,  hanem  csak  általánosságban  vala- 
melyik, az  egyház  által  már  engedélyezett  liturgikus  nyelvet.  Az 
egyháztanács  kebelében  már  akkor  tekintélyes  pártja  volt  a görög 
nyelvnek,  de  egyelőre  mégis  az  ó-szlávot  választották  és  csak  ak- 
kor tértek  át  a görögre,  mikor  a római  Szentszék  az  egyházat  az 
ó-szláv  nyelv  miatt  ruténnek  minősítette  s nemzetiségi  denunciá- 
cióra  a magyar  isteni  tiszteletet  letiltotta. 

Az  ó-szláv  liturgia  hívei  már  a megnyilatkozott  szándék- 
kal szemben  is  a principiis  obsta  álláspontjára  helyezkedtek,  mert 
az  ősi  liturgikus  nyelvre  való  viszszatéréstől  — bárha  minden  ala- 
pos indok  nélkül  — szerzett  jogaikat  féltették.  Viszont  a görög 
katholikus  magyarság  radikális  elemei  közt  is  viszszatetszést  kel- 
tett ez  az  eszme,  és  tagadhatlan,  hogy  ezeknek  alaposabb  indokuk 
volt  a magyar  liturgiáról  való  lemondást  keresni  benne.  Ezenkívül 
a hajdúdorogiak  riválist  is  kerestek  a budapesti  egyházban  s e fél- 
tékenység kihasználásával  az  ó-szláv  liturgia  híveinek  nem  volt 
nehéz  magukhoz  fűzni  ezeket  a radikális  elemeket.  Az  ó-szláv  li- 
turgia híveinek  a görög  nyelv  elleni  védekezése  volt  tehát  titkos 
rugója  annak  a „hajdúdorogi  béké“-nek,  mely  később  a magyar 
hívek  közti  súlyos  meghasonlást  előidézte. 

3.  A rutének  természetesen  csak  hálásak  voltak  Hajdúdo- 
roggal  szemben  akkor,  mikor  az  új  egyházmegye  elvben  való  biz- 
tosításának ténye  kiszivárogván,  alkalmat  adtak  az  1911.  szép- 

tember  12-iki  dorogi  értekezletre,  melyen  napirenden  kívül  ki- 
mondották, hogy  az  új  egyházmegye  vagy  hajdúdorogi  székhely- 
lyel  létesíttessék,  vagy  sehogy. 

Itt  kezdődik,  még  úgyszólván  az  anya  méhében,  az  új  egy- 
házmegye súlyos  gyermekbetegsége.  Ebből  nőtt  ki  az  a szeren- 
csétlen 1912.  február  9-iki  hirlapi  közlemény,  hogy  megkaptuk 
nemcsak  a külön  egyházmegyét,  hanem  a magyar  liturgiát,  sőt 
még  a magyar  szertartást  is.  Ami  más  szóval  anynyit  tesz,  hogy 
a külön  egyházmegye  vagy  magyar  liturgiával  létesíttessék,  vagy 
sehogy. 

Ez  a hírlapi  cikk  nem  volt  egyéb,  mint  a dorogiak  1896-iki 
budapesti  tüntető  miséjével  elkövetett  virtuskodás  megismétlése. 
A különbség  az,  hogy  akkor  református  kéz  ugratott,  most  pedig 
rutén  kéz. 

A jogos  megtorlás  természetesen  egyik  esetben  sem  marad- 
hatott el.  Akkor  a magyar  liturgia  letiltása  volt  a megtorlás,  most 
pedig  a magyar  isteni  tiszteletnek  a lelki  szükséget  teljességgel 
ki  nem  elégítő  megszorítása.  Nem  is  említve  azt  a fölösleges  meg- 
alázást, mely  az  élő  magyar  nyelvet  a szintén  élő  és  mégis  oltári 
jogosúltsággal  bíró  román  nyelvvel  szemben  érte. 

Ily  módon  a rutén  ugratás  oly  hatalmas  fegyvert  adott  a ro- 
mánok kezébe,  melylyel  ezek  állandóan  izgathatják  azokat  a volt 
magyar  híveiket,  kik  értik  az  oláh  nyelvet  is  és  — mint  ezt  a gö- 
rög szertartás  meg  is  követeli  — továbbra  is  megértő  részesei 
akarnak  lenni  a szent  misének  és  a többi  isteni  tiszteleteknek. 

4,  A legnagyobb  baj  az,  hogy  a székhely  kérdése  kompli- 
kálja a püspök  kinevezését  is.  Természetesen  a dorogiaknak  nem 
kell  oly  püspök,  aki  garanciát  nem  nyújt  arra,  hogy  a székhely 
ügyét  — míg  él  — nem  fogja  bolygatni,  azután  pedig  qui  habét 
tempus,  habét  vitám.  Egyszóval  nem  az  a fődolog,  hogy  a gyer- 
mek egészséges  legyen,  hanem,  hogy  a dorogiak  gazdagodjanak, 
ha  ugyan  igaz,  amit  ebben  a tekintetben  a székhelytől  várnak. 

Püspöki  állásra  természetesen  mindig  akad  vállalkozó,  aki 
minden  garanciát  kész  megadni,  de  komoly  egyházi  férfiú  ezt  nem 
teheti  s azért  minden  komoly  jelölt  gyanús,  tehát  mindenféle 
hibákat  ráfognak,  hogy  kinevezését  megakadályozzák. 

5.  A gyógyulásnak  eddig  mindöszsze  csak  egy  jelensége 
van:  az,  hogy  most  már  a dorogiak  is  megnyugodtak  a görög  li- 
turgikus nyelvben.  Ez  örvendetes  jelenség,  anynyiban,  amenynyi- 
ben  a további  nemzetiségi,  vagy  felekezeti  ugratásokat,  legalább 

az  egyháznyelvi  téren  megnehezíti.  A székhelykérdést  azonban 
erőszakos  beavatkozás  nélkül  szanálni  aligha  lesz  lehetséges. 

Arra  a meghiusúlt  kiegyenlítő  kísérletre  viszszatérni,  hogy 
a szeminárium  és  a többi  középponti  intézetek  Debrecenben  legye- 
nek, lehetetlen  már  csak  azon  felekezeti  akadály  miatt  is,  melybe 
ez  a kiegyenlítés  ütközött.  Bizonyára  sok  szenvedéstől  megkímélte 
volna  a gyermeket  ez  a kiegyenlítés,  ha  sikerült  volna,  de  állandó 
megoldást  akkor  sem  nyújtott  volna,  az  egészséges  vérkeringés 
szüksége  előbb-utóbb  akkor  is  utat  tört  volna  magának. 

Volna  egy  mód  elkerülni  az  erőszakos  műtétet:  t.  i.  a vér- 
csere. Vagyis  a Hajdúdorognak  papiroson  jutott  anyagi  előny 
megváltása.  Nemcsak  logika,  hanem  még  igazság  is  volna  e kár- 
pótlásban, mert  hiszen  az  egész  székhely-bonyodalmat  csakis  az 
állam  pénzügyi  érdeke,  a községi  hozzájárulás  előzetes  biztosíté- 
kának megkívánása  okozta.*)  A gyakorlatban  azonban  ez  a vér- 
csere szinte  lehetetlen,  nem  mintha  Magyarország  erre  szegény 
volna,  mert  hiszen  nagy  váltságöszszegről  nem  lehet  szó;  de  az  ál- 
lami rubrikák  nem  nyújtanak  fedezetet  ilyen  megváltásra. 

Nincs  tehát  más  mód,  mint  feláldozni  a kis  érdeket  a nagy- 
nak. A hajdúdorogi  helyi  érdeknél  öszszehasonlíthatlanul  nagyobb 
érdekek  fűződnek  ahhoz,  hogy  az  új  egyházmegye  családos  pap- 
jai, kántortanítói  és  egyéb  intelligens  elemei  úgy  maguk,  mint 
gyermekeik  számára  megtalálják  az  új  székhelyen  legalább  is  azo- 
kat a kulturális  intézményeket,  melyeket  elveszítenek  a régi  szék- 
helyeken. De  magának  a püspöknek,  káptalanjának  és  udvari  pap- 
ságának is  kulturális  milieure  és  a középhatósági  tényezőkkel  való 
— mondhatni  — nlindennapos  érintkezésre  van  szüksége. 

Nemcsak  méltatlanság  volna,  de  egyenesen  a gyermek  pusz- 
tulását jelentené,  ha  éppen  azoknak  kellene  érezni  és  viselni  a 
„mentési  actio“  legsúlyosabb  terhét,  akiktől  függ,  hogy  az  új  al- 
kotás az  egyháznak  és  az  országnak  meghozza  gyümölcseit. 

Hajdúdorog  anyagi  gyarapodását  mindenki  csak  örömmel 
látná,  de  egy  testrész  túltengése  miatt  a gyermeket  pusztúlni 
hagyni  oktalanság  volna.  Viszont  nem  lehet  tragikusan  venni,  ha 
az  anyagi  érdek,  korunknak  ez  a kíméletet  nem  ismerő,  tülekedő 
eleme,  arra  késztette  Ha j dúdorogot,  hogy  hatalmas  pártfogói  se- 
gítségével az  egyházmegye  közérdekeiért  síkraszállt  országos  bi- 
zottság letörésében  keresse  egyedüli  menedékét. 

Nyilvánvaló,  hogy  e letörés!  szándék  esetleges  sikere  az  új 

*)  Lásd  a Zárószónak  erre  vonatkozó  kifejtését. 

alkotásnak  legbecsesebb  értékét  veszélyeztetné,  s egyensen  a nem- 
zetiségek és  a hitközönyösség  malmára  hajtaná  a vizet.  A hatal- 
mon lévők  napi  politikája  szereti  néha  saturnusi  eledelekkel  csilla- 
pítani étvágyát,  de  ezt  sem  kell  tragikusan  venni,  mert  erkölcsi  ve- 
reség nem  érheti  az  igazságos  ügyért  küzdő  országos  bizottságot, 
a jövő  feltétlenül  elégtételt  fog  neki  szolgáltatni. 

Az  operatio  tehát  előbb-utóbb  elkerűlhetlen  s ha  az  meg  nem 
történik  most,  mikor  az  új  alkotás  egészséges  útnak  indítása  leg- 
jobban megkívánja,  akkor  jönni  fog  később  maga-magától  és  fel- 
tartóztathatlanúl,  mert  semmi  remény  sincs  arra,  hogy  emberileg 
belátható  időben  Hajdúdoróg  akár  Eperjest,  vagy  Ungvárt,  akár 
Nagyváradot,  vagy  akár  csak  Balázsfalvát  is  utólérje. 

Elvégre,  várni  még  lehet  az  operatióval,  de  kár  lesz  behaj- 
tani azt  a nagy  áldozatot,  melyet  Hajdúdorog  a székhelyért  meg- 
ajánlott, mert  előbb-utóbb  kárba  vész  ez  az  áldozat  s még  kérdé- 
ses, hogy  a nép  addig  is  képes  lesz-e  elbírni  annak  súlyos  terheit. 

A legsürgősebb  dolog,  természetesen,  a püspök  kinevezése, 
mert  az  ideiglenes  adminisztrátorság  anynyi,  mint  minden  más 
betegségnél  a kisegítő-orvos,  aki  szükségképpen  tartózkodik  min- 
den radikális  gyógymódtól.  Remélni  lehet,  hogy  paktumos  püspö- 
köt sem  a kormány,  sem  az  egyház  nem  fog  elfogadni. 

6.  A székhely  kérdésével  kapcsolatosan  felmerült  felekezeti 
ellentétet  csak  múló  bajnak  tartom,  a románok  támadásait  pedig 
nem  számíthatom  a gyermekbetegségek  közé,  mert  ez  olyan,  a 
gyermek  életére  törő  külső  erőszak,  melytől  az  apa  kötelessége  a 
gyermeket  megszabadítani.  Mellesleg  szólva,  a székhely  itt  is  belé- 
játszik  a dologba,  mert  az  új  egyházmegyében  benmaradt  eddigi 
román  papok  híveikkel  együtt  méltán  viszsza  fognak  kívánkozni 
Nagyváradra,  vagy  Balázsfalvára,  ha  a székhely  Dorogon  marad. 
Ez  is  egyik  fegyver  lesz  tehát  a románok  kezében. 

Azonban  sem  a románokat  elhallgattatni,  sem  pedig  a ma- 
gyar híveket  megnyugtatni  mindaddig  nem  lehet,  míg  a magyar 
isteni  tisztelet  ügye  — a most  engedélyezett  mértéken  túl  — oly 
törvényes  rendezést  nem  nyer,  mely  a görög  szertartás  külön 
rendje  szerint  teljesen  alkalmas  a magyar  hívők  lelki  szükségét 
kielégíteni. 

El  kell  ismerni,  hogy  az,  ami  a pápai  bullában  foglaltatik, 
épp  oly  jogos  megtorlás  volt,  mint  az  1896-iki  pápai  tilalom.  Ez 
az  elismerés  megkönynyítendi  a további  tárgyalásokat  a római 
Szentszékkel. 

Őszintén  be  kell  továbbá  vallani  azt  is,  hogy  a magyar  kor- 
mány akkor,  mikor  a népnyelv  használatára  nézve  a nyugati  egy- 
ház analógiájának  alkalmazását  kérte,  ezzel  azt  a mértéket  ér- 
tette, mely  mutatis-mutandis,  vagyis  a görög  rítusra  alkalmazva, 
eddig  az  illetékes  magyar  egyházfőknek  részint  irányításával,  ré- 
szint pedig  türelmes  beleegyezésével  a gyakorlatban  az  c-szláv 
liturgikus  nyelv  mellett  érvényesült. 

Deferálni  kell  az  egyházi  politika  követelményének,  mely 
kizárja  a magyar  liturgiát,  de  legalább  ezt  a most  említett  mérté- 
ket nemcsak  az  1.  alatt  érintett  szoros  jogi  alapon,  hanem  azon 
fontos  egyházi  és  nemzeti  indokból  is  lehet  igényelni,  mert  csak 
ezáltal  lehet  megszüntetni  a románok  által  nyíltan  bejelentett  so- 
rozatos denunciálásoknak  azt  a rendszerét,  mely  puszta  nemzeti- 
ségi célzatánál  fogva  a római  Szentszéknek  sem  konveniálhat. 

7,  Az  új  egyházmegye  a halhatatlanság  jegyében  született. 
De  a halhatatlanság  még  nem  jelenti  az  egészséget.  Egészséges 
alkotás  csak  akkor  lesz  belőle,  ha  úgy  egyházi,  mint  nemzeti 
céljait  egyaránt  és  teljes  mértékben  képes  lesz  megvalósítani. 

Az  egyházi  cél  az:  egyfelől  a papságot  viszszavezetni  a gö- 
rög liturgia  ősforrásához,  a görög  szentatyák  nyelvéhez,  másfelől 
megadni  és  biztosítani  a népnek  saját  nyelvén  azt,  amit  a görög 
szentatyák  a népnek  szántak  akkor,  mikor  úgy  rendezték  be  a 
szentmise-drámát,  hogy  a nép  annak  megértő  része  legyen. 

Ha  az  utóbbi  feladatot  sikerül  megoldani,  akkor  ezzel  lefegy- 
verezzük azokat  a hamis  prófétákat,  kik  faji  hiúságból  a görög 
szentatyák  műveinek  szláv,  vagy  román  fordításait  eredeti  forrá- 
sok gyanánt  akarják  feltüntetni.  Ezen  az  úton  talán  ahhoz  is  kö- 
zelebb jutunk  egy  lépéssel,  hogy  a faji  politikát  kiküszöböljük  az 
oltárról,  de  az  új  alkotástól  mindenesetre  képesek  leszünk  távol- 
tartani azokat,  akik  bennünket  azzal  igyekeznek  ugratni,  hogy 
méltatlanság  és  jogsérelem  rejlik  abban,  ha  több  joga  marad  az 
ó-szláv  és  román  nyelvnek,  mint  a magyarnak. 

Önuralomra  van  szükségünk,  hogy  védekezni  tudjunk  az 
ilyen  ugratások  ellen. 

Nemzeti  szempontból  legfőbb  cél  az:  az  egész  vonalon  érté- 
kesíteni azt  a megszüntetett  privilégiumot,  hogy  aki  görög  katho- 
likus,  az  nem  is  lehet  magyar.  Eddig  az  előítélet  ezt  a hathatós  pri- 
vilégiumot szolgáltatta  a nemzetiségi  intelligenciák  gyarapítására, 
ennek  megszüntetése  tehát  épp  oly  hathatós  eszköz  lesz  a magyar 
állam  ama  történelmi  jogosúltságú  törekvésének  megvafósítására. 

hogy  a néprétegekből  kiemelkedő  felsőbb  értelmiség  épp  oly  ma- 
gyarnak érezze  és  tudja  magát,  mint  régebben  a nemes  osztály. 

Ezt  a célt  azonban  csak  úgy  lehet  elérni,  vagy  legalább 
megközelíteni,  ha  megadják  a módot  arra,  hogy  a gör,  kath.  intelli- 
gens ember  ne  csak  vallhassa,  de  büszkén  vallhassa  magát  ma- 
gyarnak. Ez  pedig  megkívánja,  hogy  az  új  egyházmegyével  szem- 
ben minden  felekezeti  és  anyagi  szükkeblűséget  félretéve,  lehetővé 
tegyék  nekünk  azt,  hogy  büszkén  vállhassuk  magunkat  görög 
katholikusoknak  is. 

Nem  elég  tehát  a halhatatlanság,  hanem  az  egészséges  élet 
előfeltételeit  kell  biztosítani.  Ehhez  nem  kívántatik  nagylelkűség, 
hanem  csak  a szűkkeblűség  félretétele.  Ez  tapasztalás  szerint  ne- 
héz dolog  ugyan,  de  talán  még  sem  vagyunk  álmodozó  idealisták 
akkor,  ha  erre  számítunk. 

És  nem  ijedünk  meg  attól,  ha  anyagi  önzésből  származó  sze- 
mélyi hajszák,  nemzetiségi  és  felekezeti  ugratások,  itt-ott  talán  sa- 
ját hibáink  is,  szóval  a gyermekbetegségek,  ezt  a nagy  nemzeti  célt 
egy  pillanatra  kockáztatni  látszanak. 

Sőt  még  előnye  is  van  annak  az  undorító  személyi  hajszá- 
nak, amelyet  Hajdudorogon  a vezető  intelligencia  ellen  indítottak. 
Még  jó,  hogy  magától  kifakadt  az  a fekély,  amely  ellenséges  kezek 
munkájának  eredménye  gyanánt  még  1905-ben  kezdett  gyűlni. 
Előnye  az,  hogy  meg  fogja  könynyíteni  azt  az  operációt,  amely 
az  előadottak  szerint  elkerülhetetlen. 


V'.'' 


/ 


Sajtó-  és  szöveghíbák  Jegyzéke 


A XIII.  lapon  a 7,  bekezdésben  kimaradt  az  uj  naptár  behozatalával 
ugyancsak  a budapesti  egyházban  tett  kezdő  lépés  megemlitése, 

A 2,  lap  2,  bekezdésében  említett  Rákóczi  alatt  nem  a megelőző  be- 
kezdésben említett  I.  Rákóczi  György,  hanem  II.  Rákóczi  Ferenc,  a magyar- 
oroszok jótevője  értendő, 

A 9.  lapon  a 2.  bekezdés  4,  sorában  ,, kifejezés"  helyett  olvasd:  „ki- 
fejtés", 

A 22.  lapon  az  5.  bekezdés  5,  sorában  ,, burok"  helyett  olvasd;  „búrok". 

A 77,  lap  1,  sorában  „fejedelem"  helyett  olvasd;  ,, fegyelem". 

A 82.  lap  3,  bekezdésének  1.  sorában  ,, sexes  phrase"  helyett  olvasd: 
„sens  frase". 

Ugyancsak  a 82,  lapon  a 4,  bekezdés  9.  sorában  ,,két"  helyett  olvasd: 
„a  nevezett". 

A 93.  lap  2.  bekezdésének  2.  sorában  a nyomda  a sírkereszt  orosz  fel- 
írását a cyrill  betűkhöz  hasonlító  magyar  betűkkel  adta  vissza,  E helyett  ol- 
vasd: I.  N.  C.  I. 

A 107.  lap  5,  bekezdésének  7.  sorában  Trefort  Ágoston  neve  mellől 
kimaradt  ez  a szó;  ,,után". 

A 112.  lapon  az  1,  sor  végén  ,,a"  h.  o.:  „olyan". 

A 115.  lap  2,  bekezdésének  4.  sorában  „kiküszöbölte"  h.  o,:  „kiköszö- 
rülte", 

A 117,  lapon  a 4,  sotHban  , .nemzeti"  h.  o,:  , ^nemzetiségi". 

A 119.  lap  4.  bekezdésének  1.  sorában  ,, román"  h,  o.:  ,, római  katho- 
likus". 

Ugyancsak  a 152,  lap  utolsó  bekezdésében  , .Különösen"  h,  o,:  „Kü- 
lömben". 

A 155.  lap  2,  bekezdésének  8.  sorában  ,, feltalálása"  h.  o,:  ..feltálalása". 

A 167,  lap  3.  sorához  kimaradt  a következő  jegyzet:  .,Az  a hivatalos 
okiratokba  is  becsúszott  legenda,  mintha  a románok  1700,  évi  uniójuk  alkal- 
mával nyelvük  szabad  használatát  is  kikötötték  volna,  utólagosan  tévesnek 
bizonyult.  — A hírneves  N illés  Miklós  jézus-társasági  atya  és  innsbrucki 
egyetemi  tanár  ugyanis  egyik  müvében  szószerinti  szövegben  leközölte  az 
unióra  vonatkozó  összes  okiratokat  s ezekben  nyoma  sincs  annak,  hogy  a 
román  nyelv  szabad  használatát  kikötötték  volna,  hanem  a görög  rítuson 
kívül  csak  a Julián-naptár  szabad  használatát  kötötték  ki.  — Valószínű, 
hogy  akkor  a görög  rítus  alatt  mindkét  részről  a vulgáris  nyelv  szabad  hasz- 
;iálatát  is  értették,  de  feltehető  az  is,  hogy  az  akkori  oláh  papok  részint  kon- 
zervatív irányuknál  fogva,  részint  pedig  slavofílízmusból  ragaszkodtak  az 


ószláv  nyelvhez,  mely  mellett  akkoriban  az  oláh  nyelv  protestáns  nyomás 
alatt  még  csak  nagyon  szórványosan  kezdett  tért  foglalni.  — A teljes  oláh 
liturgia  csak  jóval  később,  a jézus-társasági  atyák  protektorátusa  alatt  fej- 
lődött ki“. 

A 225,  lap'  2.  bekezdésének  12,  sorában  „kirekesztette  h,  o.:  „kieresz- 
tette". 

A 227,  lap  3.  bekezdésének  bevezetése  helyesen  igy  olvasandó:  „Azt  a 
nagyz:olást,  hogy  a görög  helyett  külön  román  ritust  akarnak  kifejleszteni,  a 
gör,  kath.  magyar  egyházmegye  megalapitása  után  talán  még  meg  lehetne 
engedni,  mert “ 

A 237.  lap  2.  bekezdésének  utolsóelőtti  pontjában  „hogy"  és  ,, legalább" 
szavak  közt  kimaradt  ez  a szó:  „a  püspök'*. 

A 240.  lapon  az  5.  sorban  „nemzeti"  h.  o,:  „nemzetiségi".  . 

Ugyanezen  lap  3.  bekezdésében  az  ,, egyfelől"  szó  után  kimaradt  a kö- 
vetkező mondat:  ,,a  rutének  elmagyarositása  gyorsittassék,  másfelől  ..." 

A 243.  lapon  a cikk  utolsó  sorában  ez  a szó:  ,, jogegyenlőség"  fordítási 
hibából  csúszott  be  „egyenrangúság"  (Ebenbürtigkeit)  helyett.  — Az  eredeti 
német  szöveg  a Pester  Lloyd  1912,  julius  10-iki  számában  jelent  meg, 

A 246.  lap  4.  bekezdésének  utolsó  pontjában  az  eredeti  szöveg  a könyv 
elmével  való  összhang  elérése  végett  változást  szenvedett,  de  ez  által  az  ere- 
deti eszmemenet  is  megváltozott.  — Az  utóbbit  a következő  szöveg  adja  vissza 
helyesen:  „E  most  már  harmadizben  való  szerepléseddel  még  a célponton  túl 
is  egy  újabb  fordulót  róttál  reánk  abban  a hosszú  és  keserves  kálváriautunk- 
ban,  melyre  a gör.  kath.  magyarságot  csakis  a te  beavatkozásaid  terelték". 

A 262.  lap  1.  bekezdésének  4.  sorában  ,, kérhettünk"  h.  o.:  ,, hirdettünk". 

A 280.  lapon  a 3.  bekezdés  5.  sorában  „fognak"  h.  o.:  ,,fog",  10.  sorában 
pedig  ,, kérdést"  h.  o.:  „kérést". 

Ugyanezen  lapon  a 4.  bekezdés  4.  sorában  ,,katholikus“  h,  o.:  nem- 
katholikus". 

A 283.  lap  1.  bekezdésében  ,, prímás"  h.  o.:  ,,hercegprimás".  ^ 

Ugyanezen  bekezdés  11.  sorában  ,, szavaim  félre  ne  magyaráztassanak" 
h,  0-:  ,, szavazatom  félre  ne  magyaráztassék," 

A 289,  lap  8.  sorában  „kölcsönösen"  h.  o.:  ,, különösen". 

A 291.  lap  2.  sorában  pedig  „ha"  h,  o.:  „hogy". 

A 381.  lap  2,  bekezdésében  864  helyett  988  olvasandó. 

A 382,  lap  utolsó  bekezdésében:  ,,IX — X.  századok"  X — Xl-nek  ol- 
vasandó. 

Az  512.  lap  4.  bekezdésének  2.  sorában  „érezni"  h.  o.:  „vérezni". 

Az  514.  lap  4.  bekezdésének  5.  sorában  pedig  ,, része"  h.  o.:  „részese". 

Ügy  a cimlap,  mint  a fejlécek  a könyv  tárgyához  alkalmazotton 
görög  üonatkozásuak.  A Szilágyi-féle  Magyar  Nemzet  története  (Athenaeum) 
után  adott  fejlécek  négyesével  igy  váltakoznak.  1.  lapon:  Részlet  a vesz- 
prémvölgyi  görög  apácáktól  készített  templomi  öltönyről,  most  koronázási 
palástról ; 31.  lapon : Byzanci  díszítés  a X.  századból ; 37.  lapon ; Byzanci 
díszítés  a IX.  századból;  41.  lapon:  Byzanci  könyvdiszités  a M.  Nemzeti 
Múzeum  XII.  .századbeli  psalterionjából. 

igazítás,  a 437.  lapon  leirt  és  a 463.  laptól  kezdődően  egész  ter- 
jedelmében lenyomtatott  Kritsfalusi-forditás  kézirata  nem  39,  hanem  42 
lapos  ; vastag  papirosú  nagy,  u,  n.  cancelláríai  iveken. 


FRITZ  ÁRMIN  SAJTÓJA.  BUDAPEST,  VIU..  NAP-UTCA  13. 


‘í® 


■'  f 


t 


' :Ú 


^ > 


V 


• / 


• (. 


I 

• ".r 


Ü 

.‘  . w ■ 


•-"  » 


E 


» 


lA ' ' 


■w 

■ »iSf  •^-'^'  ' 
fi  ^ 'd 

, >*-■  • %■> 

- 

’-t 

■ c*  ■'■ 


I 


4 ^ 

■ -.V  lí  ■ r ■; 


